
Elas kord poiss. Ta oli umbes neljateistkümneaastane, pikk ja nõtke kondiga linalakk. Ega ta küll 
suurt väärt polnud, sest kõige rohkem armastas ta magada ja süüa ning peale selle armastas ta veel 
pahandust teha. 

Kord pühapäeva hommikul hakkasid poisi vanemad ennast kirikusse seadma. Poiss ise istus 
särgiväel laua ääres ja mõtles, kui tore see on, et isa-ema lähevad minema ja tema saab mõned tunnid 
omapead olla. «Nüüd võin ma võtta isa püssi ja teha pauku, ilma et keegi saaks mind keelata,» ütles 
ta iseendale. 

Aga näis, nagu oleks isa poisi mõtteid aimanud, sest olles juba ukselävel minekuvalmis, jäi ta 
seisma ja pöördus poisi poole: 

«Et sa ei taha meiega kirikusse tulla, siis mulle paistab, et sa võiksid vähemalt koduski 
jutluseraamatut lugeda. Kas sa lubad seda teha?» 

«Jah, võib ka,» kostis poiss. Ning ta otsustas muidugi lugeda ainult nii palju, kui talle just meeldib. 

Poiss polnud veel kunagi näinud, et ema oleks olnud nii kärmas. Ühe hetkega oli ta raamaturiiuli 
juures, võttis sealt Lutheri jutluseraamatu, pani selle akna alla lauale ja lõi lahti päevakohase jutluse. 
Ta avas ka evangeeliumi ja pani sellegi jutluseraamatu kõrvale. Lõpuks lükkas ta veel laua äärde 
suure leentooli, mis oli mineval aastal ostetud Vemmenhögi kirikumõisast oksjonilt ja kus muidu ei 
tohtinud istuda keegi peale isa. 

Poiss istus ja arvas, et ema tegi endale selle ettevalmistamisega küll liiga palju tüli, sest ta ei 
kavatsegi lugeda rohkem kui ühe või kaks lehekülge. Nüüd oli aga juba teist korda nii, nagu oleks 
isa temast läbi näinud. Ta tuli poja juurde ja ütles karmilt: «Vaata, et sa loed nagu kord ja kohus! Kui 
me tagasi jõuame, küsin sinult iga lehe- 


A 
külge, ja kui oled midagi vahele jätnud, siis läheb sul halvasti.» 

«Jutlus on neliteist ja pool lehekülge pikk,» tähendas ema, otsekui selleks, et poisi mõõt saaks 
kuhjaga täis. «Sa pead otsekohe peale hakkama, muidu sa ei jõua kõike läbi lugeda.» 

Kui nad pärast seda minema läksid, tundus poisile uksel seistes ja neile järele vaadates, et ta on 
lõksu langenud. «Nüüd nad muidugi lähevad ja rõõmustavad ise, et on asja nii hästi korraldanud, et 
ma pean kogu aja, mis nad ära on, selle jutluse taga istuma,» mõtles ta. 

Kuid isa da ema ei rõõmustanud selle üle põrmugi, nad olid, vastupidi, hoopis kurvad. Nad olid 
vaesed popsid ja nende koht polnud palju suurem kui mõni aialapp. Alguses, kui nad olid siia 


kolinud, ei jõudnud nad pidada rohkem loomi kui üht seapõrsast ja paari kana, kuid nad olid 
erakordselt püüdlikud ja tublid inimesed ning nüüd oli neil juba nii lehmi kui hanesid. Nende elu oli 
tublisti paranenud ning nad oleksid võinud sel kaunil hommikul kirikusse minna rahulikul meelel ja 
rõõmsalt, kui nad poleks pidanud mõtlema oma pojale. Isa kaebas poisi laiskuse ja lohakuse üle: 
koolis ei viitsinud ta midagi õppida ja oli pealegi niisugune käperdis, et kõlbas parajasti ainult 
hanekarja. Ei vaielnud emagi vastu, et see nii on, kuid teda kurvastas kõige rohkem see, et poeg oli 
toores ja õel, tige loomade ja paha inimeste vastu. «Peaks jumal ometi. murdma ta tigeduse ja andma 
talle teistsuguse loomuse,» ütles ema. «Muidu on ta õnnetuseks nii meile kui ka iseendale.» 

Poiss seisis tükk aega ja kaalus, kas hakata jutlust lugema või mitte. Kuid siis jõudis ta otsusele, et 
seekord on küll kõige parem sõna kuulata. Ta istus kirikumõisa leentooli ja hakkas lugema. Kui ta 
oli aga mõne aja poolvaljusti lugenud, tundis ta, kuidas see pomin teda uinutab, ja varsti ta märkaski, 
et ta pea vajub rinnale. 

Väljas oli suurepärane kevadilm. Aasta oli küll jõudnud alles märtsikuu kahekümnenda päevani, 
kuid poiss elas Lääne-Vemmenhögi kihelkonnas, päris Lõuna-Skänes, ja seal oli kevad juba täies 
hoos. Rohi küll veel ei haljendanud, kuid ümberringi oli kõik juba värske ja pungad hakkasid 
puhkema. Igas kraavis läikis vesi ja varsakabjad õitsesid kraavipervel. Kiviaedadel kasvav sammal 
oli juba muutunud pruuniks ja siidiseks. Pukspuumets taa- 

mal näis iga silmapilguga kasvavat ja tihedamaks muutuvat. Taevas oli kõrge ja läbinisti sinine. Tare 
uks oli praokil ning lõokeste lõõritamine kostis tuppa. Kanad ja haned jalutasid õues ringi ning 
lehmad, kes laudasid tundsid kevadõhku, ammusid vahetevahel. 

Poiss luges, tukkus ja võitles unega. «Ei, ma ei tohi magama jääda,» mõtles ta, «siis ei jõua ma 
seda kõike lõunakski läbi lugeda.» 

Oli see nüud kuidas oli, poiss jäi ometi magama. 
Ta ei teadnud, kas ta oli maganud vähe või kaua, kuid ta ärkas sellest, et kuulis oma selja taga kerget 
müra. 

Otse ta ees aknalaual seisis väike peegel ja sellest oli näha peaaegu tervet tuba. Pead tõstes juhtus 
poiss vaatama peeglisse ning nägi siis, et ema kirstu kaas oli lahti. 

Lugu oli nii, et emal oli suur ja raske tammepuust rautatud kirst, mida ei tohtinud avada keegi 
teine peale ema enda. Selles kirstus oli emal kõik see, mis ta oli pärinud oma emalt ja mida ta eriti 
hoidis. Seal olid mõned vanaaegsed punasest kalevist talunaiserõivad lühikese pihiku, volditud 
seeliku ja pärlitega tikitud rinnaesisega. Seal oli ka valgeid tärgeldatud tanusid ja raskeid hõbedasi 
pandlaid ning kette. Tänapäeval ei taheta niisuguseid asju enam kanda ja ema oli mitu korda 
mõelnud neist vanust asjust lahti saada, ometi polnud tal ikka kuidagi selleks südant. 

Nüüd nägi poiss peeglist päris selgesti, et kirstu kaas on lahti. Ta ei suutnud mõista, kuidas see 
võis sündida, sest ema oli enne minekut kirstu lukku pannud. Seda polnud emaga veel kunagi 
juhtunud, et ta oleks kirstukaane lahti jätnud, kui poiss oli üksi kodus. 

Poisil hakkas õige kõhe. Ta lõi kartma, et tuppa on hiilinud varas. Ta ei söandanud ennast 
liigutada, vaid istus vaikselt ja põrnitses peeglisse. 

Niimoodi istudes ja oodates, et varas nähtavale ilmuks, hakkas ta juurdlema, mis must vari see 
kirstuservale langeb. Ta vaatas ja vaatas ega tahtnud uskuda oma silmi — see, mis algul oli olnud 
nagu vari, muutus järjest selgemaks ja peagi märkas poiss, et seal on tõesti mingi olend. See polnud 
keegi muu kui kirstukaanel kaksiratsa istuv härjapõlvlane. 

Poiss oli küll kuulnud härjapõlvlastest räägitavat, kuid ta polnud kunagi osanud arvata, et nad on 
nii väikesed. See, kes istus kirstu peal, polnud suurem kämblast. Tal 

oli vana krimpsus, habemeta nägu, seljas must saterkuub, jalas põlvpüksid ja peas must laia äärega 
kaabu. Ta oli üsna uhke ja peen oma valgete pitsidega kaela ning kätiste ümber, pannaldega kingadel 
ja lehvi seotud sukapaeltega. Ta oli võtnud kirstust ühe tikitud rinnalapi ja istus ning vaatas seda 
vanaaegset käsitööd nii innustunult, et ei märganud isegi poisi ärkamist. 

Poiss oli härjapõlvlast nähes imestunud, kuid eriti kõhe tal seejuures siiski ei hakanud. Võimatu 
oli kartma lüüa kellegi ees, kes oli nii pisike. Ja et päkapikk oli oma tegevusega niivõrd ametis, et ei 
kuulnud ega näinud midagi, mõtles poiss, kui vahva oleks mängida talle vingerpussi: lükata ta kirstu 
ja kaas kinni lüüa või teha midagi muud selletaolist. 

Ent nii julge poiss siiski ei olnud, et oleks söandanud härjapõlvlast käega puudutada. Selle asemel 
hakkas ta toas ringi vaatama millegi järele, millega ta võiks päkapikku tõugata. Poisi pilk rändas 
sohvalt klapplauale ja klapplaualt pliidile. Ta silmitses keedupotte ja kohvikannu, mis seisid pliidi 
kõrval riiulil, veepange ukse kõrval, poolavatud kapiukse tagant paistvaid kulpe, nuge, kahvleid, 
vaagnaid ja taldrikuid. Ta vaatas üles isa püssi poole, mis rippus seinal Taani kuningapaari piltide 
kõrval, ning pelargooniumide ja fuksiate poole, mis õitsesid aknal. Kõige lõpuks jäi ta pilk peatuma 
vanal kärbsepüünisel, mis rippus aknapiida küljes. 

Niipea kui ta kärbsepüünist oli silmanud, haaras ta selle pihku, hüppas püsti ja virutas sellega 
kirstuserva pihta. Ta imestas isegi, kui hästi tal vedas. Ta ei suutnudpeaaegu mõistagi, kuidas see oli 
juhtunud, aga ta oli päkapikumehe tõepoolest kinni püüdnud. Vaeseke lebas korraga pea alaspidi 
pika püünise põhjas ega saanud enam välja. 

Esimesel silmapilgul ei osanud poiss oma saagiga midagi peale hakata. Ta piirdus sellega, et 
loksutas kärbsepüünist edasi-tagasi, nii et härjapõlvlane ei saaks mahti välja ronida. 

Härjapõlvlane hakkas rääkima ja palus südamest, et ta vabaks lastaks. Ta ütles, et on paljude 
aastate jooksul nende perele head teinud ja et ta on väärt paremat kohtlemist. Kui poiss ta nüüd lahti 
laseb, siis annab ta poisile vana riigitaalri, hõbelusika ja kuldraha, mis on niisama suur nagu ta isa 
hõbeuuri kapsel. 

Poiss ei pidanud pakutut küll paljuks, aga lugu oli nii, et sellest hetkest peale, kui ta oli saanud 
päkapiku oma võimusesse, hakkas ta teda kartma. Ta taipas, et on seganud ennast asjasse, mis oli 
tundmatu ja õudustäratav ega kuulunud tema maailma, ja oli päris rõõmus, et saab sellest nõiavärgist 
lahti. 

Seepärast oli ta otsekohe kaubaga nõus ja hoidis märsi paigal, et härjapõlvlane saaks sellest välja 
ronida. Ent kui härjapõlvlane oli märsist juba peaaegu väljas, torkas poisile pähe mõte, et ta oleks 
pidanud endale välja kauplema suuri varandusi ja kõikvõimalikke häid asju. Vähemalt selle 
tingimuse oleks ta pidanud küll esitama, et härjapõlvlane talle jutluse pähe võluks. «Küll ma olin 
rumal, etta, välja lasksin,» mõtles ta ja hakkas uuesti kärbsepüünist raputama, et härjapõlvlane 
kukuks jälle selle põhja. 

Aga samal hetkel, kui poiss seda tegi, sai ta nii tugeva kõrvakiilu, et talle paistis, nagu pudeneks ta 
pea kildudeks. Ta lendas esmalt vastu üht toaseina, siis vastu teist ja vajus lõpuks põrandale, kuhu 
jäigi meelemärkusetult lamama. 

Kui ta uuesti teadvusele tuli, oli ta toas üksipäini. Härjapõlvlasest polnud jälgegi. Kirstukaas oli kinni 
ja kärbsepüünis rippus oma tavalisel kohal akna kõrval. Kui ta poleks tundnud, kuidas parem põsk 
kõrvakiilust õhetab, oleks tal olnud kiusatus uskuda, et see kõik oli ainult unenägu. «Olgu kuidas on, 
isa ja ema ütlevad niikuinii, et ega see muud olnudki,» mõtles poiss. «Nad ei jäta jutlust 
härjapõlvlase pärast kindlasti põrmugi lühemaks. On vist kõige parem, kui ma istun ja uuesti lugema 
hakkan.» 

Ent kui ta nüüd laua juurde astus, märkas ta midagi hoopis imelikku. See ei olnud ju võimalik, et 
tuba oleks suuremaks kasvanud. Aga millest siis ometi tuli, et ta pidi laula juurde jõudmiseks astuma 


nii palju samme rohkem kui tavaliselt? Ja mis oli juhtunud tooliga? See ei paistnud praegu küll 
suurem olevat, kui oli olnud varem, aga poisil tuli esmalt astuda põikpulgale toolijalgade vahel ja 
alles siis sai ta ronida üles istmele. Samasugune lugu oli ka lauaga. Ta ei ulatunud vaatama üle 
lauaserva, ilma et oleks roninud tooli käetoele. 

«Tont võtku, mis see siis on?» lausus poiss. «Mulle paistab, et härjapõlvlane on leentooli ja laua ja 
terve toa ära teinud.» 


11 


Jutluseraamat lebas laual ja oli pealtnäha samasugune nagu enne, kuid ka sellega pidi olema 
juhtunud midagi pöörast, sest et poiss ei küündinud lugema ühtki sõna, ilma et oleks roninud otse 
raamatule. 

Ta luges paar rida, siis aga juhtus ta üles vaatama. Seejuures langes ta pilk peeglisse ja kohe 
hüüdis ta valjusti: «Näe, seal on ju veel üks!» 

Peeglis nägi ta selgesti üsna tillukest jõmpsikat, kellel oli peas tuttmüts ja jalas nahkpüksid. 

«See on ju riides täpselt nagu mina!» sõnas poiss ja lõi käed imestusest kokku. Siis aga nägi ta, et 
Jõmpsikas peeglis teeb sedasama. 

Ta hakkas kiskuma end juustest ja näpistama käsivartest ja koha peal ringi keerutama ning 
silmapilkselt tegi seda kõike järele see teine, kes paistis peeglist. 

Poiss jooksis paar korda ümber peegli, et järele vaadata, kas ehk selle taga pole peidus mõni pisike 
mehike. Entta ei leidnud sealt kedagi j a siis hakkas ta hirmu 

pärast värisema. Sest nüüd mõistis ta, et härjapõlvlane oli ta ära nõidunud ja et jõmpsikas, kelle 
kujutist ta peeglist nägi, oli tema ise. 


Metshaned 


Poiss ei suutnud otsekohe uskuda, et ta oli muudetud pöialpoisiks. «See on kindlasti ainult uni ja 
ettekujutus,» mõtles ta. «Kui ma mõne hetke, ootan, küll ma siis olen jälle inimene.» 

Ta jäi peegli ette seisma ning sulges silmad. Alles paari minuti pärast avas ta need uuesti ja lootis 
näha, et kõik on üle läinud. Kuid seda polnud juhtunud, vaid ta oli ja jäi ikka pisikeseks. Muus osas 
oli ta täpipealt niisamasugune, nagu oli olnud enne. Linalakk juus ja tedretähed ninajuurel, paigad 
nahkpükstel ja nõelutud kohad sukkades - kõik oli täpselt endine, ainult selle vahega, et kõik oli 
muutunud väiksemaks. 

Ei, sellest paigalseismisest ja ootamisest polnud mingit kasu, märkas ta. Tuleb katsuda midagi 
muud. Ta arvas, et kõige targem, mis ta võib teha, on härjapõlvlane üles otsida ja püüda temaga ära 
leppida. 

Poiss hüppas alla põrandale ning hakkas otsima. Ta vaatas toolide ja kapi taha, sohva alla ja 
leivaahju. Ta 

puges koguni paari rotiauku, kuid ei suutnud härjapõlvlast leida. 

Otsides nuttis ta ja palus ja lubas kõike võimalikku. Ta ei murra enam kunagi oma sõna kellelegi, 
ta ei ole enam kunagi õel, ta ei jää enam kunagi jutluse juurde magama. Kui ta ainult saaks jälle 
inimeseks, siis saaks temast tore, hea ja kuulekas poiss. Aga mida ta ka lubas, see kõik ei aidanud 
põrmugi. 

Korraga tuli talle meelde emalt kuuldud jutt, et see tilluke rahvas elab tavaliselt lehmalaudas, ja ta 
otsustas jalamaid sinna minna ning katsuda päkapikumeest üles leida. Õnn oli, et toauks oli praokil, 


sest ta poleks muidu kuidagi küündinud lingini, et ust lahti teha, nüüd aga lipsas ta takistamatult 
toast välja. 

Eeskotta jõudes vaatas ta ringi, otsides oma puukingi. 

Toas oli ta olnud muidugi sukis. Ta murdis pead, kuidas ta küll nende suurte kohmakate 
puukingadega hakkama saab, kuid samas silmas ta ukselävel paari väikesi kingi. 

Kui poiss märkas, et härjapõlvlane oli olnud küllalt ettenägelik ja isegi puukingad pisikeseks 
nõidunud, tuli talle veelgi suurem hirm peale. Paistis, nagu peaks see viletsus veel kaua kestma. 

Kojaukse juures keksis vana tammepaku otsas varblane. Niipea kui see poissi silmas, hüüdis ta: 
«Viditt! Viditt! Näe kus Nils hanekarjus! Näe kus pöialpoiss! Näe kus pöialpoiss Nils Holgersson!» 

Otsekohe pöörasid nii haned kui kanad oma pilgu poisi poole ja algas kole kaagutamine. 
«Kukeleegu,» kires kukk, «paras talle. Kukeleegu, ta kiskus mind harjast.» - «Ka ka-kaa, paras 
talle,» hüüdsid kanad ja kordasid seda lõputult. Haned vudisid kõik ühte kohta, pistsid pead kokku ja 
pärisid: «Kes seda küll tegi? Kes seda küll tegi?» 

Kõige kummalisem seejuures aga oli, et poiss sal aru, mis nad rääkisid. Ta oli nii üllatunud, et jäi 
trepi peale vaikselt seisma ja kuulas. «See tuleb vist sellest, et ma olen nüüd pöialpoiss,» arvas ta. 
«Küllap ma sellepärast mõistangi linnukeelt.» 

Kanade lõppematu parastamine näis talle talumatuna, Ta viskas neid kiviga ja hüüdis: «Vait, 
lontrused!» 

Aga ta polnud mõelnud sellele, et ei olnud nüüd enam niisugune, keda kanad kartma peaksid. Terve 
kanakari tormas tema juurde, piiras ta sisse ja karjus: «Ka-ka-kaa, paras suNe! Ka-ka-kaa, paras 
sulle!» 

Poiss katsus nende käest pääseda, kuid kanad jooksid talle järele ja karjusid, nii et tal pidid kõrvad 
lukku jääma. Ta ei olekski vist nende käest pääsenud, kui poleks ilmunud kass. Niipea kui kanad 
kassi nägid, jäid nad vait. ega paistnud mõtlevatki millelegi muule kui siblimisele ja usside 
otsimisele. 

Poiss jooksis otsekohe kassi juurde. «Kallis Miisu,» ütles ta, «sina tead kindlasti kõiki urgusid ja 
peiduurkaid siin talus. Ole nii hea ja ütle mulle, kust ma võiksin leida härjapõlvlase.» 

Kass ei vastanud kohe. Ta istus maha, tõmbas saba ilusasti käppade ümber rõngasse ja vaatas 
poissi. See oli suur must kass, valge laik rinna ees. Ta karv oli päikesepaistel sile ja läikiv. Küüned 
olid sisse tõmmatud ja silmad ühtlaselt hallid, väikesed kitsukesed pilud keskel. Kass paistis olevat 
läbi ja läbi heatahtlik. 

«Küllap ma juba tean, kus härjapõlvlane elab,» lausus ta maheda häälega, «aga kes ütleb, et ma seda 
sulle rääkida kavatsen.» 
«Kulla Miisu, aita mind ometi,» ütles poiss. «Kas sa siis ei näe, missuguseks ta mind on nõidunud?» 

Kass paotas pisut silmi, nii ,et neist hakkas kiirgama rohekas õelus. Ta lõi endaga rahulolles 
valjusti nurru ja vastas alles mõne aja pärast. «Pean ma sind selle eest aitama, et sa oled mind tihti 
sabast sikutanud?» küsis ta lõpuks. 

Nüüd sai poiss pahaseks ning unustas hoopiski, kui väike ja võimetu ta praegu on. «Ma võin sind 
veelgi sabast sikutada,» hüüdis ta ja sööstis kassi poole. 

Lähemal silmapilgul oli kass niivõrd muutunud, et poiss ei tahtnud temas endist looma enam äragi 
tunda. Kõik karvad ta selja peal seisid turris. Selg oli tõmbunud küüru, käpad pikaks sirutunud, 
küüned tungisid maasse, saba oli läinud lühikeseks ja jämedaks, kõrvad olid lidus. Kass turtsus ja ta 
silmis kiirgasid punakad tulukesed. 

Poiss ei tahtnud ennast kassist kohutada lasta, vaid astus veel ühe sammu edasi. Kuid siis tegi kass 
hüppe otse poisi peale, paiskas ta pikali ja astus esikäppadega tema rinnale, paljastades kihvad ta 
kõri juures. 


Poiss tundis, kuidas kassi küüned tungisid läbi vesti ja särgi ta ihhu ja kuidas teravad kihvad 
kõditasid ta kõri. Ta hüüdis kõigest jõust appi. 
Kuid keegi ei tulnud ja ta hakkas juba arvama, et ta 

viimne tunnike on käes. Siis aga tundis ta, kuidas kass tõmbas küüned sisse ja laskis ta kõri lahti. 

«Niimoodi,» ütles kass, «sellest ehk aitab. Ma lasen su seekord pereema pärast lahti. Tahtsin 
ainult, et sa teaksid, kumma käes meist nüüd võim on.» 

Nende sõnadega läks kass oma teed, paistes niisama vaga ja vaiksena nagu varemgi, kui ta oli 
tulnud. Poisi! oli nii häbi, et ta ei lausunud sõnagi, vaid kiirustas lehmalauda poole, kust kavatses 
otsida härjapõlvlast. 

Laudas polnud rohkem kui kolm lehma. Aga kui poiss sisse astus, algas niisugune ammumine ja 
kisa, et oleks võinud arvata, nagu oleks lehmi vähemalt kolmkümmend. 

«Muu, muu,» ammus Mairoos. «Hea, et maailmas on veel õigust.» 

«Muu, muu,» hakkasid kõik kolm korraga ammuma. Poiss ei kuulnud, mis nad ütlesid, sest nad 
karjusid üksteisest üle. 

Ta tahtis härjapõlvlase kohta järele pärida, aga tema häält polnud lehmade käratsemise tagant 
kuuldagi. Nad käitusid nii nagu tavaliselt siis, kui ta võõra koera nende juurde laskis. Lehmad lõid 
tagant üles, lõgistasid oma lõõgu, pöörasid pea tema poole ja sihtisid sarvedega. 

«Tule ainult siia,» ütles Mairoos, «siis saad niisuguse hoobi, mida sa tükil ajal ei unusta!» 
«Tule siia,» ütles Kuldliilia, «siis saad mu sarvede otsas tantsu lüüa!» 

«Tule siia, siis saad teada, kuidas maitses, kui sa suvel mind puukingadega loopisid!» möirgas 
Tähik. 

«Tule aga siia, ma maksan sulle kätte vapsiku eest, kelle sa mulle kõrva toppisid!» ähvardas 
Kuldliilia. 

Mairoos oli neist kõige vanem ja targem, aga ka kõige kurjem. Ta ütles: «Tule siia, et ma võiksin 
sulle kätte tasuda kõigi nende kordade eest, mil sa oma ema tagant lüpsipingi ära tõmbasid, ja kõigi 
nende kordade eest, mil sa emale jala taha panid, kui ta lüpsikuga laudast tuli, ja kõigi pis'arate eest, 
mis ema siin sinu pärast on nutnud!» 

Poiss tahtis neile öelda, et ta kahetseb oma tigedust nende vastu ja et ta tahab alati hea olla, öelgu 
nad ainult, kust leida päkapikumeest. Ent lehmad ei kuulanud teda. Nad märatsesid nõnda, et poiss 
lõi kartma: äkki õnnestub mõnel neist lahti pääseda. Ja ta pidas paremaks laudast minema hiilida. 
Uuesti õuele tulles oli poiss üsna hirmul. Ta hakkas tai 

15 


pama, et keegi terves talus ei taha teda härjapõlvlase leidmisel aidata. Ja ega poleks vist suurt kasu 
sellestki, kui ta päkapiku üles leiaks. 

Ta ronis aiale, kibuvitsa- ja karusmarjapõõsastega kaetud kiviaiale, mis ümbritses talu. Seal istus 
ta maha ja katsus järele mõelda, mis saab siis, kui ta enam inimeseks ei muutugi. Kui isa ja ema 
nüüd kirikust koju jõuavad, küll siis on alles imestamist. Jah, imestust tekitaks see üle terve maa ja 
küllap tuleks kokku rahvast Ida-Vemmenhögist, Torpist ja Skurupist, kogu Vemmenhögi maa- 
konnast tuldaks teda vaatama. Ja võib-olla võtavad isa ja ema ta endaga kaasa ning lähevad teda 
Kiviki laadale näitama. 

Ei, sellele oli hirmus mõelda. Parem ärgu nähku teda enam ükski inimene maailmas. 

Ta oli kohutavalt õnnetu. Keegi terves maailmas ei võinud olla nii õnnetu kui tema. Ta polnud 
enam inimene, vaid peletis. 

Vähehaaval hakkas ta mõistma, mida see kõik tähendab, et ta enam ei ole inimene. Ta on nüüd 
lahutatud kõigest: enam ei saa ta mängida teiste poistega, ta ei saa ka oma vanematelt talu pärida, 
ammugi mitte leida tüdrukut, kes talle naiseks tuleks. 


Ta istus maha ja vaatas oma kodu. See oli väike valgeks võõbatud püstpalkidest maja, mis kössitas 
maadligi kõrge järsu õlgkatuse all. Ka kõrvalhooned olid väikesed ja põllulapid nii ahtakesed, et 
hobune mahtus seal vaevalt ringi keerama. Aga kui väike ja vaene see koht oligi, oli ta nüüd Nilsi 
jaoks siiski liigagi hea. Tema ei võinud enam soovida paremat eluaset kui urgu laudapõranda all. 

Ilm oli imeilus. Kõik vulises, puhkes ja sädistas ta ümber. Tema aga istus sügavas mures. Kunagi 
enam ei saa ta millegi üle rõõmu tunda. 

Veel eales polnud ta näinud taevast nii sinisena kui täna. Ka rändlinnud tulid tagasi. Nad tulid 
välismaalt ja olid ületanud Läänemere, suundudes otse Smygehuki poole, nüüd aga olid nad teel 
Põhja. Neid oli muidugi mitut eri liiki, kuid Nils ei tundnud ära teisi peale metshanede, kes lendasid 
kahes pikas reas, mis moodustasid nurga. 

Mitu haneparve oli juba mööda lennanud. Nad lendasid kõrgelt, kuid Nils kuulis siiski, kuidas nad 
hüüdsid: «Ikka mägede poole! Ikka mägede poole!» 

Kui metshaned nägid mööda õue jalutavaid koduhanesid, laskusid nad madalamale ja hüüdsid: 
«Tulge kaasa! Tulge kaasa! Ikka mägede poole!» 

Koduhaned ei saanud teisiti, kui pidid kaela õieli ajama ja kuulatama. Nad vastasid aga üsna 
mõistlikult: «Meil siingi hea! Meil siingi hea!» 

Nagu juba öeldud, oli ilm otse imeilus. Õhk oli selline, et pidi olema lausa lust temas lennata - nii 
värske ja nii kerge oli ta. Ja iga uue möödalendava haneparvega muutusid koduhaned järjest 
rahutumaks. Paar korda laksutasid nad tiibu, otsekui oleks neilgi himu kaasa tõtata. Aga siis ütles 
vana emahani iga kord: «Ärge olge rumalad! Need seal saavad tunda nälga ja külma!» 

Ühele noorele isahanele olid aga metshanede kutsed peale ajanud tõsise rännuiha. «Kui nüüd 
peaks tulema veel üks parv, lendan ma kaasa,» ütles ta. 

Seal tuligi uus parv, kes hüüdis samuti nagu eelmised. Noor isahani vastas: «Oodake! Oodake! Ma 
tulen.» 

Ta ajas tiivad laiali ja tõusis õhku, kuid lendamine oli talle nii harjumatu, et ta kukkus uuesti maha. 
Metshaned olid igatahes ta hüüdu kuulnud. Nad pöördusid ümber ja lendasid aeglaselt tagasi, et 
näha, kas ta tõesti tuleb. 

«Oodake! Oodake!» hüüdis isahani ja tegi uuesti katset. 

Seda kõike kuulis poiss kiviaial lesides. «Sellest oleks tublisti kahju,» mõtles ta, «kui suur isahani 
minema lendaks. Isa ja ema kurvastaksid kindlasti, kui nad kirikust koju jõudes teda eest ei leiaks.» 

Seda mõeldes unustas ta jälle täiesti, et on nüüd väike ja jõuetu. Ta hüppas otse hanekarja keskele 
ja lõi !käed isahanele ümber kaela. «Katsu sa ainult minema lennata!» hüüdis ta. 

Aga just samal silmapilgul oli isahani taibanud, mida ta peab tegema maapinnalt õhku tõusmiseks. 
Ta ei saanud enam peatuda, et poissi maha raputada, vaid vedas selle koos endaga kaasa. 

Nad tõusid õhku nii kiiresti, et poisi pea hakkas pööritama. Enne kui ta tuli mõttele, et ta võiks 
isahane kaela ümbert lahti lasta, olid nad juba nii kõrgel, et ta oleks alla hüpates kindlasti surnuks 
kukkunud. 

Ainus asi, mida ta teha sai, et oma seisukorda pisut parandada, oli hane selga ronimine. Ja seda ta 


tegigi, 

ehkki õige suure vaevaga. Kerge polnud ka hoida end sileda selja peal kahe vehkleva tiiva vahel. Et 
mitte tagurpidi kukkuda, tuli tal mõlema käega sügavalt udusulgedest kinni sasida. 


Ruuduline riidetükk 


Poisi pea pööritas nii tugevasti, et ta tükil ajal ei teadnud maast ega ilmast. Tuul vuhises ja vingus 
talle vastu, tiivad lehvisid ja suled kohisesid, nagu oleks päris torm lahti. Kolmteist hane lendas ta 
ümber. Kõik nad lehvitasid tiibu ja kaagatasid. Kõik tantsis poisi silmis ja vingus kõrvus. Ta ei 
teadnud, kas nad lendavad kõrgel või madalal, ega ka seda, kuhu nad suunduvad. 

Lõpuks toibus ta mõnevõrra ja taipas, et on vaja järele vaadata, kuhu haned teda viivad. Kuid see 
polnudki nii lihtne, sest ta ei teadnud, kust võtta julgust allavaatamiseks. Poiss oli päris kindel, et kui 
ta katsub pilku allapoole heita, hakkab tal pea uuesti pööritama. 

Metshaned ei lennanud eriti kõrgel, sest uus reisikaaslane poleks saanud liiga hõredas õhus 
hingata. Tema pärast lendasid nad ka veidi aeglasemalt kui tavaliselt. 

Viimaks sundis poiss ennast siiski pilku maapinnale heitma. Ja siis paistis talle, nagu oleks tema 
all laiali laotatud suur lina uskumatu arvu suuremate ja väiksemate ruutudega: 

«Kuhu ma, taeva pärast, nuüd sattunud olen?» küsis ta. 

Ta ei näinud midagi muud kui ruutu ruudu kõrval. Mõned neist olid viltused, mõned kitsad ning 
piklikud, aga kõigil olid nurgad ja sirged servad. Silm ei tabanud midagi ümmargust ega midagi 
sakilist. 

«Mis suur ruuduline riidetükk see on, mida ma all näen?» küsis poiss endamisi ega oodanudki, et 
keegi selle peale vastaks. 

Kuid tema ümber lendavad metshaned hüüdsid otsekohe: «Põllud ja aasad! Põllud ja aasad!» 

Nüüd mõistis ta, et suur ruuduline riidepalakas oli lauskjas Skäne maakond, millest ta üle lendas. Ta 
hakkas ka taipama, mispärast see nii kirev ja ruuduline paistis. Ererohelised ruudud tundis ta ära 
kõigepealt: need olid rukkipõllud, mis olid läinud sügisel külvatud ja ka lume all roheliseks jäänud. 
Kollakashallid ruudud olid kõrrepõllud, kus 

mullu oli kasvanud vili, pruunikad olid vanad ristikheinapõllud ja mustad olid tühjad karjamaad või 
ülesküntud kesapõllud. Need ruudud, mis olid keskelt pruunid ja kollaste servadega, olid kindlasti 
pöökpuumetsad, sest nendes on metsa keskel kasvavad suured puud talvel raagus, kuna väikesed 
puud metsaserval kannavad kevadeni kuivi kolletanud lehti. Oli ka tumedaid, keskelt halle ruute: 
need olid suured, mustaks tõmbunud õlgkatustega hoonetest piiratud ja kividega sillutatud taluõued. 
Samuti leidus ruute, mis olid keskelt rohelised ja ääristatud pruuniga: need olid aiad, kus rohuvaip 
hakkas juba haljendama, puud ja põõsad selle ümber aga olid veel paljad ja pruunid. 

Poiss ei suutnud hoiduda naerust, nähes, kui ruuduline see kõik välja nägi. 

Kui metshaned aga ta naeru kuulsid, hüüdsid nad justkui etteheitvalt: «Viljakas ja hea maa! Viljakas 
ja hea maa!» 

Nils oligi juba muutunud tõsiseks. «Et sa veel suudad naerda, sina, kellega on juhtunud kõige 
hirmsam, mis võib inimesega juhtuda!» mõtles ta. 

Ta oli veidi aega tõsine, aga varsti pidi ta jälle naerma. 

Kui ta oli hane seljas ratsutamise ja lendamisega niivõrd harjunud, et võis juba mõelda ka muule 
peale linnu seljas püsimise, hakkas ta tähele panema, kui palju oli õhus põhja poole suunduvaid 
linnuparvi. Ning kogu aeg kostis hõikamist ja hüüdmist ühest parvest teise. «Või nii, te tulite siis 
täna üle mere,» hüüdsid ühed. «Jah, tulime küll,» vastasid teised. «Mis te kevade kohta arvate?» - 
«Puud paljad ja vesi järvedes külm,» tuli vastuseks. 

Kui haned lendasid üle õue, kus kõndisid kodulinnud, hüüdsid nad: «Mis talu see on? Mis talu see 
on?» Kukk ajas kaela õieli ja kostis: «Madalaia talu tänavu nagu mullugi, tänavu nagu mullugi.» 

Enamjagu talusid kandis küll nimesid nende omanike järgi, nagu see Skänes kombeks on, aga 
vastuse asemel, et see on Per Matssoni või ala Bossoni talu, leiutasid kuked nimesid, mida nad 


pidasid sobivamaks. Need, kes elasid vaestes kandikohtades ja renditaludes, hüüdsid: «See on .. 
Tanguta talu!» Ja kõige vaesemate talumeeste kuked kisasid: «See talu on Vähesöö, Vähesöö, 
Vähesöö!» 

Suured jõukad talud said aga kukkede käest niisuguseid toredaid nimesid nagu Õnnepõllu, 
Munamäe, Rahapere. 

Mõisakuked olid liiga uhked selleks, et midagi naljakat välja mõelda. Üks neist hüüdis nii kõvasti, 
nagu tahaks ta 

päikestki kuulama panna: «See on Dybecki mõis. Tänavu nagu mullugi. Tänavu nagu mullugi.» 

Pisut eemal aga seisis teine kikas, kes hüüdis: «See on Svaneholm! Seda peaks terve maailm 
teadma.» 

Poiss märkas, et haned ei lennanud oma teed mitte otsejoones. Nad ristlesid kogu Skäne 
lõunapoolse osa kohal siia-sinna, otsekui oleksid nad rõõmsad, et on jälle Skänes, ja nagu tahaksid 
nad tervitada siin iga talu. 

Nad jõudsid nüüd paika, kus seisis mitu suurt raskepärast hoonet pikkade korstnatega, mille ümber 
oli terve hulk väiksemaid maju. «See on Jordberga suhkruvabrik,» hüüdsid kuked. «See on 
Jordberga suhkruvabrik.» 

Poiss võpatas hane seljas istudes. Seda kohta oleks ta ju pidanud tundma. See polnud ta kodust 
kuigi kaugel ja läinud aastal oli ta olnud siin karjapoisiks. Aga tõsi küll, et ükski asi polnud siit 
ülevalt vaadates oma nägu. 

Ja mõtle ainult! Hanetüdruk Äsa ja väike Mats, kes olid mullu olnud siin ta seltsilisteks! Poiss 
oleks tahtnud teada, kas nad on veel siin. Mida nad küll ütleksid, kui aimaksid, et ta lendab kõrgel 
nende pea kohal? 

Nii kadus neil silmist Jordberga ja nad lendasid edasi üle Svedala ja Skabersjö ning siis tagasi üle 
Börringeklosteri ja Häckeberga. Poiss nägi selle ainsa päevaga rohkem Skänet, kui varem kogu oma 
eluea jooksul. 

Kõige lõbusam oli siis, kui metshaned juhtusid kokku koduhanedega. Siis lendasid nad üsna 
aeglaselt ja hüüdsid alla: «Ikka mägede poole! Kas tulete kaasa? Kas tulete kaasa?» 

Koduhaned aga vastasid: «Talv on veel maal. Te tulete liiga vara. Lennake tagasi! Lennake tagasi!» 

Metshaned laskusid madalamale, et neid oleks paremini kuulda, ja hüüdsid: «Tulge kaasa, me 
õpetame teid lendama ja ujuma!» 

Seepeale said koduhaned vihaseks ega kaagutanud vastuseks enam kordagi. 

Kuid metshaned laskusid üha madalamale, nii et nad peaaegu riivasid maad, ja tõusid siis nii 
välkkiirelt jälle kõrgusse, nagu oleks neid kõvasti ehmatatud. «Oi-ai-oi!» hüüdsid nad. «Need polnud 
kellegi haned! Need olid lausa lambad. Need olid lausa lambad.» 

Need, kes olid maas, sattusid päriselt raevu ja kisendasld: «Et teid kütid maha laseksid, nii palju kui 
teid on, nii palju kui teid on!» 


20 


Kui poiss kogu seda näägutamist pealt kuulis, puhkes ta naerma. Siis aga tuli talle meelde, kui 
täbarad on lood tema endaga, ja ta hakkas nutma. Ent veidi aja pärast naeris ta juba jälle. 

Veel kunagi varem polnud ta kihutanud niisuguse kiirusega, kiiret ja metsikut kihutamist aga oli ta 
alati armastanud. Ja muidugi polnud ta iial varem mõelnud, et siin üleval õhus on nii hea ja kerge 
olla ning et maapinnalt tõuseb nii head mulla- ja vaigulõhna. Samuti polnud ta kunagi mõelnud, 
missugune tunne võiks olla nii kõrgel maa kohal kihutades. See tunne aga oli säärane, nagu oleks ta 
ära lennanud kõigi mõeldavate kurvastuste, murede ja pahanduste eest. 


II HANEPARVE JUHT AKKA KEBNEKAJSELT 


Õhtu 

Suur koduhani, kes oli teistega kaasa läinud, oli väga uhke, lennates Lõuna-Skäne kohal 
metshanede seltsis edasi-tagasi ja heites kodulindudega nalja. Ent kui õnnelik ta ka oli, ei aidanud 
see ometi midagi, kui ta hakkas õhtupoolikul väsima. Ta püüdis küll sügavamalt hinge tõmmata ja 
tiivalööke kiirendada, kuid jäi siiski teistest mitme hanepikkuse võrra maha. 

Kui viimastena lendavad metshaned märkasid, et koduhani ei suuda neile järele jõuda, hakkasid 
nad hüüdma hane, kes lendas kolmnurga tipus ja juhtis parve: 
«Akka Kebnekajselt! Akka Kebnekajselt!» 
«Mis te must tahate?» küsis juhthani. 
«Valge jääb maha. Valge jääb maha.» 
«Öelge talle, et kiiresti on kergem lennata kui aeglaselt!» vastas juhthani, jätkates teed endise 
kiirusega. 

Isahani püüdis küll teha selle nõuande järgi ja lennata kiiremini, aga väsis seejuures nii ära, et 
vajus peaaegu riivama pügatud pajusid, mis seisid põldude ja aasade serval. 

«Akka, Akka, Akka Kebnekajselt!» hüüdsid siis need, kes . lendasid viimastena ja nägid, kui 

raske oli koduhanel. 

«Mis te jälle tahate?» küsis juhthani ning näis seejuures hirmus vihasena. 

«Valge kukub maha. Valge kukub maha.» 

«Öelge talle, et kõrgel on kergem lennata kui madalal,» kostis juhthani. Ning ta ei aeglustanud 
põrmugi lendu, vaid rühkis edasi nagu ennegi. 

Isahani katsus käia ka selle nõu järgi, aga kui ta püüdis kõrgemale tõusta, võttis tal hinge nii kinni, 
et tarind tah tis lõhkeda. 

«Akka, Akka!» hüüdsid siis need, kes lendasid viimastena. 

«Kas te ei või lasta mind rahus lennata?» küsis juhthanija paistis kärsitum kui varem. 

«Valge hakkab kukkuma. Valge hakkab kukkuma.» 

«Öelge talle, et see, kes ei jõua parvega koos lennata, võib koju tagasi pöörduda!» hüüdis juhthani. 
Muidugi ei tulnud talle seejuures pähegi lendu aeglustada, vaid ta jätkas oma teed nagu ennegi. 

«Või nii on siis lood,» mõtles isahani. Ta taipas korraga, 'et metshaned polnud kunagi 
kavatsenudki teda endaga Lapimaale kaasa võtta. Nad olid ta ainult naljaviluks kodunt minema 
meelitanud. 

Ta tundis suurt pahameelt selle pärast, et ta jõud hakkas üles ütlema ja ta ei saanud näidata neile 
hulkureile, et ka koduhani on midagi väärt. Kõige halvem oli see, et ta oli kokku sattunud Akkaga 
Kebnekajselt. Sest kuigi ta oli koduhani, oli ta ometi kuulnud Akka-nimelisest juhthanest, kes oli üle 
saja aasta vana. Sellel hanel oli nii suur kuulsus, et temaga liitusid tavaliseJt kõige paremad 
metshaned. Kuid keegi ei suhtunud nii põlglikult koduhanedesse kui Akka ja tema parv, ning isahani 
oleks heameelega tahtnud neile näidata, et ta on nendega üheväärne. 

Ta lendas pikkamööda teiste kannul edasi ja arutas endamisi, kas ta peaks tagasi pöörduma või 
teekonda jätkama. Siis ütles äkki jõmpsikas, keda ta oma seljas kandis: 

«Armas isahani Märten, sa saad ju aru, et sa ei suuda lennata koos metshanedega Lapimaale, sest 
sa pole kunagi varem lennanud. Kas sa ei pöörduks tagasi koju, enne kui oled ennast hukka 
saatnud?» 

Aga popsipoeg oli see kõige viimane neist, keda isahani tundis, ja niipea kui ta taipas, et see 
viletsusehunnik arvab, .et ta ei suuda teekonda kaasa teha, otsustas ta vastu pidada. 

«Kui sa ütled selle kohta veel üheainsa sõna, viskan ma 

su alla esimesse saviauku, millest me üle lendame,» ütles ta ja viha andis talle samal hetkel nii palju 
jõudu, et ta hakkas lendama peaaegu niisama hästi kui teised. 

Kaua poleks ta niiviisi muidugi lennata suutnud, kuid seda polnud ka tarvis, sest päike vajus nüüd 
kiiresti ja just päikeseloojangul laskusid haned otse alla. Ning enne kui poiss ja isahani jõudsid 
ümbergi vaadata, seisid nad juba Vombsjö 1 kaldal. 

«Paistab, et me jääme siia ööseks,» mõtles poiss ja hüppas hane seljast maha. 

Ta seisis kitsaliivasel rannaribal ja tema ees laius võrdlemisi suur järv. Seda oli ebameeldiv 
vaadata, sest järv oli peaaegu üleni kaetud jääkoorikuga, mis oli tõmbunud mustaks ja konarlikuks 
ning täis pragusid nagu kevadine jääikka. Kuid jää päevad olid nüüd loetud. Ta oli kaldast lahti ja 
tema ümber oli lal riba lahtist mustavat vett. Aga ta oli siiski veel olemas ja levitas ümberkaudu 
külma ning talvekõledust. 

Teisel pool järve näis maa olevat avar ja valge, hanede maandumispaigas aga laius männiistandik. 
Ja paistis, nagu oleks okaspuumetsal võim talve kinni hoida. Igal pool mujal oli maa juba paljas, 
pahklike oksaharude all aga lebas lumi, mis oli sulanud ja uuesti külmanud, sulanud ja külmanud, 
kuni muutus jääkõvaks. 

Poiss arvas, et ta on sattunud metsikule igavese talve maale, ja tal tuli tahtmine hirmu pärast suure 
häälega nutta. Ta oli näljane. Päev otsa polnud ta midagi hamba alla saanud. Ent kust võtta toitu? 
Märtsikuus ei kasva maas ega puu otsas veel midagi söödavat. 

Jah, kust võtta toitu ja kes annaks talle peavarju, teeh üles ta voodi, soojendaks teda oma tule 
juures ning kaitseks teda metsloomade eest? 

Nüüd oli päike loojas, järvelt haava s külma, taevast vajus m3fl peale pimedus ja õudus hiilis 
hämaruse jälgedes lähedale ning metsas hakkas midagi sahisema ja praksuma. 

Kadunud oli see hea tuju, mis oli poisil olnud üleval õhus viibides, ja hirmu tundes vaatas ta ringi 
oma reisikaaslaste järele. Muud ei jäänud talle ju üle kui nende lähedusse hoiduda. 

Samas nägi ta, et isahanega on lood veelgi halvemad 


1 Vombsjö - järv Lõuna-Rootsis. 

kui tema endaga. See lamas samas kohas, kus ta oli maandunud, ja paistis, nagu oleks ta suremas. Ta 
kael oli lõdvait maapinnal, silmad olid kinni, ja hingetõmbed tulid ainult nagu nõrk korin. 

«Kallis isahani Märten,» ütles poiss, «katsu võtta üks lonks vett. Järveni pole kaht sammugi.» 

Kuid isahani ei liigutanud oimugi. 

Poiss oli küll varem olnud kalk kõigi loomade, sealhulgas ka isahane vastu, nüüd aga arvas ta, et 
isahani on ta ainus tugi, ning tal tuli kole hirm hane kaotada. Ta hakkas kohe hane nügima ja 
lükkama, et saada teda alla vee äärde. Isahani oli suur ja raske, nii et poiss nägi ränka vaeva, kuid 
lõpuks oli ta siiski niikaugel. 

Isahani vajus pea ees järve. Uhe silmapilgu lamas ta liikumatult mudas, kuid siis ajas noka õieli, 
raputas vee silmist ja puristas. Seejärel ujus ta uhkelt kõrkjate ja hundinuiade vahele. 

Metshaned sõudsid järvepinnal tema ees. Nad polnud isahane ja tema ratsaniku poole vaadanudki, 
vaid olid otsekohe tormanud vette. Seal olid nad supelnud ja end puhas, tanud ning nüüd ujusid nad 
tasapisi ringi ja kugistasid poolmädanenud penikeeli ning ubalehti. 

Valgel isahanel õnnestus silmata väikest ahvenapoega. 
Ta napsas selle kohe kinni, ujus kalda äärde ja pani kala poisi ette. 
«See on sulle tänuks selle eest, et sa mind vette aitasid,» sõnas ta. 
Esmakordselt kogu päeva.jooksul kuulis poiss lahket sõna. Tal oli nii hea meel, et ta oleks tahtnud 


lüüa käed isahane kaela ümber, kuid ei teinud seda siiski. Ka kingituse üle oli ta rõõmus. Algul näis 
talle küll võimatuna süüa toorest kala, aga siis tuli tal tahtmine siiski proovi teha. 

Ta katsus järele, kas tal on puss kaasas, ja leidis, et see rippuski õnneks tagumise püksinööbi 
küljes, kuigi oli nii väikeseks jäänud, et polnud pikem kui tuletikk. Kuid igatahes kõlbas ta kala 
rappimiseks ning puhastamiseks ega läinudki palju aega, kui ahven oli söödud. 

Kui poiss oli kõhu täis saanud, hakkas tal häbi, et ta oli söönud midagi toorest. «Paistab, et ma ei 
olegi enam kellegi inimene, vaid päris härjapõlvlane,» mõtles ta. 

Kogu selle aja, kui Nils sõi, seisis isahani vaikides ta kõrval, aga kui poiss oli alla neelanud 
viimase suutäie, ütles isahani tasase häälega: 

«Me ol.eme kokku sattunud kõrkide hanedega, kes põlgavad kõiki kodulinde.» 

«Jah, ma märkasin seda ka;» vastas poiss. 

«Mulle teeks see ju suurt au, kui saaksin lennata koos nendega Lapimaale ja näidata, et ka koduhani 
võib midagi väärt olla.» 

«Ja-jah,» ütles poiss venitades, sest ta ei uskunud, et isahani sellega hakkama saaks, kuid ta ei 
tahtnud ka vastu vaielda. 

«Aga ma ei usu, et ma üksi niisuguse reisiga hakkama saan,» lausus isahani. «Sellepärast tahtsin 
ma küsida, kas sa ei tahaks kaasa tulla ja mulle abiks olla.» 

Poiss oli muidugi mõelnud, et ta pöördub koju tagasi niipea kui võimalik, ja sattus nüüd sellisesse 
hämmeldusse, et ei teadnud, mida kosta. «Ma arvasin, et meie sinuga oleme vaenlased,» ütles ta. 
Kuid näis, et isahani oli selle päriselt unustanud. Ta mäletas ainult, et poiss äsja oli päästnud ta elu. 
«Ma tahaksin küll koju isa ja ema juurde,» sõnas poiss. «Eks ma viin sind sügise poole nende juurde 
tagasi,» ütles isahani. «Ma ei jäta sind maha enne, kui saan su .kodus lävepakule maha panna.» 

Poiss mõtles, et oleks päris hea pääseda veel mõneks ajaks vanemate silma alla ilmumast. 
Ettepanek polnud talle sugugi vastumeelt ja ta tahtis parajasti öelda, et on nõus, kui nad kuulsid oma 
selja taga valju kohinat. Need olid metshaned, kes olid kõik korraga veest välja tulnud ja seisid ning 
raputasid sulgedelt vett. Seejärel seadsid nad ennast pikka ritta juhthanega eesotsas ning hakkasid 
tulema Nilsi ja isahane poole. 

Kui valge isahani nüüd metshanesid silmitses, ei olnud ta enesetunne just kõige parem. Ta oli 
oodanud, et nad rohkem koduhanede sarnased on ja et tal on nendega hoopis rohkem sugulust. Nad 
olid temast palju väiksemad ja ükski neist polnud valge, kõik olid hallid, pruun veerõngas kõhu all. 
Nende silmad aga ajasid talle peaaegu. hirmu peale. Need olid kollased ja helkisid, nagu oleks nende 
taga põlenud tuli. Isahanele oli kogu aeg õpetatud, et kõige sobivam on kõndida rahulikult ja 
vaarudes, need siin aga ei kõndinud üldse, vaid liikusid pooljoostes. Kõige enam kohkus ta aga, kui 
ta vaatas nende jalgu. Need olid suured, ärahõõrdunud ja lõhestunud tallaalustega. Oli näha, et 
metshaned 

ei hoolinud kunagi sellest, mida mööda nad astusid. 

Kunagi ei läinud nad ringi. Muidu olid nad küll väga korralikud ja puhtusearmastajad linnud, aga 
jalgade järgi võis ära tunda, et nad on siiski vaene metsiku maa rahvas. 

Isahani jõudis vaid poisile sosistada: «Vasta nüüd kiiresti enda eest, aga ära ütle, kes sa oled!» - ja 
juba olidki metshaned nende juures. 

Kui metshaned olid nende ette seisma jäänud, noogutasid nad mitu korda pead ja isahani tegi 
niisamuti, veel rohkem kordi kui metshaned. Kui oli küllalt vastastikku tervitatud, sõnas juhthani: 
«Nüüd me vist saame siis kuulda, kes te õieti olete?» 


«Mul pole enda kohta just väga palju öelda,» ütles isahani. «Ma sündisin Skanöris 1 mullu kevadel. 
Sügisel müüdi mind Holger Nilssonile Lääne-Vemmenhögi ja sellest ajast peale olen ma seal 
elanud.» 

«Sul ei paista olevat mingit päritolu, mille üle sa võiksid uhke olla,» lausus juhthani. «Mis asi see 
siis on, mis sind nii suureliseks teeb, et sa metshanede seltsi otsid?» 

«Võib-olla tuleb see sellest, et ma tahan teile metshanedele näidata, et ka meie kodulinnud 
millekski kõlbame,» vastas isahani. 

«Jah, oleks hea, kui sa saaksid meile seda näidata,» ütles juhthani. «Me oleme nüüd juba näinud, 
kui kange lendaja sa oled, aga ehk oled sa tugevam mõnel muul alal. Võibolla oled sa hea 
pikamaaujuja?» 

«Ei, sellega ei saa ma kiidelda,» vastas isahani. Ta arvas juba märkavat, et juhthani on otsustanud 
ta koju tagasi saata, ega hoolinud enam sellest, kuidas ta vastas. «Ma ei ole kunagi ujunud rohkem 
kui risti üle saviaugu,» jätkas ta. 

«Siis ma loodan, et sa oled meister jooksma.» 
«Ma pole kunagi näinud koduhane jooksmas ja kunagi pole ma ka ise seda teinud,» lausus isahani, 
näidates asja halvemana, kui see tegelikult oligi. 

Suur valge hani oli veendunud, et juhthani nüüd ütleb, .et ta ei saa teda mingil juhul kaasa võtta. 
Ta oli väga üllatunud, kui juhthani ütles: 

«Sa vastad küsimustele julgelt, ja sellest, kes on julge, võib saada hea reisikaaslane, olgugi ta 
alguses oskamatu. Mis sa ütled selle kohta, kui jääd meie juurde paariks päevaks, kuni me näha 
saame, milleks sa võimeline oled?» 


1 Skanör - väike kalurilinnake Rootsi lõunarannikul. 

«Ma oleksin sellega väga rahul,» vastas isahani ja oli üsna rõõmus. 
Siis aga osutas juhthani nokaga poisikesele ja küsis: 
«Aga kes on see, kes sul kaasas on? Sihukest nagu tema pole ma veel kunagi näinud.» 

«See on mu sõber,» ütles isahani. «Ta on kogu oma eluaja olnud hanekarjus. Kindlasti on kasulik 
teda reisile kaasa võtta.» 

«Jah, koduhanele võib ta ju kasu tuua,» vastas metshani. 

«Kuidas sa teda hüüad?» 

«Tal on mitu nime,» ütles isahani kõhklevalt ega teadnud, mida kiiruga öelda, sest ta ei tahtnud 
reeta, et poisil on inimese nimi. «Nojaa, ta nimi on Pöialpoiss,» sõnas ta lõpuks. 

«On ta härjapõlvlaste suguseltsist?» küsis juhthani. «Mis kella ajal teie, metshaned, harilikult 
magama lähete?» küsis isahani kiiresti, püüdes pääseda viimasele küsimusele vastamast. «Minu 
silmad vajuvad sel kellaajal iseendast kinni.» 

Polnud raske märgata, et isahanega rääkiv metshani oli väga vana. Kogu ta sulgrüü oli jäähall ja 
ilma ainsagi tumedama laiguta. Ta pea oli suurem, sääred jämedamad ja jalad pahklikumad kui 
ühelgi teisel. Ta suled olid kõvad, tiivakondid nukilised ning kael peenike. See kõik oli aastate töö. 
Ainult silmade üle polnud aeg võimust võtnud. Need helkisid selgemalt ja just nagu nooremalt kui 
ühelgi teisel hanel. 

Ta pöördus nüüd väga upsakalt isahane poole. 

«Tea siis, isahani, et mina olen Akka Kebnekajselt, ja et see hani, kes lendab kohe minu järel 
paremat kätt. on Yksi Vassijaurest, ja pahemat kätt lendab Kaksi Nuoljast! Tea samuti, et teine hani 
paremat kätt on Kolme Sarjektjlikkost, teine pahemat kätt aga Neljä Svappavaarast, ja et nende järel 
lenditvad Viisi Oviksfjällenist ja Kuusi Sjangelist! Ning tea, et kõik nad, samuti nagu need kuus 
noort hane, kes lendavad kõige taga, kolm paremat ja kolm vasakut kätt, on pärit kõrgelt mägedest ja 


kõige parematest sugukondadest! Ära sa arva, et me oleme hulkurid, kes seltsivad ükskõik kellega, 
ning ära arva, et me hakkame jagama oma magamispaika kellegagi, kes ei taha öelda, mis sugu- 
seltsist ta põlvneb.» 

Kui juhthani Akka oli seda öelnud, astus poiss kiiresti ette. Teda oli kurvastanud see, et isahani, 
kes iseenda eest 

nii hoogsalt oli vastanud, andis nii põiklevaid vastuseid, kui asi puutus temasse. 

«Ma ei tahagi salajas pidada, kes ma olen,» ütles ta. «Mu nimi on Nils Holgersson ja ma olen 
popsi poeg! Tänase päevani olin ma inimene, aga täna hommikupoole .. .» 

Kaugemale ta ei jõudnud. Niipea kui ta oli öelnud, et ta on inimene, taganes juhthani kolm 
sammu, teised aga veelgi rohkem. Nad kõik ajasid kaela õieli ja susisesid talle tigedalt vastu. 

«Seda ma arvasin, nii kui ma sind siin kaldal nägin,» lausus Akka. «Aga nüüd tee, et kaod. Me ei 
salli endi hulgas inimesi.» 

«Pole ometi võimalik,» lausus isahani lepitavait, «et teie metshaned kardaksite kedagi, kes on nii 
väike. Küllap ta 

homme läheb koju, aga ööbida peaksite tal küll lubama. meie seas. Keegi meist ei saa ju võtta 
endale vastutust saata see väetike oma käe peal keset ööd nirgi ja rebasega maad jagama.» 

Metshani tuli nüüd lähemale, kuid oli selgesti näha, et tal on raske varjata oma hirmu. 

«Ma olen õppinud kartma kõiki, kelle nimi on inimene, olgu nad siis suured või väikesed,» ütles ta. 
«Aga kui just sina, isahani, vastutad selle eest, et ta meile midagi halba ei tee, siis jäägu ta pealegi 
ööseks meie juurde. Aga ma ei usu, et meie öökorter on kohane sinule või temale, sest me kavatseme 
öömajale jääda selle lahtise jää peal keset järve.» 

Juhthani arvas muidugi, et isahani lööb kõhklema, kui ta seda kuuleb. Kuid too ei teinud väljagi. 
«Te teete targasti, valides nii ohutu magamiskoha,» tähendas isahani. 
«Aga sina vastutad selle eest, et'ta homme koju läheb.» 

«Sel juhul pean ka mina teie juurest lahkuma,» sõnas isahani. «Ma olen andnud lubaduse, et ma 
teda maha ei jäta.» 

«Sul on voli lennata, kuhu soovid,» vastas juhthani. 
Nende sõnadega lehvitas ta tiibu ja lendas jääväljale, teised metshaned järgnesid talle üksteise 
kannul. 
Poiss oli kurb, et ta Lapimaa-reis pidi katki jääma, lisaks oli tal hirm külma öökorteri ees. 
«Asi läheb taga hullemaks, isahani,» lausus ta. «Esiteks võtab meid külm väljas jää peal ära.» 

kui nägi ühte väikest madalate jalgadega koera jooksmas üle jää, hani hambus. 

Poiss kiirustas otsemaid talle järele, et hane koera käest päästa. Ta kuulis küll, kuidas isahani 
hüüdis: «Vaata ette, Pöialpoiss! Vaata ette!» Kuid poiss arvas, et nii väikest koera ei maksa tal ometi 
karta, ning tormas edasi. 

Metshani, kelle rebane Smirre oli kaasa haaranud, kuulis poisi puukingade klobinat jääl ega 
uskunud oma kõrvu. «Kas see jõmpsikas tahab tõesti mind rebase käest ära päästa?» imestas ta. Kui 
vilets ta olukord oligi, hakkas ta sügavalt kurgupõhjast lustakalt kaagutama, otsekui naeraks ta. 

«Esimene asi, mis temaga juhtub, on see, et ta kukub jääprakku,» mõtles hani. 

Aga kui pime see öö ka oli, nägi poiss ometi selgesti kõiki pragusid ja auke, mis jääs haigutasid, 
ning hüppas kartmatult neist üle. See tuli sellest, et talolid nüüd terased härjapõlvlasesilmad, mis 
suutsid ööpimeduses hästi näha. Ta nägi nii järve kui kallast niisama hästi kui päeval. 

Rebane Smirre hüppas jää pealt kaldale selles kohas, kus jää oli vastu randa põrganud, ja just siis, 
kui ta ronis kaldanõlvakust üles, hüüdis poiss talle: «Lase hani lahti, kaabakas!» 

Smirre ei teadnud, kes teda hüüdis, ja tal ei olnud ka aega ringi vaadata, vaid ta andis aina 


jalgadele valu. 

Rebane suundus nüüd suurde toredasse pöökpuumetsa, ning poiss järgnes talle, mõtlemata, et ta 
võib sattuda hädaohtu. Seevastu mõtles ta kogu aeg sellest, kui halvakspanevalt oli ta eile õhtul 
metshanede poolt vastu võetud, ja ta oleks hea meelega tahtnud neile näidata, et inimene on siiski 
midagi enamat kui kõik teised elusolendid. 

Poiss hüüdis põgenevale koerale mitu korda, et see oma saagi lahti laseks. «Mis koer sa küll oled, 
et sul pole häbi varastada tervet hane?» küsis ta. «Pane ta otsekohe maha, muidu näed veel, 
missuguse keretäie sa saadi Pane ta maha, muidu ütlen ma peremehele, mis tempe sa teed!» 

Kui rebane Smirre märkas, et teda peetakse vitsa pelgavaks koeraks, leidis ta selle olevat nii 
naeruväärse, et pidi hane äärepealt lahti laskma. Smirre oli suurejooneline röövel, kes ei leppinud 
ainult rottide jahtimisega mööda põlde, vaid kes söandas taludes kanu ja hanesidki varastamas käia. 
Ta teadis, et teda kardetakse kogu ümbrus 

konnas. Midagi nii narri polnud ta maast-madalast kuulnud. 

Poiss aga jooksis nii kiiresti, et talle' paistis, nagu libiseksid jämedad pöökpuud ise talle vastu, ja 
ta jõudis Smirrele järjest lähemale. Lõpuks oli ta nii lähedal, et sai rebasel sabast kinni. «Nüüd ma 
võtan hane su käest ikkagi ära,» hüüdis ta ja tiris kõigest jõust. Kuid tal ei olnud küllalt jõudu, et 
peatada Smirret. Rebane vedas teda endaga kaasa, nii et kuivanud puulehed tuiskasid poisi ümber. 

Nüüd paistis Smirre aga aru saavat, kui vähe ohtlik oli tema jälitaja. Ta peatus, pani hane maha ja 
astus esimeste jalgadega linnu peale, et see ei saaks minema lennata. Ta pidi just hane kõri läbi 
hammustama, kuid enne seda ei suutnud ta hoiduda jõmpsikat veidi õrritamast: «Jookse ruttu ja 
kaeba peremehele, sest nüüd hammustan ma hane surnuks!» 

Poiss imestas, kui ta nägi, missugune terav nina ja kähe ning õel hääl oli koeral, keda ta oli 
jälitanud. Ent ühtlasi oli ta rebase peale narrimise pärast nii vihane, et. tal ei tulnud mõttessegi 
kartma lüüa. Ta haaras sabast kõvemini kinni, toetus vastu puujuurikat ja sikutas kõigest jõust just 
sel hetkel, kui rebane paljastas hambad hane kõri kohal. Smirre oli nii üllatunud, et laskis ennast 
pool sammu tagasi tirida ja metshani sal vabaks. Raskelt tiibu lehvitades tõusis ta lendu. Üks tiib oli 
tal vigastatud, nii et ta sal seda vaevalt liigutada, ja lisaks sellele ei näinud ta ööhämaras metsas 
midagi, vaid oli abitu nagu pime. Seepärast ei suutnud ta. poisile mingil moel abiks olla, vaid otsis 
puuokste vahelt üles ava ja lendas tagasi järve poole. 

Smirre aga sööstis poisi kallale. 
«Kui ma üht ei saanud, siis saan ma kindlasti teise,» hüüdis ta ja ta häälest oli kuulda, kui vihane ta 
oli. 

«Ära ikka arva,» vastas poiss ja oli väga rõõmus, et oli hane päästnud. Ta hoidis kõgu aeg rebase 
sabast kõvasti kinni, hüpates koos saba ga teisele poole, kui rebane püüdis teda kinni krapsata. 

Metsas läks lahti niisugune tants, et puulehed muudkui tuiskasid. Smirre keerles ja keerles, saba 
aga keerles samuti ja poiss hoidis sellest kõvasti kinni, nii et rebane teda kuidagi haarata ei saanud. 

Poiss oli pärast seesugust kordaminekut nii rõõmus, et ta alguses ainult naeris ja narris rebast, kuid 
Smirre oli 

visa nagu vana jahimees kunagi ning poiss hakkas kartma, et rebane võib ta lõpuks kätte saada. 
Akki silmas Nils noort pöökpuud, mis oli kasvanud peenikeseks nagu osi, et rutem jõuda vabasse 
õhku läbi vanade pöökpuude okstest moodustunud katuse ta pea kohal. Poiss laskis rebase saba 
kiiresti lahti ja ronis selle puu otsa. Smirre oli niisuguses tuhinas, et tantsis veel tükk aega saba 
püüdes edasi. 
«Ara näe enam tantsimisega vaeva!» hüüdis talle poiss. 


Smirre ei suutnud aga taluda häbi, et ta ei saa niisugusest pisikesest poisijõmpsikast jagu. Ta heitis 
puu alla poissi valvama. 

Poisil polnud eriti mugav hapral oksal kaksiratsa istuda. Noor puu ei küündinud veel kõrge 
oksavõlvini ja poiss ei saanud mõne teise puu otsa ronida, samuti ei julgenud ta maha tulla. 

Tal oli nii külm, et ta hakkas kangeks jääma ega suutnud enam hästi oksast kinni hoida. Ka uni 
vaevas teda koledasti, aga magama ei julgenud ta jääda, kartes, et kukub siis alla. 

Otse uskumatult jube oli niiviisi öö otsa metsas istuda. 

Varem ta ei teadnudki, mida tähendab öö. Paistis, nagu oleks kogu maailm kivistunud ega saaks 
enam iial ellu ärgata. 

Siis hakkas koitma ja poiss rõõmustas, et iga asi muutus jälle endiseks, kuigi külma oli tunda 
veelgi teravamini kui varem öö ajal. 

Kui päike viimaks tõusis, polnud ta kollane, vaid hoopis punane. Poisile paistis, nagu oleks päike 
pahane, ja ta juurdles endamisi, mispärast päike võiks pahane olla. 
Võib-olla sellepärast, et öö oli päikese äraolekul maa peal kõik külmaks ja süngeks teinud. 

Päikesekiired tungisid suurtes vihkudes edasi ja vaatasid, mida öö on korda saatnud, ning kõik 
asjad punetasid, otsekui poleks neil südametunnistus puhas. Pilved taevas, siidjalt siledad 
pöökpuutüved, metsavõra peened kokkupõimunud oksad, langenud lehti kattev hallakirme - kõik lõi 
leegitsema ja muutus punaseks. 

Kuid ikka rohkem ja rohkem kiirtekimpe tungis läbi õhu ja peagi oli kogu öö õudus hajunud. 
Kangestus kadus ja kõikjale tuli ebatavaliselt palju elu. Punase peaga must rähn hakkas nokaga 
toksima puutüve. Orav lipsas, pähkel suus, pesast välja, istus oksale ja hakkas pähklit katki 

Ent isahani jäi kindlaks. 
«Selles suhtes pole mingit hädaohtu,» vastas ta. «Ma palun sind ainult, karja kiires korras nii palju 
kulu ja rohtu, kui sa kanda jõuad.» 

Kui poisil oli süli kuiva kulu täis, võttis isahani tal särgikraest kinni, tõusis temaga õhku ja lendas 
järve jääle, kus metshaned juba püstijalu magasid, nokad tiiva alla pistetud. 

«Laota nüüd kulu jää peale laiali, et mul oleks midagi jalge all ja ma ei külmaks jää külge kinni! 
Aita sina mind, küll siis minagi sind aitan!» ütles isahani. 

Poiss tegi, nagu kästud, ja kui ta valmis sai, haaras isahani tal uuesti särgikraest kinni ning pistis ta 
oma tiiva alla. 
«Ma mõtlen, et sul on seal hea soe,» lausus ta ning 
pigistas tiiva kõvemini vastu keha. 

Poiss oli nii sügaval udusulgedes, et ta ei saanud vastata, aga tal oli hea ja soe, väsimus nõudis 
oma osa ning ta uinus silmapilkselt. 


Öö 


On vana tõde, et jää on alati heitlik ja tema peale ei või 

kunagi kindel olla. Keset ööd hakkas lahtine jääväli Vombsjöl liikuma ja põrkas ühes kohas vastu 
kallast. Nüüd aga juhtus, et rebane Smirre, kes sel ajal parajasti pesitses järve idapoolsel kaldal 
Övedsklosteri pargis, sattus oma öisel jahiretkel seda nägema. Smirre oli silmanud metshanesid juba 
õhtul, kuid ta polnud julgenud loota, et tal õnnestub mõnele neist ligi pääseda. Nüüd suundus ta jala- 
maid jääle. 

Kui Smirre oli metshanedele päris lähedale jõudnud, juhtus ta libastuma, nii et ta küüned raapsasid 
jääd. Haned ärkasid ja hakkasid tiibu lehvitama, et lendu tõusta. Kuid Smirre oli neist kärmem. Ta 
sööstis edasi, nagu oleks ta lingust lastud, haaras ühel hanel tiivast kinni ja tormas temaga maa poole 


tagasi. 

Sel ööl aga polnud haned jää peal üksipäini, vaid nendega koos oli inimene, nii pisike kui see 
oligi. Poiss oli üles ärganud samal hetkel, kui isahani hakkas tiibu lehvitama. Ta kukkus jää peale 
maha ja jäi sinna pooluniselt istuma. Ta ei saanud sellest segadusest põrmugi aru, enne 

purema. Musträstas tuli lennates, juurenarmas noka vahel, . lepalind aga laulis puuladvas. 

Nüüd mõistis poiss, et päike oli öelnud kõigile neile tillukestele olenditele: «Ärgake ja tulge oma 
pesadest välja! Nüüd olen mina siin. Nüüd ei tarvitse teil millegi ees hirmu tunda.» 

Järve poolt kostis metshanede häälitsemist, kui need ennast lennuks valmis seadsid. Kohe seejärel 
lendasid kõik neliteist hane metsa kohal mööda. Poiss katsus neid hüüda, kuid nad lendasid nii 
kõrgel, et tema hääl ei ulatunud nendeni. Nähtavasti arvasid haned, et rebane on ta ammu nahka 
pistnud, ega võtnud vaevaks teda otsimagi hakata. 

Poiss pidi hirmu pärast äärepealt nutma puhkema, kuid päike seisis nüüd taevas kuldkollasena ja 
rõõmsana ning andis julgust kogu maailmale. «Niis Holgersson, seni kui - mina olemas olen, ei 
maksa sul midagi karta ega millegi üle muret tunda,» ütles päike. 


Hanede mäng 


Esmaspäeval, 21 märtsil 


Kõik metsas jäi muutumatuks umbes niikauaks, kuipalju vajab hani hommikusöögiks aega, aga 
just siis, kui hommikust hakkas saama keskhommik, tuli üksik metshani lennates tiheda oksavõra all. 
Ta otsis puutüvede ja okste vahel ekseldes teed ning lendas üsna pikkamööda. Niipea kui rebane 
Smirre teda silmas, lahkus ta oma kohalt noore pöökpuu alt ja hakkas hane poole hiilima. Metshani 
ei põiganud rebase eest kõrvale, vaid lendas talle üsna ligi. Smirre tegi tema poole suure hüppe, kuid 
ei saanud teda kätte, ja hani lendas edasi järve poole. 

Natukese aja pärast tuli lennates teine metshani. Ta lendas sama teed mis esimenegi, kuid veel 
madalamalt ja aeglasemalt. Ka tema lendas üsna rebase Smirre juurest mööda ja rebane tegi nii suure 
hüppe hane poole, et ta kõrvad riivasid linnu jalgu, kuid hani pääses tal käest ning jätkas hääletult 
nagu vari oma teed alla järve poole. 

Möödus veel veidi aega, siis ilmus uus metshani. Ta lendas veelgi madalamalt ja aeglasemalt, näis, 
et tee otsimine puutüvede vahel on talle veelgi raskem. Smirre tegi võimsa hüppe ja kõigest 
juuksekarva võrra jäi tal puudu, et ta 

oleks hane kätte saanud, kuid siiski pääses ka see hani minema. 

Vaevalt oli lind silmist kadunud, kui ilmus neljas metshani. Kuigi see lendas nii aeglaselt ja 
halvasti, et Smirre arvas ta ilma erilise vaevata kätte saavat, kartis rebane nüüd juba ebaõnnestumist 
ja kavatses selle hane niisama mööda lasta. Kuid hani valis sama tee mis kõik eel misedki, ja 
parajasti Smirre kohale jõudes vajus ta nii madalale, et rebane ei suutnud kiusatusele vastu panna. Ta 
hüppas nii kõrgele, et puudutas hane käpaga, kuid lind põikas siis kiiresti kõrvale ja pääses eluga. 

Enne kui Smirre jõudis hinge tõmmata, ilmusid nähtavale kolm hane reas. Nad lendasid niisamuti 
nagu eelmisedki ja rebane hüppas igaühele neist järele, kuid tal ei õnnestunud tabada ühtki. 

Seejärel tulid viis hane, kuid need lendasid paremini kui. eelmised ja ehkki nemadki näisid tahtvat 
Smirret hüppele meelitada, pani see kiusatusele vastu. 


Üsna tüki aja pärast ilmus üksik hani. See oli kolmeteistkümnes. Ta oli nii vana, et oli üleni hall ja 
tal polnud kehal ühtki tumedamat laiku. Nähtavasti ei saanud ta teist tiiba hästi liigutada ja lendas nii 
haletsusväärselt halvasti ning viltu, et peaaegu riivas maad. Smirre ei hüpanud talle üksnes järele, 
vaid jälitas teda joostes ja hüpates päris järve äärde välja, kuid ka seekord ei saanud ta oma vaeva 
eest mingit tasu. 

Neljateistkümnes, kes tuli, paistis eriti uhkena, kuna ta oli, valge ja helendas oma laiu tiibu 
lehvitades nagu valgusekiir pimedas metsas. Kui Smirre teda silmas, pani ta mängu kogu oma jõu ja 
hüppas peaaegu puuoksteni, kuid valge lendas siiski puutumatult mööda nagu kõik teisedki. Nüüd jäi 
pöökpuude all mõneks ajaks vaikseks. Näis, nagu oleks kogu haneparv juba mööda lennanud. 
Äkitselt meenus Smirrele ta vang ja ta heitis pilgu noore pöökpuu poole. Nagu võiski oodata, oli 
jõnglane kadunud. 

Ent Smirrel polnud kuigi palju aega tema peale mõelda, sest nüüd tuli esimene hani järve äärest 
tagasi ja lendas nagu ennegi pikkamööda allpool puulatvu. Kõigi ebaõnnestumiste kiuste rõõmustas 
Smirre ta tagasituleku üle ja sööstis hanele suure hüppega järele. Kuid ta oli liialt kiirustanud ega 
arvestanud hüpet kuigi täpselt ja hüppas hanest mööda. 

Selle hane järel tuli veel üks, siis kolmas, neljas ja viies 

- kuni ringi lõpetasid vana jäähall ja suur valge. Nad kõik lendasid aeglaselt ja madalas. Just siis, kui 
nad rebasest üle lendasid, laskusid nad madalamale, otsekui meelitades teda ennast püüdma. Ning 
Smirre jälitas hanesid ja tegi hüppeid, mis olid paar sülda kõrged, kuid ei suutnud ühtki lindu kinni 
võtta. 

See oli kõige hirmsam päev Smirre-rebase elus. Metshaned lendasid vahetpidamata üle ta pea, 
muudkui tulid ja läksid, tulid ja läksid. Suured toredad haned, kes olid söönud ennast paksuks 
Saksamaa nurmedel ja nõmmedel, liuglesid päev otsa läbi metsa temast nii lähedalt mööda, et ta 
mitu korda neid puudutas, aga ta ei saanud kustutada oma nälga üheainsagagi neist. 

Talv oli alles vaevalt möödas ja Smirrel püsisid meeles päevad ning ööd, millal ta oli pidanud 
tegevusetult ringi hulkuma, leidmata ainsatki jahilooma. Rändlinnud olid veel tulemata, rotid kõvaks 
külmunud maapinna all peidus ja kanad alles kinni. Kuid kogu talvine nälg polnud nii raske 
kannatada kui selle päeva äpardused. 

Smirre polnud enam noor rebane. Mitu korda olid tal koerad kannulolnud ja ta oli kuulnud kuule 
vihisemas oma ,pea kohal. Ta oli olnud sügaval urus peidus, kui mägrakoerad ronisid ta koopa 
käikudesse ja pidid ta peaaegu kätte saama. Kuid kogu tormiliste ajujahtide hirmu ei saanud võrrelda 
sellega, mida ta tundis iga kord, kui tal ebaõnnestus järjekordse metshane tabamine. 

Hommikul, mängu alguses, oli rebane Smirre olnud nii uhke, et haned lausa jahmatasid teda 
nähes. Smirre armastas toredust ja ta karvoli läikivpunane, rinnaesine valge, nina must ja saba 
kohevil nagu suletutt. Õhtu saabudes aga oli ta karv pulstunud, ta nõretas üleni higist, silmad olid 
tuhmid, keel irevii hammaste vahelt pikalt ripakil ja hingeldavast suust tilkus vahtu. 

Pärastlõunal oli Smirre nii väsinud, et ta läks peast poolsegaseks. Ta ei näinud oma silme ees 
enam midagi muud kui lendavaid hanesid. Ta tegi hüppeid päikeselaikude peale, mida ta nägi maas, 
ja püüdis väikest õnnetut koerliblikat, kes oli liiga vara oma tupest välja koorunud. 

Metshaned jätkasid väsimatult lendamist. Nad piinasid Smirret kogu päeva. Neis ei äratanud 
kaastunnet seegi, et Smirre oli ära vaevatud, taga kihutatud ja meeletu. Nad jätkasid kõrgutamatult 
oma tööd, ehkki said aru, et rebane 

neid vaevalt enam näebki ja hüppab nende varjude järele. 


Alles siis, kui Smirre-rebane vajus täiesti väsinult ja jõuetuna kuivade puulehtede hunnikule, olles 
iga hetk hinge heitmas, lõpetasid nad tema narritamise. 

«Nüüd tead sa, rebane, kuidas läheb sellel, kes julgeb minna kallale Akkale Kebnekajselt,» 
hüüdsid nad talle siis kõrva ja jätsid ta rahule. 


METSLINDUDE ELU 


Taluõuel 
Neljapäeval, 24. märtsil 


Just neil päevil toimus Skänes sündmus, millest oli palju juttu ja mis siin-seal sattus isegi 
ajalehtedesse, mida aga paljud pidasid väljamõeldiseks, sest nad ei suutnud sündinut seletada. 

Asi seisis nimelt selles, et Vombsjö järve kaldal püüti sarapuutihnikust kinni emaorav ja toodi 
läheduses asuvasse tallu. Kõik inimesed talus, nii noored kui vanad, rõõmustasid ilusa loomakese 
üle, kellel oli suur saba, targad uudishimulikud silmad ja väikesed kenad käpad. Nad lootsid temast 
«terve suve rõõmu tunda, vaadata orava vilkaid liigutusi, tema osavust pähklite puremisel ja ta 
lõbusat mängu. Nad seadsid kiiresti korda vana oravapuuri, mis koosnes väikesest roheliseks 
värvitud majakesest ja terastraadist rattast. Majake, milleloli olemas nii uks kui aken, pidi saama 
oravale söögi- ja magamisruumiks. Seepärast pandi sinna puulehtedest ase, piimakauss ning mõned 
pähklid. Traadist ratas aga jäi talle mängupaigaks, kus ta võis joosta, ronida ja hundiratast visata. 

Inimesed arvasid, et nad on orava jaoks kõik väga hästi sisse seadnud, ja imestasid, kui see ei 
paistnud ennast kuigi hästi tundvat. Orav istus hoopis kurvalt ja tigedalt ühes kambrinurgas ja laskis 
aeg-ajalt kuuldavale läbilõikava kaebekisa. Ta ei puudutanud toiduraasugi ega sõtkunud kordagi 
ratast. 

«Küllap ta on hirmu täis,» arvasid taluinimesed. 

«Homme, kui ta tunneb ennast juba kodusemalt, hakkab ta nii sööma kui mängima.» 

Juhtus aga nii, et talu naispere valmistus peoks ja just sel päeval, kui orav kinni püüti, olid kõik 
ametis saiaküpsetamisega. Olid nad nüüd ise pika toimega või ei tahtnud taigen kerkida, aga naistel 
tuli töötada veel kaua pärast pimeduse saabumist. 

Köögis valitses muidugi suur rutt ja sagimine ning kellelgi polnud aega vaadata, kuidas on lood 
oravaga. Kuid talus elas vanaeit, kes oli liiga vana, et saiateole kaasa lüüa. Ta sai sellest ka ise aru, 
aga ometi ei tahtnud ta kõigest päris eemale jääda. Kurvastusest ei läinud ta magama, vaid istus 
elutoa akna alla ja hakkas välja vaatama. Kuna köögis oli palav, seisis köögiuks pärani lahti ja sealt 
hoovas üle õue hele valgusjuga. Õu oli hoonetest piiratud ja seetõttu üleni nii valge, et eit nägi 
pragusid ja mulke vastasseina krohvis. Ta nägi samuti oravapuuri, mis rippus kõige tugevama 
valguse käes, ning pani tähele, et orav sõelus öö otsa hetkegi puhkamata ikka oma kambrist ratta 
juurde ja tagasi. Eit arvas, et loom on imelikult rahutu, kuid pidas selle põhjuseks heledat valgust, 
mis ei lase oraval magama jääda. 

Lauda ja talli vahel oli selles talus lal katusega kaetud sissesõiduvärav, mis oli praegu samuti 
valgustatud. Ja kui aeg oli tükikese maad öö poole edasi läinud, nägi eit, et väravavõlvi alt tuli tasa ja 
ettevaatlikult hiilides õuele pisike jõnglane, kes polnud suurem labakäest, aga kandis puukingi ja 
nahkpükse nagu iga teinegi tööpoiss. Eit taipas otsekohe, et see on majavaim, ega ehmunud põrmugi. 
Ta oli alati kuulnud, et talus elutseb härjapõlvlane, kuigi ta polnud päkapikku veel kunagi näinud. 
Aga majavaim pidi ju tooma õnne sinna, kus ta ennast näitab. 


Niipea kui päkapikk kividega sillutatud õue oli jõudnud, jooksis ta otse oravapuuri juurde, aga 
kuna see rippus nii kõrgel, et ta puurini ei ulatunud, läks ta tööriistakuuri juurde, tõi sealt varva, 
nõjatas selle vastu puuri !ja ronis siis üles, nii nagu meremees ronib mööda köit. Puuri juurde 
Jõudnud, raputas ta väikese rohelise majakese ust, nagu tahaks ta seda avada, kuid vanaeit istus 
rahulikult edasi, sest ta teadis, et lapsed olid riputanud uksele ette tabaluku, kartes, et naabripoisid 
võivad orava minema viia. Vanaeit nägi, et kui pöialpoiss ei saanud ust lahti, tuli orav välja 
traatrattale. Seal pidasid nad härjapõlvlasega pikalt 

nõu. Kui päkapikumees oli kõik ära kuulanud, mis vangistatud loomal talle oli öelda, libistas ta 
enese mööda varba alla ja jooksis õueväravast välja. 

Eit arvas, et ta sel ööl päkapikumeest -enam näha ei saa, kuid jäi siiski akna juurde edasi. Mõne 
aja pärast tuli härjapõlvlane tagasi. Ta oli nii kiire, et, nagu eidele näis, ta jalad puudutasid vaevalt 
maad, ja ta tõttas oravapuuri juurde. Eit nägi teda selgesti oma kaugenägelike silmadega, ta nägi 
isegi seda, et päkapikul on midagi käes, aga ta ei suutnud mõista, mis asi see on. Selle, mis tal oli 
vasakus käes, pani pöialpoiss kivisillutisele maha, selle aga, mis tal paremas käes oli, võttis ta 
endaga puuri juurde kaasa. Siin lõi ta puukingaga vastu aknaruutu, nii et see purunes, ja pistis selle, 
mida ta käes hoidis, orava juurde puuri. Seepeale libistas ta enese uuesti alla, võttis asja, mille oli 
enne maha pannud, ja ronis ka sellega üles puuri juurde. Kohe seejärel tormas ta uuesti nii kiiresti 
minema, et eit suutis teda pilguga vaevalt jälgida. 

Nüüd aga ei jäänud eit kauemaks tuppa istuma, vgid läks üsna tasakesi õue ja jäi pumba varju 
pöialpoissi ootama. Ja veel üks olend oli mehikest märganud ning uudishimulikuks saanud. See oli 
kass. Ta hiilis vaikselt ligi ning jäi seisma seina äärde just paari sammu kaugusele kõige heledamast 
valgusjoast. 

Mõlemad seisid ja ootasid õige kaua sel külmal märtsiööl ning eit hakkas juba arvama, et läheb 
tuppa tagasi, kui kuulis klõbinat kivisillutisel ning nägi väikest pöialpoisipõngerjat veel kord puuri 
poole traavimas. Nagu varemgi kandis ta midagi mõlemas käes ja ta kandam piiksus ning siples. 
Nüüd sai eidekesele kõik korrapealt selgeks. Ta taipas, et pöialpoiss oli käinud sarapikus ja toonud 
sealt ema juurde oravapojad, päästes need niimoodi näljasurmast. 

Vanaeit seisis vaikselt, et mitte segada, ja ei paistnud, et pöialpoiss oleks teda märganud. Ta pidi 
just ühe oravapoja maha panema, et ronida teisega üles puuri juurde, kui märkas kassi rohekaid silmi 
välkumas üsna enda kõrval. Ta jäi nõutult seisma, oravapoeg kurnmaski käes. 

Pöialpoiss pööras ringi ja vaatas igasse kanti ning märkas nüüd eidekest. Pikemalt järele 
mõtlemata astus ta selle juurde ja ulatas ühe oravapoja eidekese poole. 

Eideke ei tahtnud talle osutatud usaldust petta. Ta kummardus ja võttis oravapoja vastu ning seisis 
ja hoidis seda 

senikaua, kui pöialpoiss oli teisega ülal puuri juures ära käinud ja tuli ning võttis teise, kelle ta oli 
usaldanud eidekesele. 

Järgmisel hommikul, kui talupere hommikusöögile kogunes, ei saanud eideke hoiduda 
jutustamast, mida ta eelmisel ,ööl oli näinud. Kõik muidugi naersid ta üle ja arvasid, et küllap ta on 
seda unes näinud. Nii varasel aastaajal pole veel üldsegi oravapoegi olemas. 

Eideke aga oli kindel selles, mis ta rääkis, ja palus teisi minna oravapuuri juurde vaatama. Seda 
nad ka tegid. Seal lebas lehtedest asemel neli tillukest poolpaljast ja poolpimedat, umbes paari päeva 
vanust oravapoega. 

Kui pereisa ise oma silmaga oravapoegi nägi, ütles ta: 


«Olgu nende siiasaamisega kuidas on, aga üks on kindel: meie siin talus oleme talitanud selliselt, et 
meil peaks olema häbi nii loomade kui inimeste ees.» 
Nende sõnadega võttis ta emaorava koos kõigi poegadega puurist välja ja pani nad eidekesele põlle 
sisse. 
«Mine nendega sarapikku tagasi,» ütles ta. «Ja lase nad jälle vabaks.» 

Seesama oligi juhtum, millest nii palju räägiti ja mis sattus isegi ajalehtedesse, mida aga enamik 
inimesi ei tahtnud uskuda, sest nad ei osanud seletada, kuidas võib midagi seesugust juhtuda. 


Vittskövle lossis 


Laupäeval, 26. märtsil 

Paar päeva hiljem juhtus jällegi taoline veider lugu. Ühel hommikul tuli parv metshanesid ja 
laskus nurmele Skäne idaosas, suure Vittskövle mõisa läheduses. Parves oli kolmteist tavalist halli 
värvi hane ja üks valge Isahani, kes kandis oroa turjal väikest poisiklutti, kel olid kollased 
nahkpüksid jalas, roheline vest seljas ning valge tuttmüts peas. 

Nad olid nüüd üsna Läänemere lähedal, ja põllupind oli hanede maandumispaigas liivasegune 
nagu tavaliselt raimikul. Nähtavasti oli siinkandis varem olnud palju tuiskliiva, mida tuli kinnistada, 
sest mitmel pool oli näha suuri, inimese istutatud männimetsi. 

Kui metshaned olid tükk aega söönud, tuli mööda põllu 

veert paar last. Hani, kes oli valves, tõusis otsekohe valju tiivaplaginaga õhku, et terve parv kuuleks 
lähenevast hädaohust. Kõik metshaned tõusid lendu, valge aga kõndis rahulikult maas edasi. Kui ta 
nägi teisi põgenemas, tõstis ta pea ja hüüdis neile: «Ei niisuguse asja eest maksa põgeneda. Need on 
ju ainult lapsed.» 

Väike mehike, kes oli ratsutanud ta turjal, istus metsa veerel mätta otsas ja kooris männikäbi, et 
seemneid kätte saada. Lapsed olid talle nii lähedal, et ta ei julgenud üle põllu valge hane juurde 
joosta. Ta puges kiiresti suure kuivanud ohakalehe alla peitu ja laskis samas kuuldavale hoiatushüüu. 

Valge hani aga oli nähtavasti otsustanud ennast mitte hirmutada lasta. Ta kõndis ikka veel põllul 
ega vaadanud isegi, kuhupoole laste tee viis. 

Need aga keerasid teelt ära, läksid üle põllu ja lähenesid isahanele. Kui hani lõpuks üles vaatas, 
olid lapsed päris tema juures, ning nüüd ehmus ta ja sattus niisugusesse segadusse, et unustas isegi, 
et ta lennata oskab. Ta katsus laste käest joostes pageda. Lapsed jälitasid teda, ajasid ta ühte kraavi ja 
püüdsid seal kinni. Kõige suurem neist võttis hane kaenla alla ja viis minema. 

Kui ohakalehe all lebav mehike seda nägi, hüppas ta püsti, otsekui oleks ta tahtnud hane laste 
käest ära võtta. Siis aga tuli talle meelde, kui väike ja jõuetu ta on. Ta viskus mätta otsa pikali ja 
hakkas rusikatega raevukait vastu maad peksma. 

Isahani' hüüdis kõiges.t jõust appi: «Pöialpoiss, tule aita mind! Pöialpoiss, tule aita mind!» Kuid 
selle üle puhkes poiss hirmust hoolimata naerma. «Ja-jah, mina olen just nimelt see õige mees 
kedagi aitama,» ütles ta. 

Siiski tõusis ta püsti ja järgnes isahanele. Ta ütles iseendale: «Ma ei saa teda küll aidata, aga ma 
tahan vähemalt näha, mis nad temaga teevad.» 

Lapsed olid temast tükk maad eespool, kuid poisil ei olnud raske neid silmas pidada, kuni ta 
jõudis väikese oruni, mille põhjas voolas kohisedes kevadine oja. See polnud küll eriti lal ega 
võimas, kuid igal juhul pidi poiss üsna kaua piki kallast jooksma, enne kui leidis koha, kus ta sai 
ojast üle hüpata. 

Kui ta nüüd orust välja jõudis, olid lapsed kadunud. Ta leidis ainult nende jäljed väikeselt metsa 


poole viivalt jalgrajalt ning jätkas jälitamist. 

Peagi. jõudis ta teeristile, kus lapsed olid nähtavasti lahku läinud, sest jäljed suundusid kahele 
poole. Nüüd tundis poiss ennast täiesti abituna. 

Ent just sel silmapilgul nägi ta kanarbikupuhma küljes väikest valget udusulge. Ta taipas, et 
isahahi oli visanud selle teeveerde, et talle teatada, kuhupoole ta viidi, ning poiss jätkas oma teed. Ta 
järgnes lastele läbi metsa. Isahane ta küll kordagi näha ei saanud, aga kõikjal, kus ta oleks võinud 
teelt eksida, lebas väike valge udusulg, näidates talle õiget teed. 

Poiss jätkas kõhklematult teed udusulgede järgi. Nad juhtisid ta metsast välja, üle paari põllu, siis 
maanteele ja lõpuks mõisa puiesteele. Puiestee lõpus paistsid punased telliskivikatused ja torn, mis 
oli kaunistatud heledate kantide ja viguritega. Nähes, et tegemist on mõisaga, arvas poiss teadvat, 
mis on isahanest saanud. «Lapsed on viinud isahane kindlasti mõisa ja ta maha müünud ning nüüd 
on ta vist küll juba tapetud,» lausus ta endamisi. Kuid ta ei tahtnud enne rahule jääda, kui on saanud 
kõik päris kindlasti teada, ja pistis veel kiiremini jooksma. Poiss ei kohanud mitte kedagi tervel 
puiesteel, nii pikk kui see oli, ja see oli ka hea, sest temasugustel tuli karta kohtumist inimestega. 

Mõis, kuhu ta välja jõudis, koosnes toredaist vanaaegseist hoonetest; mis neljast küljest piirasid 
lossiõue. Idaküljel oli sügav võlvialune, mis viis õuele. Niikaugele oli poiss tulnud kõhklemata, kuid 
sinnamaale jõudes ta seisatas. Kaugemale ei usaldanud ta enam minna, vaid peatus ja jäi 
mõtisklema, mis ta nüüd peaks ette võtma. 

Poiss seisis ikka veel samal kohal, sõrm ninaotsal, ja mõtles, kui kuulis oma selja taga samme ja 
ümber pöördudes nägi ta tervet hulka inimesi mööda puiesteed lähenemas. Kibekiiresti lipsas ta 
peitu veetünni taha, mis juhtus seisma võlvialuse kõrval. 

Tulijaid oli'umbes paarkümmend noormeest rahvaülikoolist, kes olid väljas jalgsimatkal. Nendega 
oli kaasas õpetaja, kes palus neid võlvialuse juurde jõudes veidi oodata, kuni tema sisse astub ja 
küsib luba vana Vittskövle lossiga tutvumiseks. 

Uustulnukad olid higised ja väsinud, nagu oleks neil seljataga pikk tee. Üks neist oli nii janune, et 
läks veetünni juurde ja kummardus selle kohale jooma. Ta pani maha 

plekist taimekasti, mis oli rippunud tal kaelas ja paistis teda segavat. Seejuures läks kaas lahti ja 
kastis võis silmata üksikuid kevadlilli. 

Taimekast kukkus otse poisi ette ning nähtavasti leidis see nüüd, et on avanenud suurepärane 
võimalus lossi pääseda ja teada saada, mis isahanest on saanud. Ta ronis kärmesti taimekasti ning 
puges nii hästi kui sai ülaste ja varsakapjade alla peitu. 

Vaevalt oli ta jõudnud ennast ära peita, kui noormees. tõstis taimekasti üles, riputas selle endale 
kaela ja pani kaane kinni. 

Nüüd jõudis ka õpetaja tagasi ja ütles, et nad said loa lossi minna. Esialgu ei viinud ta neid 
kaugemale kui lossiõue. Seal ta peatus ja hakkas õpilastele vanadest hoonetest jutustama. 

Ta tuletas neile meelde, et esimesed inimesed siin maal olid pidanud elama kaljukoobastes ja 
urgudes, loomanahkseis telkides ja püstkodades, ning et oli läinud palju aega, enne kui inimesed 
tulid mõttele ehitada endale puutüvedest maju. Ta rääkis, kui kaua inimesed hiljem olid pidanud tõö- 
tama ja vaeva nägema, enne kui nad olid jõudnud ühetoalise palkmaja ehitamisest niisuguste saja 
toaga lossideni nagu Vittskövle. 

Ta ütles, et rikkad ja mõjukad inimesed ehitasid endale niisuguseid losse umbes kolmsada 
viiskümmend aastat tagasi. Näis tõepoolest, et Vittskövle loss oli ehitatud tol ajal, kui sõda ja 
röövlijõugud muutsid elamise Skanes ohtlikuks. Lossi piiras veega täidetud kraav ja vanasti oli üle 
selle viinud sild, mida sai üles tõsta. Väravavõlvi kohal kõrgus praegugi veel vahitorn, piki lossi 
külgmisi seinu kulgesid vahikäigud ja nurkades seisid tugevad, meetripaksuste seintega tornid. Ent 
see loss polnud siiski ehitatud kõige ägedamal sõjaajal, sest ta ehitaja Jens Brahe oli samal ajal 


püüdnud teha ta ka toredaks ja rikkalikult kaunistatud eluhooneks. Kui vaadata suurt tugevat kivi- 
ehitust Glimminges, mis oli püstitatud kõigest üks inimiga varem, siis pole raske märgata, et tolle 
ehitaja Jens Holgersen Ulfstand polnud hoolinud muust, kui et ehitada valmis suur kindel ja tugev 
hoone, küsimata seejuures, kas see tuleb ka ilus ja mugav. Kui vaadata seevastu niisuguseid losse, 
nagu Marvinsholm, Svenstorp ja Övedskloster, mis olid kerkinud paar sajandit Vittskövlest hiljem, 
siis ilmneb, et ajad olid vahepeal muutunud rahulikumaks. 

Need mõisaomanikud, kes olid ehitanud viimati nimetatud lossid, polnud püstitanud kindlustusi, 
vaid olid muretsenud ainult selle eest, et luua endale suur ja uhke eluase. 

Õpetaja jutustas pikalt ja põhjalikult ning taimekasti kinnipandud poiss muutus juba kärsituks. 
Kuid küllap ta lamas väga vaikselt, sest kasti omanik ei märganud üldse, et ta poissi endaga kaasas 
kannab. 

Lõpuks läks kogu seltskond siiski lossi, ent kui poiss oli lootnud, et ta leiab juhuse taimekastist 
välja lipsata, siis pettus ta, sest õpilane jättis kasti endale kaela rippuma ja poiss oli sunnitud koos 
seltskonnaga kõik ruumid läbi käima. 

See oli pikaldane rännak. Õpetaja peatus iga minut, et seletada ja õpetada. 

Ohes toas oli vanaaegne ahi ja õpetaja peatus selle juures, et jutustada erinevaist tuleaserneist, 
mida inimesed aegade jooksul olid kasutanud. Esimeseks tuleasemeks elamus oli olnud kiviplaat 
keset põrandat koos suitsuauguga katuses, mis laskis sisse nii tuult kui vihma; teiseks oli suur ilma 
korstnata kiviahi, mis oli kütnud küll toa soojaks, aga ajanud ta ka suitsu ja vingu täis. Sel ajal kui 
ehitati Vittskövle, olid inimesed jõudnud juba niikaugele, et ehitasid lahtisi, laiade korstnatega 
koldeid, mis aga lasksid välja ka suurema osa soojust. 

Kui poiss oli kunagi olnud äge ja kärsitu, siis sai ta sel päeval kannatlikkuses hea õppetunni. Nüüd 
oli möödunud vist juba terve tund, kus ta liikumatult lebas. 

Järgmises ruumis, kuhu õpetaja jõudis, peatus ta kõrge telgi ja uhkete eesriietega sängi juures. 
Ning kohe hakkas ta jutustama möödunud aegade sängidest ja magamisasemeist. 

Õpetaja ei kiirustanud. Kuid ta ei võinud ju aimatagi, et üks väike õnnetu mehike lamab kinnises 
taimekastis ja aina ootab, millal õpetaja ükskord lõpetab. Jõudnud kullatud nahktapeetidega ruumi, 
jutustas õpetaja, kuidas inimesed on ürgaegadest peale katnud oma elamute seinu; jõudnud vana 
perekonnapildi juurde, jutustas ta riietusmoodide mitmesugusest saatusest, ning pidusaalides kir- 
jeldas ta, kuidas endistel aegadel pühitseti pulmi ja peiesid. 

Seejärel pajatas õpetaja pisut ka veel neist paljudest tublidest meestest ja naistest, kes olid elanud 
selles lossis, vanadest Brahedest ja vanadest Barnekowidest, Kristian Barnekowist, kes oli andnud 
kuningale põgenemise ajal 

oma hobuse, ja Margareta Aschebergist, kes oli olnud abielus Kjell Barnekowiga ja lesena 
valitsenud lossi ning kogu ümbrust viiskümmend kolm aastat, pankur Hagermanist, kes oli 
vabadikupoeg Vittskövlest ja kes oli saanud nii rikkaks, et ostis ära terve mõisa, ning 
Stjernsvärdadest, kes olid Skäne rahvale soetanud paremad adrad, nii et võidi loobuda vanadest 
vaevanõudvaist puuatradest, mida kolm paari härgi vaevalt suutsid paigast liigutada. 

Kogu selle aja lamas poiss vaikselt. Kui ta mõnikord oli olnud vallatu ja keldriukse ema või isa 
taga kinni pannud, siis nüüd sai ta ise tunda, mida see tähendas, sest kestis mitu tundi, enne kui 
õpetaja lõpetas. 

Viimaks läks õpetaja uuesti lossiõuele ja rääkis seal inimsoo pikaajalisest tööst endale tööriistade 
ja relvade, riiete ja elamute, mööbli ja ehete soetamise!. Ta ütles, et niisugune vana loss nagu 
Vittskövle on verstapostiks sellel teel. Siin võib näha, kui kaugele olid inimesed jõudnud kolmesaja 


viiekümne aasta eest, ja ise otsustada, kas nad on sellest ajast saadik läinud edasi või tagasi. 

Kuid selle kõne kuulamisest poiss pääses, sest õpilane, kes teda endaga kaasas kandis, tundis jälle 
janu ja lipsas kööki, et paluda lonksu vett. Kui poiss oli nüüd sattunud kööki, otsustas ta katsuda 
ringi vaadata, kas ta ehk saab midagi isahanest teada. Ta hakkas ennast liigutama ja surus seejuures 
liiga tugevasti vastu kasti kaant, nii et see lahti kargas. Taimekastide kaaned tulevad ju sageli lahti ja 
õpilane ei mõelnud selle üle pikemalt, vaid vajutas kaane lihtsalt jälle kinni. Siis. aga küsis 
köögitüdruk, kas tal on uss kastis. 

«Ei, ainult mõned taimed,» vastas õpilane. 
«Aga seal ometi liigutas ennast keegi,» kinnitas köögitüdruk. Õpilane avas siis kaane, et näidata 
köögitüdrukule, et see eksis: «Eks vaadake ise. . .» 

Kuid kaugemale ta ei jõudnud, sest nüüd ei riskinud poiss enam kauemaks taimekasti jääda, vaid 
kargas ainsa hüppega põrandale maha ja tormas uksest välja. Tüdrukud ei jõudnud küll õieti nähagi, 
kes seal jooksu pistis, kuid tõttasid siiski kõik talle järele. 

Õpetaja seisis ja jutustas ikka veel, kui teda katkestasid valjud hüüded. 

«Võtke ta kinni, võtke ta kinni!» hüüdsid need, kes tulid köögist, ja kõik noormehed sööstsid 

järele poisile, kes sibas kiiremini kui rott. Nad püüdsid teda väravas kinni võtta, 

kuid polnud sugugi lihtne tabada nii pisikest olendit, ja poiss jõudis õnnelikult vabadusse. 

Ta ei söandanud joosta piki varjamata puiesteed, vaid keeras mujale. Läbi viljapuuaia tormas ta 
tagaõuele. Kogu aeg jälitasid inimesed teda kisa ja .naeruga. Vaene mehike jooksis küll mis jaksas, 
aga ometi paistis, nagu oleksid inimesed teda kätte saamas. 

Kui ta lidus mööda ühest väikesest sulasemajast, kuulis ta hanekaagatust ja silmas trepil udusulge. 
Seal, seal ongi isahani! Varem oli ta olnud valejälgedel. Ta ei mõelnud enam üldse tüdrukutele ja 
poistele, kes ajasid taga teda ennast, vaid ronis trepist üles eeskotta. Kaugemale ta ei saanud, sest 
toauks oli kinni. Ta kuulis, kuidas isahani toas hädaidas ja kisas, aga ust lahti ta ei saanud. Jälitajate 
parv ta kannul tuli järjest lähemale ja isahani karjus toas järjest haledamini. Viimases hädas võttis 
poiss lõpuks julguse kokku ja põrutas kõigest jõust ukse pihta. 

Keegi laps avas ukse ja poiss heitis pilgu tuppa. Keset tuba istus naine, kes hoidis kinni isahane ja 
hakkas parajasti kärpima ta tiibu. Tema laps oligi leidnud hane ja naine ei kavatsenud linnule midagi 
halba teha. Ta tahtis lasta selle oma hanede hulka, niipea kui on kärpinud ta tiivad, et ta ei saaks 
minema lennata. Suuremat õnnetust aga ei oleks isahanele saanud juhtudagi, seepärast karjus ja 
hädaldas ta kõigest jõust. 

Oli õnn, et naine polnud alustanud kärpimist varem. Nüüd olid kääride ohvriks jõudnud langeda 
alles kaks tiivasulge, kui avanes uks ja lävele ilmus väike mehike. See oli aga niisugune, millist 
naine polnud veel kunagi näinud. Ta ei osanud arvata muud, kui et see on haldjas Nisse ise. 
Kohkudes laskis ta käärid käest kukkuda ja lõi käsi kokku, unustades isahane kinni hoida. 

Niipea kui hani ennast vabana tundis, pistis ta ukse poole jooksu. Ta ei saanud aega uksel peatuda, 
vaid haaras jooksu pealt poisi kraedpidi kinni ja viis mehikese endaga kaasa. Trepil lõi hani aga 
tiivad laiali ja tõusis õhku. Samal ajal tegi ta nokaga uhke kaare ja pani poisi oma selga istuma. 

Nii tõusid nad kahekesi lendu ja terve Vittskövle seisis ning vaatas neile järele. 

Övedsklosteri pargis 
Kogu selle päeva, kui haned olid mänginud rebasega, oli poiss maganud mahajäetud oravapesas. 


Kui ta õhtupoolikul ärkas, oli ta üsna mures. «Nüüd saadetakse mind peagi koju ja siis ei pääse ma 
isa ja ema silma alla sattumast,» mõtles ta. 


Aga kui ta otsis üles metshaned, kes ujusid ja suplesid Vombsjö järves, ei öelnud ükski neist 
ainsatki sõna selle kohta, et ta peab teele asuma. «Võib-olla nad arvavad, et valge on täna õhtul minu 
kojuviimiseks liiga väsinud,» mõtles poiss. 

Järgmisel hommikul olid haned ärkvel juba päris aovalgel, ammu enne koitu. Nüüd oli poiss 
kindel, et kohe algab kojusõit, aga imelikul kombel võtsid metshaned nii tema kui valge isahane oma 
hommikusele jalutuslennule kaasa. Poiss ei taibanud, mis oli ajapikenduse põhjuseks, siis aga hakkas 
ta arvama, et metshaned ei tahtnud saata isahane nii pikale teekonnale enne, kui see on kõhu hästi 
täis söönud. Oli kuidas oli, aga poiss rõõmustas iga viivu üle, mis möödus, enne kui ta pidi 
vanematega kohtuma. 

Metshaned lendasid üle Övedsklosteri mõisa, mis asetses keset toredat parki järve idapoolsel kaldal 
ja paistis väga uhkena oma suure lossi ja ilusa, kividega sillutatud lossiõuega, mida ümbritsesid 
madalad müürid ja aiamajakesed, ning oma imetoreda vana aiaga, kus olid pöetud hekid, okstest 
võlvitud käigud, tiigid, purskkaevud, suurepärased puud ja siledaks pöetud muruplatsid, mille servad 
kirendasid kevadlilledest. 

Kui haned lendasid varasel hommikutunnil üle mõisa, ei liikunud seal veel ühtki inimest. Kui nad 
olid selle täiesti kindlaks teinud, laskusid nad koeraputka kohal madalasse ja hüüdsid: «Mis väike 
onn see on? Mis väike onn see on?» 

Otsekohe tuli ketikoer putkast välja, tige ja raevune ning haukus ülespoole. 

«Või teie, hulgused, nimetate seda onniks? Kas te ei näe, et see on suur kiviloss? Kas te ei näe, kui 
ilusad seinad tal on, kui palju aknaid, kui suured uksed ja kui tore rõdu tal on, vou, vou, vou? Või 
teie nimetate seda onniks? Kas te ei näe õue ja aeda, triiphoonet ja marmorkujusid? Või teie hüüa.te 
seda onniks! Kas onnidel on olemas parke, kus kasvavad pöökpuud ja pähklipõõsad, kus on niite ja 
tammetukki, kuusikuid ja loomaaed, mis on täis hirvi, vou, vou, 

vou? Või seda nimetate te onniks? Olete te näinud onne, millel on nii palju kõrvalhooneid ümber, et 
nad paistavad nagu mõni küla? Te teate vist küll palju onne, milleian oma kirik ja oma kirikumõis ja 
kust valitsetakse rüütlimõisu, talusid, rendikohti ja moonakatubasid, vou, vou, vou? Või seda 
nimetate te onniks? Teie, kerjused, selle onni juurde kuuluvad kõige suuremad maatükid terves 
Skänes. Seal taeva all kõlkudes ei näe te ühtki jalatäit maad, mis ei kuuluks sellele onnile, vou, vou, 
VOU..» 

Seda kõike õnnestus koeral hüüda ainsa hingetõmbega, ning haned lendasid mõisaõue kohal edasi- 
tagasi ja kuulasid teda, kuni ta pidi natuke vahet pidama. Siis hüüdsid haned: «Miks sa nii vihaseks 
said? Ega me lossi kohta küsinud, me küsisime ainult sinu koeraputka kohta.» 

Kui poiss seda nalja kuulis, puhkes ta kõigepealt naerma, siis aga tuli talle pähe mõte, mis muutis 
ta korraga tõsiseks. «Mõtle ometi, kui palju niisuguseid lõbusaid nalju sa kuulda saaksid, kui võiksid 
rännata koos metshanedega läbi kogu maa kuni Lapimaani välja!» ütles ta iseend.ale. «Kui sinuga on 
kord lood juba nii halvad, siis oleks sihuke reis kõige parem asi, mida sa soovida võiksid.» 

Metshaned lendasid ühele suurtest põldudest, mis asetsesid mõisast ida pool, et otsida seal 
rohujuurikaid, ja jäid sinna mitmeks tunniks. Sel ajal läks poiss suurde parki, mis ulatus nurme 
servani, otsis üles sarapiku ja hakkas ülespoole sihtima, kas pole läinud sügisest mõnd pähklit põõsa 
külge jäänud. Kuid pargis uidates tuli reisimõte talle kord-korralt üha uuesti pähe. Ta kujutles, kui 
tore oleks, kui ta saaks rännata koos metshanedega. Ta ei kahelnud küll, et tal tuleks sageli nälgida ja 
külmetada, aga vastutasuks pääseks ta nii tööst kui õppimisest. 

Kui ta seal niiviisi kõndis, tuli vana hall juhthani tema juurde ja küsis, kas ta on leidnud midagi 
söödavat. Poiss vastas, et ei ole, ja siis katsus hani teda aidata. Pähkleid ei leidnud küll temagi, aga ta 
avastas paar marja kibuvitsapõõsa küljes. Poiss sõi need hea isuga ära, aga mõtles ise, mida küll 
ütleks ema, kui ta teaks, et Nils elatub nüüd. toorest kalast ja lume all seisnud kibuvitsamarjadest. 


Kui metshaned olid lõpuks kõhu täis söönud, suundusid nad uuesti järvele ja lõbustasid end seal 
mängimisega peaaegu lõunani. Metshaned kutsusid valget isahane välja võistlema kõigil mõeldavail 
aladel. Nad ujusid, jooksid ja 

lendasid temaga võidu. Suur koduhani püüdis anda oma parimat, kuid jäi ikka kärmetele 
metshanedele alla. Poiss istus kogu selle aja isahane turjal, õhutas teda tagant ja lõbutses niisama 
hästi kui kõik teisedki. Tõusis niisugune kisa, naer ja kaagutamine, et oli lausa ime, kuidas mõisa- 
rahvas seda tähele ei pannud. 

Kui metshaned mängimast väsisid, ujusid nad jää peale ja puhkasid paar tundi. Pärastlõuna veetsid 
nad peaaegu samal viisil nagu hommikupoolikugi. Esiteks sõid nad paar tundi, siis suplesid ja 
mängisid vees jääserva ääres kuni päikeseloojanguni, millal nad ennast otsekohe magama seadsid. 

«See on just see elu, mis mulle sobiks,» mõtles poiss isahane tiiva alla ronides. «Aga homme 
saadetakse mind muidugi koju.» 

Enne magamajäämist lesis ta ja mõtles, et kui ta saaks hanedega koos minna, pääseks ta kõigist 
siunamistest laiskuse pärast. Ta võiks siis päevad otsa logelda ja ta ainsaks mureks oleks endale 
midagi hamba alla otsida. Aga nüüd vajas ta nii vähe, et sellega saaks hõlpsasti hakkama. 

Ning ta kujutas endale ette, mida ta kõike näha saaks ja kui palju seiklusi tal tuleks kaasa teha. Jah, see 
oleks hoopis midagi muud kui vaev ja viletsus kodus. «Kui ma ainult saaksin metshanedega koos 
rännata, siis ma ei kahetsekski, et olen äranõiutud,» mõtles ta. 

Ta ei kartnud midagi muud, kui et ta koju tagasi saadetakse, kuid ka kolmapäeval ei öelnud haned 
sõnagi selle kohta, et ta peab lahkuma. See päev möödus nõndasamuti nagu oli möödunud teisipäev, 
ja poisile meeldis sihuke metsik elu järjest rohkem. Talle paistis, nagu oleks Övedsklosteri üksildane 
mõisapark, mis oli suur nagu mets, tervenisti tema päralt, ja ta ei igatsenudki tagasi koju kitsa toa ja 
väikeste põllulappide juurde. 

Kolmapäeval hakkas ta arvama, et metshaned on otsustanud ta enda juurde jätta, kuid neljapäeval 
kaotas ta uuesti lootuse. 

Neljapäev algas samamoodi nagu eelmisedki päevad. Haned sõid nurmedel ja poiss otsis pargist 
toitu. Mõne aja pärast tuli Akka tema juurde ja küsis, kas ta on leidnud midagi söödavat. Ei, ta 
polnud leidnud, ja siis otsis hani üles kuivanud köömnepuhma, millel olid veel kõik nupud küljes. 

Kui poiss oli söönud, ütles Akka, et tema arvates jookseb Nils pargis liiga ettevaatamatult ringi. 
Ta küsis, kas poiss ka teab, kui paljude vaenlaste eest peab ennast hoidma tema, kes ta nii tilluke on? 
Ei, ta ei teadnud seda, ning Akka hakkas talle vaenlasi üles lugema. 

Ta ütles, et kui poiss pargis ringi käib, peab ta hoiduma rebase ja nugise eest; järve kaldale jõudes 
ärgu ta unusta gu saarmaid; kiviaial istudes pidagu meeles nirki, kes poeb läbi pisemastki praost, ja 
kui ta ronib magama lehehunnikusse, siis vaadaku enne järele, kas ehk rästik ei maga samas kuhjas 
talveund. Kui ta on jõudnud lagedale pidagu ta silmas kanakulli ja hiireviud, kotkast ja pistrikku, kes 
tiirutavad taeva all. Sarapikus võib raudkull ta kinni võtta. Harakaid ja vareseid leidub igal pool, neid 
ei maksa tal ka eriti usaldada. Niipea kui hämardub, peab ta teritama kõrvu suurte öökullide pärast, 
kes lendavad nii kuulmatute tiivalöökidega, et on enne tal kallal, kui ta jõuab märgatagi. 

Kui poiss kuulis, kui palju vaenlasi teda varitseb, arva.s ta, et tal on täitsa võimatu oma elu 
säilitada. Surra ta eriti just ei kartnud, aga talle ei meeldinud, et ta ära süüakse, ja küsis sellepärast 
Akka käest, mida ta peaks. tegema, et kaitsta ennast röövloomade eest. 

Akka vastas kohe, et poiss peaks katsuma luua häid suhteid väiksemate loomadega metsas ja 
põllul, oravate ja jänestega, vintide ja tihastega, varblaste ja lõokestega. Kui ta nendega sõbraks 
saab, siis võivad nad teda hädaohu eest hoiatada ja anda talle pelgupaika ning suures hädas üheskoos 
võidelda ning teda kaitsta. 

Kui aga poiss hiljem tahtis selle nõuande järgi teha ja pöördus orav Sirle poole abipalvega, tuli 


välja, et see ei kavatsegi teda aidata. «Ära ooLI minult ega teistelt väikestelt loomadelt midagi 
head,» ütks orav. «Kas sa arvad, et me ei tea, et sa oled hanekarjus Nils, kes läinud aastal pää- 
sukesepesi rüüstas, kuldnokamunv puruks lõi, varesepoegi saviauku viskas, silmustega rästaiti 
püüdis ja oravaid puuri pani? Aita ennast ise nii hästi kui saad ja ole rõõmus, et me ei tule kokku ega 
aja sind tagasi sinusuguste juurde.» 

Seesugust vastust poleks poiss jätnud kunagi karistamata, kui ta oli veel hanekarjus Nils, nüüd aga 
lõi ta ainult kartma, et metshanedki võivad kuulda saada, kui halb ta on olnud. Ta 'oli nii väga 
kartnud hanede juurest äraajamist, et polnud teinud mingit ulakust sellest ajast peale, kui 

oli sattunud nende sekka. Tõsi, nii väikesena polekski ta saanud teab kui palju paha teha, kuid 
siiski oleks ta võinud rüüstata palju linnupesi ja puruks lüüa palju mune, kui tal oleks selleks lusti 
olnud. Nüüd oli ta olnud korralik ja hea, polnud tõmmanud sulgegi hanetiivast ega kellelegi ebavii- 
sakalt vastanud, ning hommikuti oli ta Akkat tervitades koguni võtnud peast oma tuttmütsi ja 
kummardanud. 

Terve neljapäevase päeva käis ta ja mõtles, et metshaned ei taha teda kindlasti tema õeluse pärast 
endaga Lapimaale kaasa võtta. Ning kui ta õhtul kuulda sai, et orav Sirle naine on ära röövitud ja 
lapsed nälga suremas, otsustas ta neid aidata. Kui hästi ta sellega hakkama sai, sellest oleme juba 
jutustanud. 

Kui poiss reedel parki tuli, kuulis ta igal pool tihnikus vinte laulvat, kuidas orav Sirle naine 
julmade röövlite poolt oma rinnalaste juurest minema viidi ja kuidas hanekarjus Nils oli julgenud 
inimeste hulka minna ning väikesed oravapojad ema juurde viia. 

«Kes oleks nüüd veel nii kuulus Övedsklosteri pargis,» laulsid vindid, «kui Pöialpoiss, keda kõik 
kartsid siis, kui ta oli hanekarjus Nils? Orav Sirle annab talle nüüd pähkleid, vaesed jänesed 
mängivad temaga, hirved võtavad ta oma turjale ja põgenevad temaga, kui Smirre-rebane on 
lähenemas, tihased hoiatavad teda raudkulli eest, lepalinnud ja lõokesed aga laulavad tema 
vägiteost.» 

Poiss oli päris kindel, et nii Akka kui metshaned kuulsid seda kõike, kuid siiski möödus kogu 
reedene päev, ilma et nad oleksid ütelnud midagi selle kohta, et ta võib nende juurde jääda. 

Kuni laupäevani said haned ennast Övedi nurmedel toita Smirre-rebasest segamatult. Ent kui nad 
laupäeva hommikul põllule ilmusid, varitses rebane juba seal ja jälitas neid põllult põllule, nii et nad 
ei saanud enam rahus süüa. Kui Akka taipas, et rebane ei kavatse neid rahule jätta, langetas ta kiiresti 
gtsuse, tõusis õhku ja lendas koos parvega mitu miili eemale üle Färi maakonna tasandike ja Linde- 
rödsasi kadarike. Nad ei peatunud enne kui Vittskövle ümbruses. .. 

Siin aga, Vittskövle Juures varastati isahani ära, nagu juba kirjeldatud. Kui poiss poleks 
pingutanud tema päästmiseks kogu oma jõudu, poleks isahani küll iialgi enam pääsenud, 

Kui poiss laupäeva õhtul koos isahanega Vombsjö järve 

äärde tagasi Jõudis, arvas ta, et on teinud tubli päevatöö ja oli väga põnevil, mis Akka ja metshaned 
küll selle peale kostavad. Metshaned ei olnud kiitusega kitsid, kuid jätsid siiski ütlemata selle, mida 
poiss nii väga kuulda igatses. 

Nii saabus jälle pühapäev. Terve nädal oli möödunud sellest päevast, kui poiss ära nõiuti, ja ikka 
veeloli ta niisama pisike. 

Kuid polnudki märgata, et ta oleks selle pärast erilist muret tundnud. Pühapäeva õhtupoolikul oli 
ta pugenud suurde ja tihedasse pajupõõsasse järvekaldal ning puhus roopilli. Tema ümber istus nii 
palju tihaseid, vinte ja kuldnokki, kui põõsas suutis mahutada. Nad kõik vidistasid lauluviise, mida 
poiss püüdis järele mängida, kuid selles kunstis polnud ta eriti tugev. Ta mängis nii valesti, et väi- 
kestel õpetajatel läksid suled turri ja nad karjusid ning laksutasid meeleheitlikult tiibu. Poiss naeris 


nende agaruse üle nii südamest, et pillas pilli suust. 

Ta alustas uuesti, kuid asi läks ikka niisama halvasti, nii et kõik väikesed laululinnud ahastasid: 
«Täna mängid sa halvemini kui muidu, Pöialpoiss. Sa ei saa kätte ainsatki puhast tooni. Kus on su 
mõtted, Pöialpoiss?» 

«Hoopis mujal,» vastas poiss, ja nii see oligi. Ta istus ja juurdles, kui kauaks ta saab veel 
metshanede juurde jääda või kas ta ehk saadetakse juba samal päeval koju. 

Äkki viskas poiss pilli minema ja hüppas põõsalt alla. 

Ta oli silmanud Akkat ja teisi hanesid, kes tulid pikas reas tema poole. Nad astusid nii ebatavaliselt 
pikkamööda ja pidulikult, et poiss otsekohe mõistis: nüüd saab ta teada, mida nad temaga teha 
tahavad. 

Kui haned lõpuks peatusid, ütles Akka: 

«Sul on küll põhjust imestada, Pöialpoiss, miks ma pole sind seni tänanud, et sa päästsid mind 
Smirre-rebase käest. Aga ma olen kord juba niisugune, et tänan parem teo kui sõnaga. Ja nüüd, 
Pöialpoiss, arvan ma, et mul on õnnestunud osutada sulle suurt teenet. Ma saatsin sõna sellele 
härjapõlvlasele, kes su ära nõidus. Algul ei tahtnud ta kuuldagi sellest, et sind jälle inimeseks teha, 
aga ma saatsin talle ühe sõna teise järel ja rääkisin, kui hästi sa meie seas oled käitunud. Ta laseb 
nüüd sulle öelda, et niipea kui sa koju tagasi pöördud, saad jälle inimeseks.» 

Aga nii rõõmus, kui poiss oli olnud Akka kõne algul, nii 

kurb oli, ta, kui metshani lõpetas! Ta ei lausunud küll sõnagi, kuid pööras näo kõrvale ja nuttis. 

«Mis see siis tähendab?» üllatus Akka. «Paistab, nagu oleksid sa oodanud minult rohkem, kui ma 
sulle nüüd pakkuda suutsin.» 

Poiss aga mõtles muretuile päevadele ja lõbusaile naljadele, seiklustele, vabadusele ja lendudele 
kõrgel maa kohal, millest tal tuli loobuda, ning ta hakkas kurvastusest lausa ulguma. 

«Ma ei hooligi inimeseks saamisest,» ütles ta. «Ma tahan teiega Lapimaale kaasa tul!a.» 

«Ma tahan öelda sulle üht asja,» sõnas Akka. «See härjapõlvlane on kergesti ärrituv ja ma kardan, 
et kui sa nüüd tema pakkumist vastu ei võta, siis on sul raske teda teine kord niikaugele saada.» 

Imelik lugu oli selle poisiga. Kogu oma eluaja jooksul polnud ta kunagi kedagi armastanud. Ta 
polnud armastanud ei isa ega ema, ei kooliõpetajat, koolivendi ega ka naabripoisse. Kõik, mida need 
olid tahtnud teda tegema panna, oli paistnud talle igavana - oli see siis mäng või töö. Seepärast 
polnudki tal praegu kedagi, kellest ta oleks puudust tundnud või kelle järele igatsenud. 

Ainsad inimesed, kellega ta oli kuidagimoodi läbi saanud, olid hanetüdruk Asa ja väike Mats - 
lapsed, kes nagu temagi karjatasid nurmel hanesid. Aga ka neist ei hoolinud ta suuremat. Ei, 
kaugeltki mitte. 

«Ma ei taha saada inimeseks,» töinas poiss. «Ma tahan rännata koos teiega Lapimaale. Sellepärast 
ma olingi terve nädala nii hea.» 

«Ma ei taha sind keelata meiega koos tulemast nii kaugele, kui sa tahad,» vastas Akka, «aga mõtle 
nüüd enne ikka järele, kas sa ei tahaks parem koju tagasi pöörduda? Võib-olla kahetsed sa seda ühel 
päeval.» 

«EL» lausus poiss. «Siin pole midagi kahetseda. Mul pole veel kunagi olnud nii hea kui teie juures.» 
«Noh, olgu. siis nõnda, nagu sa soovid,» ütles Akka. 

«Aitäh!» kostis poiss ja oli nii õnnelik, et puhkes rõõmu pärast nutma, nagu ta enne seda oli nutnud 
kurbusest. 

IV GLIMMINGEHUS ' 


Mustad rotid ja hallid rotid 


Skäne kaguosas, üsna mere lähedal, seisab vana loss, mida hüütakse Glimmingehusiks. Ta koosneb 
ühestainsast suurest, kõrgest ja tugevast kivihoonest, mis paistab üle tasandiku miilide kaugusele. Ta 
polegi kõrgem kui neljakordne, kuid siiski nii võimas, et tavaline eluhoone, mis seisab samal õuel, 
paistab väikese nukumajana. 

Sel suurel kivihoonel on nii paksud välisseinad, vaheseinad ja laevõlvid, et ta sisemuses jätkub 
vaevalt ruumi millelegi muule peale paksude müüride. Trepid on kitsad, eeskojad väikesed ja tube 
on vähe. Selleks et müürid ei kaotaks oma tugevust, on ülemistel korrustel ainult mõni üksik aken, 
alumisel korrusel pole aga neid üldse, on ainult väikesed valguseavad.. Vanasti, sõdade aegu, olid 
inimesed niisama rõõmsad, sulgedes ennast niisugusesse kindlasse ja tugevasse hoonesse, nagu nüüd 
ollakse talvel paukuva pakase eest karusnahkadesse varjule pugedes. Aga kui saabus hüva rahuaeg, 
siis ei tahtnud nad enam elada vana lossi pimedais ja külmades kivisaalides. Nad on juba ammu 
jätnud Glimmingehusi ja kolinud üle elamutesse, mis on ehitatud nõnda, et sinna pääsevad nii valgus 
kui õhk. 

Sel ajal kui Nils Holgersson.metshanedega ringi rändas, ei elanud Glimmingehusis niisiis ühtki 
inimest, kuid see ei tähenda veel, nagu poleks seal üldse elanikke olnud. Suures pesas katusel elas 
igal suvel kurepaar, pööningul pesitsesid mõned kassikakud, salakäikudes rippusid nahkhiired, 
köögis koldes elas vana kass ja all keldris leidsid eluaset mõnisada vana musta rotti. 

Rottidest ei pea teised loomad just eriti lugu, ent Glimmingehusi mustad rotid olid selles suhtes 
erandiks. Nendest räägiti alati austusega, sest nad olid näidanud üles suurt vaprust võitluses oma 
vaenlastega ja suurt visadust õnnetustes, mis olid neile osaks saanud. Nad kuulusid nimelt 
rotisuguvõssa, mis kunagi oli olnud vaga arvukas ja võimas, nüüd aga hakkas välja surema. Paljude 
aastate 


I Glimmingehus - üks vanemaid losse Lõuna.Rootsis. 

kestel olid mustad rotid valitsenud Skäne ja kogu maa üle. Neid oli olnud igas keldris ja igal 
pööningul, rehealustes ja eluruumides, aitades ja pagaritubades, lautades ja tallides, kirikutes ja 
lossides, viinaköökides ja veskites, igas inimese püstitatud hoones. Nüüd aga olid nad kõigist neist 
paikadest minema aetud ja peaaegu hävitatud. Ainult mõnes vanas üksildases paigas võis veel 
juhtuda kokku mõne üksikuga neist ja kuskil polnud neid enamnii arvukalt kui Glimmingehusis. 

Kui mõni loomaliik hakkab välja surema, on kõige sagedamini selles süüdi inimesed, seekord aga 
oli lugu teisiti. Inimesed olid muidugi võidelnud mustade rottide vastu, kuid polnud suutnud neile 
nimetamisväärset kahju teha. Mustade rottide võitjateks oli üks nende endi suguvõssa kuuluv 
loomaliik, keda hüüti hallideks rottideks. Need hallid rotid polnud elanud maal iidsetest aegadest 
peale nagu mustad rotid. Nad põlvnesid paarist vaesest sisserändajast, kes sadakond aastat tagasi 
tulid Malmös maale Lüübeki purjekalt. Need olid olnud kodutud nälginud viletsusehunnikud, kes 
hoidusid sadamasse, ujusid ringi sillapostide vahel ja toitusid jäänustest, mida loobiti vette. Nad ei 
söandanud kunagi minna linna, kus olid võimul mustad rotid. 

Aga vähehaaval, sedamööda, kuidas suurenes hallide rottide hulk, muutusid nad järjest 
jultunumaks. Algul kolisid nad mõnesse tühja poollagunenud majalogusse, mille mustad rotid olid 
maha jätnud. Nad otsisid endale toitu tänavarentsleis ja prügimägedel ning leppisid kõige selle 
rämpsuga, millest mustad rotid ei hoolinud. Nad olid karastatud, vähenõudlikud ja kartmatud ning 


väheste aastate jooksul muutusid nad nii võimsaks, et ajasid mustad rotid Malmöst välja. Nad 
vallutasid mustade rottide käest pööningud, keldrid ja laod, näljutasid oma vaenlased ära või puresid 
nad surnuks, sest nad ei kartnud võitlust. 

Kui Malmö oli vallutatud, siirdusid nad suuremates ja väiksemates salkades kogu maad vallutama. 
On peaaegu võimatu aru saada, miks mustad rotid ei korraldanud ühist suurt sõjakäiku ega hävitanud 
halle rotte, kuni neid oli veel vähe. Ent nähtavasti olid mustad oma võimus nii kindlad, et nad ei 
uskunud, et seda on võimalik kaotada. 


1 Malmõ - üks Rootsi suuremaid sadamalinnu Sundi väina kaldal. 
2 Lüübek- tähtis Saksa kaubasadam ja hansalinn keskajal. 

Nad istusid oma valdustes paigal, selle ajaga aga võtsid hallid rotid neilt talu talu, küla küla ja 
linna linna järel. 

Mustad rotid näljutati surnuks, aeti välja, hävitati. Skänes ei suutnud nad püsima jääda üheski teises 
paigas peale Glimmingehusi. 

Sel vanal kivihoonel olid nii tugevad müürid ja nendest viisid läbi nii vähesed rotikäigud, et 
mustadel rottidel oli õnnestunud hoonet kaitsta ja hallide rottide sissetungi takistada. Aasta aasta 
järel, öö öö järel oli kestnud võitlus kallaletungijate ja kaitsjate vahel, kuid mustad rotid olid pidanud 
teraselt valvet ja võidelnud suurima surmapõlgusega, ning tänu suurepärasele vanale hoonele olid 
nad alati tulnud välja võitjatena. 

Tuleb tunnistada, et seni kui mustad rotid olid võimul, olid nad kõigi teiste elusolendite poolt 
niisama põlatud, nagu on praegu hallid rotid - ja seda täie õigusega. Nad olid tunginud kallale 
vaestele aheldatud vangidele ja piinanud neid, nad olid purenud laipu, olid varastanud viimase naeri 
vaese inimese keldrist, närinud magavatel hanedel jalgu alt, viinud kanadelt mune ja tibusid ning 
teinud tuhat teist pahandust. Kuid sellest ajast, kui neid oli tabanud õnnetus, paistis see kõik olevat 
unustatud ja keegi ei saanud jätta imetlemata selle suguvõsa viimaseid liikmeid, kes olid vaenlastele 
nii kaua vastu pannud. 

Glimminge mõisas ja selle ümbruses elutsevad hallid rotid jätkasid aga võitlust ja katsusid valvata 
iga sobivat juhust, et vallutada loss. Oleks võinud arvata, et pärast seda, kui nad ise olid vallutanud 
kogu maa, oleksid nad pidanud Glimmingehusi rahulikult väikese mustade rottide salga valdusse 
jätma, kuid nad ei mõelnudki seda teha. 

Nad kinnitasid, et neile on auasjaks ükskord mustad rotid alla heita, aga see, kes tundis halle rotte, 
mõistis kindlasti tegelikku põhjust. mimesed kasutasid Glimmingehusi viljaaidana ja sellepärast ei 
võinud hallid rotid enne rahule jääda, kui olid selle vallutanud. 


Kurg 


Esmaspäeval, 28. märtsil 


Uhel hommikul äratas Vombsjö jääl seisvaid ja magavaid hanesid vali hüüd õhust. «Kurluu! 
Kurluu!» kostis sealt. «Klu-kluu, sookurg Trianut laseb tervitada metshane 

Akkat ja ta parve. Homme on Kullabergil suur kuretants!» Akka sirutas kaela kohe õieli ja vastas: 
«Tere-jah ja tänu kah! Tere jah ja tänu kah!» 
Seepeale lendasid kured edasi, kuid metshaned kuulsid veel kaua, kuidas nad lendasid ja iga põllu 
ning metsatuka kohal hüüdsid: «Trianut laseb tervitada. Homme on Kullabergil suur kuretants.» 


Selle sõnumi üle rõõmustasid metshaned väga. 

«Sul on õnne,» ütlesid nad valgele isahanele, «sa saad näha suurt kuretantsu.» 

«Kas kurgede tantsu on siis nii huvitav vaadata?» küsis isahani. 

«See on midagi niisugust, millest sa pole undki näinud,» vastasid metshaned. 

«Nüüd tuleb välja mõelda, mida me peaksime homme tegema Pehalpoisiga, et temaga ei juhtuks sel 
ajal midagi halba, kui me Kullabergil käime,» lausus Akka. 

«Põialpoisil ei tarvitse üksi jääda,» ütles isahani. «Kui kured ei luba. tal vaadata oma tantsu, siis 
jään mina temaga koos siia.» 

«Ükski inimene ei ole veel viibinud loomade kokkutulekul Kullabergi mäel,» ütles Akka, «ja ma 
ei julge Pöialpoissi sinna. endaga kaasa võtta. Aga eks me aruta seda hiljem. Praegu tuleb meil 
mõelda kõigepealt sellele, et saada midagi noka vahele.» 

Nende sõnadega andis Akka märku teeleasumiseks. Ka sel päeval otsis ta Smirre-rebase pärast 
kaugemat söödamaad ega maandunud enne kui soisel niidul Glimmingehusist tükk maad lõuna pool. 

Kogu selle päeva istus poiss väikese tiigi kaldal ja mängis vilepilli. Ta oli tujust ära, et ei saa näha 
kuretantsu, ega suutnud öelda sõnagi ei isahanele ega kellelegi teisele. 

Oli üsna valus, et Akka teda nähtavasti ikka veel hästi ei usaldanud. Kui poiss pli juba keeldunud 
jälle inimeseks saamast, et rännata ringi mõne vaese metshane seltsis, siis peaksid nad ometi 
mõistma, et tal ei ole mingit kavatsust neid reeta. Ja samuti peaksid nad mõistma, et kui ta on 
nendega kaasatulemise pärast nii palju ohverdanud, siis oleks nende kohus näidata talle kõike 
tähelepanuväärset, tnida nad näidata saavad. 

«Mul on õigus öelda neile näkku kõik, mis ma nendest arvan,» mõtles ta. Kuid tund läks tunni 
järel ja ta ei tei- 

nud seda siiski. See võib paista imelikuna, kuid poiss oli tõesti vana juhthane omamoodi austama 
hakanud. Ta tundis, et ei ole lihtne selle tahtmise vastu välja astuda. 

Soise heinamaa veeres, kust haned toitu otsisid, kulges lal kiviaed. Kui nüüd poiss vastu õhtut 
lõpuks pea tõstis, et Akkaga rääkida, langes ta pilk sellele kiviaiale. Ta hüüatas imestusest ja kõik 
haned vaatasid otsekohe üles ning jäid ainiti vaatama sinnasamasse, kuhu temagi. Esimesel 
silmapilgul paistis nii neile kui poisile, et kõik need ümarad munakivid, millest aed oli laotud, on 
saanud jalad alla ja jooksma hakanud, kuid peagi nägid nad, et see oli rotikari, kes ronis üle aia. Nad 
liikusid väga kiiresti, tihedalt üksteise vastas, õlg õla kõrval, ja neid oli nii palju, et nad tüki aja 
jooksul katsid terve kiviaia. 

Poiss oli kartnud rotte juba siis, kui ta oli suur tugev inimene. Miks ei pidanud ta seda tegema 
nüüd, kui ta oli nii pisike, et kaks või kolm rotti oleksid võinud temast ja gu saada? Rotte vaadates 
jooksid tal judinad üle selja. 

Tähelepanuväärne oli aga, et ka haned näisid tundvat rottide vastu samasugust vastikust. Nad ei 
rääkinud rottidega sõnagi ja kui rotid möödas olid, raputasid nad ennast, nagu oleksid neil suled 
mudaseks saanud. 

«Nii palju halle rotte väljas!» sõnas Yksi Vassijaurest. 
«Ei see head tähenda.» 

Nüüd tahtis poiss öelda Akkale, et ta tahaks minna nendega koos Kullabergi mäele, kuid ei saanud 
seda jällegi teha, kuna mingi suur lind laskus äkki hanede keskele maha. 

Seda lindu vaadates oleks võinud arvata, et ta on laenanud keha, kaela ja pea väikeselt valgelt 
hanelt. Kuid kõige selle juurde oli ta endale muretsenud suured mustad tiivad, pikad punased jalad ja 
pika jämeda noka, mis oli ta väikese pea jooks liiga suur ja kallutas seda kogu aeg allapoole, nii et 
linriul oli veidi nukker ja murelik välimus. 

Akka kohendas kiiruga oma tiiva kattesulgi ja noogutas toonekurele vastu minnes mitu korda 
järjest pead. Ta polnud eriti üllatunud, nähes kurge Skänes nii vara kevadel, sest ta teadis, et isakured 
saabuvad tavaliselt aegsasti siia järele vaatama, kas ehk pesapaik pole talve jooksul kannatada 


saanud, ja alles pärast seda võtavad emakured vaevaks lennata üle Läänemere. Ta imestas aga väga, 
miks kurg oli tema üles otsinud, sest kured käivad tavaliselt. läbi ainult omavahel. 

«Ma loodan, et pesaga pole midagi halba juhtunud, isand Ermenrich?» küsis Akka. 

Nüüd ilmnes, et on päris tõsi, kui öeldakse, et kurg teeb harva noka -lahti ilma kaebamata. Kurg 
sai suurivaevu oma jutu räägitud ja see tegi kõik, mis ta ütles, veelgi kurvemaks. Esialgu seisis ta 
tükk aega, klõbistas ainult nokka ja hakkas alles siis kiheda ning vaikse häälega kõnelema. Ta kurtis 
kõigi võimalike asjade üle. Talvetormid olid tema pesa Glimmingehusi katuseharjal päriselt ära 
lõhkunud ja pealegi ei leia ta praegu Skänes enam üldse toitu. Skäne elanikud olid hakanud endale 
võtma kõike, mis alati oli kuulunud temale. Nad kraavitavad ta soid ja harivad üles tema rabasid. Ta 
kavatseb sellelt maalt lahkuda ja mitte kunagi enam siia tagasi tulla. 

Samal ajal ktii kurg kaebas, ei saanud metshani Akka, kes oli kõikjal täiesti kaitseta, jätta 
endamisi mõtlemata: «Kui minu elu oleks nii hea nagu teil, isand Ermenrich, siis ei peaks ma 
kaebamist endale sobivaks. Te olete jäänud vabaks metslinnuks ja siiski on teil inimestega nii head 
suhted, et keegi ei lase teie pihta ainsatki pauku ega varasta: teie pesast ainsatki muna.» Ent kõik 
selle jättis ta enda teada. Kurele aga ütles ta ainult, et ta ei saa uskuda, et too tahab ära kolida majast, 
mis on olnud ehitamisest saadik kurgede pesapaigaks. 

Siis küsis kurg kiiresti, kas haned on näinud Glimmingehusi poole suunduvaid halle rotte. Kui 
Akka vastas, et oli vastikuid elajaid näinud, hakkas kurg talle jutustama vapraist mustadest rottidest, 
kes olid palju aastaid lossi kaitsnud. «Aga täna öösel läheb Glimmingehus hallide rottide 
võimusesse,» ütles kurg ohates. 

«Miks just täna öösel, isand Ermenrich?» küsis Akka. «Sellepärast, et eile õhtul siirdusid peaaegu 
kõik mustad rotid Kullabergile,» lausus kurg. «Nad lootsid, et kõik teised loomad kiirustavad samuti 
sinna. Aga te näete: hallid rotid jäid koju ja kogunevad nüüd, et tungida lossi. Täna öösel, kurseda 
kaitsevad ainult mõned väetid raugad, kes ei jaksanud teistega koos Kullabergile minna. Küllap nad 
saavutavad oma eesmärgi, mina aga olen nii palju aastaid elanud külg külje kõrval mustade 
rottidega, et mulle ei ole meeltmööda elada koos nende vaenlastega.» 

Nüüd mõistis Akka: kurg oli hallide rottide teguviisi üle väga pahane ja oli tema üles otsinud, et 
nende peale kaevata. Kuigi kurgede kombe kohaselt polnud ta õnnetuse 

vältimiseks kindlasti midagi teinud. «Kas te saatsite mustadele rottidele sõna, isand Ermenrich?» 
küsis Akka. 
«EL» vastas kurg. «Sellel pole mõtet. Selle aja peale, kui nad tagasi jõuaksid, on loss juba võetud.» 

«Ärge olge selles nii kindel, isand Ermenrich,» kostis Akka. «Ma tunnen siin üht vana metshane, 
kes meelsasti takistab niisuguseid kuritegusid.» 

Kui Akka seda ütles, tõstis kurg pea ja heitis talle üllatunud pilgu. See oli ka loomulik, sest vanal 
Akkal polnud ei küüsi ega nokka, milleloleks lahingus kaalu. Pealegi oli ta päevalind ja vajus 
pimeduse saabudes abitult unne, kuna rotid aga võitlesid just nimelt öösel. 

Ent Akka oli ilmselt otsustanud musti rotte aidata. Ta kutsus Yksi Vassijaurest ja käskis sel 
juhtida haned Vombsjö äärde. Kui haned hakkasid vastu rääkima, ütles ta väärikalt: 

«Ma arvan, et meile kõigile on parem, kui te kuulate mu sõna. Ma pean lendama suure kivimaja 
juurde ja kui te mulle järgnete, siis näeb mõisarahvas meid paratamatult ja laseb maha. Ainus, kelle 
ma sellele retkele kaasa võtan, on Pöialpoiss. Ta võib olla mulle väga kasulik, sest tal on head silmad 
ja ta suudab öösel ärkvel püsida.» 

Poiss oli sel päeval tõrksas tujus ja kui ta kuulis Akka sõnu, sirutas ta ennast nii suureks kui sai 


ning astus ette, käed selja peal, nina püsti, kavatsedes öelda, et ta sugugi ei taha kaasa lüüa võitluses 
hallide rottidega. Otsigu Akka endale abi mujalt. 

Ent samal hetkel, kui poiss nähtavale ilmus, hakkas kurg ennast liigutama. Sinnamaani oli ta 
kurgede tava kohaselt seisnud noruspäi, nokk vastu kaela surutud. Nüüd aga hakkas tal kõris 
korisema, nagu oleks ta naernud. Ta langetas välkkiirelt noka, haaras poisist kinni ja viskas selle 
paari meetri kõrgusele õhku. Seda trikki kordas ta seitse korda, kusjuures poiss kogu aeg karjus ja 
haned hüüdsid: 

«Mis te teete, isand Ermenrich? See pole ju konn, see on inimene, isand Ermenrich!» 
Viimaks pani kurg poisi siiski täiesti vigastamatult maha ja ütles Akkale: 

«Ma lendan nüüd tagasi Glimmingehusi, ema Akka. Kõik sealsed elanikud olid koledasti hirmul, 

kui ma ära lendasin. Aga olge kindel, nad on väga rõõmsad, kui ma 

jutustan neile, et metshani Akka ja inimesepõngerjas Pöialpoiss tulevad neid päästma.» 

Nende sõnadega sirutas ta kaela õieli, lehvitas tiibu ja sööstis minema nagu pingul vibust lastud 
nool. Akka sai aru, et kurg teda pilkas, kuid ei teinud sellest väljagi. Ta ootas, kuni poiss leiab üles 
oma puukingad, mis kurg oli tal jalast raputanud. Siis võttis ta poisi turjale ja järgnes kurele. Poiss 
omalt poolt ei avaldanud mingit vastupanu ega öelnud sõnagi selle kohta, et ta ei tahaks kaasa 
minna. Ta oli kure peale nii vihaseks saanud, et lausa turtsus hane seljas istudes. Või see pikk 
punajalg arvab, et ta ei kõlba millekski, kuna on nii pisike. Noh, küll ta veel näitab, mis mees on Nils 
Holgersson Lääne-Vemmenhögist. 

Mõne hetke pärast oligi Akka juba Glimmingehusi katusel kurepesas. See oli suur ja tore pesa. 
Tema aluseks oli ratas, millele oli punutud mitu ringi oksi ja rohututte. Pesa oli nii vana, et paljud 
põõsaraod ja rohututid olid hakanud juuri ajama, ning kui kureema istus ja haudus ümmarguses 
lohus keset pesa, siis ei näinud ta oma silmarõõmuks mitte üksnes suurt osa Skänest, vaid tema 
ümber oli ka kibuvitsaõisi ja mägisibulaid. 

Nii poiss kui Akka nägid otsekohe, et siin toimus midagi, mis pööras pahupidi kogu vana elukorra. 
Kurepesa äärel istusid nimelt kaks kassikakku, vana hallitriibuline kass ja tosin igivanu rotte; kelle 
hambad olid juba viltu kasvanud ja silmad jooksid vett. Need olid loomad, keda tavaliselt ei näe 
rahulikult koos istumas. 

Ükski neist ei pööranud pead, et Akkale pilku heita või talle tere öelda. Millelegi muule 
mõtlemata põrnitsesid nad mitut pikka halli vööti, mis paistsid silma siin ja seal talviseit paljail 
põldudel. 

Mustad rotid vaikisid. Võis näha, et nad olid sügavas meeleheites ja teadsid hästi, et nad ei suuda 
kaitsta ei oma elu ega lossi. Mõlemad öökullid istusid ja pööritasid oma suuri silmi, kortsutasid 
kulmu ning rääkisid oma õudse häälega kiledalt hallide rottide julmusest. Nad arvasid, et neilgi tuleb 
pesast lahkuda, sest nad olid kuulnud, et hallid rotid ei jäta rahule ei linnumune ega linnupoegi. Vana 
triibuline kass oli kindel, et hallid rotid purevad ta surnuks, kui nad nii suurel hulgal lossi tungivad, 
ja pahandas vahetpidamatult mustade rottidega. «Kuidas te võisite olla nii rumalad, et lasksite 
minema oma parimad sõdu- 

rid?» ütles ta. «Kuidas te võisite usaldada halle rotte? See on igatahes täiesti andestamatu.» 
Kaksteist musta rotti ei kostnud sõnagi, kurg aga ei saanud oma kurvastusele vaatamata jätta kassi 
narrimata. 
«Ara karda, majakass Mans!» ütles ta. «Kas sa, siis ei näe, et ema Akka ja Pöialpoiss on tulnud 
siia lossi päästma? Sa võid olla kindel, et see neil korda läheb. Nüüd on mul aeg magama minna ja 


ma teen seda suurima südamerahuga. Kui ma homme ärkan, pole Glimmingehusis kindlasti ühtki 
halli rotti.» 

Poiss pilgutas Akkale silma ja tegi liigutuse, nagu tahaks ta kurge alla tõugata, kui see end 
pesaservale magama seadis, üks jalg üles tõstetud, kuid Akka hoidis teda tagasi. Akka ei paistnud 
sugugi pahane olevat. Selle asemel lausus ta rahuliku häälega: 

«Halb oleks, kui keegi, kes on nii vana kui mina, ei saaks hakkama hullemategi asjadega kui see 
siin. Kui ainult öökulliisand ja öökulliemand, kes suudavad öö läbi ärkvel olla, on nõus lendama 
minu sõnumit viima, siis peaks kõik minu arvates hästi minema.» . 

Mõlemad öökullid olid nõus ja Akka palus kulliisandat, et see lendaks otsima kodunt lahkunud 
musti rotte ja kutsuks need kohe kiiresti koju. Kulliemanda saatis ta aga Lundi 1 toomkiriku tornis 
elava öökulli Flammea juurde ülesandega, mis oli nii salajane, et Akka julges talle seda. öelda ainult 
sosinal. 


Rotipüüdja 


Umbes kesköö paiku õnnestus hallidel rottidel pärast pikka otsimist leida lahtine keldriaken. See 
oli küll võrdlemisi kõrgel majaseinas, kuid rotid astusid üksteise õlgadele ja peagi istus kõige julgem 
nende hulgast aknaavas, olles valmis sisse tungima Glimmingehusi, mille müüride juures nii paljud 
tema esiisadest olid jätnud oma elu. 

Hall rott istus mõnda aega vaikselt aknaarvas ja ootas kallaletungi. Kaitsjate peajõud olid küll 
teadagi ära, aga ta arvas, et lossi jäänud mustad rotid ei alistu võitluseta. Kloppiva südamega 
kuulatas ta iga vähimatki krabinat, ent 


I Lund - üks vanemaid linnu Skänes; XII s. ehitatud toomkirik on üks selle linna suuremaid 
vaatamisväärsusi. 


62 


kõik jäi vaikseks. Siis võttis hallide rottide ninamees südame rindu ja hüppas alla kottpimedasse 
keldrisse. 

Uks hall rott teise järel järgnes ninamehele. Kõik olid, hästi vaiksed ja ootasid mustade rottide 
salakallaletungi. Nad ei julgenud enne edasi minna, kui neid oli keldris nii palju, et rohkem 
põrandale ei mahtunud. 

Kuigi nad polnud kunagi varem selles hoones käinud, leidsid nad tee kerge vaevaga. Peatselt 
leidsid nad kätte käigud, mida mööda mustad rotid olid roninud ülemistele korrustele. Enne kui nad 
hakkasid ronima mööda neid kitsaid ja järske käike ülespoole, kuulatasid nad veel kord hästi 
tähelepanelikult. Nad olid palju enam kohkunud mustade rottide seesugusest vaikimisest, kui oleksid 
olnud neid avalikus võitluses kohates. Vaevalt suutsid nad oma õnne uskuda, kui olid ühegi 
äparduseta jõudnud esimesele. majakarrusele. 

Kohe sisse tulles tundsid hallid rotid lõhnamas vilja, mida hoiti suurtes salvedes põrandal. Kuid 
neil oli veel vara hakata oma võitu nautima. Nad otsisid kõigepeglt suurima hoolega läbi sünged 
lagedad ruumid. Nad hüppasid üles vana lossiköögi keskel seisva pliidi peale ja pidid äärepealt 
sisemises ruumis kaevu kukkuma. Nad ei jätnud ainsatki ahtakest aknaava läbi uurimata, kuid ei 
leidnud ikka veel ühtki musta rotti. Kui see korrus oli tervelt nende võimuses, alustasid nad 
samasuguse ettevaatlikkusega järgmise vallutamist. Jälle tuli neil ette võtta vaevaline ja ohtlik 
ronimine läbi müüride, kusjuures nad kartlikult hinge kinni pidades ootasid, et vaenlane neile kallale 
tungib. Ja kuigi neid meelitas viljakuhilate võrratu lõhn, sundisid nad end suurima hoolikusega läbi 
otsima endist sõjasulaste sammassaali, nende kivilauda ja tuleaset, sügavaid aknalööve ja auku 


põrandas, mis vanasti tehti lahti selleks, et kallata sissetungivale vaenlasele kaela tulist tõrva. 

Ikka veel polnud musti rotte kuskil. Hallid ronisid üles kolmandale korrusele, kus asus lossihärra 
suur pidusaal, mis oli niisama kõle ja paljas nagu kõik teisedki ruumid. vanas hoones, ning jõudsid 
koguni ülemisele korrusele, mis koosnes ainult ühest suurest ja tühjast ruumist. Ainus koht, mille 
läbiotsimise peale nad ei tulnud, oli suur kurepesa katusel, kus just samal ajal kulliemand äratas üles 
Akka ja teatas talle, et öökull Flammea oli täitnud ta soovi ja saatnud talle, mis ta oli palunud. 

Kui hallid rotid olid nii hoolikalt läbi otsinud kogu lossi, tundsid nad ennast väljaspool hädaohtu 
olevat. Nad taipasid, et mustad rotid olid läinud oma teed ega mõelnudki vastupanule, ning kerge 
südamega tormasid nad viljasalvede juurde. . 

Vaevalt aga olid hallid rotid saanud alla neelata esimese nisutera, kui alt õuelt kostis väikese 
vilepilli terav hääl. Hallid rotid tõstsid vilja juurest pead, kuulatasid rahutult ja jooksid paar sammu, 
nagu kavatseksid nad salved sinnapaika jätta, kuid pöörasid siis ringi ja hakkasid jälle sööma. 

Uuesti kõlas vile tugev läbilõikav heli ja nüüd sündis midagi eriskummalist. Esmalt üks rott, siis 
teine, siis terve salk rotte jätsid vilja kus seda ja teist, hüppasid salvedest välja ja tõttasid. kõige 
lühemat teed alla keldrisse, et majast välja saada. Kuid palju rotte oli veel ka kohal. Nad mõtlesid 
selle vaeva peale, mida neile oli maksnud Glimmingehusi vallutamine, ega tahtnud seda nüüd maha 
jätta. 

Ent vilepilli hääl kostis veel kord nende kõrvu ja nad pidid sellele järgnema. Metsiku hooga tormasid 
nad salvedest väljal kihutasid alla mööda kitsaid rotikäike müürides ja komistasid üksteise otsa omas 
agaruses majast välja pääseda. 

Keset õue seisis väike poisijõmpsikas ja puhus vilepilli. Tema ümber oli juba suur hulk rotte, kes 
jahmunult ja võlutult kuulasid ta mängu, ning iga hetk tuli neid ikka aina juurde. Korra võttis poiss 
vile kõigest üheks sekundiks huultelt, et rottidele pikka nina teha, ja siis näis, nagu oleks neil 
tahtmine olnud talle kallale tormataning ta surnuks pureda, aga niipea kui poiss jälle puhuma hakkas, 
olid nad tema võimuses. 

Kui poiss oli oma mänguga kõik hallid rotid Glimmingehusist välja meelitanud, hakkas ta tasakesi 
õuelt maantee poole minema ja kõik hallid rotid järgnesid talle, sest vilepilli helid tundusid nende 
kõrvadele nii kaunitena, et nad ei saanud vastu panna. 

Poiss kõndis rottide ees ja meelitas nad enda järel Vallby poole viivale teele. Ta viis neid 
kõikvõimalike käänakute, konksude ja siksakkidega läbi hekkide ja kraavi.de, ja kuhu ta kaläks, 
pidid nad talle järele tulema. Ta puhus vahetpidamata omil vilepilli, mis paistisolevat tehtud 
loomasarvest, ehkki see sarvoli nii väike, et meie päevil ei ela looma, kelle peast see oleks võinud 
murtud olla. 

Keegi ei teadnud, kes selle vilepilli oli teinud. öökull Flammea oli leidnud ta Lundi toomkiriku torni 
ühest seinaarvast. Ta oli näidanud seda ronk Batakile ja koos olid nad jõudnud otsusele, et see on 
just niisugune sarv, nagu neid varematel aegadel olid valmistanud need, kes tahtsid saavutada võimu 
rottide ja hiirte üle. Ronk aga oli Akka sõber ja tema käest Akka oligi saanud teada, et Flammeal on 
olemas selline aare. 

Rotid ei suutnud tõepoolest vilele vastu panna. Poiss astus nende ees ja mängis seni, kuni taevas 
helkisid tähed, ning kogu aeg läksid rotid talle järele. Ta mängis aovalgel ja päikesetõusul ning terve 
hallide rottide parv järgnes talle ja tema meelitas nad Glimmingehusi suurte viljasalvede juurest 
järjest kaugemale. 


V SUUR KURETANTS KULLABERGIL 


Teisipäeval, 29. märtsil 


Tuleb tunnistada, et kuigi Skänes on ehitatud palju toredaid hooneid, pole nende hulgas ühtki, 
millel oleksid nii uhked seinad kui Kullabergi iidsed nõlvad. 

Kullaberg on madal ja piklik. Ta pole sugugi suur ega võimas mägi. Laial mäeseljal on metsi ja 
põlde ning kohati nõmmesid. Siin ja seal kerkivad ümarad kanarbikukühmud ja paljad mäekingud. 
Üleval pole mingit erilist ilu, seal paistab kõik samasugusena nagu igas Skäne kõrgemas paigas. 

See, kes sammub mööda Kullabergi harjal kulgevat. maanteed, ei saa maha suruda väikest 
pettumust. 

Siis aga juhtub võib-olla, et ta keerab teelt kõrvale, astub mäeveerule da vaatab järsakult alla, ning 
nüüd silmab ta nii palju vaatamisväärset, et ta vaevalt veel oskab arvata, kuidas jõuda kõike pilguga 
haarata. Asi seisab selles, et Kullaberg ei seisa ju keset lagendikke ja orge nagu teised mäed, vaid on 
otsekui tormanud nii kaugele merre, kui ta on saanud. Pisematki maariba pole piiramas ega kaitsmas 
mäge lainete eest, mis küünivad tema nõl- 

vadeni ja voolivad ning vormivad neid oma äranägemise järgi. 

Seepärast ongi mäeveerud seal nii rikkalikult ilustatuer, kui meri ja selle abiline tuul seda vähegi 
teha on suutnud. Seal on järske kaljulõhesid, mis lõikuvad sügavale mäekülgedesse, ja musti 
kaljuninasid, mille on haljaks hõõrunud tuulte alalõpmatud piitsahoobid. Seal on üksikuid 
kaljusambaid, mis tõusevad püstloodis otse veest, ja pimedaid. kitsaste sissekäikudega koopaid. Seal 
on püstloodis paljaid järsakuid ja lauskjaid lehestiku varju peitunud lohke. Seal on väikesi neemi ja 
väikesi lanesoppe ning pisikesi lahtisi kive, mida iga lainelöök paiskab kolinal üles-alla. Seal on 
kõrgeid kaljuväravaid, mis võlvuvad vee kohal, seal on teravasämbulisi kivirahne, mida kogu aeg 
ujutab iile valge merevaht, ja teisi, mis peegelduvad vastu rohekasmustjast, alati vaiksest veest. Seal 
on hiiglaslikke kivisse õõnestatud koopaid ja suuri kaljulõhesid, mis meelitavad. rändurit laskuma 
mäesügavusse päris Kullamanni uruni. 

Kõigi nende kaljupankade peal ja kaljupragudest välja roomavad hing väänlevad väädid ja 
väänkasvud. Siin kasvab ka puid, ent tuulte võim on nii suur, et isegi puud on sunnitud muutuma 
väänkasvudeks, muidu ei saaks nad ennast järskudel nõlvadel kinni hoida. Tammetüved roomavad 
mööda maad, kuna nende lehestik moodustab maa kohal tiheda võlvi, kõrgetüvelised pöökpuud aga 
seisavad suurte lehistelkidena mäekurudes. 

Need omapärased mäenõlvad koos laia sinise merega nende ees ja helendavalt selge õhuga nende 
kohal teevadki Kullabergi inimestele nii armsaks, et suured rüh. mad rändureid suunduvad sinna iga 
päev, kuni jätkub suve. Raskem on öelda, mis meelitab siia loomi, et nad igal aastal kogunevad 
mäele suureks mängupeoks. Kuid see on komme, mille järgi on käidud iidsetest aegadest peale, ja 
selleks et seletada, mispärast just Kullaberg on kõigi teiste kohtade hulgast valitud kohtumispaigaks, 
oleks pidanud viibima seal küll juba neil päevil, mil esimene merevoog purunes vahuks vastu 
kaldakaljut. 

Kui kokkutulek on lähedal, kiirustavad hirved, põdrad, jänesed, rebased ja teised neljajalgsed juba 
öösel Kullabergile,et jääda inimestest märkamatuks. Otse enne päikesetõusu suunduvad nad kõik 
mänguplatsile, milleks on 

kanarbikunõmm teest vasakul, üsna mäe otsmise neeme lähedal. 


Mänguplatsi ümbritsevad igast küljest ümarad kaljurahnud, mis varjavad teda igaühe eest, kes ei 
ole sattunud just otse platsi poole tulema. Pealegi on märtsikuus vähe tõenäoline, et mõni rändur siia 
eksiks. Kõik need võõrad, kes muidu tavatsevad hulkuda ringi mööda künkaid ja ronida üles mööda 
järsakuid, on. juba mitme kuu eest sügistormide poolt minema peletatud. Ning majakavaht neemelt, 
Kullagardeni vanaproua ja Kullatalu rahvas käivad oma tavalist teed ega jookse ringi mööda 
lagedaid kanarbikuvälju. 

Kui neljajalgsed on jõudnud mänguplatsile, võtavad nad aset ümarail künkanõlvul. Iga loomaliik 
hoidub omaette, ehkki on endastmõistetav, et sel päeval valitseb üldine rahu ning kellelgi ei pruugi 
karta kallaletungi. Sel päeval võib isegi väike jänesepoeg jalutada üle rebaste künka, ilma et ta 
kaotaks kumbagi oma pikkadest kõrvadest. Kuid siiski võtavad loomad platsi eraldi. See on vana 
tava. 

Kui kõik on oma kohtadele asunud, hakkavad nad linde ootama. Sel päeval on tavaliselt ikka ilus 
ilm. Kured on head ilmaennustajad ega kutsuks loomi kokku, kui oleks oodata vihma. Ent kuigi õhk 
on selge ja miski ei varja vaadet, ei näe neljajalgsed esialgu ühtki lindu. See on iimelik. Päike on 
kõrgel ja linnud peaksid juba teel olema. 

Mida aga loomad Kullabergil tähele panevad, need on üksikud tumedad pilvetombud, mis sõuavad 
pikkamööda tasandiku kohal. Ja vaata! Üks niisugune pilvetomp keerab nüüd äkki piki Öresundi 
kallast Kullabergi poole. Kui pilvetomp on jõudnud mänguplatsi kohale, peatub ta ning samal hetkel 
hakkab kogu pilv helisema ja sädistama, nagu koosneks ta läbinisti helidest. Ta tõuseb ja laskub, . 
tõuseb ja laskub, kui<;1 ikka veel heliseb ja sädistab ta. Lõpuks langeb kogu pilv ühele künkale, kõik 
ühekorraga, ja hetk hiljem on küngas üleni kaetud hallide lõokeste, toredate punase-halli- 
valgekirjude vintide, täpiliste rästaste ja rohekaskollaste tihastega. 

Kohe pärast seda läheneb tasandikult veel üks pilvetomp. See peatub iga mõisa, iga popsihüti ja 
lossi, iga aleviku ja linna, iga talu ja raudteejaama, iga kaluri 


1 Öresund - üks väinu, mis lahutab Skandinaavia poolsaart Taanist. 

küla ja suhkruvabriku kohal. Iga kord, kui pilv peatub, tõmbab ta maast enda külge väikestest 
hallidest tolmuteradest koosneva pöörleva samba. Niiviisi kasvab ja kasvab ta ning kui ta lõpuks on 
koos ja läheneb Kullabergile, ei ole see enam tombuke, vaid terve suur pilv, mis on nii suur, et tema 
vari ulatub maapinnal Höganäsist Mölleni. Kui ta jääb mänguplatsi kohal seisma, varjab ta päikese ja 
enne kui pilve sisemuses lennanud linnud näevad jälle päevavalgust, sajab tükk aega ühele künkale 
varblasi. 

Kuid kõige suurem neist linnuparvedest on siiski see, mis ilmub nähtavale nüüd. See koosneb 
parvedest, mis on lennanud kokku igast ilmakaarest. Ta on tihe ja hallikassinine ning ükski 
päikesekiir ei suuda temast läbi tungida. Ta läheneb süngelt ja hirmuäratavalt nagu äikesepilv. 
Temast kostab kohutavat lärmi, hirmsat kisa, kõige pikavamat naeru ja kõige kurjakuulutavamat 
kraaksumist. Kõik mänguplatsil viibijad on rõõmsad, kui see pilv lõpuks pudeneb tiibu laksutavate ja 
kraaksuvate vareste, harakate, ronkade ja põlluhakkide sajuks. 

Seejärel ei ilmu taevale enam pilvi, vaid terve hulk mitmesuguseid triipe ja täppe. Idast ja kirdest 
sõuab lähemale sirgeid ja katkendlikke jooni. Need on Göinge ' maakonna metsalinnud: tedred ja 
mõtused, kes lähenevad pikkades ridades paarimeetrise vahemaaga. Veelinnud, kes hoiavad 
Falsterbo.2 juures Makläppeni poole, liuglevad nüüd üle Öresundi paljudes erisugustes lennurivides, 
mille hulgas on kolmnurki, pikaharalisi konkse, viltusi nurki ja poolringe. 

Suurele kokkutulekule, mfs toimus tol aastal, kui Nils Holgersson rändas ringi metshanedega, 
ilmus Akka oma parvega hiljem kui kõik teised, ja selle üle polnud midagi imestada, sest Akkal oli 
tulnud Kullabergile jõudmiseks lennata üle terve Skäne. Pealegi oli ta sunnitud kohe ärgates lendama 


Pöialpoisi otsinguile, kes oli mitu tundi järjest kõndinud ja mänginud hallide rottide ees, meelitades 
neid Glimmingehusist kaugele eemale. Öökulliisand oli jõudnud tagasi sõnumiga, et mustad rotid 
jõuavad koju tagasi kohe pärast päikesetõusu, seepärast polnud enam mingit vajadust võlupilli edasi 
mängida, vaid võis 


1 Göinge -metsane maakond Skänes. 
2 Falsterbo - supellinn Lõuna-Rootsis. 

selle järele jätta ja lasta hallidel rottidel minna, kuhu neile meeldib. 

Kuid mitte Akka polnud see, kes poisi üles leidis, kui ta seal oma suure saatjaskonnaga sammus ja 
kes kiiresti poisi kohal alla sööstis, tema nokka haaras ning koos temaga üles õhku tõusis, vaid 
hoopis kureisand Ermenrich. Sest ka isand Ermenrich oli välja lennanud Nilsi otsima, ja kui ta siis 
oli poisi üles oma pessa viinud, palus ta temalt andeks, et oli eelmisel õhtul kahelnud teda lugu- 
pidamatult. 

See meeldis poisile väga ja nad said kurega headeks sõpradeks. Akka suhtus temasse samuti väga 
sõbralikult, hõõrus oma vana pead mitu korda vastu poisi käsivart ja kiitis teda, et ta oli hädalisi 
abistanud. 

Kuid poisi auks peab ütlema, et ta ei tahtnud vastu võtta kiitust, mida ta ei olnud ära teeninud. 

«Ei, ema Akka,» ütles ta, «ärge arvake, et ma meelitasin hallid rotid minema mustade 
abistamiseks. Ma tahtsin ainult isand Ermenrichile näidata, et ma ka midagi suudan.» 

Vaevalt oli ta seda öelnud, kui Akka pöördus kure poole ja küsis, kas see peab soovitavaks 
Pöialpoissi Kullabergile kaasa võtta. 

«Ma arvan, et me võime usaldada teda nagu iseennast,» ütles Akka. 
Kurg oli otsekohe meeleldi nõus, et Pöialpoiss kaasa läheks. 

«Muidugi võtame Pöialpoisi Kullabergile kaasa, ema Akka,» ütles ta. «On õnn, et saame tasuda 
talle kõige eest, mis tal täna ööselan meie pärast kannatada tulnud. Ja kuna mind ikka veel kurvastab, 
et ma teda eile õhtul küllalt väärikalt ei kohelnud, siis olgu see mina, kes ta enda seljas 
mänguplatsile viib.» 

Miski pole meeldivam kui kuulda kiitust nende suust, kes ise on targad ja tublid, seepärast oli 
poiss rõõmsam. kui kunagi, kuulates metshane ja kure juttu. 

Niisiis sõitis Nils üles Kullabergile ratsa kure seljas. Kuigi ta teadis, et see oli talle suureks auks, 
täitis see teda ka hirmuga, sest isand Ermenrich oli lendamises meister ja kihutas minema hoopis 
teisiti kui metshaned. Kui Akka lendas otsejoones ühtlaste tiivalöökidega, lõbustas kurg ennast 
mitmesuguste kunsttükkidega. Kord püsis ta ütlemata kõrgel õhus ja liugles tiibu liigutamata edasi, 

kord sööstis ta niisuguse hooga allapoole, et näis, nagu peaks ta varsti abitult kivina vastu maad 
põrkama, kord lõbustas ta end sellega., et keerutas suurtes ja väikestes ringides nagu tuulispask 
ümber Akka. Poiss polnud veel kunagi midagi taolist läbi elanud ja ehkki ta oli kogu aeg hirmul, pidi 
ta endale tunnistama, et ta siiani ei teadnudki, mis asi on õige lend. 

Lennu ajal tehti üksainus peatus, nimelt siis, kui Akka ühines Vambsjöl rännukaaslastega ning 
hüüdis neile, et hallid rotid on võidetud. Pärast seda suundusid rändurid otseteed Kullabergi poole: 

Seal laskusid nad künkale, mis oli jäetud vabaks metshanede jooks. Kui poiss laskis nüüd pilgul 
rännata künkalt künkale, silmas ta ühekohal kerkimas põtrade haralisi sarvi, teise kohal hallide 
haigrute tanututte. Üks küngas oli rebastest punane, teine veelindudest must ja valge, kolmas 
rottidest hall. Üks küngas oli täis musti kaamaid, kes vahetpidamata kisasid, teine lõokesi, kes ei 
suutnud paigal püsida, vaid sööstsid ühtepuhku üles taeva alla ja laulsid rõõmu pärast. 


Nagu see .Kullabergil alati oli kombeks olnud, alustasid mänge varesed oma lennutantsuga. Nad 
jagunesid kaheks parveks, kes lendasid teineteisele vastu, said kokku, keerasid ringi ja alustasid 
kõike otsast peale. Sel tantsul oli palju tuure ja ta paistis pealtvaatajaile, kes teda ei tundnud, liiga 
üksluisena. Varesed ise olid oma tantsu üle väga uhked, kõik teised aga rõõmustasid, kui see lõppes. 
Ta oli paistnud teistele loomadele niisama süngena ja sihituna nagu talvetormi mäng 
lumehelvestega. Nad olid selle tantsu vaatamisest tujust ära ja ootasid innukalt midagi, mis 
valmistaks neile pisut rõõmu. 

Neil ei tulnudki asjatult oodata, sest niipea kui varesed olid lõpetanud, jooksid välja jänesed. Nad 
tulid pikas rodus ilma mingi kindlama rivikorrata. Mõnes reas oli üksainus jänes, teises oli neid 
kolm-neli tükki kõrvuti. Kõik nad olid tõusnud tagajalgadele ja tormasid niisuguse hooga, et nende 
pikad kõrvad lotendasid igas suunas. Joostes keerlesid nad vurridena, tegid suuri hüppeid ja peksid 
esikäppi nii kõvasti vastu ribikonte, et need raksusid. Mõned lasksid mitu korda järjest kukerpalli, 
teised tõmbusid kerra ja veeresid nagu rattad mööda maad, üks keerutas ühe jala peal, teine kõndis 
esikäppadel. Jäneste mängus polnud mingit korda, kuid selles oli palju lõbu 

sust ja loomad hakkasid seda vaadates kiireminj hingama. Oli ju kevad ja lust ning lõbu aina 
kasvasid. Talv oli lõppenud. Lähenemas oli suvi. Varsti on kogu elu aina lust ja rõõm. 

Kui jänesed olid minema tuisanud, tuli suurte metslindude kord esineda. Sajad läikivas 
tumepruunis sulerüüs helepunaste kulmudega isametsised sööstsid üles mänguplatsi keskpaigas 
seisva suure tamme otsa. See, kes istus kõige ülemisel oksal, ajas suled kohevile, langetas tiivad ja 
tõstis saba püsti, nii et nähtavale tulid valged kattesuled. Siis ajas ta kaela õieli ja tõi kuuldavale 
mõned sügavad kurguhelid: «Tsakk, tsakk, tsakk.» Rohkemat ei saanud ta hüüda, ainult ta 
kurgupõhjas vulksatas veel mitu korda. Siis sulges ta silmad ja sosistas: «Sss, sss; kuula, kui ilus, 
sss.» Ühtlasi sattus ta ise niisugusesse vaimustusse, et ei kuulnud ega näinud enam, mis tema ümber 
toimub. 

Samal ajal kui esimene isametsis veel jätkas susistamist, hakkasid laulma need kolm, kes istusid 
temast madalamal, ja enne kui nemad olid laulu lõpuni saanud, alustasid need kümme, kes istusid 
veel madalamal, ning niiviisi jätkus see oksalt oksale, kuni kõik mitusada isametsist laulsid, 
kudrutasid ja susistasid. Nad kõik olid ise oma laulust ühteviisi võlutud ja just see haaraski teisi 
loomi nagu mingi nakkav uim. Äsja veel lõbusasti ja kergelt tuiganud veri hakkas liikuma raskelt ja 
kuumalt. «Jah, tõepoolest on käes kevad,» mõtlesid paljud loomad. «Talvekülm on kadunud. 
Kevadeleek põleb üle maa.» 

Kui tedred nägid, milline menu oli metsistel, ei saanud nemadki kauem vaikida. Kuna polnud 
enam ühtegi puud, kus nad oleksid võinud aset võtta, tormasid nad mänguplatsile. Seal oli kanarbik 
nii kõrge, et paistma jäid ainult uhked koolutatud sabasuled ja paksud nokad. Siis hakkasid tedred 
laulma. 

Just siis, kui tedred alustasid oma võistlust metsistega, juhtus midagi kuulmatut. Nüüd, mil ükski 
loomadest ei mõelnud millelegi muule kui tedremängule, hiilis üks rebane tasakesi metshanede 
künka juurde. Ta astus väga ettevaatlikult ja jõudis juba kõrgele künkaveerule, enne kui keegi teda 
märkas. Äkitselt silmas üks hani teda siiski ja kuna tal ei olnud usku, et rebane võiks hiilida hanede 
hulka heade kavatsustega, hüüdis ta: «Vaadake ette, metshaned, vaadake ette!» Rebane haaras tal 
kõrist kinni, võib 

olla eelkõige selleks, et ta vait jooks, kuid metshaned olid juba hoiatust kuulnud ja tõusid kõik lendu. 
Ning kui nad olid õhku tõusnud, nägid kõik loomad Smirre-rebast, kes seisis metshanede künkal, 


surnud hani suus. 

Kuid säherduse peopäeva rahu rikkumise eest sai Smirre nii ränga karistuse osaliseks, et ta pidi 
kõik järelejäänud elupäevad kahetsema, et polnud suutnud oma kättemaksuhimu ohjeldada, vaid oli 
püüdnud sel viisil lõpuks Akka ja tema parve kallale pääseda. Ta piirati otsekohe rebastesalga poolt 
sisse ja tema üle mõisteti kohut vana kombe kohaselt, mille järgi igaüks, kes rikkus rahu suure 
mängu päeval, pidi maalt välja aetama. Ükski rebane ei avaldanud soovi otsust. pehmendada, sest 
nad teadsid, et samal silmapilgul, kui keegi neist seda teha katsub, aetakse nad kõik mänguplatsilt 
minema ja nad ei saa kunagi enam luba sjia tulla. Niisiis kuulutati Smirrele maalt väljasaatmise 
otsus, ilma et keegi oleks sellele vastu vaielnud. Talle keelati Skänes elamine. Ta aeti minema oma 
emanda ja sugulaste, jahimaade, elupaiga, puhkekohtade ja peiduurgaste juurest, mis tal senini olid 
olnud, ja ta pidi võõral maal õnne katsuma. Ning teadmiseks kõigile Skäne rebastele, et Smirre on 
nende maal lindprii, hammustas kõige vanem rebane tal ära parema kõrvaotsa. Niipea kui see oli 
toimunud, hakkasid kõik noored rebased verejanust ulguma ja sööstsid Smirre kallale. Viimasel ei 
jäänud muud üle kui põgeneda, ja noored rebased kannul, ruttaski ta Kullabergilt minema. 

Kõik see sündis samal ajal, kui tedred ja metsised mängisid oma mängu. Kuid need linnud 
süvenevad ju niivõrd oma laulmisse, et nad ei näe ega kuule midagi. Nad polnud lasknud ennast ka 
seekord segada. 

Vaevalt oli metslindude võistlus lõppenud, kui astusid välja põdrad Häckebergalt, et esineda oma 
sõjamänguga. Korraga võitles mitu paari põtru. Nad tormasid suure hooga teineteisele vastu. lõid 
sarved kõmatades kokku, nii et sarveharud ühte haakusid, ja püüdsid teineteist vastastikku tagasi 
suruda. Nende sõrad kraapisid üles kanarbikututte, hingeaur seisis suitsuna õhus, kõrist tungis välja 
hirmus möirgamine ja sapsudelt tlikus vahtu. 

Kui sõjakad põdrad omavahel võitlesid, valitses ümberkaudseil künkail täielik vaikus. Ja kõigis 
loomades ärkasid uued tunded. Igaüks neist tundis end vaprana ja tugevana, tagasipöörduvast jõust 
elustatuna, kevadest uuesti 

sündinuna, olles innukalt valmis igasugusteks seiklusteks. Nad ei kandnud üksteise vastu mingit 
viha, kuid ometi tõsteti kõikjal tiibu, turritati kattesulgi, teritati küüsi. Kui põdrad oleksid jätkanud 
oma võitlust veel ühe hetke, oleks künkail alanud metsik lahing, sest kõik olid haaratud ihast näidata, 
et nemadki on täis elu, et talverammestus on üle läinud ja kehas on ärganud jõud. 

Ent põdrad lõpetasid oma võitluse just õigel silmapilgul ning kohe lendas künkalt künkale sosin: 
«Nüüd tulevad kured.» 

Ning siis tulidki hallid, otsekui hämaruse palakasse mässitud linnud, tiivad laiali ja punased 
tanututid kuklas. Suured, pikkade jalgadega, peenekaela cta väikese peaga linnud hõljusid täis 
salapärast joovastust oma künkalt alla. Edasi liueldes keerlesid nad pooleldi lennates, pooleldi 
tantsides. Kaunilt tõstetud tiibadega tegid nad imekiireid liigutusi. Nende tantsus oli midagi võluvat 
ja võõrast. Näs, nagu oleksid hallid varjud mänginud, nii et silm suutis seda vaevalt jälgida. Just 
nagu oleksid nad õppinud seda udult, mis hõljub alati üksildaste rabade kohal. Selles tantsus oli 
võlujõudu. Kõik, kes olid Kullabergil esmakordselt, said aru, mispärast kogu loomade kokkutulek 
kannab kuretantsu nime. Selles tantsus oli metsikust, kuid ometi sisendas ta leebet igatsust. Keegi ei 
mõelnud enam võitlusele. Selle asemel oli kõigil, nii tiivulistel kui tiivutuil, tahtmine tõusta 
lõpmatult kõrgele ülespoole pilvi, vaadata, mis on seal, jätta maha raske keha, mis kisub alla maa 
külge, ja hõljuda kaugele ebamaise poole. 

Niisugust igatsust kättesaamatu järele, selle järele, mis on elu taga, tundsid loomad ainult kord 
aastas, ning see juhtus päeval, mil nad nägid suurt kuretantsu. 


VI VIHMASE ILMAGA 


Kolmapäeval, 30. märtsil 


Oli esimene vihmane päev kogu reisi kestel. Seni kui metshaned olid viibinud Vombsjö ümbruses, 
oli ilm olnud ilus, kuid samal päeval, millal nad alustasid reisi põhja 


74 


poole, hakkas vihma sadama ning palju tunde tuli poisil istuda hane seljas läbimärjana ja külmast 
lõdisedes. 

Hommikul, kui nad teele asusid, oli ilm olnud selge ja vaikne. Metshaned olid lennanud kõrgel, 
ikka ühtlaselt ja kiirustamata, ranges rivis, Akka ees ja ülejäänud kahes viltuses reas tema järel. 
Nüüd ei raisatud enam aega teiste loomade kurja pilkamisega, aga et nad ka päris vaikselt lennata ei 
suutnud, laulsid nad vahetpidamata tiivalöökide taktis oma tavalist kutsehüüdu: 

«Kus sa oled? Mina olen siin. Kus sa oled? Mina olen siin.» 

Kõik võtsid sellest agarast hüüdmisest osa ja katkestasid seda ainult vahetevahel, et näidata valgele 
isahanele teemärke, mille järgi nad suunda võtsid. Selle reisi ajal olid teemärkideks Linderödsasi 
tühjad künkad, Ovesholmi mõis, Kristianstadi kirikutom, Bäckaskogi kuningamõis kitsal maaninal 
Oppmannasjö ja Ivösjö järve vahel ning Ryssbergi mäe püstloodis järsakud. 

Reis oli olnud üksluine ja kui ilmus nähtavale vihmapilv, pidas poiss seda heaks vahelduseks. 
Varemalt, kui ta oli vihmapilvi ainult altpoolt näinud, oli ta arvanud, et need on hallid ja näotud, aga 
hoopis teine asi oli viibida üleval nende vahel. Nüüd nägi ta selgesti, et pilved on justkui tohutu 
suured voorivankrid, mis sõidavad mööda taevast pilvekõrguste koormatega: mõnel neist olid koor- 
maks suured hallid kotid, mõnel nii suured vaadid, et neisse oleks võinud mahtuda terve järv, mõnel 
aga hirmu äratav kuhi suuri vanne ja anumaid. Ja kui neid oli tulnud nii palju, et nad täitsid kogu 
taevalaotuse, hakkas just nagu kellegi märguande peale kõigist vannidest, vaatidest, nõudest ja 
kottidest alla maa peale vett voolama. 

Kohe kui esimesed kevadised vihmasagarad põristasid vastu maapinda, tõstsid kõik väikesed 
laululinnud metsasaludes ja nurmedel niisugust rõõmukisa, et kogu laotus oli seda täis, ning poiss 
hüppas hane seljas püsti. «Nüüd saame vihma, vihm toob kevadet, kevad toob lilli ja rohelisi lehti, 
rohelised lehed ja lilled annavad meile tõuke ja putukaid, tõugud ja putukad annavad meile toitu; 
rikkalik ja hea toit on kõige parem asi maailmas,» laulsid väikesed linnud. 


1 Kristianstad - väike linn Skänes, Rootsi kagurannikul. 

Ka metshaned rõõmustasid vihma üle, mis äratas taimed unest ja uuristas pragusid järvede 
jääkattesse. Nad ei suutnud enam olla nii tõsiised kui seni, vaid hakkasid ümberkaudsete väljade 
kohal lõbusalt hõikuma. 

Kui haned lendasid suurte kartulipõldude kohal, mida on nii rohkesti Kristianstadi ümbruses ja 
mis olid veel paljad ning mustad, hüüdsid nad: «Ärgake ja tooge tulu! Teid on tuldud äratama! Olete 
küllalt laiselnud.» 

Nähes vihma eest varjule kiirustavaid inimest, hüüdsid nad manitsedes: «Kuhu teil kiire on? Kas 
te ei näe, et sajab leivapätse ja küpsiseid, leivapätse ja küpsiseid?» 

Suur ja tihe vihmapilv liikus kiiresti põhja poole otse hanede kannul. Näis, nagu arvaksid haned, 


et nad veavad pilve endaga kaasa, ja kui nad parajasti nägid enda all suuri viljapuuaedu, hõikasid nad 
väga uhkelt: «Me tuleme ülastega, me tuleme roosidega, me tuleme õunapuuõite ja kirsipungadega, 
me tuleme hermneste ja ubade, naeriste ja kapsastega. Kes tahab, võtku vastu, kes tahab; võtku vastu!» 

Nii oli see olnud, kui tulid esimesed vihmasagarad, .kui kõik olid veel vihma üle rõõmsad. Aga 
kui vihma sadas kogu õhtupooliku, muutusid haned kärsituks ja hüüdsid. janustele metsadele Ivösjö 
ümber: «Kas saate varsti küllalt? Kas saate varsti küllalt?» 

Taevas muutus ikka ühtlasemalt hal oliks ja päike peitis enese nii hästi ära, et keegi ei osanud öelda, 
kuhu ta oli jäänud. Vihm läks tihedamaks, trummeldas raskelt vastu hanetiibu ja tungis rasvatatud 
kattesulgede alla, päris ihuni. Maa paistis ähmaselt läbi vihmaudu; järved, mäed ja metsad sulasid 
ühte virvarri, kus silm midagi ei seletanud ega olnud võimalik eraldada teemärke. Lend muutus 
järjest aeglasemaks, rõõmsad hõiked olid vaikinud ja poiss tundis üha kibedamat külma. 

Siiski oli ta vapper senikaua, kui ratsutas taeva all. Ja ka õhtupoolikul, kui nad olid laskunud suure 
soo keskel seisva jäserilku männi alla, kus kõik ümberringi oli märg ja külm, kus mõned mättad olid 
alles lumega kaetud, teised aga ulatusid paljana välja jääveega täidetud soolaukaist, - ka seal polnud 
ta norutanud, vaid oli jooksnud heas tujus ringi ning otsinud kuremarju ja külmavõetud pohli. Siis 
aga tuli õhtu, pimedus läks nii tihedaks, et isegi niisugused silmad, nagu poisil nüüd olid, ei suutnud 
sellest läbi näha, ja metsik paik muutus eriti õudseks 

ning hirmuäratavaks. Poiss lebas küll isahane tiiva all, kuid ei suutnud magama jääda, sest ta 
külmetas, olles läbimärg. Pealegi kuulis ta nii palju naginat ja praginat, nii palju hiilivaid samme ja 
ähvardavaid hääli ning tundis niisugust hirmu, et ta ei teadnud, kuhu ta peaks pugema. Ta pidi saama 
sinna, kus oli tuld ja valgust, kui ta ei tahtnud hirmu pärast surra. 

«Kas ma julgeksin selleks üheks ööks inimeste sekka minna?» mõtles poiss. «Lihtsalt nii, et 
võiksin istuda veidi tule ääres ja saaksin suutäie süüa. Ma võiksin ju enne päikesetõusu metshanede 
juurde tagasi tulila.» 

Ta ronis tiiva alt välja ning libistas end maapinnale. Ta ei äratanud isahane ega ka ühtki teist, vaid 
hiilis tasa jJa märkamatult üle sambla minema. 

Ta ei teadnud aimatagi, kus ta õieti on, kas Skänes, Smälandis või Blekinges. Aga just enne seda, kui 
ta hanedega laskus, oli ta näinud mingi suure asula valgusekuma ja sinnapoole ta oma sammud 
seadiski. Ei läinudki kaua .aega, kui ta leidis mingi tee, ja peatselt oli ta juba pikal külatänaval, mille 
veeres kasvasid puud ja kus seisis üks õu teise kõrval. 

Poiss oli jõudnud ühte neist suurtest kirikuküladest, mis on nii tavalised põhja pool mägisemal maal, 
kuid mida ei leidu all, tasandikul. 

Elumajad olid puust ja hästi uhked. Enamikul neist kaunistasid nikerdatud liistud katuseviile ja 
esikülgi ning neil olid värviliste klaasidega verandad. Seinad olid värvitud ..heleda õlivärviga, uksed 
ja aknasimsid kirendasid sinises ja rohelises või koguni punases värvitoonis. Edasi sammudes ja 
maju vaadates kuulis poiss läbi seintegi, kuidas soojades tubades istuvad inimesed rääkisid ning 
naersid. Sõnadest ei suutnud ta aru saada, aga oli meeldiv kuulda inimeste hääli. 

«Ei tea, mis nad ütleksid, kui ma õige koputaksin ja paluksin sisselaskmist,» mõtles ta. 

Seda ta oligi - kavatsenud teha, kuid nüüd, nähes valgustatud aknaid, ei tundnud ta enam pimeduse 
ees hirmu. 

Selle asemel oli nüüd jällegi see kartus, mis valdas teda alati inimeste läheduses. 


1.Smäland ja Blekinge - Lõuna-Rootsi maakonnad, mis paiknevad Skänest kirdes ja põhjas. 

«Vaatan õige veel veidi külas ringi, enne kui hakkan kuskil sisselaskmist paluma,» arvas ta. 


ühel majal oli rõdu. Parajasti sel hetkel, kui poiss majast möödus, avanes rõduuks ja kollane 
valgusejuga tungis välja läbi peente kergete kardinate. Siis astus rõdule ilus noor naine ja nõjatus üle 
käsipuu. «Vihma sajab, nüüd on varsti kevad käes,» ütles ta. Kui poiss teda nägi, tundis ta kummalist 
hirmu. Just nagu oleks ta tahtnud nutma hakata. Esimest korda muutus ta pisut ärevaks selle üle, et 
oli ennast inimestest eraldanud. 

Kohe pärast seda möödus ta poest. Poe ees seisis punane reaskülvimasin. Poiss jäi seisma, vaatas 
masinat ja ronis lõpuks istmele. Siis laksutas ta keelt ja tegi, nagu sõidaks ta. Ta mõtles, kui uhke 
oleks sõita niisuguse toreda masinaga üle põllu. Hetkeks oli ta unustanud, missugune ta nüüd on, 
kuid siis meenus see talle ja ta hüppas kiiresti masinalt alla. Järjest suurem rahutus valdas teda. Palju 
kaotab see, kes peab alati elama loomade keskel. Inimesed on siiski õige kenad ja tublid olendid. 

Ta sammus mööda postkontorist ja mõtles kõigile niile ajalehtedele, mis iga päev tulevad 
uudistega kõigist neljast ilmakaarest. Ta silmas apteeki ja arsti maja ning mõtles, kui suur on 
inimeste võim, et nad suudavad võidelda haiguste ja surma vas'tu. Ning mida kaugemale ta seal 
kõndis, seda rohkem hakkas ta inimestest lugu pidama. 

Lapsed on juba kord niisugused, et nad ei mõtle kaugemale, kui ninaots ulatab. Nad tahavad saada 
silmapilk kätte seda,. mis on netle kõige lähemal, mõtlemata, mis see neile maksma võib minna. Nils 
Holgersson polnud mõistnud, mis ta kaotas sellega, kui oli soovinud jääda pöialpoisiks, nüüd aga 
hakkas ta hirmsasti kartma, et ta võibolla enam iialgi ei saa niisuguseks, nagu ta oli loodud. 

Mis ta küll peaks tegema, et jälle inimeseks saada? Kui väga oleks ta seda teada tahtnud. 

Ta ronis üht majatreppi mööda üles, võttis seal keset vihmasadu istet ja hakkas mõtisklema. Ta 
istus tunni, kaks tundi, ja mõtles, nii et otsaesine kortsus. Kuid sellest ei saanud ta targemaks. Paistis, 
nagu tiirutaksid mõtted ta peas ikka ühe koha peal ringi. Mida kauem ta seal istus, seda 
võimatumana tundus talle mingit lahendust leida. 

«See on igatahes liiga raske selle jaoks, kes on nii vähe õppinud nagu mina,» mõtles ta lõpuks. 
«Aga küllap ma ikkagi pääsen tagasi inimeste huka. Ma küsin kirikuõpetajaja arsti ja kooliõpetajaja 
kõigi teiste käest, kes on palju õppinud ja oskavad niisugusel puhul abi leida.» 

Seda otsustas ta teha otsekohe, tõusis püsti ja raputas ennast, sest ta oli märg nagu veeloigus 
püherdanud koer. 

Samal hetkel nägi ta, kuidas suur öökull tuli lennates ja laskus ühele neist puudest, mis ääristasid 
tänavat. 

Kohe pärast seda -hakkas katusekarniisi all istuv kassikakk end liigutama ja hüüdis: 

«Uhu-u, uhuu! Oled jälle koju jõudnud, rabalkull? Kuidas sul välismaal läks?» 
«Tänan küsimast, kassikakk! Väga hästi,» vastas rabakull. «Kas kodus on juhtunud midagi 
iseäralikku, kui ma ära olin?» 

«Siin Blekinges mitte, rabakull, aga Skänes juhtus küll, et härjapõlvlane- moondas ühe poisi 
oravasuuruseks, ja pärast rändas see poiss koduhanega Lapimaale.» 

«Imelik uudis, imelik uudis. Kas ta iialgi enam inimeseks ei saagi, kassikakk? Kas ta iialgi enam 
inimeseks ei saagi?» 

«See on saladus, rabakull, aga sulle võin ma siiski öelda. Härjapõlvilane ütles, et kui poiss vaatab 
koduhane järele, nii et see tervelt koju tagasi jõuab, ja kui...» 

«Mis veel, kassikakk? Mis veel? Mis veel?» 
«Tule minuga kaasa kirikutorni, rabakull, siis saad kõik teada! Ma kardan, et siin külatänaval võib 
keegi pealt kuulata.» 

Nende sõnadega lendasid kullid minema, poiss aga viskas oma mütsi kõrgele õhku.. «Kui ma 
ainult isahane järele vaatan, et ta tervelt koju tagasi jõuab, saan ma jälle inimeseks. Hurraa! Hurraa! 
Siis saan ma jälle inimeseks.» 


Ta hüüdis hurraa, nii et oli päris ime, et teda majades ei kuuldud. Kuid- seda siiski ei juhtunud ja 
poiss tõttas vesisesse sohu metshanede juurde tagasi nii kiiresti, kui 
jalad võtsid. 


VII KOLME ASTMEGA TREPP 


Neljapäeval, 31. märtsil 


Järgmisel päeval kavatsesid haned lennata põhja poole üle Allbo maakonna Smälandis. Nad 
saatsid Yksi ja Kaksi sinna maad kuulama, kuid need tulid tagasi ja ütlesid, et kõik veekogud on seal 
alles jääkatte all ja maa lumega kaetud. 

«Siis jääme parem siia, kus oleme,» ütlesid metshaned. 

«Me ei saa ju lennata üle maa, kus pole vett ega toitu.» 

«Kui me siia jääme, siis võime veel kuu aega oodata,» sõnas selile peale Akka. «Parem on lennata 
üle Blekinge itta ja katsuda, kas meil ehk ei õnnestu hiljem jõuda Smälandisse Möre maakonna 
kaudu, mis asub ranna lähedal ja kus kevad on varajane.» 

Niiviisi juhtuski, et poiss järgmisel päeval lendas üle Blekinge. Nüüd, kus oli valge, oli ta oma hea 
tuju jälle tagasi saanud ega suutnud mõista, mis oli temaga toimunud eelmisel õhtul. Nüüd poleks ta 
enam sugugi tahtnud loobuda rändamisest ega metsaelust. 

Blekinge kohal rippus tihe vihmalinik ja poiss ei saanudki vaadata, kuidas sealipool välja nägi. 
«Huvitav, kas see on hea või kehv maa, millest ma praegu üle lendan?» mõtles ta ja katsus meelde 
tuletada, mida ta selle maakoha kohta koolis oli õppinud. Kuid samal ajal teadis ta väga hästi, et 
sellest pole midagi kasu; sest ta polnud kunagi oma õppetükke korranud. 

Korraga tõusis poisi silme ette kogu kool. Lapsed istusid madalate koolipinkide taga ja tõstsid 
kätt, õpetaja istus pahasena kateedril, tema ise aga seisis maakaardi ees ning pidi vastama 
mingisugusele küsimusele Blekinge kohta, kuid ei osanud kosta sõnagi. Õpetaja nägu süngestus iga 
hetkega enam ja Nils mõtles, et õpetaja nõuab maateadust rohkem kui mistahes muud asja. Nüüd 
astus õpetaja kateedrilt alla, võttis poisi käest kaardikepi ja saatis ta kohale tagasi. «Ei see küll hästi 
lõpe,» oli poiss tookord mõelnud. 

Kuid õpetaja oli läinud akna juurde, seisnud seal natuke aega ja vaadanud välja, ning siis oli ta 
korraga vilistanud. Pärast seda oli ta läinud kateedrile tagasi ja öelnud, 

et ta jutüstab neile midagi Blekingest. Ning see, mida ta siis jutustas, oli olnud nii huvitav, et isegi 
Nils oli kuulanud. Kui ta nüüd vaid järele mõtles, tuli talle meelde iga sõna. «Smäland on kõrge 
maja, mille katusel kasvavad kuused,» oli õpetaja öelnud. «Ja selle maja ees on lai kolme astmega 
trepp, ning seda treppi hüütakse Blekingeks. 

See on suur ja tugev trepp. Ta on vastu Smallandi maja esikülge ja on kaheksa miili lai. See, kes 
tahab minna trepist alla kuni Läänemereni, peab maha käima neli miili. 

Trepi ehitamisest on möödunud juba õige palju aega. 
Aastaid on läinud sellest ajast, kui põllukivist tahuti välja esimene trepiaste ja pandi sileda ning 
tasase sõidu teena maha Smälandi ja Läänemere vahele. 

Et trepp on juba nii vana, siis on arusaadav, et ta näeb praegu välja teisiti kui uuena. Ma ei tea, kui 
palju tema puhtuse eest varasemai! aegadel hoolt kanti, aga ta on ka nii suur, et ukski luud ei suuda 
teda puhtana hoida. Paari aasta pärast hakkas trepi astmetele kasvama sammalt ja samblikke, sügiseti 
tuiskas trepile kuiva kulu ja langenud lehti; kevaditi aga külvati trepp Üle allaveerevate kivide ja 


kruusaga. Ja kuna kõik see jäi sinnapaika ja kõdunes, siis kogunes trepile viimaks nii palju mulda, et 
seal võisid juurduda mitte ainult rohi, vaid isegi põõsad ja suured puud. 

Samal ajal aga ilmnes ka suur erinevus kolme trepiastme vahel. Kõige ülemine, mis on Smälandile 
kõige lähemal, on suuremalt jaolt kaetud lahja mulla ja kiviklibuga ja seal ei taha hästi kasvada 
muud kui kääbuskask, toomingas ja kuusik, kes taluvad selle kõrge koha külma ja lepivad piskuga. 
Kõige parema ettekujutuse selle paiga kehvusest ja vaesusest saab vaadates, kui väikesed on metsast 
laastatud põllulapid, kui väikesi taresid ehitavad seal endale inimesed ja kui pikk on maa ühe kiriku 
juurest teiseni. 

Keskmisel astmel on aga pinnas parem ja ka külm ei ole siin nii kange. Seda on otsekohe näha 
sellest, et puud on suuremad ja paremat liiki. Seal kasvavad vaher, tamm ja pärn, leinakask ja 
sarapuu, kuid mitte üht okaspuud. Veel pareinini näitab seda aga suur hulk ülesharitud maad ja ka 
see, etinimesed on ehitanud endale ilusaid ja suuri maju. Keskmisel trepiastmel on palju kirikuid, 

nende ümber aga laiuvad suured külad. Ning igas suhtes on seal kõik parem ja uhkem kui ülemisel 


trepiastmel. 

Kuid kõige alumine trepiaste on siiski kõige parem. Ta on kaetud hea ja viljakandva mullaga ja 
seal, kus ta puutub kokku merega, ei ole üldse tunda Smälandi pakasi. Seal all tunnevad end hästi 
pöökpuud, kastanid ja kreeka pähkli puud ning need kasvavad nii suureks, et küünivad üle 
kirikutorni. Ka põllud an seal suuremad kui mujal, kuid rahvas ei ela üksnes metsa- ja põllutööst, 
vaid tegeleb ka kalastamise, kauplemise ja meresõiduga. Seepärast leidub siin kõige jõukamaid 
elamuid ja ilusamaid kirikuid, kirikukülad aga on kasvanud aleviteks ja linnadeks. 

Sellega aga ei ole kolme trepiastme kohta veel kõik öeldud. Sest tuleb meeles pidada, et kui üleval 
suure Smälandi maja katusel sajab vihma või sulab lund, peab vesi leidma endale kuhugi tee, ja 
loomulikult tormab osa vett trepist alla. Küllap ta algul voalas üle kogu trepi laiuse, aga siis tekkisid 
treppi praod ja vähehaaval on vesi harjunud voolama mööda üksikuid hästi väljauuristatud sänge. 
Vesi aga jääb veeks, sinna pole midagi parata. Ta ei puhka kunagi. Ühes kohas kaevab, uuristab ja 
kannab minema, teisai aga taab juurde. Veesängid on ta uhtnud orgudeks, orunõlvad aga katnud 
mullaga ja hiljem on põõsad, väädid ning puud juurdunud orunõlvadele nii tihedasti ja nii lopsakalt, 
et peaaegu varjavad pilgu eest sügaval oru põhjas voolavaid jõgesid. Kui aga jõed jõuavad astme 
servale, tuleb neil sealt alla söösta ja sellest hakkab vesi kobrutades kihutama, nii et ta saab jõu ringi 
ajada veskikive ja masinaid, ja neid ongi tekkinud iga kose juurde. 

Kuid ka selilega pole öeldud kõik selle maa kohta, kus on need kolm trepiastet. Peab veel lisama, 
et üleval Smälandis elas kord suures majas hiid, kes oli jäänud vanaks. Ning kõrges vanuses oli tal 
väsitav käia mööda treppi mere ääres lõhet õngitsemas. Talle paistis palju sobivamana, et lõhe ise 
tuleks üles tema eluaseme juurde. 

Sellepärast ronis ta oma suure maja katusele ja hakkas sealt suuri kive Läänemerre loopima. Ta 
loopis neid niisuguse jõuga, et nad lendasid üle terve Blekinge ja kukkusid merre. Ja kui kivid vette 
kukkusid, ehmusid lõhekalad niivõrd, et põgenesid merest, ujusid mööda Blekinge jõgesid 
ülespoole, tormasid üle kärestike, hüppasid üle kos- . 

kede ega peatunud enne, kui olid kaugel Smälandis vana hiiu juures: 


Et see tõsi on, seda võib näha paljudest saartest ja skääridest, mis asetsevad Blekinge ranniku 
ääres ja mis palegi midagi muud kui hiiglase poolt siia loobitud suured kivid. 


Seda võib tähele panna ka sellest, et lõhe ikka veel rändab ülespoole mööda Blekinge jõgesid, 
tungides läbi kärestiike ja rahuliku vee kuni Smäalandini. 

Kuid Blekinge elanikud on sellele hiiglasele palju tänu ja austust võlgu, sest lõhepüük jõgedes ja 
kivilõhkumine saarestikus on tööd, mis tänapäevani annavad elatist paljudele nende hulgast.» 


VIII RONNEBY JÕEL ' 


Reedel, 1. aprillil 


Ei metshaned ega rebane Smirre polnud arvanud, et nad pärast Skänest lahkumist veel kunagi 
kahtuvad. Nüüd aga juhtus nii, et hanede tee viis üle Blekinge ja ka Smirre oli rännanud sinnapoole. 
Siiamaani oli ta viibinud selle maakoha põhjaosas ega olnud sealt leidnud mõisapanke, mis oleksid 
täis hirvi ja magusa lihaga hirvevasikaid. Ta oli selle üle pahasem, kui ta öelda oskas. 

Ühel õhtupoolikul, kui Smirre luusis ringi üksildases metsas Mellanbygdis Ronneby jõe lähedal, 
nägi ta metshanede parve mööda lendamas. Samas märkas ta, et üks hani on valge, ja siis sai talle 
kahe selgeks, kellega tal tegemist on. 

Smirre hakkas otsekohe hanesid jälitama, niihästi soovist head suutäit saada kui ka selleks, et neile 
kätte maksta kõigi pahanduste eest, mille põhjuseks nad olid olnud. Ta nägi, et haned lendasid itta, 
kuni jõudsid Ronneby jõeni. Siis muutsid nad suunda ja lendasid jõge mööda lõunasse. Rebane 
taipas, et haned kavatsevad otsida endale magamiskohta jõe kaldal, ja ta arvas, et ta 


1 Ronneby jõgi - väike Läänemerresuubuv jõgi Blekinges. 

võiks paar tükki nende hulgast ilma suurema. vaevata kätte saada. 

Kui aga Smirre lõpuks silmas kohta, kus haned olid maandunud, nägi ta, et need olid valinud nii 
hästi kaitstud paiga, et ta neile kuidagi ligi ei pääsenud. 

Ronneby jõgi pole küll kuigi suur ega võimas veekogu, aga ta on siiski laialt tuntud oma kaunite 
kallaste poolest. Paljudes kohtades murrab ta läbi järskude kaljuseinte vahelt, mis tõusevad veest 
püstloodis ning on üleni kaetud kuslapuude ja toomingate, kibuvitsapõõsaste ja lepavõsa, pihlaikate 
ja pajudega, ning ilusal suvepäeval ei saa olla midagi mõnusamat kui aerutada mööda väikest 
tumedaveelist jõge ja vaadata kogu seda pehmet rohelust, mis on kõvasti klammerdunud krobeliste 
kaljuseinte külge. 

Nüüd aga, kus metshaned ja Smirre jõele jõudsid, oli veel külm ja niiske kevadtalv, kõik puud 
seisid raagus ja polnud kedagi, kes oleks vähimatki hoolinud sellest, kas kaldaääred on ilusad või 
inetud. Metshaned tänasid õnne, et neil niisuguse järsu mäeseina alt oli korda läinud leida parajasti 
nii laia liivast riba, et nad said sinna ööbima jääda. Nende ees kohises jõgi, mis oli praegu, lume 
sulamise aegu, käre ja võimas, nende selja taga kõrgus ligipääsmatu kaljusein ning allarippuvad 
oksad varjasid neid pilkude eest. Paremat polnud tahtagi. 

Haned uinusid otsekahe, poiss aga ei saanud sõba silmale. Niipea kui päike oli loojunud, tundis ta 
hirmu pimeduse ja õudust metsiku paiga ees ning igatses inimeste järele. Hanetiiva all, kuhu ta. oli 
pistetud, ei näinud ta midagi ning kuulis halvasti, ja ta mõtles, et kui isahanega nüüd midagi halba 
juhtuks, ei suudaks ta teda päästa. Ta kuulis igalt poolt sahinat ja naginat ning muutus nii rahutuks, 
et pidi tiiva alt välja ronima ja hane kõrvale maha istuma. 

Smitrre seisis eemal mäeharjal ja vaatas alla metshanede poole. «Sellest tagaajamisest võid sa küll 
kohen loobuda,» ütles ta iseendale. «Sa ei suuda ronida arlla nii järsust mäeslt ega ujuda üle nii 


metsikust jõest, ja mäe all ei ole kõige ahtamatki maariba, mis viiks hanede magamiskoha juurde. 
Need haned on sinu jaoks liiga targad. Ara püüagi neid enam kunagi taga ajada!» 

Kuid nagu kõigil teistelgi rebastel oli Smirrel raske loobuda kord alustatud ettevõttest, seepärast 
heitis ta 

kõhuli mäeservale ega pööranud hanedelt pilku. Lamades ja hanesid vaadeldes mõtles ta kõige paha 
peale,mis nad talle olid teinud. Jah, see oli nende süü, et ta Skänest minema aeti ja pidi kehva 
Blelkingesse põgenema. Smirre läks seal lebades nii ägedaks, et soovis metshanedele surma ka sel 
juhul, kui ta ise ei saaks neid ära süüa. 

Kui Smirre viha oli läinud nõnda suureks, kuulis ta äkitselt krabinat suure männi otsast, mis 
kasvas üsna tema lähedal, ja nägi puu otsast alla tulemas oravat, keda agaralt jälitas nugis. Kumbki 
neist ei märganud Smirret, tema aga istus vaikselt ja jälgis jahti, mis läks ühe puu otsast teise otsa. 
Ta nägi oravat, kes liikus okste vahel sellise kergusega, nagu suudaks ta lennata. Ta nägi ka nugist, 
kes polnud küll kaugeltki nii osav ronija kui orav, kes aga siiski jooksis mööda puutüvesid üles-alla 
niisama kindlalt, nagu oleksid need siledad metsarajad. «Kui ma askaksin kas või pooltki nii hästi 
ronida kui nemad,» mõtles rebane, «siis ei saaks need seal all kuigi kaua rahus magada.» 

Niipea kui orav oli kinni püütud ja jaht lõppenud, läks Smirre nugise juurde, kuid peatus kahe 
sammu kaugusel selle märgiks, et ta ei :kavatse nugiselt ta jahisaaki röövida. Ta tervitas nugist väga 
sõbralikult ja soovis talle jahisaagi puhul õnne. Smirre oli osava keelega nagu rebased ikka. Seevastu 
nugis, kes näis oma pika sihvaka keha, peene pea, pehme karva ja helepruuni kurgualusega lausa 
iludusena, oli tegelikult vaid toores metsaelanik ja vastas rebasele vaevu. «Mind paneb siiski 
imestama,» sõnas Smirre, «et niisugune kütt nagu sina lepib oravate tagaajamisega, kui käeulatuses 
an palju parem jahisaak.» Ta peatus, aga kui nugis talle ainult jultunult näkku irvitas, jätkas ta: «On 
see võimalik, et sa pole märganud metshanesid, kes ööbivad siin mäekülje all? Või pole sa küllalt 
hea ronija, et nende juurde pääseda?» 

Seekord ei tulnud tal vastust kaua oodata. Nugis tormas ta juurde, selg küürus ja viimane kui karv 
turris. «Nägid sa nietshanesid?» sisistas ta. «Kus nad on? Ütle kohe, muidu ma närin su kõri läbi!» 

«Nonoh, pea ikka meeles, et ma olen sinust kaks korda suurem, ja katsu olla veidi viisakam. Ega 
ma muud ei tahagi, kui sulle metshanesid näidata.» 

Silmapilk hiljem oli nugis juba teel mööda mäeseina allapoale, ja istudes ning jälgides, kuidas 
nugise ussikeha 

oksalt oksale lookles, mõtles Smirre: «Sellel ilusal ladvakütil on kõige julmem süda terves metsas. 
Mulle paistab, et metshaned võlgnevad mulle tänu õige verise äratuse eest.» 

Ent just siis, kui Smirre lootis kuulda hanede surmakisa, nägi ta nugist oksalt kukkuvat ja jõkke 
sulpsatavat, nii et vesi kõrgele pritsis. Kohe pärast seda kostis tugev tiivaplagin ja kõik haned tõusid 
kiiruga lendu. 

Smirre kavatses kohe hanedele järele tõtata, kuid ta oli nii uudishimulik teada sa,ama, mil viisil 
nad oli pääsenud, et jäi ootama, kuni nugis jälle üles ronis. Vaeseke oli läbimärg ja peatus 
vahetevahel, et esikäppadega pead hõõruda. 

«Eks ma arvanud, et oled käpard ja kukud jõkke,» lausus Smirre põlglikult. 

«Midagi Pole ma käpard. Ära sa minuga pahanda,» kostis nugis. «Istusin juba alumisel oksal ja 
kaalusin, kuidas ma saaksin võimalikult palju hanesid surnuks kiskuda, kui minu juurde tormas 
pisike, vaevalt oravasuurune jõmpsikas ja virutas mulle kiviga nii kõvasti vastn pead, et ma kukkusin 
vette, ja kuni ma välja ronisin. . .» 

Nugisel ei olnud tarvis edasi rääkida. Tal polnudki enam pealtkuulajat. Smirre oli juba ammu 


läinud oma. teed - hanesid jälitama. 

Sel ajal oli Akka uut magamiskohta otsides lennanud lõunasse. Oli veel pisut päevavalgust, 
pealegi seisis poolkuu kõrgel taevas, nii et Akka suutis üht-teist näha. Õnneks oli ta siinkandis hästi 
kodus, sest tuul oli teda mitmel korral teelt kõrvale Blekingesse kandnud, kui ta kevaditi üle 
Läänemere lendas. 

Ta lendas piki jõge seni, kuni nägi seda musta läikiva siuna looklemas läbi kuuvalge maastiku. Nii 
jõudis ta Djupaforsi kärestikuni, kus Jõgi esmalt peidab end maaalusesse sängi ja sööstab seejärel 
selgena ning läbipaistvana, otsekui klaasisena kitsasse kuristikku, mille põhjas ta puruneb helkivaiks 
piiskadeks ja laiali lendavaks vahuks. Allpool vahust valget juga olid jões mõned kivid, mille vahel 
vesi kihutas metsiku kiirusega, ning sinna Alkka jäigi peatuma. See oli jälle hea magamiskoht, eriti 
nii hilja õhtul, kui polnud liikumas inimesi. Päikeseloojangul poleks haned saanud sinna laskuda, 
sest Djupafors ei asu sugugi inimtühjas paigas. Ühel pool koske seisab tselluloosivabrik, teisel pool 
aga laiub järsul ja metsastu- 

nud kaldal Djupagali park, kus pidevalt luusivad mööda libedaid ja järske teeradu inimesed, kes 
tunnevad rõõmu käreda voolu kobrutavast kihutamisest all kuristiku põhjas. 

Nagu eelmises kohaski ei mõelnud ka siin rändajaist keegi selle peale, et nad olid jõudnud 
kaunisse ja kuulsasse kohta. Pigem arvasid nad, et an õudne ja ohtlik seista ja magada libedail 
märgadel kividel keset kohisevat kärestikku. Aga sellega tuli leppida, peaasi, kui nad on kaitstud 
röövloomade eest. 

Haned jäid otsekohe magama, poiss aga ei leidnud unerahu, vaid istus nende kõrvale, et valvata 
isahane. 

Mõne aja pärast lähenes mööda jõekallast ka Smirre. Ta silmas, kohe keset vahutavat kärestikku 
seisvaid hanesid ja taipas, et ka siin ei pääse ta neile ligi. Kuid ta ei suutnud linde rahule jätta, vaid 
istus kaldale ja silmitses neid.. Ta tundis ennast hirmsasti alandatuna ja arvas, et kogu ta jahimeheau 
on kaalul. 

Siis aga nägi ta saarmast, kes ronis palrajasti jõest välja, kala hambus. Smirre läks saarma juurde, 
ent pea. tus kahe sammu kaugusel selle märgiks, et ta ei kavatse temalt jahisaaki ära võtta. «Sa oled 
kentsakas loom, kes lepib kalade püüdmisega, kui jões on kõik kivid metshanesid täis,» ütles Smirre. 
Tal oli nii kiire, et ta ei jõudnud oma sõnu nii ilusasti seada, nagu ta seda tavaliselt tegi. Saarmas 
aga, ei pööranud peadki jõe poole. Ta oli hulkur nagu kõik saarmad, oli mitmel korral kalastanud 
Vombsjö järvel ja tundis hästi Smirre-rebast. 

«Küll ma juba tunnen su nõkse, millega sa mu kala endale tahad võtta, Smirre,» kostis ta. 

«Ah või see oled sina, Gripe,» ütles Smirre ja muutus rõõmsaks, sest ta teadis, et see saarmas on 
julge ja osav ujuja: «Ega ma imestagi, et sa ei taha metshanede poole vaadata, sest sa ei suuda neile 
niikuinii ligi pääseda.» 

Kuid saarmas, kellel olid ujulestad varvaste vahel. tugev saba nagu aer taga ja karv veekindel, ei 
tahtnud enda kohta öelda lasta, nagu leiduks kärestikke, millega tema hakkama ei saaks. Ta pöördus 
jõe poole ja niipea kui oli silmanud metshanesid, viskas ta kala minema ning sööstis järsult kaldalt 
alla jõkke. 

Kui oleks olnud juba hilisem kevad ja Djupadali pargi ööbikud kodupaigas tagasi, oleksid nad pärast 
seda palju öid saanud laulda Gripe võitlusest kärestikuga. Sest vood 

viisid saarma mitu korda teelt kõrvale ja kandsid teda allavoolu, kuid iga kord pressis ta ennast ikka 
uuesti vastuvoolu üles. Ta ujus üle vaikse vee, ronis üle kivide ja jõudis niiviisi pikkamööda 


metshanedele lähemale. See oli ohtlik teekond, mida ööbikuil tõepoolest oleks maksnud ülistada. 

Smirre jälgis pilguga saarma teekonda nii hästi kui sai. Viimaks nägi ta saarmast hanede juurde 
ronivat. Kuid just sel hetkel karjatas keegi kiledalt ja metsikult. Saarmas kukkus tagurpidi vette ja 
vesi kandis ta minema nagu pimeda kassipoja. Kohe seejärel laksatasid valjusti hanetiivad ja parv 
tõusis õhku ning suundus endale uut magamispaika otsima. 

Saarmas ronis peagi kaldale. Ta ei lausunud sõnagi, vaid hakkas üht esikäppa noolima. Kui Smirre 
aga teda seepärast pilkama hakkas, et ta ettevõte luhta oli läinud, pahvatas Saarmas: «Mitte mu 
ujumisoskus polnud süüdi, Smirre. Ma olin juba jõudnud päris hanede juurde ja hakkasin parajasti 
nendele ligi hiilima, kui tuli jooksuga mingisugune väike jõmpsikas, kes lõi mulle terava rauaga 
käpa pihta. See oli nii valus, et ma kaotasin jalgealuse ja kärestik viis mu minema.» 

Tal.ei tarvitsenud edasi jutusitada. Smirre oli juba kaugel hanede kannul. 

Veel kord tuli Akkal ja tema parvel ette võtta öine lend. Õnneks polnud kuu veel looja läinud ja 
sellevalgel õnnestus tal leida uus magamiskoht; sest ta teadis siinkandis mitmeid sääraseid paiku. 
Akka suundus jälle piki läikivat jõge lõuna poole. Ta liugles üle Djupadali mõisa ning Ronnebyl 
tumedate katuste ja valge kose, ilma et oleks kusagil maandunud. Kuid veidi maad linnast lõuna 
poole, üsna mere lähedal, asub Ronneby tervisveeallikas koos supelmaja ja kaevuhoonega, suurte 
hotellide ja suvilatega allikat külastavate võõraste tarvis. See kõik seisab talv läbi tühjana ja 
mahajäetuna. Kõik linnud teavad seda ja nii mõnigi linnuparv otsib hädaga tormivarju inimtühjade 
hoonete rõdudelt ja verandadelt. 

Siin laskusid metshaned ühele rõdule ja jäid nagu tavaliselt kohe magama. Poiss seevastu ei 
saanud uinuda, sest ta ei tahtnud hane tiiva alla ronida. 


1 Ronneby - väike suvituslinn Blekinges, tuntud oma mineraalveeallikate poolest. 

Rõdu oli vastu lõunat, nii et poiss nägi merd. Ja kuna ta magada ei saanud, istus ta ja imetles, kui 
toredasti siinBlekinges saavad kokku maa ja meri. 

Maa. ja meri võivad ju kohtuda mitmel erineval viisil. Mõnel pool läheneb maa merele lausikuna, 
mättaliste heinamaadena, ja meri võtab ta vastu tuislkliivaga, kuhjates seda kokku vallideks ja 
luideteks. Näib, nagu peaksid nad mõlemad teineteisest nii vähe lugu, et püüavad näidata vastastikku 
kõige halvemat, mis neil on. Aga võib ka juhtuda, et kui maa mereni välja jõuab, ehitab ta endale 
ette mäeseina, otsekui oleks meri midagi ohtlikku, ja kui maa. teeb niiviisi, siis läheb meri talle vastu 
vihase murdlainetusega, piitsutab ja möirgab ja peksab kaljusid, nagu tahaks ta maaseina maha 
lõhkuda. 

Blekinges aga on see kõik teisiti, kui maa ja meri kohtuvad. Sea.] killustub maa neemedeks, 
saarteks ja saarekesteks, ning meri jaguneb abajateks, lahted-ks ja väinadeks ning võib-olla seetõttu 
paistabki; nagu kohtuksid nad rõõmus ja üksmeeles. 

Mõelge nüüd kõigepealt merele! Eemal kaugel laiub ta tühja, üksildase ja avarana ega ole tal teha 
muud, kui veeretada oma halle voogusid. Maa poole tulles jõuab ta esimese skäärini. Selle üle võtab 
ta kohe võimust, pühib sealt kõik rohelise ja muudab skääri niisama paljaks ning halliks nagu ta ise. 
Siis jõuab meri veel ühe skäärini. Sellega sünnib samuti. Siis tuleb veel üks. Jah, ka sellega sünnib 
samuti. Ta rüüstatalkse ja riisutakse paljaks, nagu oleks ta sattunud röövlite kätte. Siis aga tuleb 
kaljusaari järjest tihedamalt ja meri mõistab, et maa saadab talle vastu oma kõige väiksemaid lapsi, 
kes peavad äratama temas leebust. Meri muutubki seda sõbralikumaks, mida kaugemale maa poole 
ta tuleb, ei veereta oma laineid enam nii kõrgele, vaigistab oma torme, jätab roheluse 
kaljupragudesse ja lõhedesse alles, jaguneb kitsasteks väinadeks ja lahtedeks ning muutub lõpuks 
päris maa juures nii ohutuks, et temal julgevad sõuda väikesed paadidki. Ta ei tunne kindlasti ka ise 
ennast enam ära - nii sõbralikuks ja lahkeks on ta muutunud. 


Nüüd aga vaadake maad! See on ühetaoline ja üksluine peaaegu igal pool. Ta koosneb tasastest 
põldudest, mille vahel on siin-seal kasesalusid, ja ka piklikest metsaseljakuist. Näib, nagu mõtleks ta 
ainult kaerast, naereist, kartuleist, kuuskedest ja mändidest Siis aga tuleb sügavale 

maa sisse lõikunud merelaht. Maa ei hooli temast, vaid ääristab ta kaskede ja leppadega, nagu oleks 
ta kõige tavalisem järv. Siis tuleb veel üks laht. Ka selle vastu ei võta maa vaevarks kuigi viisakas 
olla, vaid palistab ta nagu esimesegi. Kuid siis hakkavad abajad looklema ja laienema. Nad 
lahultavad ülksteisest põlde ja metsi ning maa ei saa neid enam tähele panemata jätta. «Mulle 
paistab, et meri ise hakkab lähenema,» ütleb maa ja siis hakkab ta ennast ehtima. Ta pärgab end 
lilledega, tõuseb ja vajub küngastena ning heidab saari kaugele merre. Ta ei taha enam kuuldagi 
mändidest ja kuuskedest, vaid heidab need minema nagu argipäevarõivad ja kaunistab end suurte 
tammepuude, pärnade, kastanite ning õitsvate nurmedega ja muutub toredaks nagu mõisapark. Ning 
kui ta nüüd saab kokku merega, on ta niivõrd muutunud, et ei tunne enam isegi ennast ära. 

Seda kõiike ei näe ju küll õieti enne, kui on saabunud suvi, ent poiss märkas siiski, kui leebe ja 
lahke oli loodus, ning ta hakkas tundma end rahulikumana, kui ta oli olnud varem sellel ööl. Siis 
kuulis ta äkki alt supelasutise pargist valju ja õudset ulgumist. Ning püsti tõustes nägi ta heledas 
kuuvalguses palrkoni all õuel seisvat rebast. Smirre oli järgnenud hanedele seegi kord. Kui ta aga oli 
üles leidnud koha, kuhu haned olid asunud, mõistis ta, et nüüd oli päris võimatu neile mingil moel 
ligi pääseda, ning siis ei suutnud ta hoiduda vihapärast ulgumast. 

Kui rebane seal niiviisi ulgus, ärkas parvejuht, vana Akka. Kuigi ta pimedas peaaegu midagi ei 
näinud, arvas ta hääle siiski ära tundvat. 

«Kas see oled sina, Smirre, kes on veel hilja öösel väljas?» küsis ta. 

«Jah,» vastas Smirre, «see olen mina ja ma tahaksin nüüd küsida, mis teie haned arvate sellest 
ööst, mille ma teile korraldasin?» 

«Kas sa tahad öelda, et sina olidki see, kes saatis meie kallale nugise ja saarma?» 

«Mehiseid tegusid ei maksa salata,» arvas Smirre. «Teie mängisite minuga korra hanemängu. 
Nüüd hakkasin mina mängimateiega rebasemängu ja ma ei kavatse 

seda enne lõpetada, kuni ühtegi teist pole enam elus, kui ma ka peaksin jälitama teid läbi kogu 
maa.» 

«Kuule, Smirre, sa peaksid ikka mõtlema, kas see on ka 

õige tegu: Sul on kihvad ja küüned ja sa tahad niimoodi jälitada meid, kaitsetuid linde,» ütles Akka. 
Smirre arvas, et Akka on kartma löönud, ja ütles kiiresti: 

«Akka, kui sa võtad ja viskad mulle siia alla selle Pöialpoisi, kes on nüüd nii palju kordi mulle risti 
teele. jäämld, siis ma luban, et teen sinuga rahu. Siis ma ei jälita enam kunagi sind ega kedagi sinu 
omadest.» 

«Ei: Pöialpoissi ei saa ma sulle anda,» vastas Akka. «Meie kõik, noorimast kuni vanimani, oleme 
valmis andma elu tema eest.» 

«Noh, kui ta teile nii armas on,» ütles Smirre, «siis ma luban,- et tema on esimene teie seast, 
kellele ma kätte maksan.» 

Akka ei vastanud enam ja pärast seda, kui Smirre oli veel paar korda ulgunud, jäi kõik vaikseks. 
Poiss oli ikka veel ärkvel. Nüüd ei lasknud teda uinuda Alkka sõnad rebasele. Ta poleks kunagi 
uskunud saavat kuulda midagi niisugust, et keegi oleks valmis elu kaalule panema tema pärast. 
Sellest hetkesit peale ei saanud Nils Holgerssoni. kohta enam pelda, et ta kedagi ei armasta. 


IX KARLSKRONA ! 


Laupäeval. 2. aprillil 


Oli kuupaisteline õhtu Karlskronas. Ilm oli ilus ja vaikne, kuid enne seda, päeval, oli möllanud 
torm ja valanud vihma ning inimesed arvasid ilmselt, et ilm on ikka, veel halb, sest ainult mõni üksik 
neist oli julgenud tänavale ilmuda. 

Sel ajal kui linn oli nii tühi, lähenes metshani Akka oma parvega talle Vämmö ja Pantarhalmi 
poolt. Nad: olid nii hilja teel selleks, et otsida endale saarestikust ohutut magamispaika. Nad ei 
saanud jääda ööseks maismaale, sest rebane Smirre tülitas neid kõikjal, kuhu nad ka laskusid. 

Kui poiss nüüd kõrgel õhus ratsutas ning enda ees laiuvat merd ta skääre vaatas, paistis kõik talle 
eriskumma- 


1 Karlskrona - linn ja sõjasadam Blekinges, Rootsi laevastiku peamine tugipunkt. 

lise ja tontlikuna. Taevas polnud enam sinine, vaid võlvus vee kohal rohelisest klaasist kuplina. Meri 
oli piimjas. Nii kaugele kui silm seletas veeretas ta väikesi valgeid, hõbedaseit helkivate harjadega 
laineid. Keset seda valget merd näisid arvukad kaljusaared lausa süsimustadena. Olid nad siis suured 
või väikesed, luhtadena tasased või kividest rünklikud - kõik paistsid ühtviisi mustadena. Isegi 
elumajad, kirikud ja tuuleveskid, mis muidu on harilikult valged või punased, näisid vastu rohekat 
taevast mustadena. Poisile paistis, nagu oleks maa tema all ümber vahetatud ja tema sattunud 
mingisse uude maailma. 

Ta mõtles just parajasti, et on sel ööl vapper ega löö kadma, kui juhtus nägema midagi, mis teda 
tõsiselt ehmatas. See oli kõrge, suurte nurgeliste rahnudega ülekuhjatud kaljusaar, mustade rahnude 
vahelt aga paistsid selgelt ja helendavalt kuldsed laigud. Ta ei suutnud hoiduda mõtlemast Trolle- 
Ljungby nõiakivile, mida troll mõnikord tõstab kõrgete kuldsammaste otsa, ja arutas endamisi, kas 
siin peaks ka millegi seesugusega tegemist olema. 

Kuid kividest ja kullast üksi poleks ta veel väljagi teinud, kui saare ümber vees poleks ringi 
ujunud nii palju igasuguseid koletisi. Paistis, nagu oleksid seal koos vaalad, haid ja teised suured 
mereelukad, aga Nils mõistis, et need on hoopis vetevaimud, kes on kogunenud saare ümber ja 
kavatsevad kaldale ronida, et võidelda saarel elavate maavaimudega. Need viimased olid vist hirmul, 
sest poiss nägi, kuidas saare tipus seisis hiid, kes sirutas käsi taeva poole otsekui ahastades õnnetuse 
üle, mis oli osaks saamas temale ja ta saarele. 

Poiss kohkus väga, kui märkas, et Akka hakkas just selle saare kohal laskuma. «Ei, ei! Sinna me 
küll ei või minna,» hüüdis ta. 

Haned aga jätkasid laskumist ja peagi pidi poiss imestama, kui pööraselt ta silmad teda petnud 
olid. Suured kaljurahnud polnud esiteks midagi muud kui majad. Terve saar oli linn ja helekuldsed 
laigud olid latemad ning valgustatud akende read. Saaretipul seisev ning käsi ringutav hiid oli kahe 
kõrge torniga kirik, kõik vetevaimud ja mereelukad aga, keda ta arvas näinud olevat, osutusid iga 
liiiki laevadeks ja veesõidukiteks, mis seisid saare ümber ankrus. Maaipoolsel küljel oli rohlkem 
aeru- ja 

purjepaate ning väikesi rannasõiduaurikuid, merepoolsel küljel aga seisid soomustatud sõjalaevad, 
millest mõned olid laiad, tohutult jämedate ja tahapoole kallutatud korstnatega, teised pikad, kitsad 
ja niimoodi ehitatud, et võisid libiseda vees nagu kalad. 


Mis linn see küll võis olla? Jah, sellele oskas poiss juba vastust leida, kui nägi seda suurt hulka 
sõjalaevu. Kogu oma eluaja oli ta laevade vastu huvi tundnud, kuigi polnud kunagi tegemist. teinud 
ühegagi neist peale nende laevukeste, mida ta maanteekraavis ujutamas käis. Ta teadis väga hästi, et 
linn, kus oli nii palju sõjalaevu, ei saanud olla miski muu kui Karlskrona, 

Poisi vanaisa oli olnud endine sõjalaevastiku madrus ja niikaua kui la elas, oli ta iga päev 
jutustanud Karlskronast, sealsest suurest sõjalaevatehasest ja kõigest, mis selles linnas oli. Siin 
tundis poiss end nagu kodus ja tal oli hea meel, et saab nüüd näha kõike, millest oli nii palju 
kuulnud. 

Ent selle ajaga kui Akka laskus ühe lameda katusega kirikutomi otsa, jõudis poiss torne ja 
kindlustusi, mis sulgesid sissepääsu sadamasse, ning laevaehitustehase arvukaid hooneid näha ainult 
mööda vilksatamas. 

See oli kahtlemata kinel koht nende jaoks, kes tahtsid pääseda rebase küüsist, ja poiss hakkas 
mõtlema, et ta võiks ehik pugeda selleks ööks isahane tiiva alla. Muidugi, seda võib ta päris kindlasti 
ja väike uinak kuluks talle päris ära. Küllap ta katsub tehast ja laevu põhjalikumalt vaadata siis, kui 
on valgeks läinud. 


Nils pidas ise ka imelikuks, et ta ei saa vagusi olla ja laevade vaatamisega hommikuni oodata. Ta 
polnud vist maganud viit minutitki, kui libistas end hanetiiva alt välja ning ronis mööda piksevarrast 
ja vihmaveetorusid alla maapinnale. 

Peagi seisis ta kiriku ees laiuval suurel väljakul. See oli sillutatud munakividega ja sellest üle 
minna oli tal nii.sama raske kui suurtel inimestel kõndida mööda mätlikku heinamaad. See, kes on 
harjunud viibima metsikuis paikades või elama kauges maalkolkas, muutub alati pelglikuks, kui 
satub linna, kus majad on kõrged ja tänavad pilgule lahti, nii et igaülks võib näha iga möödakäirjat. 
Nii 

oli see ka poisiga. Kui ta nüüd seisis Karlskrona suurel turul ja vaatas saksa kirikut, raekoda ning 
suurkirikut, mille torni otsast ise äsja alla oli roninud, ei osanud ta soovida muud, kui olla tagas] 
hanede juures kirikutornis. 

Õnneks oli turuplats päris tühi. Seal polnud ühtki inimest, kui mitte arves,tada kõrgel alusel 
seisvat kuju. Poiss vaatas kaua seda mürakat, mis kujutas suurt ja kogukat meest, kel oli kolmnurkne 
müts peas, pikk kuub selJas, põlvpüksid ning rohmakad saapad jalas, ja arutas endamisi, kes see küll 
võiks olla. Käes hoidis mees pikka keppi ja näis, nagu võiks ta seda ka kasutada, sest tal oli hirmus 
vali nägu suure kongus nina ja inetu suuga. 

«Ei tea, mis see pikkmokk siin tegema peaks?» küsis poiss lõpuks. Veel kunagi polnud ta tundnud 
ennast nii väetina ja armetuna nagu sel õhtul. Ta püüdis tõsta oma tuju sellega, et ütles mehise sõna. 
Pärast seda ei mõelnud ta enam kuju peale, vaid hakkas astuma mööda laia tänavat, mis viis alla 
mere poole. Kuid poiss polnud jõudnud veel kuigi kaugele, kui kuulis, et keegi tuleb talle järele. 
Keegi trampis kivisillutisel raskete sammudega ja toksis rautatud kepiga vastu maad. Näis, nagu 
oleks turuplatsil seisev suur pronksmees ise kõndima hakanud. 

Tänavatpidi allapoole joostes kuulatas poiss samme enda järel ja veendus üha enam, et see on 
pronksmees. Maapind värises ja majad vappusid. See, kes tuli nii raskete sammudega, ei võinud olla 
keegi muu ja poiss lõi kartma, meenutades, mis ta pronksist mehele äsja oli öelnud. Ta ei söandanud 
pead pöörata, et järele vaadata, kas see tõesti on kuju. 

«Võib-olla tuli ta lihtsalt oma lõbuks jalutama,» mõtles poiss. «Ta ei või ju ometi minu peale 
nende sõnade pärast pahane olla. See polnud sugugi nii halvasti mõeldud!» 

Selle asemel et minna otse edasi ja katsuda laevatehasesse jõuda, keeras poiss ida poole viivasse 
tänavasse. Eelkõige tahtis ta pääseda selle käest, kes kõndis ta kannul. 


Ent samas kuulis ta, kuidas pronksist mees keeras samasse tänavasse, ja poiss ehmus nii, et ei 
osanud enam midagi peale hakata. Kui raske on ometi leida pelgupaika linnas, kus kõik väravad on 
kinni! Siis silmas ta paremal vana puukirikut, mis seisis tükk maad tänavast eemal keset suurt 
puiestikku. Ta ei mõelnud hetkegi, vaid tormas 

kiriku poole. «Kui ma vaid sinna jõuan, siis olen ma kaitstud kõige halva eest,» arvas ta. 
Kui ta edasi jooksis, langes ta pilk äkitselt mehele, kes seisis liivatatud teerajal ja viipas talle. 

«See on kindlasti keegi, kestahab mind aidata,» mõtles poiss, rõõmustas südamest ja kiirustas 
sinnapoole. Ta oli tõepoolesit nii hirmul, et tal süda rinnus kloppis. 

Aga kui ta jõudis mehe juurde, kes seisis liivatatud raja ääres väikesel järil, jahmus ta. «Ei, see 
küll ei saanud mulle viibaia,» mõtles ta, kui nägi, et mees oli üleni puust. 

Poiss jäi seisma ja vaatas puumeest. See oli jäme, lühikeste jalgade, laia punetava näo, läikivate 
mustade juuste ja musta täishabem.ega mees. Peas oli tal must puust kübar, seljas pruun puukuub, 
keha ümber must puuvöö, jalas laiad hallid puust põlvpüksid ja puusukad ning ,mustad puukingad. 
Mees oli värskelt värvitud ja peitsitud, nii et ta läikis ja helkis kuupaistel, ning see lisas talle 
kindlasti omajagu heasüdamlikku ilmet, nii et poisil tekkis tema vastu otsekohe usaldus. 

Vasakus käes hoidis mees puutahvlit ja poiss luges sellelt: 


Ma alandlik olla tahan 
ning tasa paluma pean: 
vast leiate pisut raha 

ja tõstate kaabut mu peas. 


Nojah, see mees oli ainult korjanduskarp. Poiss tundis ennast lööduna. Ta oli oodanud, et see on 
tõepoolest midagi erakordset. Ning nüüd tuli talle meelde, et ka sellest puumeheslt oli vanaisa 
jutustanud ja öelnud, et kõik Karlskrona lapsed teda armastavad. See pidi olema tõsi, sest temalgi oli 
raske puumehest lahkuda. Selles oli midagi nii vanaaegset, et talle võis anda mitusada aastat, kuid 
samal ajal nägi ta välja nii tugev, tubli ja elurõõmus, nagu inimesed varem vististi olid olnudki. 

Poisile hakkas puumees niivõrd meeldima, et ta unustas hoopiski selle teise, kelle eest ta põgenes. 
Nüüd aga kuulis ta selle samme. Pronksmees keeras tänavalt Kirikuaeda. Ka tema tuli siia! Kuhu 
nüüd minna? 

Samal hetkel nägi ta puumeest enda poole kummarduvat ja oma suurt laia kätt välja sirutavat. 
Temast oli või- 

matu arvata midagi muud kui head ning ühe hpppega oligi poiss käe peal. Puumees tõstis ta oma 
kübara juurde ja pistis selle alla. 

Vaevalt oli poiss peidetud ja puumees oma käe õigesse kohta jõudnud tagasi tõmmata, kui 
pronksmees jäi puumehe ette seisma ja põrutas kepiga nii kõvasti vastu maad, et puumees lõi oma 
järil vabisema. Siis küsis pronksmees kõmiseva häälega: «Kes sa oled?» 

Puumehe käsi tõusis nii, et ta vanad puuliikmed nagisesid, ta puudutas sõnmedega kaabuveed ja 
vastas: 

«Rosenbom, teie loal, kuninglik kõrgus. Omal ajal ülempootsman liinilaeval «Vaprus», pärast 
sõjaväeteenistuse lõpetamist kirikuvaht Admrraliteedikirikus, viimaks puusse lõigatud ja pandud 
kirikuaeda korjanduskarbiks.» 

Poiss jahmatas, kui kuulis puumeest ütlevat «kuninglik kõrgus». Sest kui ta nüüd järele mõtles, 
siis taipas ta, et turuplatsil seisev kuju kehastas selle linna asutajat. See, kellega ta oli kokku 
juhtunud, polnud keegi muu kui Karl üheteistkümnes ise. 


«Enda kohta annad sa hästi aru,» lausus pronksmees. «Võid sa nüüd mulle öelda ka seda, kas :ja 
oled näinud üht väikest poissi, kes täna öösi mööda linna ringi jookseb? See on ninatark naakmann 
ja kui ma ta kätlte saan, küll ma siis talle häid kombeid õpetan.» 

Nende sõnadega põrutas ta veel kord kepiga vastu maad ja näis kole vihasena. 

«Teie loal, kuninglik kõrgus, ma nägin poissi,» lausus puumees ja poiss, olles kübara all peidus 
ning vaadates läbiprao pronksmeest, hakkas hirmu pärast värisema. Kuid ta rahunes, kui puumees 
jätkas: «Kuninglik kõrgus on valejälgedel. Poisil oli kahtlemata mõttes joosta laevatehasesse ja 
ennast seal ära peita.» 

«Arvad nõnda, Rosenbom? Ära sa siis seisa kauem oma. järil, vaid tule minuga kaasa ja aita mul 
poissi otsida! Neli silma näevad rohkem kui kaks, Rosenbom.» 

Puumees aga vastas hädise häälega: 
«Ma palun kõige alandlikumalt lubada mul seista seal, kus ma seisan. Ma paistan küll värske värvi 
tõttu nooruslik ja õhetav, kuid ma olen vana ja pehastunud ega tohi ennast liigutada.» 

Pronksmees ei kuulunud ilmselt nende huka, kes sallivad vasturääkimist. «Mis kombed need on? 
Tule kaasa, 

Rosenbom!» Ning ta tõstis oma pika kepi ja virutas sellega teisele -kõrninal vastu õlga. «Vaata, kui 
kõva sa veel oled, Rosenbom!» 

Nii hakkasid nad liikuma ja sammusid suurte ning vägevatena edasi mööda Karlskrona tänavaid, 
kuni jõudsid väravani, mis viis laevatehasesse. Selle ees kõndis kõrge tunnimees, sõjalaevastiku 
madrus, kuid pronksmees astus temast mööda ja lükkas värava lahti, ilma et madrus oleks sellest 
väljagi teinud. 

Niipea kui nad olid väravast sisse astunud, nägid nad enda ees suurt vaisildadega osadeks jaotatud 
sadamat. Paljudes sadamabasseinides seisid sõjalaevad, mis paistsid lähedalt vaadates veel suuremad 
ja hirmuäratavamad kui varem ülalt nähtuna. «Ei olnudki nii rumal arvata, et need on merevaimud,» 
mõtles Nils. 

«Rosenbom, kust on kõige targem otsimist alustada?» küsis pronksmees. 
«Temasugune võis ennast küll kõige hõlpsamini peita mudelitesaali,» vastas puumees. 

Kitsal maaribal, mis kulges väravast paremat kätt piki kogu sadamat seisid vanaaegsed hooned. 
Pronksmees astus ühe madalate seinte, väikeslte akende ja suure katusega hoone poole. Ta lükkas 
oma kepiga ust, nii et see lahti kargas, ja läks trampides üles mööda kulunud astmetega treppi. Nad 
jõudsid saali, mis oli täis väikesi taglastatud ja täispurjedes laevu. Poiss sai ilma seletamatagi aru, et 
need olid kunagi Rootsi sõjalaevastiku jaoks ehitatud laevade mudelid. 

Siin oli väga mitmesuguseid meresõidukeid. Oli vanu lahingulaevu, millel kõrged vööri- ja 
ahtritekid, purjening köierägust rasked mastid ja mille küljed olid täis kahureid. Oli väikesi 
rannasõidulaevu aerupinkidega piki pardaid, oli tekita kahuripaate ja rikkalikult kullatud fregatte - 
nende laevade mudeleid, mida olid oma reisidel kasutanud kuningad. Lõpuks oli seal ka selliseid 
raskeid ja laiu tornide ja tekile paigutatud kahuritega soomuslaevu, millised on kasutusel praegugi, 
ning kitsaid läikivaid torpeedopaate, mis sarnanesid pikkade saledate kaladega. 

Kui poissi kõigi nende laevamudelite vahel ringi kanti, sattus .ta piiritusse hämmastusse. «Või nii 
suuri ja toredaid laevu on ehitatud siin Rootsis!» mõtles ta endamisi. 
Tal oli aega vaadata kõike, mis saalis leidus, sest kui 

pronksmees silmas mudeleid, unustas ta kõik muu. Ta vaatas neid kõiki esimesest viimaseni ja päris 
nende kohta. Ning Rosenbom, «Vapruse» ülempootsman, jutustas niipalju kui teadis laevade 
ehitusmeistreist, laevajuhtidest ja laevade saatusest. Ta jutustas Chapmanist, Pukest ja Trollest, 
Hoglandi ja Svensksundi lahingust, kuni 1809. aastani, sest selle ajani oli ta ise laevastikus 


teeninud. 

Nii temal kui pronksmehel oli kõige rohkem öelda vanade toredate puulaevade kohta. Uuemate 
soomuslaevade kohta ei paistnud nad suurt teadvat. 

«Ma kuulen, et Rosenbom ei tea midagi neist uutest laevadest,» lausus pronksmees. «Lähme ja 
vaatame siis midagi muud! Sest see valmistab mulle rõõmu, Rosenbom.» 

Nüüd oli ta poisi otsimisest nähtavasti päriselt loobunud ja see tundis end puukübara all istudes 
julgena ning rahulikuna. 

Seejärel käisid mõlemad mehed läbi suured töökojas, purjeõmblustöökoja ja ankrusepikoja, 
masina- ja puusepatöökoja. Nad said näha mastikraanasid ja dokke, suuri moonaladusid, arsenali, 
purjeladu, köietegijate pikka kuurialust ja kaljusse raiutud suurt mahajäetud dokki. Nad läksid 
vaisildadele, kuhu olid vaierdatud sõjalaevad, astusid nende pardale, vaatasid ja uurisid neid nagu 
kaks vana merekaru kunagi, kiitsid ja laitsid, imestasid ja vihastasid. 

Poiss istus rahulikult puust mütsi all ning kuulas juttu sellest, kuidas siin oli töötatud ja heideldud 
kõigi siit väljunud laevastikkude varustamiseks. Ta kuulis, kuidas oli elu kaalule pandud, kuidas 
ohverdati viimane veering sõjalaevade ehitamiseks, kuidas targad mehed pingutasid kogu oma 
jõudu, et paremaks teha ja täiustada neid laevu, mis olid olnud kilbiks isamaale. Paaril korral tulid 
poisil isegi pisarad silma, kui ta kuulis sellest kõigest räägitavat. ja tal oli hea meel, et ta sai seda 
teada. 

Kõige viimaks läksid nad ühte lahtisesse õue, kus seisid vanade lahingulaevade käilakujud. Midagi 
tähelepanuväärsemat polnud poiss kunagi näinud, sest neil kujudel olid ütlemata võimukad 
hirmuäratavad näod. Nad olid suured, vaprad ja metsikud, hingestatud samast uhkest = vaimust, 
mis oli võitlusvalmis seadnud need suured lae- 

vadki. Nad olid pärit hoopis teisest ajast. Poisile näis, nagu vajuks ta nende ees hoopis kössi. 

Kui nad aga niikaugele olid jõudnud, ütles pronksmees puumehele: «Rosenbom, võta müts maha 
nende ees, kes seal seisavad! Nad kõik on võidelnud isamaa eest!» 

Ning Rosenbom oli unustanud, mispärast nad teekonda olid atustanud, nii tema kui ka 
pronksmees. Järele mõtlemata tõmbas ta puumütsi peast ja hüüdis: 

«Ma võtan mütsi maha selle ees, kes valis välja sadamakoha, asutas laevatehase ja lõi laevastiku, 
selle kuninga ees, kes on kõik selle ellu äratanud.» 

«Tänan, Rosenbom! See on hästi öeldud. Rosenbom on tore poiss. Aga mis see siis on, Rosenbom?» 

Sest Nils Holgersson seisis keset Rosenbomi paljast pealage. Kuid ta ei kartnud enam, vaid 
kergitas oma valget tuttmütsi ja hüüdis: «Hurraa, Pikkmokk!» 

Pronksmees põrutas kepiga kõvasti vastu maad, kuid poiss ei saanud iialgi teada, mida ta teha 
kavatses, sest nüüd tõusis päike ja koos sellega kadusid nii pronksmees kui puumees, nagu oleksid 
nad olnud udusi tehtud. Kui poiss veel alles seisis ja neile järele vaatas, tõusid metshaned kirikutomi 
otsast lendu ja liuglesid linna kohal edasi- tagasi. Korraga silmasid nad Nils Holgerssoni ja siis 
sööstis suur valge hani alla ning haaras poisi endaga kaasa. 


X REIS ÖLANDILE ' 
Pühapäeval, 3. aprillil 
Metshaned suundusid ühele kaljusaarele sööma. Seal sattusid nad kokku paari hahaga, kes neid 


nähes imestasid, sest nad teadsid väga hästi, et nende sugulased metshaned muidu alati lendavad üle 
sisemaa. Nad olid uudishimulikud ja muudkui pärisid ega jäänud enne rahule, kui metshaned olid 


jutustanud, kuidas rebane Smirre neid on jälitanud. Kui haned olid lõpetanud, lausus üks hahk, kes 
paistis olevat niisama vana ja tark kui Akka: 


I Öland - saar Läänemeres Rootsi idaranniku lähedal. 

«See oli teile suureks õnnetuseks, et rebane kuulutati oma kodupaigas lindpriiks. Nüüd peab ta 
kindlasti sõna ja jälitab teid kuni Lapimaani. Mina teie asemel ei lendaks põhja poole üle Smälandi, 
vaid valiksin selle asemel tee üle mere j a lendaksin Ölandile, nii et rebane kaotaks jäljed. Et temast 
lõplikult lahti saada, tuleks teil jääda paariks päevaks Ölandi lõunapoolsesse tippu. Seal on küllalt 
toitu ja ka seltsi. Ma ei usu, et te kahetsete, kui sinna lendate.» 

See oli tõepoolest tark nõuanne ja metshaned otsustasid selle järgi käia. Niipea kui nad olid kõhud 
hästi täis söönud, alustasid nad teekonda Ölandi poole. Keegi neist polnud seal varem käinud, kuid 
hahk oli andnud neile põhjalikud juhatused. Hanedel tuli lennata lihtsalt otse lõunasse, kuni nad 
jõuavad suure lindude teeni, mis kulgeb mööda Blekinge rannikut. Kõik linnud, kelle talvituskohad 
olid Põhjamere ääres ja kes nüüd suundusid Soome või Venemaale, lendasid sealt mööda ja neil 
kõigil oli tavaks maanduda ja puhata Ölandil. Metshanedel ei tohiks olla raske leida teejuhatajaid. 


Ilm oli sel päeval täiesti vaikne jil soe ilagu suvel, paremat ilma merereisi jaoks ei oleks võinud 
tahtagi. Kahtlane oli ainult see, et taevas polnud päris selge, vaid hall ja sompus. Siin-seal kõrgusid 
tohutud pilvemassid, mis rippusid alla kuni merepinnani ja varjasid silmapiiri. 

Kui rändurid jõudsid skääride vahelt välj a, laius meri nende ees nii sileda ja peegliläikelisena, et 
poisile paistis alla vaadates, nagu oleks vesi kadunud. Tema all polnud. enam maad. Tema ümber 
polnud midagi muud kui pilved ja taevas. Ta pea hakkas päris pööritama ja ta krahmas hane seljast 
kinni, olles rohkem hirmul kui esimest korda õhku tõustes. Talle näis, et ta ei suuda ennast üleval 
hoida: ta peab kuhugi kukkuma. 

Asi läkstaga hullemaks, kui nad jõudsid suure linnuteeni, millest oli rääkinud hahk. Seal tuli 
tõepoolest parv parve kannul ja ikka ühes suunas. Nad näisid lendavat nagu mööda kindlat märgitud 
teed: Need olid pardid ja hahad, vardid ja krüüslid, kaurid ja aulid, kosklad jä pütid, meriharakad ja 
merikullid. Kui aga poiss nüüd ettepoole kummardus ja vaatas sinna, kus pidi olema meri, nägi ta 
kogu linnurivi veest vastu peegeldumas. Ta pea pööritas nii, et ta ei suutnud aru saada, kuidas see 

küll võimalik on, aga talle paistis, nagu lendaksid kõik linnud, kõhud ülespidi. Palju ta selle üle siiski 
ei imestanud, sest ta ei teadnud enam isegi, kus oli ülemine ja kus alumine pool. 

Linnud olid väsinud ja kärsitud kohale jõudma. Ükski neist ei hüüdnud ega öelnud midagi lõbusat 
ning sellest tuligi, et kõik näis nii eriskummaline ja ebatõeline. 

«Mis siis, kui me lendame hoopis maa pealt minema!» arutas poiss endamisi. «Mis siis, kui me 
lendame üles taevasse?!» 

Ta ei näinud enda ümber midagi muud kui pilvi ja linde ning hakkas pidama tõenäoliseks, et nad 
lendavad taeva poole. Ta rõõmustas ning halkkas mõtlema, mida ta seal küll näha saab. Peapööritus 
läks ühekorraga üle nii väga rõõmustas ta mõtte juures, et on maa pealt lahkunud ja lendab taeva 
poole. 

Samal hetkel kuulis ta paari lajatavat püssipauku ja nägi kahte väikest valget suitsusammast õhku 
tõusmas. 

Lindude seas tõusis segadus ja ärevus. «Kütid! Kütid! Kütid paatides!» hüüdsid nad. «Lennake 
kõrgele! Lennake minema!» 

Nüüd nägi poiss viimaks, et nad lendasid ikka, veel merepinna kohal ega olnud hoopislki taevas. 


Merel olid pikas reas väilkesed paadid, kõik täis kütte, kes tulistasid ühe paugu. teise järel. Esimesed 
linnuparved polnud neid õigel ajal märganud. Nad olid lennanud liiga madalalt. Mitu mustavat 
surnukeha kukkus alla mere poole ja iga kukkuja pärast tõstsid ellujäänud kõva kaebekisa. 

Pentsik oli ärgata unistustest keset niisugust ehmatust ja hirmu, kui olid just uskunud ennast olevat 
taevas. Akka sööstis kõrgusse nii ruttu kui sai ja parv lendas suurima kiiruga edasi. Metshaned 
pääsesid tervelt, kuid poiss ei suutnud oma hämmastusest toibuda. Mõelda vaid, et keegi võis lasta 
selliseid linde nagu Akka või Yksi või Kaksi või isahani või teised! Inimesed ei saa sugugi aru 
sellest, mis nad teevad. 

Nii läks reis edasi läbi tuulevaikse õhu ja kõik oli vaikne nagu ennegi, ainult selle vahega, et 
mõned väsinud linnud vahetevahel hüüdsid: «Kas oleme varsti kohal? Kas olete kindlad, et me ei 
eksi teelt?» Seepeale vastasid kõige ees lendajad: «Me lendame otse Ölandi poole, otse Ölandi 
poole.» 

Metspardid olid väsinud ja kaurid lendasid neist mööda. 

«Ärge rutake nii väga!» hüüdsid pardid. «Te sööte meie eest kõik ära.» 

«Seal jätkub nii teile kui meile,» vastasid kaurid. 

Enne kui Öland nähtavale ilmus, hakkas neile vastu puhuma nõrk tuul. See tuul tõi endaga kaasa 
midagi, mis sarnanes hulga valge suitsuga, just nagu oleks kuskil suur tulekahju. 

Kui linnud silmasid esimesi valgeid suitsuviirge, muutusid nad murelikuks ja suurendasid kiirust. 
Kuid see suitsutaoline asi rullus üha tihedamalt neile vastu ja mässis nad lõpuks päriselt endasse. 
Polnud tunda mingit lõhna ja suits polnud ka tume ega kuiv, vaid hoopis valge ja niiske. Poiss 
mõistis otsekohe, et see pole midagi muud kui udu. 

Kui udu läks nii tihedaks, et hanepikkuse võrra eespool polnud enam midagi näha, hakkasid 
linnud käituma nii, nagu oleksid nad sootuks sõgedad. Kõikneed, kes olid enne lennanud nii heas 
korras, hakkasid udus mängima. Nad lendasid risti ja põiki, et üksteist ära eksitada. 

«Pange tähele!» hüüdsid nad. «Te lendate ju aina ringi ratast! Pöörake jumala pärast ümber! Ei te 
niimoodi küll Ölandile jõua.» 

Kõilk teadsid väga hästi, kuspool saar asub, kuid tegid kõik mis suutsid, et üksteist teelt eksitada. 
«Vaata neid alke!» kostis udust. «Need lendavad ju Põhjamere poole tagasi.» - «Vaadake ette, 
hahad!» hüüdis keegi teiselt poolt. «Kui te niimoodi edasi lendate, jõuate lõpuks Rügeni 1 juurde 
välja.» 

Nagu öeldud, polnud mingit ohtu, et need linnud, kes olid harjunud siin rändama, oleksid lasknud 
ennast rumalal kombel teelt eksitada. Kellel aga raskeks läks, olid metshaned. Tembutajad märkasid, 
et haned olid tee valikus ebakindlad ja tegid kõik mis suutsid, et neid e!ksitada.. 

«Kuhu te kavatsete lennata, kallis rahvas?» hüüdis üks luik. Ta tuli otse Akka poole ja paistis 
olevat osavõtlik ning tõsine. 

«Me tahame minna Ölandile, kuid varem me pole seal kunagi käinud,» vastas Akika. Talle näis, et 
seda lindu võib usaldada. 

«Siis on ju pahasti,» ütles luik «Nad on teid eksiteele 


-1 Rügen - saar Läänemere lõunaosas Saksa ranniku lähedal. 

meelitanud. Te olete teel Blekinge pooJe. Tulge minuga, küll ma teid välja juhatan.» 
Ja ta asus koos hanedega teele. Kui ta aga oli viinud nad suurest linnuteest nii kaugeJe kõrvale, et 


nad ei kuulnud enam ühtki hüüet, kadus ta uttu. 
Nüüd lendasid haned tükk aega ringi hea õnne peale. Vaevalt oli neil õnnestunud linnud uuesti 


üles leida, kui nende juurde ilmus üks part. 
«Kõige parem - laskuge vee peale, kuni udu kaob,» ütles part. «Paistab ju, et te ei ole rändamisega 
harjunud.» 


Kelmidel oligi tõepoolest korda läinud Akka pea segi ajada. Niip'alju kui poiss taipas, lendasid 
haned hea tüki aega ringiratast. 


«Ettevaatust! Kas te ei näe, et te lendate üles ja alla?» hüüdis üks mööda.kihutav kaur. Poiss 
haaras tahtmatult isahane kaela ümbert. kinni. Seda oli ta juba ammu kartnud. 


Keegi ei või, öelda, millal nad oleksid pärale jõudnud, kui äkki poleks kaugelt eemalt kostnud 
tume mürisev pauk 


Nüüd ajas Akka kaela õieli, laksutas tugevastti tiibu ja hakkas täie kiirusega edasi lendama. Tal oli 
nüüd midagi, mille järgi suunda hoida. Hahk oli nimelt öelnud, et ta ei laskuks maha Ölandi 
lõunatipus, sest seal seisab suurtükk, mida inimesed tavaliselt uduga paugutavad. Nüüd teadis Akka 
suunda ja keegi terves maailmas ei oleks saanud teda enam eksiteele meelitada. 


XI ÖLANDI LÕUNATIPUL 


3.-6. aprillil 


Ölandi kõige lõunapoolsemas osas asub vana kuningamõis nimega Ottenby. See on õige suur 
maavaldus, mis ulatub üle te,rve saare, ühest rannast teise, ja väärib tähelepanu selle poolest, et ta on 
alati olnud kodukohaks suurtele loomakarjapele. Seitsmeteistkümnendal sajandil, kui kuningatel oli 
tavaks sõita Ölandile jahile, ei olnudki terve mõis midagi muud kui suur põdrapark. Kaheksa 

teistkümnendal sajandil oli siin hobusekasvandus, kus kasvatati häid tõuhobuseid, ja 
lambakasvandus, kus oli mitusada lammast. Meie päevil pole Ottenbys ei tõuhobuseid ega lambaid. 
Nende asemel on siin suured sälukarjad, kellest kasvatabkse hobuseid rootsi ratsarügementidele. 

Kindlasti pole kogu meie maal mõisa, mis võiks olla loomadele paremaks peatuspaigaks. Piki 
idakallast laiub vana lambakarjamaa, mis on oma veerand miili pikk ja suurim kogu Ölandil, ning 
loomad võivad seal süüa, mängida ja hullata niisama vabalt kui metsas. Seal on ka kuulus Ottenby 
tammik oma saja-aastaste tammedega, mis annab varju päikese ja tugeva meretuule eest. Ei saa ka 
unustada pikka Ottenby müüri, mis ulatub saare ühest servast teiseni ning lahutab Ottenbyd 
ülejäänud saarest, nii et loomad võivad näha, kui kaugele vana kuningamõis, ulatub, ja hoiduda 
sattumast võõrale maa-alale, kus nad poleks nii hästi kaitstud. 

Kuid see pole veel kõik, et Ottenbys on rohkesti koduloomi. Võiks peaaegu arvaita, nagu 
tun,neksid ka metsloomad, et vanas kroonumõisas leiavad kõik hoolitsust ja kaitset ning kogunevad 
sellepärast sinna suurte karjadena. Peale selle, et seal on veel endistest aegadest alles põtru ja et seal 
armastavad pesitseda jänesed, kivipardid ning põldpüüd, on mõis kevaditi ja hilissuviti puhkepaigaks 
paljudele tuhandetele rändlindudele, Eelkõige on see soine idakallas lambakanjamaa juures, kuhu 
rändlinnud laskuvad, et saarel süüa ja puhata. 

Kui metshaned ja Nils Holgersson olid lõpuks jõudnud Ölandile, laskusid nad nagu kõik teisedki 
karjamaa veerele merekaldal. Udu saare kohaloli niisama tihe nagu ta oli olnud merelgi. Kuid poiss 
oli siiski hämmastunud, nähes kõiki neid linde, keda ta silm seletas ainuüksi sellel väikesel 
rannaribal, mis ta pilgule avanes. 

Kallas oli liivane ja madal, siin oli kive ja veeloike ning palju randa uhutud adrut. Kui poisil oleks 
olnud valida, poleks ta küll iial mõelnud siia peatuma jääda, linnud aga pidasid seda ilmselt päris 
paradiisiks. Pardid ja hahad jalutasid ning sõid luhal, veele lähemal hüplesid nepid ja teised 


rannalinnud. Kaurid õõtsusid vee peal ja püüdsid kalu, kõige enam aga oli elu ja askeldamist kalda 
Läheduses asetsevail adrulaidudel. Seal seisid linnud tihedasti üksteise kõrval ja nokkisid tõuke, 
mida pidi 

olema küll arvutul hulgal, sest kunagi polnud märgata, et oleks tõusnud mingisugust nurinat 
toidupuuduse üle. 

Suurem osa linde pidi rändama edasi ja oli laskunud siia ainult puhkama. Niipea kui mingi parve 
juht arvas, et tema kaaslased on ennast küllalt kosutanud, hüüdis ta: «Kui olete valmis, siis asume 
teele.» 

«Ei, oota, oota! Kõht pole veel kaugeltki täis,» vastasid kaaslased. 

«Ega te ometi arva, et ma lasen teil süüa, kuni te ennast enam liigutada ei jaksa?» lausus 
parvejuht, laksutas tiibu ja tõusis lendu. Kuid mitmel korral juhtus, et tal tuli tagasi pöörduda, sest ta 
ei suutnud teisi meelitada kaasa tulema. 

Kõige kaugemate adrulaidude taga õõtsus vees luigeparv. Need ei hoolinud maaleminekust, vaid 
puhkasid vee peal kiikudes. Vahetevahel pistsid nad pea vee alla ning õngitsesid endale merepõhj ast 
toitu. Kui nad olid kätte saanud midagi õige head, lasksid nad kuuldavale valjusid hüüdeid, mis 
kõlasid trompetihelidena. 

Kui poiss kuulis, et madalikul on luiged, tõttas ta adrulaidudele. Ta polnud veel kunagi näinud 
metsluiki lähedalt. Tal oli õnne ja ta jõudis neile päris ligi. 

Poiss polnud ainuke, kes oli kuulnud luikede häält. Nii metshaned, hahad, pardid kui kaurid ujusid 
välja adrulaidude vahele, asetusid ringi ümber luikede ja jäid neid vaatama. Luiged ajasid suled 
kohevile, tõstsid tiivad purjedena üles ja sirutasid kaela kõrgele. Vahetevahel ujus üks või teine neist 
mõne hane, järvekauri või tuukerpardi juurde ja ütles paar sõna. Ja siis paistis, nagu julgeks kõnetatu 
vastamiseks vaevalt nokkagi lahti teha. 

Kuid leidus üks väike kaur, väike must võrukael, kes ei suutnud kogu seda pidulikkust välja 
kannatada. Ta sukeldus kiiresti ja kadus vee alla. Kohe seejärel karjatas üks luik ja ujus nii kiiresti 
eemale, et vesi vahutas. Siis peatus ta ja võttis jälle majesteetliku ilme. Peagi karjatas teine luilk 
samal viisi! nagu esimenegi, ja siis ka kolmas. 

Nüüd ei suutnud väike kaur aga enam kauemaks vee alla jääda, Vaid tõusis pisikese, musta ja 
tigedana veepinnale. Luiged sööstsid ta poole, aga kui nad nägid, missugune väike õnnetusehunnik 
ta on, pöörasid nad ringi, otsekui peaksid ennast liiga heaks, et hakata temaga kisklema. Siis 
sukeldus väike kaur uuesti ja näpistas neid jalust. Kahtlemata oli see valus, kõige halvem aga oli 

see, et luiged ei suutnud säilitada oma väärikust. Korraga andsid nad loole teise käigu. Nad hakkasid 
tiibadega õhku peksma nii et kohises, ujusid tükk maad edasi otsekui mööda vett joostes, said lõpuks 
tuule tiibadesse ja tõusid lendu. 

Kui luiged olid läinud, hakati neist puudust tundma ja kõik need, keda oli enne lõbustanud 
väikese kauri ettevõte, tõrelesid nüüd temaga ta häbematuse pärast. 

Poiss sammus jälle kaldale. Seal jäi ta vaatama tildrite mängu. Need olid justkui õige väikesed 
kured niisama väikese keha, pikkade jalgade ja kaelaga ning nende liigutused olid samuti kerged ja 
hõljuvad, ainult nad polnud hallid, vaid hoopis pruunid. Nad seisid pikas reas kaldal, päris veejoome 
juures. Kui laine randa veeres, hüppas terve rida tagasi. Niipea kui laine minema pahises, hüppasid 
tildrid talle järele. Ja nii mängisid nad tundide kaupa. 

Kõige illusamad kõigist lindudest olid ristpardid. Nad olid küll tavaliste partide sugulased, sest 
neil oli samuti raske rässakas keha, lal nokk ja ujulestad, kuid nad olid oma välimuselt hoopis 


toredamad. Sulgrüü ise oli neil valge, kaela ümber kollane vööt, tiivalabad sätendasid roheliselit, 
punaselt ja mustalt, tiivaotsad olid pigivärvi; pea aga rohekasmust ja läikis siidjalt. 

Niipea kui mõni neist rannale ilmus, ütlesid teised linnud: 

«Vaadake neid õige! Küll need alles oskavad ennast üles puhvida.» 

«Kui nad poleks nii uhked, siis ei oleks neil tarvis olnud kaevata endale pesa maa alla, vaid nad 
oleksid võinud elada päevavalgel nagu teised,» lisas üks pruun sinikaelpart. 

«Ehtigu nad ennast kui palju tahavad, aga niisuguse. ninaga nagu neil ei ole ikkagi midagi peale 
hakata,» sõnas üks hahk. Ja see oli ka tõsi. Ristpartidel oli ninajuurikal suur muhk, mis riklkus nende 
väljanägemist. 

Kalda ääres ujusid kajakad ja tiirud kalu püüdes. 
«Mis kala te sealt välja tirite?» küsis keegi metshani. «See on ogalik, Ölandi ogalik. See on parim 
ogalik maailmas,» kostis üks kajakaist. «Kas sa ei taha proovida ?» 

Ja ta lendas hane poole, endal nokk täis väikesi kalu, keda ta h'anele tahtis anda. 

«Ust, käi millema! Ega sa arva, et ma sihukest rämpsu sööma hakkan?» hüüdis metshani. 

Järgmisel hommikul oli ikka niisamasugune udu. Metshaned kõndisid mööda luhta ja sõid, poiss 
aga oli läinud alla randa konnakarpe korjama. Seal oli neid palju ja kui Nils tuli mõttele, et homme 
on ta võib-olla niisuguses paigas, kus pole leida midagi söögipoolist, otsustas ta teha endale väikese 
pauna, mille võiks konnakarpe täis korjata. Luhalt leidis poiss mullust tamheina, mis oli sitke ja 
kõva, ning sellest hakkaski ta endale seljalpauna punuma. See andis talle tööd ja tegemist mitmeks 
tunniks, aga kui paun valmis sai, oli ta sellega ka väga rahul. 

Lõuna paiku tulid kõik metshaned joostes tema juurde ja küsisid, kas ta on näinud valget isahane. 
«Ei, teda pole minu juures olnud,» vastas poiss. 

«Ta oli veel hiljaaegu meie juures,» ütles Akka, «aga nüüd me ei tea, kuhu ta äkiki jäi.» 

Poiss kargas püsti ja oli koledasti ehmunud. Ta küsis, kas ehk läheduses, pole näha olnud mõnda 
rebast, kulli või koguni tinimest. Kuid keegi polnud midagi ohtlikku märganud. Küllap isahani oli 
lihtsalt udus ära eksinud. 

Kuid poisi jooks oli õnnetus ühtviisi suur, ükskõik kuidas isahani ka kaduma poleks läinud, ja ta asus 
jalamaid teda otsima.Udu varjas teda, nii et ta võis joosta ringi kus tahes, ilma et keegi teda oleks 
silmanud, kuid sama udu takistas tedagi nägemast. Ta jooksis mööda randa lõuna poole kuni majaka 
ja udukahurini saare kõige lõunapoolsemas tipus. Kõik kohad kihasid ühtviisi lindudest, kuid isahane 
polnud kuskil. Ta hiilis kuni Ottenby mõisaõueni ja otsis läbi kõik puuõõned Ottenby tammikus, 
kuid ei leidnud isahanest jälgegi. 

Poiss otsis kuni pimeduse saaburniseni. Siis pidi ta idakaldale tagasi minema. Ta samm oli raske 
ja tuju hirmus sünge. Ta ei teadnud, mis temast saab, kui ta isahane üles ei lea. Mitte midagi 
maailmas polnud talle vaja rohkem kui isahane. 

Kui ta aga parajasti üle karjamaa sammus, nägi ta midagi suurt ja valget endale udus vastu tulevat 
- kes muu. see võis olla kui isahani? Isahani oli elus ja terve ning rõõmustas väga, et ta ometi 
viimaks teiste juurde tagasi jõudis. Ta ütles, et udu olevat ajanud ta pea nii segi, eit ta oli käinud 
terve päeva ringiratast mööda suurt karjamaad. Poiss lõi suure rõõmuga käed isahanele kaela 

ümber ning palus, et see ennast -hoiaks ega läheks teiste juurest eemale. Ja isahani lubas kindla 
sõnaga, et ta seda enam kunagi ei tee. Ei, mitte kunagi. 

Ent järgmisel hommikul, kui poiss otsis all rannas konnakarpe, tulid metshaned joostes ning 
küsisid, kas ta on näinud isahane. 

Ei, Nils polnud teda näinud. Isahani oli jälle ikadunud. Ta oli nagu eelmiselgi päeval udus ära 
eksinud. 


Suure hirmuga pistis poiss jooksu ja hakkas otsima. Ta leidis Ottenby kivimüüris koha, kus müür 
oli nii lagunenud, et ta sai sellest üle ronida. Siis käis ta ringi mööda rannaäärt, mis lärks vähehaaval 
laiemaks ja oli lõpuks nii lai, et seal leidus ruumi nii põldude ja luhtade kui ka taluõuede jaoks, ning 
mööda lamedat kõrgendikku, mis võttis enda alla saare keskosa ja kus polnud teisi hooneid peale 
tuuleveskite, rohuvaip aga oli nii õhuke, et valge lubjakivi paistis sellest läbi. 

Isahane ei suutnud ta ikkagi leida ja kui päev kaldus õhtusse ning poiss pidi merekaldale tagasi 
pöörduma, ei osanud ta arvata muud, kui et ta rännukaaslane on kaduma läinud. Ta ei osanud oma 
lootusetuses midagi peale hakata. 

Ta oli juba üle müüri tagasi roninud, kui kuulis üsna enda lähedal kivi alla varisevat. Kui ta ümber 
pöördus, et vaadata, mis asi see on, arvas ta nägevat midagi liigutamas kivihunnikus, mis oli üsna 
müüri ääres. Ta hiilis. lähemale .ja silmas valget isahane vaevaliselt üle kivihunniiku ronimas, mitu 
pikka juurenarmast nokas. Isahani ei näinud poissi, see aga ei hüüdnud isahane, vaid pidas paremaks 
kõigepealt välja uurida, mispärast isahani niimoodi üks kord teise järel ära kaob. 

Peagi sai ta ka põhjuse teada. Üleval kivihunniku otsas lamas noor harbapoeg, kes hüüatas rõõmu 
pärast, kui isahani tuli. Poiss hiilis lähemale, et kuulda, mida nad räägivad. Nii sai ta teada, et noor 
hahk oli ühest tiivast vigastatud ega saanud lennata, tema. parv oli edasi liikunud ja jätnud ta üksi. 
Hahk oli juba nälga suremas, kui valge isahani oli eile ta hüüdmist kuulnud ja ta üles otsinud. Sellest 
ajast peale oli isahani talle toitu toonud. Nad lootsid mõlemad, et hahk saab terveks, enne kui isahani 
saarelt lahkub, kuid praegu ei suutnud hahk veel ei käia ega lennata. Ta oli väga kurb selle üle, 
isahani aga lohutas teda, kinnitades, et ta veel niipea minema ei 

lenda. Lõpuks soovis isahani hahale head ööd ja lubas järgmisel päeval tagasi tulla. 

Poiss laskis isahanel minna ja niipea kui see oli läinud, hiilis ta omakorda kivihunniku otsa. Ta oli 
pahane, et teda ninapidi oli veetud, ning nüüd kavatses ta öelda sellele hahale, et isahani on tema 
omandus. Hani peab viima ta Lapimaale ega saa juttugi olla, et isahani võiks ha ha pärast saarele 
jääda. Kui ta aga nüüd nägi noort hahka lähedalt, mõistis ta, miks isahani oli sellele kaks päeva 
järjest toitu toonud ja miks ta polnud tahtnud rääkida, et ta hahka abistab. Noorel hahal oli väga ilus 
väilke pea, ta sulgrüü oli pehme nagu siid ning ta silmad olid leebed ja anuvad. 

Kui hahk nägi poissi, tahtis ta minema joosta. Kuid ta vasak tiib oli liikmest väljas ja lohises mööda 
maad, takistades kõiki linnu liigutusi. 

«Ära karda mind,» sõnas poiss hoopiski mitte nii pahaselt, nagu ta oli kavatsenud rääkida. «Ma 
olen Pöialpoiss, isahani Märteni reisikaaslane,» jätkas ta. Siis jäi ta seisma ega osanud enam midagi 
öelda. 

Vahel võib loomade juurest leida midagi seesugust, mis paneb sind mõtlema, mis olendid nad õieti 
on. Mõnikord hakkad peaaegu kartma, et nad on nõiutud inimesed. Midagi taolist oli ka hahaga. 
Niipea kui Pöialpoiss ütles, kes ta on, langetas lind väga kaunilt tema ees pea ja ütles nii ilusa 
häälega, et poiss ei suutnud uskuda, et rääkija on ainult hahk: 

«Ma olen väga rõõmus, et sa tulid mind aitama. Valge isahani rääkis mulle, et keegi ei ole nii hea 
ja tark nagu sina.» 

Hahk ütles seda nii väärikalt, et poiss lõi lausa häbenema. «Ei see ei või olla mingi lind,» mõtles 
ta. «See on kindlasti mõni võlutud printsess.» 

Tal tuli suur tahtmine lindu aidata. Ta pistis oma väikesed käed haha sulgedesse ja otsis üles 
tiivarkondi. Luu oli terve, aga liigesel oli midagi viga, Poiss tundis sõrmedega, et see on paigast ära. 
«Hoia nüüd!» ütles ta, haaras kõvasti tiivakondist kinni ja pani selle paika. Ta tegi seda esimese 
korra kohta vägagi kiiresti ja hästi, kuid nähtavasti oli linnul nii valus, et õnnetu karjatas 
läbtlõikavalt ja vajus siis ainsagi elumärgita kivide vahele kokku. 

Poiss kohkus hirmsasti. Ta oli tahtnud hahka aidata, 

nüüd aga paistis see alevat surnud. Ta hüppas kivihunniku atsast alla ja jooksis minema. Tal oli 
tunne, nagu oleks ta tapnud inimese. 

Järgmisel hommikul oli ilm ilus ja selge ning Akka ütles, et nüüd jätkavad nad reisi. Kõik teised 
olid valmis lendama, ainult valge isahani vaidles vastu. Poiss mõistis, et ta ei tahtnud hahast lahkuda. 
Kuid Akka ei võtnud teda kuuldagi, vaid asus teele. 

Poiss hüppas isahane turjale ja see järgnes parvele, ehkki aeglaselt ja vastu tahtmist. Poisil oli 
väga hea meel, et nad saarelt lahkuvad. Ta südametunnistus piinas teda haha pärast ning ta ei tahtnud 
isahanele rääkida, mis oli juhtunud, kui ta hahka aidata katsus. Ta mõtles, et an parem, kui isahani 
Marten ei saa sellest kunagi teada. Ühtlasi imestas ta, et isahani raatsib hahast lahkuda. 

Äkitselt pöördus isahani ümber. Mõte hahast oli ta täielikult vallanud. Olgu selle Lapimaa-reisiga 
kuidas tahes. Ta ei saa teistega kaasa lennata, teades, et kuskil lamab hahk üksi ja haigena ning sureb 
nälga. 

Mõne triivalöögiga oli ta kivihunnilku juures. Kuid hahka palnud enam kivide vahel. «Siidsulg! 
Siidsulg! Kus sa aled?» hüüdis isahani. 

«Vist on siin käinud rebane ja ta ära viinud,» mõtles poiss. Ent samal hetkel kuulis ta ilusat häält 
isahanele vastavat: «Ma olen siin, isahani, ma olen siin! Ma käisin ainult suplemas.» 

Väike hähk tuli värske ja tervena veest välja ning, jutustas, kuis Pöialpoiss oli ta liigese paika 
pannud ning et ta an nüüd päris terve ja valmis kaasa lendama. 

Veepiisad helkisid pärltikandina ta siidjalt sädelevail sulgedel ja Pöialpoiss mõtles uuesti, et ta on 
tõeline väike printsess. 


XII SUUR LIBLIKAS 
Kolmapäeval, 6. aprillil 


Haned lendasid edasi pikliku saare kahal, mis oli selgesti nähtav nende all. Poisi meel oli lennu 
kestel hea ja süda kerge. Ta oli niisama rahul ja rõõmus, nagu ta oli 

olnud sü.nge ja rõhutud eelmisel päeval, kui ta hulkus ringi all saarel ja otsis isahane. 

Nils nägi nüüd, et saare keskosa kaasneb lagedast kõrgendikust, mille ümber asetseb laia rõngana 
piki kaldaääri hea ja viljakandev maariba. Nüüd hakkas ta mõistma ka seda, mida oli kuulnud 
eelmisel õhtul. 

Ta oli parajasti istunud ja puhanud ühe tuuleveski juures, milliseid kõrgendikul arvukalt leidus, 
kui tulid paar lambakarjust, kaerad kaasas ja suur lambakari järel. Poiss ei löönud kartma - ta oli 
ennast veskitrepi alla hästi ära peitnud. Oli aga juhtunud just nii, et lambakarjused tulid ja võtsid istet 
samal trepil, ning siis polnud poisil jäänud üle midagi muud kui olla hästi tasa. 

Üks lambur oli noor ja nägi välja nagu inimesed enamasti ikka, teine aga oli. vana ja eriskummaline. 
Ta keha oli suur ja jässakas, pea aga väike ja näojooned pehmed ning õmad. Tundus nii, et ta keha ja 
pea ei taha sugugi kokku sobida. 

Veidi aega istus ta vaikides ja vaatas kirjeldamatult väsinud pilguga uttu. Siis hakkas ta kaaslasega 
rääkima. 

See võttis ama paunast leiva ja juustu ning hakkas õhtust sööma. Ta ei vastanud peaaegu sõnagi, 
kuid kuulas väga tähelepanelikullt pealt, nagu mõtleks ta: «Olgu sul see rõõm, et saad veidi aega 
juttu vesta.» 

«Ma räägin sulle nüüd midagi, Erik,» lausus vana lambur. «Ma olen mõelnud, et varem, kui 


inimesed ja laamad olid palju suuremad kui praegu, pidid ka liblikad olema kahutavalt suured. Ja 
kord oli liblikas, kes oli mitu miili pikk ja kelle tiivad olid suured nagu järved. Ta tiivad olid sinised 
ja hõbedase helgiga ja nii ilusad, et kui liblikas lendas, jäid kõik loomad seisma ja vaatasid talle 
järele. 

Liblikal aga oli see viga, et ta oli liiga suur: tiivad ei jaksanud teda hästi kanda. Kuid tal oleks 
siiski läinud hästi, kui ta, oleks alnud küllalt tark, et lennata ainult maa kohal. Seda liblikas aga ei 
alnud ja ta ilendas Läänemere kahale. Ta ei olnud veel kuigi kaugele jõudnudki, kui tuli torm ja 
hakkas rebima ta tiibu. Noh, Erik, pale ju raske mõista, mis juhtus siis, kui Läänemere totm asus 
habraste liblikatiibade kallale. Vähe aja pärast olid tiivad ära kistud ja minema puhutud ning vaene 
liblikas kukkus sifs loomulikult vette. Lained paiskasid teda esialgu siia ja sinna, pärast aga sattus ta 
Smälandi ranniku 

juures karidele. Sinna ta siis jäigi, nii pikk ja lai kui ta oli. 

Ma arvan, Erik, kui liblikas oleks sattunud kuivale maale, siis oleks ta peagi kõdunenud ja 
põrmuks pudenenud. Aga et ta kukkus merre, siis oli ta varsti lubjast nii läbi imbunud, et muutus 
kõvaks kui kivi. Sa tead ju küll, et oleme leidnud merekaldal kive, mis polnud midagi muud kui 
kivistunud ussid. Ja mulle paistab, et selle suure liblika kehaga on sündinud niisamuti. Mulle näib, 
temast on saanud pikk ja kitsas kaljusaar Läänemeres. Mis sina sellest arvad?» 

Ta peatus, et anda teisele aega vastamiseks, ja see noogutas, öeldes: 

«Räägi aga edasi, las ma vaatan, kuhu sa oma jutuga välja tüürid!» 

«Pane tänele, Erik, et seesama Öland, kus meie sinuga elame, polegi midagi muud kui see vana 
liblikalkeha. Kui järele mõelda, siis näed kohe, et see saar on liblikas. Põhja pool on näha 
ümmarguse peaga peenike esikeha, lõuna pool, näed tagakeha, mis läheb alguses laiaks ja siis jälle 
kitsaks, kuni lõpeb terava otsaga.» 

Siin peatus ta veel kord ja vaatas kaaslasele otsekui kõheldes otsa, et näha, kuidas see tema 
väitesse suhtub. Kuid noor karjus jätkas suurima rahuga söömist ja noogutas talle, et ta edasi räägiks. 

«Niipea kui liblikas.oli paerahnuks kivinenud, tulid tuulega igasuguste puude ja põõsaste seemned 
ning katsusid siin juuri ajada. Aga neil oli raske paljale ja siledale kivile püsima jääda. Läks kaua 
aega, enne kui seal hakkas kasvama midagi peale tarna. Siis tuli aruhein, kuldkann ja ohakas. Aga 
veel tänapäevalgi pole loopealsel nii palju taimestikku, et see kataks õieti kivipõhja, siin-seal paistab 
see ikkagi läbi. Ja keegi ärgu mõelgugi künda ja külvata seal ülal, kus mullakoorik on nii õhuke. 

Aga kui sa nüüd oled nõus, et loopealne ja järsud paekaldad selle ümber on tekkinud liblika 
kehast, siis on sul. õigus küsida, kust on tulnud see maa, mis on paekallaste all.» 

«Seda ma just teada tahaksingi,» lausus sööja. 

«Nojah, pea meeles, et Öland on lebanud meres juba õige palju aastaid, ja aegade jooksul on kõik, 
mida lained kaasas kannavad - adru ja liiv ja teokarbid - kuhjunud tema ümber ja sinna jäänudki. Nii 
ida- kui läänepoolselt 

kaldanõlvakult aga on varisenud alla kive ja kruusa. Sel moel ongi saare ümber tekkinud laiad 
rannaribad, kus saavad kasvada vili; lilled ja puud. 

Ülal liblikä kivisel seljal uitavad ainult lambad, lehmad ja sälud, seal pesitsevad ainult kiivitaja ja 
rüüt ning pole muid hooneid peale tuuleveskite ja mõne viletsa kivionni, kuhu meie karjused saame 
varjule pugeda. Aga all rannas on suuri külasid, kirikuid, kirikumõisu ning kaluri, asulaid ja koguni 
terve linn.» 

Too vaatas teisele küsivalt otsa. See oli söömise lõpetanud ja sidus parajasti moonakoti suud kokku. 


«Huvitav, kuhu sa selle jutuga tahad välja jõuda?» küsis ta. 

«Ma tahaksin ainult seda teada,» ütles vana karjus häält tasandades ja peaaegu sosistades ning 
vaatas uduvinesse aina väikeste silmadega, mis paistsid väsinuina kõige niisuguse otsimisest, mida 
olemas ei ole. «Ainult seda tahaksin ma teada: kas talumehed, kes elavad rannal paekalda all ja kelle 
õued on ümbritsetud hoonetega, või kalurid, kes püüavad merest räimi, või Borgholmi kaupmehed 
või supelsaksad, kes igal suvel siin käivad, või rändurid, kes Borgholmi lossi varemetes uitavad, või 
jahimehed, kes tulevad sügiseti siia põldpüüsid küttima, või kunstnikud, kes istuvad siin loopealsel 
ja maalivad lambaid ning tuuleveskeid - ma tahaksin teada, kas keegi neist mõistab, et see saar on 
olnud liblikas, kes lendas ringi oma suurte.helkjate tiibadega.» 

«Oijah,» ütles noor lambur älkitselt, «küllap seda ongi aimanud mõni nendest, kes on istunud 
õhtul paekalda serval ja kuulanud ööbikute laksutamist all niidul ning vaadanud üle Kalmari väina 1 
ongi aimanud, et see saar pole tekkinud nii nagu kõik teised.» 

«Tahaksin teada,» jätkas vanamees, «kas ühelgi neist pole tärganud soovi anda tuuleveskitele nii 
suuri tiibu, et need ulataksid taevani, nii suuri, et need suudaksid tõsta kogu saare merest ja kanda 
teda nagu liblikat teiste liblikate keskel.» 

«Võib ju olla, et su jutus ongi natuke tõtt,» vastas. noor lambur, «sest suveöödel, kui taevas 
kummub kõrgelt ja 


I Kalmari väin - väin Läänemeres Ölandi saare ja Rootsi idaranniku vahel, Kalmari väina kõige 
kitsamas kohas asetseb rannikul Kalmari linn. 

avaralt saare kohal, olen ma mõnikord mõelnud, et saar just nagu tahaks merest õhku tõusta ja 
minema lennata.» 

Aga kui vanamees oli nüüd lõpuks noormehe rääkima saanud, ei kuulanud ta selle juttu kuigi 
palju. 

«Ma tahaksin teada,» lausus ta veelgi vaiksema häälega; «kas keegi võib seletada, mispärast 
pesitseb siin üleval loopealsel niisugune igatsus. Ma olen tundnud seda kogu oma eluaeg, iga päev, 
ja mulle paistab, et ta sööbib rindu igaühele, kes peab siin elama. Tahaksin teada, kas keegi teine on 
aru saanud, et kogu see valus igatsus tuleb sellest, et meie saar on liblikas, kes igatseb oma tiibade 
järele.» 


XIIL VÄIKE KARLSÖ / 


Torm 


Reedel, 8. aprillil 

Metshaned olid veetnud öö Ölandi põhjatipus ning olid nüüd teel maismaa poole. Kalmari väinas 
puhus tugev lõunatuul, mis kandis hanesid põhja poole. Sellele vaatamata lähenesid nad kiiresti 
rannikule. Ent kui nad olid jõudnud esimeste skääride juurde, kuulsid nad nii vägevat kohinat, nagu 
oleks äkitselt tõusnud lendu suur parv tugevatiivalisi linde, ja vesi nende all muutus kõrraga päris 
mustaks. Akka lõi tiivad nii tugevasti laiali, et jäi peaaegu õhku rippuma. Seejärel püüdis ta laskuda 
veepinnale. Kuid enne, kui haned veeni jõudsid, tabas neid läänetorm. See ajas juba varem enda ees 
tolmupilvi, soolast merevahtu ja väikesi linde, nüüd haaras ta kaasa ka metshaned, paiskas nad segi 
ja kihutas ulgumere poole. 

See oli kohutav maru. Kord-korralt katsusid haned tagasi pöörata, kuid ei suutnud ja torm ajas 
neid üha kaugemale Läänemerele. Ta oli ajanud nad juba Ölandist mööda ning ulgumeri laius nende 
ees tühja ja elutuna. Hanedel polnud muud teha kui lasta tuulel ennast kanda. 


l Väike Karlsö - kaljune saareke Läänemeres Rootsi ranniku läbedal. 

Kui Akka märkas, et nad tagasi pöörata ei suuda, ei soovinud ta ka lasta ennast tormist üle terve 
Läänemere kanda. Seepälrast .laskus ta veepinnale. Lained olid juba üsna kõrged ja kasvasid iga 
hetkega. Vetevood veeresid tumerohelistena, kobrutav vaht harjadel. Iga järgmine laine ,kasvas 
eelmisest kõrgemaks, just nagu võistleksid lained omavahel, missugune neist jaksab kõrgemale 
tõusta ja metsikumalt vahutada. Kuid vetemöll ei heidutanud metshanesid. Vastupidi, see näis neile 
suurt mõnu pakkuvat. Nad ei vaevanyd ehnast ujumisega, vaid lasksid end kiigutada üles laine 
harjale ja alla laineorgudesse ning neil oli lõbus nagu lastel kiige peal. Nende ainsaks mureks oli see, 
et parv kioous laiali hajuma. Õnnetud maalinnud, keda torm neist mööda kandis, karjusid kadedalt: 
«Mis teil viga, teie oskate ju ujuda!» 

Kuid ka metshaned polnud päriselt väljaspool hädaohtu. Kõigepealt tegi õõtsumine nad paratamatult 
uniseks. Kogu aeg oli neil tahtmine pea tahapoole pöörata, nokk tiiva all? pista ja magama jääda. 
Pole midagi ohtlikumat kui niiviisi uinuda ja Akka hüüdis vahetpidamata: 

«Metshaned, ärge jääge magama! Kes magama jääb, jääb parvest maha. Kes parvest maha jääb, on 
kadunud.» 

Vaatamata :kõigile püüetele vastu panna, jäid haned üksteise järel magama ja ka Akka ise oli 
tukkuma jäämisele päris lähedal, kui ta äkki silmas midagi ümmargust ja musta, kerkimas üle 
laineharja. «Hülged! Hülged! Hülged!» hüüdis Akka heleda kriiskava häälega ja tõusis tiibu 
laksutades õhku. Oligi aeg. Kui viimane hani jõudis lendu tõusta, olid hülged juba nii lähedal, et 
püüdsid teda jalgadest kinni napsata. 

Nii olid metshaned jälle tormi võimuses ja see ajas neid enda, ees järjest kaugemale merele. Torm 
ei andnud ei endale ega hanedele hetkekski puhkust. Haned ei näinud ainsatki lapikest maad, vaid 
ainult tühja merd. 

Niipea, kui nad arvasid hädaohu möödas olevat, laskusid nad taas veepinnale. Ent mõne aja 
voogudel bikunud, hakkasid nad jälle uniseks jääma. Ja kui nad olid magama jäänud, ujusid ligi 
hülged. Poleks vana Akka olnud nii valvas, siis ei oleks vist ükski hanedest eluga pääsenud. 

Torm kestis kogu päeva ja tegi hirmsat laastamistööd linnuparvede, seas, kes olid sel aastaajal 
rännul. Mõned neist kanti oma teelt kõrvale võõrale maale, kus nad surid 

nälga, teised väsisid nii ära, et kukkusid merre ja uppusid. Paljud paiskusid puruks vastu kaljuseinu 
ja paljud jäid hüljestele saagiks. 

Torm kestis kogu päeva ja viimaks hakkas Akka kartma, kas ka tema ja ta parv ei saa õnnetult 
otsa. Nad olid nüüd surmani väsinud ja ta ei näinud kuskil kohta, kus nad võiksid puhata. Õhtupoole 
ei usaldanud ta enam hoopiski vee peale ,laskuda, sesrt meri oli äkki täis suuri jäälpanku, mis 
põrkasid üksteise vastu, ja Akka kartis, et haned litsutakse nende vahel surnuks. Paar korda katsusid 
metshaned laskuda jääpankadele. Ent kord puhus metsik torm nad jäält vette, teinekord roomasid 
jääle halastamatud hülged. 

Päikeseloojangul olid haned veel kord õhus. Nad lendasid aina edasi, kartes öö saabumist. 
Pimedus paistis saabuvat liiga kiiresti sel õhtul, mis oli nii tulvil ohte. 

Oli lausa kohutav, et nad ikka veel maad ei näinud. Mis saab neist, kui nad on sunnitud jääma 
avamerde kogu ööks? Nad kas muljutakse jääpankade vahel puruks või murravad hülged nad maha 
või siis pilludtab torm nad laiali. 

Taevas oli pilves, kuu hoidis ennast peidus ja pimedus saabus kiiresti. Ühtlasi täitus kogu loodus 
õudusest, mis pani värahtama julgeimagi südame. Merehädaliste rändlindude hõiked olid kostnud 
mere kohal terve päeva, ilma et keegi oleks neid tähele pannud, kuid nüüd, kui hüüdjaid endid näha 
polnud, tundusid. nad kurjakuulutavate ja hirmuäratavatena. Merel põrkusid ajujääpangad valju 
kõminaga kokku. Hülged allustasid oma metsikuid jahilaule. Näis, nagu oleksid taevas ja maa kokku 


varisemas. 


Lambad 


Poiss oli mõnda aega istunud ja vaadanud merd enda all. Äkitselt paistis talle, nagu oleks kohin 
muutunud valjemaks kui varem, Ta vaatas üles. Otse tema ees kõigest paari meetri kaugusel kõrgus 
konarlik ja paljas kaljusein 
Selle jalamil purunesid lained, nii et vaht pritsis kõrgele üles. Haned lendasid otse kalju poole ja 
poiss ei osanud arvata muud, kui et nad paiskuvad vastu kaljuseina puruks. 

Vaevalt oli ta jõudnud imestada selle üle, et Akka polnud hädaohtu õigel ajal märganud, kui nad 
olidki kalju juures. Siis märkas ta ka, et nende ees hakkas paistma pöolümar koopasuu. Haned 
suundusid koopasse ja järgmisel hetkel olid nad väljaspool hädaohtu. 

Esimene asi, mille peale rändurid mõtlesid, ennekui nad hakkasid rõõmustama pääsemise üle, oli 
järele vaadata, kas kõik rännukaaslased on pääsenud. Kohal olid Akka, Yksi, Kolme, Neljä, Viisi, 
Kuusi, kõik kuus noort hane, isahani, Siidsulg ja Pöialpoiss, kuid Kaksi Nuoljast - esimene hani 
vasakut kätt - oli kadunud ja keegi ei teadnud midagi tema saatusest. 

Kui metshaned märkasid, et just Kaksi oli parvest maha jäänud, võtsid nad asja kergelt. Kaksi oli 
vana ja tark hani. Ta tundis kõiki hanede teid ja tavasid ning küllap ta juba oskab nende juurde 
tagasi tulla. 

Siis hakkasid metshaned kaljukoopa sisemuses ringi vaatama. Koopasuust langes veel niipalju 
hämarat päevavalgust, et nad võisid näha, et koobas on sügav ja avar. Nad rõõmustasid juba, et olid 
leidnud nii suurepärase öömaja, kui üks neist silmas mitut helkivat rohelist punkti, mis hiilgasid 
ühest pimedast nurgast. 

«Need on silmad!» hüüdis Akka. «Siin on sees suuri loomi.» 

Haned tormasid väljapääsu poole, kuid Pöialpoiss, kes nägi pimedas paremini kui haned, hüüdis 
neile: 

«Ei nende eest maksa põgeneda.! Seal koopaseina ääres on pikali ainult mõned lambad!» 

Kui metshaned olid koopas valitseva hämarusega harjunud, nägid nemadki lambaid: Täiskasvanud 
lambaid võis olla umbes niisama palju kui hanesid, kuid peale selle oli seal veel mitu väikest talle. 
Suur kõverate sarvedega oinas paistis olevat karjas kõige .tähtsam. Haned astusid agaralt pead 
noogutades oina juurde. 

«Tere teie metsikul maal!» tervitasid haned, kuid suur oinas lamas osavõtmatult ega lausunud 
ainsatki tervitus sõna. 

Haned arvasid siis, et lambad on niisuguse koopasse tungimise pärast pahased. 

«Võib-olla teile ei meeldi, .et me tungisime teie majja?» küsis Akka. «Aga me ei saa sinna midagi 
parata, sest oleme tormihädalised. Torm on meid päev otsa ringi vint- 

sutanud ja oleks väga hea, kui me saaksime ööseks siia jääda,» 

Pärast seda läks veel tükk aega, enne kui keegi lammastest midagi vastas, seevastu aga oli selgesti 
kuulda, kuidas mõned neist sügavalt ohkasid. Akka teadis küll, et lambad on alati kartlikud ja 
ikentsakad, kuid need siin ei paistnud hoopiski teadvat, kuidas käituda. Viimaks ütles üks vana, 
pikerguse ning mureliku näo ja kaebliku häälega lammas: 

«Keegi meist ei tahaks teid keelata siia jäämast, aga see on muremaja ja me ei saa enam külalisi 
vastu võtta nagu vanasti.» 


«Selle päraslt ei maksa teil küll muret tunda,» kostis Akka. «Kui te teaksite, mida me tänase päeva 
jooksul oleme pidanud kannatama, siis te mõistaksite, et me oleme rahul, kui saame ainult lapikese 
kindlat maad magamisasemeks.» 

Kui Akka oli seda öelnud, ajas vana utt end jalule ja ütles: 

«Ma airvan küll, et teil oleks parem lennata ringi kõige tugevama tormiga kui siia jääda. Aga te ei 
pea siit siiski enne lahkuma, kui me oleme teile pakkunud nii head külakosti, kui majas leidub.» 

Lammas näitas hanedele kätte veega täidetud kraavi koopapõrandas. Selle kõrval oli kuhi põhku ja 
aganaid, mida ta hanedele pakkus. 

«Tänavu oli meie saarel karm talv ja palju lund,» ütles. lammas. «Talumehed, kellele me 
kuulume, tõid meile heina ja kaerapahna, et me nälga ei sureks. Ja see praht siin on kõik, mis kostist 
järele on jäänud.» 

Haned sööstsid otsekohe toidu kallale. Neile näis, et neil on hästi läinud, ja nad olid heas tujus. 
Nad nägid küll, et lambad on hirmul, ent teades, kui arad lambad tavaliselt ikka on, ei arvanud nad, 
et võiks olla tegemist mingi tõelise hädaohuga. Niilpea kui nad olid söönud, tahtsid nad ennast nagu 
tavaliselt magama seada. Siis aga ajas suur oinas ennast jalule ja tuli nende juurde. Hanedele paistis, 
et nad polnud veel kunagi näinud nii suurte ja tugevate sarvedega oinast. Ta oli aga ka muidu teistest 
erinev. Suure kumera otsmiku, tarkade silmade ja hea kehahoiaku järgi paistis ta olevat uhke ja 
vapper loom. 

«Ma ei saa enda peale võtta seda vastutust, et laseksin teid magama jääda, ilma ütlemata, et see 
paik ei ole 

sugugi kindel,» lausus ta. «Me ei saa praegu endale öömajalisi võtta.» 

Viimaks hakkas Akka mõistma, et asjaga on tõsi taga. 

«Me võime minna oma teed, kui te seda tingimata tahate,» ütles ta. «Aga kas te ei räägiks enne, mis 
teid vaevab? Me ei tea ju midagi. Me ei tea sedagi, kuhu me oleme sattunud.» 

«See on Väike Karlsö,» vastas ainas. «Ta asub Gotiandi 1 juures ja siin ei ela kedagi peale 
lammaste ja merelindude.» 

«Kas te olete siis metslambad?» küsis Akka. 

«Ega sellest palju puudu,» vastas oinas. «Meil ei ole inimestega midagi tegemist. Meie ja ühe 
Gotlandi talu rahva vahel on vanast ajast kokkulepe, et nad toovad meile toitu, :kui talv on karm, ja 
vastutasuks võivad nad meie hulgast ära viia ülearused. Saar on nii väike, et ei suuda liiga paljudele 
lammastele toitu pakkuda. Aga muidu hoolitseme aasta ringi ise enda eest ega ela uste ja lukkudega 
majades, vaid otsime endale niisuguseid koopaid nagu see siin.» 

«Kas te olete siin ka ületalve?» küsis Akka imestades. «Jah; muidugi,» vastas oinas. «Meil on üleval 
mäe peal aasta ringi head toitu.» 

«Paistab, et te elate paremini kui teised lambad,» arvas Akka. «Aga mis õnnetus teid siis on 
tabanud?» 

«Sel talvel oli kõva pakane. Meri külmas kinni ja kolm rebast tulid jääd mööda mandrilt siia üle 
ning siia nad on jäänud tänapäevani. Peale nende pole saarel ühtki ohtlikku looma.» 

«Kas siis rebased julgevad teiesugustele kallale tulla?» 

«Ei, päeva ajal mitte, sestsiis ma suudan iseennast ja oma karja kaitsta,» vastas oinas ja raputas sarvi. 
«Aga nad hiilivad meie juurde öösel, kui me koobastes magame. Me püüame ärkvel olla, aga 
mõnikord peab ju ka magama ja siis tungivad nad meile kallale. Nad on juba tapnud kõik lambad 
teistes koobastes ja seal oli karju, mis olid niisama suured kui minu oma.» 

«Ei ole ju kuigi mõnus tunnistada, et me oleme nii abitud,» lausus nüüd vana utt. «Me ei suuda 
ennast sugugi paremini kaitstakui kodulambad.» 


1 Gotland ehk Ojamaa - suur Rootsile kuuluv saar Läänemeres, muistsete kaubateede 


ristumiskohal. Gotlandi tähtsaim linn on Visby. 

«Kas arvate, et nad tulevad ka täna öösel?» küsis Aikka. «Seda on oodata,» vastas lammas. «Nad 
käisid läinud öösel ja viisid ära ühe talle. Küllap nad tulevad ikka ja jälle, kuni kas või üks meist veel 
elus on. Nii on nad teinud teistes kohtades.» 

«Aga kui see nõnda edasi läheb, siis olete ju varsti kõik hävitatud,» ütles Akka. 

«Jah, ei kesta kaua, kuni Väilkesel Karlsöl pole järel enam ühtki lammast,» kostis utt. 

Akka oli nüüd üsna kahevahel. Ei olnud meelitav minna uuesti välja tormi kätte ega olnud hea ka 
jääda majja, kuhu oli oodata sääraseid külalisi. Kui ta oli veidi aega endamisi arutanud, pöördus ta 
Pöialpoisi poole. 

«Ma ei tea, kas sa tahaksid meid aidata, nagu sa oled teinud mitu korda varem?» küsis ta. 

Poiss vastas, et tahab küll. 

«Kahju, et sa ei saa siis jälle magada,» ütles hani. «Ja ma ei tea, kas sa suudad niikaua ärkvel olla, 
kuni rebased tulevad, ning siis meid äratada, et me saaksime minema lennata.» 

Ehkki poiss polnud ettepaneku üle kuigi rõömus, oli see ikkagi parem kui jälle tormi kätte sattuda, 
ja ta lubas valvama jääda. 

Poiss läks koopasuu juurde, puges kivi taha tormi eest tuulevarju ja jäi valvama. 

Kui ta oli seal veidi aega istunud, näis torm järele andvat. Taevas läks selgeks ja kuupaiste hakkas 
voogudel mänglema. Poiss läks koopasuhu ja vaatas välja. Koobas oli üsna kõrgel kaljuseinas. Siia 
tõi kitsas ja järsk teerada. Küllap seda mööda oligi rebaseid oodata. 

Ta ei näinud veel ühtki rebast, seevastu aga silmas ta midagi, mis teda esimesel silmapilgul palju 
rohkem kohutas. Mäe all seisis kaldaribal mitu suurt hiiglast või muud kivist trolli, võib-olla aga olid 
need koguni inimesed. 

Algul arvas ta, et näeb und, kuid hiljem oli ta täiesti kindel, et ei ole magama jäänud. Ta nägi neid 
hiiglamehi nii selgesti, et see ei saanud olla silmapete. Mõned neist seisid. eemal kalda ääres, teised 
aga päris mäeveerul, nagu tahaksid nad mäkke ronida. Mõni oli suure paksu peaga ja mõnel polnud 
üldse pead otsas. Mõni oli ühe käega ja mõnel oli küür nii ees kui taga. Ta polnud veel kunagi 
näinud midagi nii kummalist. 

Poiss seisis ja tundis nende vaimude ees nii suurt 

hirmu, et pidi peaaegu unustama rebaste valvamise. Nüüd aga kuulis ta küüne kribinat kivil. Ta nägi 

kolme rebast tulevat mööda rada ülespoole ja niipea kui ta teadis, et tal on tegemist millegi 

reaalsega, rahunes ta jälle ega kartnud enam põrmugi. Talle torkas pähe, et oleks kahju ainult haned 

üles äratada ja jätta lambad nende saatuse hooleks. Ta mõtles, et peaks korraldama selle asja teisiti. 
Ta jooksis kiiresti koopasse, raputas suurt oinast sarvest, nii et see ärkas, ja hüppas samal 

silmapilgul oina selga. 

«Tõuse üles, vanaisa, katsume õige rebaseid pisut hirmutada!» ütles poiss. 

Ta oli küll püüdnud olla nii vaikne kui võimalik, aga nähtavasti olid rebased siiski kuulnud mingit 

müra. 

Koopasuhu jõudes jäid nad seisma ja arutasid omavahel: 

«Päris kindlasti liigutas keegi ennast seal sees,» arvas üks. 

«Ei tea, kas nad on ärkvel?» 

«Mine nüüd!» vastas teine. 

«Nad ei suuda meile niikuinii midagi teha.» 

Kui nad .koopasse olid tulnud, peatusid nad ja haistsid õhku. 


«Kelle me täna võtame?» sosistas see, kes tuli esimesena. 
«Täna õhtul võtame suure oina,» ütles viimane. «Siis onmeil pärast teistega asi lihtne.» 

Poiss istus suure oina seljas ja nägi, kuidas rebased edasi hiilisid. «Löö nüüd otse ette!» sosistas 
poiss. Oinas virutas sarvedega ja esimene rebane lendas ülepeakaela tagasi koopasuhu. «Nüüd löö 
vasakule!» ütles poiss ja keeras oina pea õigesse suunda. Oinas andis vägeva hoobi, mis tabas teist 
rehast ribide vahele. See tegi mitu kukerpalli, enne kui sai jalad jälle alla ja suutis põgeneda. Poiss 
oleks meelsasti tahtnud, et ka kolmas oleks saanud oma jao, kuid see oli juba kadunud. 

«Ma arvan, sellest on neile täna ööseks küllalt,» sõnas poiss. 

«Ka mina arvan nõnda,» ,kostis oinas. «Heida nüüd minu selja peale pikali ja poe villa sisse! Sa 
oled ära teeninud hea sooja magamispaiga pärast kõike seda tuult ja. tormi, mille käest sa tulid.» 

Põrguauk 


Laupäeval, 9. aprillil 
Järgmisel päeval käis oinas ringi, poiss seljas, ja näitas talle saart. See koosnes ühestainsast vägevast 
kaljust, mis oli nagu suur püstloodis seinte ja lameda katusega maja. Oinas läks kõigepealt üles 
mäeharjale ja näitas poisile sealseid häid karjamaid, ning poiss pidi tunnistama, et saar oli lammaste 
jooks nagu loodud. Mäe otsas ei kasvanudki palju muud kui aruheina ja selliseid roomavaid kuivi 
ning vürtsikalt lõhnavaid taimi, mida lambad armastavad. 
Kuid sellel, kes oli juba jõudnud maeharjale, oli vaadata muudki peale lambasööda. Kõigepealt 
paistis siit kogu meri, mis oli nüüd sinine ja päikesepaisteline ning veeretas helkjaid laineid. Ainult 
siin-seal neemetipul purunesid lained vahuks. Otse idast paistis Gotlandi tasane ja kaugele ulatuv 
kaldajoon ja edelast Suur Karlsö, mis sarnanes oma kujult Väikese Karlsöga. Kui aga oinas astus 
päris kaljuservale, nii et poiss, nägi järsakust alla, märkas see, et kaljusein on täis linnupesi ning 
tema all sinises meres ujus ilusasti ning rahulikult ringi varte, hahku, krüÜsleid jaaike, kes olid 
ametis räimepüügiga. 
«See on tõepoolest tõotatud maa,» lausus poiss. «Teie, lambad, elate siin õige kenasti.» 
«Jah, siin on muidugi ilus,» vastas oinas. Näis, nagu oleks ta tahtnud veel midagi lisada, kuid ei 
öelnud sõnagi, 
vaid ainult ohkas. «Aga ,kui sa siin üksipäini ringi käid, siis hoia eemale kõigist kaljupragudest, mis 
jooksevad põiki üle mäe,» jätkas ta veidi aja pärast. See oli asjalik hoiatus, sest paljudes kohtades oli 
laiu ja sügavaid lõhesid. Kõige suuremat nendest hüüti Põrguauguks. See kaljulõhe oli mitu sülda 
sügav ja peaaegu ühe sülla laiune. 
«Kui keegi sinna sisse kukub, siis on tema laul lauldud,» lausus oinas. Poisile näis, et oinas 

rõhutas kuidagi eriliselt seda, mis ta ütles. 

Siis viis ta poisi alla rannaribale. Nils nägi nüüd lähedalt hiiglasi, kes olid talle eelmisel ööl hirmu 
peale ajanud. Need polnud midagi muud kui suured kivimürakad. Vana oinas hüüdis neid 
sammasteks. Poiss ei jõudnud neid 

küllalt imetleda. Ta arvas, et kui kunagi on olnud kiviks muudetud trolle, siis peavad need just 
niimoodi välja nägema. 

Kuigi all rannas oli ilus, meeldis poisile üleval mäe otsas siiski rohkem. Siin all oli õudne 
sellepärast, et nad sattusid igal sammul surnud lammastele. Siin olid rebased pidanud oma 
söömaaegu. Poiss nägi täiesti paljaks näritud luukeresid, kuid ka pooleldi ärasöödud lambalaipu ja 


neid, mida oli vaevalt maitstud ning mis olid jäetud niisama vedelema. Oli otse südantlõhestav näha, 
kuidas metsloomad olid tunginud lammastele kallale ainult lõbu pärast, ainult selleks, et neid taga 
ajada ja maha murda. 

Oinas ei peatunud surnute juures, vaid läks neist rahulikult mööda. Kuid poiss ei saanud kõike 
seda koledust märkamata jätta. 

Nüüd ronis oinas jälle üles mäeharjale, aga kui ta sinna oli jõudnud, peatus ta ja lausus: 

«Kui keegi, kes on tugev ja tark, näeks kogu seda häda ja viletsust, mis siin valitseb, siis ei puhkaks 
ta vist küll enne, kui rebased on saanud oma karistuse.» 

«Ka rebased peavad ju elama,» tähendas poiss. 

. «Jah,» vastas oinas, «need küll, kes ei murra rohkem loomi kui neil endi ülalpidamiseks vaja on, 
need võivad küll elada. Aga need siin on kurjategijad.» 

«Talumehed, kellele saar kuulub, võiksid ju siia tulla ja teid aidata,» arvas poiss. 

«Nad on mitu korda paadiga siin käinud,» vastas oinas, «aga siis peidavad rebased ennast 
koobastesse ja kaljupragudesse, nii et inimesed ei saa neid lasta.» 

«Ega te ometi arva, vanaisa, et niisugune väike põnn nagu mina võiks hakkama saada sellega, 
millega teie ja talumehed pole hakkama saanud?» 

«See, kes on väike ja nutikas, võib palju asju korda saata,» kostis oinas. 

Nad ei rääkinud sellest enam, vaid poiss läks ja istus maha metshanede juurde, kes otsisid kiltmaal 
endale rohtu. Kuigi ta polnud tahtnud seda oinale näidata, oli ta väga mures lammaste pärast ja oleks 
meeleldi tahtnud neid aidata. «Ma räägin sellest asjast vähemalt Akka ja isahani Marteniga,» mõtles 
ta, «Ehk oskavad nemad mulle hegd nõu anda.» 

Veidi hiljem võttis valge isahani poisi turjale ja suundus üle karjamaa Põrguaugu poole. 

Ta kõndis muretult mööda paljast mäeharjaega paistnud mõtlevaltki sellele, kui suur ja valge ta 
on. Ta ei otsinud varju küngaste ja teiste kõrgendike taga, vaid sammus otse edasi. Näis imelikuna, 
et ta ettevaatlikum polnud, sest ta paistis olevat eilse tormi ajal rängalt kannatada saanud. Ta vedas 
paremalt jalga järele ja ta vasak tiib oli ripakil, nagu oleks see murtud. 

Isahani käitus nii, nagu poleks tema jaoks olemas mingit hädaohtu, napsas rohukõrre siit, teise 
sealt ega vaadanud üldse ringi. Poiss lesis siruli ta selja peal ja vahtis üles sinitaevasse. Ta oli nüüd 
nii harjunud hane seljas sõitma, et võis seal nii seista kui lamada. 

Kuna isahani ja poiss olid nii muretud, ei pannud nad muidugi tähelegi, et kolm rebast olid 
roninud mäe otsa. Rebased, kes teadsid, et on peaaegu võimatu lageda maa peal hane kätte saada, ei 
kavatsenud algul teda püüdma hakatagi. Aga et neil parajasti ka midagi muud teha polnud, ronisid 
nad lõpuks siiski ühte pikka kaljulõhesse ja katsusid hanele lähemale hiilida. Nad liikusid nii ette- 
vaatlikult, et isahani ei võinud näha nende varjugi. 

Rebased polnud hanest enam kuigi kaugel, kui viimane tegi katset õhku tõusta. Ta hakkas 
tiibadega peksma, kuid lendu tõusta tal ei õnnestunud. Kui rebased sellest järeldasid, et ta lennaita ei 
suuda, rutltasid nad edasi veelgi suurema õhinaga kui varem. Nad ei otsinud enam varju kaljulõhes, 
vaid ronisid kiltmaale. Nad peitsid ennast nii hästi kui said mätaste ja kinkude taha ning lähenesid 
üha enam isahanele, kes ei paistnud märkavatki, et tema peale jahti peetakse. Lõpuks olid rebased nii 
lähedal, et võisid hoogu võtta viimaseks hüppeks. Kõik kolm sööstsid korraga suure hüppega 
isahane poole. 

Viimasel hetkel pidi see ometi olema midagi märganud, sest ta hüppas eest ära, nii et rebased teda 
kätte ei saanud. See aga ei tähendanud veel midagi, sest isahanel oli kõigest paarisüllane edumaa ja 
pealegi lonkas ta. Vaeseke jooksis igatahes nii kiiresti minema kui suutis. 

Poiss istus tagurpidi hane seljas ja hüüdis ning hõikas rebaste poole: 
«Te olete ennast lambalihast rasva söönud, rebased. Te ei saa enam hanegi kätte.» 
Ta narris rebaseid nii, et need läksid viha pärast marru ega mõelnud muud, kui tormasid aga edasi. 


Valge hani jooksis otse suure kaljuprao poole. Jõudnud 

selleni, lõi ta korra tiibadega ja sai praost üle. Rebased olid just siis tal otse kannul. 

Isahani. jätkas oma teed endise kiirusega ka pärast seda, kui ta oli Põrguaugust üle hüpanud. 

Vaevalt oli ta aga jõudnud joosta paar meetrit, kui poiss patsutas teda kaelale ja ütles: 

«Nüüd võid seisma jääda, isahani.» 

Samal hetkel kuulsid nad selja taga metsikut ulgumist, küünekribinat ja raskeid mütsusid. Rebastest 
ei näinud nad aga enam jälgegi. 

Järgmisel hommikul leidis Suure Karlsö majakavaht eeskoja ukse alt tüki puukoort, millele oli 
viltuste nurklike tähtedega kratsitud: «Väikese Karlsö rebased on kukkunud Põrguauku. Võtke nad 
oma hoolde!» 

Ja seda majakavaht tegigi. 


XIV KAKS LINNA 
Linn merepõhjas 
Laupäeval, 9. aprillil 


Öö oli vaikne ja selge. Metshaned ei hakanud kuskilt koopast varju otsima; vaid seisid ja magasid 
üleval mäe peal ning poiss pikutas nende kõrval madalas kuivas rohus. 

Kuu paistis sel ööl heledasti, nii heledasti, et poisi! oli raske magama jääda. Ta lesis ja püüdis 
välja arvata, kui kaua ta nüüd juba kodunt ära on, ning leidis lõpuks, et reisi algusest on möödunud 
kolm nädalat. Samal hetkel taipas ta äkki, et täna on lihavõttelaupäev. 

«Just täna öösel tulevad kõik nõiamoorid Sinimäelt koju,» mõtles Nils ja naeris endamisi. Sest nii 
nä,kike kui haldjaid ta küll pisut kartis, aga nõiamoore ei uskunud ta põrmugi. 

Kui sel õhtul oleks väljas liikunud nõiasalku, oleks ta kindlasti pidanud neid nägema. Kogu taevas 
oli nii hele, et ainuski tumedam täpike poleks saanud õhus liikuda, ilma et poiss teda poleks 
märganud. 

Sel ajal, kui ta seal lesis, nina taeva poole, ja niiviisi 

mõtiskles, nägi ta midagi toredat. Täiskuu ketas seisis ümarana üsna kõrgel taevas ja selle ees 
lendas tema poole mingi suur lind. Lind ei lennanud mitte kuu eest mööda, vaid lähenes nii, nagu 
oleks ta otse kuust välja lennanud. Heledal tagapõhjal paistis lind mustana ja ta tiivad ulatusid 
kuuketta ühest servast teiseni. Ta lendas nii otse ikka ühes suunas, et poisile näis, nagu oleks lind 
kuukettale joonistatud. Linnu keha oli väike, kael pikk ja peenike ning jalad rippusid niisama 
pikkade ja peenikestena allapoole. See ei võinud olla keegi muu kui kurg. 

Mõne silmapilgu pärast maanduski poisi kõrval toonekurg, Isand Ermemich. Ta kummardus poisi 
kohale ja tonksas teda nokaga, et ta üles ärkaks. 

Poiss tõusis jalamaid istukile. 

«Ma ei magagi, isand Ermemich,» ütles ta. «Millest see tuleb, et tulete keset ööd väljas ja kuidas on 
lood Glimmingehusiga? Kas tahate rääkida ema Akkaga?» 

«Tänane öö on magamiseks liiga valge,» vastas isand Ermemich. «Seepärast võtsin. ma ette 
teekonna siia Karlsöle, et üles otsida sind, sõber Pöialpoiss. Ma sain ühe kajaka käest kuulda, et sa 
oled täna öösel siin. Glimmingehusi pole ma veel üle kolinud, elan ikka alles Pommeris 1.» 

Poiss oli ääretult rõõmus selle üle, et isand Ermenrich oli ta üles otsinud. Nad vestlesid kõigest 


võimalikust nagu vanad sõbrad. Lõpuks küsis kurg, kas poisil poleks lusti nii ilusali ööl veidi 
lendama minna. 
Sellega oli poiss meelsasti päri, kui ainult toonekurg saab korraldada asja nii, et nad jõuavad enne 
päikesetõusu tagasi metshanede juurde. Kurg lubas seda ja nii nad asusidki teele. 
Isand Ermenrich oli lendas uuesti otse kuu poole. Nad tõusid üha kõrgemale, meri vajus nende all 

üha sügavamale, lend aga läks nii haruldaseit kergelt, nagu oleksid nad õhus paigal seisnud. 

Poisile näis, et nad olid lennanud imelühikest aega, kui isand Ermenrich hakkas juba 
maandumiseks allapoole laskuma. 
Nad maandusid tühjal mererannal, mis oli kaetud üht- 

I Pommer = Poolale kuuluv Läänemere lõunapoolne rannikuala (Pomorz). 

lase peenikese liivaga. Piki kallast olid pikas reas tuiskliivaluited, mille harjadel kasvas vareskaer. 
Need luited polnud kuigi kõrged, kuid nad ei lasknud poissi heita pilku sisemaa poole. 

Isand Ermenrich astus lähemale luitele, tõstis ühe jala üles ja painutas kaela tahapoo!e, et pista nokk 
tiiva alla. 

«Sa võid mõne aja siin rannal ringi vaadata,» ütles ta Pöialpoisile, «kuni ma puhkan. Aga ära nii 
kaugele mine, et sa mind enam üles ei leia!» 

Poiss tahtis esimeses järjekorras ronida ühe tuiskliivaluite harjale ja vaadata, kuidas näeb välja 
maa selle taga. Kuid vaevalt oli ta astunud. paar sammu, kui ta puukinga nina kopsas millegi kõva 
vastu. Ta kummardus ja nägi liival väikest vaskmünti, mis oli roostest nii söödud, et paistis peaaegu 
läbi. Münt oli nii vilets, et poiss ei vaevunud teda üles tõstmagi, vaid lükkas ta jalaga eemale. 

Aga kui. ta end uuesti sirgu ajas, jahmus ta, sest temast kahe sammu kaugusel seisis kõrge tume 
müür, milles oli suur tornidega kaitstud värav. 

Alles hetk tagasi, kui poiss kummardus, oli tema ees laiunud sädelev ja helkiv meri, nüüdaga 
varjas seda ta pilgu eest pikk sakiline tornidega müür. Ning otse tema ees, kus enne olid seisnud vaid 
mõned mererahuga kaetud laiud, avanes suur linnavärav. 

Poiss mõistis muidugi, et tegemist on nõidusega. Kuid talle paistis, et siin pole midagi karta. Siin 
polnud tegemist mingi hädaohtliku trolli või mõne muu paharetiga, kellega ta alati oli kartnud - 
öösiti kokku juhtuda. Nii müür kui värav olid nii uhked, et tal tekkis tahtmine vaadata, mis nende 
taga peitub. 

«Vaatan õige järele, mis see võiks olla,» mõtles ta ja astus väravast sisse. 

Sügava väravavõlvi all istusid kirevais puhvitud rõivais vahimehed, pika varrega hellebardid 
kõrval, ja mängisid täringut. Nad olid oma mängust kaasa kistud ega pannud tähele poissi, kes neist 
suure kiiruga mööda ruttas. 

Teisel pool väravat leidis poiss suurte tasaste kiviplaatidega sillutatud väljaku. ümberringi seisid 
kõrged uhked majad, mille vahel haigutasid pikad kitsad tänavad. 

Väljak värava taga kihas inimestest. Mehed kandsid siidist rõivaste peal pikki nahaga ääristatud 
mantleid, neil olid viltu peas suletuttidega kaunistatud mütsid, rin- 


127 


nal rippusid toredad ketid. Kõik nad olid nii uhkelt ehitud, et paistsid lausa kuningatena. 

Naistel olid peas teravatipulised mütsid, nende seelikud olid pikad ja käised kitsad. Nemadki olid 
kaunilt riides, kuid nende toredus ei küündinud kaugeltki meeste omani. 

See kõik oli täpselt nii nagu vanas muinasjuturaamatus, mille ema oli vahel harva kirstust välja 
võtnud ja talle näidanud. Poiss ei tahtnud uskuda oma silmi. 

Aga meestest ja naistest veel huvitavam oli vaadata linna ennast. Iga maja oli ehitatud nii, et 


otsasein jäi vastu tänavat. Ja. need majaotsad olid nõnda kaunistatud, et oleks võinud arvata, nagu 
tahaksid nad üksteisega võistelda, missugune neist suudab näidata uhkemaid kaunistusi. 

See, kes korraga saab näha nii palju uut, ei jõua kõike meeleski pidada. Kuid hiljem meenus 
poisile siiski, et ta oli näinud trepiviile, mille astangutel oli Kristuse ja apostlite kujutisi, otsaseinu, 
kus kujud seisid niššides üksteise kõrval üle kogu seina, mitmevärviliste klaasikildudega ehitud 
seinapindu ja niisuguseid majaseinu, mis olid valgest ja mustast marmorist vöödilised ja ruudulised. 
Kõike seda imetledes hakkas poiss korraga kiirustama, «Midagi niisugust pole mu silmad kunagi 
varem näinud. Midagi niisugust ei saa nad enam iialgi näha,» ütles ta endamisi. Ning ta hakkas 
jooksma ühest tänavast teise, südalinna poole. 

Tänavad olid küll kitsad, kuid sugugi mitte tühjad ega sünged nagu nendes linnades, mida ta 
tundis. Kõikjal oli rahvast. Vanaeided istusid uste juures ja ketrasid ilma vokita, ainuüksi kedervarre 
abil. Kaupmeeste poed olid tänava poole lahti nagu müügilauad turul. Kõik käsitöölised olid oma 
tööga väljas tänaval. Ühes kohas keedeti hülgerasva, teises kohas pargiti nahku, kolmandas seisis 
köiepunuja pikk katusealune. 

Kui poisil oleks ainult aega olnud, oleks ta võinud õppida tegema kõike võimalikku. Siin nägi ta, 
kuidas relvasepad tagusid õhukesi rinnakilpe, kuidas kullassepad panid sõrmustesse ja käevõrudesse 
kalliskive, kuidas tegid oma tööd rauatreialid, kuidas kingsepad tallutasid punaseid pehmeid saapaid, 
kuidas traadivenitajad kerisid kuldtraati ja kuidas kangrud kudusid oma kangastesse siidist ja kullast 
lõimi. 

Ent poisil polnud aega seisatada. Ta tormas aina edasi, 

et näha nii palju kui võimalik, enne kui kõik uuesti ära kaob. . 

Kõrge ki'vimüür kulges ümber kogu linna ja piiras seda nagu tara piirab põllulappi. Iga tänava 
lõpus nägi poiss seda tornidega kaunistatud ja sakkidega kroonitud müüri. Üleval linnamüüril käisid 
sõjasulased, helkivad soomusrüüd seljas ja kiivrid peas. 

Kui ta oli kogu linna risti-rästi läbi jooksnud, jõudis ta veel ühe müürivärava juurde. Selle taga oli 
meri ja sadam. 

Poiss nägi vanaaegseid laevu, millel olid aerupingid keskel ja kõrged pealisehitused käilas ning 
ahtris. Mõnesse laaditi parajasti kaupa, teised heitsid ankrut. Laadijad ja kaupmehed saalisid 
läbisegi. Kõikjal valitses rutt ja elevus. 

Ent ka siin ei andnud ta endale aega seisatada. Ta tõttas tagasi linna ja jõudis nüüd Suurele turule. 
Seal seisis kolme kõrge torni ja sügavate, kujudega kaunistatud ukse võlvidega toomkirik. Kiriku 
seinad olid kujurite poolt nii ära ehitud, et siin polnud ühtki kivi, millel poleks olnud kaunistust. Ja 
milline toredus paistis avatud ustest - kuldsed ristid, kullast altarid ja kuldrüüs preestrid! Otse kiriku 
vastas seisis maja, millel olid sakid katusel ja üksainus peen pilvini ulatuv torn. See oli kindlasti 
raekoda. Kiriku ja raekoja vahel seisid ümber kogu platsi kõige mitmekesisemalt kaunistatud 
teravaviilulised majad. 

Poiss oli jooksnud ennast kuumaks ja väsinuks. Ta arvas, et on ära näinud kõige 
tähelepanuväärsema ja hakkas seepärast aeglasemalt astuma. Tänav, kuhu ta nüüd oli keeranud, oli 
kindlasti seesama, kust linnaelanikud ostsid oma toredad rõivad. Nils nägi palju inimesi seismas 
väikeste poodide ees, kus kaupmehed laotasid lettidele lillelist jäika siidi, paksu brokaati, helkivat s 
ametit, kergeid ja õhulisi rätikuid ning pitse, mis olid peened kui ämblikuvõrk. 

Enne, kui poiss oli jooksnud hästi kiiresti, polnud keegi teda tähele pannud. Inimesed ölid vist 
arvanud, et see on ainult väike hall rott, kes neist mööda sibab. Nüüd aga, kui ta astus üsna 
pikkamööda piki tänavat, silmas teda üks kaupmees ja hakkas teda enda juurde viipama. 

Poiss lõi esmalt kartma ja tahtis põgeneda, kuid kaupmees a,ina viipas ja naeratas ning laotas letile 
toreda siidkanga, nagu tahaks ta poissi sellega meelitada. 

Poiss raput'as pead. «Ma ei saa kunagi nii rikkaks, et 

võiksin osta kas või üheainsagi meetri seda riiet,» mõtles ta. 

Nüüd oli teda nähtud juba kõigist poodidest tervel tänaval. Kuhu ta ka ei vaadanud, igal pool 
seisis mõni poodnik ja viipas teda. Nad jätsid oma rikkad ostjad ja mõtlesid ainult temale. Ta nägi, 
kuidas nad tõttasid kõige kaugematesse poenurkadesse, et välja tuua parimat, mis neil pakkuda oli, ja 
kuidas nende käed värisesid rutust ja õhinast, kui nad kõike seda letile tõid. 

Kui poiss jätkas ikka oma teed, hüppas üks kaupmeestest üle leti, jooksis talle järele ja laotas ta 
ette hõbebrokaadi ning säravais värvides kootud tapeedikangaid. Poiss ei osanud teha muud kui 
naerda tema üle. Poodnik pidi ometi taipama, et temasugune vaene kirikurott ei suuda osta 
niisuguseid asju. Ta peatus ja. sirutas välja oma tühjad käed, et kaupmehed saaksid aru, et tal midagi 
ei ole, ja jätaksid ta rahule. 

Kuid kaupmees tõstis ühe sõrme, noogutas ja lükkas tema poole terve kuhja toredaid kaupu. 
«Kas ta tahab öelda, et ta müüks kõik selle ühe kuldraha eest?» imestas poiss. 

Kaupmees võttis välja väikese kulunud ja viletsa mündi, kõige väiksema, mis võis üldse olemas 
olla, ja näitas seda poisile. Ning tal oli nii kange tahtmine müüa, et ta suurendas kaubakuhja veel 
paari suure ja raske hõbepeekri, võrra. 

Siis hakkas poiss tuhnima oma taskuis. Ta teadis küll, et tal pole.ainsaitki münti, kuid ei saanud 
jätta järele vaatamata. 

Kõik ülejäänud kaupmehed seisid ja katsusid näha, kuidas kaubatehing läheb, ja kui nad nägid, et 
poiss hakkas sorima taskutes, tulid nad lettide tagant välja, võtsid kamalud täis kuld- ja hõbeehteid 
ning pakkusid neid poisile. Nad kõik näitasid talle, et tahavad saada vastu ainult ühte väikest münti. 

Poiss aga keeras pahupidi nii vesti kui püksitaskud, näidates neile, et tal pole midagi. Siis tulid 
pisarad silma kõigil neil uhketel kaupmeestel, kes olid temast nii palju rikkamad. Viimaks oli Nils 
nende murelikest nägudest nii liigutatud, et hakkas järele mõtlema, kas ta ei saa neid tõesti 
kuidagiviisi aidata. Ning siis tuli talle korraga meelde roostest söödud vaskraha, mida ta äsja oli 
rannas näinud. 

Ta pistis piki tänavat jooksma ja jõudis õnneks sama värava juurde, kust ta sisse oli tulnud. Ta 
tormas väravast välja ning hakkas otsima seda väikest vaseroostest rohelist münti, mis natukese aja 
eest oli vedelnud siin rannas. 

Nils leidiski mündi, aga kui ta oli selle üles võtnud ja tahtis sellega linna tagasi tõtata, nägi ta enda 
ees ainult merd. Polnud enam linnamüüri, väravat, vahimehi, tänavaid ega maju, oli ainult meri. 

Poiss ei saanud sinna midagi parata, et tal tulid pisarad silma. Algul oli ta pidanud kõike ainult 
silmapetteks, kuid siis oli ta selle unustanud. Ta oli mõelnud ainult sellele, kui ilus see kõiik on, Ta 
oli tõsiselt kurb, et linn oli kadunud. . 

Samal silma pilgul ärkas isand Ermemich üles ja astus Nilsi juurde. Kuid poiss ei märganud teda, 
toonekurg pidi tonksama teda nokaga, et endast märku anda. 
«Mulle paistab, et sa seisad siin ja magad nagu minagi,» ütles isand Ermemich. 
«Oh, isand Ermenrich!» sõnas p.oiss. «Mis linn see küll .oli, mis siin äsJa seisis?» 
«Nägid sa linna?» küsis kurg. «Ma räägin ju, et sa magasid ja nägid und.» 
«Ei, ma ei näinud seda unes,» vastas Pöialpoiss ja jutustas kurele kõik, mis ta oli läbi elanud. 
Siis ütles isand Ermemich: 2 
«Mina arvan küll, Pöial poiss, et sa jäid siin rannas magama ja nägid seda kõilke unes. Aga ma ei 
taha sinu eest varjata, et ronk Bataki, kes on kõige targem kõigist lindudest, jutustas mulle kord, et 
siin rannas olnud vanasti linn, mida kutsutud Vinetaks. See linn olnud nii jõukas ja õnnelik, et ükski 
linn pole kunagi nii jõukas ja õnnelik olnud, aga tema elanikud olid õnnetul kombel läinud ülbeks ja 


toretsemishimuliseks. Nagu räägib Bataki, ujutanud tormivoog selle karistuseks Vineta üle ja linn 

vaju- nud merepõhja. Aga linna elanikud ei saa surra ja ka nende linn ei, hävi. Iga saja aasta tagant 
tõuseb linn kogu, oma hiilguses merepõhjast ja on täpselt tund aega maapinnal.» 

«Jah, nii peab see küll olema,» tähendas Pöialpoiss, «sest seda ma nägingi.» 

«Aga kui see tund on läbi, vajub ta uuesti merepõhja, kui mitte mõnel Vineta kaupmehel pole selle 
aja jooksul 

õnnestunud kellelegi elusolendile midagi müüa. Kui sinul, Pöialpoiss, oleks olnud kas või kõige 
pisem münt kaupmehele maksmiseks, siis .oleks Vineta siia mererannale jäänud ja tema elanikud 
oleksid võinud elada ja surra nagu kõik teisedki inimesed.» 

«Isand Ermemich,» sõnas poiss, «nüüd ma mõistan, miks te mulle öösel järele tulite. Te arvasite, 
et ma võin selle iidse linna ära päästa. Mul on kahju, et ei läinud nii, nagu te tahtsite, isand 
Ermenrich.» 

Poiss pani käed silme ette ja nuttis. Oli raske öelda, kumb neist nägi kurvem välja - poiss või isand 
Ermenrich. 


Elav linn 


Esmaspäeval, 11, aprillil 


"Teise lihavõttepüha õhtupoolikul jältkasid metshaned koos Pöialpoisiga teed. Nad lendasid üle 
Gotlandi. 

See suur saar laius ühetasasena nende all. Maapind oli niisama ruuduline kui Skänes ja nii kirikuid 
kui talusid oli siin palju. Vahe oli ainult selles, et siin leidus viljapõldude vahel ka metsasalusid ja 
taludes ei seisnud majad ringi ümber õue. Peale selle polnud siin üldse suuri tornidega ehitud vanade 
losside ja laiade pargialadega härrasmõisu. 

Metshaned olid valinud tee üle Gotlandi Pöialpoisi pärast. See oli nüüd juba kaks päeva olnud 
sootuks isesugune ega öelnud ainsatki lõbusamalt sõna. See tuli kõik sellest, et ta mõtles ühtaina 
linnast, mis oli ennast talle nii kummalisel viisil näidanud. Ta polnud veel iial näinud midagi nii 
ilusat ja uhket ega suutnud kuidagi leppida sellega, et ta polnud suutnud linna päästa. Muidu 
polnudki ta nii väga õrnatundeline, kuid praegu kurvastas ta tõsiselt nende ilusate hoonete ja uhkete 
inimeste pärast. 

Nii Akka kui isahani olid püüdnud Pöialpoissi veenda, et ta on unenäo või silmalpette ohver, kuid 
poiss polnud midagi seesugust kuuldagi tahtnud. Ta .oli nii kindel, et oli näinud kõike tõepoolest 
oma silmaga, et keegi ei suutnud ta veendumust kõigutada. Ta käis nõnda kurvalt ringi, et ta 
rännukaaslased hakkasid tema pärast rahutust tundma. 

Just sel ajal, kui poisi meel oli kõige nukram, tuli vana Kaksi parve juurde tagasi. Torm oli 
kandnud ta Gotlandile ja tal oli tulnud lennata üle terve saare, enne kui ta mõnede vareste käest oli 
kuulda saanud, et ta rännukaaslased viibivad Väikesel Karlsöl. Kui Kaksi kuulda sai, mis Pöialpoisil 
viga on, ütles ta äkki: 

«Kui Pöialpoiss tunneb muret ühe vana linna pärast, siis võime teda peagi lohutada. Tulge ainult 
kaasa ja ma juhatan. teid ühte kohta, mida ma alles eile nägin! Siis ei peaks ta enam kurvastama.» 

Seepeale jätsid haned lammastega hüvasti ja nüüd, nad olidki teel paika, mida Kaksi Pöialpoisile 
näidata tahtis. Kui mures viimane ka oli, ei saanud ta jätta, nagu harilikult, vaatamata maad, mille 
kohal nad lendasid. 

Talle paistis, et terve saar on vist esialgu olnud samasugune kõrge ja järsuseinaline kaljupank nagu 


Karlsö, ainult muidugi palju suurem. Pärast aga on ta mingil moel lamedaks vajutatud. Keegi on 
võtnud suure rulli ja saare laiaks rullinud, nagu oleks see olnud tükk taignat: Päris leivapätsi- 
lameduseks polnud saar, siiski saanud, seda mitte. Kui nad lendasid ranniku kohal, oli poiss mitmel 
pool näinud kõrgeid valgeid koobaste ja sammastega lubjakivijärsakuid, kuid enamalt jaolt olid need 
ära tasandatud ja kallas läks mere poole madalamaks. 

Gotlandil oli ilus ja rahulik pühade pärastlõuna. Püsis soe kevadilm, puud olid suures pungas, 
kevadlilled katsid aasu, paplite pikad peened urvad kiikusid okste küljes, ja väikesltes 
viljapuuaedades, mida leidus iga elamu juures, olid karusmarjapõõsad juba päris rohelised. 

Soe ilm ja puhkevad pungad oli meelitanud inimesi välja teedele ja õuedele, ning kuhu nad iganes 
kokku tulid, hakkasid nad mängima. Mängisid mitte üksnes lapsed, vaid ka täiskasvanud. Nad 
viskasid kividega märki ja mängisid palli nii tugevate löökidega, et pallid lendasid üles peaaegu 
hanedeni. Lõbus ja tore oli vaadata, kuidas täiskasvanud inimesed mängivad, ja poiss oleks 
kahtlemata sellest rõõmu tundnud, kui ta oleks suutnud unustada oma kurvastuse selle üle, et polnud 
saanud päästa iidset linna. 

Siiski pidi poiss tunnistama, et sõit oli tore. Õhus oli nii palju hääli ja hela. Lapsed mängisid 
ringmängu ja laulsid sealjuures. 

Kunagi hiljem ei saanud poiss mõelda Gotlandile, ilma et oleks samal ajal mõelnud mängule ja 
laulule. 

Pikka aega oli Nils istunud ja alla vahtinud, kuid nüüd juhtus ta pilku tõstma. Keegi ei suudaks 
kirjeldada tema hämmastust. Ilma et ta oleks seda märganud, olid haned saare siseosa kohalt 
lahkunud ja lennanud läände, ranna poole. Nüüd laius ta ees lal sinine meri. Aga mille meri polngd 
tähelepanuväärne, vaid hoopis linn, mis seisis mere kaldal. 

Poiss lähenes ida poolt, päike aga oli hakanud vajuma läände. Kui ta nüüd linnale lähemale jõudis, 
kerkisid selle müürid, tornid; kõrgete viilkatustega majad ja kirikud heleda õhtutaeva taustal päris 
mustadena. Seepärast ei saanud ta näha, kuidas asi tegelikult dli, ja arvas alguses, et see linn on 
niisama uhke kui too teine, mida ,ta oli näinud lihavõtteöös. 

Kui ta linnale päris lähedale jõudis, nägi ta, et see oli merepõhjast tõusnud linnaga sarnane ega 
olnud ka. Vahe oli samasugune nagu siis, kui ühel päeval näed kedagi inimest purpuris ja. ehetega, 
teisel päeval aga paljaks röövitult ja närudes. 

Jah, see linn siin on kindlasti olnud kord samasugune nagu too, millele ta mõtles. Seda linna siin 
ümbritses samuti, torhide ja väravatega linnamüür. Aga tornid selles, maa peale jäänud linnas seisid 
katusteta, kõledate ning tühjadena. Võlvide all polnud väravaid, vahimehi ega ka sõjasulaseid. Kogu 
hiilgav toredus oli kadunud. Siin seisid ainult paljad hallid kivisambad. 

Kui poiss linna kohale jõudis, nägi ta, et see koosnes suuremalt osalt väikestest madalatest majadest, 
kuid siinseal leidus veel üksikuid kõrgete viilkatustega hooneid ja kirikuid, mis olid pärit vanast 
ajast. Viilkatustega majade seinad olid valgeks võõbatud ja täiesti kaunistusteta, kuna poiss aga alles 
hiljuti oli näinud merepõhja va,junud linna, arvas ta teadvat, mismoodi nad olid olnud kaunistatud: 
mõned nikerduste ja mõned musta ning valge marmoriga. Samuti oli lugu ka vanade kirikutega. 
Enamik neist oli ilma katuseta, paljaste löövidega. Aknaavad olid tühjad, põrandad rohtu kasvanud 
ja mööda müüre ronisid üles väätkasvud. Aga poiss teadis ometi, kuidas nad kord olid välja näinud: 
seinad olid olnud kaetud nikerduste ja maalidega, sees olid seisnud uhked altarid ja kuldsed ristid, 
ning neis olid talitanud kuldses rüüs preestrid. 

Poiss nägi ka kitsaid tänavaid, mis olid pühade pärast lõunal peaaegu tühjad. Ta teadis, missugune 
uhke inim 

vool kord neil tänavail oli kihanud. Ta teadis; et need tänavad olid olnud otsekui suured töökojad, 
täis igat seltsi käsitöölisi. 

Ainus asi, mida Nils Holgersson ei märganud, oli see, et linn oli ka praegu ilus ja 
tähelepanuväärne. Ta ei näinud kõrvaltänavais asuvaid mustade seinte ja valgete nurkadega hubaseid 
majakesi, mille heledate aknaruutude taga õitsesid punased pelargooniumid, ei paljusid toredaid 
viljapuuaedu ja alleesid ega väätidesse kasvanud varemete ilu. Ta oli mineviku toredusest niivõrd 
haaratud, et ei suutnud näha midagi ilusat selles, mis on praegu. 

Metshaned lendasid paar korda linna kohal edasi-tagasi, et Pöialpoiss võiks kõike hästi näha. 
Viimaks laskusid nad ühe varemeis kiriku rohtunud põrandale, et jääda sinna ööseks. 

Kui haned olid ennast juba magama seadnud, jäi Pöialpoiss ikka veel ärkvele ja vahtis läbi 
sissevarisenud kirikuvõlvi üles kahvaturoosasse taevasse. Kui ta oli niiviisi mõne aja istunud, 
otsustas ta mitte enam kurvastada. selle üle, et ta ei olnud suutnud päästa merepõhja vajunud linna. 

Ei, ta ei kurvasta enam pärast seda, mis ta siin on näinud. Kui too teine linn poleks uuesti 
merepõhja vajunud, oleks ta mõne ajapärast võib-olla niisama varemeis seisnud nagu seegi siin. 
Võib-olla poleks temagi suutnud vastu panna ajahambale ja lagunemisele, vaid oleks peagi olnud 
katusteta kirikute, kaunistusteta majade ja kõledate tühjade tänavatega nagu seegi siin. Olgu ta siis 
juba parem inimese silma eest varjatuna alles kogu omas aus ning hiilguses. 

«Oligi hea, et kõik läks, nagu läks,» mõtles Nils. «Kui mul nüüd veel oleks võimu seda linna 
päästa, siis ma ei usu, et ma seda teeksin.» 

Pärast seda ei tundnud ta enam selle asja pärast muret. ja küllap mõtlevad niiviisi paljud nende seast, 
kes on noored. Aga kui inimesed jäävad vanaks ja harjuvad rahulduma vähesega, rõõmustavad nad 
rohkem olemasoleva Visby 1 kui uhke Vineta üle, mis on merepõhjas. 


1 Visby - Gotlandi saare tähtsaim linn. Kuni XIII sajandini oli ta üks suuremaid hansalinnu 
Läänemere ääres. Visby rikastus suurelt osalt Novgorodiga kaubeldes. Hiljem kaotas ta oma tähtsuse 
Ja jäi kiratsema. 

XV MUINASJUTT SMÄLANDIST 


Teisipäeval, 12. aprillil 


Metshaned olid jõudnud õnnelikult üle mere ja laskusid maha Tjusti maakonnas Põhja-Smälandis. 
Paistis, nagu ei oskaks see maakond kuidagi otsustada, kas ta peaks olema maa või meri. Kõikjal 
lõtkusid maasse merekoolud, mis lahutasid ta saarteks ja poolsaarteks, maaninadeks ja neemedeks. 
Meri oli nii pealetükkiv, et veest suutsid esile tõusta üksnes kingud ja künkad. Kogu lauskmaa oli 
vee all. 

Kui metshaned mere poolt siia jõudsid, oli parajasti õhtu ja künklik maa lebas kaunilt hellkivate 
väinade vahel. Siincseal saartel nägi poiss maju ja onne ning mida kaugemale maa poole nad 
jõudsid, seda suuremaks ja paremaks muutusid inimeste eluasemed. Viimaks kasvasid nad suurteks 
valgeteks mõisahooneteks. Piki randu puhkas tavaliselt kasvavate puude pärg, selle sees olid siis 
viljapõllud ja küngaste harjadel võtsid uuesti maad puud. Poiss ei saanud jätta mõtlemata Blekingele. 
See oli jällegi selline paik, kus maa ja merikohtusid nii ilusasti ja rahulikult; otsekui püüdes 
teineteisele näidata kõike kõige paremat ja kaunimat, mis neil oli. 

Metshaned laskusid ühele lagedale saarekesele Gasfjärdis. Juba esimesest pilgust oli näha, et sel 


ajal, kui nad olid viibinud saartel, oli kevad läinud suurte sammudega edas. Suured uhked puud 
polnud küll veel leherüüs, kuid maapind nende all oli juba kirju ülastest, kuldtähtedest ja 
sinililledest. 

Kui haned nägid lillevaipa, lõid nad kartma, et nad olid jäänud liiga kauaks maa lõunaossa. Akka 
ütles kohe, et pole aega üles otsida ühtegi puhkepaika Smälandis. Juba järgmisel hommikul peavad 
nad üle Östergötlandi põhja poole lendama. 

Niisiis ei pidanud poiss Smälandist midagi näha saama ja tal oli sellest üsna kahju. Ta polnud 
ühegi maakonna kohta kuulnud räägitavat nii palju kui Smälandi kohta, ja ta oli tahtnud seda oma 
silmaga näha. 

Läinud suvel, kui ta oli hanekarjuseks ühe talumehe juures Jordberga lähedal, oli ta peaaegu iga 
päev kohanud 

paari vaest last Smälandist, kes käisid samuti hanekarjas. Need olid teda oma Smälandiga koledasti 
ärritanud. 

Patt oleks öelda, et teda oli narrinud hanetüdruk Asa. Tema oli selle jaoks liiga tark. Aga tolle 
väike vend Mats võis muutuda lausa tüütuks. 

«Hanekarjus Nils, kas sa oled kuulnud, kuidas loodi Smäland ja Skäne?» küsis ta tihtipeale, ja kui 
siis Nils Holgersson ei ütles, hakkas ta kohe jutustama vana rahvajuttu. 

«Nojah, see juhtus sel ajal, kui Taevataadil oli käsil maailma loomine. Kui ta parajasti hoolega 
ametis oli, läks mööda püha Peetrus. Too jäi vaatama ja küsis siis, et kas see töö on ka raske. «Oijah, 
ega see nii kerge ei olegi,» vastas Taevataat. Püha Peetrus seisis veel natuke aega ja kui ta nägi, kui 
kergesti läks ühe maakonna loomine teise järel, tuli tal endal kah tahtmine proovida. «Vahest tahad 
pisut puhata,» ütles püha Peetrus. «Küll ma selle aja sees sinu eest tööd teen.» Aga Taevataat ci 
olnud sellega nõus. «Ma ei tea, kas sa seda kunsti nii hästi oskad, et võiksin usaldada sulle jätkata 
sealt, kus mul pooleli on,» kostis ta. Siis sai püha Peetrus vihaseks ja ütles, et ta arvab oskavat luua 
niisama häid maid kui Taevataatki. 

Juhtus, et Taevataat oli just ametis Smälandi loomisega. See polnud veel poolest saadikki valmis, 
aga paistis, et temast saab ütlemata ilus ja viljakandev maa. Taevataadil oli raske pühale Peetrusele 
ära öelda ja küllap ta pealegi mõtles, et seda, mis on nii hästi alustatud, ei saa keegi enam ära 
rikkuda. Sellepärast ütles ta: «Kui sa nii väga tahad, eks teeme siis proovi, kumb meist seda tööd 
paremini oskab. Sina oled alles algaja ja jätkad sellepärast seda, mida mina olen alustanud, mina aga 
hakkan looma uut maakonda.» Sellega oli püha Peetrus kohe nõus ja nii nad siis asusidlki tööle 
kumbki omaette. 

Taevataat läks tüki maad lõuna poole ja hakkas seal Skänet looma. Veidi aja pärast sai ta valmis ja 
küsis kohe, kas ka püha Peetrus on valmis ja tahab tema tööd vaatama tulla. «Mul on juba ammu 
kõik korras,» vastas püha Peetrus ja ta häälest oli kuulda, kuivõrd rahul ta oma kätetööga on. 

Kui püha Peetrus oli Skänet näinud, pidi ta tunnistama, et selle maakonna kohta ei saa öelda 
midagi muud kui ainult head.. Igal pool, kuhu silm ulatus, oli see suurte tasandikega, viljakandev ja 
kergesti haritav maa ja seal 

polnud peaaegu ühtki mäehakatist. Oli näha, et Taevataat oli tõesti mõelnud teha see maa 
niisuguseks, et inimestel oleks seal hea elada. «Jah, see siin on tõesti hea maa,» ütles püha Peetrus, 
«aga ma arvan siiski, et minu oma on parem.» - «Lähme siis sinu oma vaatama,» sõnas Taevataat. 
Kui püha Peetrus oma tööd alustas, olid Smälandi põhja- ja idaosa juba valmis, lõuna- ja lääneosa 
ning kogu sisemaa oli ta aga loonud täiesti omapead. Kui nüüd Taevataat jõudis sinna, kus püha 
Peetrus oli töötanud, kohkus ta nii, et jäi seisma kui soolasammas ja ütles: «Mis sa selle maaga küll 


teinud oled, püha Peetrus?» 

Püha Peetrus seisis samuti ja vaatas imestades ümberringi. Ta oli arvanud, et miski pole ühe 
maakoha jooks nii heakui palju soojust. Sellepärast oli ta kandnud kokku tohutu hulga kive ja 
kaljusid ning ladunud nendest kõrge kiltmaa. Ta oli teinud seda selleks, et maapind oleks päikesele 
lähemal ja saaks võimalikult rohkem päikesesooja. Kivide peale oli ta laotanud laiali õhukese kihi 
viljakandvat mulda ja arvanud siis, et kõik on kõige paremas korras. 

Nüüg oli aga sel ajal, kui ta Skänes viibis, tulnud paar head sagarat vihma ja rohkem polnud vajagi, 
et näidata, mis ta töö väärt on. Kui Taevataat tuli maad vaatama, oli kõik viljakandev pinnas ära 
uhutud ja igalpool paistis välja paljas kalju. Paremal juhul olid kivirinnakud kaetud savi ja jämeda 
kruusaga, aga see pinnas paistis nii vilets, et polnud raske mõista: siin kasvab vaevalt midagi muud 
peale kuuskede ja kadakate, kanarbiku ja sambla. Millest siin aga puudust polnud, see oli vesi. See 
oli täitnud kõik kaljulõhangud. Järvi, ojasid ja tiike võis näha igal pool, rääikimata rabadest ja 
soodest, mis laiusid suurte lahmakatena. Kõige halvem aga oli see, et samal ajal, kui mõnes kohas oli 
vett liiga palju, oli teisai lugu veega nii halb, et suured väljad olid muutunud kuivadeks nõmmedeks, 
kus vähimgi tuulepuhang tuiskas üles liiva ja mulda. 

«Mida sa küll mõtlesid, kui lõid niisuguse maa?» küsis Taevataat ja püha Peetrus vabandas ennast 
ning ütles, et ta tahtnud maa päikesesooja pärast kõrgeks ehitada. «Aga siis saab ta ju ka palju 
öökülma,» sõnas Taevataat, «sest ka see tuleb taevast. Ma kardan, et sellegi vähese, mis siin 
kasvama bakkab, võtab külm ära.» 

Sellele polnud püha Peetrus muidugi mõelnud. 

«Jah, siin saab olema kehv ja külm maa, pole midagi parata,» ütles Taevataat.» 
Kui väike Mats oli jõudnud oma jutuga sinnamaani, astus hanetüdruk Asa vahele. 

«Ma ei salli, Mats, kui sa räägid, et Smäland on nii vilets,» ütles ta. «Sa unustad hoopiski ära, kui 
palju seal head maad on. Mõtle ainult Möre kihelkonnale Kalmari väina ääres! Ma ei tea, kus võiks 
olla veel paremat põllumaad. Seal on põld põllu küljes ikinni, täiesti nagu siin Skänes. See on nii hea 
maa, et ma ei teagi, midagi, mis seal ei kasvaks.» 

«Ega mina saa sinna midagi parata,» kostis väike Mats. «Ma jutustan ainult seda, mida teised on 
mulle rääkinud.» 

«Pealegi olen ma kuulnud räägitavat, et ilusamat rannikut kui Tjustis pole olemaski. Mõtle ainult 
kõigi nende lahtede ja saarte, kõigi mõisate ja metsatukkade peale,» ütles Asa. 

«Nojah, s'ee on nüüd tõsi küll,» nõustus väike Mats. 

«Ja kas sa oled unustanud,» jätkas Asa, «mida koolipreili ütles selle kohta, et nii elavat ja kaunist 
paika kui see Smälandi osa, mis on Vätteri järvest lõuna pool, pole terves Rootsis? Mõtle sellele 
ilusale järvele ja kallastele kaldajärsakutele, Grennale ja Jönköpingile selle tuletikuvabrikutega, 
Munksjöle ja Huskvarnalel ja kõigile sealsetele suurtele tehastele.» 

«Jah, see on tõsi küll,» ütles väike Mats veel kord. 

«Ja mõtle Visilngsö? peale, väike Mats, kõigile tema varemetele, tammikutele ja muistenditele! 
Mõtle selle oru peale, kus voolab Emi jõgi. Kui palju on seal külasid, veskeid, paberivabrikuid, 
saeveskeid ja mööblivabrikuid!» 

«Jah, see kõik on tõsi,» lausus väike Mats ning paistis olevat üsna murelik Kuid siis vaatas ta 
äkitselt üles. 

«Küll me oleme alles rumalad,» ütles ta. «See kõik on ju Taevataadi Smälandis, selles osas, mis 
oli siis juba valmis, kui püha Peetrus tööle hakkas. Õige ongi, et seal peab kõik olema ilus ja hea. 
Aga püha Peetruse Smälandis on kõik täpipealt nii, nagu muistendis .räägitakse. Ja siis pole ka ime, 
et Taevaisa kurvastas, kui ta seda kõike nägi,» jätkas väike Mats oma jutustust. «Püha Peetrus 
1 Jõnköping, Huskvarna - tööstuslinnad Vätteri järve ümbruses Smälandis. 


2 Visingsö - saar Vätteri järves. 

igatahes ei heitnud meelt, vaid katsus Taevaisa lohutada ja ütles: «Ara võta seda nii südamesse, oota 
veidi kuni ma olen loonud siia inimesed, kes suudavad rabad üles harida ja ka kaljust pinnast põlluks 
künda.» 

Siis aga lõppes Taevaisa kannatus Ja ta ütles: «Ei, sa lähed hoopis Skänesse, mille ma olen teinud 
heaks ja kergesti ülesharitavaks maaks, ning lood skoonelased, aga smoolandlased loon ma ise.» Ja 
nii lõigi Taevaisa smoolandlased, tehes nad usinaiks ja kasinaiks, lõbusaiks ja nobedaiks, 
ettevõtlikeks ja andekaiks, et nad saaksid muretseda endale elatist oma kehval maal.» 

Seejärel jäi väike Mats vait ja kui Nils Holgersson nüüd samuti oleks vait jäänud, siis oleks kõik 
läinud hästi, kuid Nils ei saanud jätta küsimata, kuidas püha Peetrus oli hakkama saanud skoonelaste 
loomisega. 

«Nojah, aga mis sa ise sellest arvad?» kostis väike Mats ja tegi nii pilkava näo, et Nils Holgersson 
läks talle kallale. Kuid Mats oli ainult pisike poiss ja hanetüdruk Asa, kes oli temast aasta vanem, 
jooksis talle kohe appi. Kui heasüdamlik ta ka oli, muutus ta otsekohe lausa lõviks, kui keegi jutges 
puudutada ta venda. Nils Holgersson ei tahtnud aga kakelda plikaga, vaid keeras ringi ja tuli tulema 
ega rääkinud pärast seda smoolandlastega päev otsa sõnagi. 


XVI VARESED 


Savikruus 


Smälandi kõige edelapoolsemas nurgas asetseb Sunnerbo-nimeline kihelkond. Maa on seal üsna 
madal ja lausik ning see, kes näeb teda talvel, kui ta on lumega kaetud, ei kujuta endale ette midagi 
muud, kui et lume all laiuvad ülesküntud kesapõllud, rohelised rukkiorased ja mahaniidetud 
ristikukaared nagu tasandikel ikka. Kui aga lumi aprilli algul Sunnerbos viimaks sulab, tuleb välja, et 
tema all pole midagi muud kui kuivad liivanõmmed, paljad kaljupangad ja suured rabad. Siin ja seal 
leidub küll ka põllulappe, kuid need on nii tähtsusetud, 

et neid peaaegu ei märkagi. Leidub ka väikesi halle või punaseid talumaju, kuid need peidavad end, 
enamasti mõnesse kasetukka, otsekui pelgaksid nad ennast näidata. 

Seal, kus Sunnerbo kihelkond ulatub Hallandi maakonna piirini, on nii suur liivanõmm, et see, kes 
seisab tema ühes servas, teist nõmmeserva ei näe. Terve nõmme peal ei kasva midagi muud kui 
kanarbik ja raske oleks seal ka teisi taimi kasvama panna. Selleks tuleks kõigepealt kanarbik välja 
juurida, sest kanarbikuga on nii, et kuigi tal on vaid väike jäserik tüvi, väikesed võserikud oksaharud 
ja kuivad puserikud lehekesed, kujutab ta endale ette, et ta on puu. Seepärast käitub ta nagu tõelised 
puud, levib metsa kombel suurtele aladele, hoiab omavahel kindlalt kokku ja lämmatab kõik võõrad 
taimed, mis püüavad tema alale tungida. 

Ainus koht tervel nõmmel, kus kanarbik pole ainuvalitsejaks, on üle nõmme ulatuv madal kivine 
seljak. Seal kasvab kadakapõõsaid, pihlakaid ja mitu suurt toredat kaske. Sel ajal, kui Nils 
Holgersson metshanedega ringi rändas, seisis seal ka hurtsik, mille ümber oli väike ülesharitud 
maalapp, kuid inimesed, kes kunagi onnis olid elanud, olid ühel või teisel põhjusel sealt lahkunud. 
Väike onn seisis tühjalt ja põllud olid söötis. 

Onnist lahkudes olid inimesed ahjusiibri kinni lükanud, aknad haaki pannud ja ukse lukustanud. 


Kuid selle peale polnud nad mõelnud, et üks aknaruut on katki ja auk ainult kaltsuga kinni topitud. 
Paari suve vihmahoogude tagajärjel oli kalts mädanenud ja ära vajunud ning lõpuks oli ühel varesel 
õnnestunud ta hoopiski eest ära kiskuda. 

Kivine seljandik keset nõmme polnud nimelt sugugi nii elutu, nagu oleks võinud arvata, vaid seal 
elutses suur vareste hõim. Loomulikult ei elanud varesed seal aasta ringi. Talvel lendasid nad 
välismaale, sügiseti rändasid nad üle terve Götamaa ühelt põllult teisele ja nokkisid teri, suviti 
lendasid nad laiali mööda Sunnerbo kihelkonna talusid ja elatusid munadest, marjadest ja 
linnupoegadest, kuid selleks ajaks, kui neil oli tarvis pesa ehitada ja muneda, tulid nad igal aastal 
liivanõmmele tagasi. 

See, kes kaltsu akna eest ära nokkis, oli isavares nimega Kraaks Valgesulg, keda aga kunagi ei 
hüütud teisiti kui Tolaks või. Jussiks või koguni Tola-Jussiks, sest ta käitus 

alati rumalasti ja saamatult ega kõlvanud muuks kui väljanaermiseks. Tolajuss oli suurem ja 
tugevam kui ükski teine vares, aga see ei aidanud teda põrmugi, vaid ta oli ja jäi ikka naerualuseks. 
Isegi see ei päästnud teda, et ta põlvnes väga heast suguvõsast. Kui kõik oleks läinud õi et rada, 
oleks ta pidanud õieti olema kogu parvejuht, st:st see au oli iidsetest aegadest peale kuulunud ikka 
kõige vanemale Valgesulele. Kuid ammu enne Tola-Jussi sündimist oli võim läinud tema suguvõsa 
käest ära ja oli nüüd õela ning metsiku varese käes, kelle nimi oli Tuulispask. 

Võimuvahetuse põhjuseks oli see, et Varesemäe varestel oli tulnud tahtmine oma eluviisi muuta. 
Mõni võib-olla arvab, et kõik, kes aga varese nime kannavad, elavad ühtemoodi. See ei ole kaugeltki 
nii. On terveid varesehõime, kes elavad ausali viisil, see tähendab, söövad ainult viljaseemet, usse, 
tõuke ja juba surnud loomi, ning on teisi, kes elavad tõelist röövlielu - tungivad kallale 
jänesepoegadele ja väikestele lindudele ning rüüstavad iga linnupesa, mis neile silma puutub. 

Vanad Valgesuled olid olnud karmid ja mõõdukad parvejuhid. Seni kui nemad parve juhtisid, olid 
nad sundinud vareseid käituma nii, et teistel lindudel polnud nende kohta midagi halba öelda. Kuid 
vareseid oli palju ja nende seas valitses suur viletsus. Pikapeale ei kannatanud nad nii kasinat eluviisi 
enam välja, tõstsid Valgesulgede vastu mässu, ja andsid võimu üle Tuulispasale, kes oli kõige 
hullem pesarüüstaja ja röövel, keda üldse kujutleda võis, kui just tema naine Tuule-Kadri veel hul- 
lem polnud. Nende juhtimisel olid varesed hakanud elama niisugust elu, et neid kardeti nüüd rohkem 
kui kulle ja kotkaid. 

Tola-Jussil polnud parves loomulikult mingit sõnaõigust. Kõik olid ühel meelel, et ta ei sarnane 
põrmugi oma esivanematega ega kõlba parvejuhiks. Keegi poleks temast rääkinudki, kui ta poleks 
kogu aeg teinud üha uusi totrusi. Mõned eriti targad varesed ütlesid vahetevahel, et Tola-Jussi selge 
rumalus on talle võib-olla päris õnneks, muidu poleks Tuulispask ja Tuule-Kadri teda kui vana. 
parvejuhi-sugukonna liiget ehk parve huka jätnudki. 

Nüüd olid nad aga tema vastu õige sõbralikud ja võtsid 

teda sageli oma jahiretkedele kaasa. Seal siis võisid kõik näha, kuivõrd osavamad ja julgemad nad 
temast olid. 

Ükski varestest ei teadnud, et just Tola-Juss oli kaltsu akna eest ära nokkinud, aga kui nad seda 
oleksid teadnud, oleks see neid äärmiselt üllatanud. Nad poleks kunagi uskunud, et tal on julgust 
läheneda inimelamule. Ise vaikis ta asja täiesti maha ja tal oli selleks ka oma põhjus. Tuulispask ja 
Kadri kohtlesid teda alati hästi päeval ja siis, kui teised olid läheduses, kuid ühel väga pimedal ööl, 
kui Tola-Jussi kaaslased olid juba magama läinud, tungisid paar varest talle kallale ja pidid ta 
peaaegu ära tapma. Pärast seda põgenes ta igal õhtul pimeduse saabudes oma tavaliselt 
magamiskohalt tühja onni. 

Ühel pärastlõunal, kui varesed olid oma pesad Varesemäel juba korda seadnud, tegid nad 
juhuslikult tähelepanuväärse avastuse. Tuulispask, Tola-Juss ja veel mõned varesed olid lennanud 


suurde auku nõmme serval. See oli täiesti tavaline kruusaauk, kuid varesed ei jäänud nii lihtsa 
seletusega rahule, vaid lendasid muudkui august sisse ja välja ning sõelusid läbi iga üksiku liivatera, 
et jõuda selgusele, milleks inimesed augu on kaevanud. Kui nad nüüd seal nõnda askeldasid, varises 
augu ühest seinast sisse suur hulk kruusa. Varesed ruttasid kohale ja neil õnnestus leida 
allavarisenud kivide ja mätaste vahelt üsna suur puust kaanega suletud savikruus. Loomulikult. 
tahtsid nad teada saada, kas kruusis on midagi, ja katsusid kruusile küll mõra sisse taguda, küll kaant 
lahti kangutada, kuid ei üks ega teine läinud neil korda. 
Nad seisid üsna nõutult jasilmitsesid kruusi, kui kuulsid kedagi ütlevat: 
«Kuulge, varesed, kas ma pean teile appi tulema?» 
Varesed vaatasid ruttu üles. Augu äärel istus rebane ja vaatas sealt alla. Rebane oli nii karvalt kui 
kujult üks ilusamaid, keda nad kunagi olid näinud. Ta ainsaks veaks oli see, et tal polnud teist kõrva. 
«Kui sul on tahtmist meid aidata,» kostis Tuulispask, «ega me siis ära ei ütle.» 
Nende sõnadega lendas ta koos teistega kruusaaugust välja. Rebane hüppas nende asemele alla, 
hammustas kruusi ja sikutas kaant, kuid temagi ei saanud kruusi lahti. 
«Kas sa saad välja uurida, mis seal sees on?» küsis Tuulispask. 

Rebane veeretas kruusi edasi-tagasi ja kuulatas tähelepanelikult. 

«See ei saa olla miski muu kui hõberaha,» lausus ta. 

See oli rohkem kui varesed olid lootnud. 

«Kas sa arvad, et seal võiks olla hõbe?» küsisid nad ja nende silmad pidid saagihimu pärast lausa 
peast välja kargama, sest nii kummaline kui see ka on, pole maailmas ometi midagi, mida varesed 
armastaksid rohkem kui hõberaha. 

«Kuulake, kuidas kõliseb!» ütles rebane ja veeretas veel kord kruusi. «Ainult ma ei tea, kuidas me 
ta kätte saaksime.» 

«Ei; see on vist küll võimatu,» arvasid varesed. 

Rebane seisis, hõõrus vasaku käpaga pead ja mõtiskles. Ehk õnnestub tal nüüd vareste kaasabil saada 
oma võimusesse seda poisinolki, kes on seni ikka ta käest pääsenud. 

«Ma tean küll, kes võiks teile kruusi lahti teha,» ütles rebane. 

«Ütle siis ometi! ütle siis!» karjusid varesed ja sattu sid niisugus.esse õhinasse, et lendasid alla 
augupõhja. 

«Seda. ma võin teha, kui te ainult lubate minu nõudmist täita,» kostis rebane. 

Ta jutustas nüüd varestele Pöialpoisist ja ütles neile, et kui neil õnnestub teda nõmmele tuua, küll 
ta siis neile kruusi lahti teeb. Kuid tasuks nõuande eest nõudis rebane, et varesed annaksid Pöialpoisi 
talle, niipea kui see on nende kruusi lahti saanud. Varestel polnud mingit põhjust Pöialpoissi hoida ja 
nad olid kaubaga otsekohe nõus. 

Kokkulepe saavutati hõlpsasti, raskem aga oli leida Pöialpoissi ja metshanesid. 

Tuulispask asus ise koos viiekümne varesega teele ja lubas varsti tagasi tulla. Kuid päev läks 

päeva järel, ilma et Varesemäe varesed olehid näinud ta varjugi. 


Vareste küüsis 


Kolmapäeval, 13. aprillil 


Metshaned olid juba aovalgel üleval, et jõuda pisut keha kinnitada, enne kui nad alustavad 
teekonda Ostergötlandi. Laid Gasfjärdis, kus nad olid ööbinud, oli väike 

ja paljas, kuid selle ümber vees leidus vesikasve, millest nad said kõhu täis süüa. Halvem oli lugu 
poisiga. Tem ei suutnud leida endale midagi söödavat. 

Kui ta seal näljasena seisis ja, hommikujahedusest kange, otsivalt ringi vaatas, langes ta pilk 
kahele oravale, kes mängisid võssakasvanud maaninal otse kaljusaare vastas. Nils arutas, kas 
oravatel peaks veel olema midagi alles nende talvisest toidutagavarast, ja palus valget isahane viia ta 
neemele, et ta saaks oravatelt endale paar pähklit paluda. 

Suur valge hani ujus poisiga otsekohe üle väina, kuid õnnetuseks olid oravad nii ametis teineteise 
tagaajamisega puu otsast puu otsa, et ei võtnud vaevaks poissi kuulatagi. Selle asemel vudisid nad 
aina sügavamale metsatukka. Poiss tõttas neile järele ja kadus peagi kalda äärdejäänud isahane 
silmist. 

Nils sum as edasi läbi ülastepuhma, mis oli nii kõrge, et ulatus talle lõuani, kui tundis äkki, et 
keegi haarab tal kraest ja püüab teda õhku tõsta. Ta pööras ringi ja nägi, et vares oli ta särgikaelusest 
kinni napsanud. Nils püüdis ennast lahti rabelda, aga ennekui see tal õnnestus, tõttas kohale veel üks 
vares, kes napsas kinni ta sukasäärest ja tõmbas ta pikali. 

Oleks Nils Holgersson otsekohe appi hüüdnud, siis oleks valge isahani kindlasti suutnud teda 
vabastada, aga poiss arvas, et küllap ta saab isegi hakkama nende paari varesega. Ta tagus käte ja 
jalgadega, kuid varesed ei lasknud teda lahti ja neil õnnestus koos poisiga õhku tõusta. Sealjuures 
olid nad nii ettevaatamatud, et Nilsi pea kopsas vastu puuoksa. Ta sai tugeva hoobi lagipähe, silme 
ees läks tal mustaks ja ta kaotas meelemärkuse. 

Kui Nils silmad jälle lahti lõi, oli ta kõrgel õhus. Pikkamööda tuli ta meelemärkusele tagasi ega 
teadnud alguses, kus ta on või mida ta näeb. Kui ta allapoole vaatas, paistis, nagu laiuks ta all mingi 
tohutu suur villane vaip, mis oli rohelisest ja pruunist lõngast segase mustri järgi kootud. Vaip oli 
väga paks ja kohev, aga poisi arvates oli lausa patuasi, kui halvasti ta oli hoitud. Ta oli päris närudes, 
pikad lõhed jooksid temast läbi ja mõnes kohas olid suured tükid välja kistud. Kõige kummalisem 
aga tundus see, etta näis olevat laotatud klaaspõrandale, sest läbi vaiba aukude ja lõhede helkis selge 
ja läikiv peegelpind. Järgmiseks märkas poiss, et päike veeres üles taevale. 

Kohe hakkas peegelklaas vaiba aukude ja lõhede all punaselt ja kuldselt helk,ima. Kõik see oli väga 
ilus ja poiss tundis kaunist värvimängust rõõmu, ehkki ta ei saanud õieti aru, mis see kõik oli, mida 
ta nägi. Nüüd aga lasku-. 

sid varesed madalamale ja sedamaid taipas poiss, et suur vaip seal all oli maapind, mis siinkohal oli 
kaetud rohelise okas-puumetsa ja pruuni raagus lehtpuumetsaga, .ning et lõhed ja augud olid 
helkivad väinad ja väikesed järved. 

Talle tuli meelde, kuidas ta esimest korda õhus viibides oli arvanud, et Skäne näeb välja nagu 
ruuduline riidetükk. Aga mis võis olla siin see katkirebitud vaiba taoline maa? 

Ta esitas endale suure hulga küsimusi. Miks pole ta valge isahane turjal? Miks lendab tema ümber 
suur parv vareseid? Ja miks kistakse ja raputatakse teda sinnatänna, nagu tahetaks teda tükkideks 
rebida? 

Siis sai talle korraga kõik selgeks. Paar varest olid ta ära roövinud. Valge isahani oli jäänud kalda 
äärde ning ootas, metshaned aga pidid juba täna Ostergötlandi poole edasi rändama. Teda ennast 
viidi edelasse, mida ta järeldas sellest,. et päikeseketas oli tema selja taga. Suur metsavaip tema all 
aga oli kindlasti Smäland. 

«Mis saab nüüd küll valgest isahanest, kui ma enam ei saa tema eest hoolitseda?» mõtles poiss ja 
hakkas varestele hüüdma, et nad viiksid ta jalamaid metshanede juurde tagasi. Iseenda pärast ei 
kartnud ta põrmugi. Tema arvates olid varesed ta puhtast koerusest kaasa viinud. 

Varesed ei teinud ta manitsustest väljagi, vaid lendasid aina edasi nii kiiresti kui jaksasid. Kuid mõne 
aja pärast laksutas üks neist tiibu sellisel viisil, mis tähendas: «Ettevaatust! Hädaoht!» Kohe seejärel 
laskusid nad kuusemetsa, tungisid läbi oksavõra maapinnale ja panid poisi maha tiheda kuuse alla, 


kus ta oli nii hästi varjatud, et isegi kotka silm ei oleks teda seal märganud. 

Viiskümmend varest asusid poisi ümber, nokad tema poole, et teda valvata. 

«Võib-olla saan ma nüüd teada, miks te mu minema viisite, varesed?» ütles poiss. 

Aga vaevalt sai ta lõpetada, kui üks suur vares sisistas: 

«Ole vait! Muidu ma nokin sul silmad peast.» 

Oli ilmne, et vares mõtles seda tõsiselt, ja poisil ei jäänud üle rrluud kui sõna kuulata. Nii ta siis istus 
seal ja 

põmitses varestele otsa, varesed aga põmitsesid talle otsa. 

Mida kauem ta neid vaatas, seda vähem nad talle meeldisid. Nende sulgrüüd olid kole räpased ja 
sakris, nagu ei teaks nad üldse, mis asi on suplus ja sulgede võidmine. Nende varbad ja küün ed olid 
kuivanud mullaga koos ja suunurgad täis toidujäänuseid. Oli näha, et need on hoopis teistsugused 
linnud kui metshaned. Poisile näis, et neil on julm, ahne, valvas ja jultunud ilme nagu kaabakatel ja 
hulgustel kunagi. 

«See on kindlasti ehtne röövlijõuk, kelle kätte ma olen sattunud,» mõtles ta. 

Samal hetkel kuulis ta oma pea kohal metshanede kutsehüüdu: «Kus sa oled? Mina olen siin. Kus 
sa oled? Mina olen siin.» 

Ta taipas, et Akka ja teised on tulnud teda otsima, kuid . enne kui ta neile vastata jõudis, sisistas 
suur vares, kes- paistis olevat jõugu juht, talle kõrva: 

«Mõtle oma silmade peale!» 

Ning Nilsil ei jäänud üle muud kui vait olla. 

Nähtavasti ei teadnud metshaned, et ta on neile nii lähedal, vaid lendasid ainult juhuslikult üle selle 
metsa. Ta kuulis nende hüüdu veel paar korda, siis kadus see kaugusseo «Nii, nüüd pead sa oma käe 
peal hakkama saama, Nils Holgersson,» ütles poiss endale. «Nüüd pead sa näitama, kas sa oled 
nende nädalate jooksul metsas midagi õppinud.» 

Mõne aja pärast tegid varesed näo, nagu tahaksid nad teele asuda, ja kui nad nüüdki näisid 
kavatsevat teda jälle sel viisil kandma hakata, et üks hoiab kinni särgikraest ja teine sukast, ütles 
poiss: 

«Kas teie vareste seas pole ühtki nii tugevat, kes võiks mind oma selga võtta? Te olete minuga 
juba nii halvasti ümber käinud, et mul on tunne, nagu oleksin ma pooleks läinud. Laske mind kellegi 
seljas ratsutada? Ma luban, et ma ei hüppa alla.» 

«Ära sa arva, et meid huvitab, kuidas sa ennast tunned» kostis parvejuht, aga nüüd astus esile 
kõige suurem vares, hatune ja kohmakas lind, kellel oli tiivas valge sulg, ning sõnas: 

«Meile kõigile oleks vist parem, Tuulispask, kui Pöialpoiss jõuaks pärale mitte poolikuna, vaid 
tervelt, sellepärast ma katsun ta selga võtta.» 

«Kui sa jaksad, Tola-Juss, siis pole mul selle vastu midagi,» iH1es Tuulispask. «Aga vaata, et sa 
teda ära ei kaota!» 

Sellega oli juba palju saavutatud ja poiss oli jälle täiesti rahul. «Ei maksa sellepärast veel tuju 
kaotada, et varesed mind ära röövisid,» mõtles ta. «Küll ma nende hädavarestega juba hakkama 
saan.» 

Varesed lendasid üle Smälandi ikka edasi edelasse. 

Hommik oli suurepärane, päikesepaisteline ja vaikne, ning linnud all maa peal laulsid täiel 
rinnaloma kosjalaule. Kõrges pimedas metsasistus üleval kuuseladvas rästas, tiivad rippu ja kõri 
kähe, ning laulis kogu aeg: «Küll sa oled ilus! Küll sa oled ilus! Küll sa oled ilus! Keegi pole nii ilus. 


Keegipole nii ilus. Keegi pole nii ilus.» Ja niipea kui ta oli selle laulu lõpetanud, alustas ta sedasama 
uuesti otsast peale. 

Poiss lendas just sel ajal üle metsa ja kui ta rästa laulu paar kgrda oli kuulnud ning märkas, et 
rästas midagi muud ei oskagi, pani ta käed toruna suu juurde ja hüüdis alla: «Seda me juba kuulsime! 
Seda me juba kuulsime!» 

«Kes see on? Kes see on? Kes see on? Kes narrib mind?» küsis rästas ning otsis silmadega seda, 
kes hüüdis. 

«See on Varestesaak, kes narrib su laulu,» vastas poiss. 

Samal hetkel pööras vareste pealik pead ja ütles: «Hoia oma silmi, Pöialpoiss!» 
Kuid poiss mõtles: 

«Ei, sind ma ei karda. Ma tahan just nimelt näidata, et ma sind ei karda.» 

Nad lendasid üha kaugemale sisemaale ja metsi ning järvi leidus igal pool. Ühes kaasikus istus 
raagus oksai emamelekas, tema ees aga seisis isamelekas, kes ajas suled kohevile, tõmbas kaela 
rõngasse ja õõtsutas oma keha, nii et ta rinnasuled krabisesid vastu puuoksa. Samal ajal kudrutas ta: 
«Sina, sina, sina oled metsas kõige ilusam. Keegi metsas pole nii ilus kui sina, sina, sina.» 

Kõrgel õhus aga lendas mööda poiss ja kui ta kuulis isameleka laulu, ei saanud ta vait jääda. 

«Ära usu teda! Ära usu teda!» hüüdis ta. 

«Kes, kes, kes see on, kes valetab mu peale?» kudrutas isamelekas ja otsis silmadega seda, kes oli 
seda hüüdnud. 

«See on Varesekoorem, kes sinu peale valetab,» kostis poiss. 

Jällegi pööras Tuulispask pea poisi poole ja käskis tal vait olla, kuid poissi kandev Tola-Juss ütles: 

«Las ta vatrab pealegi, siis hakkavad väikesed värvud arvama, et meie varesed oleme muutunud 
lõbusateks ja lustakateks lindudeks!» 

«Ei nad nii rumalad küll ei ole,» kostis Tuulispask, kuid nähtavasti meeldis see mõte temalegi, 
sest pärast seda laskis ta poisil hüüda nii palju kui selle süda kutsus. 

Kõige sagedamini lendasid nad üle metsade, aga muidugi oli ka kirikuid, kirikukülasid ja väikesi 
onne metsa veeres. Ühes kohas nägid nad vana hubast mõisahoonet. Hoone taga oli mets ja ees järv, 
tal olid punased seinad ja krobeline katus. Vägevad pärnad kasvasid ümber õue ja suured raagus 
karusmarjapõõsad aias. Üleval tuulelipu otsas istus kuldnokk ja laulis nii, et iga noot oli kuulda 
kuldnokaemale, kes haudus pimipuu otsas pesakastis. 

«Meil on neli väikest ilusat ümmargust muna. Meil on terve pesa täis toredaid mune.» 

Kui kuldnokk laulis oma laulu tuhandendat korda, lendas poiss parajasti üle mõisa. Ta pani käed 
torusse suu juurde ja hüüdis: 

«Harakas viib nad ära. Harakas viib nad ära.» 
«Kes see seal mind hirmutab?» küsis kuldnokk ja laksutas rahutult tiibu. 

«See on Varestevang, kes sind hirmutab,» kostis poiss. Seekord ei katsunud varesepealik teda 
vaigistada. Selle asemel hakkas nii temal kui ta parvel nii lõbus, et nad kraaksusid mõnutundest. 

Mida kaugemale sisemaale nad jõudsid, seda suuremaks läksid järved ja seda rohkem oli neis saari 
ning neemi. 

Ühel järvekaldal seisis isapart ja keerutas end emapardi ees. 

«Ma olen sulle truu oma elupäevade lõpuni. Ma olen sulle truu oma elupäevade lõpuni,» ütles 
isapart. 

«Ei see kesta, suve lõpunigi,» hüüdis möödalendav poiss. 

«Kes sa niisugune oled?» hüüdis isapart. 

«Mu nimi on Varesekandam,» vastas poiss. 

Lõuna paiku laskusid varesed ühte koplisse. Nad lendasid ringi ja otsisid endale süüa, kuid keegi ei 
mõelnudki anda midagi poisile. Siis lendas Tola-Juss pealiku juurde, nokas kibuvitsaoks mitme 


punase marjaga. 

«Säh, võta: Tuulispask!» ütles ta. «See on tore toit ja sobib sulle.» 
«Kas sa arvad, et ma hakkan sööma vanu kuivanud kibuvitsamarju?» turtsus Tuulispask põlglikult. 

«Ja mina arvasin, et sul on nende üle hea meel!» sõnas Tola-Juss ja heitis kibuvitsaoksa otsekui 
pahameelega eemale. Kuid see kukkus otse poisi ette ja see ei viivitanud oksa kinnihaaramisega ja 
marjade söömisega. 

Kui varesed olid söönud, hakkasid nad juttu ajama. «Mille üle sa mõtled, Tuulispask? Sa oled täna 
nii vaikne,» ütles üks neist pealikule.. 

«Ma mõtlen sellest, et siinkandis elas kord üks kana, kes väga armastas oma perenaist, ja et sellele 
tõsist rõõmu valmistada, munes ta terve kuhja mune, mis ta peitis aidapõranda alla. Kogu aja, mis ta 
mune haudus, rõõmustas ta mõeldes, kui hea meel on perenaisel pärast tibude üle. Perenaine imestas 
muidugi, kuhu kana nii kauaks jääb. Ta käis teda otsimas, aga ei leidnud. Kas sa oskad ära arvata, 
Pikknokk, kes leidis kana ja munad üles?» 

«Ma usun, et oskan ära arvata küll, Tuulispask. Aga kui sa juba sellest juttu tegid, siis jutustan 
minagi midagi taolist. Kas mäletate seda suurt musta kassi Hinnerydi kirikumõisas? Ta polnud oma 
pererahvaga rahul, sest need võtsid vastsündinud pojad temalt alati ära ja uputasid nad. Ainult üks 
kord õnnestus tal neid ära peita ja see oli siis, kui ta nad põllule õlekuhja sisse viis. Ta oli oma - 
poegadega muidugi väga õnnelik, aga ma arvan, et mina sain nedest rohkem rõõmu kui tema.» 

Nüüd sattusid kõik niivõrd hoogu, et hakkasid üksteisest üle karjuma. 

«See ka mõni kunst - varastada mune ja kassipoegi!» ütles üks. «Mina ajasin kord taga noort 
jänest, kes oli peaaegu täiskasvanud. Oli alles tegemist, et talle ühest padrikust teise järele kihutada.» 

Kaugemale ta ei jõudnud, sest teine vares lõikas tal sõna suust. 

«Võib ju küll lõbus olla kanadele ja kassidele pahandust teha, aga minu arvates on siiski rohkem 
väärt see, kui vares teeb meelehärmi inimesele. Mina varastasin kord hõbelusika . . » 

Nüüd aga leidis poiss, et tal on villand istuda ja kuulata sellist loba. 

«Kuulge, teie varesed!» ütles ta. «Mulle paistab, et teil peaks häbi olema oma kurjusest rääkida. 
Mina elasin kolm nädalat metshanede seas ja nende poolt ei näinud ega kuulnud ma midagi halba. 
Teil on vist vilets pealik, kes lubab teil sedamoodi röövida ja tappa. Te peaksite küll algama uut elu, 
sest ma võin teile öelda, et inimesed on teie kurjusest nii tüdinenud, et püüavad teid ükskõik mil 
viisil ära hävitada. Ja siis on teil varsti lõpp käes.» 

Kui Tuulispask ja varesed seda kuulsid, said nad nii vihaseks, et tahtsid poisi kallale söösta .ja ta 
tükkideks kiskuda. Aga Tola-Juss naeris ja kraaksus ning astus poisi ette. 

«Ei, ei, ei!» hüüdis ta ja näis tõsiselt ehmununa. «Mõelge, mis ütleb Tuule-Kadri, kui te kisute 
Pöialpoisi lõhki, enne kui ta on hõberaha meile kätte toimetanud?» 

«Võib-olla ehk sina, Tola-Juss, kardad naisi,» ütles. Tuulispask, kuid igatahes jätsid nii tema kui 
teised varesed Pöialpoisi rahule. 

Varsti pärast seda lendasid varesed edasi. Siiamaani oli poiss endamisi mõelnud, et Smäland 
polegi nii kehv maanurk, nagu ta oli kuulnud. See oli küll täis metsi ja .mäeseljakuid, kuid jõgede ja 
järvede vahel leidus ka ülesharitud põlde ning täiesti tühja maad polnud ta veel nägema juhtunudki. 
Aga mida kaugemale sisemaale nad jõudsid, seda harvemaks jäid külad ja üksikud talud. Lõpuks 
paistis poisile, et nad lendavad üle kõrbe, kus ta ei näinud midagi peale rabade, nõmmede ja 
kadakapuhmaste. 

Päike oli loojunud, aga õhtu veel täiesti valge, kui varesed jõudsid suurele kanarbikunõmmele. 
Tuulispask saatis ühe kaaslastest ette teatama, et tema retk oli edukas, ja kui Tuule-Kadri seda 


kuulda sai, tõusis ta koos mitmesaja varesega Varesemäelt õhku ja lendas saabujaile vastu. 

Kõrvulukustava kraaksumise saatel, mida tõid kuuldavale varesed üksteisega kohtudes, ütles Tola- 
Juss nüüd poisile: 

«Sa oled kogu reisi ajalolnud nii tore ja lõbus, et hakkasid mulle päriselt meeldima. Sellepärast 
tahan ma sulle head nõu anda. Niipea kui me maandume, palutakse sind. ära teha üks töö, mis võib 
paista sulle väga kerge. Aga hoidu seda tegemast!» 

Kohe pärast seda pani Tola-Juss Nils Holgerssoni kruusaaugu põhja maha. Poiss vajus pikali ja jäi 
lebama, nagu oleks ta puruväsinud. Tema ümber laksutas tiibu nii palju 

vareseid, et õhk vihises otsekui tormituul, kuid poiss ei teinud silmigi lahti. 

«Pöialpoiss,» sõnas Tuulispask, «tõuse üles! Sa pead meid nüüd aitama ühes asjas, mis on sulle 
väga hõlpus.» 

Kuid poiss ei liigutanud oimugi, vaid teeskles magamist. Siis võttis Tuulispask nokaga ta käest 
kinni ja vedas ta mööda liiva vanaaegse savikruusi juurde; mis seisis keset auku. 

«Tõuse üles, Pöialpoiss,» ütles ta, «ja tee see kruus lahti!» . 

«Miks sa ei lase mind magada?» küsis pojss. «Ma olen liiga väsinud, et täna õhtul midagi teha. 
Oodake homseni!» 

«Tee kruus lahti!» käskis Tuulispask ja raputas teda. 

Poiss tõusis istukile ja silmitses kruusi. «Kuidas saan, mina, vaene laps, seda kruusi lahti? See on ju 
niisama suur kui ma ise.» 

«Tee ta lahti!» käsutas Tuulispask veel kord. «Muidu läheb sul halvasti.» 

Poiss ajas end jalule, tuigerdas kruusi juurde, katsus kaant ja laskis käed rippu. 

«Ega ma harilikult nii nõrk ei olegi,» ütles ta. «Kui te ainult lasete mul hommikuni magada, siis ma 
peaksin sest kaanest jagu saama.» 

Kuid Tuulispask oli järeleandmatu, ta sööstis ettepoole ja näpistas poissi jalast. Niisugust 
kohtlemist mingi varese poolt ei suutnud poiss kannatada. Ta tõmbas end ühe ropsuga lahti, hüppas 
paar sammu tagasi, tõmbas pussi tupest ja sirutas pussiga käe ette. 

«Hoia ennast!» hüüdis ta Tuulispasale. 

See aga oli nii tige, et ei põrganud tagasi hädaohu ees. 

Ta tormas poisi poole, nagu oleks ta pime, ja sattus nii parajasti noa otsa, et see tungis talle läbi 
silma ajju. Poiss tõmbas noa kiiresti tagasi, kuid Tuulispask laksatas ainult korraks tiibadega ja vajus 
siis surnult kokku. 

Tuulispask on surnud! Võõras tappis meie pealiku Tuulispasa!» hüüdsid kõige lähemal seisvad 
varesed ja seejärel tekkis hirmus segadus. Mõned hädaldasid, teised nõudsid kättemaksu. Kõik 
keksisid või lendasid poisi poole, eesotsas Tola-Jussiga. Kuid see käitus kentsakalt nagu alati. Ta 
ainult laksutas ja ajas poisi kohal tiibu laiali, takistades niiviisi teisi poisile lähenemast ja teda 
nokkimast. 

Nüüd arvas poiss, et temaga on lood halvad. Ta ei saanud vareste eest kuhugi põgeneda ja tal 
polnud ka kohta, kuhu ennast peita. Siis aga meenus talle savikruus. Ta haaras kruusi kaanest kõvasti 
kinni ja tõmbas selle lahti. Seejärel hüppas ta kruusi, et sealt varju leida. Kuid see oli halb peidupaik, 
sest kruus oli peaaegu serva ni täis väikesi õhukesi hõberahasid ja poiss ei saanud pugeda kuigi 
sügavale. Siis kummardus ta ja hakkas münte välja loopima. 

Sinnamaani olid varesed trüginud tema ümber tihedas summas ja katsunud teda nokaga lüüa, aga 
kui ta hakkas münte kruusist välja pilduma, unustasid nad jalamaid oma kättemaksuhimu ning 
ruttasid raha üles korjama. Poiss loopis münte välja kamalute viisi ja kõik varesed, sealhulgas isegi 
Tuule-Kadri, korjasid neid üles. Ning igaüks, kes oli saanud mündi kätte, lendas suure kiiruga oma 


pesasse seda peitma. 

Kui poiss oli loopinud kruusist välja kogu hõberaha, vaatas ta üles. Kruusaauku polnud jäänud 
rohken. kui üksainus vares. See oli valge tiivasulega Tola-Juss, sama, kelle selJas ta oli siia 
lennanud. 

«Sa osutasid mulle suurema teene, kui sa ise oskad arvatagi, Pöialpoiss,» ütles vares sootuks teise 
hääle ja tooniga kui varem, «ja ma tahan päästa su elu. Roni mulle selga ja ma viin su niisugusesse 
peidupaika, kus sa võid täna öösel julge olla! Homme korraldan ma nii, et sa pääsed tagasi 
metshanede juurde.» 


Hütis 
Neljapäeval, 14, aprillil 


Kui poiss järgmisel hommikul ärkas, lamas ta sängis. Nähes ennast ruumis, millel on neli seina 
ümber ja lagi peal, arvas ta enda kodus olevat. 
«Ei tea, kas ema toob varsti kohvi,» pomises ta poolunes. 

Kuid siis meenus talle, et ta on tühjas mahajäetud onnis Varesemäel ja et valge tiivasulega Tola- 
Juss oli ta eelmisel õhtul siia toonud. 

Kogu poisi keha valutas pärast seda sõitu, mille ta oli läbi teinud eelmisel päeval, ja talle tundus, et 
on mõnus 

lesida vaikselt, oodates Tola-Jussi, kes oli lubanud talle järele tulla. 

Sängi ees rippusid ruudulisest puuvillasest riidest kardinad ja poiss lükkas need kõrvale, et heita 
pilku tuppa. Tal oli otsekohe selge, et seesugust maja pole ta veel kunagi näinud. Seinad koosnesid 
ainult mõnest palkide reast ja kohe nende pealt algas katus. Lage polnud ja pilk küündis sarikateni. 
Kogu onn oli nii väike, et näis olevat tehtud pigem temasuguste kui tõeliste inimeste jooks, ning 
ometi olid pliit ja soemüür nii suured, nagu ta veel kunagi polnud näinud. Uks oli ühes otsaseinas 
pliidi kõrval ja nii väike, et sarnanes mingi luugiga. Teises otsaseinas nägi ta madalat ja laia paljude 
väikeste ruutudega akent. Onnis polnud peaaegu üldse mingit mööblit, mida oleks võinud paigast 
liigutada. Pink ühe pikiseina ääres ja laud akna all olid seina küljes kinni samuti ka see suur säng, 
kus ta lamas, ja kirju seinakapp. 

Poiss ei saanud jätta imestamata, kes küll võiks olla onni peremees ja miks ta oli onni maha 
jätnud. Paistis küll nii, et onni kunagised elanikud kavatsevad siia veel tagasi pöörduda. Kohvipada 
ja pudrupott seisid alles koldel ja ahjunurgas oli pisut põletispuid. Ahjuroop ja leivalabidas seisid 
nurgas, vokk oli tõstetud pingile, akna kohal riiuiil oli takukoonlaid ja linu, paar lõngavihti, 
rasvaküünal ja kimp tuletikke. 

Jah, võis päris kindlasti arvata, et hüti omanikud kavatsevad tagasi pöörduda. Sängis olid alles 
voodiriided ja seintel pikad riideribad, millele oli maalitud kolm ratsanikku nimega Kasper, 
Melchior ja Balthasar. Samu hobuseid ja samu ratsanikke oli maalitud mitu korda. Nad ratsutasid 
ümber terve toa ja jätkasid oma teed koguni sarikateni välja. 

Kuid üleval katuse all silmas poiss midagi niisugust, mis ajas ta silmapilkselt jalule. Seal rippus 
parrel paar kuivatatud leivapätsi.l Need paistsid küll olevat vanad ja kopitanud, kuid olid siiski 
leivad. Nils virutas leivapätsidele ahjuroobiga pihta, nii et üks tükk pudenes põrandale. Ta sõi ja 
tappis oma pauna täis. Leib maitses otse uskumatult hea. 


1 Rootsi leib küpsetatakse tavaliselt lamedais pätsides, millel on keskel auk. Hiljem ta 


kuivatatakse ja võib säilida kuivikleivana väga kaua, 

Ta vaatas toas ringi, püüdes leida veel midagi, mis tal oleks kasulik kaasa võtta. «Küllap ma võin 
võtta, mis mul tarvis on, kui keegi teine nendest asjadest ei hooli,» mõtles ta. Kuid enamjagu 
olemasolevaid asju olid liiga suured ja rasked. Ainus, mis ta suutis kaasa võtta, olid mõned tuletikud. 
Nils ronis üles söögilauale ja kiigutas end siis kardina abil riiulile. Sel ajal kui ta seal seisis ja 
tuletikke pauna toppis, tuli läbi akna sisse valge sulega vares. 

«Siin ma nüüd olen!» sõnas Tola-Juss Ja laskus lauale. 

«Ma ei saanud varem tulla, sest meie varesed valisime täna uut pealikut Tuulispasa asemele.» 
«Kelle te siis valisite?» küsis poiss. 

«Me valisime .varese, kes ei luba röövimist ega ülekohut. 

Me valisiple Kraaks Valgesule, keda varem hüüti Tola Jussiks,» vastas vares ja ajas end 
majesteetlikult sirgu. 

«See oli hea valik,» tähendas poiss ja soovis talle õnne. 

«Jah, sa võid mulle tõepoolest õnne soovida,» ütles Kraaks ja hakkas poisile jutustama, missuguseid 
näguri päevi ta Tuulispasa ja Tuule-Kadri võimu all varem oli näinud. 


Samal. ajal kuulis poiss akna taga häält, mille ta arvas ära tundvat. 

«Kas ta siin sees ongi?» küsis Smirre-rebane. 

«Jah, seal ta ennast peidab,» vastas varese hääl. 

«Hoia ennast, Pöialpoiss!» hüüdis Kraaks. «Tuule Kadri on seal väljas koos selle rebasega, kes sind 
tahab nahka pista.» 

Rohkem ei jõudnud ta midagi öelda, sest Smirre hüppas vastu akent. Vana pehkinud aknaraam 
andis järele ja järgmisel silmapilgul seisis Smirre aknalaual. Kraaks Valgesule, kes ei jõudnud 
minema lennata, hammustas ta kohe surnuks. Siis hüppas ta põrandale maha ja hakkas poissi otsima. 
See katsus ennast peita suure takukoonla taha, kuid Smirre oli teda juba näinud ja võttis hoogu 
hüppeks. Onn oli nii pisike ja madal, et poiss mõistis rebane saab ta suurema vaevata kätte. Kuid sel 
silmapilgul leidis ta ka kaitsevahendi. Kiiresti tõmbas ta tikust tuld, süütas takud, ja kui need 
leegitsema lõid, viskas ta nad alla Smirre rebasele kaela. Kui rebane sattus tulle, haaras teda mee- 

letu hirm. Ta ei mõelnud enam poisile, vaid põgenes ülepeakaela onnist. 

Ent paistis, et poiss oli ühest hädaohust pääsenud ainult selleks, et sattuda teise veel suuremasse. 
Smirrele kaela heidetud takukoonlaist oli tuli jõudnud levida sängikardinatesse. Nils hüppas 
põrandale ja katsus tuld lämmatada, kuid see lõõmas juba liiga tugevasti. Onn täitus kiiresti suitsuga 
ja akna alla seisma jäänud rebane Smirre hakkas taipama, kuidas on lood onnis. 

«Noh, Pöialpoiss!» hüüdis ta. «Kumma tee sa nüüd valid, kas küpsed seal sees ära või tuled välja 
minu juurde? Mulle meeldiks küll rohkem sind ära süüa, aga mil viisil sind surm ka ei tabaks, on see 
mulle ikkagi armas.» 

Poiss ei osanud arvata muud, kui et rebasel on õigus, sest tuli levis kohutava kiirusega. Kogu säng 
põles juba, põrandalt tõusis suitsu ja mööda piltidega kaunistatud, riideribasid roomas tuli ühe 
ratsaniku juurest teise juurde. Poiss oli karanud pliidile ja katsus suitsulõõri lahti teha, kui kuulis, et 
lukuauku pisteti võti ja keerati seda tasakesi. Tulijaiks pidid olema inimesed ja kuna ta oli suures 
hädas, ei ehmatanud ta selle üle, vaid tundis ainult rõõmu. Ta seisis juba lävel, kui uks lõpuks 
avanes. Ta nägi enda ees kahte last, kuid tormas neist mööda õue, jõudmata isegi vaadata, mis näo 
need tegid, nähes onni sisemust üleni leekides. 


Kaugele ei julgenud Nils joosta. Ta teadis väga hästi, et rebane Smirre varitseb teda ja sai aru, et 
peab hoiduma laste lähedusse. Ta keeras ringi ja vaatas, mis inimesed need siis on, aga vaevalt oli ta 
neid ühe sekundi vaadanud, kui jooksis nende poole, hüüdes: 

«Tere, hanetüdruk Asa! Tere, väike Mats!» 

Sest niipea kui poiss lapsi nägi, unustas ta sootuks, kus ta on. Varesed, leegitsev onn ja kõnelevad 
loomad kadusid ta mälust. Talle näis, nagu kõnniks ta hanekarja valvates mööda kõrrepõldu Lääne- 
Vemmenhögis ja tema kõrval käivad oma hanekarju hoides needsamad lapsed Smälandist. Ning neid 
nähes hüppas ta .kohe kiviaia otsa ja hüüdis: «Tere, hanetüdruk Asa! Tere, väike Mats!» 

Aga kui lapsed nägid niisugust pisikest mehikest õieli kätega nende poole tulevat, haarasid nad 
teineteisel käest kinni, taganesid paar sammu ja näisid olevat surmani hirmunud. 

Kui poiss nägi nende hirmu, ärkas ta ja talle meenus, 

kes ta on. Ning siis mõtles ta, et talle poleks võinud juhtuda miaagi halvemat, kui et just need lapsed 
said näha, kuidas. ta on ära nõiutud. Teda valdas häbi ja mure sellepärast, et ta pole enam inimene. 
Ta pööras ringi ja põgenes, teadmata isegi, kuhu. 

Ent kui poiss alla nõmmele jõudis, oli tal ometi õnne, sest. keset kanarbikku silmas ta midagi valget 
ja talle tuli vastu valge isahani koos Siidsulega. Kui isahani nägi poissi niisuguse hooga jooksvat, 
arvas ta, et teda jälitavad kurjad vaenlased: Ta viskas poisi suure kiiruga endale turjale ja tõusis koos 
temaga lendu. 


XVII VANA TALUNAINE 


Neljapäeval, 14. aprillil 


Kolm väsinud rändurit olid hilisel õhtul teel ja otsisid öömaja.. Nad lendasid küll üle Smälandi 
kehva ja inimtühja põhjapoolse osa, aga sobiva puhkepaiga oleksid nad siiski pidanud leidma, sest 
nad polnud hellikud, kes oleksid endale nõudnud pehmeid voodeid või hästi sisustatud ruume. 


«Kui mõnel pikal mäeseljakul oleks nii järsk ja kõrge hari, et rebane ei saaks kusagilt sinna üles 
ronida, siis oleks meil hea magamispaik olemas,» ütles üks neist. 

«Kui ainuski neist suurtest rabadest oleks sula ja nii pehme ja vesine, et rebane ei julgeks sinna 
astuda, poleks seegi paha öömaja,» arvas teine. 

«Kui jää mõnel kinnikülmunud järvel, millest me üle lendame, oleks kaldast lahti, nii et rebane 
sinna ei pääseks, siis oleksime leidnud just selle, mida otsime,» tähendas kolmas. 


Kõige halvem oli see, et kui päike oli loojunud, jäid kaks rändurit nii uniseks, et võisid iga 
silmapilk alla kukkuda. 


Kolmas aga, kes suutis ennast ärkvel hoida, läks järjest rahutumaks sedamööda, kuidas lähenes 
öö. «Lausa õnnetus,» mõtles ta, «et oleme sattunud kohta, kus järved ja sood on kinni külmunud, nii 
et rebane pääseb igalt poolt läbi. Mujal on ju jää juba sulanud, aga me oleme nüüd 

vist Smälandi kõige külmemas osas, kuhu kevad pole veel jõudnud. Ma ei tea, mis ma pean tegema, 
et head magamiskohta leida. Kui ma ei leia hästi kaitstud paika, on Smirre-rebane veel enne 
hommikut meil kaelas.» 

Ta vaatas igasse külge, kuid ei näinud mingit varjulist paika, kuhu oleks võinud peatuma jääda. 
Oli pime ja külm õhtu, tuul lõõtsus ja taevast udutas vihma. Iga hetkega muutus kõik ümberringi üha 
kõledamaks ja õudsemaks. 


Võib tunduda imelikuna, et ränduritel ei näinud sugugi tahtmist olevat otsida peatuspaika mõnest 
talust. Nad olid möödunud juba paljudest kirikuküladest, ilma et oleksid koputanud ühelegi uksele. 
Nad ei hoolinud ka väikestest saunahüttidest metsaservas, mille üle rõõmustavad kõik vaesed 
rändurid. Tuleb peaaegu tahtmine öelda,. et nad olid ise süüdi kõigis oma raskustes, kui nad ei 
otsinud abi sealt, kus seda leida võib. 

Viimaks ometi, kui oli läinud juba nii pimedaks, et taevast oli peaaegu kadunud viimnegi ehatriip, 
ning kaks unist rändurit liikusid edasi ainult poolunes, sattusid nad üksiku, kõigist naabritest eemal 
asetseva talu juurde. See talu ei seisnud mitte ainult üksildasena, vaid näis ka, et seal ei ela kedagi. 
Korstnast ei tõusnud suitsu, aknast ei paistnud valgust ja ühtki inimest ei olnud õuel liikumas. Kui 
see kolmest rändurist, kes suutis end ärkvel hoida, seda paika nägi, mõtles ta: «Tulgu mis tuleb, aga 
sellesse tallu peame katsuma sisse pääseda. Ega me midagi paremat niikurnii ei leia.» 

Hetk hiljem seisid kõik kolm juba taluõuel. Kaks neist jäid samal silmapilgul magama, mil nad 
peatusid, kolmas aga vaatas innukalt ringi, kust peavarju leida. Talu polnud sugugi väike: Peale 
elumaja, talli ja lauda oli siin veel pikk rida aitu, rehealuseid, sahvreid ja tööriistakuure. Kuid kõik 
see paistis hirmus viletsa ja lagunenuna. Majade seinad olid hallid, sammaldunud ja viltused ning 
ähvardasid iga minut ümber kukkuda. Katustes haigutasid suured augud ja uksed rippusid murdunud 
hingedel viltu. Ilmselt polnud keegi siin juba ammu enam ühtki naela seina löönud. 

Selle ajaga oli ärkvel olija kindlaks teinud, missugune majadest peaks olema laut. Ta raputas oma 
teekaaslased unest üles ja juhtis nad laudaukse juurde. See oli õnneks kinni ainult haagiga, mis tuli 
orgiga urgitsedes hõlpsasti 

lahti. Ta tõmbas juba kergendatult hinge, mõeldes, et nad on peatselt väljaspool hädaohtu. Aga kui 
laudauks valju kriginaga lahti lõi, kuulis ta, kuidas lehm hakkas ammuma. 

«Tulete te viimaks ometi, pereema?» ütles lehm. «Ma arvasin juba, et te ei kavatse mulle täna 
õhtul süüa andagi.» 

Ärkvel olija seisatas ehmunult uksel, kui märkas, et laut polegi tühi. Ent kohe nä-gi ta, et seal pole 
kedagi peale ühe lehma ja umbes kolme või nelja kana, ning sai uuesti julgust. 

«Me oleme kolm vaest rändurit, kes tahaksid leida paika, kus meile ei saaks kallale rebane ja kus 
meid ei saaks kinni võtta inimene,» ütles ta. «Ei tea, kas see koht siin on meie jooks sobiv?» 

«Ma arvan küll,» kostis lehm. «Seinad on siin ju viletsad, aga rebane neist siiski veel läbi ei saa, ja 
talus elab ainult üks vanaeideke, kes ei suuda enam kedagi kinni puüda. Aga, kes teie olete?» jätkas 
ta ja keeras ennast latris, et uustulnukaid näha. 

«Nojah, mjna olen Nils Holgersson Lääne-Vemmenhö'gist, kes nõiuti härjapõlvlaseks,» vastas 
esimene sisseastuja, «ja minuga on kaasas koduhani, kelle seljas ma tavaliselt sõidan, ja üks hahk.» 

«Nii haruldasi võõraid pole minu maja veel näinud,» ütles lehm, «ja olge tervitatud, kuigi ma 
lootsin, et see on mu pereema, kes mulle õhtusööki tuleb andma.» 

Poiss juhtis nüüd linnud lauta, mis oli üsna suur, ja paigutas nad tühja latrisse, kus nad 
silmapilkselt magama jäid. Iseenda jooks kraapis ta heintest kokku väikese magamisaseme ja lootis, 
et jääb samuti otsekohe magama. 

Sellest aga ei tulnud midagi välja, sest õnnetu lehm, kel õhtusöök oli saamata, ei jäänud hetkekski 
rahule. Ta raputas lõõga, tammus latris ja kaebas, kui näljane ta on. Poiss ei saanud sõba silmale, 
vaid lamas niisama ja mõtles järele kõige üle, mis temaga viimastel päevadel oli juhtunud. . 

Ta mõtles hanetüdruk Asale ja väikesele Matsile, keda ta nii ootamatult oli kohanud, ning jõudis 
järeldusele, et see väike onn, millele ta oli kogemata tule otsa pannud, pidi nähtavasti olema nende 
vana kodu Smälandis. Talle meenus, et: oli neid kuulnud rääkivat just niisugusest onnist ja suurest 
kanarbikunõmmest, mis laius selle 

ümber. Nüüd olid nad tulnud oma kodu vaatama ja kui nad sinna jõudsid, seisis see leekides! Ta oli 
neile palju kurvastust valmistanud ja tal oli väga valus selle pärast. Kui ta veel kunagi inimeseks 
saab, katsub ta kindlasti selle kahju ja nende pettumuse heaks teha. 

Siis rändasid ta mõtted vareste juurde ja kui talle meenus Tola-Juss, kes oli ta elu päästnud ja 
saanud surma nii vähe aega pärast seda, kui ta pealikuks oli valitud, siis muutus ta nii kurvaks, et 
talle tulid pisarad silma. 

Viimased päevad olid olnud talle õige rasked. Aga suur õnn oli ka see, et isahani ja Siidsulg ta 
üles leidsid. 

Isahani oli jutustanud, et niipea kui metshaned Pöialpoisi kadumist olid märganud, hakkasid nad 
väikestelt loomadelt metsas tema kohta järele pärima. Peagi olid nad teada saanud, et kari Smälandi 
vareseid on ta ära viinud. Aga varesed olid juba silmapiirilt kadunud ja keegi ei osanud öelda, kuhu 
nad olid suundunud. Et poissi nii ruttu kui võimalik üles leida, oli Akka andnud hanedele käsu 
lennata paarikaupa laiali ja teda otsida. Kahe päeva pärast aga pidid nad kohtuma Smälandi 
loodepoolses osas ühe kõrge mäe otsas, mis oli järsult äralõigatud torni kujuline ja kandis Tabergi 
nime - kas nad siis on Pöialpoisi leidnud või mitte. Ja pärast seda kui Akka oli andnud neile kätte 
kõige täpsemad teemärgid ja põhjalikult seletanud, kuidas nad Tabergi juurde jõuavad, olid nad 
lahku läinud. 

Valge isahani oli valinud endale teekaaslaseks Siidsule ja nad olid lennanud koos ringi, tundes 
suurt muret Pöialpoisi pärast. Selle ringihulkumise ajal olid nad kuulnud, kuidas üks rästas karjus ja 
pahandas puuladvas istudes, et teda olevat narrinud keegi, kes end Varestesaagiks nimetas. Nad olid 
teinud rästaga juttu ja see oli neile näidanud, mis suunas Varestesaak oli lennanud. Hiljem olid nad 
kohtunud isameleka, kuldnoka ja isapardiga, kes kõik siunasid pahategijat, kes oli seganud nende 
laulmist ja nimetanud end Varesekoormaks, Varestevangiks ja Varesekandamiks. Sel viisil olid nad 
jõudnud Pöialpoisi jälgedes välja kanarbikunõmmele Sunnerbo kihelkonnas. 

Niipea kui isahani ja Siidsulg Pöialpoisi olid leidnud, olid nad kohe alustanud teekonda põhja 
poole, et jõuda Tabergi mäele. Kuid tee oli pikk ja pimedus saabus enne, kui mäetipp paistma 
hakkas. 

«Aga niipea kui me homme sinna jõuame, on kõik mure 

möödas,» mõtles poiss ja puges sügavamale heintesse, et sooja saada. 
Lehm oli kogu aja oma latris seistes hädaldanud. Nüüd hakkas ta äkki poisiga rääkima: 

«Mulle näib, et üks sissetulijaist ütles enda olevat päkapiku. Kui see nii on, siis oskab ta kindlasti 
lehma talitada.» 

«Mis sul siis tarvis on?» küsis poiss. 
«Mulle on tarvis kõike võimalikku,» vastas lehm. «Mind pole lüpstud ega puhastatud. Mul pole 
sõimes ööseks toitu ega latris küljealust. Pereema käis videviku ajal siin, et teha kõik korda nagu 
tavaliselt, aga ta tundis ennast nii haigena, et pidi kohe jälle tuppa minema, ja tagasi pole ta tulnud.» 


«Kahjuks olen ma nii väike ja väeti,» ütles poiss. «Ma ei usu, et saaksin sind aidata.» 

«Ara püüa mind uskuma panna, nagu oleksid sa sellepärast ka väeti, et sa väike oled,» ütles lehm. 
«Kõik härjapõlvlased, kellest ma olen kuulnud räägitavat, olid nii tugevad, et võisid terve koorma 
heinu selga võtta ja härja rusikaga maha lüüa.» 

Poiss pidi lehma üle tahes-tahtmata naerma. 

«Siis olid need küll teistsugused härjapõlvlased kui mina,» ütles ta. «Aga ma päästan su lõast lahti 
ja avan ukse, et. sa pääseksid laudast välja ja saaksid õue veeküna juurde jooma minna, ja siis ma 
ronin üles lakka ning katsun raputada sealt su sõime heinu.» 

«Nojah, eks sellestki oleks juba abi,» arvas lehm. 


Poiss tegi, nagu ta oli öelnud, ja kui lehma sõim jälle täis oli, arvas ta, et. saab nüüd viimaks ometi 
magama jääda. Aga vaevalt oli ta asemele roninud, kui lehm alustas temaga jälle juttu. 

«Sa saad minu peale vist päris pahaseks, kui ma palun sult veel üht asja,» ütles lehm. 

«Seda mitte, kui ma ainult asjaga hakkama saan,» vastas poiss. 

«Siis ma palun sind, mine korraks tuppa, see on siinsamas lauda vastas, ja vaata, kuidas on lood 
pereemaga. Ma kardan, et temaga on juhtunud õnnetus.» 

«Ei, seda )ma küll ei saa,» arvas poiss. «Ma ei julge end inimestele näidata.» 

«Sul ei tarvitse ometi karta vana haiget naist,» ütles 

lehm. «Ega sa ei peagi tuppa sisse minema. Mine ainult ukse taha ja piilu praost!» 

«Nojah, kui te minult midagi rohkemat ei nõua, siis võin ma seda ju teha,» ütles poiss. 

Nende sõnadega avas ta laudaukse ja astus õue. Öö oli õudne ja täis ohte. Taevas polnud ei kuud 
ega tähti, tuul oigas ja vihma valas alla. Kõige hullem aga oli see, et elumaja katuseharjal istusid reas 
seitse suurt öökulli. Õudne oli ainult kuulatagi, kuidas nad seal istudes halva ilma üle kaebasid, aga 
veel halvem oli see, et kui ükski neist oleks poissi silmanud, oleks see kohe olnud kadunud mees. 

«Küll on häda, et olen nii väike!» ütles poiss taluõuele astudes endamisi. Ja tal oli põhjust seda 
öelda. Enne kui ta elumaja juurde jõudis, puhus tuul ta kaks korda pikali ja ajas üks kord isegi nii 
sügavasse veelompi, et ta pidi peaaegu uppuma. Aga pärale jõudis ta siiski. 

Ta ronis üles paarist trepiastmest, kobis üle läve ja jõudis eeskotta. Toauks oli kinni, aga selle 
ühest nurgast oli suur tükk välja võetud, et kass saaks sisse ja välja käia. Nii ei teinud poisile raskust 
järele vaadata, kuidas on lood toas. 

Vaevalt oli ta heitnud pilgu tuppa, kui ta võpatas ja tõmbas pea tagasi. Toa põrandal lamas siruli 
vana hallipäine naine. Ta ei liigutanud ega teinud häält ja ta nägu oli kummaliselt valge, just nagu 
oleks nähtamatu kuu kallanud ta üle oma kahvatu valgusega. 

Poisile meenus, et kui ta vanaisa oli surnud, oli ka selle nägu olnud nii imelikult valge. Ning ta 
mõistis, et toa põrandal lamav vanainimene peab olema sumud. Surm oli saabunud nähtavasti nii 
äkki, et ta polnud enam jõudnud voodissegi heita. 

Poiss ehmus hirmsasti, mõeldes sellele, et ta on keset pimedat ööd üksipäini surnu seltsis. Ta tormas 
ülepeakaela trepist alla ja jooksis lauta tagasi. 

Kui ta oli lehmale jutustanud, mida nägi toas, jättis see söömise. 

«Või siis pereema on surnud,» sõnas lehm. «Siis on varsti ka minu päevad loetud.» 

«Küllap mõni ikka leidub, kes teie eest hoolitseb,» katsus poiss lohutada. 

«Sa ei tea, et ma olen juba kaks korda nii vana kui tavaliselt need lehmad, keda tapale saadetakse. 
Aga ma 

ei tahagi ena.m elada, kui mu pereema ei saa käia minu eest hoolitsemas.» 

Lehm ei. öelnud tükil ajal enam midagi, kuid poiss nägi, et ta ei maga ega söö. Mõne aja pärast 
alustas lehm uuesti juttu. 
«Kas ta lamab paljal põrandal?» küsis ta. 
«Jah, » vastas poiss. 
«Tal oli kombeks käia laudas,» jätkas lehm, «ja rääkida kõigest, mis talle muret tegi. Ma sain tema 
jutust aru, kuigi ma ei osanud talle vastata. Viimastel päevadel käis ta ja ütles end kartvat, et kedagi 
pole tema juures, kui ta sureb. Ta kartis, et keegi ei vajuta ta silmi kinni ega pane ta käsi risti rinnale, 
kui ta surnud on. Kas sa ei tahaks minna ja seda teha?» 

Poiss kõhkles. Talle meenus, et kui vanaisa suri, oli ema küll kõike seda teinud. Ta teadis, et see 
oli midagi niisugust, mida tingimata tuli teha. Teisest küljest aga tundis ta, .et ei julge sel õudsel ööl 


surnu juurde minna. Ta ei öelnud ei, kuid ei teinud ka sammugi laudaukse poole. 

Paar silmapilku. oli lehm vait, otsekui ootaks ta vastust. Aga kui poiss midagi ei öelnud, ei 
hakanud ta oma palvet :kordama. Selle asemel hakkas ta poisile oma perenaisest. rääkima. 

Sellest oli palju rääkida. Kõigepealt tuli jutustada kõigist neist. lastest, keda ta oli üles kasvatanud. 
Need olid ju iga päev käinud laudas, suviti aga olid nad rabas ja metsa all karjas, nii et vana lehm 
tundis neid väga hästi. Nad kõik olid olnud väga kenad, lõbusad ja töökad. Küll juba lehm teab, mis 
ta karjane väärt on! 

Ka talu kohta oli palju jutustada. Mitte alati ei olnud see nii vaene kui praegu. Ta oli olnud väga 
suur, kuigi ta maadeks olid enamalt jaolt rabad ja kivised karjakoplid. 

Seal polnud küll palju põllumaad, aga sööta oli selle eest külluses. Omal ajal oli lauda igas latris 
seisnud lehm ja praegu tühjana konutav härjalaut oli olnud täis härgi. Sel ajal oli rõõm ja hea tuju 
valitsenud nii toas kui laudas. 

Kui pereema laudaukse lahti tegi, oli ta trallitanud ja laulnud ning lehmad olid tema tulekut 
kuuldes rõõmsalt ammunud. 


Kuid pereisa oli surnud, kui lapsed olid veel nii väikesed, et ei suutnud midagi kasulikku teha, ja 
pereema oli pidanud talp koos kõigi tööde ja muredega enda peale võtma. Ta oli olnud tugev nagu 
mees ja ta oli kündnud 

ning lõiganud. Kui ta õhtuti tuli lauta lehmi lüpsma, oli ta vahel nii väsinud, et lausa nuttis. Aga kui 
ta oma lastele mõtles, läks ta jälle rõõmsaks. Siis pühkis ta pisarad silmist ja ütles: «Sellest pole 
midagi. Ka mina saan veel häid päevi näha, kui mu lapsed suureks kasvavad. Jah, kui nad kord 
suureks kasvavad.» 

Aga niipea kui lapsed suureks kasvasid, haaras neid imelik igatsus. Nad ei tahtnud koju jääda, vaid 
rändasid võõraile maile. Ema ei saanud neilt kunagi mingit abi. 

Paar tükki neist olid jõudnud enne ärasõitu abielluda ja jätsid oma väikesed la.psed koju. Ning 
nüüd jooksid need lapsed pereemale lauta järele, nagu seda olid teinud tema endagi lapsed. Nad 
käisid karjas ja olid head ning kenad lapsed. Ja õhtuti, kui pereema oli nii väsinud, et kippus lüpsi 
ajal magama jääma, õhutas ta ennast sellega, et mõtles nendde: «Küll minagi näen veel häid päevi, 
kui. nad kord suureks kasvavad,» lausus ta ja raputas end unest lahti. 

Aga kui lapsed suureks said, rändasid nemadki oma vanemate juurde võõrale maale. Ükski neist 
ei tulnud tagasi, ükski ei jäänud koju. Vana pereema jäi üksi 


tallu. 

Ta ei palunud neid kunagi, et nad tema juurde jääksid. Kui ta vana lehma juures latris seisis, rääkis 
ta ikka: 

«Kas sa arvad, Punik, et ma peaksin paluma neid enda juurde jääda, kui nad võivad rännata 
maailma ja head elu leida? Siin Smälandis pole neil ju midagi peale viletsuse loota.» 

Aga kui viimane lapselaps oli läinud, lõppes ka pereema jõud otsa. Ta läks korraga halliks ja vajus 
kössi ning hakkas käies komberdama, nagu ei suudaks ta ennast enam liigutada. Ja ta jättis 
töötamise. Tal polnud tahtmist talu eest hoolt kanda ning ta laskis kõik laguneda. Ta ei kohendanud 
enam hooneid ja müüs maha nii härjad kui lehmad. Ainus, kelle ta alles jättis, oli see vana lehm, kes 
nüüd Pöialpoisiga rääkis. Selle jättis ta tallu elama sellepärast, et kõik lapsed olid selle lehmaga 
karjas käinud. 

Ta oleks muidugi võinud palgata endale sulaseid ja tüdrukuid, kes oleksid teda töös aidanud, kuid 
ta ei tahtnud näha võõraid inimesi enda ümber pärast seda, kui omad olid ta maha jätnud. Ja võib- 
olla meeldiski talle kõige enam, et talu lagunes, kui keegi ta lastest ei taht- 

nud tulla seda üle võtma. Ta ei tundnud muret oma vaesumise pärast, sest ta .ei hoolinud oma 
varandusest. Ta kartis ainult, et lapsed võiksid teada saada, kui raske tal on. «Et ainult lapsed seda 
teada ei saaks! Et ainult lapsed seda teada ei saaks!» ohkas ta läbi lauda komberdades. 

Lapsed kirjutasid talle alatasa ja kutsusid teda enda juurde, kuid ta polnud nõus sõitma. Ta ei 
tahtnud näha maad, mis oli nad temalt võtnud. Ta oli pahane selle maa peale. «On küll rumal minust, 
et ma ei salli seda maad, kus neil on nii hea,» rääkis ta. «Aga ma ei taha ometigi seda näha.» 

Ta ei mõelnud kunagi millelegi muule kui lastele ja sellele, et need olid. pidanud ära sõitma. Kui 
saabus suvi, ajas ta lehma välja, et see suure raba peal rohtu sööks. Ise istus ta päevade kaupa 
rabaveeres, käed rüpes, ja koju minnes ütles ta: «Näed sa, Punik, kui siin selle viljatu raba 
asemeloleksid olnud suured rammusad põllud, siis poleks neil tarvis olnud ära sõita.» 

Ta võis vihastada raba peale, mis oli nii suur ja lal ega toonud mingit kasu. Ta võis istuda ja 
rääkida, see olevat raba süü, et laipsed olid tema juurest minema sõitnud. 

Viimasel õhtul oli ta olnud nõrgem ja värisenud rohkem kui kunagi varem. Ta polnud isegi lüpsiga 
toime tulnud. Ta oli seisnud latri najal ja jutustanud, et tema juures käinud kaks talumeest ja tahtnud 
raba ära osta. Nad tahavad seda kraavitada ja siis sinna vilja külvata. See oli teda ühtaegu 
hirmutanud kui ka rõõmustanud, «Kuuled sa, Punik,» .oli ta öelnud, «kuuled sa, nad ütlesid, et rabas 
võib kasvada rukis? Nüüd kirjutan ma lastele, et nad tuleksid koju. Nüüd pole neil enam tarvis 
võõrsile jääda, nüüd võivad nad koduski endale leiba leida.» 

Selleks ta oligi tuppa läinud. 

Poiss ei kuulanud enam, mida vana lehm jutustas. Ta oli avanud laudaukse ja läinud üle õue surnu 
juurde, keda ta alles äsja oli nii väga kartnud. 

Kõigepealt seisis ta natuke aega vaikselt ja vaatas ringi. 

Tuba polnudki nii vaene, kui ta oli arvanud. Siin oli palju niisuguseid asju, mida leidub neil, kel on 
sugulasi Ameerikas. Uhes nurgas seisis ameerika kiiktool, aknaesisel laual oli kirev plüüšlina, sängi 
kattis kaunis päevatekk ja seintel rippusid ilusates nikerdatud raamides ära 

sõitnud laste ning lastelaste fotod, kummutil seisid kõrged vaasid ja paar küünlajalga paksude 
põimitud küünaldega. 

Poiss otsis tiikutoosi ja pani küünlad põlema. Ta ei teinud seda valguse pärast, vaid hoopis 
sellepärast, et see tähendas tema arvates surnule austuse avaldamist. 

Siis läks ta surnu juurde, vajutas selle silmad kinni, pani käed rinnale risti ja lükkas hõredad hallid 
juuksed näo eest kõrvale. 

Ta ei kartnud surnut enam põrmugi. Ta meel oli ütlemata kurb, et vana naine oli pidanud lõpetama 
oma elupäevad üksinduses ja igatsuses. Nüüd vähemalt valvab ta selle öö surnu juures. 

Ta otsis lauluraamatu välja ja hakkas poolvaljusti lugema paari kirikulaulu. Kuid keset lugemist 
peatus ta, sest talle tulid meelde tema oma isa ja ema. 

Või siis vanemad tunnevad niisugust igatsust oma laste järele! Seda polnud ta kunagi teadnud. Või 
siis nende jaoks on elu justkui lõppenud, kui lapsed on ära! Äkki igatsevad nemad seal kodus teda 
samuti taga, nagu see vanaeideke oli igatsenud! 

See mõte rõõmustas teda, kuid ta ei söandanud seda uskuda. Ta pole olnud niisugune, et keegi 
võiks teda taga igatseda. 

Aga mida ta pole olnud, selleks võib ta ehk veel saada. 

Enda ümber nägi ta ärasõitnute pilte. Need olid suured ja tugevad tõsiste nägudega mehed ja naised. 
Seal oli pikkade looridega pruute - ja peentes riietes härrasid ning krässus juuste ja ilusate valgete 
rõivastega lapsi. Kuid poisile paistis, et nad kõik põrnitsevad tühja pilguga ega taha midagi näha. 


«Vaesekesed!» ütles poiss piltidele. «Teie ema on surnud. Te ei saa seda enam heaks teha, et te 
tema juurest ära sõitsite. Aga minu ema elab!» 

Ta. jättis jutu katki, noogutas pead ja naeraias endamisi. 
«Minu ema elab,» ütles ta. «Nii isa kui ema elavad.» 

XVIII TABERGILT HUSKVARNASSE 


Reedel, 15. aprillil 


Poiss oli ärkvel peaaegu kogu öö, kuid vastu hommikut uinus ta ning nägi und isast ja emast. Ta 
tundis nad vaevalt ära. Mõlema jooksed olid läinud halliks, nägu vanaks ja kortsu. Nils küsis, millest 
see tuleb, ja nad vastasid, et nad on läinud nii vanaks igatsusest tema järele. Nils oli väga liigutatud 
ja väga imestunud, sest ta oli alati arvanud, et neil on hea meel, kui saavad temast lahti. 

Kui poiss ärkas, oli saabunud hommik ilusa ja selge ilmaga. Ta sõi kõigepealt ise tüki leiba, mille 
oli leidnud kambrist, söötis siis hanesid ja lehma ning avas laudaukse, et lehm võiks minna 
naabertallu. Kui ta tuleb omapead teistrele, küllap siis naabrid juba taipavad, et ta perenaisega on 
juhtunud midagi halba. Nad tõttavad üksikusse tallu vaatama, mis eidekesel viga on, leiavad ta 
surnukeha ja matavad maha. 

Vaevalt. oli poiss hanedega õhku tõusnud, .kui nad silmasid kõrget. peaaegu püstlaadis nõlvadega ja 
järsult äralõigatud tipuga mäge ning mõistsid, et see peabki olema Taberg. Ning mäe tipul seisid 
Akka, Yksi, Kaksi, Kolme, Neljä, Viisi, Kuusi ja kõik kuus hanepoega ning ootasid neid. Kui haned 
nägid, et isahanel ja Siidsulel on õnnestunud Pöialpoiss üles leida, puhkes selline rõõmukisa, 
kaagatamine ja tiivaplaksutamine, mida keegi ei suudaks kirjeldada. 

Mets ulatus Tabergi nõlvadel küll kaunis kõrgele, kuid mäetipp oli täiesti lage ja sealt võis näha 
kaugele ümberringi. Itta, läände või lõunasse vaadates polnud näha peaaegu midagi peale vaese ja 
kehva kiltmaa, tumedate kuusemetsade,. pruunikate soode, jääkattes järvede ja sinetavate 
mäeharjade. Poisile tuli tahes-tahtmata mõte, et selle maa looja pole end tõesti palju tööga vaevanud, 
vaid on kõik kiiruga valmis vorpinud. Kui aga heita pilk põhja poole, on asi hoopis teine. Seal nägi 
maa välja nõnda, nagu oletks ta kujundatud kõige suurema hoole ja armastusega. Seal on näha aina 
kauneid mägesid, lauskjaid orge ja käärulisi jõgesid kuni suure Vätteri järveni, mis 

oli juba jääst vaba ja helkis ning sätendas nii selgelt, nagu polekski ta täis vett, vaid sinist valgust. 

See oligi just Vätter, mis põhjapoolse maastiku nii kauniks muutis. Paistis, nagu tõuseks järvest 
sinakas vina ja valguks üle kogu maa. Metsasalud, mäekingud ja järvekaldal asetseva Jönköpingi 
linna katused ning tornid olid mässitud heledasse sinasse, mis hellitas silmi. Poiss mõtles, et kui 
taevas on maid, siis on need vist niisama sinised, ja talle paistis, nagu oleks ta hakanud õige pisut 
aimama, kuidas näeb välja paradiis. 

Kui haned hiljem oma teekonda jätkasid, lendasid nad üle sinava oru. Nad olid kõige paremas 
tujus, kisasid ja lärmasid nõnda, et igaüks, kellel oli kõrvakuulmist, pidi neid märkama. 
See sattus olema esimene tõeliselt kaunis kevadpäev seakandis. Siiamaani oli kevad teinud oma tööd 
vihma ja. kurja ilmaga ning kui nüüd järsku läks ilusaks, haaras inimesi säärane igatsus suvesooja ja 
haljaste metsade järele, et neil oli päris raske teha oma tööd. Ning kui metshaned lendasid mööda 
vabade ja rõõmsatena kõrgel maa kohal, ei leidunud inimest, kes poleks jätnud kõrvale, mis tal 
parajasti käsil oli, ja neile järele vaadanud. 

Esimesed, kes sel päeval mets.hanesid nägid, olid Tabergi kaevurid, kes raiusid maaki otse mäe 


peal. Kuuldes hanekisa, jätsid nad lõhkamisaukude puurimise ja üks neist hüüdis lindudele: 

«Kuhu te lendate? Kuhu te lendate?» 

Haned ei mõistnud, mis ta ütles, kuid poiss kummardus üle haneselja ja vastas: 

«Sinna, kus pole kirkat ega vasarat!» 

Kuuldes neid sõnu, arvasid kaevurid, et nende eneste kevadeigatsus on nii suur, et muudab 
inimkõneks isegi hanekisa, ja nad hüüdsid: 

«Võtke meid kaasa! Võtke meid kaasa!» 

«Tänavu mitte! Tänavu mitte!» hüüdis poiss vastu. Metshaned lendasid piki Tabergi jõge Munksjö 
järve poole ja jätkasid käratsemist kogu tee. Kitsal maaribal Munksjö ja Vätteri vahel seisab 
Jönköpingi linn oma suurte vabrikutega. Kõigepealt lendasid metshaned üle Munksjö paberivabriku. 
Lõunavaheaeg hakkas parajasti lõppema ja suured töölistesalgad liikusid vabrikuvärava poole. 
Metshanede kisa kuuldes peatusid töölised hetkeks. «Kuhu te lendate? Kuhu te lendate?» hüüdis üks 
tööline. 

Haned ei saanud aru, mis ta ütles, kuid poiss vastas nende asemel: 
«Sinna, kus pole masinaid ega aurukatlaid!» 
Kui töölised seda vastust kuulsid, arvasid nad, et see on nende eneste igatsus, mis muudab hanekisa 
inimkõneks, ja nad hüüdsid hulgakesi koos: 
«Võtke meid kaasa!» 
«Tänavu mille! Tänavu mitte!» vastas poiss. 
Seejärel lendasid haned üle kuulsa tuletikuvabriku, mis seisab Vätteri järve kaldal, suur nagu 
kindlus, ja sirutab taever poole oma pikki korstnaid. Õues ei liikunud ühtegi hingelist, kuid suures 
saalis istusid noored tüdrukud ja täitsid tikutoose. Ilusa ilma pärast olid nad avanud akna ja läbi selle. 
tungis sisse hanede kisa. See, kes istus aknale kõige lähemal, kummardus välja, tikutoas pihus, ja 
hüüdis: 
«Kuhu .te lendate? Kuhu te lendate?» 
«Siima maale, kus .püle vaja ei küünlaid ega tuletikke,» vastas poiss. Tüdruk arvas küll, et ta kuuleb 
ainult hanekisa, kui aga ta kõrv püüdis kinni mõne sõna, hüüdis ta vastu: 
«Võtke mind kaasa! Võtke mind kaasa!» 
«Tänavu mitte! Tänavu mitte!» vastas poiss. 
Vabriikuist ida pool seisab Jönköping kõige kaunimas paigas, mille üks linn endale võib leida. Kitsal 
Vätteri järvel on kõrged järsud liivakaldad nii idas kui läänes, kuid .otse lõunas on liivamüür läbi 
murtud justkui selleks, et anda ruumi hiiglaslikule väravale, mille kaudu pääseb järve juurde. Keset 
seda väravat seisabki Jönlköping, millest paremal ja vasakul kõrguvad mäed ning mille taga laiub 
Munksjö, ees aga Vätter. 

Haned lendasid üle selle pika kitsa linna ja lärmasid siin niisamuti nagu maalgi. Kuid linnas ei 
leidunud kedagi, kes oleks neile vastanud. Ei maksa ju loota, et linnainimesed. jooksid tänavale 
seisma ja hakkaksid metshanedele vastu hõikuma. 

Lend jätkus 1,kka piki järvekallast ja mõne aja pärast jõudsid nad Sanna ravila kohale. Mõnedki 
haiged olid tulnud verandale kevadist õhku hingama ja kuulsid seal hanekisa. 

«Kuhu te lendate? Kuhu te lendate?» küsis üks neist nii nõrga häälega, et seda oli vaevalt kuulda. 
«Sinna maale, kus pole muret ega haigusi,» vastas poiss. 

«Võtke meid kaasa!» palusid haiged. 
«Tänavu mitte! Tänavu mitte!» vastas poiss. 


Kui nad veel tüki maad olid lennanud, jõudsid nad Huskvarna kohale. See linn asetses orus. Oru 
ümber kõrgusid järsud kaunikujulised mäed. Ülevalt kõrgelt sööstis pikkade kitsaste kärestikena alla 
oja. Mäeseinte ääres seisid suured vabrikud ja töökojad, oru põhjas olid aialapikestest ümbritsetud 
tööliste elamud ja oru keskel paistis koolimaju. Parajasti siis, kui haned mööda lendasid, helises kell 
ja pikk rivi lapsi marssis õue. Neid oli nii palju, et nad täitsid kogu kooliõue. 

«Kuhu te lendate? Kuhu te lendate?» hüüdsid lapsed metshanede kisa kuuldes. 

«Sinna, kus ei ole raamatuid ega koolitunde,» vastas poiss. 

«Võtke meid kaasa! Võtke meid kaasa!» hüüdsid lapsed. 

«Tänavu mitte, aga tuleval aastal küll!» hüüdis poiss vastu. Tänavu mitte, aga tuleval aastal küll!» 


XIX SUUR LINNUJÄRV 


Metspart Jarro 


Vätteri järve idakaldal on Ombergi mägi, sellest ida pool asetseb Dagsmosse soo, soost ida pool 
aga Täkerni järv. Ümber Täkerni järve laiub suur ja tasane Ida-Göta lauskmaa. 

Täkern on üsna suur järv, kuid veel suurem olevat ta olnud minevikus. Siis aga hakkasid inimesed 
arvama, et järv võtab enda alla liiga suure osa viljakandvast tasandikust, ja nad asusid teda kuivaks 
laskma, et järvepõhjas maad harida. Kogu järve kuivaks lasta, nagu oli kavatsetud, neil siiski ei 
õnnestunud ja see võtab tänini enda alla palju maad. Ent kuivendamisega on järv jäänud nii mada- 
laks, et ta sügavus ei ületa peaaegu kuskil paari meetrit. 

Järve kaldad on muutunud pehmeteks soisteks heinamaadeks ning kõikjal ulatuvad veest välja 
väikesed mudasaarekesed. 

Kuid on.olemas keegi, kellele meeldib seista jalgupidi vees, kui- aga ta pea ja keha on õhu käes. 
See on pilliroog. Temal pole paremat kasvupaika kui Täkerni järve madalate kallaste ääres ja 
väikeste mudasaarte ümber. Seal on pillirool nii hea, et ta kasvab inimesel üle pea ja on nii tihe, et 
peaaegu võimatu on temast paadiga läbi pääseda. Ta seisab laia rohelise kaitsetarana ümber järve, 
muutes selle kaldad ligipääsmatuiks peale paari koha, kust inimesed on pilliroo kõrvaldanud. 

Aga kui pilliroog inimesi järvest eemal hoiab, annab ta selle eest kaitset ja varju paljule muule. 
Pilliroos on palju väikesi rohelise seisva veega tiike ja kanaleid, kus lokkavad vesilääts ja penikeel 
ning sigib arvutui hulgal sääsepoegi, kalamaime ja tõuke. Ning nende väikeste tiigikeste ja kanalite 
kaldail on tohutu palju hästi varjatud paiku, kus veelinnud võivad oma poegi haududa ja kasvatada, 
ilma et neid häiriksid vaenlased või toidumured. 

Täkerni pilliröos elabki tohutult palju linde Ja iga aastaga tuleb neid juurde, mida laiemalt saab 
teatavaks, kui hea pesitsuspaik see on. Esimesteks, kes sinna elama asusid, olid metspardid, ja neid 
on seal praegugi tuhandete viisi. Aga praegu pole kogu järv enam ainuüksi nende valduses, vaid nad 
peavad seda jagama luikede, püttide, vesikanade, kauride, luitsnokk-partide ja terve hulga teiste 
lindudega. 

Täkerni järv on tõepoolest kõige suurem ja oivalisem linnujärv kogu maal ning linnud peavad olema 
õnnelikud, et neil on niisugune kodupaik. Kuid on teadmata, kui kauaks need pilliroopadrikud ja 
mudakaldad veel lindude valdusse jäävad, sest inimesed ei suuda kuidagi unustada, et järv võtab 
enda alla suure hulga head ja viljakandvat maad, ning nende hulgas kerkib kord-korralt ettepanekuid 
järv kuivaks lasta. Ja kui need ettepanekud teoks saavad, on tuhanded veelinnud sunnitud siit põge- 
nema. . 

Sel ajal kui Nils Holgersson metshanedega ringi rändas, elas Täkerni kaldal metspart nimega 
Jarro. See oli alles noor part, kes oli elanud kõigest ühe suve, ühe talve ja ühe sügise. Nüüd oli 


saabunud tema esimene kevad. Ta oli alles äsja Põhja-Aafrikast tagasi saabunud ja jõudis Täkerni 
äärde nii varakult, et järv oli veel jääs. 

Ühel õhtul, kui ta koos teiste noorte partidega lõbu pärast ule järve edasi-tagasi lendas, tulistas 
keegi jahi- 

mees nende pihta paar pauku ja Jarro sai haavli rindu. Ta arvas, et sureb, aga küti käest pääsemiseks 
lendas ta edasi, niikaua kui aga jaksas. Sellele, kuhupoole lennata, ta ei mõelnud, vaid püüdis ainult 
jõuda võimalikult kaugele. Kui ta jõud lõppes, nii et ta enam lennata ei jaksanud, polnudki ta enam 
järve kohal. Ta oli lennanud üsna kaugele maa kohale ja kukkus nüüd maha ühe Täkerni kaldal 
asuva suure talu värava ette. 

Varsti pärast seda läks üle taluõue noor sulane. Ta silmas Jarrot, astus ligi ja tõstis linnu maast 
üles. Jarro aga, kellel polnud enam muud soovi kui rahus surra, võt-. tis kokku oma viimase jõu ja lõi 
sulast nokaga kõvasti käe pihta, et see ta lahti laseks. 

Jarrol ei õnnestunud küll ennast vabastada, aga seda kasu tõi see kallaletung talle siiski, et sulane 
sai nüüd aru, et lind on veel elus. Ta viis Jarro ettevaatlikult tuppa ja näitas perenaisele, lahke näoga 
noorikule. Perenaine võttis kohe linnu sulase käest, silitas teda üle selja ja pühkis ära läbi 
kaelasulgede immitseva vere. Noorik vaatas parti tähelepanelikult ja nähes, kui ilus see on oma läi- 
kiva tumerohelise pea, valge kaelarõnga, punakaspruuni selja ning sinise tiivalabaga, hakkas tal 
muidugi kahju, et niisugune lind peab surema. Kiiresti seadis ta valmis korvi, kuhu pani pardi. 

Jarro oli kogu aeg laksutanud tiibu ja püüdnud lahti rabelda, aga kui ta nüüd aru sai, et inimesed ei 
kavatse teda tappa, seadis ta ennast mõnutundega korvis magama. Alles nüüd .oli näha, kui jõuetu ta 
valust ja verekaotusest oli. Perenaine viis korvi toanurka pliidi juurde, aga enne veel, kui ta jõudis 
selle maha panna, oli Jarro silmad kinni lasknud ja magama jäänud. 

Mõne aja pärast ärkas Jarro sellest, et keegi teda tasakesi müksas. Kui ta silmad lahti lõi, ehmus ta 
nii hirmsasti, et oleks äärepealt mõistuse kaotanud. Nüüd oli ta küll kadunud, sest tema juures seisis 
keegi, kes oli veel ohtlikum kui inimesed ja röövlinnud. See polnud keegi muu kui Tseesar ise, pika 
karvaga linnukoer, kes teda uudishimulikult nuusutas. 

Läinud suvel oli Jarro olnud alles väike kollaseis udusulis pardipoeg, aga kui haletsusväärselt 
hirmunud oli ta olnud, kui üle roopadriku kõlas: «Tseesar tuleb! Tseesar tuleb!» Nähes seda pruuni- 
ja valgelaigulist, teravate kihvadega koera läbi pilliroo sumavat, oli ta arvanud näge 

vat surma. ennast. Ta oli alati lootnud, et tal ei tule üle elada hetke, mil ta jääb Tseesariga silm silma 
vastu. 

Aga õnnetuseks oli ta ilmselt juhtutud kukkuma just selle talu juurde, kus oli Tseesari kodu, sest 
nüüd seisis too tema juures. 

«Kes sa sihuke oled?» torises Tseesar. «Kuidas sa tuppa said.? Kas su koht pole mitte all pilliroos?» 
Suurivaevu kogus Jarro julgust vastamiseks. 

«Ära pahanda, Tseesar, et ma tuppa sattusin,» ütles ta. «See pole minu süü. Ma sain haavata. 
Inimesed ise panid mu siia korvi.» 

«Või inimesed ise panid su siia,» lausus Tseesar. «Siis nad tahavad sind kindlasti terveks ravida, 
kuigi nad minu arvates teeksid targemini, kui sööksid su ära, kuna sa nüüd nende kätte oled sattunud. 
Aga igatahes pole sul siin toas midagi karta. Ära ole nii hirmul. Ega me nüüd all-järvel üle.» 

Nende sõnadega läks Tseesar minema ja heitis küdeva pliidi suu ette magama. Niipea kui Jarro 
taipas, et see hirmus hädaoht on möödas, tuli talle suur väsimus peale ja ta vajus uuesti unehõlma. 
Kui Jarro järgmine kord ärkas, nägi ta enda ees alustassi tangude ja veega. Ta oli veel üsna halge, 
kuid tundis siiski nälga ja hakkas sööma. Kui perenaine nägi, et ta sööb, astus ta ligi, silitas teda ja 
paistis rõõmus olevat. 


Seepeale uinus Jarro uuesti. Mitme päeva jooksul ei teinud ta muud, kui sõi ja magas. 

Ühel hommikul tundis Jarro end nii tugevana, et ronis korvist välja ning jalutas üle toa. Ent ta ei 
jõudnud kuigi kaugele, kui kukkus pikali ja jäi lamama. Siis tuli Tseesar, tegi oma suure suu lahti ja 
võttis Jarro ümbert kinni. Jarro arvas muidugi, et koer kavatseb teda surnuks pureda, kuid Tseesar 
viis ta ilma midagi viga tegemata korvi tagasi. Sellest tekkis Jarrol nii suur usaldus Tseesari vastu; et 
oma järgmisel jalutuskäigul toas läks ta koera juurde ja heitis selle kõrvale. Pärast seda said neist 
head sõbrad ja Jarro magas iga päev mitu tundi Tseesari käppade vahel. 

Veel suuremat poolehoidu kui Tseesari vastu tundis Jarro perenaise vastu. Perenaist ei kartnud ta 
põrmugi, vaid hõõrus oma pead ta käe külge, kui perenaine tuli talle toitu tooma. Kui perenaine toast 
välja läks, ohkas 

Jarro kurvalt, ja kui ta tagasi tuli, hüüdis Jarro talle omas keeles tere tulemast. 

Jarro unustas varsti hoopis, kui väga ta varem inimesi ja koeri oli kartnud. Ta pidas neid nüüd 
malbeteks ja headeks ning armastas neid. Ta tahtis saada terveks ja lennata alla järve äärde ning 
rääkida metspartidele, et nende vanad vaenlased polegi ohtlikud ja et neid ei maksa karta. 

Ta oli märganud, et nii inimestel kui Tseesaril olid selged silmad, kuhu oli hea vaadata. Ainus 
olend majas, kelle pilku ta hästi ei tahtnud kohata, oli kass Küüskäpp. 

Seegi ei teinud talle küll midagi halba, kuid Jarrol polnud. tema vastu usaldust. Pealegi nääkles 
kass tihti temaga sellepärast, et ta inimesi armastas. 

«Kas sa arvad, et nad hoolitsevad sinu eest sellepärast, et nad sind armastavad?» ütles Küüskäpp. 
«Oota ainult, kuni sa lähed küllalt rammusaks! Küll nad sul siis kaela kahekorra käänavad. Mina 
juba tunnen neid.» 

Jarrol oli õrn ja ustav süda nagu kõigil lindudel ning seda kuuldes kurvastas ta kirjeldamatult. Ta 
ei suutnud uskuda, et perenaine võiks tahta tal kaela kahekorra käänata, ja samuti ei suutnud ta 
midagi niisugust uskuda perenaise pojast, väikesest poisipõnnist, kes tavatses tundide kaupa istuda ta 
korvi juures, laliseda ja lobiseda. Talle tundus, et mõlemad armastavad teda niisamuti nagu tema 
neid. 

Ühel päeval, kui Jarro ja Tseesar pikutasid oma tavalisel kohal pliidi ees, istus Küüskäpp üleval 
pliidinurgal ja hakkas pardiga tüli norima. 

«Ei tea, Jarro, kuhu need metspardid tuleval aastal lähevad, kui Täkern kuivaks lastakse ja 
põllumaaks tehakse?» küsis ta. 

«Mis asja sa räägid?» hüüdis Jarro ja hüppas jahmunult jalule. 

«Ah jaa, ma unustan ikka, et sa ei saa inimeste keelest aru nagu mina ja Tseesar,» kostis kass. 
«Muidu oleksid sa kuulnud, kuidas need. mehed, kes eile meil käisid, rääkisid, et vesi lastakse 
Täkerni järvest välja ja et tuleval aastal on järvepõhi kuiv nagu toapõrand. Ja nüüd tahaksin ma 
teada, kuhu siis teie metspardid lähete?» 

Kui Jarro seda juttu kuulis, sai ta nii vihaseks, et hakkas susisema nagu nastik. 

«Sa oled niisama tige kui vesikana,» hüüdis ta Küüskäpale. «Sa tahad mind ainult inimeste vastu 
üles ässi- 

tada. . Ma eiusu, et nad midagi niisugust teha tahaksid. Nad teavad küll, et Täkem on metspartide 
oma. Miks nad peaksid tegema nii palju linde kodutuks ja õnnetuks? Sa oled selle loo lihtsalt minu 
hirmutamiseks välja mõelnud. Ma tahaksin, et kotkas Gorgo su tükkideks kisuks. Ma tahaksin, et 
pereema su vurrud maha lõikaks.» 
Aga Jarro ei suutnud Küüskäppa selle kallaletungiga vaikima sundida. 

«Või sina arvad, et ma valetan?» ütles kass. «Eks küsi siis Tseesarilt! Tema oli eile õhtul samuti 


toas. Tseesar ei valeta kunagi.» 

«Tseesar,» ütles Jarro, «sina saad inimeste keelest palju paremini aru kui Küüskäpp. Utle siis, et ta 
kuulis valesti! Mõtle ainult,. mis siis saab, kui inimesed lasevad Täkemi kuivaks ja teevad 
järvepõhja põllumaaks! Siis pole seal enam vesiläätse ega penikeelt suurte partide jooks ja 
kalamaime, konnapoegi ega sääsetõuke pardipoegade jooks. Siis kaovad ära ka pilliroopadrikud, kus 
pardipojad praegu varju leiavad, kuni nad on lendama õppinud. Kõik pardid on siis sunnitud siit 
põgenema ja otsima endale teist pesapaika. Aga kust nad leiavad niisuguse pesitsuspaiga nagu 
Täkern? Tseesar, ütle ometi, et Küüskäpp kuulis valesti!» 

Imelik oli vaadata, kuidas Tseesar selle kõneluse ajal käitus. Ta oli varem kogu aj,a täiesti ärkvel 
olnud, aga nüüd, kui Jarro tema poole pöördus, haigutas ta, pani oma pika koonu esikäppadele ja jäi 
silmapilkselt raskesti magama. 

Kass vaatas Tseesarit salakavala muigega. 

«Mulle paistab, et Tseesaril pole tahtmist sulle vastata,» ütles ta Jarrole. «Ta on nagu kõik teised 
koerad: nad ei taha kunagi tunnistada, et, inimesed võiksid teha midagi halba. Aga mind sa võid igal 
juhul uskuda. Ma ütlen sulle, miks nad tahavad järve just nüüd kuivaks lasta. 

Seni, kui teie metspardid valitsesite Täkerni, ei tahtnud nad seda kuivaks lasta, sest teist oli neile 
ikkagi mingisugust kasu. Aga nüüd on ju peaaegu kõigisse pilliroopadrikutesse tunginud pütid, 
vesikanad ja teised linnud, kes süüa ei kõlba, ning inimesed arvavad, et nende pärast kull ei maksa 
järve hoida.» 

Jarro ei hakanud Küüskäpale vastamagi, vaid tõstis pea Ja karjus Tseesarile kõrva sisse: 

«Tseesar! Sa tead ju, et Täkerni järvel on ikka veel nii 

palju parte, et nad katavad taeva nagu pilved. Ütle, see pole ometi õige, et inimesed tahavad nad kõik 
kodutuks teha!» 

Nende sõnade juures kargas Tseesar püsti ja läks nii ägedalt Küüskäpa kallale, et see pidi 
põgenema riiulile. 

«Küll ma sind õpetan vait olema, kui ma magada tahan,» möirgas Tseesar. «Jah, ma tean küll, et 
tänavu on olnud juttu järve kuivakslaskmisest. Aga sellest on räägitud juba palju kordi varemgi, ilma 
et sellest midagi oleks välja tulnud. Ja see kuivakslaskmine on asi, millega ma nõus ei ole. Sest mis 
saab siis jahist, kui 

Täkern kuivaks jääb? Sa oled tola, kes niisugusest asjast lõbu tunneb. Millega meie sinuga ennast 
siis lõbustame, kui Täkernile enam ühtki lindu ei jää?» 


Peibutuslind 
Pühapäeval, 17. ,aprillil 


Paar päeva hiljem oli Jarro nii terve, et suutis lennata üle kogu toa. Perenaine hellitas teda siis 
väga ja väike poiss jooksis õue ning noppis temale esimesi rohuliblesid, mis olid nina mullast välja 
pistnud, Kui perenaine teda paitas, mõtles Jarro, et kuigi ta on nüüd küllalt tugev igal ajal järve äärde 
lendama, ei taha ta inimestest lahkuda. Tal polnud midagi selle vastu, et jääda nende juurde kogu 
eluks. 

Kuid ühel hommikul pani perenaine Jarrole ümber lingu või paela, mis ei lasknud tal tiibu 
kasutada, ja andis ta siis sama sulase kätte, kes ta värava eest oli leidnud. Sulane võttis Jarro kaenla 
alla da läks temaga alla Täkerni äärde. 

Jarro haiguse ajal oli jää ära sulanud. Mullune vana kuiv pilliroog seisis veel kalda ääres ja 
mudasaarte ümber püsti, kuid kõik veetaimed olid hakanud juba sügavuses võsusid ajama ja 


rohelised taimetipud olid tõusnud veepinnale. Peaaegu kõik rändlinnud olid tagasi jõudnud. 
Koovitajate kõverad nokad paistsid pilliroost. Pütid liuglesid järve kohal, uus suliskrae kaela ümber, 
ja taevasikud korjasid kõrsi pesade jooks. 
Sulane-astus ühte lootsikusse, pani Jarro paadipõhja ja hakkas järvele sõudma. Jarro, kes oli 
harjunud inimestelt 

nüüd ainult head ootama, ütles Tseesarile, kes ka kaasas oli, et ta on sulasele väga tänulik, et see ta 
järvele tõi. Ainult sulasel ei maksaks teda nii kõvasti kinniseotult hoida, sest ta ei kavatse minema 
lennata. Seepeale ei vastanud Tseesar midagi. Ta oli sel. hommikul väga sõnakehv. 

Ainus asi, mis Jarrole pisut imelik paistis, oli see, et sulane oli püssi kaasa võtnud. Ta ei suutnud 
uskuda, et keegi selle talu headest inimestest võiks tahta linde lasta. Pealegi oli Tseesar talle öelnud, 
et inimesed sel aastaajal jahil ei käi. «See on keeluaeg,» oli ta öelnud. «Kuigi see minu kohta 
loomulikult ei käi.» 

Sulane sõudis vahepeal ühe väikese, pillirooga ümbritsetud saare juurde. Seal astus ta paadist 
välja, tassis kokku mullust pllliroogu, kuni sellest sai suur kuhi, ja heitis sinna taha pikali. Jarro võis 
jalutada pika nööri otsas väljas maa peal ringi, pael tiibade ümber seotud. 

Akki silmas Jarro mitut noort parti, kelle seltsis ta oli varem lennanud edasi-tagasi üle järve. Nad 
olid kaugel eemal, kuid Jarro kutsus neid valjude hüüetega. Nad vastasid talle ja Jarro poole lendas 
suur tore linnuparv. Veel enne kui nad pärale jõudsid, hakkas Jarro jutustama neile oma imelisest 
pääsemisest ja inimeste headusest. Samal hetkel lajatas ta selja taga kaks lasku. Kolm parti kukkusid 
sumult alla ja Tseesar sulpsas vette ning tõi nad välja. 


Nüüd sai Jarro kõigest aru. Inimesed olid ta päästnud, et kasutada teda peibutuslinnuna. Ja see oli 
neil ka õnnestunud. Kolm parti oli tema pärast surma saanud. Ta arvas, et sureb häbi pärast. Talle 
paistis, et isegi ta sõber Tseesar vaatab talle põlglikult otsa, ja kui nad koju jõudsid, ei julgenud ta 
:koera kõrvale magama heita. 

Järgmisel hommikul viidi Jarro jälle välja. Ka seekord silmas ta varsti mõnda parti. Aga nähes, et 
need tema poole lendavad, .hüüdis ta neile: «Tagasi, tagasi! Ettevaatust! Lennake mujale! Rookuhja 
taga on peidus jahimees. Ma olen ainult -peibutuslind.» Ja tal õnnestus tõesti takistada neid 
laskeulatusse lendamast. 


Jarro sai vaevalt mahti maitsta paar rohuliblet, niivõrd ametis oli ta valvepidamisega. Niipea kui 
mõni lind lähemale tuli, hüüdis ta oma hoiatussõnu. Ta hoiatas isegi pütte, kuigi vihkas neid, sest 
nad tõrjusid parte välja nende parematest peidukohtadest. Kuid ta ei tahtnud, et 

ükski lind tema pärast õnnetusse satuks. Ning tänu Jarro valvsusele pidi sulane ainsatki pauku 
laskmata koju sõitma. 

Sellele vaatamata paistis Tseesar vähem tusane kui eelmisel päeval, ning kui saabus õhtu, võttis ta 
Jarro suhu, viis pliidi juurde ja pani oma esikäppade vahele magama. 

Kuid Jarrole ei meeldinud enam toas, ta oli väga õnnetu. Ta süda valutas mõtte juures, et inimesed 
polnud teda kunagi armastanud. Kui perenaine või väilke poiss tulid teda silitama, pistis ta noka tiiva 
alla ja teeskles, et magab. . 

Mitu päeva oli Jarro jätkanud oma kurba vahiteenistust ja teda tunti juba üle terve Täkerni järve. 
Ühel hommikul, kui ta nagu alati hüüdis: «Ettevaatust, linnud! Ärge tulge mulle lähedale! Ma olen 
ainult peibutuslind,» juhtus nõnda, et vesi kandis püti pesa selle saare poole, kus Jarro oli kinni 
seotud. Selles polnud midagi eriskummalist. See oli mullune pesa ja kuna pütipesad on ehitatud 
nõnda, et võivad ujuda vee peal nagu paadid, juhtub neid sageli järvel triivima. Kuid Jarro jäi siiski 
seisma ja pesa vaatama, sest see tuli nii otsejoones saare poole, nagu tüüriks teda keegi üle vee. 


Kui pesa lähemale jõudis, nägi Jarro selles pisikest inimest - kõige väiksemat, keda ta kunagi oli 
näinud. See istus pesas ja sõudis Ikahe puupulgaga. Ning see väike inimene hüüdis talle: 

«Tule nii vee äärde kui saad, Jarro, ja ole lennuvalmis! Kohe saad sa vabalks!» 

Mõne hetke pärast oli linnupesa kaldas kinni, kuid väike sõudja ei roninud sealt välja, vaid istus 
vaikselt oksaraagude ja rohukõde seas. Ka Jarro seisis peaaegu liikumatult paigal. Ta oli lausa 
halvatud hirmust, et vabastaja avastatakse. 

Edasi juhtus nii, et saare poole tuli lennates metshanede parv. Jarro toibus siis ja hoiatas neid 
valjude hüüetega, kuid haned lendasidsellele vaatamata mitu korda saare kohal edasi-tagasi. Nad 
hoidusid nii kõrgele, et ei sattunud laskeulatusse, kuid sulane laskis ennast siiski ahvatleda ja tulistas 
kaks pauku nende poole. Paukude kaja ei jõudnud veel vaibudagi, kui väike mehike kaldale hüppas, 
tupest pisikese pussnoa tõmbas ja Jarro kammitsa paari kiire tõmbega lahti lõikas. 

poemehelt tühje kaste mangumas ja kui kellelgi õnnestub kugkilt saada vana tõrvatünn, siis peidab ta 
selle ära kui suurima aarde ega söanda teda välja tuua enne, kui viimasel hetkel enne tulede 
süütamist. Kõik oa- ja hernekepid, samuti pehastunud ja ümberkukkunud plangud, lagunenud 
tarbeasjad ning põllule unustatud rõuguredelid on sel ajal suures hädaohus. 

Kui saabub see tähtis õhtu, on iga küla lapsed ladunud mõne kõrgema künka otsa või ka alla 
järvekaldale suure hunniku oksi, risu ja muid põlevaid asju. Mõnes külas on kokku korjatud mitte 
üks, vaid kaks või kolm suurt ristihunnikut. Võib ju ka juhtuda, et poisid ja tüdrukud ei suuda kütuse 
korjamisel kokku leppida, või et küla lõvnapoolses otsas elavad lapsed tahavad teha tuld oma kodu 
lähedal, põhjapoolsel külaserval elavad lapsed aga ei ole sellega kuidagi nõus ja teevad sellepärast 
oma tule. 

Tuleriidad on tavaliselt juba varakult pärast lõunat valmis ning siis käivad kõik lapsed ringi, 
tuletikud taskus, ja ootavad pimeduse saabumist. Sel aastaajal on Dalarnas nii hirmus kaua valge. 
Kui kell saab kaheksa, on vaevalt hämarduma hakanud. Väljas oodata on külm ja niiske, sest on ju 
alles varakevad. Kõigilt põldudelt ja lagendikelt on lumi juba sulanud ning keskpäeval, kui päike on 
kõrgel, võib ehk tunduda küll päris soe, kuid metsa all on veel suuri hangi, jää katab järvi ning öösiti 
on mõnikord mitu kraadi külma. Seepärast võib ka juhtuda, et üks või teine tuli süüdatakse juba 
enne, kui on läinud päris pimedaks. Kuid niiviisi kiirustavad siiski ainult kõige väiksemad ja 
läbematumad lapsed. Suuremad ootavad, kuni on läinud nii pimedaks, et tuled hakkavad juba pisut 
välja paistma. 

Nõnda saabubki lõpuks õige aeg. Igaüks, kes ori toonud tuleriita kas või kõige pisema puutikugi, 
on kohal ning kõige vanem poiss süütab õletuusti ja pistab selle riita. 

Kohe alustavad leegid oma tööd, tuli praksub kulus ja risus, kõige peenemad oksaraod on juba 
tulipunased, suits kerkib mustana ja ähvardavana. Viimaks tõuseb leek heledalt kõrgele ka 
risuhunniku tipust, kerkib korraga mitme 

meetri kõrgusele ja on nähtav üle kogu ümbruskonna. 

Kui mõne küla lastel on tuli juba hästi põlema hakanud, saavad nad aega ka ringi vaadata. Jah, seal 
põleb tuli ja seal eemal teine, nüüd aga süttis üks künkaharjal ja veel üks ülal mäetipus! Kõik 
loodavad, et just nende tuli on kõige suurem ja valgem, ning kartes, et äkki see siiski pole 

kõigist teistest küllalt palju heledam, jooksevad veel viimasel hetkel koju isalt ja emalt mõnda 
lauajuppi ja puuhalgu juurde nuruma. 

Kui tuli on mõnda aega põlenud, tulevad täiskasvanud ja vanemad inimesed seda vaatama. Kuid 
tuli pole mitte üksnes tore ja hele, vaid ta levitab ümberringi ka mõnusat soojust ja see meelitab neid 


tule ümber kivide ja mätaste otsas istet võtma. Nad istuvad seal ja vaatavad tulle, kuni kellelgi neist 
tuleb mõte, et nii toredal tulel peaks ka pisut kohvi keetma. Sel ajal kui kohvipada podiseb, hakkab 
keegi tavaliselt mõnda lugu jutustama, ja kui üks on lõpetanud, alustab kohe mõni teine. 

Täiskasvanud mõtlevad peamiselt kohvile ja juttudele. Lapsed mõtlevad aga sellest, kuidas saaks 
tuld heledalt ja kaua põlemas heida. Kevadine jäälagunemine ja lumesulamine on läinud nii hirmus 
pikkamisi. Oleks ju tore, kui nad oma tuledega saaksid pisutki kevadele kaasa aidata. Muidu.ei oleks 
mõeldav, et õigel ajal pungad puhkevad ja puud lehte lähevad. 


Metshaned olid end Siljani järve jääle magama seadnud ja kuna põhjakaarest puhus kole külm 
tuul, oli poiss sunnitud - valge isahane tiiva alla pugema. Kuid ta polnud seal veel kuigi kaua 
lesinud, kui ärkas püssipaugust. Ta libistas end sedamaid tiiva alt välja ja vaatas üsna ehmunult ringi. 

Jääl hanede läheduses oli täiesti vaikne. Kuidas ta ka ei vaadanud ja luuranud, ei näinud ta ühtki 
jahimeest. Aga kui ta pilgu kaldapoole pööras, silmas ta midagi nii kummalist, et pidas seda mingiks 
kummituseks, umbes nii, nagu Vineta või viirastuslik aed Suur-Djulös. 

Õhtupoolikul olid haned mitu korda üle suure järve edasi-tagasi lennanud, enne kui jõudsid 
otsusele, kuhu laskuda. Nende lendude ajal olid nad näidanud poisile järvekaldail asetsevaid suuri 
kirikuid ja külasid. Ta oli näinud Leksandi, Rättvikki, Morat ja Solleröd. Külad kirikute ümber olid 
niisama suured kui alevid ja Nils oli imestanud, et nii kaugel põhjas on veel nii tihedalt asustatud 
kohti. Kogu see paikkond oli paistnud talle helge ja naerusuine, kaugelt rohkem, kui ta oli seda 
oodanud. Ta polnud näinud midagi õudset või kohutavat. 

Kuid praegu lõõmas samadel järvekallagtel ööpimeduses 

suur ring kõrgeid tulesid. Ta nägi neid järve põhjapoolses otsas Mora juures, Sollerö-poolsel kaldal,. 
Vikarby juures, Sjurbergi küla ümber asuvail kõrgendikel, Rättviki kirikuneemel, Lerdalsbergi mäel 
ja nii edasi mööda neemi ja künkaid kuni Leksandini välja. Ta luges ära enam kui sada tuld ega 
suutnud kuidagi mõista, kust nad kõik on tulnud, kui siin pole mängus nõidust või kummitust. 

Ka haned olid püssipaugust üles ärganud, ent niipea kui Akka oli pilgu kaldale heitnud, ütles ta: 
«Inimeste lapsed mängivad.» 

Ning kohe pistsid tema ja teised haned pea tiiva alla ja jäid uuesti magama. 

Poiss aga seisis ja vaatas tulesid, mis kaunistasid järvekallast kuldkeena. Teda tõmbas valguse ja 
soojuse poole niisama tugevasti kui väikest putukat ja ta oleks meelsasti lähemale läinud, kuid ta ei 
teadnud, kas ta võib usaldada hanede juurest lahkuda. Ta kuulis üht pauku teise järel ja kuna ta nüüd 
mõistis, et polnud varitsemas mingit ohtu, meelitasid teda ka paugud. Näis, nagu ei suudaks inime- 
sed tulede juures väljendada oma rõõmu ainuüksi naermise ja karjumisega, vaid peavad haarama ka 
püssid ja laskma. Ning nüüd loopisid nad ühe mäe otsas leegitseva tuleriida juurest isegi rakette 
õhku. Tuli oli niigi suur ja asus kõrgel üleval, kuid sellest neile veel ei piisanud. Nad tahtsid teha 
teda veelgi toredamaks. Päris taevani pidi paistma, kui rõõmsad nad on. 

Poiss oli läinud üsna aeglaselt kalda poole, .kuid siis hakkas temani kostma lauluhääli. Ta hakkas. 
maa poole jooksma. Seal tahtis temagi olla. 

Päris Rättviki lahes ulatub kaldalt vette ilmatu pikk laevasild ning selle järvepoolses otsas seisis 
salkkond lauljaid, kes nüüd hilja öösel järvele laulsid. Näis, nagu arvaksid nad, et kevad magab 
metshanede kombel Siljani jääl, ja tahaksid teda äratada. 

Lauljad alustasid lauluga «Ma tunnen maad, mis kaugel põhjas», siis järgnes «On suvi nii kaunis 
ja rõõmustab maa küll mõlema Dala jõe kaldal», siis «Meie tee viib Tunasse», «Mehemeel ja 
mehejõud» ning lõpuks «Ma Dalarnas sündinud, siia ma jään». Need olid kõik Dalarna laulud. 
Laevasillal tuld ei olnud ja lauljad ei näinud kuigi kaugele enda ümber. Kuid lauluhelidega tõusis 
nende ja kõigi kuulajate silmade ette nende kodumaakonna pilt veel selgemini ja kaunimana kui 
päevavalgel. Nad atsekui taht- 

sid kutsuda kevadet: «Vaata ometi, missugune maa ootab sind! Kas sa siis tõesti ei tule meile appi? 
Kas sa tõesti lased talvel veel kaua rõhuda nii kaunist maad?» 

Senikaua kui kestis laul, seisis Nils Holgeorsson ja kuulas. Kui aga laul lõppes, tõttas ta edasi maa 
poole.. Lahesopist oli jää juba kadunud, kuid sinna oli kuhjunud nii palju liiva, et ta jõudis siiski 
õnnelikult ühe päris kaldajoonel leegitseva tule juurde. Nils hiilis väga ettevaatlikult nii lähedale, et 
nägi tule ääres seisvaid ja istuvaid inimesi ning kuulis, mis nad rääkisid. Ning jällegi pidi ta imes- 
tama selle üle, mis ta nägi, ja küsima endalt, kas see pole lihtsalt viirastus. Ta polnud veel kunagi 
näinud inimesi niiviisi riides käivat. Naistel olid peas mustad kõrged tanud, seljas väikesed valged 
nahkjakid ja rohelised siidpihikud ja kaelas lillelised rätid; seelikud olid mustad ning kanditud 
eestpoolt valge, punase, rohelise ja mustaga. Meestel olid peas ümmargused madalad kaabud, seljas 
sinised punaste kantidega kuued ja jalas kollased punaste sukapaeltega seotud põlvpüksid. Ta ei 
teadnud, kas see tuleb ainult rõivastusest, kuid talle paistis, et inimesed näevad siin hoopis teisiti 
välja kui mujal, palju toredamad ja uhkemad. Ta kuulis neid omavahel rääkivat, kuid ei suutnud tükk 
aega nende jutust aru saada '. Talle meenusid uhked rõivad, mida ema hoidis oma kirstus ja mida 
keegi polnud enam ammust ajast tahtnud selga panna, ning ta hakkas juba arvama, kas ta ees pole 
mitte muistsed inimesed, kes on elanud maa peal mitusada aastat tagasi. 

Kuid see mõte vilksatas ta peas ainult hetkeks ja oli kohe kadunud, sest ta nägi selgesti, et tema 
ees olid tõelised inimesed. See kõik tuli sellest, et Siljani järve ääres on rahvas kõnes, riietuses ja 
kommetes säilitanud rohkem vanaaegset kui ühegi teise maakonna rahvas. See just panigi Nilsi algul 
kahtlema. 

Poiss märkas peagi, et tule ääres istujad, räägivad endistest aegadest. Nad jutustasid, kuidas nad 
olid elanud oma nooruspäevil, kui neil oli tulnud rännata kaugele teistesse maakondadesse, et perele 
tööga leiba teenida. Ta kuulis palju lugusid, kuid kõige paremini jäi talle meelde see, mis üks eideke 
jutustas oma elust. 


I Dalamnas kõneldakse veel üsna laialdaselt kohalikku murret, mis erineb tunduvalt kirjakeelest. 

Soo- Kersti jutustus 


«Isal-emal oli Östbjörkis väike talu, meid lapsi oli aga palju ja ajad olid ka rasked, nii et kui ma 
kuusteist aastat vanaks sain, tuli mul kodunt lahkuda. Meid oli tookord ühtekokku tükki 
kakskümmend noort Rättvikist. See oli 14. aprillil 1845, kui ma esimest korda Stokholmi läksin. 

Toidumoonaks oli mul paar leivakakku, vasikakints ja natuke juustu. Kogu reisiraha oli 
kakskümmend neli killingit. Ülejäänud toidu, mis ma kaasa sain, olin nahkkotis ühes, tööriistadega 
ühe küüdimehega ette saatnud. 

Nõnda asusime siis kahekümnekesi Faluni poole teele. Päevas käisime harilikult kolm-neli miili, 
nii et seitsme päeva ga olime Stokholmis. See oli midagi hoopis muud kui istuda praeguste noorte 
kombel rongi ja lihtsalt kaheksa või üheksa tunniga hirmus mugavalt kohale sõita. 

Kui me Stokholmi jõudsime, hüüdsid inimesed üksteisele: «Näe, kus tuleb Dalarna rügement!» 
Oligi tõepoolest nii, nagu marsiks linna terve rügement, kui me läksime klobinal läbi tänavate oma 
kõrge kontsaga kingadega, kuhu kingsepp oli löönud igasse vähemalt viisteist suurt naela. Mõnigi 
meist komistas ja kukkus, sest me polnud harjunud käima mööda munakivisillutist. 

Korterisse saime ühte Dalarna-meeste sissesõiduhoovi, mille nimi oli «Valge hobune». See asus 
lõunapoolses linnaosas. Mora rahvas elas samal tänaval sissesõiduhoovis, mille nimi oli «Suur 


kroon». Aga ma ütlen, et siis oli alles kiire natuke raha teenida, sest kodunt kaasavõetud kahekümne 
neljast killingist oli mul ainult kaheksateist veel järel. Üks tüdrukutest käskis mul Hornstulli juures 
elavalt. rittmeistrilt tööd küsima minna. Sain tema juures neljaks päevaks tööd, kaevasin ja istutasin 
ta aias. Sain kakskümmend neli killingit päevas ja toidu pidin ise muretsema. Osta jõudsin ma küll 
õige vähe, aga sakste pisikesed tütred nägid, kui kasinasti ma sõin, jooksid kööki Ja tõid mulle lisa, 
nii et sai kõhu ikkagi täis. 

Siis sattusin ühe proua juurde Norrlandi tänaval. Seal oli mul vilets peavari, rotid närisid mu tanu 
ja kaelaräti katki ning puresid moonakoti auklikuks, nii et mul tuli seda pärast paigata vana 
saapasäärega, mille ma juhuslikult leidsin. Seal ei töötanud ma kauem kui neliteistkümmend päeva, 
siis tuli mul kahe riigitaalriga taskus koju tagasi minna. 

Läksin siis Leksandi kaudu ja olin paar päewa Rönnäsi külas. Mäletan, et seal keetsid inimesed 
körti kaerajahust, kliidest ja aganatest. Midagi muud neil polnud ja seegi maitses näljapäevil hea. 

Jah, see aasta ei olnud midagi kiita, aga järgmisel aastal oli lugu veel halvem. Vaata, ma pidin 
jälle kodunt lahkuma, sest muidu poleks kodustel midagi süüa olnud. Läksin koos kahe teise 
tüdrukuga Hudviksvalli - sinna oli kakskümmend neli miili. Kogu tee tuli meil oma nahkkotte seljas 
kanda, sest seekord meil küüdimeest ei olnud. Arvasime, et saame aiatööd, aga kui kohale jõudsime, 
oli igal pool veel sügav lumi maas, nii et seda sorti tööd ei leidunud. Siis läksin maale, hakkasin 
mööda talusid käima ja palusin jumalakeeli, et mulle mingit tööd antaks. Armas aeg, kui väsinud ja 
näljane ma olin, kui mind lõpuks jäeti ühte tallu, kus kraasisin kaheksa killingi eest päevas villu! 
Kevade poole sain linnas aiatööd ja jäin sinna juulikuuni. Siis aga läks kojuigatsus nii suureks, et 
kõndisin Rättvikki tagasi. Ma olin ju tol ajal kõigest seitseteistkümmend aastat vana. Kingad olid 
mul läbi kulunud, nii et pidin kakskümmend neli miili paljajalu maha käima. Aga südames olin siiski 
rõõmus, sest nüüd oli mul tervelt viisteistkümmend riigitaalrit kokku hoitud ja väiksemate õdede- 
vendade jooks oli mul kaasas mitu vesikringlit ning torbikutäis suhkrut, mis ma kokku olin hoidnud. 
Sest kui mulle anti kohvi juurde kaks tükki suhkr:ut, siis panih ma ühe ikka kõrvale. 

Siin te, tüdrukud, nüüd istute ega oskagi aru saada, kui palju ajad on paranenud. Tol ajal oli aga 
lugu nii, et üks vilets aasta tuli teise järel. Kõik Dalarna noored pidid kodust lahkuma, et raha 
teenida. Järgmisel aastal - see oli 1847 läksin ma jälle Stokholmi ja sain tööle Suur Hornsbergi 
iluaeda. Meid oli seal mitu tüdrukut ja me saime veidi paremat paka, aga kokku tuli meil sellegipoo- 
lest hoida. Me korjasime aiast vanu naelu ja konte, müüsime need kaltsukaupmehele ja saadud raha 
eest ostsime kivikõvu laevakuivikuid, mida kroonu leivamajas küpsetati soldatite jooks. Juuli lõpus 
läksin ma jälle koju appi vilja koristama. Tol korral oli mul juba kolmkümmend taalrit kokku hoitud. 

Järgmisel aastal pidin jälle teeni.ma minema. Siis sattusin kuningliku tallmeistri mõisa Stokholmi 
lähedal. Tol suvel olid seal läheduses manöövrid ja kõrtsimees saatis 

mind kaasa väliköögiga, mis tal oli ühel suurel veovankril. Halgi, isegi kui ma saja-aastaseks peaksin 
elama, ei unusta ma seda päeva, millal sain kuningas Oskar 1 kuuldes jahisarve puhuda. Ta saatis 
mulle tasuks tervelt kahetaalrilise. 

Hiljem olin ma mitu suve järjest Brunnsvikis paaditüdrukuks ning aerutasin Albano ja Haga vahel. 
See oli mu kõige parem aeg. Meil oli jahisarv paadis kaasas ja vahel võtsid sõitjad ise aerud kätte, et 
me saaksime neile sarve puhuda. Kui paadisõidud sügisel lõppesid, läksin Upplandi taludesse rehte 
peksma. Harilikult jõudsin jõulu paiku koju, taskus umbes sada taalrit. Peale selle oli mul rehepeksu 
eest saada vilja, mille isa pärast saaniteega ära tõi. Jah, kui mina ja teised õed-vennad poleks oma 
veeringuid koju toonud, siis ei oleks millestki elada olnud. Sest oma põllu vili lõppes tavaliselt 


jõuluks otsa ja kartulit kasvatati tol ajal vähe. Siis tuli osta vilja kaupmehe käest, aga kui rukis 
maksis nelikümmend taalrit tünder ja kaer kakskümmend neli, ei siis olnud lihtne peret toita. 
Mäletan, et meil tuli mitu korda kaeratündri eest lehm ära anda. Tol ajal küpsetasime kaeraleiba 
pooleks peenekshakitud õlgedegg. Sihuke õleleib kippus ikka kurku kinni jääma, tõesõna. Iga 
suutäie vahele tuli vett rüübata, et leib alla läheks. 

Nõnda rändasin aastast aastasse, kuni läksin mehele. 

See oli aastal 1856. Mina ja Jon olime Stokholmis headeks sõpradeks saanud. Iga kord kui jälle koju 
läksin, kartsin ma isegi natuke, et Stokholmi tüdrukud võivad ta pea viimaks segi ajada. Nad hüüdsid 
teda «ilusaks joniks» ja «toredaks Dalarna poisiks», seda ma teadsin. Aga tema südames polnud 
mingit pettust ja niipea kui ta oli küllalt rana kokku korjanud, pidasime pulmad ära. 

Siis oli elu mitu aastat rõõmus ja ilma muredeta, aga see ei kestnud kaua. 1863. aastal suri Jon ja 
ma jäin üksi koos viie lapsega. Aga meie elu polnud siiski nii väga vilets, sest vahepeal olid 
Dalamas alanud paremad ajad. 

Nüüd oli siin juba rohkesti kartuleid ja leivavilja. Vahe oli endisajaga võrreldes suur. Ma harisin 
ise neid väikesi maalappe, mis ma olin pärinud, ja mul oli oma maja. Nii läks üks aasta teise järel, 
kuni lapsed suureks kasvasid. 

Need, kes praegu elus on, on heal järjel. Nad ei oska õieti arvatagi, kui vilets oli lugu leivaga 
Dalarnas nende ema nooruspäevil.» 

Vanaeit jäi vait. Tema jutu kestel oli tuli lõpuni põlenud ning nüüd tõusid kõik püsti ja ütlesid, et 
on aeg minna. Poiss hakkas üle jää astuma, et oma teekaaslasi üles otsida, aga kui ta üksinda 
pimedas sörkis, kõlas ta kõrvus laulusalm, mida ta hiljuti oli laevasilla juures seistes kuulnud: 


Ma Dalarnas sündinud, siia ma jään, 
siin kehvuses truudus ja ausus... 


Pärast neid sõnu tuli midagi, mis tal oli meelest läinud, kuid laulu lõppu ta mäletas: 


Puukoorest on sageli mõru neil leib, 
kuid isandad appi on kutsunud neid neid 
vaesemaid Dalarna mehi. 


Poiss polnud veel päriselt unustanud kõike seda, mis ta oli kuulnud Sturedest ja Gustav Vaasast. 
Ta oli alati imestanud, miks pidid need nimelt Dalarna meestelt abi paluma, kuid nüüd mõistis ta 
seda. Sest maal, kus on selliseid naisi nagu see vanaeit seal tule ääres; peavad mehed olema küll 
päris võitmatud. 


XXXII KIIRIKUTE JUURES 


Puhapäeval, 1. mail 


Kui poiss järgmisel hommikul ärkas ja ennast hanetiiva alt jääle libists, puhkes la tahtmatult 
naerma. Öö jooksul oli tulnud tublisti lund ja seda tuli ikka veel. Kogu õhk seisis täis valgeid 
räitsakaid, mis olid nii suured, et võis arvata, nagu oleksid nad enne allalangemist olnud külmanud 
liblikate tiivad. Järvel oli lumi mitu sentimeetrit 


1 Gustav Vaasa - Rootsi kuningas, ikes XV sajandil vabastas maa taanlaste ülemvõimu alt. 
Ulestõusu taani valitsuse vastu algatasid Dalarna talupojad. 

paks, kaldad olid valged ja metshanedel nii palju lund seljas, et nad näisid väikeste lumehangedena. 

Vahetevahel liigutasid ennast Akka, Yksi ja Kaksi, aga kui nad nägid, et lumesadu kestab edasi, 
pistsrd nad pea rutuga uuesti tiiva alla. Küllap nad arvasid, et seesuguse ilmaga ei saa nad teha 
midagi paremat kui magada ja poiss pidi nendega nõustuma. 

Mõne tunni pärast ärkas ta sellest, et Rättviki kiriku kellad kutsusid jumalateenistusele. Lumesadu 
oli nüüd lakanud, kuid puhus vali põhjatuul ja järvel oli lõikavalt külm. Poiss rõõmustas, kui haned 
raputasid lõpuks endalt lume ja lendasid kaldale toitu otsima. 

Sel päeval oli Rättviki kirikus leerilaste õnnistamine. Varakult saabunud leerilapsed seisid 
väikestes salkades kirikuaia ääres ning ajasid juttu. Nad olid kõik rahvariides ja nende rõivad olid nii 
uued ja värvikad, et kirendasid juba kaugelt vastu. «Kallis emake Akka, lenda siin aeglaselt,» hüüdis 
poiss, kui haned kiriku juurde jõudsid 
«ma tahaksin neid noori näha!» See soov näis Akkale ilmselt mõistlikuna, sest ta laskus nii madalale 
kui julges la tegi kolm ringi ümber kiriku. Raske on öelda, kuidas nad lähedalt välja nägid, aga 
ülevalt vaadates paistsid kõik need poisid ja tüdrukud Nilsile nii toredatena, et ta ei arvanud nii 
uhkeid noori veel kunagi näinud olevat. «Ma ei usu, et kuningalossis on uhkemaid printse ja print- 
sesse,» mõtles ta endamisi. 

Lund oli tulnud päris palju. Ta kattis kõik põllud Rättvikis ja Akka ei suutnud leida kohta, kuhu 
võiks laskuda. Ta ei hakanudki kaua otsima, vaid lendas lõunasse Leksandi poole. 

Leksandist oli suurem osa noori rännanud tööd otsima, nagu kevaditi ikka. Kodukihelkonda olid 
jäänud peamiselt vanemad inimesed ja kui haned sealt üle lendasid, liikus pikk rodu vanu eidekesi 
mööda toredat kasealleed, mis viis kiriku poole. Nad sammusid mööda valget maad valgete 
kasetüvede vahel, lumivalged lambanahksed jakid ja valged nahkseelikud seljas, kollased või musta- 
ja valgeservalised põlled ees ning valged tanud valgetel juustel. 

«Kallis emake Akka,» palus poiss, «Lenda siin aeglaselt, et saaksin neid vanainimesi näha!» 
Ilmselt pidas juhthani sedagi palvet mõistlikuks, sest ta laskus nii madalale kui julges ja lendas kolm 
korda kase- 

allee kohal edasi ja tagasi. Raske on öelda, kuidas vanaeidekesed lähedalt oleksid paistnud, kuid 
poisile näis, et ta pole veel kunagi näinud nii targa ja väärika välimusega vanu naisi. «Need eided 
näevad välja, nagu oleksid nende pojad kuningad ja tütred kuningannad,» mõtles ta endamisi. 

Kuid Leksandis polnud lugu parem kui Rättvikis. Kõikjal oli paks lumi maas ja Akka ei teadnud 
paremat nõu kui lenna,ta edasi lõunasse Gagnefi poole. 

Gagnefis oli sel päeval enne jumalateenistust surnut maetud. Matuserong oli jõudnud kirikusse 
hilja ja ka muldasängitamine oli aega võtnud. Kui haned saabusid, polnud veel kõik inimesed 
kirikusse jõudnud minna, vaid palju naisi käis alles mööda surnuaeda ringi ja vaatas omaste haudu. 
Neil olid seljas punaste käistega rohelised pihikud ja peas mitmevärvilised kirjude narmastega 
rätikud. 

«Kallis emake Akka, lenda siin aeglaselt, ma tahaksin neid talunaisi näha!» palus poiss ja 
parvejuht pidas seda ilmselt mõistlikuks sooviks, sest ta laskus nii madalale kui julges ja lendas kolm 
korda surnuaia kohal edasitagasi. Raske on öelda, kuidas need naised lähedalt välja nägid, kuid 
ülevalt, läbi surnuaia puude vaadatuna näisid nad poisile kõige kaunimate lilleõitena. «Nad kõik on 
nagu kuninga enda lilleaias kasvanud,» mõtles ta. 

Aga ka Gagnefis polnud ühtki lumevaba välja ja metshanedel ei jäänud üle muud kui jätkata teed 


lõunasse, Floda poole. 

Flodas oli rahvas hanede saabumise ajal juba kirikus, kuid sel päeval pidi pärast jumalateenistust 
toimuma kirikus laulatus ja pulmarong seisis juba kiriku ees. Pruudil oli üleskammitud juustel 
kuldne kroon, teda kaunistasid ehted, lilled ja kirjud paelad. See kõik oli nii ilus, et silmadel hakkas 
teda vaadates lausa valus. Peigmeliel oli seljas pikk sinine kuub, jalas põlvpüksid ja peas punane 
müts. Pruutneitsitel olid pihikutele ja seeliku,servadele tikitud roosid ja tulbid, vanemad ja naabrid 
olid pulmarongis oma kirevais rahvarõivais. 

«Kulla emake Akka, lenda siin aeglaselt, et ma saaksin noorpaari näha!» palus poiss ja juhthani 
laskus nii madalale kui julges ning lendas kirikumäe kohal kolm korda edasi-taggsi. Raske on öelda, 
kuidas nad võisid välja näha lähedalt, aga ülevalt vaadatuna tundus poisile, et 

nii armast pruuti, nii uhket peigmeest ja nii toredat pulmarongi ei või kuskil mujal olla. «Ei tea, kas 
kuningas ja kuninganna oma lossis ongi uhkemad?» mõtles ta endamisi. 

Kuid siin Flodas leidsid metshaned lõpuks lumest lagedaid põlde, nii et neil ei tarvitsenud lennata 
enam kaugemale toitu otsima. 


XXXIIL ÜLEUJUTUS 
1.-4. mail 


Mitu päeva püsis Mälarist põhja pool hirmus ilm. Taevas oli tinahall, tuul ulgus ja vihm piitsutas 
maad. Nii inimesed kui loomad teadsid, et selleta ei saa tulla kevadet, kuid siiski näis see ilm neile 
peaaegu väljakannatamatuna. 

Kui vihma oli sadanud juba päevotsa, hakkasid lumemassid kuusemetsades sulama ning kevadised 
nired pääsesid vulisema. Iga veeloik õuel, seisev vesi kraavides, soodes ja rabades mätaste vahel 
vulksuv vesi - kõik hakkasid voolama ja püüdsid jõuda ojadeni, et neid merre kaasa võetaks. 

Ojad ruttasid nii kiiresti kui võimalik Mälarisse suubuvate jõgede poole ja jõed tegid mis suutsid, 
et kanda veemasse Mälarisse. Siis aga heitsid kõik Upplandi ja Bergslageni järvekesed ühel ja samal 
päeval endalt jääkatte, nii et jõed täitusid jääpankadega ja tõusid kiiresti üle kallaste. Suureks 
paisunud, tormasid nad Mälarisse ja ei läinudki palju aega, kuni järv oli võtnud vastu nii palju vett, 
kui ta vähegi mahutada suutis. Et järvest välja pääseda, hakkas vesi ägedasti voolama Norrströmi 
poole, kuid see on kitsas läbipääs ega suutnud vett nii kiiresti läbi lasta, kui seda oleks tarvis olnud. 
Lisaks tõusis tugev idatuul, mis ajas merevee kalda äärde, nii et see takistas järve vee voolamist 
Läänemerre. Et jõed tõid Mälarisse 


1 Norrström - Mälari järve Läänemerega ühendav lühike kitsas jõgi, mis voolab läbi Stokholmi. 

üha uut vett juurde, Norrström aga ei suutnud seda ära juhtida, ei jäänud suurel järvel muud üle kui 
tõusta üle kallaste. 

Vesi järves tõusis pikkamööda ja otsekui vastu tahtmist, nagu oleks järvel kahju rikkuda oma 
kauneid kaldaid. Et aga Mälari kaldad on peaaegu kõikjal lauskjad ja madalad, ei võtnud palju aega, 
kuni vesi oli jõudnud mitme meetri kaugusele maale ja rohkemat polnud suurima segaduse 
tekitamiseks tarviski. 

Mälar on omapärane järv. Ta koosneb kitsastest abajatest, lahtedest ja väinadest. Kuskil pole 
tormil piitsutada avaraid veepindu. Näib, nagu oleks ta loodudki aina lõbusõitudeks, purjetamiseks ja 
õngitsemiseks. Ning tal on väga palju kauneid puudega kaetud saari, laide ja neemi. Kuskil ei näita 


Mälar tühje ja lagedaid tuuliseid kaldaid. Näib, nagu poleks need kunagi tahtnudki kanda midagi 
peale losside, suvilate, mõisate ja lõbustuspaikade. Võib olla sellepärast, et Mälar on tavaliselt 
sõbralik ja lahke, tekibki suur segadus, kui ta vahel kevaditi heidab endalt naeruilme ning näitab, et 
ta võib olla ka tõsiselt hädaohtlik. 

Nüüd, kui üleujutus paistis olevat juba üsna ligi, hakati suure kiiruga kittima ja tõrvama kõiki 
talveks kaldale veetud paate ja lootsikuid, et neid saaks nii ruttu kui võimalik vette lasta. Kõik 
pesupesemise sillakesed tõmmati kaldale ja maanteesildu kindlustati. Piki järvekallast kulgevatel 
teeosadel käisid raudteevahid kogu aeg mööda teetammi edasi-tagasi, julgemata magada päeval kui 
öösel. 

Talumehed, kellel oli madalatel laidudel küünides heinu või kuivi puulehti, ruttasid neid maale 
tooma. Kalurid tõmbasid oma rüsad ja võrgud välja, et suurvesi neid minema ei viiks. Parvede 
lautrid kihasid teekäijaist. Kõik, kel oli tarvis pääseda koju või kodunt ära, pidid ruttama, kuni 
ülesõit toimus veel takistusteta. 

Kõige suurem kiire oli inimestel siiski Stokholmi ümbruses, kus Mälari kallastel seisab üks suvila 
teises kinni. 

Suurem osa suvilaist asetses küll nii kõrgel kalda peal, et neid ei ähvardanud mingi oht, kuid igal 
suvilal oli ju paadisild ja supelmaja, mis tulid kindlasse kohta toimetada. 

Ent selle pärast, et Mälar hakkas üle kallaste tõusma, polnud mures mitte ainult inimesed. Suurim 
hirm valdas 

parte, kes olid peitnud oma munad kaldaäärseisse põõsastesse, vesirotte ja karihiiri, kes elutsesid 
üsna kalda ääres ja kellel olid pesas väikesed abitud pojad. Isegi uhked luiged tundsid rahutust, et 
nende pesad ja munad võivad hukkuda. 

Kõigil neil kartustel oli alust, sest Mälari vesi tõusis iga tunniga. 

Kalda ääres kasvavate pajude ja haabade tüved seisid juba sügaval vees. Vesi oli tunginud 
aedadesse ja uuristas juurviljapeenraid. oma tahtmist mööda, ning neile rukkipõldudele, kuhu ta ligi 
pääses, tegi ta kõige suuremat kahju. 

Järvevesi tõusis mitu päeva. Gripsholmi ümbruse madalad niidud jäid vee alla, nii et suur loss oli 
maismaast eraldatud mitte enam kitsa vallikraaviga, vaid laia väinaga. Strängnäsis muutus ilus 
kaldapuiestee kobrutavaks jõeks ja Västerasisl valmistuti paadiga mööda tänavaid sõitma. Paar 
põtra, kes olid talvitanud ühel Mälari laiul, leidsid äkki, et vesi on nende eluaseme enda alla võtnud, 
ja tulid ujudes kaldale. Kõikjal triivis ringi terveid puupinusid, arvutul hulgal vaiu ja laudu, palju 
õllevaate ja tõrsi, ning igal poolalid inimesed oma paatidega neid veest. välja õngitsemas. 

Sel raskel ajal juhtus Smirre-rebane ühel päeval tükk maad Mälarist põhja pool läbi kasesalu 
hiilima. Ta mõtles nagu tavaliselt metshanedest ja Pöialpoisist ning murdis pead, mis ta peaks nende 
leidmiseks ette võtma, sest ta oli jäljed lõplikult kaotanud. 

Kui ta seal niiviisi kõige halvemas tujus ringi uitas, juhtus ta nagema ühe kase oksale laskunud 
kirjatuvi Agarit. 

«Tore, et ma sind kohtasin, Agar,» sõnas Smirre. «Võibolla tead sina öelda, kuskandis peaks 
praegu olema Kebnekajse Akka oma parvega?» 

«Võib olla,et. ma seda teangi,» vastas Agar, «aga sulle ma seda küll ei ütle.» 

«Ükstapuha,» ütles Smirre, «kui sa ainult nõus oled üht teadet neile edasi andma. Sa tead ju küll, 
kui vilets on praegu olukord Mälari ümbruses. Seal on suur üleujutus ja, kõigi Hjälstaviki luikede 
pesad ning munad on ohus. Luikede kuningas Päevavalge on kuulnud poisist, kes 


J Västeras - tuntud tööstuslinn Mälari põhjakaldal. 

hanedega ringi rändab ja igas hädas nõu leiab ning saatis mind Akkalt küsima, kas ta poleks nõus 
koos Pöialpoisiga Hjälstavikki tulema.» 

«Selle teate võin ma ju edasi anda,» ütles Agar. «Aga seda ma küll ei mõista, kuidas saab väike 
poisike luiki aidata.» 
«Ka mina ei mõista seda,» arvas Smirre. «Aga tema võib ju kõigega hakkama saada.» 


«Ka see paneb mind imestama, et Päevavalge saadab hanedele sõna rebasega,» tähendas Agar. 

«Sul on õigus, et me oleme harilikul ajal vaenlased,» lausus Smirre mahedalt. «Aga kui ähvardab 
suur häda, tuleb üksteist aidata. Sa võid ju igaks juhuks Akkale ütlemata jätta, et said teate rebase 
kaudu. Ta on juba loomu poolest umbusklik.» 


Hjälstaviki lahe luiged 


Kõige kindlam pelgupaik veelindudele kogu Mälari järvel on Hjälstavik. See on Ekolsundsviki 
lahe kõige kaugem sopp, Ekolsundsvik ise on aga omakorda ühe suurema Upplandi sisse ulatuva 
Mälari lahe, Põhja-Björköfjärdi osa. 

Hjälstaviki kaldad on lauskjad, vesi madal ja täis pilliroopadrikuid, täpselt nagu Täkemgi. Ta pole 
küll kaugeltki nii suur nagu too kuulus linnujärv, kuid siiski on ta lindudele suurepäraseks 
pesitsuspaigaks, sest juba palju aastaid kehtib lahel jahikeeld. Nimelt elutseb siin palju luiki ja: 
läheduses asetseva Ekolsundi vana kuningalossi omanik on keelanud igasuguse jahipidamise sellel 
lahel, et luiki ei tülitataks ega häiritaks. 

Niipea kui Akka oli saanud sõnumi, et luiged vajavad tema abi, tõttas ta Hjälstavikki. Ta jõudis oma 
parvega pärale ühel õhtul ja nägi otsekohe, et neid paiku on tabanud raske õnnetus. Suured 
luigepesad olid kaldast lahti kistud ja tugev tuul ajas neid mööda lahte edasi. Mõned olid juba ära 
lagunenud, paar tükki koguni uppunud ja neis olnud munad valendasid järvepõhjas. 

Kui Akka lahele laskus, olid kõik seal elavad luiged kogunenud idapoolse kalda äärde, mis pakkus 
neile parimat tuulevarju.Kuigi nad olid suurvee all rängalt kannatanud, pidasid nad end liiga uhkeks, 
et mingit muret 


314 

paista lasta. Nad ütlesid ainult: «Muretsemiseks pole põhjust. Siin on küllalt pilliroovarsi ja 
juureniite. Küll me ehitame endale varsti uued pesad.» Kellelgi neist polnud pähegi tulnud võõraid 
appi kutsuda ja nad ei aimanudki, et Smirre oli metshanedele sõna saatnud. 

Luiki oli mitusada ja nad olid end auväärsuse järgi ringi seadnud: noored ja kogenematud 
väljaspool, vanad ja targad keskel. Ringi keskpaigas oli Päevavalge, luikede kuningas, koos luikede 
kuninganna Lumehelgega. Nad olid luikede seas keige vanemad ja pidasid suuremat osa luikedest 
oma järeltulijaiks. 

Päevavalge ja Lumehelge võisid jutustada veel neist aegadest, mil nende luigehõimu liikmed ei 
elanud Rootsis kuskil metsikult, vaid ainult kodulindudena lossitiikides ja lossikraavides: Siis aga oli 
üks luigepaar vangipõlvest põgenenud ning Hjälstavikki elama asunud. Nendest põlvnesidki kõik 
siinsed luiged. Praegu on metsluiki paljudel Mälari lahtedel, samuti Täkerni ja Hornborgasjöjärvel. 
Kõik need uusasukad olid pärit Hjälstavikist ja siinsed luiged olid väga uhked sellele, et nende sugu 
on nõnda ühelt järvelt teisele levinud. 

Metshaned olid laskunud läänekalda juurde, aga kui Akka nägi, kus on luiged, hakkas ta otsekohe 
nende poole ujuma. Ka tema oli väga üllatunud, et nad on talle järele saatnud, kuid pidas seda endale 
suureks auks ega tahtnud luikede abistamisega hetkegi viivitada. 


Kui Akka luikede lähedusse jõudis, peatus ta ja vaatas, kas haned, kes talle järgnevad, ujuvad 
sirges reas ning ühtlaste vahedega, 

«Ujuge nüüd hästi ja kiiresti!» sõnas ta. «Ärge vahtige luiki, nagu poleks te veel kunagi nii ilusaid 
linde näinud, ja ärge pange tähele, mis nad teile ütlevad.» 

See polnud esimene kord, kui Akka külastas vanu luigehärraseid, ja nad olid teda alati vastu 
võtnud nii, nagu seda on õigus nõuda nii palju reisinud ning lugupeetud linnul kui Akka. Kuid ta ei 
armastanud luikede vahelt läbi ujuda. Ta ei tundnud ennast kunagi nii väikse ja hallina kui luikede 
seas viibides ja mõni neist juhtus ikka pillama mõne sõna hallvammustest ja kirikurottidest Aga 
kõige targem oli sellest mitte väljagi teha. 

Seekprd näis kõik minevat haruldaselt hästi. Luiged tõmbusid vaikselt kõrvale ja metshaned ujusid 
otsekui läbi tänava, mille veeres seisid suured helevalged linnud. 

Väga ilus oli vaadata, kuidas nad purjena tiibu paisutasid, et võõraste silmis võimalikult toredana 
paista. Nad ei teinud mingeid märkusi ja Akka oli päris imestunud. «Küllap Päevavalge on nende 
ulakusest kuulda saanud ja käskinud neid end viisakalt ülal pidada,». mõtles ta. 

Kuid parajasti siis, kui luiged püüdsid kõigest jõust viisakad olla, silmasid nad pika hanerea lõpus 
ujuvat valget isahane. Luigeparve läbis imestuse- ja pahameelesusin ning heal käitumisel oli 
korrapealt lõpp. 

«Mis nali see on?» hüüdis üks luikedest. «Kas metshaned on hakanud endale valgeid sulgi 
muretsema?» 
«Ärgu nad arvaku, et nad sellepärast veel luikedeks saavad!» hüüti igast küljest. 

Nad hakkasid oma kõlavate tugevate häältega üksteisest üle karjuma. Polnud mingit võimalust 

neile selgeks teha, et see on metshanedega kaasatulnud koduhani. 

«Küllap see on hanekuningas ise!» pilkasid nad. 

«Sel häbematusel pole piire!» 

«See pole kellegi hani, see on lihtsalt kodupart!» 

Suurele valgele tuli meelde Akka käsk mitte väljagi teha, ükskõik mis ta ka ei kuule. Ta oli vait ja 
ujus edasi nii kiiresti kui jõudis, kuid see ei aidanud. Luiged. muutusid järjest pealetükkivamaks. 

«Mis konn see tal seljas on?» küsis üks. «Nad arvavad vist, et me konna ära ei tunne, kui ta on 
inimese moodi riides.» 

Alles äsja ilusasti rivis olnud luiged ujusid nüüd läbisegi ringi. Kõik püüdsid trügida ettepoole, et 
näha valget metshane. 

«Sel valgel isahanel peaks olema häbj vähemalt luikede huka ilmuda!» 

«Küllap ta on niisama hall nagu teisedki. Ta on ainult kuskil talus ennast piimapütti kastnud.» 

Akka oli parajasti Päevavalge juurde jõudnud ja pidi just küsima hakkama, mis abi see temalt ootab, 
kuikuningas märkas luikede seas tekkinud segadust. 

«Mis nüüd lahti on? Kas ma ei ole käskinud võõraste vastu viisakas olla?» küsis ta pahaselt. 

Luigekuninganna Lumehelge ujus parve korrale kutsuma ja Päevavalge pöördus Akka poole. Siis 
aga tuli Lumehelge tagasi ja näis väga erutatuna. 

«Kas sa ei saa neid vaikima sundida?» hüüdis talle luigekuningas. 

«Seal on üks valge metshani,» vastas Lumehelge. «Seda on lihtsalt häbi vaadata. Ma ei imesta 
sugugi, et nad on vihased.» 

«Valge metshani?» hüüatas Päevavalge. «See on lihtsalt rumal jutt. Midagi niisugust ei saa olla. 
Sa nägid kindlasti valesti.» 


Isahani Märteni ümber läks tunglemine järjest suuremaks. Akka ja teised metshaned püüdsid tema 
juurde ujuda, kuid neid tõugati siia ja sinna ja nad ei pääsenud valge juurde. 

Vana luigekuningas, kes oli kõigist teistest tugevam, hakkas kohe liikuma, lükkas teised kõrvale ja 
tegi endale teed valge juurde. Aga kui ta nägi, et seal ujus tõesti valge hani, läks ta niisama tigedaks 
kui kõik teisedki. Ta turtsus vihast, tormas otse isahani Märteni juurde ja kiskus selle seljast paar 
sulge. 

«Küll ma sind, metshani, veel õpetan, kuidas niisuguses olekus luikede juurde tulla!» hüüdis ta. 
«Lenda, isahani Märten, lenda, lenda!» hüüdis Akka, sest ta mõistis, et luiged kitkuvad valge isahane 
viimse suleni paljaks. 

«Lenda, lenda!» hüüdis ka Pöialpoiss. 

Kuid isahani oli luikede vahele kiilutud, nii et tal polnud ruumi tiibugi tõsta. Luiged aga sirutasid 
igalt poolt oma tugevaid nokki, et ta seljast sulgi kiskuda. 

Isahani Märten kaitses ennast kuidas suutis, hammustas ja lõi nokaga. Ka teised haned alustasid 
võitlust luikedega. Kuid oli selge, kuidas see kõik oleks lõppenud, kui haned poleks täiesti 
ootamatult abi saanud. 

Üks lepalind oli märganud, et hanedel läheb luikede käes täbarasti ja laskis otsekohe kuuldavale 
selle terava kutsehüüu, mida kasutavad väikesed linnud, kui on tarvis minema ajada kulli või 
pistrikku. Vaevalt oli see hüüd kolm korda kostnud, kui kõik ümbruskonna väikelinnud kihutasid 
noolekiirusel suures sädistavas parves Hjälstaviki poole. 

Need väikesed väetikesed sööstsid luikede kallale. Nad karjusid luikedele kõrva, varjasid nende 
silmi oma tiibadega, panid neil oma tiivaplaginaga pea ringi käima ja ajasid luiki segadusse, hüüdes: 
«Häbi, häbi, luiged! Häbi, häbi, luiged!» 

Väikelindude kallaletung kestis kõigest mõne silmapilgu, aga kui nad kadunud olid ja luiged 
toibuda jõudsid, nägid nad, et metshaned olid juba õhku tõusnud ja lahe teisele kaldale lennanud. 


Uus ketikoer 


Õnneks olid luiged liiga uhked selleks, et hanesid pääsemas nähes hakata neid taga ajama. Nii 
võisid haned suurimas rahus ennast pilliroopuhmas magama seada. 

Mis aga Nils Holgerssoni puutub, siis oli ta liiga näljane, et magama jääda. «Ma pean tingimata 
katsuma mõnda majja pääseda ja endale midagi hamba alla muretseda,» mõtles ta. 

Neil päevil, kui mööda järve ujus ringi nii palju igasuguseid asju, polnud Nils Holgerssoni taolisel 
mehikesel raske endale sõidukit leida. Ta ei hakanud pikka nõu pidama, vaid hüppas kõrkjate vahele 
uhutud lauajupile, õngitses veest väikese teiba ja hakkas ennast madalas vees kalda poole tõukama. 

Vaevalt oli ta maabunud, kui kuulis enda läheduses vees pladinat. Ta oli vagusi ja nägi kõigepealt 
emaluike: kes magas oma suures pesas temast kõigest mõne meetri kaugusel, edasi nägi ta rebast, 
kes oli astunud juba paar sammu vette, et luigepesa juurde hiilida. 

«Hei, hei, hei! Ärka üles! Ärka üles!» hüüdis poiss ja peksis kepiga vastu vett. Emaluik tõusis 
lendu, kuid mitte nii kiiresti, et rebane poleks teda kätte saanud, kui oleks tahtnud. Rebane aga jättis 
luige rahule ja. ruttas selle asemel otse poisi poole. 

Pöialpoiss nägi rebast lähenemas ja lidus mööda kuiva maad edasi. Tema ees laiusid suured 
tasased niidud. Ta ei silmanud ühtki puud, mille otsa oleks võinud ronida, ega ühtki auku, kuhu 
oleks võinud varjule pugeda. Tuli lihtsalt joosta. Poiss oli küll hea jooksja, kuid kahtlemata poleks ta 
siiski suutnud võistelda vabalt ja ilma mingisuguse koormata jooksva rebasega. 

Järvest veidi eemal paistsid mõned väikesed saunahütid, mille aknaist vilkus tuli. Poiss jooksis 
loomulikult sinnapoole, kuid pidi endale kahjuks tunnistama, et enne 

kui ta majadeni jõuab, võib rebane ta mitu korda kinni püüda. 

Kord oli rebane nii lähedal, et arvas saagi endal juba niisama hästi kui käes olevat, kuid siis põikas 
poiss Idiresti kõrvale ja keeras tagasi järve poole. Selle haagiga kaotas rebane veidi aega, ja enne kui 
ta poisile uuesti järele jõudis, oli see jooksnud kahe mehe juurde, kes pöördusid koju tagasi järvelt, 
kus nad kogu päeva ja õhtu olid ringiujuvaid asju veest välja tõmmanud. 

Mehed olid väsinud ja unised. Nad ei märganud ei poissi ega rebast, kuigi need olid jooksnud otse 
nende jalgade ees. Poiss ei hakanudki mehi kõnetama ega neilt abi otsima, vaid käis lihtsalt nende 
kõrval. «Ega rebane inimeste juurde ikka tulla julge,» mõtles ta. 

Peagi aga kuulis ta rebase samme lähenevat. See lootis nähtavasti, et mehed peavad teda koeraks, 
sest ta jooksis otse nende juurde. 

«Mis peni see meile järele hiilib?» küsis siis üks meestest. «Tuleb teine nii ligi, nagu tahaks 
hammustada.» 

Teine mees jäi seisma ja vaatas tagasi. 

«Käi minema! Mis sa siit tahad?» hüüdis ta ja virutas rebasele jalaga, nii et see lendas põiki üle tee. 
Pärast seda hoidus rebane paari sammu kaugusele, kuid järgnes meestele kogu aeg. 

Mehed jõudsid varsti tarede juurde ja lähenesid ühele neist. Poiss oli algul kavatsenud nendega 
koos tuppa minna, kuid majatrepile jõudes nägi ta suurt toredat pika karvaga ketikoera oma kuudist 
peremehele vastu tormavat. Siis muutis poiss kiiresti oma otsuse ja jäi õue. 

«Kuule, ketikoer!» ütles poiss vaikselt, niipea kui mehed olid ukse enda järel sulgenud. «Kas sa ei 
tahaks mind aidata täna öösel rebast püüda?» 

Ketikoer oli halva nägemisega. Alatisest ketisolekust oli ta muutunud äkiliseks ja pahuraks. 

«Mina peaksin rebast püüdma?» haukus ta vihaseit vastu. «Kes sa niisugune oled, et tuled mind 
narrima? Tule ainult illulle lähemale, küll ma sind siis õpetan, kuidas minu kulul nalja teha!» 

«Ära arva, et ma kardan sulle ligi tulla,» kostis poiss ja jooksis koera juurde. Kui koer teda silmas, 
oli ta nii hämmastunud, et ei osanud sõnagi lausuda. 

«Mina olen Pöialpoiss, kes rändab ringi koos metshanedega,» ütles poiss. «Kas sa pole minust 
midagi kuulnud?» 

«Varblased on sinust vahetevahel vidistanud,» ütles koer. «Sa olevat suuri asju korda saatnud, olgugi 
et ise oled nii pisike.» 


«Siiamaani on mul päris hästi läinud,» sõnas poiss. «aga nüüd on mu päevad küll loetud, kui sina 
mind ei aita. Mul on rebane kannul. Ta luurab nurga taga.» 

«Jah, tunnen tõepoolest ta lõhna,» ütles ketikoer. «Aga temast me saame kohe lahti.» Ja ketikoer 
tormas nii kaugele, kui kett ulatas, ning haukus tükk aega. 

«Ma arvan, et ta ennast täna öösel siia enam ei näita,» ütles koer. 

«Selle rebase hirmutamiseks on tarvis küll rohkem kui ilusat haukumist,» tähendas poiss. «Varsti 

on ta jälle siin ja see ongi hea, sest mul on plaan, et sa võtad ta kinni.» 

«Kas sa hakkad mind jälle narrima?» küsis koer. 

«Tule, lähme putkasse, nii et rebane meid ei kuuleks,» ütles poiss, «Ja ma räägin sulle, mis sul teha 
tuleb.» 

Poiss ja koer pugesid kuuti ja hakkasid seal isekeskis sosistama. 

Veidi aja pärast pistis rebane nina nurga tagant välja ja kui ta nägi, et kõik on vaikne, astus ta tasa 
õuele. Ta tundis lõhnast, et poiss on koerakuudis, ja istus ohutusse kaugusse maha järele mõtlema, 
kuidas teda sealt välja meelitada. Äkitselt pistis ketikoer pea kuudist ja urises: 

«Mine oma teed! Muidu ma tulen ja võtan su kinni.» 


«Sinu pärast istun ma nüüd küll siin nii kaua kui süda kutsub,» kostis rebane. 
«Mine oma teed!» lausus koer veel kord ähvardavalt. «Muidu oled sa täna öösel viimast korda 
jahiretkel.» 

Rebane aga irvitas talle vastu ega liikunud paigast. 

«Ma tean küll, kusmaalesu kett ulatub,» sõnas ta. «Ma olen sind kaks korda hoiatanud,» ütles koer ja 
tuli kuudist välja. «Nüüd võid süüdistada iseennast.» 

Nende sõnadega tegi ta pika hüppe rebase poole ja sai selle ilma vähimagi vaevata kätte, sest ta oli 
ketist lahti. 

Poiss oli ta kaelarihma valla päästnud. 
Algas vihane võitlus, kuid see lõppes kohe. Koer seisis võitjana, rebane aga lamas maas ega 
julgenud oimugi liigutada. 
«Ole aga nüüd vagusi!» ütles koer. «Muidu puren su surnuks.» 
Ta võttis rebase karvupidi hammaste vahele ja vedas oma kuudi juurde. Seal tuli poiss koeraketiga ja 
pani 

kaelarihma rebasele kaks korda ümber kaela ning pingutas seda veel nii, et see kõvasti kinni jäi. 
Ning kogu selle aja pidi rebane lamama vagusi ega tohtinud ennast liigutada. 

Kui töö oli tehtud, ütles poiss: 

«Noh, Smirre-rebane, ma loodan, et sinust saab hea ketikoer! » 


XXXIV MUISTEND UPPLANDIST 
Neljapäeval, 5. mail 


Järgmisel päeval jäi vihm üle, kuid torm kestis kogu ennelõuna ja uputus võttis üha suurema 
ulatuse. Ent kohe pärast keskpäeva muutus olukord. Korraga oli ilm imeilus - soe, vaikne ja mahe. 
Poiss lesis suurepärases tujus keset suurt õitsvate varsakapjade puhmast ja vahtis taevasse, kui 
mööda kitsukest jalgrada, mis lookles piki järvekallast, tulid kaks väikest koolilast, raamatud ja 
leivakotid käes. Nad astusid aegamööda ja näisid olevat väga murelikud. Nils Holgerssoni lähedale 
jõudes istusid nad kividele ja hakkasid rääkima oma hädast. 

«Küll ema alles pahandab, kui kuuleb, et me ka täna oma koolitükke ei teadnud,» ütles üks. 

«Jah, ja kui veel isa sellest kuulda saab!» lisas teine ning laste mure kasvas nii suureks, et nad 
hakkasid nutma. 

Poiss lesis ja mõtles parajasti, kas ei saaks neid mingil viisil lohutada, kui mööda jalgrada lähenes 
lahke ja sõbraliku näoga küüruvajunud vanaeideke ning peatus laste juures. 

«Mis te, lapsed, nutate?» küsisvanaeideke ja lapsed jutustasid, et nad polnud koolis oma 
koolitükke teadnud ega taha nüüd häbi pärast kojugi minna. 

«Mis asi see siis oli, et te seda ära õppida ei jaksanud?» küsis eideke ja lapsed rääkisid, et üles oli 
olnud antud kogu Uppland. 

«Jah, raamatute järgi võib-olla polegi seda nii lihtne ära õppida,» sõnas eideke, «aga kuulake 
nüüd, mida mu ema mulle ükskord selle maakonna kohta jutustas. Mina pole koolis käinud ega õiget 
õpetust saanud, aga see, mis ema mulle rääkis, on mul eluks ajaks meelde jäänud. 

Nojah, mu ema rääkis,» alustas eideke laste kõrvale kivi peale istudes, «et muiste olnud Uppland 


Rootsis maakondade seast kõige vaesem ja armetum. Ei olnud seal suurt midagi peale kehvade 
savika mullaga põldude ja väikeste ning madalate kiviseljandike ja nii on see paljudes paikades kuni 
tänapäevani, kuigi mitte siin Mälari ääres elades sellest suurt ei näe. 

Olgu selle looga nüüd kuidas on, aga kindelon, et see maakoht oli kehv ja kõle. Upplandile näis, et 
teised maakonnad peavad teda päriselt põlatuks ja niisugune asi teeb ju pikapeale viha. Ühel ilusal 
päeval oli tal viletsusest niivõrd isu täis, et võttis koti ja kepi ning läks kerjama nende juurde, kes 
olid omadega paremal järjel. 

Kõigepealt rändas Uppland lõunasse, kuni jõudis Skäne juurde. Seal kaebas ta oma viletsust ja 
palus endale natuke maad. 

«Tea, mida neile palujaile küll kõigile anda jõuab,» ütles Skäne. «Aga las ma vaatan järele! Näe, 
ma kaevasin parajasti kruusaauke. Sa võid võtta endale mõne mullakamaka, mis ma olen sealt välja 
visanud, kui sa neid kuidagi kasutada saad.» 

Uppland võttis onni tänuga vastu ja läks edasi Västergötlandi juurde. Ka seal kaebas ta, kui vaene 
ta on, ja palus natuke maad. 

«Maad ma sulle küll ei anna,» kostis Västergötland. «Mul on kahju tükikestki oma rammusatest 
põldudest kerjustele jagada. Aga sa võid saada ühe neist väikestest jõgedest, mis looklevad üle 
lausiku, kui sa teda. kuidagi kasutada saad.» 

Uppland võttis sellegi onni tänuga vastu ja keeras siis Hallandi poole. Pärale jõudes ha.kkas ta jälle 
kaebama, kui vaene ta on, ja palus veidi maad. 

«Ega ma isegi sinust rikkam ole,» ütles Halland, «ja sellepärast ei peaks ma sulle midagi andma. 
Aga sa võid mõned kivikünkad maa seest välja murda ja kaasa võtta, kui arvad, et see vaeva ära 
tasub.» 

Uppland võttis sellegi onni tänuga vastu ning rühkis 

edasi Bohusläni' poole. Seal ta sai loa korjata oma kotti nii palju väikesi paljaid kaljusaari, kui süda 
lustib. 

«Neil pole ju küll nägu ega tegu, aga nad on heaks tuulevarjuks,» ütles Bohuslän. «Küllap saad 
neid kasutada, sest sa asud ju samuti merekaldal nagu minagi.» 

Uppland oli tänulik kõige eest, mis talle kingiti, ega öelnud ära millestki, kuigi ta sai igalt poolt 
seda, mida kinkijal just kahju polnud ära anda. Värmland viskas talle tüki kaljupinda. Västmanland 
andis tüki mäeseljakut. Östergötland kinkis talle tüki metsikut Kolmardenit ja Smäland toppis talle 
koti rabasid, kivikangruid ja kanarbikukünkaid peaaegu täis. 

Sörmland ei raatsinud kinkida midagi muud kui paar Mälari abajat ja Dalarna arvas samuti, et 
maismaad on kahju käest ära anda, ning küsis, kas Uppland on rahul tükiga .Dala jõest. 

Lõpuks sai Uppland Närkekäest mõned Hjälmari kaldal asetsevad vesised luhad. ja nendega koos oli 
ta kott juba nii täis, et ta arvas ringirändamisest küllalt olevat. 

Kui Uppland koju jõudes kõik onnid kotist välja puistas, näis talle tahes-tahtmata, et ta on kokku 
korjanud koletu hulga prahti. Ta ohkas ja hakkas mõtlema, mis tal tuleks peale hakata, et neist 
andidest midagi kasu oleks. 

Üks aasta läks teise järel, Uppland askeldas oma kodus, seades seal kõike korda, ja lõpuks oli ta kõik 
nii paigutanud, nagu ta tahtis. 

Sel ajal aga hakati Rootsis kaaluma, kus peaks olema kuningas ja kuhu tuleks ehitada pealinn, 
ning kõik maakonnad tulid kokku seda arutama. On selge, et igaüks tahtis kuningat enda juurde 
saada ja nii tekkis pikk vaidlus. 

«Mina arvan, et kuningas peaks elama selles maakonnas, kes on kõige targem ja tublim,» sõnas 
Uppland ning kõik leidsid selle nõu mõistliku olevat. Nii otsustatigi, et kuninga ja pealinna saab 
enda juurde see maakond, kes suudab tõestada, et tal on teistest rohkem tarkust ja tublidust. 


Vaevalt olid kõik maakonnad jälle koju tagasi jõudnud, kui neile saabus küllakutse Upplandilt. 


«Mis sel viletsai maakonnal meile ka pakkuda on?» 


1 Bohuslän - maakond Rootsi läänerannikul, kõige saarterikkam ala kogu Rootsis. 

arvasid teised maakonnad, kuid võtsid kutse siiski vastu. 

Pärale jõudes olid nad sellest, mis nad nägid, täiesti rabatud. Kogu Upplandi sisemaa oli täis 
uhkeid talusid, rannaääred olid täis linnu ja kõik veed kihasid laevadest. 

«Häbi peaks olema nii hea elujärje juures kerjamas käia,» ütlesid teised maakonnad. 

«Ma kutsusin teid siia selleks, et tänada teid kingituste eest,» ütles Uppland, «sest tänu nendele ma 
olengi niisugusele järjele saanud.» 

«Esimene asi, mis ma .koju tulles tegin,» jätkas Uppland, «oli see, et juhtisin Dala jõe oma maa- 
alale ja tegin seda nii, et tal tuli kahest toredast kosest alla tormata: üks on Söderforsi ja teine 
Alvkarleby juures. Jõest lõuna pool, Dannemora juures, panin ma maha kaljupinna, mille ma 
Värmlandilt olin saanud. Ja siis märkasin, et Värmland polnud kuigi hästi järele vaadanud, mis ta ära 
kinkis, sest see kiviseljak koosnes kõige paremast rauamaagist. Ümberringi istutasin ma 
Östergötlandilt saadud metsa ja kui nüüd ühes kohas on koos maak, mets söepõletamise tarvis ja 
veejõud, siis võib juba ette arvata, et sinna tekivad suured kaevandused ja tehased. 

Kui ma ülal põhjas kõik niiviisi olin ilusti joonde ajanud, laotasin Västmanlandilt saadud 
mäeseljaku laiali ja venitasin teda seni, kuni ta ulatus Mälarini ning tekitas seal neemi ja saari, mis 
tõmbasid endale haljendava rüü ülle ja muutusid kauniks nagu iluaiad. Sörmlandi poolt kingitud 
abajad aga vedasin ma kaugele maa sisse; nii et laevad said sõita igale poole ja mul avanes ühendus 
muu maailmaga. 

Kui põhjas ja lõunas kõik valmis oli, läksin idarannikule. Korjasin nüüd kokku kõik need paljad 
kaljusaared, kivikünkad, kanarbikukingud ja paljakud, mis te mulle olite andnud, ning viskasin nad 
merre. Nendest saidki kõik mu saared ja laiud, mis on toonud mulle nii suurt kasu niihästi kalapüügi 
kui ka meresõidu osas ja mida ma pean oma suurimaks varanduseks. 

Pärast seda polnud mul kingitustest midagi järel peale Skänelt saadud mullapankade ja need 
laotasin ma laiali maa keskkohta viljakandvaks Vaksala tasandikuks. Üle tasandiku panin looklema 
selle pikaldase vooluga jõe, mille ma Västergötlandilt olin saanud, et tasandikul oleks hea ühendus 
Mälari lahtedega.» 

Nüüd said teised maakonnad aru, kuidas kõik oli sün- 

dinud, ja kuigi nad olid veidi pahased, ei saanud nad eitada, et Uppland on ennast hästi sisse 
seadnud. 

«Sa oled väikeste vahenditega palju ära teinud,» ütlesid maakonnad. «Sa oled kindlasti kõige 
targem ja tublim meie seast.» 

«Aitäh hea sõna eest!» ütles Uppland. «Kui te niiviisi ütlete, siis pean nähtavasti mina kuninga ja 
pealinna endale saama.» 
Jällegi olid teised maakonnad pahased, kuid sellest, mis oli otsustatud, tuli kinni pidada. 

Niisai Uppland kuninga ja pealinna endale ning tõusis esimesele kohale maakondade seas. Ja nii 
oli see ka õige, sest tarkus ja tublidus on just need omadused, mis teevad veel meie päevilgi kerjused 
kuningateks.» 


XXXV UPSALAS 


Üliõpilane 
Neljapäeval, 5. mail 


Tollal kui Nils Holgersson metshanedega läbi Rootsi rändas, elas Upsalas üks noor tubli 
üliõpilane. Ta elas väikeses pööningukambris ja oli nii kokkuhoidlik, et inimesed rää,kisid, ta elavat 
eimillestki. Oma õpinguid sooritas ta suure hoole ja püüdlikkusega hing jõudis nendega kiiremini 
lõpule kui keegi teine. Kuid ta polnud sellegipoolest mingi tuupur või nohik, vaid pidas lugu ka 
sõprade seltsis lõbutsemisest. Ta oli tõesti selline, nagu üliõpilane olema peab. Ta ainsaks veaks oli 
see, et edu oli ta liialt ära hellitanud. Aga seda võib juhtuda igaühega. Õnne pole ju kerge kanda, eriti 
nooruses. 

Ühel hommikul kohe pärast ärkamist lamas ta ja mõtiskles selle üle, kui hästi tal kõik läheb. «Kõik 
inimesed armastavad mind, nii kaasüliõpilased kui ka õpetajad,» arutas ta endamisi. «Ja kui 
suurepäraselt mul õpingud on läinud! Täna teen veel viimase eksami ja siis lõpetangi varsti ülikooli. 
Ning kui ma õigel ajal valmis 

jõuan, saan kohe suure palgaga koha. See on päris ime, 

kuidas mul veab. Aga ma olen ju ka nii töökas, et mul ei saagi minna teisiti kui hästi.» 

Upsala üliõpilased ei istu klassis ega õpi koos nagu koolilapsed, vaid töötavad igaüks kodus oma 
toas. Kui keegi on ühe ainega lõpule jõudnud, läheb ta oma professorite juurde ja teda küsitakse 
korraga kogu aine ulatuses. Niisugust küsitlemist nimetatakse eksamiks ja sel päeval seisis 
üliõpilasel ees just viimane ja kõige raskem eksam. 

Kui ta oli riietunud ja hommikust söönud, istus ta kirjutuslaua äärde, et visata veel viimane pilk 
raamatutesse. 

«Mulle näib küll, et seda poleks õieti enam tarviski, sest ma olen hästi ette valmistunud,» mõtles 
üliõpilane, «aga ma õpin siiski nii kaua kui võimalik, et pärast ei oleks endale midagi ette heita.» 

Ta polnud lugenud veel kuigi kaua, kui uksele koputati ja sisse astus teine üliõpilane, suur 
paberipatakas kaenlas. See oli hoopis teistsugune üliõpilane kui see, kes istus laua taga. Ta oli arg ja 
häbelik ning tal oli kehv ja vilets välimus. See oli üks selliseid üliõpilasi, kes ei mõtle millelegi 
muule peale raamatute. Temast räägiti, et ta olevat väga tark, kuid ta oli nii arg ja häbelik, et polnud 
julgenud veel ühelegi eksamile minna. Kõik arvasid, et temast saab igavene üliõpilane, säärane, kes 
jääb aastast aastasse Upsalasse, kellest aga kunagi midagi ei saa. 

Nüüd tuli ta palvega, et sõber loeks läbi raamatu, mille ta oli kirjutanud. See polnud veel trükitud, 
vaid alles käsikirjas. 

«Sa osutaksid mulle suure teene, kui vaataksid selle läbi,» ütles ta, «ja ütleksid siis, kas ta kuhugi 
kõlbab.» 

See üliõpilane, kellel kõiges vedas, mõtles endamisi: «Kas mul pole õigus, kui ma ütlesin, et kõik 
mind armastavad? Nüüd tuleb minu juurde isegi see erak, kes pole julgenud oma tööd kellelegi 
teisele. näidata, ja tahab, et ma annaksin selle kohta oma otsuse.» 

Ta lubas käsikirja nii kiiresti kui võimalik läbi lugeda ja teine pani selle tema ette kirjutuslauale. 

«Hoia teda hästi,» ütles erak. «Ma olen ta kallal viis aastat töötanud ja kui ta kaotsi peaks minema, 
ei suudaks ma teda enam uuesti kirjutada.» 

«Minu juures ei juhtu temaga midagi halba,» ütles üliõpilane ja seejärel läks võõras minema. 
Üliõpilane nihutas paksu paberipahmaka enda ette. «Ei 

tea, mis ta siia kõik kokku on ajanud,» lausus ta. «Tohoh, või Upsala linna ajalugu! See ei paistagi 
nii hull.» 

Üliõpilane armastas Upsalat rohkem kui ühtki teist paika ja teda hakkas huvitama, mis igavene 
tudeng on Upsala kohta kirja pannud. 

«Kui õieti järele mõelda, siis võin ma seda ajalugu kohe praegu lugema hakata,» pomises ta 
endamisi. «Niikuinii pole viimasel minutil tuupimisest mingit kasu. Ega mul sellepärast professori 
juures paremini lähe.» 

Üliõpilane luges ega tõstnud pilku paberilehtedelt, enne kui oli jõudnud viimase leheküljeni. 
Lugemist lõpetades oli ta täiesti rahul. 

«Vaata aga vaata!» lausus ta. «Seda tasus juba uurida. Kui see raamat ilmub, on ta tehtud mees. 
Otse rõõm on talle öelda, kui hea raamat see on.» 

Ta korjas kokku kõik lahtised paberilehed, millest käsikiri koosnes, ja seadis nad korralikult lauale. 
Seda tehes kuulis ta kella löövat. 

«Kas sa näed! Mul on aeg professori juurde minna,» ütles ta ja tõttas oma musta ülikonna järele, 
mis rippus ühes pööningukapis. Nagu alati siis, kui on kiire, ei tahtnud lukk ega võti sõna kuulata ja 
tal läks tükk aega, enne kui ta tuppa tagasi sai. 

Ta astus lävele ja karjatas. Kiiruga toast välja minnes oli ta ukse lahti jätnud ja aken, mille juures 
kirjutuslaud seisis, oli samuti lahti. Oli tekkinud tugev tõmbetuul ja üliõpilane nägi, kuidas lahtised 
käsikirjalehed aknast välja lendavad. Üheainsa hüppega oli ta laua juures ja pani käe paberilehtedele 
peale, kuid päästa polnud enam palju. Kirjutuslauale oli jäänud kõigest kümme või kaksteist lehte. 
Kõik teised tantsisid tuules õuede ja katuste kohal. 

Üliõpilane kummardus läbi akna välja ja vaatas paberilehtedele järele. Mingi must lind istus 
katusekambri lähedal katusel ja vaatas talle pilkliku pidulikkusega otsa. «Kas see pole mitte ronk?» 
mõUes üliõpilane. «Räägitakse ju, et rongad kuulutavat õnnetust.» 

Ta nägi, et mõned lehed on jäänud katusele ja kindlasti oleks ta saanud päästa vähemalt osagi 
kaotsiläinud käsikirjast, kui ta poleks pidanud mõtlema oma eksamile. Kuid talle näis, et kõigepealt 
peab ta omad asjad ära õiendama. «Sellest. oleneb kogu mu tulevik,» mõtles ta. Ta tõmbas kiiresti 
riided selga ja tormas professori 

juurde. Kogu tee oli tal mõttes ainult kaotsiläinud käsikiri. «See on tõesti rumal lugu,» mõtles ta. 
«Küll on õnnetus, et mul pidi ka nii kiire olema.» 

Professor hakkas üliõpilast küsima, kuid, see ei saanud oma mõtteid käsikirja juurest kuidagi 
eemale. «Mis see vaene mehike ütles?» mõtles ta. «Utles, et on toötanud selle raamatu kallal viis 
aastat ega suudaks teda enam uuesti kirjutada? Ma ei tea, kust ma võtan julguse talle öelda, et raamat 
on kadunud.» 

Ta oli sellest, mis oli juhtunud, niivõrd ärritatud, et ei suutnud kuidagi mõtteid koondada. Kõik ta 
teadmised olid nagu minema pühitud. Ta ei kuulnud, mida professor küsis, ega teadnud, mis ta ise 
vastas. Professor oli sellise rumaluse üle lausa jahmunud ja tal ei jäänud midagi muud üle kui 
üliõpilane läbi kukutada. 

Kui üliõpilane jälle tänavale astus, tundis ta end hirmus õnnetuna. «Nüüd jään ma oma kohast 
ilma,» mõtles ta, «ja see on kõik selle igavese tudengi süü. Miks pidi ta oma käsikirjaga just täna 
tulema? Aga nii läheb ikka, kui oled vastutulelik.» 

Samal hetkel nägi üliõpilane lähenemas seda, kellest ta parajasti mõtles. Ta ei tahtnud rääkida, et 
käsikiri on kadunud, enne kui oli katsunud seda tagasi saada, ja kavatses sõnagi lausumata mööda 
minna. Teine aga oli rahutu ja mures, mis üliõpilane küll ta .raamatu kohta ütleb. Kui ta nüüd nägi 


teda ainult pahura peanoogutusega mööda minevat, ehmus ta veelgi enam. Ta haaras üliõpilase 
varrukast kinni ja küsis, kas see on juba midagi lugenud. 


«Ma käisin eksamil,» vastas üliõpilane ja tahtis edasi rutata. 

Kuid teine arvas, et ta põikleb vastamisest kõrvale ega taha öelda, et ta ei ole tema raamatuga 
rahul. Talle näis, et ta süda lõhkeb, kui ta vile aasta pikkune töö kuhugi ei kõlba, ja oma suures 
mures ütles ta üliõpilasele: 

«Pea meeles, mis ma sulle ütlen! Kui raamat kuhugi ei kõlba, siis ei tahagi ma teda enam näha. 
Loe ta läbi nii ruttu kui saad ja ütle mulle, mis sa temast arvad! Aga kui ta ei kõlba, siis võid ta ära 
põletada. Siis ei taha ma teda enam näha.» 

Ta läks kiiresti oma teed. Üliõpilane vaatas talle järele, nagu oleks ta tahtnud teda tagasi kutsuda, 
kuid mõtles ümber ja läks koju. 

Kodus pani ta kiiresti argipäevarõivad selga ja jooksis käsikirja otsima. Ta jooksis mööd'a 
tänavaid, platse ja kapsaaedu. Ta käis õuedel ja läks isegi linnast välja, kuid ei suutnud leida ainsatki 
lehte. 

Paaritunnilise otsimise järel oli ta nii näljane, et pidi minema lõunat sööma. Kuid söögisaalis 
kohtas ta jälle igavest tudengit. See tuli otsekohe tema juurde, et midagi raamatu kohta kuulda saada. 

«Ma tulen õhtul sinu juurde ja räägin siis kõik ära,» vastas üliõpilane üsna järsult ja tõrjuvalt. Ta 
ei tahtnud üles tunnistada, et oli raamatu ära kaotanud, enne kui oli täiesti. kindel, et seda on võimatu 
üles leida. Teine kahvatas. 

«Pea siis meeles, et hävitad ta ära, kui ta ei kõlba!» lausus ta ja läks oma teed, olles nüüd juba 
päris kindel, et ta raamat polnud üliõpilasele meeldinud. 

Üliõpilane tõttas jällegi linna ja jätkas otsinguid kuni pimedani, ilma et oleks midagi leidnud. 
Koduteel kohtas ta paari ülikoolikaaslast. 

«Kus sa olid, et sa kevadpeole ei tulnud?» küsisid. need. 
«Kas siis kevadpidu oli juba?» küsis üliõpilane. «.Ma olin selle hoopis unustanud.» 

Niiviisi seistes ja sõpradega rääkides nägi ta. mööda minemas üht noort tütarlast, kes talle meeldis. 
Tütarlaps ei vaadanud tema poolegi, vaid vestles ühe teise üliõpilasega ja naeratas sellele hirmus 
sõbralikult. Siis meenus ünõpilasele, et ta oli tütarlapse kevadpeole kutsunud ja tahtnud temaga seal 
kokku saada, nüüd aga polnud ta ise peole läinudki. Mida tütarlaps temast nüüd küll mõtleb? 

Ta tundis südames torget ja tahtis tütarlapsele järele tõtata, kuid siis ütles üks ta sõpradest: 
«Sternbergi, teate küll, selle igavese tudengiga olevat lood halvad. Ta olevat täna õhtul haigeks 
jäänud.» 

«Ega tal midagi ohtlikku ei ole?» küsis üliõpilane kähku. 

«Olevat midagi südamega. Tal olnud raske südame atakk ja see võivat iga hetk korduda. Arst arvab, 
et teda vaevab mingi mure. Selle mure kõrvaldamisest oleneb, kas ta saab terveks.» 

Veidi aja pärast jõudis üliõpilane igavese tudengi juurde. Viimane lamas kahvatuna ja jõuetuna 
voodis ning oli raskest haigushoost vaevalt toibunud. 

«Ma tulin sinuga su raamatust rääkima,» ütles üliõpi- 

lane. «Tead, see on suurepärane töö. Ma olen harva midagi nii head lugenud.» 
Igavene tudeng tõusis istukile ja vaatas üliõpilasele ainiti otsa. 
«Miks sa täna lõuna ajal nii imelik olid?» küsis ta. 
«Mul oli halb tuju, sest kukkusin eksamil läbi. Ma ei arvanud, et minu arvamus sulle nii tähtis on. 
Olen sinu raamatuga väga rahul.» 


Haige vaatas talle uurivalt otsa ja veendus üha enam, et üliõpilane püüab tema eest midagi varjata. 


«Sa räägid seda ainult sellepärast, et. said kuulda mu haigusest ja tahad mind lohutada.» 

«Sugugi mitte. See oli suurepärane töö, võid selles kindel olla.» 

«Kas sa siis tõesti ei ole teda ära hävitanud, nagu ma sul teha käskisin?» 

«Ega ma hull ole.» 

«Too ta siis siia! Näita mulle, et sa pole teda ära hävitanud, siis usun sind!» ütles haige ja vajus nii 
nõrgana ning väsinuna patjadele, et üliõpilane hakkas kartma uut haigushoogu. 

Üliõpilase enesetunne oli väga vilets. Ta võttis haige käed oma käte vahele ja jutustas talle, et tuul 
viis tema käsikirja minema, ning ütles, kui õnnetu oli ta päev otsa sellepärast, et tegi talle nii suurt 
kahju. 

Kui ta lõpetas, patsutas haige ta kätt. 

«Sa oled hea, väga hea. Aga ära püüa minu lohutuseks lugusid välja mõelda. Ma saan aru, et sa 
kuulasid minu sõna ja hävitasid käsikirja ära, sest see oli halb, aga sa ei taha seda nüüd tunnistada.. 
Sa arvad, et ma ei suuda seda taluda.» 

Üliõpilane kordas ja kinnitas, et ta. räägib tõtt, aga teine oli oma arvamuses kindel ega tahtnud 
uskuda. 

«Kui sa mulle käsikirja tagasi annaksid, siis ma usuksin,» ütles ta. 

Ta jäi järjest haigemaks ning lõpuks oli üliõp'ilane sunnitud lahkuma, sest ta nägi, et teeb teise 
olukorra ainult halvemaks. 

Koju jõudes tundis ta end nii rusutuna ja väsinuna, et püsis vaevalt jalul. Ta keetis endale teed ja 
läks siis magama. Teki alla pugedes mõtles ta, kui õnnelik oli ta olnud hommikul. Nüüd oli ta 
iseendale palju halba teinud, aga selle võiks veel ära kannatada. «Kõige halvem 

on see, et ma nüüd eluaeg ei saa lahti mõttest, et olen teinud teise inimese õnnetuks,» ütles ta 
endamisi. 

Ta arvas, et ei saa sel ööl sõbagi silmale. Kuid imelikul kombel jäi ta magama, niipea kui pea 
padjale pani. Enne uinumist ei jõudnud ta kustutada isegi lampi, mis põles voodi juures öölaual. 


Kevadpidu 


Aga, sel ajal kui üliõpilane magama jäi, seisis väike kollastes nahkpükstes, rohelise vesti ja valge 
tuttmütsiga mehike tema katusekambri juures katusel ja mõtles, et kui tema oleks praegu sängis 
lamaja asemel, oleks ta õige õnnelik. 

See, et Nils Holgersson, kes alles paari tunni eest oli pikutanud ja puhanud varsa-kapjade puhmas 
Ekolsundsviki lahe ääres, nüüd juba Upsalas viibis, tuli sellest, et ronk Bataki oli ta endaga koos 
seiklema meelitanud. 

Poiss ise polnud midagi niisugust oodanudki. Ta oli lesinud ja taevasse vahtinud ning silmanud 
äkki möödalibisevate pilvede vahel lähenevat Batakit. Poiss oleks kõige meelsamini ennast tema eest 
ära peitnud, kuid lind oli teda juba märganud ja hetk hiljem oli ronk seisnud keset varsakabjapuhma 
ning hakanud juttu ajama, nagu oleksid tema ja Pöalpoiss kõige paremad sõbrad. 

Kui sünge ja pidulik Bataki ka paistis, oli poiss siiski märganud mingit valllatut helki ta silmis. 
Nilsil oli tunne, et ronk on tulnud tema üle ühel või teisel moel nalja heitma, ja ta otsustas linnu juttu 
üldse mitte tähele panna. 

Ronk ütles, et ta tundnud ennast ikkagi kogu aeg Nilsi ees tänuvõlglasena, sest ta ei saanud poisile 
tookord öelda, kus asub lõviosa vana hiiu pärandusest, ja et seepärast tulnud ta nüüd talle teist 


saladust avaldama. Tema, Bataki, teadvat nimelt, kuidas see, kes on päka pikuks muudetud, võib 
jälle inimeseks saada. 

Ronk oli muidugi arvanud, et poiss läheb niisuguse sööda peale kohe õnge. Kuid selle asemel 
vastas poiss üsna tõrjuvalt, et ta teab, et saab jälle inimeseks, kui ta valge isahane tervelt esmalt 
Lapimaale viib ja sealt jälle tagasi Skänesse toob. 

«Sa tead ju küll, et polegi nii lihtne isahane tervelt üle kogu Rootsi viia,» lausus Bataki. «Sa 
peaksid teadma ka 

teist väljapääsu, kui sul ühega viltu läheb. Aga kui sa midagi teada ei taha, siis võin ma vaikida.» 

Selle peale oli poiss vastanud, et tal pole midagi selle vastu, kui Bataki talle saladuse ära räägib. 

«Seda ma teengi,» teatas Bataki, «aga mitte enne, kui on saabunud õige silmapilk. Istu mu turjale 
ja tule minuga kaasa väikesele retkele. Vaatame siis, kas meil ehk ei avanegi paras juhus!» 

Selle peale oli poiss jälle kõhklema löönud, sest ta ei teadnud õieti, kas tal maksab Batakit usaldada. 
«Sa ei julge ennast nähtavasti minu hooleks usaldada,» oli ronk öelnud. Kuid poiss ei suutnud 
kannatada niisugust juttu, nagu kardaks ta midagi, ja juba iärgmisel hetkel istuski ta ronga seljas. 

Bataki oli toonud ta Upsalasse, pannud ta ühele katusele maha ja palunud ringi vaadata. Siis oli ta 
küsinud, kes võiks selles linnas poisi arvates elada ja valitseda. 

Poiss oli lasknud silmad üle linna käia. See oli võrdlemisi suur ja asetses kaunilt keset avarat 
ülesharitud tasandikku. Linnas oli palju uhkeid ja esindusiikke maju ning ühe künka otsas seisis 
tugevate müüride ning kahe jämeda torniga loss. 

«Võib-olla elab siin kuningas oma meestega?» arvas poiss. 

«Ei olegi just valesti arvatud,» vastas ronk. «Kunagi on see olnud ka kuningalinn, kuid nüüd ta seda 
enam pole.» 

Poiss oli veel kord ringi vaadanud ja siis oli ta eelkõige pööranud tähelepanu suurele toomkirikule, 
mis säras õhtupäikese kiirtes oma kolme kõrge tomnitipu, toredate portaalide ja kaunisitatud seintega. 
«Võib-olla elab siin piiskop oma preestritega?» arvas ta. 

«Ei ole seegi valesti arvatud,» yastas ronk. «Omal ajal elasid siin peapiiskopid, kes olid niisama 
vägevad kui kuningad, ja ka praegu veel elab siin peapiiskop, aga mitte tema ei valitse siin.» 

«Siis ma küll ei tea, mis ma veel peaksin arvama,» sõnas poiss. 

«Selles linnas elab ja valitseb teadus,» ütles siis ronk, «Ja need suured hooned, mida sa igal pool 
näed, on püstitatud tema ja tema rahva jooks.» 

Poiss polnud seda hästi uskuda tahtnud. 

«Tule aga kaasa, küll siis näed!» ütles ronk ja siis olid nad lennanud neid suuri hooneid vaatama, 
Paljudes koh- 

tades olid aknad lahti. Poiss oli saanud mitmele poole .pilku heita ja näinud, et rongal oli õigus. 

Bataki näitas talle suurt raamatukogu, mis oli keldrist katuseharjani raamatuid täis. Ta viis poisi 
uhke ülikoolihoone juurde ja näitas talle toredaid loengusaale. Ta lendas mööda vanast hoonest, 
mille nimi oli Gustavianum, ning poiss nägi läbi akende loomade topiseid. Nad lendasid üle suure 
kasvuhoone, kus kasvas palju võõramaiseid taimi, ning vaatasid observatooriumi, kust oli suunatud 
taevasse pikk toru. 

Nad olid mööda lennanud ka paljudest akendest ja näinud vanu härrasid, prillid ninal, istumas ja 
kirjutamas või Jugemas tubades, mille seinad olid täis raamatuid. Nad lendasid mööda 
katusekambreist, kus üliõpilased pikutasid oma sohvadel ja murdsid pead paksude köidete kallal. 
Lõpuks laskus ronk ühele katusele. 


«Näed nüüd, et ma rääkisin õigust - siin linnas valitseb teadus,» sõnas ta ja poiss tunnistas, et see on 
tõepoolest nõnda. 

«Kui ma poleks mitte ronk,» ütles Bataki edasi, «vaid ainult inimene nagu sina, asuksin ma elama 
siia. Ma istuksin päevast päeva toas, mis oleks raamatuid täis, ja õpiksin ära kõik, mis neis seisab. 
Kas sinulgi ei oleks selleks tahtmist?» 

«Ei, siis ma rändan juba parem metshanedega ringi,» kostis poiss. 
«Kas sa ei tahaks siis saada niisuguseks meheks, kes oskab haigusi ravida?» küsis ronk. 
«Nojah, selle vastu poleks mul midagi.» 

«Kas sa ei tahaks saada niisuguseks meheks, kes teab kõike; mis maailmas on juhtunud, räägib 
kõiki keeli ja oskab öelda, mis teid mööda liiguvad taevas päike, kuu ja tähed?» küsis ronk. 
«Jah, seegi oleks ju päris tore.» 

«Kas sa ei tahaks õppida vahet tegema hea ja kurja, õige ja vale vahel?» 

«Küllap seegi oleks kasulik,» vastas poiss, «seda olen ma juba mitu korda tähele pannud.» 
«Ja kas sa siis ei tahaks õppida kirikuõpetajaks ja jutlustada oma kodukoha kirikus?» 

«Isa ja ema oleksid küll kole rõõmsad, kui ma niikaugele jõuaksin,» vastas poiss. 

Sel viisil oli ronk poisile selgeks teinud, et need, kes 

võivad Upsalas elada ja õppida, on õnnelikud inimesed, kuid siiski polnud Pöialpoiss veel avaldanud 
soovi alla üks nende seast. 

Siis aga juhtus, et suur pidu kevade auks, mida Upsalas igal aastal peetakse, toimus just sel õhtul. 

Ja nii oli Nils Holgersson näinud Botaanikaaeda peole suunduvaid üliõpilasi. Nad olid tulnud 
suure pika rongkäiguna, valged mütsid peas, ja kogu tänav oli olnud nagu tume jõgi, mis vesiroose 
täis. Nad kandsid endi ees valgeid kullaga ääristatud siidlippe ja laulsid marssides kevadlaule. Nils 
Holgerssonile oli aga paistnud: et mitte nemad ise ei laula, vaid laul lendab nendega kaasa nende 
peade kohal. Talle oli paistnud, et mitte üliõpilased ei laula kevadest, vaid kevad ise istub kuskil 
peidus ja laulab üliõpilastele. Ta ei uskunud, et inimeste laul võiks kõlada niiviisi. See oli nagu 
okaste sahin kuuselatvades, nagu terase kõlin, nagu metsluikede laul ulgumerel. 

Jõudes aeda, kus rohuvaibad haljendasid kevadiselt õrnalt ja heledalt ning pungad puuokstel olid 
puhkemas, olid üliõpilased jäänud seisma ühe kõnetooli ette. Keegi noor rühikas mees oli astunud 
kõnetooli ja pidas neile kõnet. 

Kõnetool oli asetatud suure kasvuhoone-trepile ja ronk pani poisi kasvuhoone katusele maha. Seal 
oli ta rahus istunud ja kuulanud üht kõnet teise järel. Lõpuks oli astunud kõnetooli üks vana mees. 
Vanamees ütles, et kõige ilusam elus on olla noor ja veeta oma noorusaastad Upsalas. Ta rääkis 
heast rahulikust tööst raamatute taga ja suurest helgest nooruserõõmust, mida ei näe kuskil paremini 

kui siin, suures sõpraderingis. Mitu korda pöördus ta jälle tagasi selle juurde, kui suur õnn on 
elada rõõmsate ausameelsete sõprade keskel. Seal muutub iga vaev kergeks, mure ununeb kiiresti ja 
lootused jäävad helgeks. 

Poiss istus ja vaatas kõnetooli ümber poolringis seisvaid üliõpilasi ning hakkas mõistma, et 
kõigest kõige toredam on kuuluda nende huka. See on suur au ja õnn. Igaüks, kes üliõpilaskonna 
huka kuulub, saab elust rohkem kui ta oleks saanud üksipäini maailmas elades. 

Pärast kõnet kostis jälle laul ja pärast laulu tulid uued kõned. Poiss polnud kunagi arvanud ega 
uskunud, et sõnu saab nii kokku seada, et nad suudavad liigutada, julgustada ja rõõmustada nagu 
need siin. 

Nils Holgersson oli vaadanud peamiselt üliõpilasi, kuid 

ta pani tähele, et nad polnud aias üksi. Seal oli heledate kleitide ja toredate kevadiste kübaratega 
noori tüdrukuid ning palju muudki rahvast. Aga need näisid nagu temagi olevat tulnud siia ainult 


selleks, et vaadata üliõpilasi. 
Vahetevahel katkesid kõned ja laulud ning siis valgusid rahvahulgad mööda kogu aeda laiali. Ent 
peagi astus kõnetooli uus kõnemees ja kohekogunes ta ümber kuulajaid. Nii kestis see kuni õhtuni. 
Kui kõik lõppes,. tõmbas poiss sügavalt hinge ja hõõrus silmi, nagu tehakse unest ärgates. Ta oli 
käinud maal, kuhu ta kunagi varem polnud jalagagi saanud. Neist kõigist, kes olid elurõõmsad ja 
vaatasid võidukindlalt tulevikku, oli lõbusus ja õnnetunne levinud nagu nakkus ja poiss oli koos 
nendega viibinud rõõmumaal. Ent niipea kui oli kustunud viimase laulu kõla, tundis poiss, kui kurb 
on tema enda elu ja tal oli raske pärast seda kõike oma vaeste rännukaaslaste juurde tagasi pöörduda. 
Ronk oli istunud kogu aeg- poisi kõrval ja nüüd kraaksus ta talle kõrva sisse: 
«Nüüd, Pöialpoiss, ütlen ma sulle, kuidas sa jälle inimeseks saad. Sa pead ootama, kuni kohtad 
kedagi, kes ütleb sulle, et ta tahaks hea meelega sinu asemel olla ja metshanedega ringi rännata. Siis 
pead sa nobe olema ja ütlema talle niiviisi. . .» Ning Bataki õpetas nüüd poisile selgeks .paar sõna, 
mis olid nii võimsad ja ohtlikud, et neid ei tohtinud valjusti öelda, kui neid tõsiselt kasutada ei 
tahetud. 
«Jah, rohkem pole midagi tarviski, et sa jälle inimeseks saaksid,» ütles Bataki lõpuks. 


«Aga ma arvan,» ütles poiss, «et ma ei kohta kunagi inimest, kes sooviks olla minu asemel.» 

«Ega see polegi nii võimatu,» ütles seepeale ronk ja viis poisi linna ning pani ta maha ärklikambri 
juurde katusele. 

Kambris põles lamp, aken oli praokil ja nüüd oli poiss juba mõnda aega siin seisnud ning 
mõelnud, kui õnnelik peab küll seal sees magav üliõpilane olema. 


Katse 


Üliõpilane ärkas korraga ja nägi, et lamp ta öölaual põleb. «Näe, olen lambi põlema unustanud,» 
mõtles ta ja tõusis küünamuki najale, et lambitahti alla keerata. Aga 

enne kui ta seda teha jõudis, nägi ta kedagi kirjutuslaual liigutavat. . 

Tuba oli üsna väike. Sängist kirjutuslauani polnud kuigi palju maad ja ta nägi selgesti lauda koos 
kõigi raamatute, paberite, kirjutustarvete ja fotodega, mis seal peal olid, Ta oli jätnud lauale 
piirituslambi ja teekandiku ja nägi neid praegugi. Aga kõige kummalisem oli see, et niisama selgesti 
kui kõike muud nägi ta ka pisikest mehikest, kes kummardus parajasti võitoosi kohale ja määris 
leivale võid. 

Üliõpilane oli päeva jooksul nii palju läbi elanud, et oli muutunud ükskõikseks kõige vastu, mis 
temaga juhtus. Ta ei ehmunud ega imestanud, vaid pidas päris loomulikuks, et mehike on tulnud 
tuppa süüa otsima. 

Ta heitis lampi kustutamata jälle pikali ja jälgis poolsuletud silmil mehikest. See oli nüüd kirjapressil 
istet võtnud ja laskis üliõpilase õhtueine jäänustel hea maitsta. Paistis, et ta venitab söömist nii 
pikaks kui võimalik. Ta pööritas silmi ja matsutas suud. Kuivanud leivakoorukesed ja vana 
juustutükk olid talle ilmselt haruldaseks maiusroaks. 

Üliõpilane ei tahtnud teda söömise ajal segada, aga kui oli näha, et mehike enam ei jaksa, alustas ta 
juttu. 

«Kuule sina!» ütles ta. «Kes sa oled?» 

Poiss hüppas jalule ja sikas akna poole, aga nähes, et üliõpilane lamab rahulikult voodis ega jälita 
teda peatus ta. 

«Ma olen Nils Holgersson Lääne-Vemmenhögist;» vastas puiss, ja ma olen samasugune inimene 


nagu sinagi, ainult et mind muudeti härjapõlvlaseks ja sellest ajast peale rändan ma metshanedega 
ringi.» 

«See on imelik lugu,» arvas üliõpilane ja hakkas poissi usutlema ning temalt pärima, kuni sai teada 
peaaegu kõik, mis see pärast kodust lahkumist oli läbi elanud. . 

«Sul on tõesti alles hea elu,» ütles üliõpilane. «Kui saaksin olla sinu asemel ja kõigi murede eest ära 
põgeneda!» 

Ronk Bataki seisis väljas akna taga ja kui üliõpilane seda ütles, toksas ta nokaga vastu aknaruutu. 
Poiss taipas: ronk tahab teda tähelepanelikkusele manitseda, et ta ei laseks õiget hetke mööda, kui 
üliõpilane peaks ütlema vajalikud sõnad. 

«Oh, ei sa tahaks ühti minuga osi vahetada,» lausus 

poiss. «See, kes on saanud üliõpilaseks, ei või kindlasti muud tahtagi.» 

«Minagi mõtlesin veel hommikul ärgates niiviisi,» kostis üliõpilane. «Aga kuula ainult, mis 
minuga tänase päeva jooksul juhtus. Kõik on läbi. Mul oleks tõepoolest kõige parem, kui saaksin 
metshanedega minema lennata.» 

Poiss kuulis Batakit uuesti aknaruudu pihta koputavat ning tal endal hakkas pea ringi käima ja 
süda kloppima, sest näis tõesti, et üliõpilane ütleb õige sõna. 

«Ma rääkisin sulle ära, mismoodi minul on läinud,» ütles ta. «Räägi nüüd sina mulle, mis sinuga 
juhtus!» 

Üliõpilane oli ilmselt rõõmus, et leiab kellegi, kes teda usaldab, ning jutustas ausalt, mis temaga oli 
juhhmud. 

«Kõik muu läheb ju mööda,» lausus ta lõpuks. «Aga seda ei suuda ma kuidagi taluda, et olen sõbra 
õnnetuks teinud. Mulle oleks palju parem, kui oleksin sinu asemel ja saaksin metshanedega ringi 
rännata.» 

Bataki koputas kõvasti vastu aknaruutu, kuid poiss istus tükk aega liikumatult ja vaikselt ning 
vaatas ainiti enda ette. 

«Oota veidi! Küllap sa kuuled minust veel varsti,» ütles ta üliõpilasele vaikse häälega ja läks veidi 
kõhkleval sammul üle kirjutuslaua akna juurde. Just sel hetkel, kui ta katusele ronis, tõusis päike ja 
ta punakad hommikused kiired valgusid üle Upsala. Kõik katuseharjad ja tornid helkisid vastu ning 
poiss. pidi veel kord tunnistama, et see on tõepoolest rõõmus linn. 

«Mis sinuga on?» küsis ronk «Sa lasksid käest võimaluse inimeseks saada.» 

«Ma ei tahagi selle üliõpilasega vahetust teha,» ütles poiss. «Need tuulega lenduläinud paberid 
tooksid mulle ju ainult pahandusi kaela.» 

«Nende pärast ei tarvitseks sul mingit muret tunda,» sõnas Bataki. «Need võin ma tagasi 
muretseda.» 

«Ma usun küll, et sa võid,» ütles poiss, «aga ma pole kindel, et sa seda ka teed. Tahaksin enne 
selles asjas kindel olla.» 

Bataki ei lausunud sõnagi. Ta lehvitas ainult tiibu, lendas minema ja tuli varsti mõne paberilehega 
tagasi. Niisama usinasti kui pääsuke, kui see oma pesa jooks savi kannab, lendas ta nüüd terve tunni 
edasi-tagasi ja tõi poisile ühe paberilehe teise järel. 

«Nii nüüd ma arvan, et nad on sul nüüd peaaegu kõik 

koos,» lausus ta viimaks ja istus lõõtsutades aknasimsile. 
«Aitäh!» sõnas poiss. «Nüüd ma lähen ja räägin üliõpilasega.» 


Sel hetkel heitis Bataki pilgu tuppa ja nägi, kuidas üliõpilane korraldas ning silus seal paberilehti. 


«Sa oled kõige suurem tola, keda ma kunagi olen näinud!» karjus ronk poisile. «Sa andsid 
käsikirja üliõpilase kätte? Siis pole sul enam mingit mõtet tema juurde minna. 

Nuüd ei ütle ta enam eluilmaski, et ta tahaks olla sinusugune.» 

Poiss seisis ja vaatas üliõpilast, kes oli nii rõõmus, et tantsis särgiväel oma väikeses toapugerikus 
ringi, ning pöördus siis Bataki poole. 

«Ma mõistan küll, Bataki, et sa tahtsid. mind proövile panna,» ütles ta. «Sa arvasid vist, et jätan 
isahani Marteni sel raskel teekonnal enese hooleks, peaasi kui aga mul endal hästi läheks. Aga kui 
üliõpilane mulle oma lugu jutustas, hakkasin ma mõtlema, kui inetu on sõpra maha jätta. Mina seda 
küll ei tee.» 

Bataki kratsis jalaga kukalt ja näis peaaegu jahmununa. Ta ei osanud sõnagi lausuda, vaid lendas 
poisiga otseteed metshanede juurde tagasi. 


XXXIV SIIDSULG 
Linn, mis ujub - vee peal 


Reedel, 6. mail 


Keegi ei oleks saanud olla õrnem ja parem kui väike hahk Siidsulg: Kõik metshaned armastasid 
teda väga, valge isahani aga oli valmis tema eest kas või surma minema. Kui Siidsulg midagi palus, 
ei suutnud isegi Akka talle ära öelda. 


Kui Siidsulg Mälari äärde jõudis, hakkas ta ümbrust ära tundma. Seal kaugemal oli meri rohkete 
skääridega ning seal elasid ühel väikesel laiul ta vanemad ja õed-vennad. 


Ta palus metshanesid lennata tema kodukohta, enne kui nad alustavad teekonda põhja poole. Ta 
saab siis omas- 

tele näidata, et on elus ja terve. Neile oleks see suureks rõõmuks. 

Akka ütles avameelselt, et tema arvates pale Siidsule vanemad ja õed-vennad tema vastu just suurt 
armastust üles näidanud, kui nad ta Ölandile maha jätsid. Kuid Siidsulg ei tahtnud temaga nõustuda. 

«Mis nad siis pidid tegema, kui nägid, et ma lennata ei suuda?» küsis ta. «Ega nad minu pärast ei 
saanud ometi Ölandile jääda.» 

Siidsulg hakkas metshanedele jutustama oma kodust skäärides, et mõjutada neid sinna lendama. 
Ta koduks olevat üks kaljulaid. Eemalt vaadates võiks arvata, et seal ei ole midagi peale kivide, kuid 
pärale jõudes leiab kaljupragudes ja nõgudes kõige rikkalikumat toitu. Ja paremaid haudepaiku kui 
sealseis kaljulõhedes või pajupõõsaste vahel annab otsida. Kuid kõige parem olevat siiski saarel elav 
vana kalur. Siidsulg kuulnud, et nooreseas olnud ta suur jahimees ja küttinud skäärides alatasa linde. 
Kuid nüüd, vanas eas, kus naine oli surnud ja lapsed kodust lahkunud ning vanamees üksi jäänud, oli 
ta hakanud oma laiu lindude eest hoolitsema. Ta ei lasknud nende pihta ühtki pauku ega lubanud 
seda teha ka kellelgi teisel. Ta käis ühe linnupesa juurest teise juurde ja kui emalinnud munadel 
haudusid, korjas ta neile toitu. Keegi ei kartnud teda. Siidsulg oli mitu korda käinud tema onnis ja 
saanud seal leivaraasukesi. Aga selle tõttu, et kalur oli lindude vastu nõnda hea, oli neid skäärile 
kogunenud nii suurel hulgal, et seal jäi kitsaks. Kui keegi mõnel kevadel saabumisega hiljaks jäi, siis 
võis juhtuda, et ta leidis kõik haudepaigad juba võetud olevat. Sellepärast olnudki Siidsule vanemad 
ja õed-vennad sunnitud teda maha jättes edasi lendama. 

Siidsulg palus seni, kuni sai oma tahtmise, ehkki metshaned tundsid, et nad on hiljaks jäänud ja 
peaksid pigem lendama otse põhja poole. Kuid selline retk skääridesse ei tarvitseks ju pikendada 
nende reisi rohkem kui üheainsa paeva võrra. 


Nad asusid teele ühel hommikul, pärast seda kui olid tugevasti söönud, ja lendasid üle Mälari itta. 
Poiss ei teadnud kuigi täpselt, kuhu nad nüüd välja jõuavad, kuid ta pani tähele, et mida kaugemale 
ida poole nad jõudsid, seda rohkem liikumist oli järvel märgata ja seda tihedamini asustatud olid 
järve kaldad. 

Täislastis praame ja purjekaid, paate. ja sumplaevu oli teel itta ning neile tuli vastu või läks 
mööda palju ilusaid valgeid aurikuid. Piki kaldaid kulgesid raudteed ja maanteed, kõik ühes ja samas 
suuryas. Sealpool, idas, pidi olema mingi paik, kuhu kõik nüüd hommikul tahtsid jõuda. 

Ühel saarel silmas ta suurt valget lossi ja veidi maad edasi, ida pool, hakkas kallastele ilmuma 
suvilaid. Alguses seisid nad üksteisest kaugel, siis järjest tihedamalt ja peagi oli järvekaldal üks 
suvila teises kinni. Neid oli igasuguseid. Lossitaolise kõrval seisis hütt. Siin paistis pikk ja madal 
mõisahoone, seal aga paljude väikeste torni kestega suvila. Mõned neist seisid keset aedu, teised 
looduslikus lehtpuumetsas, mis ääristas kaldaid. Aga kui erinevad nad ka olid, ühes asjas sarnanesid 
nad ometi üksteisega: nad polnud tõsised ja lihtsad nagu kõik teised hooned, vaid otsekui 
mängumajad kirevalt ja eredalt roheliseks ja siniseks, valgeks ja punaseks värvitud. 

Poiss istus ja vaatas alla neile rõõmsatele kaldasuvilatele, kui Siidsulg hüüatas: 

«Nüüd tunnen ma kõik jälle ära. Seal eemal on linn, mis ujub vee peal.» 

Poiss vaatas ettepoole ega märganud alguses midagi muud kui üksikuid heledaid udupilvekesi, 
mis rullusid vee kohal. Siis aga hakkasid paistma kõrged torniteravikud ja rohkete aknaridadega 
majad. Nad ilmusid nähtavale ja kadusid jälle, sedamööda kuidas udu hõljus siia ja sinna. 

Kuid mingit kaldajoont ta ei näinud. Kõik seal eemal paistis seisvat vee peal. 

Kui poiss linnale lähemale jõudis, ei näinud ta järve kaldail enam rõõmsaid nukumajakesi. Nende 
asemel seisid seal tumedad vabrikuhooned. Suured söekuhjad ja lauavirnad kõrgusid plankude taga 
ja mustade räpaste randumissildade juures seisid kohmakad veoaurikud. Kuid hele läbipaistev 
uduvine mässis kõik selle endasse ning kõik paistis seetõttu nii suur, vägev ja imeline, et muutus 
peaaegu ilusaks. 

Haned lendasid vabrikuist ja kaubaaurikuist mööda ning lähenesid udust paistvaile tornitippudele. 
Korraga. vajusid kõik uduloorid alla veele ja järele jäi ainult kerge vine, mis roosakais ja sinakais 
värvitoonides nende peade kohal hõljus. Ülejäänud udu rullus alla üle maa ja vee. Temasse kadusid 
majade alusmüürid ja alumised pooled, kuid kõr- 

gemad majakorrused, katused, tornid ja fassaadid jäid nähtavale. Mõned majad paistsid seetõttu 
kõrged nagu Paabeli torn. Poiss võis ainult arvata, et nad seisavad künkail ja kõrgustikel, kuid ta ei 
näinud künkaid, vaid ainult udust tõusvaid maju. Udu hõljus majade ümber helevalgena, majad aga 
olid tumedad, mustjad, sest päike paistis idast ega ulatunud neid valgustama. 

Poiss sai aru, et ta lendab suure linna kohal, sest ta nägi igal pool udust kerkimas katuseid ja torne. 
Vahetevahel oli udus lõhesid ja siis nägi ta enda all kiiresti voolavat vett, maad aga ei hakanud talle 
kuskil silma. Seda kõike oli ilus vaadata, kuid ta tundis ennast peaaegu rusutuna nagu ikka siis, kui 
kohtad midagi, mida sa ei suuda mõista. 

Niipea kui nad olid linna seljataha jätnud, kadus ka maad varjanud udu ning kaldad, veed ja saared 
paistsid jälle selgesti. Siis vaatas poiss tagasi, et linna paremini näha, kuid see ei läinud tal korda. 
Nüüd meenutas see veelgi rohkem mingit nõiutud linna. Udu oli värvunud päikesepaistest ja hõljus 
helendavpunasena, sinakana või kuldsena. Majad olid nii heledad, nagu oleksid nad valgusest tehtud, 
aknad ja tornitipud aga helkisid otsekui tuleleegid. Ja see kõik ujus vee peal nagu varemgi. 

Metshaned suundusid otse itta. Algul näis kõik peaaegu selline nagu Mälari ääreski. Kõigepealt 
lendasid nad üle vabrikute ja töökodade. Siis hakkasid kaldaääri palistama suvilad. Vesi kihas 
aurikuist ja purjekaist, kuid nüüd tulid need idast ja suundusid läände, linna poole. 


Haned jätkasid oma teed ja kitsaste Mälari väinade ning väikeste saarekeste asemele ilmusid 
laiemad väinad ja suuremad saared. Maismaa jäi kuhugi kõrvale ning kadus varsti hoopiski silmist. 
Taimestik muutus kesisemaks, lehtpuud järjest harvemaks, kõikjal võtsid võimust männid. Suvilad 
lõppesid ja üha rohkem oli näha talumaju ning kalurionne. 

Nad lendasid veelgi edasi ega näinud enam suuri asustatud saari. Üksnes väikesi skääre oli üle vee 
arvutul hulgal laiali pillatud. Maa ei ahistanud enam väinu. Eespool laius suur ja ääretu meri. 

Haned laskusid ühele kaljusaarele ja kindlat maad jalge all tundes pöördus poiss Siidsule poole. 
«Mis suur linn see oli, kust me üle lendasime?» küsis ta. 

«Ma ei tea, kuidas inimesed teda kutsuvad,» vastas Siidsulg. «Meie hahad hüüame teda Linnaks, 
Mis Seisab Vee Peal.» 


Oed 


Siidsulel oli kaks õde: Kaunistiib ja Kuldsilm. Need olid tugevad ja targad linnud, kuid neil 
polnud nii pehmet ja helkivat sulevammust kui Siidsulel, samuti ka tema head ja õrna südant. Sellest 
ajast saadik, kui nad olid veel väikesed kollased linnupojad, olid vanemad ja sugulased ning vahel 
vana kalurgi neile selgesti mõista andnud, et armastavad Siidsulge rohkem kui neid, ja seepärast olid 
õed teda alati vihanud. 

Kui metshaned saarel maandusid, sõid Kaunistiib ja Kuldsilm parajasti väikesel haljendaval 
maalapil tükk maad kaldast eemal. Nad silmasid võõraid otsekohe. 

«Vaata, õde Kuldsilm, kui uhked .metshaned saarele laskuvad!» ütles Kaunistiib. «Olen harva 
näinud nii toreda rühiga linde. Kas sa näed, nendega on kaasas valge isahani? Oled sa kunagi 
ilusamat lindu näinud? Teda võiks koguni luigeks pidada.» 

Kuldsilm nõustus õega, et saarele olid saabunud kindlasti mingid suursugused võõrad. Kuid 
korraga katkestas ta jutu ja hüüdis: 

«öde Kaunistiib, õde Kaunistiib! Kas sa ei näe, kes nendega veel kaasas on?» 

Samal hetkel silmas ka Kaunistiib Siidsulge ja jahmus nii väga, et seisis tükk aega, nokk ammuli, 
ja nohises ainult. 

«Ei ole võimalik, et see on tema! Kuidas ta nende hulka võis sattudaP Me jätsime ta ju Ölandile 
nälga surema.» 

«Kõige halvem on see, et ta räägib nüüd isale ja emale ära, kuidas me talle nii ligi lendasime, et 
lükkasime ta tiivakondi paigast ära,» ütles Kuldsilm. «Küll näed, see asi lõpeb veelsellega, et meid 
aetakse skäärilt minema.» 

«Meil pole pailapse tagasitulekust oodata midagi muud kui pahandust,» sõnas Kaunistiib. «Aga 
mulle paistab, et esialgu on targem näidata ennast tema tagasituleku üle nii rõõmsatena, kui vähegi 
suudame. Ta on nii rumal, et ei saanud võib-olla arugi, kuidas me talle meelega selle müksu 
andsime.» 

Sel ajal kui Kaunistiib ja Kuldsilm nõnda arutasid, olid 

metshaned olnud all rannas ametis oma sulgede seadmisega pärast lendu. Nüüd suundusid nad pikas 
reas kaljuprao poole, kus Siidsule teada tavatsesid pesitseda tema vanemad. 

Siidsule vanemad olid silmapaistvad linnud. Nad olid elanud saarel kauem kui keegi teine ja 
andsid uustulnukaile alati nõu ning abi. Nemadki olid näinud saabuvaid metshanesid, kuid polnud 
Siidsulge parve hulgas ära tundnud. 


«Imelik, et mehhaned tulevad sellele skäärile,» ütles isa hahk See on uhke parv. Seda on juba 
nende lennustki näha. Aga nii suure hulga jooks pole siin kerge söödamaad leida.» 

«Ega's meil siin veel nii täis ka ole, et me külalisi vastu võtta ei saaks,» tähendas ta abikaasa, kes oli 
niisama pehme loomuga kui Siidsulg. 

Kui Akka hanerea eesotsas lähemale jõudis, läksid Siidsule vanemad talle vastu ja tahtsid talle just 
teretulemast ütelda, kui Siidsulg oma kohalt rea lõpus lendu tõusis ja vanemate vahele laskus. 

«Isa, ema, ma olen siin! Kas te Siidsulge ära ei tunne?» hüüdis ta. 

Esimesel silmapilgul ei saanud vanad linnud kõigest õieti arugi, kuid siis tundsid nad tütre ära ja 
neil oli muidugi pööraselt hea meel. 

Sel ajal kui Siidsulg ise, metshaned ja isahani Märten kõige ägedamini kaagutasid, jutustades 
Siidsule päästmise lugu, jooksid ligi Kaunistiib ning Kuldsilm. Nad hüüdsid juba kaugelt eemalt 
teretulemast ja paistsid Siidsule koju saabumise üle nii rõõmustavat, et Siidsulg oli tõsiselt lii- 
gutatud. 

Metshanedele meeldis skääril ja nii tehti otsuseks, et nad ei lenda edasi enne kui järgmisel 
hommikul. Veidi aja pärast küsisid õed, kas Siidsulg ei tahaks vaatama tulla, kuhu nad oma pesa 
ehitada kavatsevad. Siidsulg järgnes neile ja nägi, - et nad on leidnud endale hästi kaitstud varjulised 
pesitsuspaigad. 

«Kuhu siis sina, Siidsulg, oma pesa teed?» küsisid õed. 

«Mina?» küsis Siidsulg. «Ma ei kavatse siia skäärile jääda. Ma lendan koos metshanedega 
Lapimaale.» 

«Kahju, et sa meist lahkud,» arvasid õed. 

«Oleksin hea meelega jäänud teie ja vanemate juurde,» 

ütles Siidsulg, «aga ma olen juba lubanud suurele valgele .. .» 

«Mis?» hüüdis Kaunistiib. «Kas sina saad selle ilusa isahane? See on ju. . .» 
Kuid siinkohal andis Kuldsilm õele tubli müksu ja see jäi vait. 

Kahel õelal õel oli terve hommikupooliku omavahel palju rääkida. Nad olid päris raevused, et 
Siidsulel on nii tore kosilane nagu valge isahani. Ka neil endil olid kosilased, kuid need olid vaid 
tavalised hahad ja pärast isahahi Märtenit tundusid nad õekestele nii inetud. ning viletsad, et nad ei 
tahtnud neid enam nähagi.. 

«Ma võin ennast surnuks vihastada,» ütles Kuldsilm. «Oleksid see vähemalt sina, õde Kaunistiib, 
kes ta endale saab!» 

«Ma tahaksin parema meelega, et ta oleks sumud, kui et peaksin suve otsa ringi käima ja teadma, 
et Siidsulel on kaasaks valge isahani!» ütles Kaunistiib. 

Siiski olid õed ikka endiselt Siidsule vastu väga sõbralikud ja õhtupoolikul kutsus Kuldsilm 
Siidsule kaasa, et õde näeks ka tema väljavalitut. 

«Ta pole küll nii ilus kui see, kelle sina saad,» ütles Kuldsilm. «Aga selle eest võib päris 
kindelolla, et ta on see, kes ta on.» 

«Mis sa sellega öelda tahad?» küsis Siidsulg. 
Kuldsilm ei tahtnud algul rääkida, mis ta sellega oli mõelnud, aga siis ütles ta ometi, et nemad koos 
Kaunistiivaga olevat omavahel arutanud, kas selle suure. valgega on asjad ikka päris õiged. 

«Me pole kunagi näinud metshanede seas valget hane,» ütles Kuldsilm, «ja me hakkasime arvama, 
kas .ta pole ehk ära nõiutud.» 

«Küll te olete alles rumalad! Ta 00 ju koduhani,» lausus Siidsulg pahaselt. 

«Temaga on. kaasas keegi, kes on nõiutud,» lausus Kuldsilm, «ja seepärast võib ta ka ise nõiutud 
olla. Kas. sa ei karda, et. ta võiks olla must kormoran?» 

Ta rääkis väga kavalasti ja ajas vaesele Siidsulele hirmu peale. 

«Sa ei tea isegi, mis sa räägid,» sõnas väike hahk. «Sa tahad mind ainult hirmutada.» 


«Ma soovin sulle ainult head, Siidsulg,» ütles Kuldsilm. «Ma ei oska midagi halvemat ette kujutada, 
kui näha sind 

ära lendamas koos musta kormoraniga. Aga nüüd ma ütlen sulle midagi. Katsu talle sisse sööta need 
paar juureniiti, mis ma siin kokku korjasin. Kui ta on ära nõiutud, siis tuleb see kohe välja. Kui ta 
aga seda pole, jääb ta endiseks.» 
Poiss istus hanede keskel ja kuulas pealt Akka jutuajamist vana isahanega, kui tuli lennates Siidsulg. 
«Pöialpoiss! Pöialpoiss!» hüüdis ta. «Isahani Märten on suremas! Mina tapsin ta!» 
«Las ma istun sulle selga, Siidsulg, vii mind tema juurde!» hüüdis poiss. 

Nad lendasid minema. ja Akka koos metshanedega läks ka kaasa. Kui nad isahane juurde jõudsid, 
lebas see maas. Ta ei suutnud sõnagi öelda, vaid ahmis ainult õhku. 

«Kõdita teda kurgu alt ja klapi talle selga!» käskis Akka. 
Poiss tegi seda ja otsekohe köhis suur valge välja tubli juurika, mis oli talle kurku kinni jäänud. 
«Sõid sa neid?» küsis Akka ja osutas mõnele maas vedelevale juurikale. 


«Jah,» vastas isahani. 
«Siis oli veel hea, et nad sulle kurku kinni jäid,» ütles Akka. «Nad on mürgised. Kui sa nad alla 
oleksid neela nud, oleksid sa kindlasti surnud.» 
«Siidsulg pakkus neid mulle süüa,» sõnas isahani. 
«Ma sain nad oma õe käest,» ütles Siidsulg ja jutustas kõik ära. 
«Hoia end oma õdede eest, Siidsulg,» sõnas Akka, «sest nemad sulle head ei soovi.» 

Siidsulel aga oli nii hea süda, et ta ei suutnud kellestki halba uskuda, ja kui Kaunistiib mõne aja 
pärast tema juurde tuli ning talle oma kosilast näidata tahtis, läks ta kohe kaasa. 
«Jah, ta pole küll nii ilus kui see, kelle sina saad,» ütles õde, «aga ta on seda vapram ja kartmatum.» 
«Kust sa tead?» küsis Siidsulg. 
«Meie saarel valitseb kajakate ja partide seas juba mõnda aega suur häda, sest igal hommikul tuleb 
siia keegi võõras röövlind ja viib ühe neist minema.» 
«Mis lind see siis on?» küsis Siidsulg. 
«Seda me ei tea,» kostis õde. «Temasarnast pole meie saarel kunagi varem nähtud ja imelik on see, 
et ta kunagi ei tungi kallale ühelegi hahale. Aga nüüd otsustas minu 

peigmees homme hommikul temaga võidelda ja ta minema ajada.» 
«Peaks tal siis hästi minema!» soovis Siidsulg. 
«Ei, seda ma küll ei usu,» kostis õde. «Kui minu kosilane oleks nii suur ja tugev kui sinu oma, siis 
oleks mul veel pisutki lootust.» 
«Kas sa tahad, et ma paluksin isahani Märtenit selle võõra linnuga võitlema minna?» küsis Siidsulg. 
«Jah, seda tahaksin ma küll,» ütles Kaunistiib. «Suuremat teenet ei saaks sa mulle enam osutada.» 
Järgmisel hommikul oli isahani juba enne päikesetõusu üleval, asus saare kõige kõrgemasse kohta 
ja hakkas valvama. Peagi nägi ta lääne poolt lähenemas suurt musta lindu. Selle tiivad olid tohutu 
pikad ja polnud raske mõista, et see oli kotkas. Isahani polnud oodanud ohtlikumat vastast kui öökull 
ja mõistis nüüd, et ta seekord küll eluga ei pääse. Kuid talle ei tulnud mõttessegi hoiduda võitlusest 
endast mitu korda tugevama linnuga. 
Kotkas sööstis alla ühe kajaka kallale ja lõi sellele küüned selga. Enne veel, kui ta jälle õhku 
tõusta oli jõudnud, tormas isahani Märten tema juurde. 
«Lase ta lahti!» hüüdis ta. «Ja ära enam kunagi siia tule, muidu on sul minuga tegemist!» 
«Oled sa hull või?» küsis kotkas. «Sinu õnn, et ma kunagi hanedega ei võitle. Muidu oleks sul 


varsti ots peal.» 

Isahani Märten arvas, et kotkas peab ennast temaga võitlemiseks liiga heaks ja tormas kotkaie 
vihaselt kallale, haaras tal nokaga kõrist kinni ja peksis tiibadega. Seda ei võinud kotkas muidugi 
taluda. Ta hakkas võitlema, kuid siiski mitte kogu jõuga. 

Poiss magas alles Akka ja teiste hanede juures, kui kuulis Siidsulge hüüdvat: 
«PöialpoissJ Pöialpoiss! Kotkas kisub isahani Marteni lõhkil» 
«Las ma istun sulle selga, Siidsulg, vii mind tema juurde!» käskis poiss. 

Kui ta pärale jõudis, oli isahani Märten verine ja raskesti haavatud, kuid võitles ikka veel. Poiss ei 
saanud ise kotka vastu võitlema hakata ja tal ei jäänud muud üle, kui abi kutsuda.. 

«Ruttu, Siidsulg! Kutsu Akka ja metshaned siia!» hüüdis ta. 

Kuid niipea kui ta seda oli öelnud, jättis kotkas võitlemise. 

«Kes räägib seal Akkast?» küsis ta. Ning nähes nüüd Pöialpoissi ja kuuldes metshanede 
kaagatamist, lehvitas ta tiibu. 

«Ütle Akkale, et ma ei lootnud teda ega kedagi tema parvest siin ulgumerel kohata!» ütles ta ja 
lendas uhkelt ning kiiresti minema. 

«See oli ju sama kotkas, kes mind kord metshanede juurde tagasi tõi,» sõnas poiss ja vaatas talle 
imestusega järele. 

Metshaned kavatsesid skäärilt varakult lahkuda, kuid enne sega tahtsid nad siiski veidi keha 
kinnitada. Söömise ajal lendas Siidsule juurde üks mägipart. 

«Su õed paluvad sind tervitada,» sõnas ta. «Nad ei julge ise metshanedele oma nägu näidata, aga 
nad palusid mind sulle meelde tuletada, et sa ei lahkuks skäärilt enne, kui oled vana kalurit vaatamas 
käinud.» 

«See on tõepoolest õige,» ütles Siidsulg. 
Kuid nüüd oli ta nii ära hirmutatud, et ei tahtnud enam üksi minna, vaid palus isahane ja Pöialpoissi 
teda hütini saata. 

Kalurionni uks oli lahti. Siidsulg läks sisse, mõlemad teised jäid aga välja. Järgmisel hetkel 
kuulsid nad Akka märguannet teeleasumiseks ja kutsusid Siidsulge. Hahk tuli toast välja ning lendas 
koos metshanedega skäärilt minema. 

Nad olid lennanud juba hea tüki maad skääride vahele, kui poiss hakkas imestama nendega 
kaasatulnud haha üle. 

Siidsulg lendas tavaliselt vaikselt ja kergelt. See aga rühkis edasi raskete kärarikaste 
tiivalöökidega. 

«Akka, pööra ümber! Akka, pööra ümber!» hüüdis ta kiiresti. «Meil on vale reisikaaslane! Meiega 
on tulnud kaasa Kaunistiib!» 

Vaevalt oli see öeldud, kui hahk laskis kuuldavale nii inetu ja vihase karjatuse, et kõik mõistsid 
kohe, kes ta on. 

Akka ja teised metshaned pöördusid tema poole, kuid hahk ei põgenenud otsekohe. Selle asemel 
sööstis ta suure valge juurde, haaras Pöialpoisi ja lendas alles siis minema, poiss nokas. 

Skääride kohal algas äge ajujaht. Kaunistiib lendas küll kiiresti, kuid haned olid tal päris kannul ja 
tal polnud mingit lootust pääseda. 

Äkitselt nägid nad merelt tõusmas väikest valget. suitsujuga ja kuulsid püssipauku. Omas tuhinas 


polnud nad märganudki, et olid sattunud otse paadi kohale, kus istus üksik kalamees. 
Lask ei tabanud küll kedagi, kuid just paadi kohal avas Kaunistiib noka ja laskis Pöialpoisi merre 


kukkuda: 
XXXVII STOKHOLM 
Laupäeval, 7, mail 


Mõne aasta eest elas Skansenis, suures pargis Stokholmi külje all, kuhu on kokku korjatud nii 
palju huvitavaid asju ', väike vanamees nimega Klement Larsson. Ta oli pärit Hälsinglandist ja oli 
tulnud, Skansenisse mängima oma viiulil iidseid rahvatantse ja muid vanu pillilugusid. Kuid 
pillimehena esines ta loomulikult peamiselt õhtupoolikuti. Hommikupoole istus ja valvas ta 
harilikult mõnes toredas talumajas, mis olid Rootsi kõigist osadest Skansenisse kokku toodud. 

Klement oli alguses arvanud, et tal on vanaduspäevil läinud paremini, kui. ta kunagi oli unistadagi 
julgenud, kuid pikapeale hakkas ta eriti vahti pidades hirmsasti piinlema. Polnud veel viga, kui majja 
tuli rahvast, kes seda vaadata tahtis, kuid vahel istus Klement tundide viisi üksi. Siis tundis ta nii 
suurt kojuigatsust, et kartis, et peab oma koha üles ütlema. Ta oli väga vaene ja teadis, et jääb kodus 
kogukonna toita. Seepäräst katsus ta vastu pidada senikaua kui võimalik, ehkki tundis ennast iga 
päevaga järjest õnnetumana. 

Uhel ilusal pärastlõunal maikuu alguses oli Klementil paar tundi vaba aega ja ta laskus parajasti 
allä järsust nõlvakust, kust viib tee Skansenisse, kui talle tuli vastu skääride kalur, kott seljas. See oli 
noor ja südi mees, kes käis tavaliselt Skansenis pakkumas müüa neid merelinde, 


1 Skansen - vabaõhumuuseum ja park Djugardeni saarel Stokholmis, kuhu on paigutatud 
hulgaliselt vanaaegseid talu- ja linnahooneid. 

keda tal oli õnnestunud elusalt kinni püüda, ja Klement oli teda mitu korda varemgi näinud. 

Kalur peatas Klementi, et küsida temalt, kas Skanseni juhataja on kodus, ja kui Klement oli sellele 
kusimusele vastanud, küsis ta omakorda, mis haruldus kaluri! siis nüüd kotis on. 

«Ma näitan sulle, mis mul on, Klement,» vastas siis kalur, «kui annad mulle vastutasuks head nõu, 
mis ma selle eest küsida võiksin.» 

Ta ulatas koti Klementile lähemale. See vaatas korra sinna sisse, siis veel ühe korra ja astus 
seepeale kiiresti paar sammu tagasi. 

«Heldene aeg, Asbjörn!» ütles ta. «Kust sa selle said?» Talle tuli meelde, et oli lapsepõlves kuulnud 
ema rääkivat toapõranda all elutsevaist härjapõlvlastest. Ta ei tohtinud karjuda ega sõnakuulmatu 
olla, et härjapõlvlasi mitte vihastada. Suureks kasvades oli ta arvanud, et ema on need kääbused tema 
vaoshoidmiseks ise välja mõelnud. Aga küllap see siis ikkagi polnud ema väljamõeldis, ses üks 
niisugune päkapikumees lamas seal Asbjömni kotis. 

Klementi südamesse oli veel püsima jäänud pisut lapsehirmu ja nüüd kotti vaadates tundis ta 
judinat mööda selga alla jooksvat. Asbjörn märkas Klementi hirmu ja puhkes naerma, kuid Klement 
võttis asja üsna tõsiselt. 

«Utle mulle, Asbjömn, kust sa ta kinni püüdsid!» sõnas ta. . 

«Usu mind, ma ei luuranudki teda,» vastas Asbjörn. «Tema ise tuli minu juurde. Aerutasin 
hommikul vara paadiga merele ja võtsin püssi kalasa. Vaevalt olin kalda juurest eemale jõudnud, kui 
ida poolt tuli hirmsa kisaga parv metshanesid. Lasksin nende pihta ühe paugu, aga ei tabanud neist 
ühtki. Selle asemel kukkus alla see siin ja langes nii lähedale vette, et mul tuli tema kättesaamiseks 
ainult käsi välja sirutada.» 

«Ega sa teda ometi maha ei lasknud, Asbjörn?» 
«Oh ei, tal pole midagi viga. Aga esialgu, kui ta alles alla tuli, oli ta üsna segane ja meelemärkuseta, 
siis ma kasutasin juhust ja sidusin tal käed ning jalad paari purjenöörijupiga kinni, et ta plehku ei 


paneks. Näed sa, ma arvasin kohe, et see on midagi Skanseni jooks.» 
Klement muutus imelikult kartlikuks, kui kalur seda rääkis. Talle meenus kõik see, mis ta 
lapsepõlves ema käest oli kuulnud härjapõlvlastest, nende kättemaksu 

himust vaenlaste ja abivalmidusest sõprade vastu. Ühelgi inimesel, kes neid oli püüdnud vangis 
pidada, polnud hästi läinud. 

«Sa oleksid pidanud ta lahti laskma, Asbjörn,» sõnas ta. 

«Ega sellest palju puudunudki, et oleksin ta lahti lasknud,» sõnas kalur. «Sest tead, Klement, 
metshaned tulid mulle koju järele ja ristlesid siis kogu homikupooliku skääri kohal ning ,karjusid, 
nagu oleksid nad teda tagasi tahtnud saada. Ja ega seegi polnud veel kõik. Nii palju kui neid linde 
meil seal on, kõik kajakad ja tiirud ja paljud teised, kes pole laengut püssirohtugi väärt, lendasid 
kisades skäärile kokku ja kui ma toast välja läksin, lendasid nad kogu aeg mu ümber, nii et pidin 
tuppa tagasi minema. Naine palus ka, et ma ta lahti laseksin, aga mina olin juba kord ette võtnud, et 
toon ta siia Skansenisse. Siis panin ühe laste nuku aknale, toppisin põngerja kotipõhja ja asusin teele. 
Küllap linnud arvasid, et tema ise ongi akna peal, sest nad lasksid mu tulema, ilma et oleksid mind 
jälitanud.» 

«Kas ta midagi rääkinud on?» küsis Klement. 

«On küll. Alguses katsus ta lindudele midagi hüüda, aga mulle polnud see meeltmööda ja ma 
toppisin tal suu kinni.» 

«Aga Asbjörn,» sõnas Klement. «Kuidas sa temaga niiviisi võisid talitada! Kas sa siis aru ei saa, 
et ta on üleloomulik olend?» 

«Ei mina tea, kes või mis ta on,» vastas Asbjörn rahulikult. «Uurigu seda teised. Mina olen rahul 
sellegagi, kui mulle ta eest hästi makstakse. Ütle nüüd, Klement, mis Skanseni direktor tema eest 
võiks anda?» 

Klement viivitas vastusega tükk aega. Kuid teda oli vallanud suur hirm mehikese pärast. Talle 
näis, nagu seisaks ema ta kõrval ja ütleks talle, et ta peab härjapõlvlaste vastu alati hea olema. 

«Ma ei tea, Asbjörn, mis direktor sulle seal üleval maksta võiks,» sõnas ta «Aga kui sa tahad teda 
mulle jätta, siis annan sulle tema eest kakskümmend krooni.» 

Asbjörn vaatas pillimehele piiritu imestusega otsa. Ta mõtles, et Klement arvab mehikesel mingit 
nõiavõimu olevat ja loodab temast kasu saada. Ta polnud sugugi kindel, et direktor mehikesest 
niisama palju peab ja on nõus nii kõrget hinda maksma. Seepärast võttiski ta Klementi pakkumise 
vastu. 

Pillimees pistis ostu ühte oma suurtest taskutest, pöördus Skansenisse tagasi ja läks ühte 
karjahütti, kus polnud külastajaid ega valvureid. Ta tõmbas ukse enda jarel kinni, võttis taskust ikka 
veel kätest ja jalust seotud ning kinnitopitud suuga mehikese ja pani ta ettevaatlikult pingile. 

«Kuula nüüd, mis ma sulle räägin!» sõnas Klement. «Ma tean küll, et sinusugused ei armasta 
ennast inimestele näidata, vaid eelistavad elada ja tegutseda oma käe peal. 

Sellepärast ma mõtlesin sind vabaks lasta, aga ainult lubaduse vastu, et sa jääd siia aeda seniks, 
kuni ma luban sul siit lahkuda. Kui sa sellega nõus oled, nooguta kolm korda pead!» 

«Elu sul siin raskeks ei lähe,» ütles Klement. «Ma panen sulle iga päev toitu välja ja ma arvan, et 
sul on siinnii palju tegemist, et sul igav küll ei. hakka. Aga sa ei tohi kuhugi mujale minna, enne kui 
ma seda luban. Me peame ühe märgi suhtes kokku leppima. Senikaua kui ma panen su toidu 
valgesse kaussi, pead sa siia jääma. Kui ma panen ta sinisesse kaussi, võid sa minna.» 


Klement jäi uuesti vait ja ootas. et mehike annaks märku, kuid see ei liigutanud end. 

«Nojah,» ütles Klement, «siis ei jää küll muud üle, kui et pean näitama sind siinsele peremehele! 
Siis pannakse sind klaaskappi ja kõik inimesed suurest Stokholmi linnast tulevad sind vaatama.» 
See näis mehikest hirmutavat, sest vaevalt olid need sõnad öeldud, kui ta hakkas pead noogutama. 
«See on õige,» lausus Klerpent, võttis noa ja lõikas katki nööri, mis mehikese käsi kinni hoidis. Siis 
läks ta kiiresti ukse poole. 

Poiss päästis nööri jalgade ümbert lahti ja võttis tropi suust, enne kui ta jõudis millegi muu peale 
mõelda. Kui ta siis Klement Larssoni poole pöördus, et teda tänada, oli see juba läinud. 


Klement oli parajasti uksest välja astunud, kui talle tuli vastu uhke ja kena vanahärra, kes näis 
olevat teel ühe läheduses asetseva koha poole, kust avanes ilus vaade. Klement ei mäletanud, et ta 
oleks uhket vanahärrat varem 

kohanud, see aga oli nähtavasti mõnikord Klementit viiulit mängimas näinud ja alustas temaga nüüd 
juttu. 

«Tere päevast, Klement!» ütles ta. «Kuidas käsi käib? Ega sa ometi haige ole? Mulle näib, et sa, 
oled viimasel ajal otsa jäänud.» 

Vanahärrast õhkus nii kirjeldamatut sõbralikkust, et Klement võttis südame rindu ja jutustas talle, 
kui raskeks teeb kojuigatsus ta elu. 

«Mis?» küsis rühikas vanahärra. «Siin, Stokholmis, tunned sa kojuigatsust? See ei või küll võimalik 
olla.» 

Uhke vanahärra näis peaaegu haavununa. Aga küllap tuli talle siis meelde, et tal on tegemist 
kõigest vana harimatu talutaadiga Hälsinglandist, ja ta muutus endiselt sõbralikuks. 

«Sa pole kindlasti kunagi kuulnud, kuidas Stokholmi linn on tekkinud, Klement. Kui sa seda 
oleksid kuulnud, mõistaksid sa kindlasti, et su kojuigatsus on ainult ettekujutus. Lähme sinna selle 
pingi juurde ja ma jutustan sulle pisut Stokholmisi.» 

Istunud pingile, vaatles uhke vanahärra kõigepealt mõne hetke Stokholmi, mis laius ta ees kogu 
omas toreduses, siis tõmbas ta sügavasti hinge, otsekui oleks tahtnud kogu ümbruskonna ilu sisse 
hingata. Pärast seda pöördus ta pillimehe poole. 

«Vaata siia, Klement!» lausus ta ja hakkas edasi rääkides enda ette liivatatud teerajale väikest 
maakaarti joonistama. «Siin on nüüd Uppland ja slin ulatub lõunasse neem, mida lõhestab suur hulk 
lahtesid. Ja siin saab ta kokku Sörmlandiga, moodustades teise neeme, mis on samuti lahtedest 
lõhestatud ja suundub otse põhja. Siin aga tuleb lääne poolt saartest kubisev järv - see on Mälar. 
Ning siin tuleb idast teine veekogu, mis suudab suurivaevu saarte ja skääride vahelt läbi murda - see 
on Läänemeri. Ja just siin, Klement, kus Uppland kohtub Sörmlandiga ning Mälar Läänemerega, siin 
voolab lühike jõgi ja selles on neli väikest saart, mis jagavad ta mitmeks haruks. Ühte neist hüütakse 
praegu Norrströmiks, aga vanasti oli ta nimi Stocksund. 

Need saarekesed olid algul tavalised lehtpuumetsaga kaetud laiud, nagu neid Mälaril veel praegugi 
hulgaliselt leidub, ja kaua aega olid nad sootuks asustamata. Võiks ju arvata, et nad asetsesid väga 
soodsas kohas, kus saavad kokku kaks maakonda ja kaks veekogu, kuid keegi ei 

pannud seda tähelegi. Aasta läks aasta järel. Inimesed asusid elama küll Mälari saartele, küll 
skääridele, kuid need neli saarekest jäid ikka tühjaks. Vahel juhtus, et mõni meresõitja randus seal ja 
lõi oma telgi üheks ööks üles, kuid keegi ei jäänud sinna päriselt elama. 

Ühel päeval oli üks Läänemeres Lidingö saarel elav kalur sõudnud oma paadiga Mälarile ja seal 
oli mehel nii hea kalaõnn, et ta unustas õigel ajal kodu poole pöörduda. Ta ei jõudnud kaugemale kui 
nende nelja saarekese juurde, ja juba läkski pimedaks. Siis pidas ta kõige paremaks randuda ühel 


neist saartest ja olla seal, kuni tõuseb kuu, sest oli oodata kuuvalget ööd. 

Oli hilissuvi ja ilm veel ilus ning soe, ehkki õhtud läksid juba pimedaks. Kalur tõmbas paadi 
kaldale, heitis selle kõrvale maha, pani pea kivile ja uinus magama. Kui ta ärkas, oli kuu juba 
ammugi tõusnud ja paistis otse ta pea kohal nii heledasti, et öö oli peaaegu päevavalge. 

Mees hüppas jalule ja hakkas just paati vette lükkama, kui nägi väinas tervet hulka liikuvaid musti 
täppe. See oli suur hülgeparv, mis kiiresti saare poole ujus. Kui kalur nägi, et hülged kavatsevad 
maale ronida, kummardus ta paadipõhda, et otsida üles västar, mis tal alati paadis kaasas oli. Aga kui 
ta enese uuesti sirgu ajas, ei näinud ta enam ühtki hüljest, vaid nende asemel seisid kaldal imeilusad 
noored neitsid, pikad rohelised siidkleidid seljas ja pärlkroonid peas. Siis taipas kalur, et need olid 
merineitsid, kes elasid kaugel meres tühjadel kaljusaartel ning olid nüüd moondunud hülgeiks, et 
ujuda kaldale ja lõbutseda kuupaistel rohelusega kaetud laidudel. 

Ta pani västra hästi vaikselt käest ja kui neitsid saarekingule mängima läksid, hiilis ta neile järele 
ning vaatas neid. Ta oli kuulnud, merineitsid olevat nii ilusad ja armsad, et ükski inimene ei või neid 
vaadata, ilma et nende ilu teda ei kütkestaks, ja ta pidi endale tunnistama, et see polnud liialdus. 

Kui ta oli mõne aja jälginud merineitsite tantsu puude all, hiilis ta alla randa, võttis ühe hülgenaha 
ja peitis selle kivi alla. Siis läks ta oma paadi juurde tagasi, heitis pikali ja teeskles, nagu magaks ta. 

Varsti nägi ta, kuidas neitsid kaldale tagasi tulid, et oma hülgenahad jälle selga tõmmata. Algul oli 
lõbu ja lusti laialt, siis aga tuli nutt ja häda, sest üks neitsitest ei leidnud kuskilt oma hülgevammust. 
Nad jooksid kõik 

mööda kallast edasi-tagasi ja aitasid tal otsida, kuid ei leidnud midagi. Otsides märkasid nad korraga, 
et taevas hakkas heledamaks minema ja päev saabuma. Siis paistis, et nad ei saa enam kauemaks 
saarele jääda, ja nad ujusid kõik minema peale ühe, kellel polnud hülgenahka. See jäi kaldale istuma 
ja nutma. 

Kaluril oli temast küll kahju, kuid ta sundis ennast vaikselt lamama, kuni läks päris valgeks. Siis 
tõusis ta üles ja lükkas paadi vette ning näis, nagu oleks ta päris juhuslikult silmanud neitsit alles 
siis, kui ta juba aerud oli tõstnud. 

«Kes sa oled?» hüüdis ta. «Oled sa merehädaline?» 

Neitsi jooksis kaluri juurde ja küsis, kas see pole ta hülgenahka näinud, kuid kalamees tegi näo, nagu 
ei mõistaks ta üldse, mis asja neiu talt küsib. Siis istus merineitsi maha ja puhkes uuesti nutma. Kalur 
aga tegi ettepaneku, et neitsi tuleks tema paati. 

«Tule kaasa minu onni,» ütles ta, «küll ema juba sinu eest hoolitseb! Sa ei või ometi jääda siia 
saarele, kus sul pole suutäit süüa ega midagi külje alla panna.» 

Ta rääkis nii hästi, et suutis keelitada merineitsit endaga kaasa tulema. 

Nii kalur kui selle ema olid õnnetu merineitsi vastu ääretult head ja neiule näis nende juures - 
meeldivat. Ta muutus iga päevaga rõõmsamaks, abistas vana ema selle igapäevastes toimetustes ja 
oli üldse selline nagu iga teine saaretüdruk, välja arvatud see, et ta oli kaugelt ilusam kui kõik teised. 
Ühel päeval küsis kalur, kas merineitsi ei tähaks talle naiseks tulla ja see andis talle otsekohe oma 
jaa-sõna. 

Hakati tegema ettevalmistusi pulmadeks ja kui merineitsi pidi endale pruutkleidi selga panema, 
valis ta selleks pika rohelise kleidi ja helkiva pärlkrooni, mida ta oli kandnud siis, kui kalamees teda 
esmakordselt nägi. Kuid tol ajal polnud saarestikus ühtki kirikut ega kirikuõpetajat ja kogu 
pulmarong asus paatidesse, et .sõuda Mälarile ja pidada pulmatalitus esimeses ettejuhtuvas kirikus. 


Kaluri paadis olid pruut ja ema ja ta purjetas nii hästi, et jõudis kõigist teistest ette. Jõudes 
sinnamaale, et ta hakkas juba nägema saart, kust ta oli leidnud endale pruudi, kes istus nüüd uhkena 
ja ehituna ta kõrval, naeratas kalur tahtmatult endamisi. 

«Mis sa naerad?» küsis pruut. 

«Oh, ma mõtlesin selle öö peale, kui ma sinu eest hülgenaha ära peitsin,» kostis kalur, sest nüüd oli 
ta oma pruudile nii kindel, et arvas, et enam pole tarvis midagi varjata. 

«Millest sa räägid?» küsis pruut. «Mul pole kunagi olnud mingit hülgenahka.» 

Näis, nagu oleks ta kõik unustanud. 

«Kas sa siis ei mäleta, kuidas sa merineitsitega tantsisid?» küsis peigmees. 

«Ma ei tea, millest sa räägid,» vastas pruut. «Ma arvan, et sa oled täna öösel vist imelikku und 
näinud.» 

«Kas sa siis usud mind, kui ma näitan sulle su hülgenahka?» küsis kalur ja keeras paadi otsekohe 
saare poole. 

Nad astusid maale ja kalur otsis hülgenaha kivi alt välja, kuhu ta selle oli peitnud. 

Kuid vaevalt oli pruut hülgenahka silmanud, kui ta selle enda kätte kiskus ja endale üle pea viskas. 
Hülgenahk liibus tema ümber, nagu oleks tal elu sees olnud, ja merineitsi hüppeis silmapilkselt vette. 

Peigmees nägi teda minema ujuvat. Ta jooksis pruudile vette järele, kuid ei suutnud teda tabada. 
Nähes, et ta ei saa merineitsit teisiti peatada, haaras ta meeleheites oma västra ja viskas. Ta tabas 
kindlasti paremini, kui ta oli kavatsenud, sest õnnetu merineitsi karjatas kaeblikult ja kadus 
sügavusse. 

Kalur seisis kaldal ja ootas, et merineitsi uuesti nähtavale ilmuks. Siis aga märkas ta, et vesi tema 
ümber omandas pehme läike. Ta muutus nii ilusaks, nagu kalur veel iial ei olnud näinud. Vesi läikis 
ja helkis roosakalt ning valkjalt, nagu vahelduvad värvid konnakarbi sisemuses. 

Kui see helkjas vesi kaldaid uhtus, näis kalurile, et ka need muutuvad. Nad hakkasid õitsema ja 
lõimama. Kaldad omandasid enneolematu pehme sära. 

Ning ta mõistis, millest see kõik tuli. Sest merineitsid on juba kord niisugused, et nad paistavad 
igaühele, kes neid näeb, kaunimana kui miski muu maailmas ja kui nüüd merineitsi veri segunes 
veega ning uhtus randu, omandasid ka need merineitsi ilu. Nad pärisid selle jõu, mis paneb igaüht, 
kes neid näeb, neid armastama ja kisub teda nende kallaste poole igatsuse jõuga.» 

Kui rühikas vanahärra oli oma jutustusega sinnamaale 

jõudnud, pöördus ta Klementi poole ja vaatas talle otsa ning Klement noogutas vastuseks tõsiselt 
pead, kuid ei lausunud sõnagi, et jutustust mitte katkestada. 

«Pane nüüd tähele, Klement,» jätkas vanahärra ja korraga tekkis ta silmadesse kelmikas helk, «et 
sellest ajast peale hakkasid inimesed neile saartele elama asuma. Algul ilmusid siia ainult kalurid ja 
põllumehed, kuid varsti hakkas tulema ka teisi inimesi. Ning ühel ilusai päeval purjetas Norrströmist 
läbi ka kuningas koos oma nõunikuga. Nad hakkasid neist saartest rääkima ja leidsid, et iga Mälarile 
suunduv laev peab nendest paratamatult mööduma. Nõunik arvas, et siin peaks laevateele rajama 
sulu, mida võiks tarbe järgi avada või sulgeda, lastes läbi kaubalaevu ja sulgedes tee 
röövlaevastikule. 

Need sõnad saidki teoks,» sõnas vanahärra, tõusis püsti ning hakkas uuesti kepiga liiva peale 
joonistama. «Kõige suuremale saarele - näe siia - ehitas nõunik tugeva torniga kindluse ja selle torni 
nimeks sai Kärnan. Saare ümber ehitati müürid, vaata, niimoodi. Põhjas ja lõunas tehti müüri sisse 
väravad, mida kaitsesid samuti tugevad tornid. Ehitati sillad teiste saarte juurde ja ka sinna püstitati 
kõrged tornid. Kõigi saarte ümber vette aga asetati vaiad sulgudega, mida võis üles tõsta ja alla lasta, 
nii et ükski laev ei saanud enam loata siit läbi. sõita. 

Näed nüüd, Klement, kuidas need neli saart, mis niikaua olid jäänud märkamatuks, said kõvasti 
kindlustatud. Aga see polnud veel kõik. Need kaldad ja väinad meelitavad inimesi enda poole ja 
peagi tuli igalt pooli rahvast, kes tahtsid neile saartele elama asuda. Siis hakkasid elanikud ise 


ehitama kirikut ja panid sellele nimeks Suurkirik. See seisis siin, päris linnamüüri ääres, ja 
sissepoole müüre olid uusasukad ehitanud oma onnid. Seda kõike polnud küll palju, aga tolle aja 
jaoks siiski küllalt, et asulat hakati pidama linnaks. Linnale pandi nimeks Stokholm ja see nimi oli. 
jäänud talle tänapäevani. 

Siis juhtus ühel päeval, Klement, et nõunik, kes kogu seda ehitust oli alustanud, läks hingusele, 
kuid Stokholm ei jäänud sellegipoolest ilma ehitusmeistrita. Sel ajal tulid Rootsisse mungad, keda 
hüüti hallideks vendadeks'. Neidki meelitas Stokholm ja nad palusid luba ehitada siia 


I Hallid vennad - frantsisklaste ordu mungad, keda nimetatakse hallideks vendadeks nende mantli 
värvuse järgi. 

klooster. Kuningas andis neile ühe pisemaist saartest, selle, mis asetseb vastu Mälarit. Sellel saarel 
hakkasid mungad ehitama ja sellepärast hakatigi teda hiljem kutsuma Hallimungasaareks. Siis aga 
tulid teised .mungad, keda hüüti mustadeks vendadeks*. Nemadki palusid luba endale Stokholmis 
eluaset ehitada ja nende klooster kerkis Linnasaarele, veidi maad linna lõunaväravast eema!. Sellele 
põhjapoolsele suuremale saarele siin ehitati Pühavaimu-maja ehk haigemaja, teisele saarele ehitasid 
usinad mehed veski ja skääride vahel käisid mungad kalastamas. 

Nagu sa tead, on sellel kohal praegu ainult üks saar, sest neid lahutanud kanal on kinni kasvanud, 
kuid tänapäevalgi hüütakse teda Pühavaimusaareks. 

Näed sa, Klement, nüüd olid väikesed metsalaiud juba maju täis, aga rahvast tuli aina juurde, sest 
siinsed paigad meelitavad inimesi ligi, nagu sa juba tead. Siia tulid Püha Klaara ordu vagad naised ja 
palusid endalegi ehitusplatsi. Neile ei leidunud kohti enam mujal kui põhjapoolsel kaldal, ehk 
Norrmalmil. Kindlasti polnud nad sellega kuigivõrd rahul, sest üle Norrmalmi läks kõrge 
mäeseljandik ja selle peal asus linna kaak, nii et seda ümbrust peeti põlatud kohaks. Püha Klaara õed 
ehitasid siiski oma pika kloostrihoone ja kiriku seljandiku jalamile, üsna vee äärde. Ja kui nad sinna 
olid elama asunud, leidus neile peagi järeletegijaid. Siia hoopis kaugemale põhja poole, seljandiku 
harjale, kerkis haigemaja koos Püha Jürile pühendatud kirikuga da siia, seljandiku jalamile, tuli Püha 
Jakobi kirik. 

Ka lõunakaldale, Södermalmile, hakati ehitusi rajama, ehkki kallas tõusis siin veest järsu mäena. 
Sinna ehitati Püha Maarja kirik. 

Aga ära arva, Klement, et Stokholmi rändas ainult kloostrirahvas. Oli ka palju teisi inimesi. 
Kõigepealt tuli suur hulk saksa kaupmehi ja käsitöölisi. Nad olid rootsi omadest osavamad ja neid 
võeti seepärast hästi vastu. Nad asusid elama sissepoole linna müüre, kiskusid maha armetud onnid, 
mis seal varem olid seisnud, ja ehitasid suured uhked kivimajad asemele. Kuid müüride vahel oli 
üsna vähe ruumi. Neil tuli ehitada majad tihedasti üksteise kõrvale, otsad kitsaste tänavate poole. 


2 Mustad vennad - dominiiklaste ordu mungad, kes kandsid musta mantli!. 

Näed sa nüild, Klement, kuidas Stokholm inimesi ligi tõmbas.» 

Nüüd ilmus nähtavale teine härra, kes tuli kiiresti mööda teerada nende poole. Kuid Klementiga 
juttu ajav vanahärra viipas käega ja teine jäi eemale seisma. Rühikas vanahärra istus nüüd pillimehe 
kõrvale pingile. 

«Nüüd. pead sa mulle heameelt tegema, Klement,» sõnas ta. «Mul ei ole võimalik sinuga kauem 
juttu ajada, aga ma lasen saata sulle ühe raamatu Stokholmi kohta ja sa pead selle algusest lõpuni 
läbi lugema. Ma olen andnud sulle, Klement, Stokholmi kohta nii-öelda algteadmised. Loe nüüd ise 
edasi ja uuri, kuidas linn on arenenud ,ja muutunud! Loe sellest, kuidas väike müüride vahele 


kokkusurutud linn saartel on kasvanud selleks tohutuks majademereks, mida me siit näeme. Loe, 
kuidas sünge Kärnani kindlusetorni kohale ehitati see ilus rõõmsailmeline loss seal meie ees ja 
kuidas hallide munkade kirikust sai Rootsi kuningate matmispaik. Loe, kuidas üks saar teise järel 
ehitati maju täis. Loe, kuidas linnast põhja ja lõuna pool asuvaist kapsamaadest said kaunid pargid ja 
elamurajoonid. Loe, kuidas tasandati seljandikke ja täideti väinu: Loe sellest, kuidas kuningate 
kinnisest loomaaiast sai - rahva armastatud puhkepaik. Sa pead ennast siin kodus tundma, Klement. 
See linn ei kuulu mitte üksnes stokholmlastele. Ta kuulub samuti sulle ja kogu Rootsile. 

Ja kui sa Stokholmist loed, siis pea meeles, kui õigus mul oli, et sel linnal on külgetõmbejõudu! 
Esmalt asus siia kuningas, siis ehitasid tähtsad isandad siia oma lossid. Pärast hakkasid aga inimesed 
üksteise järel siia asuma, nii et nüüd, mõistad sa, Klement, pole Stokholm enam mõni omaette või 
mõni lähema ümbruskonna linn, vaid temast on saanud kogu Rootsi linn. 

Sa tead ju, Klement, et igas kihelkonnas on olemas volikogu, Stokholmis aga on kogu rahva 
volikogu, riigipäev. Sa tead, et üle kogu maa on kohtuid ja kohtunikke, kuid Stokholmis on kohus, 
mis mõistab kohut kõigi teiste üle. Sa tead, et üle kogu maa on kasarmuid ja sõjaväge, kuid 
Stokholmis elavad need, kes käsutavad kogu armeed. Üle kogu maa jooksevad raudteed, kuid kõiki 
neid juhitakse Stokholmist. Siit juhatatakse kirikuõpetajaid, arste, kooliõpetajaid: foogte ja 
nimismehi. Siin on meie maa keskus, Klement. Siit tuleb raha, mis sul taskus on, ja 

postmargid, mida me oma kirjadele kleebime. Siit saab iga rootslane midagi ja igal rootslasel on siia 
midagi asja. Siin ei tarvitse keegi ennast võõrana tunda ega koju igatseda. Siin on kõik rootslased 
kodus. 

Ja kui sa loed kõigest sellest, mis siia Stokholmi on kokku kogutud, siis ära unusta ka seda viimast 
- neid vanu taresid siin Skansenis! Siin on vanad tantsud, vanad rõivad ja vanad majariistad. Siin on 
pillimehi ja muinasjutuvestjaid. Stokholm on korjanud siia Skansenisse kõik vana ja hea, et seda 
austada ning et seda rahva seas uuesti ausse tõsta. 

Aga kõigepealt pea meeles, et Stokholmist lugedes pead sa istuma siin selle koha peal! Sa pead 
nägema, kuidas lained libisevad mööda oma rõõmsas mängus ja kuidas kaldaist kumab ilu. 
Stokholm peab sindki võluma, Klement.» 

Kaunis vanahärra oli tõstnud häält, nii et see kõlas võimukalt ja käskivalt, ning ta silmad särasid. Siis 
tõusis ta ja lahkus Klementist väikese käeviipega. Ning Klement mõistis samal hetkel, et see, kes 
temaga oli rääkinud, on kindlasti keegi kõrge härra, ja kummardas talle järele nii sügavalt kui sai.. 


Järgmisel päeval tuli Klementi juurde kuninga teener suure punases köites raamatu ja kirjaga ning 
kirjas. oli öeldud, et see raamat on saadetud kuninga poolt. 

Pärast seda oli väike vanataat Klement Larsson mitu päeva justkui peast segane ja tema käest oli 
peaaegu võimatu mõistlikku sõna kuulda saada. Nädala pärast tuli ta direktori juurde ja ütles koha 
üles. Ta olevat sunnitud koju minema. 

«Miks sa siis koju pead minema? Kas sa ei suuda siin harjuda?» küsis direktor. 

«Küll ma juba harjuksin,» kostis Klement, «selles asjas pole enam. mingit ohtu, aga ma pean igal 
juhul koju minema.» . ž 

Klement oli sattunud suurde kitsikusse, sest kuningas oli öelnud, et ta peab Stokholmi tundma 
õppima ja ennast siin hästi tundma, kuid Klement ei leidnud rahu, enne kui on saanud kodupaigas 
ära rääkida, et kuningäs ise oli talle seda öelnud. Ta ei suutnud loobuda mõttest, et läheb ja seisab 
kodus kirikumäel ning räägib kogu külarahvale, kui hea oli kuningas tema vastu, kuidas ta istus 
temaga 

ühe pingi peal ja saatis talle raamatu ning et ta oli leidnud mahti rääkida tema, vana vaese 
pillimehega, terve tund aega, püüdes teda vabastada kojuigatsusest. Tore oli seda jutustada juba siin, 
Skanseniski, lapi taatidele ja Dalarna eitedele, aga mis oli see selle kõrval, kui ta saaks kõike oma 
kodukandi rahvale rääkida! 

Isegi kui Klement peaks sattuma vaestemajja, poleks ka see nüüd enam nii raske. Nüüd oli ta ju 
hoopis teine inimene kui varem, nüüd peetakse temast lugu ja austatakse teda juba hoopis 
teistmoodi. 

Ja sellele uuele igatsusele ei suutnud Klement vastu seista. Ta pidi minema direktori juurde ja 
ütlema, et on sunnitud koju sõitma. 


XXXVIII KOTKAS GORGO 


Mäestikus 


Kaugel Lapimaa mäestikus seisis järsust kaljuseinast väljaulatuval nukil vana kotkapesa. See oli 
ehitatud üksteise peale laotud männiokstest. Paljude aastate jooksul ehitati ja kindlustati teda järjest, 
nii et ta nüüd seisis kaljunukil paari meetri laiusena ja niisama kõrgena kui lapi koda. 

Kaljusein, mille ääres kotkapesa asetses, kõrgus üsna suure oru kohal, kus suviti pesitses parv 
metshanesid. See org oli hanedele suurepäraseks varjupaigaks. Ta oli mägede vahele nii hästi ära 
peidetud, et isegi laplaste hulgast ei teadnud teda kuigi paljud. Keset orgu helkis väike ümmargune 
järv, kus leidus küllaldaselt toitu väikestele hanepoegadele, järvekaldal aga keset pajupõõsaid ja 
jäserikke kääbuskaski oli mätaste vahel niisuguseid pesapaiku, et haned ei osanud paremaid 
soovidagi. 

Alati olid üleval kalju otsas elanud kotkad ja all orus metshaned. Igal aastal viisid kotkad mõne 
hane minema, aga nad hoidusid võtmast nii palju, et metshaned ei julgeks enam orus elada. 
Metshanedelgi oli kotkastest üsna palju kasu. Nad olid küll ka ise röövlid, kuid hoidsid eemale teisi 
röövleid. 

Paar aastat enne seda, kui Nils Holgersson metshanedega ringi rändas, seisis vana juhthani Akka 
Kebnekajselt ühel hommikulorupõhjas ja vaatas üles kotkapesa poole. Kotkad siirdusid jahile 
tavaliselt tund aega pärast päikesetõusu ja igal suvel, mis Akka orus oli elanud, ootas ta igal 
hommikul niiviisi kotkaste väljalendu, et näha, kas nad suunduvad orgu või lendavad teistele 
jahimaadele. 

Tal ei tulnudki kaua oodata, kui mõlemad uhked linnud oma kaljunukilt lendu tõusid. Ilusad, kuid 
hirmuäratavad, hõljusid nad õhus. Nad võtsid suuna alla tasandiku poole ja Akka hingas 
kergendatult. 

Vana juhthani ise enam ei munenud ega haudunud ning viitis suvel aega tavaliselt sellega, et käis 
ühe hanepesa juurest teise juurde ja andis nõu, kuidas poegi välja haududa ja kuidas nende eest 
hoolitseda. Peale selle pidas ta vahti mitte üksnes kotkaste, vaid ka mägirebaste, kassikakkude ja 
kõigi teiste vaenlaste vastu, kes võisid metshanesid ja nende poegi ähvardada. 

Lõuna paiku hakkas Akka uuesti kotkaid ootama. Nii oli ta teinud iga päev kõigi nende suvede 
jooksul, mis ta orus oli elanud. Ta nägi juba kotkaste lennust, kas neil oli olnud jahiõnne ja kas tal ei 
tarvitsenud karta nende pärast, kes tema peresse kuulusid. Kuid sel päeval ei läinud ta kotkaid tagasi 
tulevat. «Olen vist juba vanaks ja pimedaks jäänud,» arvas Akka, kui ta oli kotkaid tükk aega 
oodanud. «Nüüd peaksid nad ju ammugi kodus olema.» 


Õhtupoolikul vaatas ta uuesti üles kaljuseinale ja ootas, et silmab kotkaid teraval kaljuserval, kus 
nad tavaliselt oma lõunapuhkust pidasid, hiljem lootis ta näha neid mägijärves suplemas, kuid seegi 
kord jäi lootus asjatuks. 


Jällegi kaebas ta, et on vanaks jäänud. Ta oli nii harjunud, et kotkad on ta pea kohal mäe otsas, et 
ei suutnud kujutledagi võimalust, et nad ei ole sinna tagasi tulnud. 

Järgmisel hommikul oli Akka varakult ärkvel ja valvas kotkaid. Kuid nüüdki ei silmanud ta neid. 
Seevastu kuulis ta hommikuvaikuses kisa, mis kõlas ühtaegu vihaselt ja kaeblikult ning näis tulevat 
kotkapesast. «Ons seal üleval kotkaste juures tõesti midagi korrast ära?» mõtles ta. 

Ta tõusis kiiresti õhku ja lendas nii kõrgele, et ulatas ülevalt kotkapessa vaatama. 

Ta ei näinud seal ei kotkaisa ega kotkaema. Kogu pesas polnud kedagi peale poolpalja kotkapoja, 
kes karjus nälja pärast. 

Akka laskus pikkamööda ja kõheldes kotkapesa poole. See oli õudne paik. Juba eemalt oli 
märgata, missugused röövlid seal elavad. Pesas ja kaljunukil vedeles pleekinud luid, veriseid sulgi ja 
naharibasid, jäneste päid, linnunokki ja rabakanade karvaseid jalgu. Ka kõige selle keskel lamavat 
kotkapöega oli vastik vaadata. Ta nokk oli suur ja avali, udusulis keha nurgeline ja veel väljaarene- 
mata tiivarootsude küljes tolknesid tulevased lennusuled nagu astlad. 

Lõpuks sai Akka oma vastumeelsusest jagu ja laskus pesa servale, kuid vaatas ühtlasi rahutult 
ümberringi, sest ta ootas vanu kotkaid iga minut tagasi. 

«Küll on hea, et keegi lõpuks tuli,» hüüdis kotkapoeg. 
«Too mulle otsekohe süüa!» 
«Nonoh, anna ikka aega!» ütles Akka. «Enne ütle mulle, kuhu su isa ja ema on jäänud?» 

«Kust mina seda tean! Lendasid eile hommikul minema ja jätsid oma äraoleku ajaks mulle toiduks 
ühe põldhiire. Sul peaks selge olema, et see on juba ammu otsas. Ema on nurjatu, et mind niimoodi 
nälgida laseb.» 

Akka hakkas nüüd uskuma, et vanad kotkad on tõepoolest kuskil püssi ette jäänud, ja mõtles, et 
kui laseb kotkapoja nälga surra, siis saab röövlisoost võib-olla jäädavalt lahti. Kuid samal ajal ei 
saanud ta kuidagi leppida mõttega, et jätab mahajäetud linnupoja abist ilma, kuigi ta suudaks teda 
aidata. 

«Mis sa istud ja põrnitsed?» küsis kotkapoeg. «Kas sa ei kuulnud; et ma süüa tahan?» 

Akka lehvitas tiibu ja laskus väikese järve kaldale oru põhjas. Mõne aja pärast jõudis ta kotkapesa 
juurde tagasi, lõhepoeg nokas. 

Kui ta kala kotkapoja ette maha pani, vihastus see koledasti. 

«Kas sa arvad, et ma sihukest rämpsu sööma hakkan?» karjus too, lükkas kala kõrvale ja püüdis 
Akkat nokaga lüüa. «Too mulle rabakana või põldhiir, kuuled sa!» 

Nüüd sirutas Akka kaela õieli ja näpistas kotkapoega mehiselt kuklast. 

«Ma ütlen sulle, et kui ma sulle süüa toon,» ütles ta, «siis ole rahul sellega, mis mul sulle anda on. 
Su isa ja 

ema on surnud, nii et nendelt sa enam mingit.abi ei saa, aga kui sa tahad siin rabakanu ja põldhiiri 
ooctates nälga surra, siis võid seda minugipoolest teha.» 

Seda öelnud, lendas Akka kiiresti minema ega näidanud hea tükk aega nägugi kotkapesa juurde. 
Kui ta jälle sinna jõudis, oli kotkapoeg kala ära söönud. Akka tõi talle teise ja selle kugistas 
kotkapoeg kohe alla, ehkki võis märgata, et kala on talle üsna vastik. 

Nüüd oli Akkal palju tööd. Vanad kotkad ei tulnudki enam tagasi ja ta pidi üksinda muretsema 
kotkapojale kogu toidu, mida see vajas. Ta toitis teda kalade ja konnadega ning kotkapojale ei 


paistnud sellest toidust kahju tulevat, sest ta kasvas suureks ja tugevaks. Peagi oli ta oma vanemad 
unustanud ja pidas Akkat oma õigeks emaks. Akka omalt poolt armastas teda nagu oma last. Ta 
püüdis anda kotkapojale head kasvatust ja võõrutada teda metsikusest ning ülbusest. 

Paari nädala möödudes märkas Akka, et hakkab lähenema sulgimise aeg, mil ta ei saa lennata. 
Tervelt kuu aega ei saa ta siis kotkapojale toitu viia ja see sureb selle ajaga nälga. 

Ühel päeval ütles Akka kotkapojale: 

«Gorgo, siitpeale ei saa ma enam kalaga sinu juurde lennata. Kui sa nüüd julged alla orupõhja tulla, 
siis muretsen sulle ka edaspidi toitu. Sa võid valida, kas sured siin üleval nälga või hüppad alla orgu, 
kuigi ka see võib, su elu maksta.» 

Hetkegi mõtlemata ronis kotkapoeg pesaservale, ei võtnud peaaegu vaevakski mõõta pilguga 
vahemaad orupõhjani, lõi oma väikesed tiivad laiali ja hüppas. Ta tegi õhus paar kukerpalli, kuid 
oskas siiski sedavõrd tiibu kasutada, et jõudis maapinnale peaaegu ilma viga saamata. 

AILI orus veetis Gorgo terve suve koos hanepoegadega ja sai nendega heaks sõbraks. Pidades 
ennastki hanepojaks, püüdis ta nende moodi käituda. Kui hanepojad läksid järvele ujuma, läks 
temagi neile järele, kuid pidi peaaegu ära uppuma. See, et ta ei suutnud ujuma õppida, alandas teda 
väga, ja ta läks Akka juurde oma häda kaebama. 

«Miks mina ei saa ujuda nagu teised?» küsis ta. 
«Selle ajaga, kui sa seal üleval kalju otsas olid, kasvasid su küüned liiga kõveraks ja varbad liiga 
pikaks,» vas- 

tas Akka. «Aga ära sellepärast kurvasta! Sinust saab sellegipoolest tubli lind.» 

Kotkapoja tiivad kasvasid peagi nii suureks, et suutsid teda kanda, kuid talle ei tulnud pähegi neid 
lendamiseks kasutada enne kui sügisel, mil hanepoegi hakati lendama õpetama. Nüüd saabus talle 
uhke aeg, sest sel alal osutus ta otsekohe kõige osavamaks. Ta seltsilised ei jäänud üles iialgi 
kauemaks kui see tingimata tarvilik oli, tema aga oli peaaegu terve päeva õhus ja harjutas lendamist. 
Veel polnud ta teada saanud, et ta pole hanedega ühest soost, kuid pidi tahes-tahtmata tähele panema 
suurt huka asjaolusid, mis teda imestasid, ning ta esitas Akkale alatasa küsimusi. 

«Miks jooksevad rabakanad ja põldhiired peitu, kui mu vari maa peale langeb?» päris ta. «Teisi 
hanepoegi nad nii ei karda.» 

«Su tiivad kasvasid kalju otsas olles liiga suureks,» vastas Akka. «See hirmutabki neid väikseid 
loomakesi. Aga ära selle pärast kurvasta! Sinust saab sellegipoolest 

tubli lind.» 

Kui kotkas oskas juba hästi lennata, õppis ta ise kalu ja konni püüdma, kuid peatselt hakkas ta sellegi 
üle järele mõtlema. 

«Millest see tuleb, et mina söön kalu ja konni?» päris ta. 

«Teised noored haned ju seda ei tee.» 

«See tuleb sellest, et mul polnud sulle muud toitu anda, kui sa üleval kalju otsas olid,» kostis 
Akka. «Aga ära sellepärast kurvasta! Sinust saab sellegipoolest tubli lind.» 

Kui metshaned oma sügisest lendu alustasid, tuli Gorgo nende parvega kaasa. Ta pidas ennast ikka 
veel üheks nende hulgast. Kuid taevas oli täis lõuna poole suunduvaid linde ja kui Akka ilmus 
nähtavale, kotkas parve hulgas, tekkis lindude seas suur segadus. Metshanede parve ümbritsesid 
kogu aeg uudishimulikud, kes väljendasid valjusti oma imestust. Akka palus neid vaikida, kuid 
võimatu oli nii paljusid lobisevaid keeli taltsutada. 

«Miks nad mind kotkaks hüüavad?» päris Gorgo vahetpidamata ja ärritus üha enam. «Kas nad siis 
ei näe, et ma olen metshani? Ma ei ole mingi linnuõgija, kes omasuguseid sööb. Kuidas nad julgevad 
mulle nii inetut nime anda ?» 

Ühel päeval lendasid nad üle talust, kus oli palju kanu prügihunnikul siblimas. 

«Kotkas! Kotkas!» karjusid kanad ja jooksid pakku. Gorgo aga, kes oli alati kuulnud räägitavat 
kotkaist kui metsikuist kurjategijaist, ei suutnud oma viha taltsutada. Ta pani tiivad kokku, sööstis 
maa poole ja lõi ühele kanale küüned selga. 

«Küll ma sind õpetan, et mina kellegi kotkas ei ole!» hüüdis ta vihaseit ja lõi kana nokaga. 

Samal hetkel kuulis ta, kuidas Akka teda ülevalt hüüdis, ja tõusis sõnakuulelikult kõrgemale. 
Akka lendas ta juurde ja hakkas teda noomima. 

«Mis sa õige teed?» hüüdis Akka ja lõi teda nokaga. «Tahtsid vaese kana lõhki kiskuda? Häbi 
peaks sul olema!» 

Aga kui nüüd kotkas võttis sõnagi lausumata metshanelt noomituse vastu, tõusis neid ümbritsevate 
suurte linnuparvede keskel hirmus nöökimine ja pikamine. Kotkas kuulis seda ja vaatas Akkale 
tigedalt otsa, nagu tahaks ta talle kallale tormata. Kuid ta muutis kiiresti oma kavatsust, sööstis 
tugevate tiivalöökidega ülespoole ja tõusis nii kõrgele, et ükski hääl enam temani ei kostnud. Seal 
hõljus ta senikaua, kuni metshaned teda näha võisid. 

Kolme päeva pärast ilmus ta jälle haneparve juurde. «Ma tean nüüd, kes ma olen,» ütles ta Akkale. 
«Kuna ma olen kotkas, tuleb mul ka kotka moodi elada, aga ma arvan, et me võime sellegipoolest 
sõpradeks jääda.. Ma ei tungi iialgi sulle ega kellelegi sinu parvest kallale.» 

Kuid Akkale oli see auküsimus, kas tal õnnestub kasvatada kotkast vaga ja ohutut lindu, ning ta ei 
suutnud taluda, et kotkas tahab elada oma äranägemise järgi. 

«Kas sa arvad, et ma tahan linnuõgija sõber olla?» küsis ta. «Ela nii, nagu mina sind olen elama 
õpetanud, siis võid meie parvega koos rännata nagu ennegi!» 

Nad mõlemad olid uhked ja järeleandmatud. ning kumbki neist ei tahtnud taganeda. Lugu lõppes 
sellega, et Akka keelas köikal ennast tema läheduses näidata. Ta viha kotka vastu oli nii suur, et 
keegi ei julgenud tema läheduses Gorgo nimegi suhu võtta. 

Sellest ajast peale rändas Gorgo mööda maad ringi üksikuna ja kardetuna nagu kõik suured 
röövlid. Sageli oli ta sünges meeleolus ja kindlasti igatses ta mõnigi kord tagasi seda aega, mil arvas 
ennast olevat metshane ja mängis lõbusate hanepoegade seltsis. Loomade seas oli 

ta kuulus oma julguse poolest. Temast räägiti, et ta ei kartvat kedagi peale oma kasuema Akka. 
Samuti teati temast rääkida, et ta polevat iialgi ühtegi metshane puutunud. 


Vangis 


Gorgo oli alles kolmeaastane ega olnud veel mõelnud endale kaasat otsida või pesa ehitada, kui 
ühel päeval keegi jahimees ta kinni püüdis ja Skansenisse müüs. Seal oli juba varemgi paar kotkast. 
Neid hoiti raudvarbadest ja terastraadist puuris. Puur seisis väljas ja oli nii suur, et sinna mahtus sisse 
paar puud ja õige suur kivimürakas, et kotkad tunneksid ennast puuris koduselt. Kuid kõigest sellest 
hoolimata ei harjunud linnud vangipõlvega. Peaaegu päev otsa istusid nad liikumatult ühel ja samal 
kohal. 


Nende ilusad tumedad suliskuued läksid sorakile ja kaotasid oma läike ning nende silmad vaatasid 
lootusetu igatsusega taevasse. 

Vangipõlve esimesel nädalal oli Gorgo veel ergas ja liikuv, kuid siis hakkas teda valdama mingi 
raske loidus. 

Ta istus nagu teisedki kotkad ühel ja samal kohal ja põrnitses otse enda ette, ilma et oleks midagi 


näinud või teadnud, kuidas mööduvad päevad. 
Kord hommikul, kui Gorgo istus oma tavalises tardumuses, kuulis ta, kuidas keegi maast teda 
hüüdis. Ta oli nii loid, et hädavaevu pööras pilgu hüüdjale. 
«Kes mind hüüab?» küsis ta. 
«Aga Gorgo, kas sa mind siis ära ei tunne? Mina olen Pöialpoiss, see, kes metshanedega ringi 
rändas.» 
«Kas Akka on ka vangis?» küsis Gorgo niisuguse hääletooniga, nagu püüaks ta pärast pikka und 
mõtteid koondada. 

«Ei, küllap Akka ja valge isahani ja kogu parv on praegu juba õnnelikult Lapimaal,» vastas poiss. 
«Mina üksi olen siin vangis.» 

Sel ajal kui poiss rääkis, nägi ta Gorgot uuesti pilku pööravat ja ülespoole vahtima jäävat nagu 
ennegi. 

«Kaljukotkas!» hüüdis poiss. «Ma pole unustanud, et sa mu kord metshanede juurde tagasi viisid 
ja et sa valge isahane ellu jätsid. Ütle, kas ma ehk saan sulle mingil viisil abiks olla?» 

Gorgo tõstis vaevalt pead. 
«Ära sega mind, Pöialpoiss1» sõnas ta. «Ma istun ja unistan, et lendan vabalt üleval taeva all ringl 
Ma ei taha oma unistustest ärgata!» 

«Sa pead ennast liigutama ja vaatama, mis sinu ümber sünnib,» manitses poiss. «Muidu oled sa 
varsti niisama armetu kui teisedki kotkad siin.» 

«Ma tahaksin olla nende sarnane. Nad on nii sügavale oma unistustesse vajunud, et neid enam 
miski segada ei saa,» sõnas kotkas. 

Kui saabus öö ja kõik kotkad magasid, kostis nende puuri katva terastraadist võrgu juures kriginat. 
Kumbki vana loiuks jäänud lind ei lasknud ennast sellest segada, kuid Gorgo ärkas üles. 

«Kes on? Kes ronib seal üleval?» küsis ta. 
«Gorgo, see olen mina, Pöialpoiss,» kostis Nils. «Ma istun siin ja viilin traati, et sa saaksid oma teed 
lennata.» 

Kotkas tõstis pea ja nägi öö heledas hämaruses, kuidas poiss istus ja viilis puuri katvat traatvõrku. 
Temas ärkas hetkeks lootus, kuid siis sai julgusetus temast jälle võitu. 

«Pöialpoiss, ma olen ju suur lind,» ütles ta. «Kuidas sa suudad katki viilida nii palju traate, et ma 
läbi mahuksin? Parem lase olla ja jäta mind rahule.» 

«Maga edasi ja ära minu pärast muretse!» vastes poiss.. «Ma ei saa valmis täna ega ka veel 
homme, kuid ma katsun sind siiski vabastada, sest siin saad sa päriselt hukka.» 

Gorgo vajus unehõlma, aga kui ta järgmisel hommikul ärkas, nägi ta otsekohe, et suur hulk traate 
on juba läbi viilitud. Sel päeval polnud ta enam nii loid kui eelmistel. Ta laiutas tiibu ja hüples 
mööda puuoksi, et peletada liikmeist kangestust. 

Ühel hommikul varakult, parajasti siis, kui koiduviirg taevaserval süttis, äratas Pöialpoiss kotka. 
«Katsu nüüd, Gorgo!» sõnas ta. 

Kotkas vaatas üles. Poiss oli tõepoolest nii palju traate katki viilinud, et võrgus oli juba üsna suur 
auk. Gorgo liigutas tiibu ja sööstis üles. Paar korda ebaõnnestus tal katse ja ta kukkus puuri tagasi, 
kuid lõpuks pääses ta õnnelikult vabadusse. 

Ta tõusis uhkelt kõrgusseo Väike Pöialpoiss istus ja vaatas talle valulise ilmega järele, soovides, et 
keegi tuleks ja vabastaks ka tema. 

Poiss olj nüüd Skanseniga kodunenud. Ta oli tutvunud kõigi seal elutsevate loomadega ja leidnud 


endale nende seast palju sõpru. Siin oli ju nii palju vaadata ja õppida, et aeg ei läinud kunagi 
igavaks. Kuid iga päevaga kippusid ta mõtted üha suurema igatsusega isahani Marteni ja teiste 
reisikaaslaste poole. «Kui ma poleks oma lubadusega seotud,» mõtles ta, «küll ma siis juba mõne 
linnu leiaksin, kes mind nende juurde viiks.» 

Võiks näida kummalisena, et Klement Larsson polnud poisile vabadust tagasi andnud, aga ei tohi 
unustada, kui segane oli vana pillimehe pea Skansenist lahkudes. Lahkumispäeva hommikul oli ta 
küll mõelnud mehikese toidu sinise kausiga välja panna, kuid õnnetuseks polnud ta leidnud ühtki 
sinist kaussi. Siis oli kogu Skanseni rahvas - lapi taadid ja Dalarna eided, ehitustöölised ja aednikud - 
tulnud temaga jumalaga jätma ja ta polnud enam jõudnud sinist kaussi muretseda. Lahkumise aeg 
lähenes ja lõpuks polnud tal teist väljapääsu, kui paluda abi lapi taadilt. 

«Lugu on nõnda, et siin Skansenis elab üks härjapõlvlane,» ütles Klement, «ja ma olen andnud 
talle igal hommikul veidi toidupoolist. Ole nii hea, võta see raha, osta sinine kauss ja pane sellega 
homme hommikul natuke putru ja piima sinna Bollnäsi tare trepi alla.» 

Lapi taat tegi imestunud näo, kuid Klementil polnud aega talle asja lähemalt seletada, sest ta pidi 
ruttama raudteejaama. 

Laplane oligi tõepoolest läinud alla linna kaussi ostma, aga kuna ta ei näinud ühtki sinist, mis 
oleks sobinud, ostis ta valge. Ja selle valge kausiga pani ta igal hommikul kohusetruult Pöialpoisile 
toitu. 

Nii polnudki poiss oma lubadusest vabanenud. Ta teadis küll, et Klement on ära, kuid teda ennast 
polnud keegi lahkuda lubanud. 

Sel ööl igatses poiss rohkem kui kunagi varem vabadusse. See tuli sellest, et nüüd oli kevad tõesti 
saabunud. Nilsil oli mitmel korral reisi kestel tulnud kannatada külma ja raju, ning algul oli ta 
Skansenisse sattudes mõelnud, et võib-olla oligi reisi katkestamine talle kasuks, sest ta oleks võinud 
maikuus Lapimaale jõudes ennast lihtsalt surnuks külmetada. Nüüd aga oli läinud soojaks, maas 
haljendas rohi, kased ja paplid olid kaetud siidiläikeliste lehekestega, kirsid ja muud viljapuud seisid 
üleni 

õites, marjapõõsail olid juba pisikesed nupud küljes, tammed vallandasid ettevaatlikult oma lehti ja 
herned, oad ning kapsad haljendasid Skanseni kapsaaedades. «Nüüd peaks ka Lapimaal olema juba 
ilus ja soe,» mõtles poiss. 

«Küll ma tahaksin istuda nii ilusai hommikul Isahani Marteni seljas. Tore oleks lennata ringi läbi 
sooja ja tuulevaikse õhu ning vaadata alla maapinnale, mida ehivad haljas rohi ja kirjud lilled.» 

Kui ta seal niiviisi istus ja mõtiskles, sööstis äkitselt taevast alla kotkas ja istus ta kõrvale puuri 
katusele. 

«Tahtsin proovida oma tiibu, et näha, kas nad millekski veel kõlbavad,» sõnas Gorgo. «Ega sa 
ometi arvanud, et ma kavatsen sind vangipõlve jätta? Istu nüüd mulle selga ja ma viin sind su 
reisikaaslaste juurde tagasi!» 

«Ei, see on võimatu,» ütles poiss. «Olen andnud oma sõna, et jään siia, kuni mind mu sõnast 
vabastatakse.» 

«Mis rumalusi sa räägid?» ütles Gorgo. «Enne toovad nad sind vastu sinu tahtmist vangi ja siis 
sunnivad veel andma lubadust, et jääd siia! Sa peaksid ju ise mõistma, et niisugust lubadust ei 
tarvitse pidada.» 

«Olen siiski selleks sunnitud,» väitis poiss. «Aitäh hea soovi eest, aga sa ei saa mind aidata.» 

«Või ei saa?» küsis Gorgo. «Küll sa, seda kohe näed.» 

Nende sõnadega haaras ta Nils Holgerssonist oma suure jalaga kinni, tõusis koos temaga pilvedesse 
ja kadus põhja suunas. 


XXXIX ÜLE GÄSTRIKLANDI. 


Hinnaline vöö 


Kolmapäeval, 15. juunil 


Kotkas jätkas lendu, kuni oli jõudnud Stokholmist hea tüki maad põhja poole. Seal laskus ta ühte 
metsatukka ja vabastas poisi oma haardest. 
Kuid vaevalt tundis see ennast vabana, kui pistis kõigest jõust jooksma linna poole. 


I Gästrikland - metsane maakond Kesk-Rootsis. 


370 
Siis tegi kotkas suure hüppe, püüdis poisi kinni ja pani talle jala peale. 
«Kas sa kavatsed vangipõlve tagasi pöörduda?» küsis ta. 

«Mis sa minust tahad? Ma võin ju ometi minna, kuhu süda kutsub,» hakkas poiss vastu ja katsus 
lahti rabelda. Siis haaras kotkas ta oma tugevate varvastega kõvasti kinni, tõusis õhku ja lendas edasi 
põhja poole. 

Nüüd lendas kotkas poisiga üle kogu Upplandi ega peatunud enne, kui oli jõudnud Älvkarleby 
suure kase juurde. Ta laskuskeset jõge otse kohiseva joa all olevale kivile ja laskis oma vangi uuesti 
vabaks. 

Poiss nägi kohe, et siin pole tal mingit võimalust kotka käest pääseda. Ülalt tormas valge vahutava 
müürina alla kosk ja ümberringi kihutasid võimsa kärestikuna jõevood. Poiss oli väga kibestunud, et 
ta sel viisil oli sõnamurdjaks tehtud. Ta pööras kotkale selja ega lausunud sõnagi. 

Aga kui nüüd kotkas oli poisi niisugusesse kohta maha pannud, kust see enam ära põgeneda ei 
saanud, jutustas ta poisile, et ta on üles kasvatatud Kebnekajse Akka poolt. ja et ta on sattunud oma 
kasuemaga vaenujalale. 

«Nüüd võib-olla mõistad sa, Pöialpoiss, miks ma sind metshanede juurde tagasi tahan viia,» lisas 
ta lõpuks. «Ma olen kuulnud, et Akka sinust väga lugu peab, ja ma tahaksin sind paluda meid 
lepitada.» 

Niipea kui poiss mõistis, et kotkas polnud teda kaasa viinud mitte lihtsalt kangekaelsusest, muutus 
ta tema vastu lahkeks. 

«Aitaksin sind hea meelega, nagu sa palud,» ütles ta, «aga ma olen ju oma sõnaga seotud.» 

Ning nüüd jutustas ta kotkale omakorda, kuidas ta oli vangi sattunud ja kuidas Klement Larsson 
oli teda vabaks laskmata Skansenist lahkunud. 

Kuid kotkas ei tahtnud oma plaanist mingil juhul loobuda. 

«Kuula nüüd, Pöialpoiss!» sõnas ta. «Minu tiivad suudavad kanda sind, kuhu sa iganes soovid, ja 
mu silmad suudavad leida kõike, mida sul tarvis on. Räägi mulle nüüd, mismoodi nägi välja see 
mees, kes võttis sult sõna, küll ma ta siis üles otsin ja su tema juurde viin! Siis on juba sinu asi ta 
niikaugele saada, et ta su vabaks laseks.» Selle ettepaneku kiitis poiss heaks. 

«Ma näen nüüd, Gorgo, et sind on tõepoolest üles kasvatanud nii tark kasuema nagu Akka,» ütles ta. 
Siis kirjeldas ta Klement Larssoni väga üksikasjalikult ja lisas, et väike pillimees olevat pärit 
Hälsinglandist, nagu ta Skansenis kuulnud. 
«Otsime risti ja põiki läbi kogu Hälsinglandi, Lingbost kuni Mellansjöni ja Storbergi mäest kuni 


Homslandini,» ütles kotkas. «Enne kui homme õhtu kätte jõuab, pead sa selle mehega rääkida 
saama.» 

«Nüüd lubad sa küll rohkem, kui täita jõuad,» arvas poiss. 

«Ma oleksin vilets kotkas, kui ma sellegagi hakkama ei saaks,» kostis Gorgo. 

Kui Pöialpoiss ja Gorgo Älvkarlebyst lahkusid, olid nad head sõbrad ja poiss istus nüüd kaksiratsa 
kotka seljas. Sel kombel oli tal jälle võimalus näha midagi neist paikadest, kust nad üle lendasid. 
Kui kotkas teda küünte vahel kandis, ei olnud ta midagi näinud. Oli üsna hea, et ta ei teadnud, kust 
nad üle olid lennanud, sest oleks ta teadnud, et ta oli sel hommikul lennanud üle Upsala kõrgendike, 
suure Osterby tehase, Dannemora kaevanduse ja Orbyhusi vanaaegse lossi kõigest sellest midagi 
nägemata, oleks ta olnud kindlasti väga kurb. 

Nüüd kandis kotkas teda kiirel lennul üle Gästriklandi. Selle lõunaosas polnud kuigi palju 
niisugust, millel pilk oleks võinud peatuma jääda. Seal laius tasandik, mis peaaegu kõikjal oli kaetud 
kuusemetsaga. Kuid kaugemal põhja pool ulatas põiki üle kogu maakonna Dalarna piirilt kuni 
Põhjalaheni kaunis maariba, kus oli lehtpuusaludega kaetud künkaid, helkivaid järvi ja käreda 
vooluga jõgesid. Seal laiusid rahvarohked külad oma valgete kirikute ümber, raudteed ristusid 
maanteedega; majad uppusid kaunilt rohelusse ja õitsvaist aedadest tõusis häid lõhnu. 

Jõgede ääres oli mitu samasugust suurt rauatehast, nagu poiss oli näinud juba Bergslagenis. Nad 
asetsesid võrdlemisi ühesuuruste vahedega pikas reas, mis küündis mereni, ning mere äärest paistis 
mingi suur linn määratu hulga valendavate majadega. Edasi põhja poole aga tihenesid jällegi 
tumedad kuusemetsad, kuid seal ei olnud maa nende all ühetasane, vaid tõmbus kord küüru 
mäeseljakuteks, kord vajus oruks lahku nagu tormine meri. 

«Sel maakonnal on seljas kuuseokstest särk ja põllukivist vammus,» mõtles poiss endamisi. «Aga 
ümber piha 

on tal hinnaline vöö, mille sarnast naljalt ei leia, sest see on tikitud sinavate järvede ja õitsvate 
.koplitega, suured rauatehased kaunistavad teda nagu kalliskivid ja pandlaks on tal terve linn 
losside, kirikute ja suurte majakobaratega.» 

Jõudes tüki maad põhjapoolse metsapiirkonna sisse, laskus Gorgo ühe palja mäeseljaku kõige 
kõrgemasse tippu ja kui poiss oli maha hüpanud, lausus kotkas: 

«Siin metsas on jahisaaki ja mulle näib, et ma ei suuda unustada vangipõlve ega tunda ennast Õieti 
vabana enne, kui olen saanud korra jahil käia. Ega sa ometi kartma löö, kui ma su juurest ära lähen?» 
«Oh ei, mitte sugugi,» kostis poiss. 

«Sa võid minna, kuhu tahad, ole ainult päikeseloojangu ajaks siin tagasi,» ütles kotkas ja lendas oma 
teed. 

Poiss tundis ennast õige üksildase ja mahajäetuna, istudes kivi otsas ja vaadates enda ümber 
laiuvaid mäeseljakuid ning suuri metsi. Aga ta polnud veel kuigi kaua seal istunud, kui kuulis alt 
metsast laulu ja silmas puude vahel vilkumas midagi heledat. Peagi nägi ta, et see on kollast ja sinist 
värvi lipp, laulust ja lõbusast kärast aga taipas ta, et lippu kantakse terve rongkäigu ees. Kuid läks 
veel tükk aega, enne kui ta inimesi nägema hakkas. Lipp liikus mööda käärulisi metsaradu, poiss aga 
istus ja murdis pead, kuhu küll võisid lipp ja selle kandjad suunduda. 

Ta poleks ju kunagi võinud arvata, et nad tulevad siia imtule ja tühjale mäerinnakule, kus ta istus. 
Kuid seda tegid nad siiski. Lipp ilmus nähtavale metsaserval ja tema kannul tulid metsast välja kõik 
need inimesed, kellele ta teed oli näidanud. Kogu mäele tuli elu ja liikumist ja sel päeval oli poisil nii 
palju vaatamist, et tal polnud hetkegi aega igavust tunda. 


Metsapäev 


Lagedat mäeselga, kuhu Gorgo oli Pöialpoisi maha pannud, oli kümmekonna aasta eest laastanud 
metsatulekahju. 


Söestunud puud olid maha võetud ja ära veetud ning servades, kus ta puutus kokku noore metsaga, 
hakkas suur põlendik juba kattuma võsaga. Kuid suurem osa kõrgustikust jäi paljaks ning 
troostituks. Kivimürakate vahel seisid põlenud kännutüükad otsekui selle tõenduseks, et siin 

on olnud kunagi suur ja tore mets, kuid mullast ei tõusnud ühtki noort puuvõsu. 

Rahvas imestas, et mäeseljandik nii kaua ikka veel paljaks jääb, kuid nad ei mõelnud sellele, et 
metsapõlemise aegu oli pinnas olnud pärast kestvat põuda täiesti kuiv. Seepärast ei põlenud mitte 
üksnes puud, vaid kõik, mjs maapinnal leidus. Põles kanarbik ja kitsekakar, sammal ja palukavarred 
- isegi mäerinnakut kattev mullapinnas oli pärast põlemist muutunud kuivaks ja tuiskavaks nagu 
tuhk. Iga tuulehoog keerutas mulda üles ja kuna mäeselg oli tuultele avatud, puhuti varsti üks rahn 
teise järel paljaks. Vihmavesi aitas loomulikult mulla ärakandmisele kaasa ja kui nüüd vesi ning tuul 
olid juba kümme aastat mäge koorinud, oli see jäänud nii paljaks, et võis arvata, ta jääb niisuguseks 
viimsepäevani. 

Kuid ühel varasuvisel päeval kogunesid kõik selle kihelkonna lapsed, kus põlenud mets asus, ühe 
koolimaja ette kokku. Igal lapsel oli kõblas või labidas õlal ja toidupakk käes. Kui kõik olid kohal, 
alustati pika.s vooris teed metsa poole. Ees kanti lippu, õpetajad käisid kõrval ja järel tulid paar 
metsavahti ning hobune männitaimede ja kuuseseemnete koormaga. 

Rongkäik ei peatunud mitte mõnes külalähedases kaasikus, ei, tema tee viis sügavale metsa. Ta 
suundus edasi mööda vanu karjaradu ja rebased pistsid üllatunult pead urgudest välja ning imestasid, 
mis karjused need küll olla võiksid. Lapsed läksid mööda vanadest söepõletuspaikadest, kus sügiseti 
laoti üles miile, ja käbilinnud keerutasid oma kõveraid nokki ning küsisid üksteiselt, mis 
söepõletajad need küll võiksid olla, kes praegu metsa tulevad. 

Nii jõudis rongkäik viimaks suure paljaks-põlenud mäeseljaku juurde. Kivid olid kaledad, neid ei 
katnud enam harakakuljuse peened väädid nagu varem, kivipinda ei varjanud ilus hõbesammal ega 
valkjas tore põdrasamblik. Lõhedesse ja nõgudesse kogunenud mustava vee ümber ei kasvanud 
jänesekapsast ega võhalehti. Väikesed mullalapid, mis olid veel säilinud kaljulõhedes ja kivide 
vahel, ei kasvatanud sõnajalgu, metsalammikut ega uibulehti. Kadunud oli kõik see haljas ja punane, 
kõik see pehme, kerge ja kaunis, mis tavaliselt katab metsaalust. 

Kui kõik kihelkonna lapsed mööda mäenõlvu laiali jooksid, näis kogu hall mägi korraga 
helendama löövat. See 

oli midagi rõõmsat ja toredat, midagi värsket ja õitsvat. See oli midagi noort ja kasvavat. Ehk suudab 
kõik see mahajäetud viletsakeses uuesti pisut elu äratada. 

Kui lapsed olid puhanud ja söönud, haarasid nad kõplad ja labidad pihku ning asusid tööle. 
Metsavahid näitasid neile, mis tuleb teha, ja lapsed istutasid kõigile neile mullalapikestele, mis nad 
leidsid, ühe puutaime teise kõrvale. 

Puude istutamise ajal targutasid lapsed palju ja rääkisid üksteisele, kuidas nende istutatud väikesed 
võrsed kinnistavad mullapinnase, nii et tuul seda enam minema ei puhu. Vähe sellest - puude alla 
tekib uus muld. Sellesse pudeneb seemneid ja mõne aasta pärast võivad nad korjata vaarikaid ja 


mustikaid seal, kus praegu on vaid paljas kalju. Ning nende istutatud võsudest saavad aastate jooksul 
suured puud. Võib-olla ehitatakse neist veel kunagi suuri maju või uhkeld laevu. 

Kui aga lapsed poleks tulnud siia metsa istutama, kuni kaljulõhedes veel veidi mulda alles on, 
oleksid tuul ja vesi sellegi minema kandnud ja kunagi enam poleks selle mäe peal hakanud metsa 


kasvama. 


«Jah, oli hea, et me siia tulime,» ütlesid lapsed. «Oli viimane aeg.» 
Ning nad tundsid end uskumatult tähtsatena. 


Sel ajal, kui lapsed töötasid üleval mäel, askeldasid isad ja emad kodus. Mõne aja pärast hakkasid 
nad mõtlema, kuidas lapsed seal üksipäini ka hakkama saavad. 

Muidugi oli see puha naljategemine, et sihukesed metsa istutama lasti, aga seda võis olla siiski 
huvitav vaadata. Peagi olid isad-emad teel metsa poole. Karjateele välja jõudes said nad kokku 
paljude naabritega. 

«Kas lähete mäele põlendiku juurde?» 
«Seda küll, jah.» 
«Tahate lapsi vaatama minna?» 
«Nojah, vaatame, kuidas seal see asi läheb.» 
«Eks ta ikka vist rohkem mängimine ole.» 
«Ega sest suuremat kasu küll loota maksa.» 
«Võtsime kohvikannu kaasa, et nad saaksid ka natuke sooja, kui on päev otsa kuiva toidu peal 
olnud.» 
Nii jõudsidki isad-emad üles mäele ja esmalt ei mõelnud nad millelegi muule, kui et need 
punapõsksed lapsed on ikka toredad küll, kui nad siin hallide kivide vahel askeldavad. Siis aga 
hakkasid nad märkama ka seda, kui 

das lapsed tööd tegid, kuidas mõned neist istutasid taimi mulda, teised tegid, vagusid ja külvasid 
neisse seemneid, mõned aga kitkusid välja kanarbikku, et see ei lämmataks pisikesi puuvõsusid. 
Vanemad nägid, et lapsed võtavad oma tööd tõsiselt ning on niivõrd ihu ja hingega asja juures, et 
neil vaevalt on aega üleski vaadata. 

Isa seisis ja vaatas mõne aja, siis hakkas temagi kanarbikku kitkuma. Just nagu naljaks. Lapsed 
õpetasid teda, sest neil oli see kunst juba käes ning nad võisid emale ja isale näidata, kuidas tuleb 
kitkuda. 

Kujunes nõnda, et kõik lapsi vaatama tulnud täiskasvanud võtsid tööst osa. Siis läks asi muidugi 
palju lõbusamaks kui oli enne. Veidi aja pärast said lapsed veelgi abi. 

Üleval mäel oli tarvis veel tööriistu ja paar väledajalgsemat poissi saadeti külast kõplaid ja 
labidaid tooma. Kui nad majadest mööda jooksid, tulid kodusolijad välja ja küsisid: 

«Mis lahti on? Kas on juhtunud õnnetus?» 
«Oli ei, aga terve kihelkond on põlendikul ja istutab metsa.» 
«Noh, kui terve kihelkond juba väljas on, egas meilgi passi koju jääda.» 

Nii voolas paljakspõlenud mäele inimesi -üha juurde. 

Algul seisid nad veidi aega niisama, siis aga ei saanud enam muidu, kui pidid käed külge panema. 
Sest tore on ju külvata kevadel oma põldu ja mõelda mullast võrsuvale saagile, kuid see siin oli 
veelgi meelitavam. 

Mitte nõrgad kõrred, vaid kõrgete tüvede ja laiade okstega suured puud pidid võrsuma sellest 


külvist. Siin ei olnud enam tegemist ühe aasta vilja, vaid aastakümnete pikkuse taimekasvuga. 
Sellega tuli elustada paljal mäenõlval putukasumin, rästalaul ja tedremäng ning veel palju muud. Nii 
oli see otsekui mälestusmärk, mida püstitati endale tulevaste põlvede jaoks. Oleks ju võinud jätta 
neile päranduseks palja mäe, nüüd aga saavad nad uhke metsa. Ja kui järeltulijad sellele mõtlevad, 
peavad nad mõistma, et nende esivanemad on olnud head ja targad inimesed, ning mõtlevad neist 
siis aukartuse ja tänutundega. 

XL ÜKS PÄEV HÄLSINGLANDIS 


Suur roheline leht 
Neljapäeval, 16. juunil 


Järgmisel hommikul lendas poiss üle Hälsinglandi. See laius ta all okaspuude noorte heleroheliste 
võsudega, lehtpuusalude noorte lehtedega, nurmede värske rohelusega ja põldude vastse orasega. 
See oli kõrge ja mägine maakond, kuid tema keskelt jooksis läbi lal ja valge org, millest hargnesid 
mõlemale poole teised orud - mõned kitsad ja lühikesed, teised laiad ja pikad. «See maakond on 
minu arvates päris puulehe sarnane,» mõtles poiss, «sest ta on roheline nagu leht ja orud lähevad 
temast läbi nagu sooned.» 

Suurest peaorust hargnesid kõigepealt kaks suuremat haruorgu, üks ida, teine lääne poole. Siis 
väljus peaorust ainult väikesi orukesi, kuni ta üsna kaugel põhjas sirutas välja jälle kaks suurt 
käetaolist orgu. Pärast seda kulges ta veel tükk maad otsejoones edasi, ahenes siis ja kadus metsade 
ning mägede vahele. 

Keset seda suurt orgu voolas võimas lal jõgi, mis paljudes kohtades laienes järvedeks. Kohe jõe 
ääres olid luhad, millel seisis palju väikeseid halle küüne, kaugemal algasid põllud ja üsna oru 
servas, metsa ääres, seisid talud. Need olid suured ja hästi ehitatud hoonetega ning tulid üksteise 
järel peaaegu katkematus reas. All jõekaldal seisid kirikud ning nende ümber olid talud koondunud 
suurteks küladeks. Niisamuti kogunesid majad raudteejaamade ümber ja saeveskite juurde, mis 
asetsesid siin-seal järvede ja jõgede ääres ning olid hästi äratuntavad nende ümber üleslaotud 
lauavirnade järgi. 

Ka haruorud olid samuti kui keskmine org täis järvi, põlde, külasid ja talusid. Nad looklesid 
heledate ja otsekui naerusuistena süngete mägede vahel, kuni mäed nad nii kokku surusid, et neisse 
ei mahtunud enam midagi peale kitsukese oja. 

Orgudevahelisel kiltmaal kasvas okasmets. Tal polnud tasast pinda kasvamiseks, sest üle kiltmaa 
oli segi paisatud palju mägesid, kuid mets kattis kõike, nagu sassis karvaga loomanahk katab 
mühklikku keha. 

SEA 

Seda maad oli tore vaadata. Poiss nägi temast ka päris palju, sest kotkas lendas vana pillimeest 
Klement Larssani leida tahtes ühest arust teise ja otsis teda kõikjalt. 

Keskhommiku poole algas taludes liikumine ja elu. Laudauksed aeti pärani lahti ja lehmad lasti 
välja. Laamalaudad olid neis paikades avarad ja kõrged, neil olid korstnad ja suured aknad. Lehmad 
olid ilusad Ja heledavärvilised, väheldased ja liikuvad, kindla astumisega ning nii reipad, et kargasid 
lustakalt ringi. Ka vasikad ja lambad lasti õue, ning polnud raske märgata, et nemadki olid kõige 
paremas tujus. 

Iga hetkega muutus askeldamine ja sagimine taluõuedes elavamaks. Paar noort tüdrukut, paunad 
seljas, käisid kariloomade vahel ringi. Üks poiss, pikk vits käes, hoidis lambaid koos. Väike 


koeranäss jooksis lehmade seas siia ja sinna ja haukus nende peale, kes tahtsid pusklema hakata. 
Peremees rakendas habuse kaariku ette ning ladus kaarikusse võipütte, juusturõngaid ja muud toidu- 
kraami. Inimesed naersid ja trallitasid. Nii inimesed kui laamad olid rõõmsad, nagu oleks saabumas 
tõeline rõõmupäev. 

Natukese aja pärast olid nad kõik teel metsa poole. Üks tüdrukutest käis ees ja kutsus kaunilt 
kõlavate hüüetega karJa enda järele. Loamad järgnesid talle - pikas reas. 

Karjapoiss ja karjakoer jooksid siia-sinna, et valvata, kas mõni loom ehk ei keera õigelt teelt 
kõrvale. Kõige lõpus tuli peremees sulastega. Nad käisid kaariku kõrval, et takistada seda teelt ära 
libisemast, sest tee, mida mööda nad liikusid, oli vaid kitsas ja kivine metsarada; 

Emb-kumb, kas oli kõigil Hälsinglandi talupoegadel tavaks oma karjad ühel ja samal päeval metsa 
saata või juhtus see nõnda ainult sel aastal. Kuid poiss nägi loomi ja inimesi rõõmsates voorides 
tulevat igast orust ja igast talust ning suunduvat tühja metsa, täites seda eluga. Hämarast 
metsasügavusest kuulis Poiss terve päeva karjatüdrukute hüüdeid ja lehmakellade tilinat. Enamikul 
tuli minna pikki ja raskeid teid. Poiss nägi, kuidas nad suurte raskustega ületasid õõtsuvaid rabasid ja 
tegid ringe ümber tuulemurdude, mõnigi kord aga juhtusid kaarikud põrkama rattaga vastu kivi - ja 
kogu oma koormaga ümber minema. Kuid inimesed võtsid kõik raskused vastu heleda naeru ja 
lõbusa tujuga. 

Õhtupoolikuks jõudsid rändajad raielagendikule metsas, 

kus seisis madal laut ja paar väikest halli hütti. Hüttide vahele jõudes ammusid lehmad rõõmsalt, 
nagu oleksid nad jõudnud tuttavasse paika, ja hakkasid otsekohe sööma haljendavat mahlakat rahtu. 
Inimesed viisid nalja ja naeruga vee, põletispuud ning kõik muu, mis kaarikus leidus, kõige 
suuremasse hütti. Peagi tõusis selle korstnast suitsu. Siis võtsid karjatüdrukud, karjapoiss ja täiskas- 
vanud mehed istet väljas lameda kivi ümber ning hakkasid sööma. 

Katkas Gorgo arvas vist, et leiab Klement Larssoni metsaminejate hulgast. Niipea kui ta mõnda 
karja silmas, laskus ta madalamale ja uuris seda oma terava pilguga. Kuid tund läks tunni järel, ilma 
et ta Klementit oleks leidnud. 

Pärast pikka ringilendamist jõudis katkas vastu õhtut mägisesse ja inimtühja maakohta, mis asus 
suurest orust ida pool. Ta nägi seal jälle üht karjamaad. Sinna olid juba saabunud inimesed ja kari. 
Mehed raiusid põletispuid ja karjatüdrukud lüpsid lehmi. 

«Vaata sinna!» ütles Garga. «Ma arvan, et ta on seal.» 
Ta laskus madalamale ja ama suureks imestuseks nägi poiss, et kotkal on õigus. Seal karjamaal raius 
puid tõepaolest väike Klement Larsson. 

Gorgo maandus paksus metsas, tükk maad majadest eemal. 

«Ma olen täitnud kõik, mis ma lubasin,» ütles ta ja viskas pea uhkelt selga. «Sa pead nüüd 
katsuma temaga jutu peale saada. Ma istun sinna paksu kuuselatva ja ootan sind.» 


Loomade uusaastaöö 


Karjamaal oli töö lõppenud ja õhtusöök söödud, kuid inimesed istusid veel üleval ja ajasid juttu. 
Sellest oli juba kaua aega, kui nad viimati suvisel ööl metsas viibisid, ja näis, nagu ei tahaks nad 
kuidagi magama minna. Väljas oli veel täiesti valge, karjatüdrukud tegid innukalt käsitööd, kuid 
vahetevahel tõstsid nad pea, vaatasid metsa poole ja naeratasid endamisi. 

«Jah, nüüd oleme siis jälle siin,» laususid nad ja nende meelest kadus kogu küla oma rahutu 
sagimisega ning mets ümbritses neid oma vaikse rahuga. Kodus olid nad 

vaevalt mõista suutnud, kuidas nad küll terve suve. otsa metsaüksinduses vastu peavad, aga 
karjamaadele jõudes. tundsid nad, et see ongi just see kõige toredam aeg. 

Paarist läheduses asetsevast karjaonnist oli noori tüdrukuid ja mehi üksteist vaatama tulnud, nii et 
onnide ees murul oli üsna palju rahvast, kuid jutt ei tahtnud kuidagi vedu võtta. Mehed pidid 
järgmisel päeval koju tagasi minema ning karjatüdrukud andsid neile väikesi ülesandeid kaasa ja 
saatsid kodustele tervitusi. See oli ka peaaegu kogu jutt. 

Siis tõstis kõige vanem tüdruk pilgu oma töölt ja ütles üsna lõbusasti: 

«Meil ei pruugiks täna õhtul karjamaal sugugi nii vaikselt istuda, sest meiega on kaasas kaks 
meest, kes harilikult armastavad juttu puhuda. Üks on Klement Larsson, kes siin minu kõrval istub, 
ja teine on Sunnansjö Bernhard, kes seisab seal eemal ja vaatab Blacksäsi mägede poole. Ma arvan, 
me peaksime paluma, et nad jutustaksid meile kumbki ühe loo, ja sellele, kelle lugu meile rohkem 
meeldib, kingin ma selle kaelaräti, mida ma parajasti tikin.» 

See ettepanek leidis suurt poolehoidu. Mõlemad mehed, kes võistlema pidid, vaidlesid esialgu 
muidugi veidi vastu, kuid andsid peagi järele. Klement palus Bärnhardi alustada ja tollel polnud 
midagi selle vastu. Ta ei tundnud Klement Larssoni küll kuigi hästi, aga arvas, et see tuleb välja 
mõne vana looga tontidest val trollidest. Ja kuna ta teadis, et rahvas niisuguseid lugusid kuulata 
armastab, pidas temagi kõige targemaks valida mõni taoline lugu. 

«Mitusada aastat tagasi,» alustas ta, «juhtus nõnda, et Delsbo praost siit lähedalt ratsutas 
uusaastaööl läbi paksu metsa. Ta istus sadulas, kasukas seljas ja karvamüts peas, sadulanupu küljes 
aga rippus tal paun, kus sees oli armulauakarikas, palveraamat ja kirikukuub. Ta oli kutsutud 
kihelkonna ühte kaugemasse metsanurka haige juurde ja ta oli istunud. ning rääkinud sellega, kuni 
jõudis kätte hilisõhtu. Nüüd oli ta lõpuks koduteel, kuid kartis, et ei jõua koju tagasi enne, kui alles 
tubli tükk aega pärast keskööd. 

Kui ta nüüd niimoodi hobuse seljas ratsutas ega saanud oma voodis lamada, rõõmustas ta 
vähemalt sellegi üle, et ilm oli väljas olemiseks hea. Oli sula ja tuulevaikne: ning taevas oli pilves. 
Suur ja ümarik täiskuu rändas pilvede 


380 


taga ja valgustas maad, kuigi kuud ennast polnud näha. Kui poleks olnud seda vähest kuuvalgust, 
oleks praostil raske olnud teerada leida, sest talv oli lumetu ja kõik ümberringi ühtlaselt 
pruunikashalli värvi. 

Praost pidas väga lugu hobusest, kelle seljas ta sel ööl ratsutas. See oli tugev ja vastupidav loom, 
peaaegu niisama tark kui inimene. Muuseas oskas ta leida koduteed ükskõik missugusest kihelkonna 
nurgast. Seda oli praost mitmel korral märganud ja oli sellele niivõrd kindel, et ei tundnud selle 
hobuse seljas istudes kunagi muret tee leidmise pärast. Nii ratsutas ta nüüdki keset halli ööd petlikus 
metsas, ratsmed lõdvalt rippu ja mõtted kusagil kaugel. 

Praost istus sadulas ja mõtles jutlusest, mis tal homme tuleb pidada, ning veel paljust muust. Nii 
läks hea tükk aega, enne kui talle tuli pähe järele vaadata, kui kaugele ta ka juba on jõudnud. Kui ta 
viimaks ringi vaatas ja märkas, et mets ta ümber on niisama tihe kui teekonna algulgi, oli ta väga 
imestunud. Ta oli ratsutanud riii kaua, et oleks pidanud olema juba kihelkonna selles osas, kus 
algasid põllud. 

Delsbo kihelkonnas oli tol ajal kõik nõndasamuti nagu tänapäevalgi. Kirik koos kirikumõisaga ning 
kõik suured talud ja külad asetsesid kihelkonna põhjapoolses otsas Delleni ümbruses, lõuna pool aga 
olid ainult metsad ja mäed. Kui praost nägi, et ta on ikka veel metsas, mõistis ta, et ta on ikka alles 
kihelkonna lõunaosas ja peab koju jõudmiseks ratsutama põhja poole. Talle näis aga, et just seda ta 
ei tee. Tal polnud küll kuud ega tähti käepärast, mille järgi ta ilmakaari oleks saanud kindlaks 
määrata, kuid ta oli üks neist inimestest, kes tajuvad ilmakaari, ja talle tundus, nagu ratsutaks ta 
lõunasse või hoopis itta. 


Praost tahtis hobust otsekohe ümber pöörata, kuid siis loobus ta oma kavatsusest. Hobune polnud 
veel kunagi teelt eksinud, ega ta seda nüüdki tee. Usutavam oli, et ta ise eksib. Ta mõtted olid 
uidanud kaugel ja ta polnud teed jälginad. Nii laskiski ta hobusel minna endises suunas ja vajus 
uuesti mõttesse. 

Kuid kohe pärast seda sai ta suurelt puuoksalt niisuguse hoobi, et see oleks ta äärepealt hobuse 
seljast maha paisanud. Siis mõistis ta, et peab katsuma selgusele jõuda, kus ta viibib. 

Praost vaatas maha ja märkas, et hobune sammub 

mööda pehmet sammalt, kus pole mingit tallatud. rada. Kuid hobune astus sellegipoolest üsna 
kiiresti ega paistnud põrmugi kõhklevat. Praost oli aga nagu ennegi veendunud, et hobune läheb 
vales suunas. 

Seekord astus ta juba vahele. Ta haaras ratsmed, sundis hobuse ringi keerama ja tal õnnestus ka 
teerajale välja jõuda. Kuid vaevalt oli hobune sinna jõudnud, kui ta tegi jälle ringi ja suundus uuesti 
otse metsa. 

Praost oli täiesti kindel, et hobune läheb valesti, aga kuna see oli nii kangekaelne, arvas ta, et loom 
tahab ehk endale paremat teed otsida, ja laskis hobusel minna. 

Hobune leidis tee ilma vaevata, ehkki tal polnud ees mingit rada. Kui teele jäi ette mäehari, ronis 
hobune seaiot kitse osavusega üles ja pani pärast allaturekul jalad kokku ning laskis mööda järske 
kaljunõlvakuid liugu. 

«Kui ta mu ainult kirikuajaks koju viiks!» mõtles praost «Ei tea, mis Delsbo rahvas minust küll 
arvab, kui ma õigeks ajaks kirikusse ei jõua.» 

Ta ei saanudki selle üle kaua mõelda, sest äkitselt jõudis ta paika, mille ta ära tundis. See oli väike 
must metsajärv, kus ta läinud suvel oli kalal käinud. Nüüd nägi ta, et oligi nii, nagu ta oli kartnud. Ta 
oli sügavoal metsa sees ja hobune rühkis edasi kagu poole. Näis, et hobune on otsustanud viia ta 
kirikust ja kirikumõisast nii kaugele kui võimalik. 

Praost hüppas kiiresti sadulast. Ta ei võinud lasta hobusel ennast niiviisi teab kuhu metsa vedada. 
Tal oli tarvis koju jõuda, ning et hobune püüdis kangekaelselt vale teed minna, otsustas ta käia jalgsi 
ees ja juhtida hobust, kuni nad jõuavad välja mõnele tuttavale teerajale. Ta keerutas ratsmed käe 
ümber ja alustas teekonda. Polnud sugugi kerge minna läbi metsa, raske kasukas seljas, kuid praost 
oli tugev ja karastatud mees ega kartnud pingutusi. 

Kuid hobune valmistas talleuut. Muret. Ta ei tahtnud praostile järele tulla, vaid toetas jalad maha ja 
ajas vastu. 

Viimaks sai praost vihaseks. Ta polnud löönud seda habust kunagi ega tahtnud seda nüüdki teha. 
Selle asemel viskas ta ratsmed käest ja läks hobuse juurest minema. 

«Lähme siis lahku, kui sa tahad oma teed minna,» ütles praost. 
Vaevalt oli ta istunud paar sammu, kui hobune talle järele tuli, ta käisest ettevaatlikult kinni hakkas 
ja teda 

kinni pidada katsus. Praost keeras ringi ja vaatas hobusele silma, otsekui selleks, et selgusele jõuda, 
miks hobune nii imelikult käitub. 

Hiljem ei suutnud praost enam õieti mõista, kuidas see võimalik oli olnud, aga ta nägi hobuse 
nägu pimedusele vaatamata päris selgesti ning suutis lugeda sellest, otsekui oleks see inimese nägu. 
Ta mõistis, et hobust vaevab hirmus rahutus ja kartus. Loom vaatas teda pilguga, milles oli nii 
anumist kui etteheidet «Ma olen sind teeninud ja sinu tahtmist täitnud päevast päeva,» näis ta ütlevat 
«Kas sa tõesti ei saa siis täna öösel minuga kaasa tulla?» 


Praost oli liigutatud palvest,. mida ta looma silmist luges. Oli selge, et hobune vajab sel ööl ühel 
või teisel kujul tema abi, ja kuna ta oli täitsamees, siis otsustas ta sedamaid, et läheb hobusega kaasa. 
Aega kaotamata talutas ta hobuse kivi juurde, kus ta sai sadulasse ronida. 

«Mine nüüd!» ütles ta. «Kui sa tahad, et ma pean kaasas olema, siis ei jäta ma sind maha. Keegi ei 
pea Delsbo praosti kohta ütlema, et ta keeldub kaasa minemast sellega, kes on hädas.» 

Seejärel laskis ta hobusel minna tema tahtmist mööda ja mõtles ainult sadulas püsimisele. See oli 
raske ja ohtlik teekond ning tee viis peaaegu kogu aeg mäkke. Mets oli ümberringi nii tihe, et ta ei 
näinud kahe sammu kauguselegi, kuid praostile näis, nagu sõidaks ta kuhugi kõrge mäe otsa. 
Hobune ronis ohtlikest järsakuist üles. Kui praost ise oleks hobust juhtinud, poleks ta kunagi mõel- 
nudki. ratsutada mööda niisuguseid paiku. 

«Ega sa ometi mõtle üles Blacksäsi mäele ronida?» küsis praost ja naeris seejuures tasakesi, sest ta 
teadis, et Blacksäs on üks kõrgemaid mägesid Hälsinglandis. 

Vahepeal hakkas praost märkama, et tema polnud oma hobusega sel ööl ainuke rändaja. Ta kuulis, 
kuidas järsakuist veeres alla kive ja kuidas murdus oksi. Näis, nagu rajaksid suured loomad endale 
teed läbi metsa. Ta teadis, et selles kandis on palju hunte, Ja mõtles, kas hobune tahab ehk viia teda 
metsloomadega võitlema. 

Tee läks ikka ülespoole ja ülespoole ning mida kõrgemale nad jõudsid, seda harvemaks jäi mets. 

Viimaks jõudsid nad peaaegu paljale mäeseljakule, kus praost võis igas suunas ringi vaadata. Ta 
haaras pilguga tohutuid maa-alasid, mis olid künkaist ja mäetippudest sopilised ning kõikjal kaetud 
süngete metsadega. Oli nii 

pime, et tal polnud kerge mõista, kus ta viibib, kuid peagi sai see talle selgeks. 

«Tõsi jah, see ongi Blacksäs, kuhu ma olen jõudnud,» mõtles ta. «See ei või olla ükski teine mägi. 
Seal läänes paistab Järvsö mäeküngas ja idas helgib meri Agö saare ümber. Kaugel põhjas kumab ka 
ähmaselt midagi: Küllap see on Delleni mägi. Ja sügaval orus enda all näen ma Niani kose valget 
veetolmu. Jah, see on tõepoolest Blacksäs, kuhu ma olen sattunud. Kus on ikka seiklus!» 

Kui nad olid päris mäeharjale jõudnud, peatus hobune tihedate okstega kuuse taga, otsekui taha.ks 
ta ennast seal varjata. Praost kummardus ettepoole ja lükkas kuuseoksad kõrvale, nii et talle avanes 
hea väljavaade. 

Tema ees laius paljas mäetipp, kuid see polnud lage ja tühi, nagu ta oli oodanud. Keset lagedat 
väljakut seisis suur kaljurahn ja selle ümber oli kogunenud palju metsloomi. Praosti arvates paistis 
see nõnda, nagu oleksid nad tulnud kokku nõu pidama. 

Kõige lähemal suurele kivile nägi praost karusid. Need olid nii raskepärased ja nurgelise 
kehaehitusega nagu mingid karvased kaljurahnud. Nad olid maha heitnud ja pilgutasid kärsitult oma 
väikesi silmi. Oli märgata, et nad on koosolekule tulemiseks talveunest tõusnud ja et neil on raske 
ennast ärkvel hoida. Neist tagapool istusid tihedais ridades mitusada hunti. Nood polnud sugugi 
unised, veid talvepimeduses veelgi elavamad kui suvel. Nad istusid tagumistel jalgadel nagu koerad, 
peksid sabaga maad ja lõõtsutasid kõvasti, keel pikalt suust väljas. Huntide selja taga hiilisid ringi 
ilvesed, jalust kanged ja kohmakad nagu suured ebaõnnestunult loodud kassid. Nad näisid häbenevat 
näidata ennast teistele loomadele ja turtsusid, kui keegi neile lähedale tuli. Ilveste taga seisid koera 
näo ja karu kasukaga kaljukassid. Neile ei meeldinud maapinnal, nad trampisid kannatamatult oma 
suurte jalgadega ja igatsesid puu otsa tagasi pääseda. Nende taga sagisid üle terve lagendiku kuni 
metsaveereni rebased, nirgid ja nugised, kes olid kõik väikesed ja ilusa välimusega, kuid veel 
metsikuma ja verejanulisema ilmega kui suured loomad. 

Kõike seda nägi praost väga hästi, sest kogu väljak oli valgustatud. Keskel suure kivi otsas 
seisisnimelt metsavaim, käes männipuust tõrvik, mis põles suure punase leegiga. Metsavaim oli nii 
suur nagu kõige suurem puu metsas, tal oli kuuseokstest kuub seljas ja kuusekäbidest müts 

peas. Ta seisis päris vaikselt, nägu metsa poole, vaatas ja kuulatas. 

Kuigi praost nägi kõike väga selgesti, oli ta nii imestunud, et tahtis nagu vastu vaielda ega 
uskunud oma silmi. «See on ju täiesti võimatu,» mõtles ta. «Ma olen metsapimeduses vist liiga kaua 
ringi ratsutanud. See on pettekujutus, mis minu üle on võimust võtnud.» 

Kuid sellegipoolest jälgis ta kõike suurima tähelepanuga ja püüdis .ära arvata, mis siin juhtub ja 
mida ta veel näha saab. 

Tal ei tulnudki kaua oodata, kui alt metsast hakkas kostma tasast karjakella helinat. Kohe 
sellejärel kuulis ta jalgade trampimist ja okste raginat, nagu murraks suur hulk loomi endale teed läbi 
metsa. 

Mäele tuli suur kari koduloomi. Nad tulid metsast samasuguses korras, nagu oleksid nad teel 
karjamaale. Kõige ees kõndis karjakellaga lehm, siis tuli pull, siis teis.ed lehmad ja nende järel 
mullikad ning vasikad. Neile järgnesid tihedas tropis lambad, siis tulid kitsed ja lõpuh paar hobust ja 
varssa. Karja kõrval käis karjakoer, kuid karjapoissi ega karjatüdrukut polnud karja saatmas. 

Praosti arvates oli südantlõhestav vaadata, kuidas koduloomad sammuvad reas otse kiskjate poole. 
Tal oli tahtmine astuda nende teele ja hüüda, et nad peatuksid, kuid ta mõistis, et koduloomade rännu 
tõkestamine ei seisnud sel ööl ühegi inimese võimuses, ja vaatas vaikselt edasi. 

Poinud raske märgata, et koduloomi vaevab hirm selle ees, millele nad vastu läksid. Nad näisid 
armetud ja hirmunud. Isegi kellaga lehm kõndis ees vaevaliselt ja noruspäi. Kitsedel polnud tuju ei 
mängida ega puselda. Hobused katsusid olla vaprad, kuigi kogu keha värises hirmust. Kõige 
armetum nägi välja karjapeni. Tal oli saba jalge vah'e! ja ta peaaegu roomas mööda maad. 

Juhtlehm viis karja mäetipul kivi otsas seisva metsavaimu ette. Ta tegi ringi ümber kivi ja keeras 
siis metsa tagasi, ilma et ükski kiskja teda oleks puutunud. Niisamuti, läksid kõik teised loomad 
puutumatult kiskjaist mööda. 

Sel ajal, kui loomad möödusid, nägi praost, et metsavaim langetas ühe või teise looma kohal oma 
tõrviku, keerates selle alaspidi. 

Iga kord lasksid kiskjad niisugusel puhul kuuldavale valju ja rõõmsa möirge, eriti siis, kui tõrvik 
langes mõne 

lehma või muu suurema kodulooma kohale. See loom aga, kelle kohale tõrvik langes, karjatas 
valjusti ja kiledalt, otsekui oleks talle nuga lihasse löödud, ja terve kari, kelle huka ta kuulus, hakkas 
samuti halama. 

Nüüd hakkas praost mõistma, mida kõik nähtu tähendab. Ta oli ennegi kuulnud räägitavat, et 
Delsbo loomad kogunevad igal uusaastaööl Blacksasi mäele, kus metsavaim märgib ära need 
koduloomad, kes järgmisel aastal metsloomade ohvriks langevad. Ta tundis südamest kaasa vaestele 
koduloomadele, kes olid kiskjate võimuses, kuigi neil poleks pidanud olema ühtki teist valitsejat 
peale inimese. 

Vaevalt oli esimene kari läinud, kui alt metsast kostis jälle kellakõlinat ja üles mäele tuli teise talu 
kari. Ka see läks nagu eelminegi kivil seisva range ja tõsise metsavaimu juurde, kes märkis ühe 
looma teise järel surmalapseks. Ning selle karja järel tulid vahetpidamata teised. Mõni kari oli nii 
väike, et koosnes ühestainsast lehmast ja mõnest lambast. Teistes oli vaid paar kitse. Oli näha, et 
need tulevad väikestest ja vaestest taludest, kuid metsavaimu ette pidid ilmuma nemadki ja halastust 
ei leidnud keegi. 

Praost mõtles Delsbo talumeeste peale, kes oma loomade eest nii suure armastusega hoolitsesid. 
«Kui nad seda ainult teaksid, ei nad sellel siis niiviisi sündida laseks,» mõtles ta. «Nad paneksid küll 


pigem omaenda elu kaalule, kui et laseksid oma kariloomadel karude ja huntide vahelt läbi minna 
metsavaimult kohtuotsust kuulma.» 

Viimane kari, kes kohale ilmus, oli kirikumõisa oma. Praost tundis juba eemalt ära karjakella ja ka 
hobune oli selle nähtavasti ära tundnud. Loom hakkas üleni värisema ja kattus higiga. «Ah soo, nüüd 
on siis sinu kord metsavaimu ette minna ja endakohta otsust saada,» ütles pra'ost hobusele. «Aga ära 
karda midagi! Ma mõistan küll, milleks sa mu siia tõid, ja ma ei jäta sind maha.» 

Kirikumõisa uhke kari tuli pikas reas metsast välja ja suundus metsavaimu ning kiskjate juurde. 
Viimaseks karjas oli hobune, kes oli toonud oma peremehe üles Blacksasi mäele. Praost polnud 
sadulast maha tulnud, vaid istus seal edasi ja laskis hobusel viia ennast metsavaimu ette. 

Tal polnud endakaitseks ei püssi ega nuga, kuid ta oli 

peletise vastu võitlusse astudes võtnud oma palveraamatu ja ta surus seda vastu rinda. 

Algul näis, nagu ei märkaks teda keegi. Kirikumõisa kari läks metsavaimu juurest mööda nagu 
kõik teisedki karjad. Metsavaim ei langetanud oma tõrvikut. Ühegi looma kohal. Alles siis, kui 
lähenes tark hobune, tegi metsavaim liigutuse, et teda surmale määrata. 

Kuid samal hetkel tõstis praost palveraamatu ja tõrviku helk langes ristile raamatu kaanel. 
Metsavaim karjatas valjusti ja läbilõikavalt ning tõrvik kukkus ta käest maha. 

Leek kustus silmapilkselt ja praost ei näinud äkitselt saabunud pimeduses midagi. Samuti ei 

kuulnud ta midagi. Tema ümber valitses sügav vaikus nagu tavaliselt ikka talvises metsas. 
Siis hajusid kiiresti taevast katnud rasked pilved ja nende vahesse ilmus täiskuu, valgustades maad. 
Ning nüüd nägi praost, et ta oli üksipäini hobusega Blacksasi tipul. Kõik metsloomad olid viimseni 
kadunud. Maa polnud ära tallatud paljude loomakarjade poolt, kes sealt olid üle läinud. Kuid ta ise 
istus, palveraamat ette sirutatud, ja hobune ta all värises ning oli üleni higine. 

Kui praost mäest alla ratsutas ja koju- jõudis, ei teadnud ta enam, kas see, mis ta oli näinud, oli 
uni, nägemus või tegelikkus. Kuid ta mõistis, et see oli talle manitsuseks mõelda vaeste loomade 
peale, kes on kiskjate meelevallas. Ja ta pidas Delsbo talumeestele nii häid jutlusi, et tema ajal 
hävitati kõik hundid ja karud kihelkonnas, aga nüüd on nad muidugi pärast teda jälle tagasi tulnud.» 


Sellega lõpetas Bärnhard oma jutu. Ta sai igalt poolt palju kiita ja tundus täiesti kindel, et auhinna 
saab tema. Enamik kahetses peaaegu, et Klementil tuleb temaga võistelda. 
Kuid Klement alustas kohkumatult. 
«See juhtus ühel päeval, kui ma käisin ringi Skansenis Stokholmi lähedal ja igatsesin koju,» ütles ta 
ning jutustas loo härjapõlvlasest, kelle ta vabaks oli ostnud, et seda inimestele vahtimiseks puuri ei 
pandaks. Ja ta rääkis, et vaevalt oli ta selle heateo teinud, kuisai juba ka tasu. Ta jutustas ja jutustas 
ning pealtkuulajate hämmastus kasvas üha, ja kui ta oli lõpuks jõudnud kuninga teenri ja uhke 
raamatuni, olid kõik karjatüdrukud oma käsitöö 

rüppe lasknud ja istusid liikumatult ning vaatasid otsa Klementile, kes oli läbi elanud nii kummalisi 
asju. 
Kui Klement oi lõpetanud, ütles kõige vanem karjatüdruk, et kaelaräti peab saama tema. 

«Bärnhard rääkis midagi, mis oli juhtunud kellegi teisega, aga Klement on ise läbi elanud tõelise 
muinasloo ja see on minu arvates ikkagi midagi enamat,» lausus ta. 

Kõik teised toetasid teda. Nüüd, kus nad olid kuulnud, et Klement on rääkinud kuningaga, 
vaatasid nad tema otsa hoopis teiste silmadega, ja väike pillimees ei julgenud õieti näidatagi, kui 
uhke ta on. Kuid keset seda suurt õnne juhtus keegi temalt küsima, mis on saanud härjapõlvlasest. 

«Ma ei jõudnud ise enam tema jaoks sinist kaussi välja panna,» ütles Klement. «Aga ma palusin 


lapi taati seda teha. Mis sai mehikesest hiljem, seda ma ei tea.» 
Vaevalt oli Klement seda öelnud, kui talle lendas nina pihta, väike männikäbi. Puu otsast see ei 
kukkunud ja ükski inimestest polnud teda visanud. Oli täiesti võimatu aru saada, kust ta tuli. 
«Alrai, Klement!» sõnas karjatüdruk. «Paistab, nagu kuulaks kääbusrahvas meie juttu pealt. Te ei 
oleks siiski pidanud sinise kausi väljapanemist kellegi teise hooleks jätma.» 


XLI MEDELPADIS 


Reedel, 17. juunil 


Järgmisel päeval oli kotkas koos poisiga hommikul aegsasti õhus ja Gorgo arvas, et ta jõuab sel 
päeval juba kaugele Västerbottenissel. Aga siis pidi parajasti juhtuma, et ta .kuulis, kuidas poiss 
endamisi arvas, et säärasel maal, kust nad praegu üle lendavad, on inimestel küll võimatu elada. 
Maa nende all oli Medelpadi lõunapoolne osa ja seal 


1 Västerbotten, Medelpad - Põhja-Rootsi maakonnad, kus on eriti arenenud metsatööstus. 

polnud midagi muud peale tühjade metsade.. Aga kui kotkas poisi sõnu kuulis, hüüdis ta otsekohe: 
«Siin on põldudeks metsad.» 

Poiss mõtles, kui suur vahe on rõõmsate, ühe suvega suureks kasvava hapra kõrrega kollaste 
rukkiväljade ja tumeda okaspuumetsa vahel, mille tugevad tüved vajavad lõikuseks küpsemiseks 
aastaid. 

«Küll aga peab olema sellel kannatust, kes saab elatist niisuguselt põllult,» arvas ta. 

Vaevalt oli ta seda öelnud, kui nad jõudsid paika, kus mets oli juba maha võetud ja maapinda 
katsid ainult kännud ning oksarisu. Üle raiesmiku lennates kuulis kotkas poissi endamisi ütlevat, et 
see on küll inetu ja kehv paik. 

«See on põld, mida lõigati mullu talvel,» hüüdis kotkas otsekohe. 

Poiss mõtles sellele, kuidas tema kodunurgas niitjad sõidavad ilusal päikesepaistelisel 
suvehommikul oma niidumasinatega välja ja niidavad vähese ajaga maha terve suure põllu. 
Metsapõllul aga lõigatakse saaki talvel. Metsaraiujad lähevad metsa ikka siis, kui lund on paksult ja 
pakane kõige tugevam. Üheainsagi puu mahasaagimine on juba raske töö, nii suure raielangi 
mahavõtmiseks aga, nagu see siin, pidid nad kindlasti mitu nädalat metsas elama. 

«Need peavad küll kanged mehed olema, kes niisuguse põllu mahaniitmisega hakkama saavad,» 
arvas Nils. 

Kui kotkas oli teinud veel paar tiivalööki, silmasid nad raiesmiku servas väikest onni. See oli 
ehitatud jämedaist tahumata palkidest, tal polnud ühtki akent ja ukse aset täitis paar lahtist lauda. 
Katus oli olnud kaetud puukoore ja okstega, kuid nüüd oli ta juba nii lagunenud, et poiss võis heita 
pilgu onni sisemusse. Seal olid vaid mõned suured kivid tuleasemeks ja paar laia puupinki. Üle onni 
lennates kuulis kotkas poissi arutavat, kes need küll võisid olla, kes olid elanud nii viletsas osmikus. 

«Siin elasid niitjad, kes metsapõllu maha niitsid,» hüüdis kotkas otsekohe. 

Poiss mõtles sellele, kuidas tema kodunurgas lõikuserahvas pöördus töölt koju ikka lõbusalt ja reipalt 
ning kuidas neile toodi ette kõike head-paremat, mis pereemal aidas oli. Siin pidid nad aga pärast 
rasket tööd 

puhkama kõvadel pinkidel onnis, mis oli viletsam kui kuur. Ja mida nad süüa said, seda ei osanud ta 
hoopiski ära arvata. 
«Ma kardan, et siin ei peeta niitjate jaoks küll mingit lõikuspidu,» lausus ta. 

Natuke maad edasi nägid nad läbi metsa looklemas hirmus halba teed. See oli kitsas ja kallak, 
künklik ja kõver, kivine ja auklik ning paljudes kohtades lõikasid teda ojad. Üle metsatee lennates 
kuulis kotkas poissi imestavat, mida küll sihukest teed mööda veetakse. 

«Seda teed mööda veeti vili rõuku,» sõnas kotkas. 

Jällegi mõtles poiss, kui lõbus oli kodus see aeg, kus suurte viljaveovankrite ette rakendati kaks 
tugevat hobust ja nendega siis vili põllult ära veeti. Viljavedaja istus uhkelt üleval koorma otsas, 
hobused toretsesid ja kekslesid ning külalapsed, keda oli lubatud viljavihkude otsa ronida, kikasid ja 
naersid seal pooleldi lõbusalt ja pooleldi hirmunult. Siin aga veeti raskeid palke järskudest 
mäenõlvadest üles ja alla, See vaevas vist hobused päris ära ja hobusemees oli kindlasti üsna tihti 
meele heitel. 

«Ma .kardan, et selle tee ääres pole küll kuigi palju rõõmuhõiskeid kuuldud,» ütles poiss. 

Kotkas lendas võimsate tiivalöökidega edasi ja veidi aja pärast jõudsid nad jõekaldale. Siin 
silmasid nad platsi, mis oli üleni täis laaste, pilpaid ja puukooretükke. 

Kotkas kuulis poissi arutavat, miks seal all küll nii palju prahti on. 

«Siin on seisnud rõugud,» hüüdis kotkas. 
Poiss mõtles sellele, kuidas tema kodunurgas tehakse viljarõugud päris talude juurde, nagu oleksid 
nad talu ilusaimaks ehteks. Siin aga veeti vili tühjale jõekaldale ja jäetigi sinna. 

«Ei tea, kas keegi tuleb ka siia metsakolkasse oma rõuke lugema ja neid naabri omadega 
võrdlema?» arutas poiss endamisi. 

Veidi aja pärast jõudsid nad suure Ljunga jõe juurde, mis voolas laia oru põhjas. Ning otsekohe 
muutus kõik, nagu oleksid nad jõuduud teisele maale. Pime okaspuumets oli peatunud orukaldal, 
nõlvu aga katsid heledatüvelised kased ja haavad. Org oli nii lai, et jõgi sai mitmes kohas paisuda 
järvedeks. Kaldal asetses suur ja jõukas küla toredate hästi ehitatud majadega. Üle oru len- 

nates kuulis kotkas poissi imestavat, kuidas neist niitudest ja põldudest küll kõigile külaelanikele 
jätkub, kui neid siin nõnda palju elab. 
«Siin elavad niitjad, kes metsapõllul vilja lõikavad,» hüüdis kotkas. 

Poiss mõtles Skäne madalaile taredele ja õue ümber seisvate hoonetega taludele. Siin elasid 
talumehed — justnagu härrasmajades. 

«Paistab, et metsas töötamine tasub ennast ära,» arvas ta. 

Kotkas oli kavatsenud lennata otse põpja poole, aga jõudnud natuke maad jõest edasi, kuulis ta 
poissi arutavat, kes küll võtab palgid oma hoolde pärast seda, kui nad on jõekaldale üles laotud. Siis 
pöördus Gorgo ümber ja lendas Ljunga kohal allajõge ida poole. 

«Jõgi on see, kes nad oma hoolde võtab ja alla veskisse viib,» hüüdis ta. 

Poiss mõtles sellele, kui hoolega kodus valvati, et ükski viljatera maha ei variseks. Siin aga ujusid 
tohutud hulgad palke mööda jõge, ilma et keegi oleks nende pärast muret tundnud. Tema arvates ei 
jõudnud sihtkohta küll rohkem kui vahest pooled palgid. Osa neist ujus keset jõge ja nendega oli 
kõik korras, kuid teised liikusid kalda ääres, põrkasid maaninadele või jäid seisma jõekäärude vaik- 
sesse vette. Järvedes kogunesid palgid kokku nii tohutuis hulkades, et katsid kogu järvepinna. Sinna 
võisid nad kes teab kui kauaks vedelema jääda. Sildade juures takerdusid nad kinni, koskedes vahel 
murdusid, kärestikes- jäid seisma kivide taha, kus nad üksteise otsa kuhjudes moodustasid kõrgeid 
vankuvaid palgivirnu.' 


«Ei tea, kui palju sel saagil küll veskisse jõudmiseks aega kulub,» arutas poiss. 

Kotkas jätkas aeglaselt lendu mööda Ljunga jõge alla. 

Paljudes paikades hõljus ta õhus laialisirutatud tiibadega, et poisil oleks aega lähemalt vaadata, 
kuidas seda sorti viljakoristus toimub. 
Mõne aja pärast jõudsid nad kohani, kus töötasid parvepoisid. Kotkas kuulis poissi endamisi 
imestavat, mis mehed need seal küll mööda jõekallast sagivad. 
«Need on need, kes hoolitsevad selle lõikusevilja eest, mis on kauaks teele jäänud,» hüüdis kotkas. 
Poiss mõtles, kui vaikselt ja rahulikult tema kodunurgas vilja veskile veeti. Siin jooksid mehed 
mööda jõekal- 

last, pikad pootshaagid käes, päästes suure vaeva ja raskustega palke lahti. Nad sumasid ringi 
madalas vees ning said pealaest jalatallani märjaks. Nad hüppasid kärestikes ühelt kivilt teisele ja 
kõndisid mööda kõikuvaid palgivirnu nii rahulikult, nagu oleks see kindel maa. Need olid julged ja 
kindlameelsed mehed. 

«Kui ma neid vaatan, siis tulevad mulle meelde Bergslageni sepad, kes askeldasid tulega nii, nagu 
oleks see täiesti ohutu asi,» ütles poiss. «Need parvepoisid siin mängivad veega, nagu oleksid nad 
tema isandad. Nad on ta vist nii taltsaks teinud, et ta ei julge neile mingit häda teha.» 

Pikapeale olid nad jõudnud jõesuudmeni ja nende ees laius Põhjalaht. Kuid Gorgo ei lennanud 
mitte otsejoones edasi, vaid keeras piki kallast põhja poole. Nad polnud lennanud veel kuigi kaua, 
kui nägid enda all saeveskit, mis oli nii suur kui mõni väike linn. Saeveski kohal edasi tagasi liueldes 
kuulis kotkas poissi ütlevat, et see siin on suur ja uhke koht. 

«Siin ongi suur palgiveski, mida hüütakse Svartvikiks,» hüüdis kotkas. 

Poiss mõtles kodunurga tuulikutele, mis seisid nii rahulikult keset rohelust ja pöörasid 
pikkamööda oma tiibu. See veski siin, kus pidi jahvatatama metsavilja, asetses päris kalda ääres. 
Veski ees ujus veepinnal suur hulk palke. Need tõmmati üksteise järel raudkettidega mööda 
kallaksilda suure kuuri taolisse majja. Mis seal sees toimus, seda poiss ei näinud, kuid kuulis tugevat 
vilinat ja mürinat ning maja teisest otsast väljusid väikesed vagonetid, mis olid valgeid laudu täis 
laaditud. Need vagonetid jooksid mööda helkivaid rööpmeid metsalao juurde, kus lauad laoti 
virnadesse, mis moodustasid terveid tänavaid nagu majad linnas. Ühes kohas laoti parajasti üles uusi 
lauavimu, teises kohas kisti vanu maha ja lauad laaditi paarile suurele laevale, mis ootasid lasti. Kõik 
kohad kihasid töölistest ja metsalao taga olid metsa pool näha nende elamud. 

«Nad töötavad siin nii kõvasti, et peaksid jõudma tükkideks saagida kogu Medelpadi maakonna 
metsad,» arvas poiss. 

Kotkas liigutas pisut tiibu ja nad nägid kohe teist suurt saeveskit, mis oli täiesti eelmisega sarnane. 
Siingi olid saekoda, metsaladu, laadimiskaid ja tööliste elamud. 

«Siin on veel üks suur saeveski. Teda hüutakse Kubikenborgiks,» hüüdis kotkas. 

«Ma näen, et metsast saadakse suuremat saaki, kui ma arvata võisin,» ütles poiss. «Aga nüüd ori 
vist palgiveskid ka otsas.» 

Kotkas liigutas tasakesi tiibu, lendas mööda veel paarist saeveskist ja jõudis ühe suure linna 
juurde. Kuuldes poissi imestavat, mis linn see küll olla võiks, hüüdis ta: 

«See on Sundsvall. See on palgiküla kõige suurem talu!» 

Poiss mõtles Skäne linnadele, mis nägid välja nii vanad, hallid ja tõsised. Siin karmil põhjamaal 
aga laiutas Sundsvalli linn ilusa lahe sopis ning naeratas uue, rõõmsa ja säravana. Teda oli kuidagi 
eriti tore ülevali vaadata, sest linna keskpaigas seisis rühm kõrgeid kivimaju, mis olid nii uhked, et 


vaevalt võis Stokholmistki nendetaolisi leida. Kivimajade ümber oli tühi plats, mille taga algasid 
väikestes aiakestes mugavalt ja rõõmsalt asetvõtnud puumajad. Nad näisid mõistvat, et on kivi- 
majadest hulga viletsamad ega julgenud nende lähedusse tükkidagi. 

«See on rikas ja vägev linn,» arvas poiss. «Kas tõesti on võimalik, et kõike seda peab ülal see kehv 
metsamaa?» 

Kotkas liigutas jälle tiibu ja lendas otse Sundsvalli vastas asetseva Alnö juurde. Siin oli poiss 
kõiki neid kalda ääres seisvaid saeveskeid nähes imestusest päris keeletu. Nad seisid Üksteise kõrval 
Alnö jõel ja neid oli ka saare vastas maismaal, ikka üks saeveski teise kõrval ja üks laoplats teise 
kõrval. Poiss loendas neid vähemalt nelikümmend, aga ta arvas, et neid on, veelgi rohkem. 

«See on imetore, kui seda siit ülevalt vaadata,» hõiskas ta. «Kogu reisi kestel pole ma üheski teises 
kohas näinud nii palju elu ja liikumist. Meil on tõesti suurepärane maa. Kuhu ma ka ei satuks - igal 
pool on olemas midagi, millest inimesed endale ülalpidamist saavad!» 

XLII HOMMIK ÄNGERMANLAMDIS ' 


Leib 
Laupäeval, 18. juunil 


Kui kotkas oli järgmisel hommikul lennanud juba hea tüki maad üle Ängermanlandi, ütles ta äkki, 
et on näljane ja peab endale toitu otsima. Ta pani poisi maha ühe võimsa männi otsa, mis seisis 
kõrgel mäeseljandikul, ja lendas oma teed. 

Poiss leidis endale ühe oksaharu vahel hea istekoha ning istus ja vaatas sealt alla üle 
Ängermanlandi. Hommik oli imeilus, päikesekiired kuldasid puude latvu, puude okasrüüs mängles 
kerge tuuleõhk, metsast tõusis kõige meeldivamaid lõhnu, poisi pilkude ees laius ime.tore maastik ja 
ta meel oli nii muretu ning rõõmus, et kellelgi poleks tema arvates võinud olla parem. 

Ta vaateväli oli igas suunas avatud. Lääne pool kõrgusid üksteise kõrval mäetipud ja seljandikud 
ning mida kaugemal nad asetsesid, seda kõrgemaks ja metsikumaks nad muutusid. Idas oli samuti 
suur hulk mägesid, kuid need läksid järjest madalamalss, kuni maapind vajus mere ääres päris 
tasaseks. Kõikjal helkisid ojad ja jõed, mis kihutasid üle koskede ja kärestike, senikaua kui voolasid 
mägedes, ning paisusid laiadeks ja rahulikeks ranniku äärde jõudes. Ka Põhjalahte nägi ta. Ranna 
ääres oli see saartest kirju ja maaninadest säbruline, kuid taamal laius selge ja sulasinisena nagu 
suvine taevas. 

«See maakoht on nagu kuiv jõesäng, kus alles äsja vihma on tulnud ja kus tohutu hulk 
vihmaniresid uuristab endale looklevaid vaakesi ning voolab siia-sinna ekseldes ühtekokku,» mõtles 
poiss. 

«Seda on hästi ilus vaadata. Mulle tuleb meelde ühe Skanseni lapi taadi ütlus, kes kinnitas, et 
Rootsimaa olevat ühel õnnetul tunnil tagurpidi keeratud. Teised naersid tema üle, aga tema kinnitas, 
et kui nad oleksid ainult näinud, kui ilus on maa kaugel põhjas, siis nad mõistaksid, et seesugust 
maad ei võinud keegi kohe algusest peale 

määrata ülejäänud maailmast nii kaugele lahku, Ja mulle paistab, et tal oli peaaegu õigus,» 


' 


Kui poiss oli maastikku küllalt vaadelnud, võttis ta pauna seljast, otsis sellest välja tüki head 
valget saia ning hakkas sööma. «Ma pole vist kun.agi elus veel nii head saia saanud,» mõtles ta. «Ja 
kui palju mul teda on! Sellest jätkub mulle veel paariks päevaks. Eile samal ajal ei võinud ma 
aimatagi, et saan niisuguse varanduse omanikuks.» 

Saia nosides mõtles ta jälle, kuidas ta selle endale oli saanud. 

«Ta maitseb mulle kindlasti sellepärast nii hästi, et sain ta nii ilusai kombel,» ütles ta endamisi. 

Kaljukotkas oli Medelpadist lahkunud veel eile õhtul ja vaevalt oli ta jõudnud üle Angermanlandi 
piiri, kui poiss oli silmanud orgu ja jõge, mis olid nii toredad, et ületasid kaugelt kõik, mis ta varem 
oli näinud. 

See org mägede vahel oli nii lai, et poiss oli hakanud mõtlema, kas ta pole kunagi kaevatud mõne 
teise jõe poolt, mis oli palju suurem ja laiem kui see, mis praegu orupõhjas voolas. Pärast seda kui 
org valmis, sai, täideti ta kindlasti ühel või teisel viisil liiva ja mullaga, küll mitte ääreni, aga siiski 
üsna hea tüki mööda mäenõlvu ülespoole. Ning läbi selle pehme täidise oligi. praegu orus voolav 
Jõgi, mis oli samuti väga lal ja veerikas, rajanud endale sügava sängi. Ta oli uuristainud endale 
ilusad kaldad kord laiusid seal tasased nõlvakud, mis olid nii täis lilli, et poisile näis kõik punase, 
sinise ja kollasena, kord tõusid jõest järskude seinte ja tornidena kaldavalli kõvemad osad, millest 
vesi polnud jagu saanud. 

Üleval kõrgel lennates paistis poisile, et ta näeb korraga kolme erinevat maailma. kõige sügavamal 
orupõhjas, kus voolas jõgi, asus esimene maailn. Seal parvetati palke, seal sõitsid aurulaevad ühe 
randumissilla juurest teise juurde, seal mürisesid saeveskid, seal laaditi suuri laevu, seal püüti lõhet, 
aerutati ja purjetati, seal lendasid suurtes parvedes ringi pääsukesed, kelle pesad asetsesid 
kaldanõlvades. 

Aga nii-öelda teisel korrusel, mäejalamini laiuval tasandikul, asus teine maailm. Seal asetsesid 
talud, külad ja kirikud, seal külvasid talumehed oma põlde; seal sõid kariloomad, seal haljendasid 
luhad, seal askeldasid nai 

sed oma väikestes kapsaaedades, seal looklesid maanteed ja mürisesid mööda raudteerongid. 

Ning kõige selle taga, ülal metsaga kaetud mäetippudel, asiis kolmas maailm. Seal haudusid 
munadel metsised, seal seisid tihnikutes varjul põdrad, seal varitsesid ilvesed, krõbistasid oravad ja 
lõhnasid kuuseokkad, seal õitsesid mustikavarred ja laulsid rästad. 

Jõukat jõeorgu nähes oli poiss hakanud kurtma, et ta on näljane. Ta polnud kahel päeval ivagi hamba 
alla saanud ja oli nüüd näljast päris nõrkemas. 

Muidugi ei tahtnud Gorgo, et hakataks ütlema, nagu oleks poisil temaga halvem ringi rännata kui 
metshanedega, ja oli kohe aeglustanud oma lendu. 

«Miks sa seda varem ei öelnud?» küsis ta. «Sa pead saama nii palju süüa kui tahad. Sul ei pruugi 
nälgida, kui oled kotka reisikaaslane.» 

Kohe seejärel oli kotkas silmanud talumeest, kes külvas ühel jõeäärsel põllul. Seeme oli mehel 
rinna peal rippuvas külimitus. Iga kord, kui külimit tühjaks sai, tõi mees uut seemet põllupeenral 
seisvast kotist. Kotkas arvas, et kott on täis kõige paremat toitu, mida poiss endale soovida võib, ja 
laskus otse koti kõrvale maha. Aga veel enne, kui kotkas maapinnale jõudis, tõusis ümberringi 
hirmus kära. Varesed, varblased ja pääsukesed olid koledasti käratsedes kohale rutanud, arvates, et 
kotkas tahab mõne linnu kallale söösta. 

«Kasi minema, röövel! Kas! minema, linnutapja!» karjusid nad. 
Linnud tõstsid niisugust lärmi, et talumees pani seda tähele ja ruttas lähemale. Siis tuli kotkal 
põgeneda. Poiss polnud saanud ainsatki viljatera. 

Väikesed linnud käitusid kummaliselt. Nad ei sundinud kotkast mitte ainult põgenema, vaid 
järgnesid talle veel tüki maad piki jõeorgu ning kõikjal kuulsid inimesed hende kisa. Naised olid 


tulnud õuedele ja plaksutanud käsi, nii et see kostis nagu püssipaugutamine, ja mehed olid jooksnud 
välja, püssid käes. 

Nõnda oli see läinud iga kord, kui kotkas oli madalamale laskunud. Poiss oli kaotanud juba 
lootuse, et kotkas suudab talle mingit toitu muretseda. Kunagi varem polnud ta arvanud, et Gorgo on 
nii kardetud ja põlatud lind. 

Tal hakkas kotkast peaaegu kahju. 

Mõne aja pärast olid nad lennanud üle ühest suurest 

talust, kus pereema oli parajasti sel päeval saia küpsetanud. Ta oli pannitäie äsja küpsetatud kakke 
õue jahtuma pannud ja seisis ise nende juures, valvates, et kass või koer neid ära ei viiks. 

Kotkas oli laskunud taluõue kohal madalamale, kuid polnud julgenud perenaise silma all 
maanduda. Üsna nõutult oli ta siia ja sinna lennanud. Paaril korral laskus ta korstnani, ent tõusis siis 
uuesti kõrgemale. 

Siis aga märkas perenaine kotkast. Ta tõstis pea ning jälgis teda pilguga. 
«Kui imelikult ta käitub!» oli naine. öelnud. «Mulle paistab, nagu tahaks ta saada üht kuklit.» 

See oli ilus pikka kasvu ja heledapäine, rõõmsa ning avala näoga naine. Ta oli hakanud südamest 
naerma, võtnud panniit ühe kukli ja hoidnud seda enda pea kohal. 

«Kui sa seda endale tahad, siis tule ja võta!» oli ta öelnud. 

Kotkas polnud küll mõistnud ta sõnu, kuid oli siiski kohe aru saanud, et naine tahab kuklit talle 
anda. Noolekiirul oli ta saia poole sööstnud, haaranud selle küüsi ja põgenenud kiiresti kõrgusse. 

Kotkast kuklit haaramas nähes olid poisile pisarad silma tulnud. Ta ei nutnud mitte rõõmu pärast, 
et pääseb paariks päevaks näljast, vaid oli liigutatud, et talunaine oli andnud kukli metsikule 
röövlinnule. 

Ja praegugi, kui ta siin männiladvas istus, seisis ta silme ees pikakasvuline heledapäine talunaine, 
nagu see oli seisnud õuel ja kuklit ülespoole ulatanud. 

Ta teadis kindlasti, et see suur lind on kaljukotkas, röövlind, keda inimesed tavaliselt tervitavad 
püssilaenguga, ja märkas kahtlemata ka kummalist härjapõlvlast kotka turjal, aga ta polnud hakanud 
järele mõtlema, kes nad on, vaid oli jaganud nendeg.a oma head leiba, kui nägi, et nad on näljased. 


«Kui ma kunagi jälle inimeseks saan,» mõtles poiss, «siis otsin üles selle ilusa naise suure jõe 
ääres ja, tänan teda, et ta meie vastu nii hea oli.» 


Metsapõlemine 


Olles veel söömisega ametis, tundis poiss äkki, et põhja poolt tuleb nõrka suitsulõhna. Ta pöördus 
kohe sinnapoole ja nägi väikest uduvalget suitsusammast tõusmas 

metsaseljandikult - mitte temale kõige lähemalt, vaid järjekorras teiselt. Imelik oli näha inimtühjas 
metsas suitsu, aga võib-olla asetseb sealpool mõni karjaonn, kus karjatüdrukud keedavad endale 
hommikust kohvi. 

Kummalisel kombel aga muutus suits suuremaks ja laienes järjest. Ta ei võinud tulla karjaonnist, 
aga ehk on metsas söepõletajaid? Skansenis oli Nils näinud söepõletaja onni ja söemiili ning 
kuulnud, et siinsetes metsades leidub selliseid. Kuid söepõletajad töötavad miilide juures ju enamasti 
sügisel ning talvel. 


Suits suurenes iga silmapilguga. Nüüd rullus ta juba üle kogu mäeseljandiku. Oli kindlasti 
võimatu, et nii palju suitsu tuleks söemiilist. See pidi olema mingi tulekahju, sest suur hulk linde 
tõusis lendu ja põgenes lähemale mäeseljandikule. Tule eest põgenesid nii kullid ja metsised kui ka 
kõik teised linnud, liiga pisikesed selleks, et neid kauge maa tagant ära tunda. 

Väike valge suitsusammas oli kasvanud suureks valgeks suitsupilveks, mis rullus seljandikult alla 
ja vajus orgu. Sellest pilvest lendas välja sädemeid ja tahmahelbeid ning vahetevahel võis suitsu sees 
näha punaseid leeke. Seal oli kindlasti lahti pääsenud suur tulekahju. Aga mis sealometi võiks 
põleda? Metsa sees ei võinud ometi olla ka suurt talu! 

Niisuguse tulekahju tekitajaks oleks pidanud olema rohkem kui üks talu. Nüüd tõusis suitsu juba 
mitte ainult mäeseljandikuit, vaid suitsupilvi rullus üles ka orust, mida poisi pilkude eest varjas 
lähem mägi. Polnud muud võimalust, kui et põles mets ise. Poisil oli raske uskuda, et kasvav haljas 
mets võiks põleda, kuid see oli siiski nii. Aga kui mets tõepoolest põles, kas ei võinud siis tuli 
temanigi jõuda? See ei paistnud küll eriti tõenäolisena, kuid Nilsil tekkis siiski soov, et kotkas juba 
rutemini tagasi tuleks. Kõige parem oleks siit minema saada. Juba ainuüksi suitsune õhk, mida tal 
tuli sisse hingata, oli piinaks. 

Nüüd hakkas äkki kastma hirmsat priginat ja praginat. See tuli lähemalt seljandikult. Seljandiku 
tipus kasvas kõrge mänd, paras paarimees sellele, mille otsas poiss istus. See oli nii kõrge, et ulatus 
üle kõigi teiste puude. 

Alles äsja oli ta seisnud hommikupäikese kiirtes punetavana, nüüd lõid kõik ta okkad ühtäkki 
hõõguma ja puu võttis tuld. Nii kaunis polnud mänd küll vist veel kunagi 

olnud, kuid see oli tal ka viimane kord oma ilu näidata. 

See mänd oli esimene puu mäel, mis tuld võttis, ja võimatu oli aru saada, kuidas oli tulekahju temani 
jõudnud. Oli ta lennanud sinna punastel tiibadel või roomanud sinna mööda maad? Jah, seda oli 
võimatu öelda, kuid igatahes oli tuli sinna jõudnud. Kogu mänd leegitses nagu haokubu. 

Aga näe! Nüüd tõusis mäelt juba mitmest kohast suitsu. Metsatulekahju oli ilmselt nii lind kui 
siug. Ta võis lennata läbi õhu kauge maa taha ja võis roomata ka mööda maad. Ta pani terve 
mäeseljandiku ühekorraga lõõmama. 

Linnud põgenesid suure kiiruga. Nad tõusid suitsu eest tiibu laksutades õhku nagu suured 
tahmaräitsakad, lendasid risti üle oru ja jõudsid sellele kingule, kus poiss istus. Tema kõrvale männi 
otsa istus üks kassikakk ja ta pea kohal võttis oksal aset kanakull. Mõnel muul ajal oleksid nad olnud 
ohtlikeks naabreiks, kuid nüüd ei heitnud nad pilkugi tema poole. Nad põrnitsesid ainiti tuld, 
suutmata mõista, mis metsaga on juhtunud. Ka üks nugis ronis kribinal üles männilatva, istus oksale 
ja vaatas leegitsevat mäeseljakut läikivate silmadega. Kohe nugise kõrval kükitas orav, kuid nad ei 
paistnud teineteist märkavatki. 

Nüüd kihutas tuli mööda oruveeru allapoole: Ta susises ja mürises nagu lähenev torm. Läbi suitsu 
oli näha, kuidas leegid lendavad puult puule. Enne kui mõni kuusk tuld võttis, ümbritses teda 
läbipaistev suitsulaar, siis hakkasid kõik ta okkad korraga hõõguma ja pärast seda lõi puu pragisedes 
põlema. 

AII orupõhjas voolas leppade ja noorte kaskedega ääristatud väike oja. Näis, et tuli seal peatub. 
Lehtpuud ei võtnud nii kergesti tuld kui okaspuud: Tulekahju seisis otsekui müüri ees ega saanud 
eda'si. Ta hõõgus ja pildus sädemeid, püüdes hüpata üle oja männimetsa kallale, kuid ei jõudnud 
sinna. 

Mõneks ajaks oli tuli peatatud,. ent siis sööstis üks pikk tulekeel veidi kõrgemal mäenõlvakul 
seisva kuivanud männi juurde ja see lõi heledasti leegitsema. Ning sellega oli tulekahju ojast üle. 
Kuumus oli nii suur, et iga puu kogu nõ!vaku ulatuses oli valmis tuld võtma. Kohisedes ja mürisedes 
nagu kõige tugevam torm või kõige metsikum kosk kihutas tuli mööda mäeveeru ülespoole. 


Siis tõusid kasikakk ja kanakull õhku ning nugis rut- 
400 


tas puu otsast alla. Ei kesta küll enam kuigi kaua, kui tuli on siingi männiladvas. Ka poisil oli aeg siit 
minema tõtata Tal polnud kerge männi kõrget siledat tüve mööd alla tulla. Ta hoidis puutüvest kinni 
nii hästi kui sai, libistas ennast ühest oksatüükast teiseni, ja lasknud lõpuks lihtsalt käed lahti, kukkus 
maha. Kuid tal polnud aega tundagi, kas ta ka haiget sai. Ainsaks mureks oli kiiremini paigalt 
kaduda. Tuli tormas kohiseva maruna männilatva, maapind poisi jalge all oli kuum ja hakkas 
suitsema. Temast ühel pool jooksis ilves, teisel pool tõttas pikk rästik ja kohe rästiku kõrval põgenes 
kluksuv tedrekana koos oma väikeste udusulis poegadega. 

Kui põgenikud olid jõudnud järsust mäeveerust alla orupõhja, kohtasid nad inimesi, kes olid 
tulnud tuld kustutama. Küllap need olid viibinud siin juba pikemat aega, kuid poiss oli vahtinud nii 
hoolega teisele poole, et polnud neid enne märganud. Ka selles orus oli oja ja lai lehtpuude riba, ning 
nende taga töötasidki inimesed. Nad saagisid maha leppadele kõige lähemal seisvaid okaspuid, 
võtsid ojast vett ja kastsid sellega maad ning kitkusid kanarbikku, et tuli ei saaks seda mööda edasi 
hiilida. 

Nemadki mõtlesid ainult tulemöllule, mis tormas nende poole. Põgenevad loomad jooksid 
inimeste jalge vahelt läbi, ilma et neid oleks tähele pandud. Mmimesed ei katsunud rästikut maha lüüa 
ega tedrekana kinni püüda, kui see jooksis oma väikeste piuksuvate poegadega mööda ojakallast 
edasi-tagasi, nad ei teinud välja isegi Pöialpoisist. Nad seisid seal, suured ojasse kastetud männi- 
oksad käes, ja kavatsesid nende relvadega tulele vastu astuda. Neid polnud eriti palju. Kummaline 
oli näha neid siin lahinguvalmiit seismas, sel ajal kui kõik teised elusolendid põgenesid. 

Kui tuli mürina, ragina ja oma talumatu kuumusega mäeveerult alla jõudis, olles valmis ojast ja 
leptpuumüürist peatumata teisele kaldale üle hüppama, tõmbusid inimesed esialgu tahapoole, otsekui 
ei suudaks nemadki vastu panna. Kuid nad ei põgenenud, vaid pöördusid tagasi. 

Tulekahju asus hirmsa jõuga rünnakule. Sädemed paiskusid tulevihmana lehtpuudele, pikad 
tulekeeled sööstsid susisedes suitsupilvest välja, otsekui tõmbaks neid ligi mets oja vastaskaldal. 
Kuid lehtpuud peatasid tule ja nende taga töötasid ini- 

mesed. Kui maapind hakkas mõnes kohas suitsema, tõid nad ämbritega vett ja kastsid teda. Kui mõni 
puu hakkas suitsema, raiusid nad ta kiirete kirvelöökidega maha ja kustutasid tule. Seal, kus tuli 
roomas edasi kanarbikus, peksid nad teda märgade männiokstega ja lämmatasid lõpuks hoopis. 

Suits läks nii paksuks, et mässis kõik endasse. Ei olnud näha, kuidas lahing areneb, kuid oli kerge 
mõista, et võitlus on raske ja mitmel korral ei puudunud palju, et tuli oleks hakanud jälle edasi 
tungima. 

Kuid tulekahju tugev kohin vaibus ometi mõne aja pärast ja ka suits jäi hõredamaks. Lehtpuud 
olid kaotanud kõik oma lehed, maapind nende all oli mustaks kõrbenud, inimesed olid. tahmunud ja 
nõretasid higist, kuid metsa tulekahju oli tagasi löödud. Leegid vaibusid. Suits ronis valgena ja 
pehmena mööda maad ning temast ulatus välja hulk musti tüvesid. See oli kõik, mis uhkest metsast 
oli järele jäänud. 

Poiss oli roninud kivi otsa ja seisnud seal, vaadates, kuidas tuld kustutati. Nüüd aga, kui mets oli 
päästetud, läks ta olukord ohtlikuks. Kassikakk ja kull pöörasid ühekorraga oma pilgu tema poole. 
Kuid samas kuulis ta tuttavat häält ennast hüüdvat. Kaljukotkas Gorgo tuhises läbi metsa tema 
juurde. Ja peagi õõtsus poiss üleval pilvede vahel, kaugel igast ohust. 


XLIII VÄSTERBOTTEN JA LAPIMAA 


Viis maakuularat 


Veel Skansenis viibides oli Nils kord istunud majatrepi all ja kuulanud, kuidas Klement Larsson 
rääkis lapi taadiga Norrlandist 1. Mõlemad olid olnud ühel nõul, et see on Rootsi kõige parem osa, 
kuid Klement Larssonile meeldis rohkem see osa, mis asetseb Angermani jõest lõunapool, lapi taat 
aga väitis, et parem on see, mis asetseb jõest põhja pool. 

Jutu käigus selgus aga, et Klement pole Härnösandist 1 kaugemale põhja poole kunagi saanud, ja 
siis naeris lapi taat tema üle, et ta nii veendunult räägib asjadest, mida ise kun'agr näinud pole. 

«Ma pean sulle, Klement, küll ühe muinasjutu rääkima, et sa teaksid, mismoodi näevad välja 
Västerbotten ja Lapimaa, kus sa kunagi käinud pole,» ütles ta at. 

«Minu kohta ei pea keegi ütlema, et ma millalgi muinasjutu kuulamisest .ära ütleksin, samuti nagu 
sinu kohta ei saa keegi öelda, et sa millalgi tassist kohvist võiksid loobuda,» kostis Klement, ja lapi 
taat alustas oma lugu. 

«Kord juhtus, Klement, et kõik linnud, kes elasid Lapimaast lõuna pool, leidsid, et neil on liiga 
vähe ruumi, ja võtsid nõuks rännata põhja poole. 

Nad tulid kokku ja hakkasid asja kaaluma. Nooremad ja agaramad tahtsid otsekohe teekonda 
alustada, aga vanemad ja targemad surusid läbi, et kõigepealt tuleb välja saata maakuulajad, kes selle 
tundmatu maa enne läbi uuriksid. 

«Saatku igaüks viiest suurest linnuhõimust välja üks maakuulaja,» ütlesid targad, «et me kõik 
saaksime teada, kas me leiame põhjast pesapaiku, toitu ja varju!» 

Otsekohe valisid viis suurt linnuhõimu välja viis head ja tarka. lindu. Metsalinnud valisid metsise, 
lausikulinnud lõokese, merelinnud kalakajaka, järvelinnud kauri ja mägilinnud lumelinnu. 

Kui need viis lindu teed alustasid, ütles metsis, kes oli neist kõige suurem ja auväärsem: 

«Meie ees on suured maa-alad. Kui me koos lendame, läheb meil palju aega, enne kui me üle 
kogu selle maa jõuame lennata, mille peame läbi uurima. Aga kui me seevastu läheme igaüks 
omaette ja uurime igaüks oma osa sellest maast, siis saame kogu ülesande täita paari päevaga.» 

Neli ülejäänud maakuulajat leidsid, et see on tark ettepanek, ja tegidki selle järgi. Lepiti kokku, et 
metsis uurib läbi maa keskosa, lõoke lendab temast ida poole ja kalakajakas veelgi kaugemale itta, 
kus maa kohtub merega. Kaur lubas lennata metsisest lääne poole ja lumelind 


I Härnösand - sadamalinn Angermani jõe suudmes. Siitkaudu veetakse välja eriti palju 
metsamaterjali. 

pidi minema veel kaugemale läände, päris riigi piiri äaärde. 

Niiviisi lendasidki kõik viis lindu põhja poole, nii kaugele, kui maa ulatus. Seejärel tulid nad 
tagasi ja rääkisid kokkutulnud lindudele, mis nad näinud olid. 

Kalakajakas, kes oli käinud mere ääres, võttis esimesena sõna. 

«Seal põhjas on hüva maa,» ütles ta. «Seal polegi muud kui skäärid. See ala on täis kalarikkaid 
väinu ja metsaga kaetud maaninasid ning saari. Suurem osa neist on asustamata ja merelinnud 
võivad leida sealt küllaldaselt pesapaiku. Inimesed kasutavad väinu mõningal määral kalastamiseks 
ja laevasõiduks, aga seda on nii vähe, et. see meid linde ei sega. Kui merelindude hõim minu 
nõuande järgi tahab teha, siis peab ta otsekohe põhja poole lendama.» 


Kalakajaka järel rääkis lõoke, kes oli läbi uurinud rannikuäärse maa. 

«Ma ei tea, mis kalakajakas oma saarte ja maaninadega öelda tahab,» sõnas ta. «Ma lendasin aina üle 
suurte põldude ja kõige kaunimate lilleaasade. Kunagi varem pole ma näinud maad, kus oleks nii 
palju suuri jõgesid. Tore oli vaadata, kuidas nad laialt ja võimsalt suursuguses rahus üle tasase 
lausiku voolasid. Jõekaldail on talud nii tihedasti üksteise kõrval nagu majad linnatänaval ja jõgede 
suudmeis on linnu, kuid muidu on maa üsna tühi. Kui lauskmaa lindude hõim minu nõu tahab kuulda 
võtta, siis peaks ta otsekohe põhja poole lendama.» 

Lõokese järel oli kord metsise käes, kes oli lennanud maa keskosa kohal. 

«Ma ei mõista, mida tahab öeida lõoke oma aasadega või kalakajakas oma skääridega,» lausus. ta. 
«Kogu reisi kestel ei näinud ma midagi muud kui männimetsi ja kuusemetsi. Seal on ka suur hulk 
suuri soid ja palju käredaid ning kiireid jõgesid, aga kõik see, mis pole soode või jõgede all, on pime 
okaspuumets. Ma ei näinud kuskil põlde ega inimeste elamuid. Kui metsalinnud tahavad kuulda 
minu nõu, peavad nad otsekohe põhja poole lendama.» 

Metsise järel tuli kauri kord, kes oli kuulanud maad metsavööndist lääne pool. 

«Ma ei mõista, mida tahab metsis öelda oma metsadega, niisama vähe mõistan ma ka, kus olid 
lõokese ja kala- 

kajaka silmad,» ütles kaur. «Seal üleval on maad üldse vähe. Seal ei ole muud kui aina suured 
järved. Ilusate kallaste vahel läigivad sügavsinised mägijärved, kust voolavad välja kohisevad kosed. 
Mõnede järvede ääres nägin kirikuid ja kirikukülasid, teised aga olid inimtühjad ja vaiksed. Kui 
järvelinnud minu nõu kuulda tahavad, siis peavad nad otsekohe põhja poole lendama.» 

Kõige viimasena sai sõna lumelind, kes oli ringi lennanud läänes, piiri ääres. 

«Ma ei mõista, mis järvedest kaur räägib, samuti ei tea ma, missugust maad on näinud metsis, 
lõoke ja kalakajakas,» ütles ta. «Mina leidsin sealt ülevalt põhjast suure mägismaa. Ma ei juhtunud 
nägema ühtki tasandikku ega ühtki suurt metsa, vaid mäetippu mäetipu kõrval, üht kiltmaad teise 
kõrval. Nägin jääliustikke ja lund, nägin mägiojasid, mille vesi oli valge kui piim. Ühtki põldu ega 
niitu ei tabanud mu pilk, ma nägin ainult maad, mis on kaetud pajude, kääbuskaskede ja 
põdrasamblikuga. Ühtki talupoega, ühtki kodulooma, ühtki talu ma ei kohanud, vaid nägin ainult 
laplasi, põhjapõtru ja lapi kodasid. Kui mägilindude hõim minu nõu kuulda tahab võtta, peab ta 
jalamaid põhja poole lendama.» 

Kui kõik viis maakuulajat olid niiviisi rääkinud, hakkasid nad üksteist valelikuks sõimama ning 
olid valmis kaklema minema, et tõestada oma sõnade õigsust. Kuid vanemad ja targemad linnud, kes 
olid neid teele saatnud,olid kuulanud nende juttu rõõmuga ja ruttasid nüüd kaklushimulisi rahustama. 

«Arge vihastage tiksteise peale,» ütlesid nad. «Teie jutust me mõistame, et seal põhjas on maa, kus 
leidub nii mägesid kui järvi, nii metsi kui tasandikke ja ka saari. 

See on rohkem, kui me lootsime. See on rohkem, kui mõni suur kuningriikki võib omaks 
nimetada:»» 


Rändav maa 


Laupäeval, 18. juunil 


Poisile meenus lapi taadi jutt seepärast, et ta praegu lendas sama maa kohal, millest vanamees oli 
rääkinud. 

Kotkas oli talle öelnud, et nende all kulgev ühtlane kaldariba on Västerbotten ja et sinetavad mäed 
läänes asuvad Lapimaa pinnal. 

Juba ainuüksi see oli õnn, et ta võis pärast kõiki metsapõlemise ajal läbielatud hirme jälle kindlalt 
Gorgo seljas istuda, kuid peale selle oli reis ka väga tore. Hommikul oli tuul puhunud põhjast, kuid 
nüüd oli ta pööranud ja tuli tagant, seepärast polnud tunda mingit tõmbust. Lend läks nii sujuvalt, et 
puhuti näis, nagu seisaksid nad õhus ühe koha peal paigal. Poisile paistis, nagu liigutaks kotkas kogu 
aeg tiibu, edasi nihkumata. Selle asemel liikus kõik nende all. Kogu maapind ja kõik, mis sellel 
leidus, libises pikkamööda lõunasse. Metsad, majad, luhad, taluõued, jõed, linnad, kaljusaared, 
saeveskid - kõik see rändas nende all. Poiss mõtles, kuhu nad kõik küll sõidavad. Olid nad äkki 
tüdinud nii kaugel põhjas olemast ja siirdusid nüüd lõunasse? 

Kõige selle seas, mis liikus aina lõuna poole, nägi ta ühtainsat paigal seisvat asja. See oli 
raudteerong. Rong seisis otse nende all ja temaga oli lugu samuti nagu Gorgoga, et ta paigast ei 
liikunud. Vedur sülitas suitsu ja sädemeid, isegi üles poisi kõrvu kostis rataste kõminat rööpmeil, 
kuid rong seisis paigal. Temast libisesid mööda metsad ja raudteevahiputkad. Väravad ja 
telegraafipostid ruttasid mööda, kuid rong ise ei liikunud paigast. Rongile tuli vastu lal jõgi koos 
pika sillaga, kuid nii jõgi kui sild libisesid vähimagi raskuseta rongi alt läbi. Viimaks liugles rongile 
vastu raudteejaam. Jaamaülem seisis perroonil, punane lipp käes, ja liikus pikkamööda rongi poole. 
Kui ta oma väikese lipuga lehvitas, paiskas vedur välja senisest veel mustema id suitsupilvi ja huikas 
kaeblikult, justkui kurtes, et ta paigal peab seisma: Kuid samas hakkas temagi liikuma. Samal viisil 
nagu raudteejaam ja kõik muu libises ta lõuna poole. Poiss nägi,. kuidas vaguniuksed avanesid ja 
reisijad tulid vagunitest välja, kusjuures nad koos rongiga liuglesid lõuna poole. Siis aga tõstis poiss 
pilgu ja katsus vaadata otse enda ette. Talle paistis, nagu oleks ta pea kentsaka raudteerongi 
vaatamisest ringi käima hakanud. 

Ent pärast seda, kui poiss oli mõnda aega väikest valget pilvetompu vaadanud, tüdis ta sellest ja 
pööras pilgu uuesti allapoole. Ikka veel näis talle, nagu seisaksid nemad kotkaga paigal, kõik 
ülejäänu aga libiseks lõunasse. Et ta aga kotka turjal istudes ei saanud ennast lõbustada millegi 
muuga kui oma mõtetega, leidis ta väga lõbusa olevat ette kujutada, et kogu Västerbotten on haka 

nud liikuma ning suundub lõunasse. Mõelda ainult, kui see põld, mis praegu asetses tema all ja mis 
oli ilmselt alles äsja külvatud, sest poiss ei näinud seal ühtki rohelist võrset, liiguks nüüd alla 
Skanesse, kus rukis on sel ajal juba pead loonud! 

Kuusemetsad olid siin hoopis isesugused. Puud seisid harvalt, oksad olid lühikesed, akkad 
peaaegu mustad, paljudel puudel olid ladvad kuivanud ja nad näisid haigetena. Maapind nende all oli 
täis mahavarisenud puutüvesid, mida keegi polnud vaevunud koristama. Mõelda ainult, kui 
seesugune mets peaks sattuma nii kaugele, et ta näeks Kolmardenit! Küll ta a!les tunneks ennast siis 
armetuna. 

Ja see aed, mida ta parajasti enda all näeb! Seaian ilusaid puid, kuid mitte ühtki viljapuud, mitte 
ühtki suursugust pärna või kastanit, vaid üksnes pihlakad ja kased. Seal on ilusaid põõsaid, kuid 
mitte ühtki kuldvihma ega leedripuud, vaid ainult toomingad ja sirelid. Aias oli ka peenraid, kuid 
nad olid veel täis istutamata. Mõelda ainult, kui selline maalapp jõuaks mõne Sörmlandi mõisaaia 
juurde! Küllap ta hakkaks siis ennast pidama päris harimata jäätmaaks. 

Või see niit seal, mis oli nii täis väikesi halle küüne, et pool maad näis olevat ehituste all. Kui see 
liiguks alla Östergötlandi tasandikule, teeksid kõik sealsed «talumehed alles silmad! 

Aga kui see lai männik tema all, kus männid polnud jäigad ja sirged nagu tavaliselt männimetsas, 
vaid kandsid laiu oksi ja lopsakaid kroone ning asetsesid rühmiti kõige kaunimal valgest 
põdrasamblast vaibal, - kui see männik rändaks alla Övedsklosteri pargi juurde, siis oleks see uhke 
park küll sunnitud tunnistama, et ta on leidnud endaväärilise. 


Mõelda ainult, kui see puukirik tema all, mille seinad on kaetud punaste puuplaatidega ja kellatorn 
kirjuks maalitud, rändaks koos tema ümber seisvate pisikeste hallide hüttidega mööda vägevate 
müüridega kirikutest Ojamaal! Küll neil oleks siis üksteisele palju öelda! 

Kuid siinse maastiku auks ja uhkuseks olid tema võimsad mustavad jõed oma vägevate 
jJõeorgudega, mis olid täis talusid, oma tohutute palgimassidega, oma saeveskite ja laevadest 
kubisevate suudmetega. Kui mõni selline. jõgi tuleks ja näitaks ennast lõunas, poeksid kõik jõed ja 
jõekesed Dala jõest lõuna pool häbi pärast maa alla. 

Ja mõelda ainult, kui niisugune hõlpsasti haritav ja hea asendiga tohutu suur tasandik libiseks 
mööda Smälandi kehvade talupoegade silme eest! Siis ruttaksid nad kõik oma viletsatelt kivistelt 
põllulappidelt minema ja asuksid siin metsa juurima ning maad harima. 

Ühes suhtes oli see maa-koht siin kõigist teistest rikkam - nimelt valguse poolest. Kured seisid ja 
magasid soo peal. Öö oleks juba pidanud käes olema, kuid ikka oli veel valge. Päike polnud 
rännanud lõunasse nagu kõik muu. Selle asemel oli ta siirdunud nii kaugele põhja, et paistis nüüd 
poisile otse näkku. Ja ta ei näinud sel ööl tahtvat taevaserva taha veeredagi. Mõelda ainult, kui see 
päike seisaks Lääne-Vemmenhögi kohal! Küllap saunik Holger Nilssonile ja tema naisele oleks 
meeldinud tööpäev, mis on kakskümmend neli tundi pikk. 


Unenägu 


Pühapäeval, 19. juunil 


Poiss tõstis pead ja vaatas poolunisena ringi. See kõik oli üsna kummaline. Siin ta nüüd lamas ja 
magas niisuguses kohas, kus polnud kunagi varem viibinud. Ei, ta polnud iial varem näinud seda 
orgu, kus ta praegu viibis, ega ka selle ümber kõrguvaid mägesid. Ta ei tundnud ära keset orgu 
asetsevat ümmargust järve ning kunagi varem polnud ta näinud selliseid äbarikke ja võserikke kaski 
nagu need, mille all ta nüüd lamas. 

Ja kuhu oli jäänud kotkas? Ta ei näinud lindu kuskil. Ilmselt oli kotkas ta maha jätnud. See oli alles 
lugu. 

Poiss heitis uuesti maha, pani silmad kinni ja katsus meelde tuletada, kuidas oli kõik olnud tema 
magamajäämise ajal. 

Talle meenus, et senikaua, kui nad olid lennanud Västerbotteni kohal, oli talle paistnud, nagu 
ripuks kotkas ühe koha peal õhus ja nagu sõuaks maapind nende all lõunasse. Siis aga oli kotkas 
keeranud loodesse, tuul oli hakanud puhuma külje pealt, poiss oli jälle hakanud tundma õhu 
liikumist ja samal hetkel oli maapind nende all seisma jäänud ning ta märkas, et kotkas kannab teda 
kiiresti edasi. 

«Nüüd lendame parajasti üle Lapimaa piiri,» oli Gorgo 

öelnud ja poiss kummardus ettepoole, et näha sedamaad, millest ta nii palju oli kuulnud. 

Kuid ta oli üsna pettunud, kui ei näinud midagi pea.le suurte metsade ja ääretute soode. Metsa. 
järel tuli soo ja soo järel jälle mets. See üksluisus oli teinud ta nii uniseks, et ta pidi kotka seljast 
peaaegu maha kukkuma. 

Ta oli öelnud kotkale, et ei suuda kauem ta turjal istuda, vaid peab pisut magama. Gorgo oli 
laskunud kohe maapinnale ja poiss oli visanud end samblale pikali, kuid siis oli Gorgo ta küünte 


vahele võtnud ja temaga koos lendu tõusnud. 

«Maga sina, Pöialpoiss!» oli ta hüüdnud. «Mind ei lase päike magama jääda ja ma jätkan teed.» 
Kuigi poiss jäi üsna ebamugavas asendis kõikuma, oli ta tõesti uinunud ja niiviisi magades oli ta 
näinud undki. 

Talle näis, et ta sammub mööda laia teed kuskil Lõuna-Rootsis ja astub nii kiiresti, kui ta väikesed 
jalad teda kanda suudavad. Ta polnud üksi, vaid suur hulk rändureid tõttas temaga koos samas 
suunas. Kohe ta kõrval marssisid rukkikõrred, rasked viljapead otsas, õitsvad rukkililled ja kollased 
jaanikakrad, lõõtsutades rühkisid edasi viljakoorma all ägavad õunapuud ja nende kannul tulid 
kaunadest rasked oavarred, terved peenratäied karikakraid ning sakade kaupa marjapõõsaid. Suured 
lehtpuud - pöögid, tammed ja pärnad - astusid vägevas rahus keset maanteed, sahistasid uhkelt oma 
võrasid ega andnud kellelegi teed. Poisi jalge vahel sebisid väikesed taimed: maasikavarred, ülased, 
võililled, ristikhein ja meelespead. Esialgu arvas ta, et teele on asunud ainult taimed, kuid peagi 
märkas; et neile järgnesid ka loomad ja inimesed. Edasiruttavate taimede ümber, sumisesid putukad, 
maanteekraave mööda ujusid edasi kalad, linnud istusid ja laulsid edasiliikuvate puude okstel, 
koduloomad ja metsloomad tõttasid edasi üksteise võidu ning nende kõigi keskel sammusid 
inimesed - mõned labidate ja vikatitega, mõned kirvestega, teised jahipüssidega ja kolmandad hoopis 
kalakahvadega. 

Rongikäik liikus edasi lõbusalt ja heatujuliselt ning poiss ei imestanud sugugi, kui nägi, kes seda 
juhib. See polnud keegi muu kui päike ise. Ta veeres teed mööda edasi nagu suur helend av pea 
mitmevärvilistest kiirtest jpuste ja lõbusust ning headust kiirga va näoga. 

«Edasi!» hüüdis ta vahetpidamata. «Keegi ei tarvitse karta, kui mina kaasas olen. Edasi! Edasi!» 

«Ei tea, kuhu päike meid tahab viia?» ütles poiss endamisi. Kuid tema kõrval sammuv rukkikõrs 
oli ta sõnu kuulnud ja vastas otsekohe: 

«Ta tahab viia meid Lapimaale võitlema Suure Jäätaja vastu.» 

Poiss pani peagi tähele, et paljud rändurid lõid kõhklema, aeglustasid sammu ning peatusid 
lõpuks. Ta nägi, kuidas jäi seisma suur pöökpuu, kuidas teepervele jäid hirv ja nisuväli, samuti 
karusmarjapõõsad, suured kollased võililled, kastanid ja põldpüüd. 

Ta vaatas ringi, et jõuda selgusele, miks nii paljud maha jäid. Siis avastas ta, et nad polegi enam 
Lõuna-Rootsis, vaid..et teekond on läinud nii kiiresti, et nad on juba jõudnud Svealandi 1. 

Siin hakkas tamm järjest kõhklevamalt edasi astuma. Ta seisatas hetkeks, astus -siis veel mõne 
ebakindla sammu ja peatus lõplikult. 

«Miks tamm enam kaasa ei tule?» küsis poiss. 
«Ta kardab Suurt Jäätajat,» kostis üks noor heleroheline kask, kes astus edasi nii reipalt ja südilt, et 
lust vaadata. 

Ent kuigi pal,jud olid juba maha jäänud, jätkas suur hulk rändureid siiski veel julgelt teed. Päike 
veeres ikka edasi rongkäigu eesotsas, naeris ja-hüüdis: 

«Edasi! Edasi! Keegi ei tarvitse karta, niikaua kui mina kaasas olen.» 

Rändurid liikusid endise kiirusega edasi. Peagi olid nad juba Norrlandis ja nüüd ei aidanud enam 
päikese kutsumine ega. palumine. Õunapuu jäi maha, kirsipuu samuti. Maha jäi ka kaer. Poiss 
pöördus mahajääjate poole: 

«Miks te kaasa ei tule? Miks te päikest alt veate?» küsis ta. 
«Me ei julge. Me kardame Suurt Jäätajat, kes elab Lapimaal,» vastasid nad. 

Peagi arvas poiss aru saavat, et nad on jõudnud juba kaugele Lapimaale, ja seal jäi rändurite 
salwkond järjest hõredamaks. Rukkikõrs, oder, maasikas, mustikapõõsas, hernes ja sõstrapõõsas olid 
siiamaani kaasa tulnud. Põder ja lehm olid käinud kogu aeg külg külje kõrval, kuid nüüd 


1 Svealand - Kesk-Rootsi. 

jäid nad kõik seisma. Inimesed tulid veel veidi maad edasi, kuid siis peatusid ka nemad. Päike oleks 
jäänud vist üsna üksi, kui talle poleks tulnud uusi kaaslasi. Rongkäiguga olid seltsinud pajupõõsad ja 
suur hulk muud väikest võsa. Ka laplased, põhjapõdrad, tundrakakud, polaarrebased ja sookanad olid 
päikesega ühinenud. 

Nüüd kuulis poiss, et keegi tormab neile vastu. Need olid arvukad jõed ja ojad, kes kihutasid 
käreda vooluga aina edasi. 

«Miks neil nii suur rutt on?» küsis ta. 
«Nad põgenevad Suure Jäätaja eest, kes elab üleval mägedes,» vastas üks rabapüü. 

Akitselt nägi poiss eespool kõrgumas suurt ja sünget hambulise servaga müüri. Müüri nähes - 
tõmbusid kõik tagasi, kuid päike pööras oma kiirgava näo otsekohe müüri poole ja kallas selle 
valgusega üle. Siis selgus, et nende teel ei seisnudki mingit müüri, vaid et seal olid toredad mäed, 
mis tõusid üksteise tagant. Mäetipud muutusid päikesevalgusest punaseks, nõlvadel aga vaheldus 
helesinine kullaga. 

«Edasi! Edasi! Pole mingit ohtu, seni kuni mina kaasas olen,» hüüdis päike ja veeres järsust 
mäenõlvast üles. 

Kuid teel mäkke jätsid päikese maha vapper noor kask, tugev mänd ja visa kuusk. Siinsamas jätsid 
ta maha ka põhjapõder, laplane ja paju. Lõpuks, kui päike oli jõudnud üles mäetippu, polnud temaga 
kaasas enam kedagi peale väikese Nils Holgerssoni. 

Päike veeres ühte kaljukoopasse, mille seinu kattis jää, ja Nils Holgersson tahtis talle sinna 
järgneda, ktiid kaugemale kui koopasuuni ei julgenud ta minna, sest koopas nägi ta midagi 
kohutavat. Kaugel koopasügavuses istus vana troll. Selle keha oli jääst, juusteks olid tal jääpurikad 
ja ta mantel oli lumest. Trolli ees lamasid kolm musta hunti, kes päikese ilmudes tõusid jalule. ja 
ajasid lõuad pärani. Ühe hundi kurgust tuli hammustavat pakast, teise kurgust vihisevat põhjatuult ja 
kolmanda kurgust pikast pimedust. «See vist ongi Suur Jäätaja oma kaaskonnaga,» mõtles poiss. Ta 
mõistis, et kõige targem oleks nüüd jalgadele valu anda, kuid ta oli põnevil, kuidas lõpeb päikese 
kohtumine trolliga, ja jäi paigale. 

Troll ei liigutanud ennast, vaid põmnitses ainult päikesele oma õudse jäänäoga otsa ja ka päike 
seisis niisama liikumatult ega teinud midagi muud, kui naeratas ja kiirgas. 

412 


Nii möödus mõni aeg ja poiss arvas märkavat, et troll hakkab ohkama ja hirmu tundma, ta 
lumemantel langes maha ja kolm hirmsat hunti ulgusid juba nõrgemini. Kuid äkki hüüdis päike: 
«Nüüd on minu aeg läbi,» ja veeres tagurpidi koopast välja. 

Kohe laskis troll oma kolm hunti lahti ja korrapealt olid põhjatorm, pakane ning pimedus koopast 
väljas ning hakkasid päikest taga ajama. 

«Ajage ta minema! Kihutage ta välja!» hüüdis troll. «Ajage teda nii kaua taga, et ta enam kunagi 
tagasi ei tuleks! Öpetage talle selgeks, et Lapimaa on minu oma!» 

Ent kui Nils Holgersson kuulis, et päike Lapimaalt minema kihutatakse, kohkus ta sellest nii, et 
ärkas karjatades üles. 

Ärgates märkas ta, et viibib suure oru põhjas. Aga kus oli siis Gorgo ja kuidas saab ta teada, kus ta 
ise on? 

Ta tõusis püsti ja vaatas ringi. Siis langes ta pilk kummalisele männiokstest ehitusele ühel 
kaljunukil. «See on kindlasti niisugune kotkapesa nagu Gorgol .. .» 

Ta ei mõelnud seda mõtet lõpuni. Selle asemel rebis ta mütsi peast, keerutas seda õhus ja hõiskas. 
Nüüd mõistis ta, kuhu Gorgo oli ta toonud. See oligi see org, kus kotkad elasid kaljunukil ja 


metshaned orupõhjas. Ta oli kohal! Mõne hetke pärast näeb ta isahani Martenit, Akkat ja kõiki teisi 
reisikaasl asi. 


Päralejõudmine 


Poiss astus tasa edasi ja otsis oma sõpru. Kogu org oli täiesti vaikne. Päike polnud veel jõudnud 
tõusta üle kaljuseinte ja Nils Holgersson taipas, et haned nii vara hommikul alles magavad. Ta 
polnud jõudnud veel kuigi kaugele, kui seisatas ja naeratas, sest ta nägi midagi väga ilusat. Üks 
metshani magas maapinnal väikeses pesas ja tema kõrval seisis isahani. Ka isahani magas, kuid oli 
selge, et ta oli jäänud nii lähedale selleks, et igasuguse hädaohu puhul kohe käepärast olla. 

Poiss sammus hanesid segamata edasi ja vaatas maapinda katvate väikeste pajupõõsaste vahele. 
Vähe aja pärast silmas ta teist hanepaari. Need polnud tema parve linnud, vaid võõrad, kuid ainuüksi 
sellepärast, et ta oli 

kohanud metshanesid, oli ta nii rõõmus, et hakkas laulu ümisema. 

Ta heitis pilgu teise põõsasse ja nägi viimaks paari, kelle ta ära tundis. Seal haudus kahtlemata 
Neljä ja tema kõrval seisev isahani polnud keegi muu kui Kolme.. Jah, päris kindlasti oli see nii. 
Eksimine oli võimatu. 

Poisil oli küll kange tahtmine neid äratada, kuid ta laskis neil siiski magada ja rändas edasi. 

Järgmiste põõsaste vahel silmas ta Viisit ja Kuusiit ja veel vähe maad edasi leidis ta ka Yksi ja 
Kaksi. Kõik nad magasid alles ja poiss läks neid äratamata mööda. 

Järgmise põõsastiku lähedusse jõudes arvas ta. põõsaste vahelt midagi valendamas nägevat ning ta 
süda hakkas rõõmu pärast peksma. Jah, nii see oligi, nagu ta oli oodanud. Pesas magas nii kaunisti 
Siidsulg ja tema kõrval seisis valge isahani. Kuigi Märten magas, arvas poiss nägevat, kui uhke ta 
on, et seisab ja valvab oma kaasat ülal Lapimaa mäestikus. 

Kuid isegi valget isahane ei raatsinud poiss üles ajada, vaid läks edasi. 

Tal tuli otsida õige kaua, enne kui ta veel metshanesid nägi. Kuid siis silmas ta väikese künka 
otsas midagi halli mätta taolist. Ning künkajalamile jõudes nägi ta, et hall mätas polnud keegi muu 
kui Akka Kebnekajselt, kes oli täiesti ärkvel ja vaatas ringi, nagu valvaks ta kogu orgu. 

«Tere hommikust, ema Akka!» ütles poiss. «Küll on hea, et te ei maga. Olge hea, ärge ajage veel 
teisi üles, sest ma tahaksin teiega omavahel rääkida.» 

Vana juhthani tormas künka otsast. alla poisi juurde. 

Esiti haaras ta poisist kinni ja raputas teda, siis silitas ta nokaga üle kogu Nilsi keha ja raputas teda 
veel kord. 

Kuid ta ei lausunud sõnagi, sest poiss oli palunud teisi mitte äratada. 

Pöialpoiss suudles vana ema Akkat mõlemale põsele ja hakkas talle siis jutustama, kuidas ta 
Skansenisse viidi ja kuidas teda seal vangis hoiti. 

«Ja nüüd ma tahan teile teatada, et pooliku kõrvaga Smirre-rebane istus Skanseni rebastepuuris 
vangis,» ütles poiss. «Kuigi meil oli tema pärast palju pahandust, hakkas mul tast siiski kahju. 
Suures rebasepuuris oli veel palju teisigi rebaseid ja nendele paistis seal meeldivat, aga Smirre istus 
vangis, näis kurvastavat ja igatses vabadust taga. Mul oli seal palju häid sõpru ja ühel päeval. 

sain lapi koeralt kuulda, et Skansenisse on tulnud üks mees rebaseid ostma. Ta oli ühelt saarelt 
kuskil kaugel meres. Nad olid sel saarel kõik rebased ära hävitanud, aga nüüd võtsid rotid saarel 


võimust ja inimesed hakkasid rebaseid tagasi tahtma. Nii kui ma seda teada sain, läksin Smirre puuri 
juurde ja ütlesin talle: «Smirre, homme tulevad inimesed siia paari rebast ära viima. Ara siis peitu 
poe, vaid hoidu nähtavale ja lase ennast kinni võtta, siis saad jälle vabaks!» Ta kuulas minu nõu ja 
jookseb nüüd saarel vabalt ringi. Mis te selle kohta ütlete, emake Akka? Oli see teie meelest õigesti 
tehtud?» 

«Sa tegid nii, nagu ma isegi oleksin sinu asemel teinud,» ütles juhthani. 

«Siis on hea, et te sellega rahul olete,» ütles poiss. «Nüüd on veel üks asi, mida ma tahtsin teilt 
küsida. Ühel päeval nägin ma, et kotkas Gorgo - seesama, kes ükskord isahani Märteniga võitles - 
toodi kinnivõetult Skansenisse ja pandi kotkaste puuri. Ta nägi välja kurb ja haletsusväärne ja ma 
kavatsesin tema puuri terastraadist katust katki viilida ja ta välja lasta. Aga siis mõtlesin ma jälle, et 
ta on ju kardetav röövel ja linnuõgija. Ma ei teadnud, kas ma teen õigesti, kui lasen vabaks säärase 
kurjategija, ja arvasin, et võib-olla on parem ta sinna jätta, kus ta on. Mis te ütlete, ema Akka? Kas 
see oli õige mõte?» 

«Ei, see ei olnud õige mõte,» kostis Akka. «Kotkastest võib ju rääkida mis tahes, aga nad on 
kõigist teistest loomadest uhkemad ja armastavad vabadust rohkem kui keegi teine ning neid ei tohi 
vangis hoida. Tead, mis ma sulle nüüd ütlen? Niipea kui sa ennast oled välja puhanud, lendame 
sinuga koos sinna suure linnuvangla juurde ja vabastame Gorgo.» 

«Seda ma teilt ootasingi, ema Akka,» sõnas poiss. «Mõned räägivad ju küll, et te ei tunne enam 
mingit armastust selle vastu, kelle te nii suure vaevaga üles kasvatasite, sest ta elab, nagu kotkad 
peavad elama. Aga praegu kuulen ma, et see pole tõsi. Ma lähen ja vaatan nüüd, kas isahani Märten 
on juba ärganud, ja kui te selle ajaga tahate öelda mõne tänusõna sellele, kes mind siia teie juurde 
tagasi tõi, siis te leiate ta arvatavasti sealt ülevalt kaljunukilt, kust te ükskord leidsite ühe abitu kot- 
kapoja.» 

XLIV HANETÜDRUK ÄSA JA VÄIKE MATS 


Haigus 


Sel aastal, kui Nils Holgersson metshanedega ringi rändas, räägirti õige palju kahest lapsest - 
poisist ja tüdrukust, kes rändasid mööda maad. Nad olid pärit Smälandist, Sunnerbo kihelkonnast, 
ning olid varemalt elanud oma vanemate ja nelja õe-vennaga väikeses onnis suurel 
kanarbikunõmmel. Kord, kui mõlemad lapsed olid veel pisikesed, oli ühel õhtul keegi vaene 
teekäija-naine uksele koputanud ja palunud peavarju. Kuigi onn, suutis vaevalt mahutada isegi oma 
elanikke, lasti ta sisse ja ema tegi talle põrandale aseme. Öö otsa oli ta lamanud ja köhinud nii 
kõvasti, et lapsed tundsid maja värisevat, hommikul aga olnud ta nii haige, et ei jaksanud oma 
teekonda jätkata. 


Isa ja ema olid olnud tema vastu nii head kui vähegi võimalik. Nad olid loovutanud naisele oma 
voodi ja ise heitnud põrandale ning isa oli käinud arsti juures ja toonud talle tilku. Esimestel 
päevadel oli haige olnud päris sõge, aina küsinud ja nõudnud ega öelnud kordagi ainsatki tänusõna, 
kuid siis oli ta muutunud leebemaks ja tänulikuks. Lõpuks oli ta ainult palunud ja nurunud, et nad 
viiksid ta välja nõmmele ja et ta saaks seal surra. Kui pererahvas ei tahtnud tema soovi täita, jutustas 
ta neile, et oli viimasel ajal ühe mustlaslaagriga ringi rännanud. 


Ta polnud ise mustlane, vaid päristalu omaniku tütar, kuid oli põgenenud kodust ja liitunud 
mustlastega. Ta arvas, et üks mustlanna, kes tema peale viha kandis, oli saatnud talle tõve kaela. Aga 
asi ei lõppenud veel sellega, sest mustlaseit oli ähvardanud, et niisama halvasti kui temal endal, 


läheb ka igaühel, kes peaks teda oma katuse alla võtma ja tema vastu hea olema. Naine uskus seda ja 
palus nüüd sellepärast, et ta toast välja visataks ja et tema poole enam ei vaadatakski. Nii headele 
inimestele nagu nemad ei tahtnud ta õnnetust kaela tuua. Aga laste vanemad ei teinud nii, nagu naine 
neid palus. Oli küll võimalik, et nad tundsidki hirmu, kuid nad polnud sellised, et oleksid võinud 
vaest suremas haiget inimest välja visata. 

Veidi aja pärast oli naine surnud ja siis olid alanud 

õnnetused. Enne seda polnud selles tares tuntud muud kui rõõmu. Nad olid muidugi vaesed 
inimesed, aga siiski mitte kõige viletsamad. Isa tegi kangruile sugasid, ema ja lapsed abistasid teda 
selles töös. Isa valmistas soaraami, ema ja suurem õde sidusid selle kokku, väiksemad lapsed aga 
hööveldasid ja lõikasid hambaid välja. Nad töötasid hommikust õhtuni, kuid olid alati lõbusad ja 
heas tujus, eriti siis, kui isa jutustas, kuidas ta oli sugasid müütades kaugeil võõrail mail ringi 
rännanud. Isa oli selline naljamees, et ema ja lapsed pidid ennast vahel päris haigeks naerma. 

Tolle vaese rändaja-naise surmale järgnenud aeg oli laste meelest nagu ängistav unenägu. Nad ei 
teadnud enam, kui kaua see kõik kestis, aga nad mäletasid, et neil olid alatasa kodus matused. Õed- 
vennad surid ja nad maeti üksteise järel. Neil polnud ju rohkem kui neli õde-venda, nii et rohkem kui 
neli matust ei saanud ollagi, aga laste meelest oli neid olnud palju rohkem. Lõpuks muutus elamine 
onnis nii raskeks ja rusuvaks, nagu oleks seal iga päev peiesid peetud. 

Ema hoidis veel kuidagi pead püsti, aga isa oli sootuks muutunud. Ta ei suutnud enam ei nalja ega 
tööd teha, vaid istus ja mõtiskles hommikust õhtuni, pea käte vahel. Ukskord - see oli pärast 
kolmandat matust — hakkas isa rääkima nii metsikult, et lastele tuli hirm peale. Ta ütles, et ei suuda 
mõista, miks pidi neid jälitama niisugune õnnetus. Haiget aidates olid nad teinud ju head. Kas siis 
tõesti on siin maailmas kurjus headusest tugevam? Ema oli püüdnud isa vaigistada, kuid ei suutnud 
teha teda niisama rahulikuks ja alandlikuks, nagu ta ise oli. 

Paari päeva pärast polnud neil enam isa. Ta ei olnud küll surnud, kuid ta oli läinud oma teed. Sest 
haigestunud oli ka vanem õde ja teda oli isa kõige rohkem armastanud. Nähes, et ka see laps on 
määratud surmale, oli isa põgenenud kogu selle viletsuse eest. Ema oli öelnud ainult, et see ongi 
isale kõige parem, et ta ära läks. Ta kartis, et isa oleks.koju jäädes kaotanud mõistuse. Isa juurdies ju 
hulluksminemiseni selle üle, kuidas võib jumal lubada ühel halval inimesel nii palju kurja teha. 

Pärast isa lahkumist olid nad jäänud väga vaeseks. Algul oli isa saatnud neile raha, aga siis läks tal 
vist endalgi halvasti, sest ta ei saatnud enam midagi. Ning samal päeval, mil maeti vanem õde, oli 
ema onni lukusta- 


417 


nud ja läinud kodust minema kahe lapsega, kes talle veel alles olid jäänud. Ta läks Skänesse, et leida 
tööd suhkrupeedipõldudel ja oligi saanud koha Jordberga suhkruvabrikus. Ema oli hea töötegija ning 
alati lõbus ja leplik inimene. Kõik pidasid temast lugu. Mõned imestasid, et ta saab olla veel nii 
rahulik pärast kõike seda, mis tal on tulnud läbi elada. Aga ema oli väga tugev ja rahulik inimene. 
Kui keegi rääkis temaga neist kahest toredast lapsest, kes tal kaasas olid, ütles ta vaid: «Küll surevad 
varsti needki.» Seda öeldes ei värisenud ta hääl ja ta silmad jäid kuivaks. Ta oli selle mõttega juba 
harjunud. 

Kuid kõik oli läinud teisiti kui ema oli oodanud. Haigus oli selle asemel tabanud teda ennast. 
Tema tõbi arenes kiiresti, veelgi kiiremini kui väikestel õdedel-vendadel. Suve algul oli ta Skänesse 
tulnud ja veel enne sügist jättis ta lapsed üksipäini. 


Haige olles manitses ema palju kordi lapsi meeles pidama, et ta pole kunagi kahetsenud, et oli 
lasknud haige naise nende juurde elama. Ema oli öelnud, et pole raske surra, kui oled talitanud 


õigesti. Kõik inimesed peavad ükskord surema, sellest pole pääsu. Aga kas inimene sureb puhta 
südametunnistusega või mitte - see on juba igaühe enda teha. 

Enne surma oli ema püüdnud oma laste elu pisut korraldada. Ta palus, et nad jäetaks elama 
kambrisse, kus nad kõik kolmekesi suvel olid elanud. Kui lastel on eluase, siis ei muutu nad kellelegi 
koormaks. Ema teadis, et nad suudavad ise enda eest hoolt kanda. 

Lastele jäeti nende kamber selle eest, et nad lubasid karjatada hanesid, sest alati on raske olnud 
leida lapsi, kes tahaksid seda ametit enda peale võtta. Kõik läks tõepoolest nii, nagu ema oli arvanud: 
nad suutsid ise enda eest hoolitseda. Tüdruk oskas keeta kompvekke ja poiss nikerdada puust 
mänguasju, mida nad siis taludes müütasid. Neil oli kalduvusi kauplemiseks ja varsti hakkasid nad 
ostma talupoegadelt võid ja müüma seda edasi suhkruvabriku töölistele. Nad tegid kõike nii 
kürralikult ja ausalt, et neile võis usaldada mida tahes. Tüdruk oli vanem ja kui ta sai kol- 
meteistkümneaastaseks, võis teda usaldada juba nagu täiskasvanut. Ta oli vaikne ja tõsine, poiss aga 
oli jutukas ja lõbus ning õde tavatses tema kohta öelda, et ta kaagutab nurmedel hanedega võidu. 
Kui lapsed olid elanud Jordberga lähedal juba paar aas- 

tat, peeti ühel õhtul koolimajas loeng. See oli tegelikult mõeldud küll täiskasvanuile, kuid mõlemad 
Smälandi lapsed istusid ka pealtkuulajate seas. Nad ise ei pidanud ennast enam lasteks ja vaevalt 
seda teisedki tegid: Lektor rääkis tuberkuloosist, sellest raskest haigusest, mis igal aastal Rootsis nii 
palju inimesi hauda viib. Ta rääkis väga selgesti ja lihtsalt ning lapsed said aru igast sõnast. 

Pärast loengut jäid nad koolimaja juurde ootama. Kui lektor välja tuli, võisid nad teineteisel käest 
kinni, läksid väga pidulikult ta juurde ja palusid luba temaga rääkida. Võõras imestas küll nende 
kahe lapse üle, kes seisid oma ümmarguste punapõsksete lapsenägudega tema ees ja rääkisid sellise 
tõsidusega, mis oleks sobinud neile, kui nad oleksid olnud kolm korda nii vanad kui praegu. Kuid ta 
oli lahkesti nõus neid kuulama. 

Lapsed jutustasid talle, mis nende kodus oli juhtunud ja küsisid lektorilt, kas ta arvab, et nende 
ema ja õedvennad surid samasse tõppe, mida ta äsja kirjeldas. Lektor vasitas, et see on tõenäoline. 
Vaevalt võis see olla mõni muu haigus. 

Edasi pärisid lapsed, mis oleks juhtunud siis, kui ema ja isa oleksid teadnud kõike seda, mis 
nemad täna õhtul kuulda said? Kui nad oleksid osanud ennast hoida, kui nad oleksid põletanud ära 
rändaja-naise riided, küürinud puhtaks toa ega oleks enam kasutanud sama voodipesu - kas kõik 
need, keda nad nüüd taga leinavad, oleksid siis elus? Seepeale vastas lektor, et keegi ei või selles 
päris kindel olla, aga ta arvab, et ükski nende omastest ei oleks tarvitsenud haigeks jääda, kui nad 
oleksid osanud ennast nakkuse eest hoida. 

Nüüd viivitasid lapsed järgmise küsimusega veidi aega, kuid ei liikunud veel paigast, sest see, 
millele nad nüüd tahtsid vastust saada, oli kõige tähtsam. Kas see polnud siis tõsi, et mustlaseit oli 
tõve neile kaela saatnud sellepärast, et nad abistasid seda, kelle peale ta vihane oli? Kas see polnud 
siis midagi erilist, mis oli tabanud ainult neid? Ei, lektor võis päris kõhkluseta kinnitada, et nii see 
polnud. Ühelgi inimesel pole võimu teisele sel viisil haigust kaela saata. Nad teavad ju nüüd, et seda 
tõbe esineb ule kogu maa. Ta on käinud külas pea igas peres, ehkki 

la pole igal pool hauda viinud nii paljusid kui nende juures. 

Seepeale tänasid lapsed lektorit ja läksid koju. Nad rääkisid sel õhtul veel kaua omavahel. 

Järgmisel päeval ütlesid nad oma teenistuse üles. Nad ei saavat sel aastal enam hanesid karjatada, 
nad pidavat minema mujale. Kuhu nad minna tahavad? Nad tahavad isa üles otsida. Nad võivad talle 
nüüd öelda, et ema ja õed-vennad on surnud harilikku haigusse ning et see polnud midagi erilist, mis 
oleks kurja inimese poolt saadetud. Nad olid väga rõõmsad, et nad seda teada said. Nüüd oli nende 


kohuseks rääkida sellest isale, sest küllap isa vaevleb selle mõistatuse kallal tänapäevani. 

Kõigepealt siirdusid lapsed oma vanasse kodusse Sunnerbo kanarbikunõmmel ja leidsid oma 
suureks üllatuseks onni leekides. Siis olid nad läinud kirikumõisa ja saanud seal kuulda, et keegi 
mees, kes oli raudteetööline, oli näinud nende isa Malmbergi juures kaugel Lapimaal. Ta oli 
töötanud seal kaevanduses ja võib-olla töötab seal praegugi, kuigi kindel selles ei või olla. Kui 
kirikuõpetaja kuulis, et lapsed tahavad isa üles otsida, tõi ta kaardi, näitas neile, kui palju maad on 
Malmbergini ja soovitas neil see kavatsus katki jätta. Lapsed aga ütlesid, et nad peavad isa üles 
otsima. Ta oli ju lahkunud kodust sellepärast, et uskus midagi, mis polnudki tõsi. Nad pidid minema 
ja ütlema talle, et ta on eksinud. 

Nad olid oma kauplemisega teeninud pisut raha, aga ei tahtnud seda kulutada raudteepiletite 
ostmiseks, vaid otsustasid kogu tee jalgsi maha käia. Ja nad ei kahetsenud seda. Neil oli olnud ju nii 
tore teekond. 

Veel enne, kui nad Smälandist välja jõudsid, olid nad ühel päeval astunud mingisse tallu sisse 
söögipoolist ostma. Pereema oli lõbus ja jutukas inimene. Ta oli laste käest küsinud, kes nad on ja 
kust tulevad ning nad olid jutustanud talle kogu oma 100: «Ütle nüüd! Ütle nüüd!» oli perenaine mitu 
korda lausunud laste juttu kuulates. Siis olid lapsed saanud palju head toitu ning neilt polnud võetud 
selle eest mingit tasu. Kui nad tänades püsti tõusid ja minema hakkasid, oli pereema küsinud, kas 
nad ei tahaks naaberkihelkonnas tema venna juurde sisse astuda, ning ütles neile venna nime ja 
elukoha, Loomulikult olid lapsed hea meelega nõus seda tegema. 

«Tervitage teda minu poolt ja jutustage talle, mis teiega on juhtunud,» lausus perenaine. 
Lapsed tegidki nõnda ja neile sai ka venna juures 

osaks hea vastuvõtt. Ta sõidutas nad koguni ühte kohta järgmises kihelkonnas, kus neid jällegi hästi 
vastu võeti. Pärast seda said nad igast talust lahkudes ikka kuulda: 
«Kui te sinna või sinna satute, siis minge sinna või sinna ja jutustage, mis teiega on juhtunud.» 

Neis taludes, kuhu lapsi juhatati, leidus ikka mõni kopsuhaige. Ning ise seda teadmata rändasid 
lapsed mööda maad ringi ja õpetasid inimestele, kui ohtlik on see haigus, mis neile majja oli 
hiilinud, ja kuidas selle vastu kõige paremini võidelda. 

Jutustati, et kaua aega tagasi, kui maad laastas suur katk, mida kutsuti «mustaks surmaks», olevat 
nähtud mööda maad talust tallu rändamas poissi ja tüdrukut. 

Poisil olnud käes reha ja kui ta tulnud ning rehitsenud mõne maja ees, tähendanud see, et selles 
majas sureb palju inimesi, kuid mitte kõik, sest rehal on hõredad pulgad, mis ei vii kaasa kõike. 
Tüdrukul olnud käes luud ja kui ta sellega mõne ukse ees pühkinud, tähendanud see, et kõik, kes 
selle ukse taga elutsevad, peavad surema, sest luud on ju selline asi, mis teeb puhta töö. 

On ju imelik, et meie päevil tuli kahel lapsel raske ja ohtliku haiguse pärast üle kogu maa rännata. 
Kuid need lapsed ei hirmutanud inimesi reha ja luuaga, vaid ütlesid selle asemel: 

«Ärge leppige ainult õue rehitsemise ja toa pühkimisega. Võtke kätte ka nuustik ja hari, seep ja vesi. 
Pidage puhtust ukse ees ja taga, olge puhtad ka ise. Niiviisi saame lõpuks sellest haigusest võitu.» 


Väikese Matsi matused 


Väike Mats oli surnud. See tundus uskumatuna kõigile neile, kes olid näinud teda veel mõne tunni 
eest terve ja rõõmsana, kuid nii see oli. Väike Mats oli surnud ja ta tuli maha matta. 
Väike Mats oli surnud varahommikul ja keegi peale ta õe Asa polnud viibinud toas ega näinud ta 
suremist. 

«Ära kutsu kedagi!» oli väike Mats palunud, kui lõpp hakkas lähenema, ja õde oli teda kuulanud. 


«Mul on hea meel, et ma ei sure selle tõve kätte, Asa,» oli väike Mats öelnud. «Kas sinul ei ole?» 
Ja kui Asa midagi ei vastanud, jätkas Mats: 

«Ma ei usu, et see surm oleks nii paha, kui mul ainult ei tule surra samal viisil, nagu surid ema ja 
õed vennad.. 

Kui ma samal viisil oleksin surnud, poleks sa kindlasti! kunagi suutnud isa uskuma panna, et see 
oli üsna harilik haigus, millesse nad surid, aga nüüd ta jääb uskuma, küll sa näed.» 


Kui kõik oli lõppenud, istus Asa tükk aega ja mõtles, mis tema vennal, väikesel Matsil, oli tulnud 
kõik eluajal läbi teha. Talle näis, et vend on kannatanud kõiki hädasid niisama vapralt kui mõni 
täiskasvanu. Ta mõtles Matsi viimastele sõnadele. Niisama vapper oli ta olnud alati. Ning Asale sai 
selgeks, et kui väikest Matsi nüüd maetakse, siis peab see toimuma samasuguse austusega, nagu 
oleks ta täiskasvanu. 


Ta mõistis küll, et seda on raske teoks teha, kuid ta tahtis seda väga. Ta pidi tegema väikese Matsi 
jaoks kõik, mis suutis. 


Hanetüdruk Asa viibis sel ajal kaugel Lapimaal, suurte kaevanduste piirkonnas, mida hüütakse 
Malmbergiks. See oli kummaline koht, aga võib-olla oli see talle koguni kasuks, et see oli nõnda. 


Nad olid koos väikese Matsiga rännanud läbi suurte lõputute laante, enne kui siia välja jõudsid. 
Päevade viisi polnud nad näinud ühtki põldu ega talu, vaid ainult väikesi viletsaid postijaamu, kuni 
nad äkitselt olid välja jõudnud suure Gällivare kirikuküla juurde. Seal oli kirik ja raudteejaam, 
kohtumaja ja pank, apteek ja hotell kõrge mäe jalamil, mis veel praegugi, südasuvisel ajal, kui lapsed 
sinna jõudsid, oli lumeviirgudest. vöödiline. Peaaegu kõik majad Gällivares olid uued ja korralikult 
ehitatud. 

Kui lapsed poleks näinud üleval mäel lumelaike ega oleks märganud, et kaskedel pole pungad veel 
puhkenud, oleksid nad vaevalt võinud mõelda, et see koht asetseb kaugel Lapimaal. Kuid mitte 
Gällivarest ei pidanud nad isa otsima, vaid. Malmbergist, mis oli veel tükk maad põhja pool ega 
näinud enam hoopiski nii kena välja. 

Vaadake, kuigi inimesed olid jüba väga ammu teadnud, et Gällivare lähedal on suured rauamaagi 
leiukohad, oli kaevandamine õigesse hoogu läinud alles mõne aasta eest, kui raudtee valmis sai. Siis 
oli siia korrapealt kokku voolanud tuhandeid inimesi. Neile kõiglle leidus siin küll tööd, aga mitte 
eluasemeid. Peavarju pidid, nad endale ise muretsema nii hästi kui oskasid. Mõned olid ehitanud 

endale koorimata puutüvedest osmikud, teised olid püstitanud oma hurtsikud telliskividena üksteise 
otsa laotud tühjadest dünamiidikastidest. Nüüd oli sinna küll jõutud iuba ehitada ka palju korralikke 
maju, kuid asula nägi välja siiski kummaline. Seal oli terveid kvartaleid ilusate valgete majadega, 
kuid nende vahel võis tihti leida harimata metsamaad kivide ja kändudega. Seal oli suuri ilusaid 
villasid kaevandusejuhataja ja inseneride jooks, kuid oli ka madalaid pentsikuid osmikuid, mis 
püsisid seal veel algusest saadik. Seal oli raudtee, elektrivalgus ja suured masinaruumid, ning tunneli 
kaudu, mida valgustasid väikesed hõõglambid, pääses rongiga sügavale maa sisemusse. Kõikjal 
kihas töö ja askeldamine ning jaamast saadeti teele üks maagirong teise järel. Kuid ümberringi 
laiusid suured metsikud alad, kus ei küntud põldu ega ehitatud maju, kus ei olnud kedagi peale 
põhjapõtradega ringirändavate laplaste. 

Nüüd istus Asa ja mõtles, et elu on siin samasugune nagu see paikki. Enamal jaol oli elu küll 
korraltk ja rahulik, kuid tal oli tulnud näha nii mõndagi, mis oli metsik ja kummaline. Talle tundus, 
et siin on võib-olla kergem läbi viia seda, mis pole päris tavaline. 

Ta tuletas meelde, mis oli juhtunud, kui nad olid jõudnud Malmbergi ja pärinud seal töölise järele, 
keda hüüti Jon Assarssoniks ja kellel olid kokkukasvanud kulmud. Kokkukasvanud kulmud olid isa 
välimuses kõige silmatorkavamad. Nende tõttu jäi ta inimestele kergesti meelde. Lapsed said peagi 


teada, et isa oli miitu aastat töötanud Malmbergis, kuid praegu oli ta kuskile rändama läinud. Ta läks 
tavaliselt ikka siis ära, kui ta süda rahu ei saanud. Keegi ei teadnud, kus ta võis olla, kuid kõik olid 
kindlad, et ta tuleb mõne nädala pärast jälle tagasi. Ja kuna nemad on Jon Assarssoni lapsed, võivad 
nad isa oodates elada tema osmikus. Keegi naine oli võtnud lävepaku alt võtme ja lasknud lapsed 
sisse. Ükski ei imestanud, et nad sinna olid tulnud, ja keegi ei paistnud imestavat.ka selle üle, et 
nende isa vahetevahel niimoodi tundrasse kaob. Nähtavasti polnud siin põhjas sugugi ebatavaline, 
kui iga inimene talitab oma heaksarvamise järgi. 

Äsal polnud raske endale ette kujutada, kuidas matused pidid toimuma. Ta oli näinud läinud 
pühapäeval ühe kaevanduseülevaataja matust. See oli viidud kirikusse juhataja enda hobustega ja 
kirstu järel oli käinud pikk rong- 


423 


käik kaevureid. Haua juures oli mänginud orkester ja laulnud laulukoor. Ning pärast 
muldasängi,tamist paluti- kõik, kes matusest olid osa võtnud, koolimajja kohvile. Midagi selletaolist 
soovis hanetüdruk Asa ka oma väikesele vennale Matsile. 

Ta oli kõik juba nii põhjalikult läbi mõelnud, .et nägi peaaegu kogu matuserongi oma silme ees, 
kuid siis läks ta jällegi nukraks ja ütles enda,le, et ei lähe vist ikkagi nii, kuidas tema tahab. Mitte 
sellepärast, et see oleks liiga kallis. Nad olid väikese Matsiga säästnud nii palju raha, et ta võiks selle 
eest korraldada vennale ükskõik kui toredad matused. Raskus seisis selles, nagu ta teadis, et suured 
inimesed ei tee kunagi laste tahtmist. Ta polnud rohkem kui vaid ühe aasta vanem väikesest Matsist, 
kes nägi surnuna tema ees lamades välja nii pisike ja kõhnuke. Ka tema, Asa, oli ju ainult laps. Võib- 
olla ei nõustu täiskasvanud tema tahtmist täitma, sest ta on kõigest laps. 

Esimene inimene, kellega Asa matustest rääkis, oli halastajaõde. Õde Hilma oli tulnud nende onni 
pisut aega pärast väikese Matsi surma ja juba ust avades oli ta teadnud, et nüüd on kõik möödas. 
Eelmise päeva õhtupoolikul oli väike Mats uidanud ringi eemal kaevandusrte juures. Ta oli seisnud 
liiga lähedal lahtisele kaevandusaugule, kui seal lõhati, ning paar õhkupaiskunud kivi oli teda taba- 
nud. Ta oli seal olnud üksipäini ning lebas kaua aega meelemärkusetult maas, ilma et keegi oleks 
õnnetusest midagi teadnud. Viimaks olid mõned kaevanduseaugus töötavad mehed kummalisel viisil 
sellest teada saanud. Nad kinnitasid, et mingisugune tilluke, vaevalt käelaba suurune jõmpsikas 
ilmunud augu äärele ja hüüdnud neile, et nad läheksid ja aitaksid väikest Matsi, kes lamab augu 
juures ja on verest tühjaks jooksmas: Pärast seda viidi väike Mats koju ja ta haavad seoti kinni, kuid 
oli juba hilja. Ta oli kaotanud nii palju verd, et ei saanud enam elama jääda. 

Kui halastajaõde onni astus, ei mõelnud ta niivõrd väikesest Matsist kui selle õest. «Mis ma nüüd 
selle vaese lapsega peale hakkan?» arutas ta endamisi. «Kuidas ma teda küll lohutada suudan?» 

Ent ta nägi, et Asa ei nutnud ega kaevanud, vaid aitas teda täiesti rahulikult kõiges, mis tuli teha. 
Ode oli väga imestunud, kuid talle sai kõik selgeks, .kui Asa tegi juttu matustest. 

«Kui on tegemist niisuguse inimesega nagu väike Mats,» alustas Asa, kes armastas sõnu seada 
veidi pidulikult ja vanainimeselikult, «siis tuleb kõige enne mõelda tema austamisele, kuni seda veel 
saab teha. Küllap pärast on aega kurvastada.» 

Ning ta palus õde aidata tal korraldada väikesele Matsile väärikad matused. Keegi pole neid 
rohkem ära teeninud kui Mats. 

Õde arvas, et kui vaene mahajäetud laps leiab lohutust matustele mõeldes, siis on see lausa 
õnneks. Ta lubas Asat aidata ja see oli tüdrukule suureks toeks. Ta arvas, et eesmärk on nüüd juba 
peaaegu saavutatud, sest õde Hilma oli väga mõjuvõimas isik. Suures kaevanduses, kus iga päev on 
tegemisSit plahvatustega, teab ju iga tööline, et teda võib ükskõik millal tabada mõni õhkulendav kivi 


või kokkuvarisev mäenõlv, ja sellepärast püüdis igaüks olla halastajaõega heal jalal. 

Kui siis õde koos Asaga jargmisel päeval hakkas ringi käima ning paluma kaevureid tulla 
järgmisel puhapäeval väikest Matsi surnuaiale saatma, keeldusid sellest vaid mõned üksikud. 

«Küll me juba tuleme, kui õde ise meid palub,» ütlesid nad. 

Õde Hilma leppis kokku ka pasunakooriga, kes pidi surnuaial mängima, ja väikese laulukooriga. 
Koolimajast ei katsunudki ta ruume saada, aga kuna ilm oli veel soe ja üsna suvine, otsustati 
pakkuda matuselistele kohvi väljas. Palvemajast saadi pingid ja lauad ning poodidest lauanõud. Paar 
kaevurinaist, kellel oli kirstudes asju, mida nad siin puustusmaal elades ei kasutanud, tõid laudadele 
panemiseks õde Hilma palvel välja peened linad. 

Siis telliti Bodenist pagarilt korpe ja kringleid ning Luleäst kondiitrilt musti ja valgeid kompvekke. 

Matused, mida Asa oma vennale, väikesele Matsile, korraldada kavatses, tekiitasid nii suurt kõmu, 
et neist räägiti terves Malmbergis. Lõpuks sai ka kaevandusejuhataja kuulda, mis teoksil on. 

Kui juhataja kuulis, et viiskümmend kaevurit lähevad kaheteistkümneaastase poisi matustele, kes 
pealegi tema teada polnud midagi muud kui ringihulkuv kerjus, pidas ta seda päris sõgedaks. Ja siis 
veel laul ja pasunakoor, kuuseokstega kaunistatud haud ja Luleilst tellitud komp 

vekid! Ta laskis kutsuda halastajaõe ja palus see kõik ära jätta. 

«Kahju, kui vaene tüdruk raiskab sedaviisi ära oma raha,» lausus ta. «See ei lähe, et täiskasvanud 
inimesed niimoodi lapse tujude järgi käivad. Te kõik teete ju ennast naeruväärseks.» 

Kaevandusejuhataja ei saanud vihaseks ega läinud ägedaks. Ta kõneles üsna rahulikult ja palus 
õde, et see laulu, pasunakoori ja pika matuserongi ära jätaks. Aitab ju, kui surnuaiale läheb 
kümmekond inimest. Õde Hilma ei vaielnud kaevandusejuhatajale poole sõnagagi vastu, osalt au- 
kartusest ja osalt seepärast, et ta südamepõhjas temaga nõus oli. Kerjuspoisi jooks oli selles liiga 
palju kõmu. Ta sai mõistusega võitu kaastundest vaese tüdruku vastu. 

Õde Hilma läks kaevandusejuhataja majast alla onnide juurde Asale ütlema, et matuseid ei saa 
tema tahtmist mööda korraldada, kuid ta tegi seda raske südamega, sest ta teadis väga hästi, mida 
need matused õnnetule lapsele tähendavad. Teel kohtas ta paari töölisnaist ja rääkis neile oma 
murest. Naised ütlesid kohe, et nende arvates on juhatajal õigus. Ei saa kerjuspoisile osutada nii 
suurt austust Tüdrukust on muidugi kahju, aga ega siis laps pea niimoodi oma tahtmist läbi suruma. 
Oligi hea, et sellest kõigest midagi välja ei tule. 

Naised läksid kumbki oma koju ja rää:kisiä asja edasi. Peagi teati kõikjal, nii onnides kui 
kaevandustes, et väikesel Matsil ei tule mingeid suuri matuseid. Ja kõik nõustusid kohe, et nii ongi 
kõige õigem. 3 
Terves Malmbergis oli teisel arvamusel vist ainult üks inimene. See oli hanetüdruk Asa. 

Õel oli temaga tõepoolest raske olnud. Asa polnud nutnud ega kaevanud, kuid ta ei tahtnud alla 
anda. Ta ütles, et kuna ta pole kaevandusejuhatajalt -mingit abi palunud, siis pole sellel ka midagi 
öelda. Kaevandusejuhataja ei saa keelata tal matta oma venda, nagu ta ise tahab. 

Alles siis, kui mitu naist olid talle s.elge sõnaga teatanud, et keegi neist matustele ei tule, kuna 
kaevandusejuhatajale need matused nagu hästi ei meeldi, hakkas ta mõistma, et talle on siiski tarvis 
luba. 

Hanetüdruk Asa istus mõne aja sõnatult. Siis tõusis ta kiiresti püsti. 
«Kuhu sa lähed?» küsis õde. 
«Ma lähen ja räägin juhataja endaga,» vastas Asa. 

«Ega sa ometi arva, et ta sinu tahtmisele järele annab,» tähendasid naised. 
«Mul on tunne, et väike Mats tahab, et ma läheksin,» sõnas Asa. «Võib-olla pole 


kaevandusejuhataja kunagi kuulnud, mis inimene oli Mats.» 

Hanetüdruk Asa seadis ennast kiiresti valmis ja oli peagi teel juhataja juurde. Oli päris uskumatu, 
et temasugune tüdrukutirts tahab kõigutada seda, mis on kord otsuseks võtnud kaevandusejuhataja - 
kõige võimsam isik terves Malmbergis. Nii halastajaõde kui ka teised naised läksid talle veidikese 
maa tagant järele, et vaadata, kas tal jätkub julgust kaevandusejuhataja jutule minna. 

Hanetüdruk Asa sammus keset teed ja tema olekus oli midagi niisugust, mis sundis kõiki inimesi 
talle järele vaatama. Ta astus nii tõsiselt ja väärikalt nagu tütarlaps, kes läheb esimest korda kirikusse 
armulauale. Peas oli tal suur must emalt päriltud siidrätt, ühes käes hoidis ta kokkukeeratud 
taskurätti ja teises korvi puust mänguasjadega. mis väike Mats oli nikerdanud. 

Kui tee ääres mängivad lapsed nägid teda niiviisi tulemas, jooksid nad talle vastu ja hüüdsid: 
«Kuhu sa lähed, Asa? Kuhu sa lähed?» 

Kuid Asa ei vastanud. Ta ei kuulnudki, et nad teda kõnetasid. Ta läks aina edasi. Ja kui lapsed temalt 
üha uuesti pärisid ja talle järele jooksid, võtsid järeletulevad naised neil käest kinni ja peatasid nad. 
«Las ta läheb!» ütlesid nad. «Ta läheb kaevandusejuhataja juurde paluma luba korraldada oma 
vennale, väikesele Matsile, suuri matuseid.» 

Siis kohkusid ka lapsed, et Asa midagi nii julget kavatseb ette võtta, ja järgnesid talle väikeses 
salgas, et näha, kuidas asi lõpeb. 

Kell oli kuue paiku õhtul ja töö kaevandustes oli lõppenud. Kui Asa oli läinud tüki maad, tulid 
talle pikkade kiirete sammudega vastu mitusada töömeest. Muidu ei vaadanud nad töölt koju minnes 
paremale ega vasakule, kuid Asat kohates panid mõned siiski tähele, et toimumas on midagi 
ebatavalist, ja küsisid tüdmkult, mis on lahti. Asa ei vastanud sõnagi, kuid teised lapsed hüüdsid 
valju häälega, mida ta teha kavatseb. Siis pidasid mõned töölised seda lapse poolt nii julgeks teoks, 
et läksid kaasa vaatama, millega see kõik lõpeb. 

Asa läks kontorihoone juurde, kus kaevandusejuhataja tavaliselt kuni kella kuueni istus. Kui Asa 
esikusse astus, avanes uks ja tema ees seisis juhataja, kaabu peas ning kepp käes, valmis minema 
koju lõunat sööma. 

«Keda sa otsid?» küsis ta, nähes väikest tüdrukut nii pidulikult tulevat, siidrätik peas ja 
kokkukeeratud taskurätt käes. 

«Ma tahaksin rääkida kaevandusejuhataja endaga,» ütles Asa. 
«Noh, tule siis sisse!» käskis kaevandusejuhataja ja astus tuppa tagasi. 

Ta jättis ukse lahti, sest ta ei arvanud, et. tüdrukul on mingi pikem asjaõiendus. Nõnda siis tuli, et 
need, kes olid hanetüdruk Asale järele tulnud ja nüüd esikus või trepil seisid, kuulsid kõik, mis 
kontoris räägiti. 

Kui hanetüdruk Asa oli sisse astunud, kohendas ta ennast kõigepealt, lükkas räti õlgadele ja vaatas 
kaevandusejuhatajale otsa oma ümmarguste lapsesilmadega, mis olid nii tõsised, et nende pilk lõikas 
südamesse. 

«Lugu on nõnda, et väike Mats on surnud,» ütles ta ja ta hääl hakkas nõnda värisema, et ta enam 
edasi ei saanud. 

Nüüd sai kaevandusejuhataja aru, kellega tal oli tegemist. 

«Ah siis sina oledki see tüdruk, kes tahab korraldada suuri matuseid,» lausus ta lahkesti. «Ära 
vaeva ennast s-ellega, laps. See läheb sulle liiga kalliks. Oleksin ma sellest varem kuulnud, siis 
oleksin kohe algusest peale teisiti korraldanud.» 
Tüdruku näos hakkas midagi tõmblema ja juhataja arvas, et ta hakkab nutma, kuid selle asemel küsis 
Asa: 
«Kas ma tohiksin rääkida juhatajahärrale midagi väikesest Matsist?» 

«Ma olen juba kuulnud teie lugu,» lausus kaevandusejuhataja oma tavalisel rahulikul ja lahkel 


viisil. «Ära arva, et mul sinust kahju pole. Ma tahan sulle ainult head.» 

Nüüd sai hanetüdruk Asa veelgi rohkem julgust ja ütles valju ning selge häälega: 

«Sellest ajast saadik, kui väike Mats sai üheksa-aastaseks, pole tal olnud isa ega ema. Ta pidi nagu 
täiskasvanu ise enda eest hoolitsema. Ta pidas ennast liiga heaks, et kerjata kas või kõhutäit süüagi, 
ikka tahtis ta 

kõige eest maksta. Ta rääkis alati, et mehel ei sobi kerjata. Ta käis mööda maad ringi ja ostis kokku 
võid ning mune ja ülesostmine käis tema käes niisama hästi kui mõne vana kaupmehe käes. Ta ei 
sahkerdanud. kunagi midagi kõrvale ega hoidnud pennigi endale, vaid andis kõik minu kätte. Kui ta 
hanekarjas käis, võttis väike Mats ikka töö kaasa ja oli niisama usin, nagu oleks ta suur mees olnud. 
Skänes saatsid talumehed Matsiga üksteisele suuri rahasummas!d, sest nad teadsid, et võivad loota 
tema peale nagu iseenda peale. Sellepärast pole õige öelda Matsi kohta, nagu oleks ta ainult laps 
olnud, sest ei leidu palju vanu inimesigi, kes. . .» 

Kaevandusejuhataja seisis ja vaatas maha, ilma et ükski lihas ta näos oleks liikunud, ning 
hanetüdruk jäi vait, arvates, et ta sõnad ei avalda juhatajale mingit mõju. Kodus oli ta mõelnud, et tal 
on nii palju väikesest Matsist öelda, nüüd aga tundus see talle nii vähesena. Kuidas saaks ta ometi 
kaevandusejuhatajale selgeks teha, et väike Mats on ära teeninud niisama väärikad matused kui täis- 
kasvanu? 

«Vaadake, kui ma nüüd ise kõik matusekulud tahan kanda. . .» lausus Asa ning vaikis uuesti. 

Siis tõstis kaevandusejuhataja pilgu ja vaatas hanetüdruk Asale silmi. Ta mõõtis ja uuris tüdrukut 
nagu ikka inimene, kes käsutab paljusid teisi inimesi. Ta mõtles, et see tüdruk on kaotanud kodu, 
vanemad ja õed-vennad, kuid pole siiski murtud ja küllap temast saab suurepärane inimene, ja 
kaevandusejuhataja kartis muuta raskemaks seda koormat, mida tüdrukul kanda tuli, sest võib-olla 
ongi see viimaseks tilgaks, mis lapse maha murrab. Ta mõistis, mida see tähendab, et Asa oli tulnud 
tema jutule. Küllap ta oli armastanud venda üle kõige maailmas. Niisuguse armastuse puhul ei saa 
keelduda. 

«Olgu siis nii, nagu sa tahad,» sõnas kaevandusejuhataja. 

XLV LAPLASTE JUURES 


Matused olid möödas. Kõik hanetüdruk Asa külaltsed olid läinud ja ta oli üksi pisikeses onnis, mis 
kuulus ta isale. Ta oli lukustanud ukse, et istuda täiesti segamatult ja mõelda vennast. Asa meenutas 
kõike, mida väike Mats oli öelnud või teinud, ja seda oli nii palju, eit ta istus magama minemata 
üleval terve õhtu ja hea tüki ööd. Mida rohkem ta vennast mõtles, seda paremini ta mõistis, kui 
raskeks läheb tal elu vennata. Lõpuks laskis ta pea lauale vajuda ja puhkes kibedasti nutma. 

«Mis ma küll ilma väikese Matsita peale hakkan?» nuuksus ta. 

Aeg oli juba hiline ja hanetüdruk Asai oli olnud väsitav päev. Seepärast pole ime, et uni haaras ta 
oma võimusesse, niipea kui ta pea lauale vajus. Ning samuti pole ime, et ta nägi und just sellest, 
kellest ta äsja oli mõelnud. Talle näis, nagu oleks väike Mats ise elusana tema juurde tuppa tulnud. 
«Nüüd, Asa, pead sa minema isa otsima,» sõnas Mats. «Kuidas saan ma seda teha, kui ma isegi ci 
tea, kus ta võiks olla?» arvas Asa ennast vastavat. 

«Ara selle pärast muretse!» ütles väike Mats reipalt ja lõbusalt nagu ikka. «Küll ma saadan sulle 
kellegi, kes sind aitab.» 

Samal hetkel, kui väike Mats Asale unes seda ütles, koputati kambri uksele. See oli tõeline 
koputus, mitte unenägu. Kuid Asa oli niivõrd oma unenäo võimuses, et ei suutnud vahet teha unenäo 


ja tõelisuse vahel. Ust avama minnes mõtles ta: «Nüüd tulebki kindlasti see, kelle väike Mats lubas 
mulle abiks saata.» 

Kui lävel oleks seisnud õde Hilma või mõni teine tõeline inimene, oleks tüdruk otsekohe 
mõistnud, et unenägu on lõppenud, kuid nüüd polnud sugugi nõnda, sest see, kes oli koputanud, oli 
vaevalt kämblasuurune põngerjas. Kuigi oli juba hiline öö, oli niisama valge kui päeval ja Asa nägi 
kohe, et see on sama mehike, keda nad väikese Matsiga mööda maad rännates juba paaril korraiialid 
kohanud. Siis oli ta härjapõlvlast kartnud ja küllap oleks kartnud nüüdki, kui ta oleks täiesti ärkvel 
olnud. Kuid ta uskus, et näeb ikka veel und ja jäi seepärast rahulikult 

seisma. «Seda ma arvasingi, et väike Mats saadab mulle juslt tema appi isa otsima,» mõtles ta. 

Ja selles ta palju ei eksinudki, sest mehike tuli talle tõepoolest isast rääkima. Nähes, et Asa teda ei 
karda, seletas pöialpoiss talle mõne sõnaga, kus isa asub ja kuidas Asa tema juurde võib pääseda. 
Selle ajaga, kui pöialpoiss rääkis, virgus Asa järjest enam ja kui poiss lõpetas, oli ta täiesti ärkvel. 
Siis valdas teda selline hirm olendi ees, kes ei kuulunud tema maailma, et ta ei suutnud pöialpoissi 
tänada ega öelda talle sõnagi, vaid lipsas tuppa ja tõmbas ukse enda järel kõvasti kinni. Ta arvas küll 
märkavat, et mehikese nägu läks seda nähes väga kurvaks, kuid ei saanud sinna midagi parata. Ta oli 
hirmu pärast lausa meeletu, puges kiiresti sängi ja tõmbas teki üle pea. 

Ent kuigi tal oli kääbuse ees nii suur hirm, sai ta aru, et see soovib talle head, seepärast kiirustas ta 
järgmisel päeval tegema just nii, nagu pöialpoiss talle oli nõu andnud. 

Luossajaure, Malmbergist palju miile põhja pool asetseva väikese järve läänepoolsel kaldal oli 
väike laplaste laager. Järve lõunapoolse kalda juures kõrgub suur mäemürakas, mida hüütakse 
Kirunavaraks ja mis koosneb peaaegu puhtast rauamaagist. Kirdepoolsel kaldal seisab teine, 
Luossavara nimeline mägi, mis on samuti tõeline rauamägi. Nende mägede juurde rajati parajasti 
Gällivarest raudteed ning Kirunavara lähedusse ehitati raudteejaam, võõrastemaja ja hulk elumaju 
tööliste ning inseneride jooks, kes pidid siin elama, kui maaki hakatakse kaevandama. See oli tõeline 
rõõmsate ja mugavate maja-dega väike linnake, mis kerkis nii kaugel põhjas, et maapinda katvad 
kõverikud kased ei saanud lehti pungast välja enne kui alles pärast jaanipäeva. 

Järvest lääne pool oli maa lage ja vaba ning sinna olid, nagu juba öeldud, oma laagri üles löönud 
paar lapi perekonda. Nad olid tulnud siia mõne kuu eest ja neil oli läinud õige vähe aega oma 
elamute ülesseadmiseks. Hea ja tasase ehitusplatsi saamiseks polnud nad maad lõhkunud ega 
kaevanud, vaid kui nad olid valinud endale järve ääres kuiva ja mugava koha, oli neil ehitusplatsi 
kordasaamiseks tulnud ainult paar pajupõõsast välja raiuda ja mõned mättad tasandada. Samuti 
polnud nad püsivate puuseinte tegemiseks pikki päevi raiunud ega tahunud, neil 

polnud mingit muret olnud sarikate löömise ega katuse katmisega, maja vooderdamise ega 
aknaraamide ettepanekuga, uste ega lukkudega. Neil oli tulnud ainult telgiridvad kõvasti, maasse 
lüüa, telgipalakad sinna peale tõmmata ja elamu oli niisama hästi kui valmis. Ka sisustuse ja 
mööbliga ei teinud nad endale suuremat tüli. Peamiseks mureks oli laotada põrandale veidi 
kuuseoksi ja mõned nahad ning riputada telgiritvade ühendusikohast allarippuva keti otsa suur pada, 
milles nad põdraliha keetsid. 


Uusasunikud, kes järve idakaldal suurima agarusega töötasid, et enne karmi talve tulekut oma 
majad valmis saada, imesltasid laplaste üle, kes olid palju, palju aastasadu siin kauges põhjas ringi 
rännanud ega olnud kunagi mõelnud sellele, et neil oleks tarvis pakase ja tormi eest paremat kaitset 
kui õhukesed telgiseinad. Laplased aga imestasid uusasunike üle, kes tegid nii palju rasket tööd, 
samal ajal kui äraelamiseks polnud tarvis muud kui mõned põhjapõdrad ja telk. 


Ühel juulikuu pärastlõunal valas Luossajaure juures koledasti vihma ja laplased, kes muidu suvel 
kuigi palju sees ei istu, olid pugenud kõik oma telkidesse, istusid tule ümber ja jõid kohvi. 

Kui laplased kohvi juures parajasti juttu puhusid, tuli Kiruna-poolselt kalldalt paat, mis randus 
otse laplaste laagri juures. Paadist astusid välja töömees ja tüdruk, kes võis olla kolmteist või 
neliteist aastat vana. Laplaste koerad tormasid suure haukumisega neile vastu ja üks laplane pistis 
pea läbi telgiavause välja, et vaadata, mis lahti on. Töömeest nähes muutus ta rõõmsaks. See oli lap- 
laste hea sõber, lahke ja jutukas mees, kes oskas ka lapi keelt, ja laplane hüüdis talle, et ta roniks 
nende juurde telki. 


«Söderberg, sa tuled nagu kutsutud,» hüüdis laplane. «Kohvipada on tulel. Sihukese vihmaga ei 
saa keegi midagi teha. Tule siia ja räägi meile uudiseid!» 
Töömees ronis laplaste juurde telki ja suure vaevaga tehti talle ning tüdrukule nalja ja naeru saatel 
ruumi pisikeses telgis, mis juba varemgi oli inimesi päris täis. 
Mees hakkas kohe pererahvaga lapi keeles ju.ttu ajama. Temaga kaasatulnud tüdruk ei saanud jutust 
midagi aru, vaid istus vaikselt ning vaatas imestades pada ja kohvikatelt, tuld ja suitsu, lapi mehi ja - 
naisi, lapsi ja koeri, 

põrandat ja seinu, kohv.itasse ja piipe, kirevaid riideid ja nikerdatud majapidamisriistu. Kõvk see oli 
talle uus. Kõik oli teisiti, kui ta oli harjunud nägema. 

Kuid korraga oli ta sunnitud pilgu langetama ja jätma ringivaatamise, sest ta märkas, et kõik telgis 
viibijad vaatavad talle otsa. Küllap Söderberg oli öelnud midagi tema kohta, sest nii lapi mehed kui 
naised võtsid oma lühikesed piibud suust ning vahtisid teda. Tema kõrval istuv laplane patsutas. talle 
õlatle, noogutas ja ütles rootsi keeles: «Tubli, tubli!» Üks lapi naine kallas kohvi suurde tassi, mis 
suurte raskustega tüdrukule ulatati, ning üks lapi poiss, kes võis olla umbes temavanune, puges ja 
ronis istujate vahelt läbi, kuni jõudis tüdruku kõrvale. Seal ta siis pikutas ja vahtis ainiti tüdrukule 
otsa. 

Tüdruk taipas, et Söderberg jutustab laplastele, kuidas ta oli korraldanud oma vennale, väikesele 
Matsile, uhked matused, kuid ta oleks meelsamini tahtnud, et Söderberg ei räägiks laplastele nii 
palju temast, vaid küsiks selle asemel, kas nad teavad, kus ta isa võiks olla. Härjapõlvlane oli öelnud, 
et ta elab laplaste juures, kes on Luossajaurest lääne pool laagrisse asunud, ja Asa oli palunud luba 
sõita sinna ühe kaubarongiga, sest mingeid muid ronge seal veel ei käinud. Ta tahtis isa üles otsida. 
Kõik, nii töölised kui tööde juhatajad olid teda igati abistanud ja üks insener Kirunast oli saatnud 
temaga koos järve teisele kwldale isa järele pärima Söderbergi, kes oskas lapi keelt. Asa oli lootnud, 
et kohtab isa, niipea kui ta laplaste juurde jõuab. Ta oli vaadanud telgis ühe otsast teise otsa, kuid 
need kõik olid laplased. Isa nende hulgas ei olnud. 

Ta nägi, et laplased ja Söderberg muutusid seda tõsisemaks, mida kauem nad rääkisid. Laplased 
raputasid pead ja koputasid endale otsa ette, nagu oleksid nad rääkinud kellestki, kes pole täie 
mõistuse juures. See tegi tüdruku nii rahutuks, et ta ei läbenud enam vaikselt istudes oodata, vaid 
küsis Söderbergilt, mida laplased tema isast teavad. 

«Nad räägivad, et ta on läinud kalale,» kostis tööline. «Nad ei tea, kas ta tuleb täna õhtuks tagasi, 
aga niipea kui ilm paraneb, läheb üks neist teda otsima.» 

Seejärel pöördus ta jälle laplaste poole ja jätkas innukalt kõnelust nendega. Ta ei tahtnud anda 
Asale võimalust pärida temalt veel midagi Jon Assarssoni kohta. 

Hommikul oli ilm ilus. Kõige lugupeetum laplane, Ola Serka ise, oli öelnud, et läheb ja katsub 
Asa isa üles otsida, kuid ei kiirustanud sellega, vaid istus kükakil oma koja ees, mõtiskledes Jon 
Assarssonist ja arutades endamisi, kuidas ta peaks viimasele teatama, et ta tütar on tulnud teda 


otsima. Seda tuli teha nii, et Jon Assarsson ei ehmataiks ega põgeneks, sest ta oli kummaline mees, 
kes kartis kohtuda lastega. Ta ütles tavaliselt, et talle tulevad lapsi nähes nii sünged mõtted pähe, et 
ta ei suuda neid välja kannaltada. 

Sel ajal kui Ola Serka seda arutas, istusid Äsa ja Aslak - lapi poiss, kes oli eiile Asale otsa 
põrnitsenud — telgi ees ning ajasid omavahel juttu. Aslak oli käinud koolis ja oskas rootsi keelt: Ta 
jutustas Asale laplaste elust ja kinnitas, et nad elavad paremini kui ükskõik kes. Asale aga näis, et 
nende elu on hirmus, ja ta ütles seda ka välja. 

«Sa ei tea, mis sa räägid,» ütles Aslak. «Jää kas või nädalakski meie juurde ja sa näed, et me 
oleme kõige õnnelikum rahvas maa peal!» 

«Kui ma nädalaks ajaks siia jooksin, lämbuksin ma kojas suitsu sisse ära,» kostis Asa. 

«Ära räägi niimoodi!» ütles lapi poiss. «Sa ei tea meist mitte midagi. Ma jutustan sulle ühe 100, 
mis teeb sulle vahest selgeks, et mida kauem sa meie seas viibiksid, seda rohkem sulle siin 
meeldiks.» 

Siis hakkas Aslak Asale jutustama üht lugu sellest ajast, kui üle maa oli käinud haigus, mille 
nimeks oli must surm. Ta ei teadnud, kas see laastas ka päris Lapimaal, kus nad praegu viibisid, kuid 
Jämtlandis möllanud ta nii hirmsasti, et kõik sealseis metsades ja mägedes elavad laplased olid 
surnud peale ühe viieteistkümneaastase poisi ja ka jõeorgudes elutsevaist rootslastest polevat ellu 
jäänud kedagi peale ühe tüdruku, kes oli samuti viisteist aastat vana. 

«Poiss la tüdruk rändasid terve talve mööda tühjaks jäänud maad ringi, otsides inimesi, ja kevade 
poole olid nad viimaks kokku sattunud,» jutustas Aslak edasi. «Siis palus rootsi tüdruk, et lapi poiss 
tuleks temaga kaasa lõunasse, kus ta võiks leida inimesi oma rahva hulgast. Ta ei tahtnud enam jääda 
Jämtlandi, kus polnud midagi peale tühjaks jäänud talude. «Ma viin su, kuhu sa tahad,» kostnud 
poiss, «aga mitte enne, kui saabub talv. Praegu on kevad ja minu põhjapõdrad liiguvad 
läänepoolseisse mä- 

gedesse. Sa tead ju, et meie laplased peame minema sinna, kuhu põdrad meid viivad.» 

Rootsi tüdruk oli rikaste vanemate laps. Ta oli harjunud elama katuse all, magama sängis ja 
sööma laua ääres. Ta oli kehva mägirahvast alati halvaks pidanud ja arvas, et need, kes elavad lageda 
taeva all, on väga õnnetud. Kuid ta kartis pöörduda tagasi oma tallu, kus polnud kedagi peale 
surnute. «Luba mul siis vähemalt koos sinuga mägedesse tulla,» ütles ta poisile, «et mul ei oleks 
tarvis enam üksi olla, kuulmata isegi inimese häält!» Sellega oli poiss meelsasti nõus ja nõnda võis 
tüdruk saata põtru nende teekonnal mägedesse. Kari otsis paremaid söödamaid ja rändas iga päev 
hulk maad edasi. Polnud aega telkigi üles lüüa. Tuli heita lumele maha ja magada paar tundi, kui 
põdrad söömiseks peatusid. Loomad tundsid, et lõunatuul saputab nende karva ja teadsid, et mõne 
päeva pärast on ta juba puhunud lume mäenõlvakuilt. Tüdruk ja poiss pidid tõttama nende kannul 
läbi sulava lume ja üle praguneva jää. Jõudes nii kõrgele mägedesse, et okaspuumets juba ära lõppes 
ja kääbuskaskedele maad andis, puhkasid nad mõne nädala, oodates, kuni lumi kõrgemal mägedes 
sulama hakkab. Siis liikusid nad jälle ülespoole. Tüdruk hingeldas ja hädaldas ning ütles nii mõnigi 
kord, et ta pöördub tagasi jõeorgudesse, sest on väsinud, kuid läks siiski kaasa, et mitte jääda üksi, 
ainsagi elava hingeta läheduses. 

Kui nad olid kõrgetele mägialadele jõudnud, lõi poiss ilusal haljendaval lagendikul mägioja kaldal 
tüdruku jooks üles suure telgi. Õhtu saabudes püüdis ta silmusega paar põdralehma, lüpsis neid ja 
andis tüdrukule piima. Ta otsis üles kuivatatud põdraliha ja põdrajuustu, mille ta suguvennad läinud 
suvel mägedes olles sinna olid peitnud. Tüdruk hädaldas alatasa ega olnud kunagi rahul. Ta ei 
tahtnud süüa ei kuivatatud põdraliha ega põdrajuustu, ei tahtnud juua ka. põdrapiima. Ta ei suutnud 
harjuda telgis kükitamise või magamisega, nii et asemeks oli ainult põdranahk ja veidi oksi. Kuid 
mägirahva poeg naeris ta hädaldamise üle ja oli tema vastu ikka hea. 


Mõne päeva pärast tuli tüdruk poisi juurde, kui see parajasti põtru lüpsis, ja palus luba teda aidata. 
Ta hakkas tegema ka tuld paja alla, milles keedeti põdraliha, vett tooma ja juustu valmistama. Nüüd 
saabusid neile 

head päevad. Ilm oli soe Ja toidupoolise leidmine polnud raske. Nad käisid koos ljndudele paelu 
panemas, jõest lõhet püüdmas ja rabas murakaid korjamas. 

Suve lõppedes läksid nad mägedest nii palju, allapoole, et jõudsid leht- ja okaspuumetsa piirile, 
ning lõid seal uuesti laagri üles. Põdratapu aeg oli käes Ja neil olid kõik päevad rasket tööd täis, kuid 
ühtlasi olid need päevad toidumuretsemise suhtes veelgi paremad kui suvel. Kui tuli lumi ja järved 
hakkasid kaanetuma, siirdusid nad edasi ida poole, paksu kuusemetsa. Niipea kui telk oli üles 
löödud, tegid nad algust talviste töödega. Poiss õpetas tüdrukut põdrasoontest niiti keerutama, nahku 
parkirna, põdranahast riideid ja jalatseid õmblema, põdrasarvest kamme ja tööriistu tegema, 
suusatama ja põdrakelguga sõitma. Kui talve pime aeg oli möödas ja päike hakkas paistma peaaegu 
terve päeva, ütles poiss tüdrukule, et võib minna, nüüd teda lõunasse saatma, kus ta leiaks inimesi 
oma rahva hulgast. Kuid siis vaatas tüdruk talle imestades otsa. 

«Miks sa mind minema tahad saata?» küsis ta. «Kas sa igatsed oma põtradega üksi jääda?» 
«Ma arvasin, et just sind vaevab igatsus,» vastas poiss. 

«Olen nüüd pea aasta otsa elanud laplaste elu,» sõnas tüdruk «Ma ei suuda enam oma rahva 
juurdetagasi pöörduda ja elada kitsast.es kambrites pärast seda, kui olen nii kaua vabalt mööda metsi 
ja mägesid ringi rännanud. Ära aja mind ära, vaid lase mul siia jääda! Teie eluviis on parem kui meie 
oma.» . 

Tüdruk jäi kogu eluks poisi juurde ega. igatsenud enam kunagi tagasi jõeorgudesse. Kui sina, Asa, 
jääksid ka kuuks ajaks meie juurde, ei suudaks sinagi enam kunagi meist lahkuda.» 

Nende sõnadega lõpetas lapi poiss Aslak oma loo ning samal hetkel võttis ta isa Ola Serka piibu 
suust ja tõusis püsti. Vana Ola sai rootsi keelest paremini arut kui ta seda kunagi laskis välja paista, 
ja ta oli poja sõnu mõistnud. Ning neid kuulates oli talle äkki selgeks saanud, kuidas tal tuleb Jan 
Assarssonile teatada, et tütar on teda otsima tulnud. 

Ola Serka läks alla Luossajaure kaldale ja semmus tükk maad piki järvekallast, kuni kohtas meest, 
kes istus kivil ja õngitses. Õngitseja juustes helkis juba halli ja ta piht oli kooldunud. Ta pilk oli 
väsinud ning temas oli midagi 

lõtva ja abitut. Ta nägi välja nagu inimene, kes on katsunud kanda midagi, mis on tema jooks liiga 
raske, või välja uurida midagi, mis on tema jooks liiga keeruline, ning on nüüd oma 
ebaõnnestumisest murtud ja masendatud. 
«Sul on vist kalaõnne olnud, Jon, et istusid ja õngitsesid siin öö otsa?» lausus laplane lähemale 

astudes lapi keeles. 

Mees võpatas ja vaatas üles. Ta õngekonksu otsas polnud sööta ja ühtki kala ei olnud ta kõrval 
kaldal. Ta pani ruttu uue sööda otsa ja viskas õnge vette. Sel ajal istus laplane ta kõrvale rohule. 

«Ma tahaksin sinuga rääkida ühest asjast,» ütles ala. «Sa tead, et mul suri mullu tütar ära ja me 
oleme kojas temast ikka puudust tundnud.» 

«Jah, tean küll,» vastas õngitseja lühidalt ja üle ta näo libises vari, nagu oleks surnud lapse 
meenutamine olnud talle vastumeelt. Ta rääkis hästi lapi keelt. 
«Aga pole ju mõtet elu murega rikkuda,» tähendas laplane. 


«Ei, muidugi mitte.» 
«Nüüd ma mõtlesin võtta endale kasulapse. Mis sa arvad, kas see on mõistlik tegu?» 


«Oleneb sellest, mis laps see on, Ola.» 

«Räägin sulle kõik, mis ma tüdrukust tean, Jon,» sõnas Ola ja jutustas nüüd kalamehele, et 
jaanipäeva paiku olid Malmbergi tulnud kaks last, tüdruk ja poiss, kes otsisid oma isa, ja kuna isa oli 
kodunt ära, jäid nad sinna teda ootama. Kuid ootamise ajal sai poiss lõhkelaengu läbi surma ja siis 
oli tüdruk tahtnud korraldada talle toredaid matuseid. Seepeale kirjeldas Ola, kuidas väike vaene 
tüdruk oli suutnud inimesi ennast abistama panna ja ettal oli olnud julgust minna 
kaevandusejuhataja enda juurde. 

«Kas seda tüdrukut sa tahadki enda juurde võtta, Ola?» küsis õngitseja. 

«Jah,» kostis laplane. «Kui me seda kõike kuulsime, ei saanud keegi meist pisaraid tagasi hoida ja 
me arvasime, et nii heast õest saab ka hea tütar. Me hakkasime tahtma, et ta jääks meie juurde.» 

Teine mees istus tükk aega sõnatult. Ta näis juttu jätkavat ainult selleks, et oma laplasest sõbrale 
heameelt valmistada. 

«See tüdruk on muidugi sinu rahva hulgast?» 
«Ei» vastas Ola, «ta ei ole laplane.» 
«Võib-olla on ta mõne uusasuniku tütar ja on harjunud eluga siin põhjas?» 

«Ei, ta on pärit kaugelt lõunast,» sõnas Ola ja tegi näo, nagu ei puutuks see üldse siia. Kuid nüüd 
hakkas õngitseja asja vastu rohkem huvi tundma. 

«Siis ma küll ei usu, et sa võiksid teda enda juurde võtta,» ütles ta. «Ta ei suuda kindlasti talvel 
telgis elamist välja kannatada, kui ta pole juba maast-madalast sellega harjunud.» . 

«Meie telgis saab ta endale head vanemad ja õed-vennad,» ütles Ola Serka kangekaelselt. 
«Raskem on kannatada üksindust kui külma.» 

Kuid õngitseja näis üha innukamalt tahtvat asja takistada. Ta just nagu ei suutnud taluda mõt“t, et 
rootsi vanemate laps võetakse laplaste huka. 
«Sa ju ütlesid, et tal on Malmbergis isa?» 
«See on surnud,» vastas laplane järsult. 
«Oled sa selles kindel, ala?» 
«Mis sa senest enam pärid?» ütles laplane põlglikult. «Küllap ma seda juba tean. Kas tüdruk ja ta 
vend oleksid pidanud üksinda rändama läbi kogu maa, kui nende isa elaks? Kas kaks last oleksid 
pidanud endale ise ülalpidamist muretsema, kui nende isa elaks? .K.as väikesel tüdrukul oleks tulnud 
üksipäini kaevandusejuhataja jutule minna,. kui nende isa elaks? Kas nüüd, kus kogu Lapimaa 
räägib, kui tragi tüdruk ta on, oleks ta pidanud jääma üksi ühekski silmapilguks, kui ta. isa poleks 
juba surnud? Tüdruk ise usub küll, et isa on elus, aga mina ütlen, et ta on surnud.» 
Väsinud silmadega mees pöördus Ola poole. 
«Mis tüdruku nimi on, ala?» küsis ta. 
Laplane jäi mõttesse. 
«Seda ma ei mäleta. Pean temalt küsima.» 
«Temalt küsima? Kas ta on siis juba siin?» 
«Jah, ta on seal telgis.» 
«Mis, Ola? Võtsid sa ta enda juurde, enne kui oled teada saanud, kas ta isa seda tahab?» 

«Mis loeb mulle ta isa. Kui ta ka surnud ei ole, siis on ta kindlasti mõni niisugune, kes oma lapsest 
midagi teada ei taha. Tal peaks olema hea meel, et keegi teine selle oma hoole alla võtab.» 

Öngitseja viskas õngeridva käest ja tõusis püsti. Ta olekust paistis, nagu oleks ta uuesti ellu 
ärganud. 


«Ma arvan, et ta isa ei ole niisugune, nagu kõik teised inimesed,» jätkas laplane. «Võib-olla ajavad 
teda taga mustad mõtted, nii et ta ei suuda töö juures püsida. Mis isa temast siis tüdruku.le saaks?» 
Kui Ola seda ütles, ronis kalamees kaldanõlvakust üles. 

«Kuhu sa lähed?» küsis laplane. 

«Lähen su kasutütart vaatama, Ola.» 

«See on hea,» ütles laplane. «Tule teda vaatama. Ma arvan, sinagi leiad, et saan endale hea tütre.» 
Rootslane läks edasi nii kiiresti, et laplane talle vaevalt järele jõudis. Mõne aja pärast ütles ala oma 
kaaslasele: 

«Mulle tuli just meelde, et selle tüdruku nimi, kelle ma enda juurde tahan võtta, on Asa Joni tütar.» 

Teine kiirendas aina sammu ja vana Ola Serka oli endaga nii rahul, et oleks meelsasti suure 
häälega naerma puhkenud. Kui nad olid jõudnud nii kaugele, et lapi kojad hakkasid juba paistma, 
lausus Ola veel paar sõna. 

«Ta tuli siia laplast.e juurde oma isa otsima, aga mitte mulle kasutütreks. Aga kui ta oma isa ei 
leia, siis jätan ta hea meelega oma telki.» 

Teine astus veelgi kiirremini edasi. 

«Võiks arvata, et ta lõi kartma, kui ähvardasin ta tütre laplaste sekka võtta,» lausus Ola endamisi. 
Kui Kiruna mees, kes hanetüdruk Asa üle järve laplaste laagrrisse oli sõudnud, sel päeval tagasi 
aerutas, oli tema paadis kaks inimest, kes istusid lähestikku teineteise kõrval aerupingil ja hoidsid nii 
kõvasti teineteise käest kinni, nagu ei tahaks nad enam eladeski lahkuda. Need olid Jon Assarsson ja 
ta tütar. Nad mõlemad olid teistsugused kui veel paar tundi tagasi, sest Jon Assarsson oli kuidagi 
vähem vimma vajunud ja vähem väsinud ning ta pilk oli selge ja lahke, otsekui oleks ta saanud nüüd 
vastuse millelegi, mis teda nii kaua oli rõhunud, ning hanetüdruk Asa ei vaadanud enam ringi nii 
targalt ja valvsalt kui enne. 

Ta oli saanud endale tugeva toe, mida ta võis usaldada, ja näis, nagu oleks ta seetõttu uuesti lapseks 
muutumas. 

XLVI LÕUNASSE! LÕUNASSE! 


Esimene rännakupäev 
Laupäeval, 1. oktoobril 


Poiss istus valge isahane turjal ja lendas kõrgel pilvede all. Kolmkümmend üks metshane lendas 
ranges rivikorras kiiresti lõunasse. Tuul kohises sulgedes ja arvukad tiivad peksid õhku niisuguse 
vihinaga, et oli peaaegu võimatu kuulda omaenda häältki. Kebnekajse Akka lendas parve eesotsas, 
tema järel tulid Yksi ja Kaksi, Kolme ja Neljä, Viisi ja Kuusi, isahani Märten ja Siidsulg. Need kuus 
noort hane, kes saatsid parve mullu sügisel, olid nüüd lahkunud, et hoolitseda ise enda eest. Nende 
asemel lendas vanade hanedega kaasa kakskümmend kaks noort hane, kes olid sel suvel mägedes 
üles kasvanud. Üksteist lendas vasemal Ja üksteist paremal ning nad püüdsid. kõigest jõust pidada 
rivis ühesuurusi vahemaid nagu suuredki haned. 

Vaesed noorhaned polnud veel kunagi varem teinud ühtki pikemat rännakut ja algul oli neil raske 
kiirel lennul parvega sammu pidada. 

«Akka Kebnekajselt! Akka Kebnekajselt!» hüüdsid nad kaeblikult. 
«Mis on?» küsis juhthani. 
«Meie tiivad on väsinud liikumast! Meie tiivad on väsinud liikumast!» hüüdsid noored. 


«Mida kauem lendate, seda kergemaks läheb,» hõikas juhthani vastu ega vähendanud põrmugi 
kiirust, vaid jätkas lendu endiselt. 

Ja näis tõesti, et tal oli õigus, sest kui noored haned olid paar tundi. lennanud, ei kaevanud nad 
enam väsimuse üle. Kuid mäeorus olid nad harjunud päevad läbi sööma, ning ei kulunud kuigi palju 
aega, kui nad hakkasid süüa tahtma. 

«Akka, Akka, Akka Kebnekajselt!» hüüdsid noored haned haledalt. 
«Mis teil nüüd on?» küsis juhthani. 
«Me oleme nii näljased, et ei jõua enam lennata,» kar- 

jusid noored haned. «Me oleme nii näljased, et ei jõua enam lennata.» 

«Metshani peab õppima õhku sööma ja tuult jooma,» vastas juhthani ega teinud peatust, vaid 
jätkas endiselt lendu. 

Paistis tõepoolest, nagu oleksidki noored haned õppinud elama õhust ja tuulest, sest kui nad mõni 
aeg olid Imnanud, ei kaevanud nad enam nälga. Haneparv oli ikka veel kõrgete mägede kohal ja 
vanad haned hüüdsid kõigi mäetippude nimesid, millest nad mööda lendas.id, et noored õpiksid 
tundma, kuidas neid hüütakse. Aga kui nad olid mõne aja hüüdnud: «See on Porsotjokko, see on Sar- 
jektjokko, see on Sulitelma,» muutusid noored haned uuesti läbematuks. 

«Akka, Akka, Akka!» hüüdsid nad südantlõhestavalt. «Mis on lahti?» küsis juhthani. 
«Meil pote peas nimede jooks enam ruumi,» hüüdsid noored haned. «Meil pole peas nimede jooks 
enam ruumi!» 

«Mida rohkem neid teile pähe jääb, seda rohkem seal ruumi tekib,» vastas juhthani ja jätkas 
kummaliste nimede hõikumist nagu ennegi. 

Poiss mõtles endamisi, et metshanedel oligi aeg lõunasse lennata, sest lund oli tulnud juba nii palju, 
et maa nende all valendas nii kaugele, kui silm seletas. Sedagi ei saanud salata, et viimasel ajal oli 
nende elu orupõhjas olnud kaunis vilets. Vihm, torm ja udu olid järgnenud üksteisele vahetpidamata 
ja kui ilm oligi mõnikord selginenud, oli läinud kohe külmaks. Marjad ja seened, millest poiss oli 
suvel elanud, mädanesid või külmusid ära, nii et tal oli lõpuks tulnud süüa toorest kala ja see oli talle 
väga vastumeelt. Päevad olid muutunud lühikeseks ja pikad õhtud ning hilised hommikud olid 
otsatud ja igavad selle jooks, kes ei olnud võimeline magama kogu selle aja, mis päike loojas püsis. 

Nüüd lõpuks olid hanepoegade tiivad nii suureks kasvanud, et võidi alustada rännakut lõunasse, 
ja poiss oli selle üle nii rõõmus, et naeris ja laulis haneturjal istudes. Aga mitte ainult sellepärast ei 
igatsenud ta Lapimaalt minema, et seal oli pime, külm ja toidu poolest kehv, vaid tal oli selleks ka 
muud põhjust. 

Esimestel Lapimaal veedetud nädalatel polnud ta muidugi vähimatki igatsust tundnud. Talle oli 
paistnud, et ta pole veel kunagi elanud nii kaunil ja toredal maal, ning 

tal polnud mingit muud muret kui kaitsta ennast sääseparvede eest, kes tahtsid teda ära süüa. Isahani 
Martenist tal sumemal seltsi ei olnud, sest suur valge mõtles ainult Siiidsule valvamisele ega läinud 
viimase juurest sammugi eemale. Nils oli hoidunud vana Akka ja kotkas Gorgo lähedusse ning neil 
kolmekesi oli olnud palju lõbusaid tunde. Linnud olid võtnud ta endaga kaasa pikkadele rännakutele. 
Poiss oli seisnud lumise Kebnekajse tipus ja vaadanud allapoole jääliustikele, mis laskusid alla 
mööda järske mäenõlvakuid. Ta üli käinud ka mitmetel teistel kõrgetel mäetippudel, kuhu harva 
satub inimese jalg: Akka oli näidanud talle varjatud orge mägede vahel ja lasknud tal heita pilku 
kaljukoobastesse, kus emahundid kasvaitasid üma poegi. On enesestmõistetav, et Nils tegi tutvust ka 
taltsate põhjapõtradega, kes otsisid suurtes karjades toitu kauni Torne järve kaldail, ning käis põhja 
pool elavaile karudele nende Bergslageni sugulaste poolt tervitusi üle andmas. Kõikjal, kus ta käis, 
üli, maa ilus ja uhke. Ta oli väga rõõmus, et sai seda kõike näha, kuid elada siin püleks ta siiski 


tahtnud. Ta leidis, et Akkal ün õigus, kui ta ütles, et rootslastest uusasunikud võiksid selle maa üsna 
rahule jätta ja loovutada ta karudele, huntidele, põhjapõtradele, metshanedele, tundrakakkudele, 
meltshiirtele ja laplastele, kes olid siin elamiseks loodud. 

Ühel päeval oli Akka viinud ta ühte suurde kaevanduslinna ja seal oli ta leidnud kaevanduseaugu 
juures lebamas plahvatusest vigastatud väikese Matsi. Järgmiste päevade jooksul oli poiss mõelnud 
ainult vaese hanetüdruku Asa abistamisele, aga kui see oli oma isa õnnelikult üles leidnudega 
vajanud temalt enam mingit abi, oli poiss jäänud pädselt kodusesse orgu elama. Sellest ajast peale oli 
ta käinud ringi ja igatsenud päeva, millal saab isahani Marteniga koju tagasi sõita ja jälle inimeseks 
muutuda. Tal üli kange tahtmine saada jälle niisuguseks, et hanetüdruk Asa julgeks temaga .rääkida 
ega lööks tema nina ees ust kinni. 

Jah, ta oli tõesti õnnelik, kui nad nüüd asusid teele lõunasse. Nähes esimest kuusemetsa, viibutas 
ta mütsi ja hüüdis hurraa, samal kombel tervitas ta ka esimest asunikuhütti, esimest kitse, esimest 
kassi ja esimest kana. Ta lendas nüüd üle uhkete koskede ja paremal nägi ta võimsaid mägesid, kuid 
nendega oli ta juba nii harjunud, et ei võt- 

nud peaaegu üldse vaevaks neile pilku heita. Hoopis teine asi oli, kui ta kohe kõrgmägedest ida pool 
silmas Kvickjücki kabelit koos pisikese kirikumõisa ja väikese kirikukülaga. See näis poisile nii ilus, 
et talle tulird pisarad silma. 
Kogu aeg kühtasid nad rändlinde, kes lendasid nüüd palju suuremaris parvedes kui kevadel. 
«Kuhu te lendate, metshaned?» hüüdsid rändlinnud. 
«Kuhu te lendate?» 
«Välismaale nagu teiegi,» küstsid metshaned. «Välismaale nagu teiegi.» 
«Teie pojad ei üska ju veel hästi lennata,» hüüdsid teised. «Nii nõrkade tiibadega ei jõua nad üle 
mere.» 
Ka laplased ja põhjapõdrad tulid mägedest ailla. Nad rändasid kindlas rivis: rongi eesotsas tuli 
laplane, siis kari suurte põdrapullidega eesotsas, siis rida veopõtru, kes kandsid seljas laplaste telke 
ja muud kraami, ning lõpuks seitse-kaheksa inimest. Põhjapõtru nähes laskusid haned madalasse ja 
hüüdsid: 
«Aitäh suve eest! Aitäh suve eest!» 
«Head reisi ja tere tulemast tagasi!» vastasid põdrad. Aga kui hanesid silmasid karud, näitasid nad 
oma poegadele Linde ja mõmisesid: . «Näe, need seal kardavad natukest külma, nii et ei julge 
talveks kojugi jääda!» 
Vanad haned ei jäänud neile vastust võlgu, vaid hüüdsid-oma poegadele: 

«Vaadake neid seal, kes parema meelega lesivad ja magavad pool aastat maha, kui et viitsiksid 
rännata lõunasse!» 

AIl kuusemetsades istusid kössitõmbunult turris ja tusased tedrepojad, kes vaatasid järele kõigile 
neile juubeldamise ja rõõmuga lõunasse lendavatele suurtele linnuparvedele. 
«Milllal tuleb meie kord?» küsisid nad tedreemalt. «Millal tuleb meie kord?» 
«Teie jääte küju isa ja ema juurde,» vastas emateder. 
«Teie jääte koju isa ja ema juurde.» 

Östbergi mäel 


Teisipäeval, 4. oktoobril 


Igaüks, kes on rännanud mägedes, teab, kui. parlju raskusi võib tekitada udu, mis laiali rulludes 


suleb igasuguse väljavaate, nii et kõikjal ümberringi kõrguvaist kauneist kõrgmägedest pole näha 
midagi. Udu kätte võib jääda, isegi suvel, sügisel aga on peaaegu võimatu tema eest pääsieda. Mis 
puutub Nils Holgerssonisse, siis oli ta näinud küllalt ilusat illma, kuni viibis Lapimaal, aga vaevalt 
jõudsid haned hüüdma hakata, et nüüd on nad jõudnud Jämtlandi, kui udu muutus tema ümber nii 
tihedaks, et ta ei näinud enam maad. Ta lendas päev otsa Jämtlandi kohal, ilma et oleks teadnud, kas 
nad on jõudnud mägismaale või tasandikule. 

Vastu õhtut laskusid haned mingile rohelisele väljakule, mis laskus igas suunas allapoole. Sellest 
mõistis poiss, et ta viibib mingi künka tipus, aga ta ei saanud aru, kas see küngas on suur või väike. 
Ta arvas, et nad viibivad asustatud paigas, sest talle näis, nagu kuuleks ta nii inimeste hääli kui ka 
sõidukite müra, kuid ka selles polnud ta päris kindel. 

Ta oleks tahtnud meelsadi hiilida kuhugi. tallu, kuid kartis udus ära eksida ega julgenud teha 
muud kui jääda metshanede juurde. Kõik oli märg ja nõretas veest. Iga kõrrekese, iga väikese 
rohulibrle küljes rippusid tillukesed veepiisad, nii et poiss sai vähimagi liigutuse juures kaela terve 
vihmavalingu. «Ei siin ole suurt paremat midagi kui üleval mäestikuorus,» mõtles ta. 

Kuid siis võttis ta südame rindu ja astus paar sammu. Tema ees hakkas udust ähmaselt paistma 
mingi hoone. See polnud just eriti suur, kuid oli mitmekorruseline. Nils ei suutnud näha hoone 
ülemist otsa. Uks oli kinni ja paistis, et majas kedagi ei ela. Nils taipas, et see'pole miski muu kui 
vaatetorn ja et sealt ei leia ta ei toidupoolist ega sooja. Siiski tõttas ta suurima kiiruga tagasi 
metshanede juurde. 

«Kallis isahani Märten,» palus ta, «võta mind selga ja vii selle torni tippu, mis seal eemal seisab! 
Siin on nii märg, et ma ei saa kuidagi magama jääda, aga seal leian kindlasti mõne kuivema koha, 
kus võiksin pikutada.» 

Isahani Märten oli kohe nõus teda aitama. Ta jättis 

poisi üles tornirõdule ja see magas seal rahulikult; kuni hommikupäike ta äratas. 

Ent kui ta nüüd silmad lahti lõi ja ringi vaatas, ei suutnud ta esialgu mõista, mis ta näeb või kus ta 
viibib. Kord oli ta laadal olnud ühes palaganis, kus kõik seinad olid moodustanud suure pildi, ja 
nüüd oli tal tunne, et seisab jälle sellise suure ümmarguse telgi keskel, millel on uhke punane katus, 
seinad ja põrand aga on maalitud laiaks maastikuks, kus on suuri külasid ja kirikuid, põlde ja rada- 
sid, raudteid ja koguni linn. Peagi märkas ta küll, et see pole sugugi nii, vaid et ta seisab vaatetorni 
tipus, tema kohal on roosa hommikutaevas ja tema ümber tõeline maastik. Kuid ta oli nüüd niivõrd 
harjunud nägema ainult metsikuid paiku, et polnud midagi imestada, kui ta kõike seda asustatud ja 
haritud maad oma siilme ees pidas ainult pildiks. 

Oli ka veel teine põhjus mille pärast poiss polnud uskunud, et see, mis ta näeb, on tõeline, ja see 
tuli sellest, et ükski asi polnud oma õiget ja loomulikku värvi. Vaartetorn, kus ta seisis, oli ehitatud 
mäe otsa, mägi asetses saarel ja saar ise suure järve idakalda lähedal. Kuid see järv polnud hall nagu 
sisemaajärved tavaliselt, vaid suur osa ta pinnast oli niisama roosa kui hommikutaevas ja sügavad 
lahesopid läikisid peaaegu mustalt. Järve kaldad omakorda polnud rohelisied, vaid hoopis 
helekollased, sest neid katsid niidetud põllud ja kolletanud lehtpuumetsad. Kollase ümber tõusis 
okaspuumetsa lai mustjas vööt. Võibolla tuli see seltlest, et lehtpuumets oli muutunud heledaks, kuid 
poisi arvates polnud okaspuumets kunagi paistnud nii tumedana kui sel hommikul. Musta vöödi taga 
kerkisid idas sinavad künkarl, kuid piki kogu läänepoolset silmapiiri kulges suur helendav kaar 
sakilisi mitmekujulisi mägesid, mis olid nii ilusat, pehmet ja säravat värvi, et poiss ei osanud seda 
pidada punaseks, valgeks ega ka siniseks. Sel värvil polnud nime. 

Kuid poiss pööras pilgu mägedelt ja okaspuumetsalt ära, et näha paremini lähemat ümbrust. Järve 
ümber silmas ta kesk kollast riba üht punast küla ja valget kirikut teise kõrval ning otse idas, saart 
maismaast lahutava kiltsa väina ääres nägi ta linna. See seisis üsna järve kaldal, t,ema taga kõrgus 


mägi, mis teda varjas, ja ümberkaudu nägi ta jõukat ning tihedasti asustatud maakohta. 

«See linn on osanud valida endale hea asukoha,» mõtles poiss. «Ei tea, mis ta nimi peaks olema?» 

Kuid samal hetkel ta võpatas ja vaatas ringi. Ta oli olnud nii ametis ringivahtimisega, et polnud 
märganud külastajate tulekut vaatetorni. 

Inimesed jooksid nüüd väledalt trepist üles. Poiss jõudis hädavaevalt endale pelgupaiga leida ja 
sinna peitu pugeda, enne kui nad üles jõudsid. 

Need olid jalgsimatkal viibivad noored. Nad rääkisid omavahel, et on rännanud läbi terve 
Jämtlandi. Nad olid rõõmsad, et olid jõudnud Östersundi just eelmisel õhtul, nii et said sel selgel 
hommikul nautida suurepärast vaadet Frösö saarel asetsevalt Östbergi mäelt. Siit oli näha enam kui 
kahekümne miili kaugusele igas suunas, nii et nad võisid enne kojusõitu heita veel viimase pilgu 
kogu oma armsale Jämtlandile. Nad näitasid üksteisele kõiki järve ümber asetsevaid kirikuid. 

«Seal all on Sunne,» ütlesid nad, «ja see seal on Marby, seall eemal aga Hallen. See, mis paistab 
otse põhjast, on Rödö kirik ja otse meie all on Frösö kirik.» 

Siis hakkasid nad rääkima mägedest. Kõik olid nõus, et lähimad mäed on Oviksfjälli mäed. Kuid 
edasi nad ei teadnud, missugune võiks ana Klövsjöfjäll, missugune Anariisfjäll ja kus on Västerfjäll, 
Almasaberg ning Areskutan. 

Selle arutlemise ajal võttis üks neiu välja kaardi, laotas selle põlvedele laiali ja hakkas uurima. 
Akki lõi ta pilgu üles. 

«Kui ma niimoodi kaardilt Jämtlandi vaatan,.» utles ta, «siis leian ma, et ta on suure uhke mäe 
taoline. Ma ootan alati, et keegi jutustaks loo sellest, kuidas Jämtland kunagi on seisnud ja osutanud 
oma tipuga taevasse.» 

«See oleks siis küll pidanud olema alles mägi!» ütles keegi teine ja näeris netu üle. 

«Jah, ja sellepärast ta vist ümber kukkuski. Aga vaadake ise, kas see pole siis tõeline laia jalami ja 
terava tipuga kõrgmägi!» 

«Sihukesele mägismaale sobib hästi olla ka ise mäe kujuga,» ütleb üks turistidest. «Aga kuigi ma 
olen kuulnud. Jämtlandist teisi muistendeid, pole ma kunagi. . .» 

«Oled sa kuulnud muistendeid Jämtlandi kohta?» hüudis tütariaps ega lasknud teda lõpuni 
rääkidagi. «Siis jutusta 

otsekohe. Selleks ei saagi olla enam paremat kohta kui siin üleval, kust on näha kogu maakond.» 
Kõik ülejäänud toetasid teda ja nende kaaslane ei lasknud enmrslt kaua paluda, vaid tegi kohe 
alguse. 


Muistend Jämtlandist 


Vanasti, kui Jämtlandis veel hiiglasi elas, seisnud kord üks vana mägihiid oma maja ees ja 
sugenud hobuseid. Seda tehes pannud ta äkki tähele, et hobused hakkavad hirmu pärast värisema. 

«Mis teiega on, hobused?» küsis hiid ja vaatas ringi, et jõuda selgusele, mis oli loomadele hirmu 
pea'le ajanud. Ta ei silmanud läheduses ei karusid ega hunte. Ainus, mida ta märkas, oli see, et keegi 
rändur, küll kaugeltki mitte nii suur ja vägev kui tema ise, kuid siiski üsna suurt kasvu ja ilmselt 
tugev, ronis parajasti üles mööda teerada, mis viis tema mägionni juurde. 
Vaevalt oli vana mägihiid rändurit silmanud, kui temagi hakkas kogu kehast värisema nagu ta 
hobused. Ta jättis oma töö pooleli ja tõttas elutuppa hiidnaise juurde, kes ketras koonlast takku. 
«Mis on lahti?» küsis naine. «Sa oled näost valge kui lina.» 


«Miks ei peaks ma näoslt valge olema?» ütles hiid. «Teed mööda tuleb keegi rändur, kes on niisama 

kindlasti Asa- Tor 1 kui sina oled minu naine.» 

«See on küll soovimatu külaltne,» sõnas hiidnaine. «Kas sa ei saaks ta silmanägemist nii segada, et 

ta peaks kogu talu kaljupangaks ja läheks meie uksest mööda?» 

«On juba hilja seda nõidust kasutada,» kostis hiid. «Ma kuulen teda väravat avavat ja õuele astuvat.» 
«Siis annan ma sulle nõu: peida ennast ära ja lase mul üksipäini teda vastu võtta,» ütles hiidnaine 

kiiresti. «Ma katsun asja nõnda korraldada, et ta niipea meid enam vaatama ei tuleks.» 

See ettepanek näis hiiule üle ootuste hea. Ta läks tagakambrisse, naine aga jäi peretuppa 

naistepingile istuma ja ketras rahulikult edasi, nagu ei aimaks ta mingit ohtu. 

Tuleb tähendada, et tol ajal oli Jämtland hoopis teist 


1 Asa-Tor - muistne skandinaavia jumal. 

sugune kui meie päevil. Kogu maakond oli üksainus lame mäerind, nii paljas, et seal ei kasvanud 
isegi kuusemetsa. Ei seal olnud järvle, jõge ega põllu pinda, millele sahk oleks peale hakanud. Isegi 
neid mägesid ja kaljurahne, mis nüüd on üle kogu maakonna laiali pillatud; polnud siin tol ajal 
olemas, vaid nad kõik seisid reas kaugel läänes. Inimesed ei saanud tervel sellel suurel maa-alal 
elada, hiiud aga tundsid ennast siin seda paremini. See maa polnud nähtavasti mitte vastu nende 
tahtmist ja ilma nende kaasabita nii tühi ja külalislahkusetu, ning küllap mägihiiul oli kaaluvaid 
põhjusi hirmu tunda, kui ta nägi Asa-Tori oma majale lähenemas. Ta teadis, et jumalad ei salli neid, 
kes levitavad enda ümber külma, pimedust ja tühjust ning takistavad maad muutumast jõukaks ja 
viljakandvaks ning ehtimast ennast inimelamutega. 

Hiidnaisel ei tulnudki kaua oodata, kui õuelt kostsid kindlad sammud ja sama rändur, keda hiid oli 
teerajal silmanud, lükkas ukse lahti ning astus tuppa. Võõras ei jäänud ukse juurde seisma nagu 
teekäijad tavaliselt, vaid läks otse naise poole, kes istus üle toa otsaseina juures. Kuid rändur ei 
jõudnud kuidagi edasi ja kui ta tükk aega oli sammunud, oli ta ukse juurest ainult naltuke maad edasi 
jõudnud ja toa keskel asetsevast koldest veel kaugel. Ta võttis pikemad sammud, aga kui ta veel 
mõnda aega oli käinud, näis talle, nagu oleksid nii tulease kui ka hiidnaine temast kaugemal kui siis, 
kui ta alles, tuppa astus. Tare polnud talle algul eriti suur paistnud. Alles siis sai ta toa suurusest aru, 
kui ta viimaks tuleaseme juurde jõudes tundis ennast nii väsinuna, et pidi kepile toetuma. Kui 
hiidnaine märkas, et võõras on seisma jäänud, pani ta koonla käest, tõusis pingilt püsti ja oli mõne 
sammuga tema juures. 

«Meie hiiud armastame suuri maju,» sõnas ta, «ja mu mees kaebab ikka, et meil on siin kitsas. 
Aga ma saan aru, et sellel, kes ei saa astuda suurema sammuga kui sina, on raske üle hiiutoa minna. 
Ütle nüüd, kes sa oled ja mis sa hiidude juurest otsid?» 

Näis, nagu oleks teekäija tahtnud talle ägedalt vastata, kuid kindlasti polnud tal tahtmist naisega 
tüli alustada ja ta sõnas päris rahulikult: 

«Mu nimi on Kõvakäsi ja ma olen vägilane, kes on nii mõndagi läbi teinud. Viimati istusin aga 
juba aasta; aega kodus paigal ja hakkasin arvama, et minu jaoks enam min- 

git tegevust ei leidugi, kui kuulsin inimesi rääkivat, et teie, hiiud, peate seda maakohta siin nii 
halvasti korras, et keegi teine peale teie endi ei saa siin elada. Tulin siis peremehega selle asja pärast 
rääkima ja küsima, kas ta ei tahaks siin paremat korda majja seada.» 

«Peremees läks jahile,» ütles hiidnaine, «ja küllap ta vastab su küsimustele ise, kui koju tuleb. Aga 
ma tahaksin sulle öelda, et see, kes mägihiiule sihukesi küsimusi tahab esitada, peaks olema küll 
suurem mees kui sina. Sinu aule oleks kindlasti parem, kui läheksid kohe ilma hiidu nägemata oma 


teed.» 
«Ei, kui ma kord juba siia olen tulnud, ootan ma ta ikkagi ära,» lausus Kõvakäsi. 
«Andsin sulle nii head nõu kui oskasin,» sõnas perenaine. «Eks sa tee, nagu heaks arvad. Istu siia 
pingile, ma toon sulle pika tee peale lonksu juua!» 
Naine võttis nüüd hiiglasuure mõdusarve ja läks kaugemasse. toanurka, kus seisis mõduvaat. See ei 
tundunud võõrale just eriti suur, aga kui naine prundi eest võttis, tormas mõdu sarve niisuguse 
kohinaga, nagu oleks tuppa tulnud terve kosk. Peagi sai sarv täis ja perenaine tahtis vaadile prunti 
uuesti ette lükata. Kuid see ei läinud tal korda. Mõdu voolas tugeva joana vaadist välja, lõi prundi 
naise käest maha ja valgus mööda põrandat laiali. Hiidnaine katsus prunti veel kord ette panna, kuid 
seegi kord ei õnnestunud tal see. Siis kutsus ta võõrast appi: 

«Näed, Kõvakäsi, mõdu jookseb mul käest maha. Tule siia ja pane vaadile prunt ette!» 

Küläline ruttas talle kohe appi. Ta võttis prundi ja püüdis seda vaadille ette suruda, kuid mõdu 
lükkas prundi uuesti välja, viskas selle kaugele eemale ja voolas ikka põrandaile. 

Kõvakäsi püüdis ikka ja uuesti, kuig ka temal ei tahtnud s.ee kuidagi õnnestuda ja ta viskas prundi 
käest. Kogu põrand oli nüüd mõdu täis ja et toas edasi olla saaks, hakkas .võõras tegema põrandasse 
sügavaid vagusid, mida mööda mõdu saaks voolata. Ta tegi kõvasse kaljupinda mõdu jaoks renne, 
nagu lapsed neid kevaditi liivasse lumevee jao.ks teevad ja siin-seal uuristas ta jalaga põrandasse 
sügavaid auke, kuhu vedelik võiks koguneda. Kogu selle aja seisis hiidnaine vaikselt ja kui külaline 
tema poole üles oleks vaadanud, poleks talle märkamatuks 

jäänud, et see hämmastuse ja hirmuga ta tööd jälgis. Ent kui ta valmis sai, lausus naine pikava 
häälega: 

«Tänan. sind, Kõvakäsi. Ma näen, et sa teed nii hästi kui suudad. Muidu aitab peremees ise mul 
prunti ette panna. Aga muidugi ei saa ma nõuda, et kõigil oleks niisama palju rammu kui temal. Et 
sul aga seda pole, siis paistab mulle, et oleks parem, kui sa kohe oma teed läheksid.» 

«Enne ei lähe ma kuhugi, kui olen oma asja ära rääkinud,» sõnas võõras, kuid oli seejuures üsna 
häbelik ja löödud. . 

«Istu siia pingi peale,» ütles naine. «Ma panen paja tulele ja keedan sulle putru!» 

Perenaine tegigi, nagu ütles. Aga kui puder oli juba peaaegu valmis, pöördus ta külalise poole: 
«Näe, jahu on lõpukorral ja puder ei saa küllalt paks. Kas sa jõuaksid paar korda keerata seda 
käsikivi, mis seal - sinu kõrval on? Terad on juba kivide vahel. Aga sa pead kõigest jõust pingutama, 
sest kivi käib üsna raskelt.» 

Külaline ei lasknud ennast pikalt paluda, vaid katsus käsikivi ringi ajada. See ei paistnud eriti suur 
olevatki, aga kui ta pidemest kinni haaras ja katsus kivi ringi ajada, oli see nii raske, et ei tahtnud 
kuidagi paigast nihkuda. Tal tuli kogu jõud mängu panna, aga sellest.hoolimata ei suutnud ta kivi 
rohkem kui ühe korra ringi ajada. 

Hiidnaine vaatas jahmunult ja vaikides tema tööd pealt. Aga kui külaline käsikivi juurest ära tuli, 
ütles naine: 

«Mu mees aitab mind küll paremini,. kui käsikivi ei taha ringi käia. Aga keegi ei või nõuda, et sa 
teeksid rohkem, kui sul jõudu on. Kas sa ei näe nüüd isegi, et sulle oleks kõige parem hoiduda 
kohtumast mehega, kes võib selle käsikiviga jahvatada nii palju kui tahab?» 

«Ma arvan siiski, et ootan ta ära,» lausus Kõvakäsi õige vaikselt. ja alandlikult. 

«Istu siis rahulikult sinna pingi peale, kuid ma teen sulle hea aseme,» sõnas hiidnaine, «sest küllap 
tuleb sul ööseks siia jääda!» 

Ta tegi aseme hulgast sulgkottidest ja patjadest ning soovis külalisele head und. 

«Ma kardan, et ase on sulle veidi kõva,» lausus ta, «aga minu mees magab igal ööl sihukesel 
asemel.» 
Kui nüüd Kõvakäsi katsus ennast asemel välja sirutada, 

tundis ta enda all nii palju muhke ja konaraid, et magamisesit ei saanud juttugi olla. Ta katsus ennast 
asemel keerata ja pöörata, kuid ei suutnud leida parajat asendit. Siis loopis ta voodiriided laiali, ühe 
koti siia ja teise padja sinna, ning magas seejärel rahulikult hommikuni. 

Ent kui päike hakkas läbi unkaaugu sisse paistma, tõusis ta üles ja lahkus hiidude elamust. Ta läks 
üle õue, astus väravast välja ja tõmbas selle enda järel kinni. Korraga seisis tema kõrval hiidnaine. 

«Ma näen, Kõvakäsi, et sa kavatsed oma teed minna,» ütles ta. «See on sulle muidugi ka kõige 
parem.» 

«Kui sinu mees suudab magada sellisel asemel, nagu sa täna öösel mulle valmistasid,» sõnas 
Kõvakäsi pahuralt, «siis ei taha ma temaga kokku saada. Ta peab olema raudne mees, kellest keegi 
Jagu ei saa.» 

Hiidnaine toetus aiaväravale. 

«Et sa nüüd minu õuelt juba läinud oled, Kõvakäsi,» ütles ta, «siis tahan ma sulle öelda, et su käik 
siia hiidude juurde polnudki nii haletsusväärne, nagu sa ise näid arvavat. Polnud ime, et teekond üle 
toa näis sulle pikk olevat, sest sa rändasid üle kogu selle mägismaa, mille nimi on Jämtland. Ei ole 
sedagi imestada, et sul oli raske vaadile prunii ette panna, sest sealt voolas sulle vastu kogu see vesi, 
mis kihutab lume sulades mägedest alla. Ja kui sa vett üle meie toapõranda juhtisid, siis tegid sa 
sinna vagusid ja auke, millest nüüd on saanud jõed ja järved. Kui sa käsikivi ühe tiiru ringi ajasid, 
polnud see sugugi väike jõuproov, sest kivide vahel polnud mitte viljaterad, vaid paas ja kiltkivi ning 
üheainsa tiiruga jahvatasid sa nii palju, et kogu mägismaa on nüüd kaetud hea ja viljakandva- 
mullaga. Ka see ei pane mind imestama, et sa ei suutnud magada asemel, mille ma sulle tegin, sest 
ma tegin, selle suurtest nukilistest mäetippudest. Sa loopisid need laiali üle poole maakonna ja selle 
eest on inimesed sulle võib-olla vähem tänulikud kui kõige muu eest, mis sa tegid. Ma soovin sulle 
nüüd head teed ja luban, et me kolime koos mehega siit niisugusesse paika, kuhu sa nii hõlpsasti 
meid vaatama ei pääse.» 

Kõike seda kuulas rändur järjest kasvava vihaga ja kui hiidnaine lõpetas, haaras ta vasara, mida ta 
vöö vahel kandis. Aga enne kui ta seda veel tõstagi jõudis, oli naine kadunud ja seal, kus oli seisnud 
hiidude talu, paistis ainult hall kaljusein. Kuid alles olid jäänud võimsad jõed ja jär- 

ved mägismaal, mis rändur oli rajanud, ja viljakandev pinnas, mille ta oli jahvatanud. Alles olid ka 
toredad mäed, mis annavadki Jämtlandile tema ilu ja millest igaüks, kes siin käib, ammutab jõudu, 
tervist, rõõmu, julgust ja elutahet, nii et ükski Asa- Tori vägitegudest ei võinud olla üllam kui 
mägede laialipillutamine. 


XLVII HÄRJEDALENI MUISTENDID 


Teisipäeval, 4. oktoobril 


Poiss hakkas juba rahutust tundma, et matkajad jäävad nii kauaks vaatetorni. Isahani Marten ei 
saanud teda siit ära viima tulla, kuni nad tomnis viibisid, ja Nils teadis, et metshanedel on teekonna 
jätkamisega kiire. Jutustuse ajal oli ta arvanud kuulvat hanekisa ja tugevaid tiivalööke, nagu oleksid 
metshaned minema lennanud. Kuid ta ei julgenud pakanivõre juurde vaatama minna, kuidas lood on. 

Kui turistid olid viimaks ometi läinud ja poiss võis oma peiduurkast välja ronida, ei näinud ta all 
maa peal enam ühtki metshane ja ka isahani Marten ei tulnud talle järele. 


Nils hüüdis nii kõvasti kui suutis: «Kus sa oled? Mina olen siin!» Teekaaslased aga ei ilmunud 
nähtavale. Ta ei uskunud hetkekski, et nad oleksid ta maha jätnud, kuid kartis, et nendega võis olla 
juhtunud mingi. õnnetus, ja mõtles parajasti, mis ta peaks nende leidmiseks ette võtma, kui ta kõrval 
maandus ronk Bataki. 

Poiss polnud kunagi aimanud, et ütleb Batakile nii rõõmsalt tere tulemast, nagu ta seda nüüd tegi. 
«Armas Bataki,» sõnas ta. «Küll on hea, et sa siia tulid! Ehk tead sina, mis on juhtunud isahani 
Marteoi ja mets hanedega?» 

«Just nendelt ma sõnumeid toongi,» vastas ronk. «Akka märkas, et siin mäe otsas luusis ringi üks 
Jahimees, seepärast ei julgenud ta sind ootama jääda, vaid lendas ees minema. Roni nüüd mulle selga 
ja natukese aja pärast oled sa oma sõprade juures.» 

Poiss ronis kiiruga ronga turJale ja küllap Bataki oleks hanedele varsti järele jõudnud, kui udu 
poleks teda selles 

takistanud. Hommikupäike oli udu just nagu uuesti ellu äratanud. Väikesed kerged uduloorid tõusid 
korraga järvest, põldudelt ja metsast. Nad muutusid imekiiresti suuremaks ja tihedamaks ning peagi 
kattis maapinda valge hõljuv udulinik. 

Bataki lendas ülalpool udu selges õhus ja heledas päikesepaistes, kuid metshaned jätkasid oma 
teekonda arvatavasti all udumassides. Neid oli võimatu näha. Poiss ja ronk hüüdsid ning karjusid, 
kuid ei saanud ühtki vastust. 

«Näe, kus on alles äpardus,» ütles Bataki lõpuks. «Aga me teame ju, et nad lendavad lõunasse, ja 
niipea kui ilm selgib, leian ma nad üles.» 

Poiss oli väga mures, et peab olema isahani Martenist lahus just praegu, mil nad teel viibivad, ja 
suur valge võib igasugusesse hädaohtu sattuda. Aga kui ta oli paar tundi niimoodi istunud ja 
muretsenud, ütles ta iseendale, et veel pole ju mingit õnnetust juhtunud ja seepärast pole ka põhjust 
head tuju kaotada. 

Samal hetkel kuulis ta all maa peal kukke kiremas ning kohe kummardus ta üle ronga selja ja hüüdis: 


«Mis maa see on, millest ma üle lendan? Mis maa see on, millest ma üle lendan?» 
«See on Härjedalen, Härjedalen, Härjedalen 1,» kires kukk. 

. «Kuidas ta seal all välja näeb?» küsis poiss. 

«Mäed läänes, mets idas, lal jõeorg üle kogu maa,» kostis kukk. 

«Aitäh hea seletuse eest!» hüüdis poiss. 

Kui nad olid veel mõne aja lennanud, kuulis poiss all udus varest kraaksumas. 
«Mis inimesed siin maal elavad?» hüüdis Nils. 

«Tore ja tubli talurahvas,» vastas vares, «tore ja tubli talurahvas!» 

«Mis nad teevad?» päris poiss. «Mis nad teevad?» 

«Peavad karja ja raiuvad metsa,» kraaksus vares. 

«Aitäh hea seletuse eest!» hüüdis poiss. 

Veidi maad edasi kuulis ta, kuidas keegi inimene all udus trallitas ja laulis. 
«Kas siin maal on ka mõni suur linn?» küsis poiss. 

«Mis, mis... Kes seal hüüab?» küsis inimene vastu. 


1 Härjedalen - maakond Põhja-Rootsis, kõige hõredamalt asustatud paikkond kogu maal. 

«Kas siin maal on ka mõni linn?» kordas poiss: 
«Ma tahan teada, kes seal hüüab!» hõikas inimene. 


«Oleksin võinud ette arvata, et ma inimese käest küsides targemaks ei saa!» hüüdis poiss vastu.. 
Pärast seda ei läinud enam kuigi palju aega, kui udu hajus niisama kiiresti, nagu oli ilmunud, ja 
nüüd nägi poiss, et Bataki lendab laia jõeoru kohal. See oli ilus kõrgete mägedega maa nagu 
Jämtlandki, kuid mägede jalamil polnud siin suuri külasid ega viljakandvaid põlde. Külad asetsesid 
üksteisest kaugel ja põllud olid väikesed. Bataki lendas piki jõge lõunasse, kuni nad jõudsid mingi 
küla juurde. Seal maandus ta kõrrepõllule ja laskis poisil = seljast maha ronida. 
«Siin kasvas suvel vili,» ütles Bataki. «Vaata ringi, ehk leiad midagi söödavat!» 
Poiss kuulas ronga nõuannet ja vähe aja pärast leidiski ta viljapea. Sel ajal, kui ta viljateri välja 
urgitses ja sõi, alustas Bataki temaga juttu. 
«Kas sa näed seda suurt uhket mäge, mis seisab seal otse lõunas?» küsis ta. 
«Jah, ma näen teda kogu aeg,» vastas poiss. 
«Selle nimi on Sonfjäll,» jätkas ronk, «ja usu mind, seal oli ennevanasti palju hunte.» 
«Küllap see oli neile heaks varjupaigaks,» nõustus poiss. 
«Inimesed, kes siin all orus elasid, on mõnigi kord nendega hädas olnud,» sõnas Bataki. 
«Võib-olla tuleb sulle meelde mõni hea hundilugu, mida sa mulle jutustada võiksid?» küsis poiss. 


«Ma olen kuulnud üht lugu sellest, et kunagi ammu tulnud Sonfjälli hundid kallale ühele mehele, kes 
olnud väljas puuastjaid müümas,» alustas Bataki. «See mees oli pärit Hede külast, mis on siit mitu 
miili ülesjõge. Oli talv ja hundid hakkasid teda taga ajama, kui ta sõitis mööda Ljusnani jõe jääd. 
Hunte võis olla üheksa või kümme tükki ja hedelasel oli kehv hobune, nii et tal polnud suurt lootust 
pääseda. 

Kui mees kuulis huntide ulgumist ja nägi, missugune suur hundikari teda taga ajab, läks ta 
hirmupärast päris segaseks ega taibanud, et ta peaks koorma kergendamiseks pütid, tõrred ja toobrid 
reelt maha loopima. Ta andis aiva hobusele piitsa ja see kihutas mis suutis, kuid peagi märkas mees, 
et hundid jõuavad lähemale. Jõekal- 

lastel ühtki elamut ei olnud ja lähima taluni jäi paar miili, Mees ei osanud arvata iilluud, kui et ta 
viimne tunnike on tulnud, ja hirm võttis ta päris kangeks. 

Kui ta seal niimoodi hirmust halvatuna rees istus, nägi ta äkki kedagi liigutavat kuuseokste vahel, 
mis olid tee tähistamiseks lumme torgatud. Ja kui ta ära tundis, kes sealt läheb, tundus talle, et hirm, 
mis teda rõhus, muutus veel mitu korda suuremaks kui enne. 

Mitte hundid ei tulnud talle vastu, vaid vana vaene eideke. Eidekest hüüti Finn-Maliniks ja ta uitas 
tavaliselt mööda teid ja radu ringi. Ta oli pisut lombakas ja küürakas, nii et mees tundis ta juba 
kaugelt ära. 

Eideke kõmpis huntidele otse vastu. Küllap regi varjas hunte tema eest ja hedelane taipas 
otsekohe, et kui ta sõidab eidekesest ilma teda hoiatamata mööda, satub see otse huntide lõugade 
vahele ning selle ajaga, kuni need eidekest lõhki kisuvad, võib ta ise minema pääseda. 

Eideke astus kepile toetudes aeglaselt edasi. Oli selge, et ta on kadunud, kui külamees teda ei aita. 
Aga ka siis, kui ta peatuks ja eide reele võtaks, poleks sugugi kindel, et vanainimene on sellega 
päästetud. Kui ta eide reele võtab, siis on tõenäoline, et hundid jõuavad neile järele ja murravad nii 
tema enda, eide kui ka hobuse. Mees mõtles, kas poleks õigem ohverdada üks elu selleks, et päästa 
kaks ülejäänut. 

See kõik oli talle selge samal hetkel, mil ta eidekest pägi. Ja mitte üksnes see, vaid ta jõudis 
mõelda ka sellele, mis temast saab, kui südametunnistus teda pärast piinama hakkab, et ta vanakese 
abist ilma jättis, või kui rahvas teada saab, et ta oli eidekest kohanud ja selle abita maha jätnud. 

See oli raske kiusatus, millesse ta oli sattunud. «Oleks palju parem, kui ma teda üldse poleks 
näinud,» arvas ta endamisi. 

Samal hetkel hakkasid hundid metsikult ulguma. 


Hobune võpatas, tõmbas otsekui perutades rege ja kihutas kerjuseidest mööda. Ka eideke oli 
huntide ulgumist kuulnud ja temast mööda sõites nägi Hede mees, et eideke teab juba, mis tal ees 
seisab. Eideke seisis liikumatult, suu karjatuseks pärani ja käed abi otsides õieli, kuid ta polnud ei 
appi hüüdnud ega ka rekke hüpata katsunud. Ta oli otsekui soolasambaks muutunud. «Küllap mina 
ta ära 

kohutasin, kui ma nagu mõni troll temast mööda kihutasin,» mõtles külamees. 

Nüüd, mil ta oli kindel, et pääseb, püüdis ta eridaga rahul olla. Kuid samal hetkel hakkas tal 
rinnus midagi pakitsema ja valu tegema. Kunagi varem polnud ta midagi autut teinud ja nüüd tundus 
talle, et kogu. ta elu on rikutud. «Ei, olgu mis on,» ütles ta ja pidas hobuse kinni, «aga ma ei saa teda 
hallvattidega üksi jätta.» 

Suure vaevaga hakkas ta hobust ümber keerama, aga viimaks läks see siiski korda ja ta sõitis 
kiiresti eidekese juurde. 

«Tule ruttu rekke!» ütles ta kurjalt, sest ta oli iseenda peale pahane, et polnud vanaeite saatuse 
hooleks d,ätnud. «Sa võiksid mõnikord ka kodus istuda, va nõid!» pahandas ta. «Nüüd saame veel 
Must ja mina kah sinu pärast otsa!» 

Eideke ei kostnud sõnagi, kuid külamees oli niisuguses meeleolus, et ei saanud teda rahule jätta. 

«Hobune on täna juba viis miili maha käinud,» ütles ta, «ja sa võid ise taibata, et ta on varsti 
väsinud, pealegi ei läinud regi sellest kergemaks, et sa peale tulid.» 

Reejalased krigisesid vastu jääd, kuid sellest hoolimata kuulis mees huntide lõõtsutamist ja 
mõistis, et nüüd on kriimsilmad neile järele jõudnud. 

«Nüüd on meil ots peal,» ütles ta. «Ei sulle ega -mulle polnud sellest suurt abi, et ma sind päästa 
püüdsin, Finn Malin.» 

Siiamaani oli eideke olnud vait nagu inimene; kes on harjunud sõimu vastu võtma. Nüüd lausus ta 
paar sõna. 

«Ma ei mõista, miks sa astjaid maha ei viska ja: rege kergemaks ei tee. Sa võid ju homme siia 
tagasi tulla ja nad üles korjata.» 

Hedelane mõistis, et see on tark nõu, ja imestas ainult. et ta ise sellele polnud tulnud. Ta jättis 
ohjad eide hooleks, päästis valla köie, mis hoidis astjaid, ja tõukas nõud reelt maha. Kriimsilmad 
olid juba päris ree juures. Kuid nüüd peatusid nad, et uurida seda, mis oli jääle tõugatud. ja teelised 
said jälle väikese edumaa. 

«Kui see kah ei aita, siis ma annan ennast muidugi ise huntide kätte, et sina minema pääseksid,» 
ütles eit. 

Parajasti sel ajal, kui eit neid sõnu lausus, kangutas külamees üht suurt ja rasket õlleastjat reelt maha. 
Akit- 

selt ta peatus, otsekui kõhkleks tla astjat maha ltükata. Tegelikult aga mõlkusid ta mõtted hoopis mujal. 
«Hobune ja mees, kellel pole kummalgi midagi viga, ei saa ometi lasta huntidel enda pärast üht vana 
naist nahka panna,» mõtles ta. «Siin peab leiduma mingi pääsetee. Kindlasti on see olemas. Viga on 
ainult selles, et ma teda kuidagi kätte ei oska leida.» 

Ta hakkas uuesti õlleastjat reelt maha kangutama. kuid jättis töö pooleli ja pahvatas naerma. 

Eit vaatas talle kohkunult otsa ja mõtles, et mees on vist peast segaseks läinud, kuid külamees 
naeris iseenda üle, et ta oli kogu aeg nii rumal olnud. Kõige lihtsam asi maailmas oli neid kõiki 
kolmekesi päästa. Ta ei suutnud mõista, kuidas ta varem selle peale polnud tulnud. 

«Kuula nüüd, Malin, mis ma sulle ütlen!» sõnas ta. «See on sinust tubli, et sa tahad ennast ise 
huntide kätte heita. Aga sul ei tarvitse seda teha, sest ma tean nüüd, kuidas me kõik kolmekesi 
pääseme, ilma et kellegi elu hädaohtu satuks. Pea nüüd meeles, et mis ma ka teeksin, sina istud 


rahulikult rees edasi ja sõidad alla Linsälli külasse! Seal ajad sa inimesed üles ja ütled, et ma olen 
üksipäini kümne kriimsilma vastu siin jää peal väljas ning palud neid mulle appi tulla.» 

Nüüd ootas mees, kuni hundid olid jõudnud üsna ree juurde. Siis lükkas ta suure astja reelt maha, 
hüppas ise järele ja ronis astja alla. 

See oli tohutu suur astja. Ta oli tehtud nii suur seepärast, et sinna mahuks terve tegu jõuluõlut. 
Hundid kargasid astja najale püsti, närisid toobrivitsu ja katsusid astjat ümber lükata. Kuid see oli 
liiga raske ja seisis kindlalt paigal. Hundid ei saanud kätte astja all peidus olevat meest. 

Külamees teadis, et tal ei ole mingit ohtu, ta lesis astja all ja naeris huntide üle. Kuid veidi aja 
pärast jäi ta tõstseks. «Kui ma nüüd veel kunagi peaksin kitsikusse sattuma,» mõtles ta, «siis tuletan 
meelde seda õlleastjat. Ma pean siis meeles, et ei ole tarvis teha ülekohut endale ega teistele. Alati on 
olemas mingi kolmas pääsetee, kui ainult suudad selle leida!» 

Nende sõnadega lõpetas Bataki oma jutustuse. Kuid poiss oli juba märganud, et ronk ei räägi 
kunagi midagi ilma tagamõtteta, ja mida kauem ta ronga juttu kuulas, seda mõtlikumaks ta jäi. 

«Ma mõtlen praegu, milleks sa mulle seda: lugu rääkisid,» lausus poiss. 
«See tuli mulle lihtsalt meelde, kui ma siin seisin ja Sonfjälli mäge vaatasin,» vastas ronk. 

Nüüd jätkasid nad teekonda mööda Ljuspani jõge allapoole ja jõudsid mõne aja pärast Kolsätti 
küla juurde, mis asetseb päris Hälsinglandi piiri ääres. Siin maandus ronk ühe väikese madala 
osmiku lähedal. Sel polnud ainsatki akent, oli vaid üks luuk. Korstnast tõusis suitsu ja sädemeid ning 
majast kostis tugevaid vasaralööke. 

«Kui ma vaatan seda sepikoda,» sõnas ronk, «tuleb mulle meelde, et vanasti elasid Härjedafenis ja 
eriti siin külas nii head sepad, et neile polnud võrdseid kogu Rootsis.» 

«Võib-olla tuleb sul ka nende kohta mõni lugu meelde, mida sa mulle jutustada tahaksid?» küsis 
poiss. 

«Jah, ma mäletan küll üht lugu Härjedaleni sepast,» ütles Bataki, «kes kutsus endaga 
naelatagumises võistlema kaks teist meisterseppa - ühe Dalamnast ja teise Värmlandist. Väljakutse 
võeti vastu ja kõik kolm seppa said kokku siin Kolsätis. Dalarna sepp tegi algust. Ta tagus valmis 
tosina naelu, nii siledaid ja teravaid, et paremaid ei oskaks keegi teha. Tema järel tuli kord 
Värmlandi sepa kätte. Ka see tagus valmis tosina suurepäraseid naelu, pealegi tegi ta seda poole 
lühema ajaga kui Dalarna mees. Kui vahekohtunikud seda nägid, ütlesid nad Härjedaleni sepale, et 
tal ei tasu proovidagi, sest paremini kui Dalarna sepp või kiiremini kui Värmlandi mees ta niikuinii 
naelu valmis taguda ei jõua. 

«Ei ma taha alla anda. Peab ju olema veel mõni viis, millega silma paista,» ütles Härjedaleni 
mees. 

Ta pani raua alasile, ilma et oleks seda enne ääsil kuu.maks ajanud, tagus rauatüki tuliseks ja tegi 
ühe naela teise järel sütt või lõõtsa tarvitamata. Keegi polnud veel näinud ühtki seppa nii osavalt 
vasarat käsitsemas ja Härjedaleni sepp kuulutati kõige parem.aks sepaks kogu Rootsis.» 

Nende sõnadega jäi Bataki vait, kuid poiss muutus nüüd veelgi mõtlikumaks. 
«Huvitav, mis mõttega sa mulle seda jutustasid,» lau:sus ta. 
«See lugu tuli mulle meelde, kui ma nägin seda vana sepikoda,» vastas Bataki üsna ükskõikselt. 

Mõlemad rändurid tõusid uuesti õhku ja ronk viis Nilsi lõunasse, Lillhärdali kihelkonda, mis on 
vastu Dalarna maakonda. Seal laskus ta metsastunud künkale mäeseljaku kõige kõrgemas tipus. 
«Kas sa tead ka, mis küngas see on, kus sa seisad?» küsis Bataki. 
Poiss pidi tunnistama, et ta seda ei tea. 
«Nojah, see on kalmuküngas,» sõnas Bataki. «Ta on kokku kantud mehe hauale, kelle nimi oli 


Härjulf ja kes asus esimesena Härdedalenisse elama ning hakkas siin maad harima.» 

«Võib-olla tead sa mulle temastki midagi jutustada?» küsis poiss. 

«Ma ei ole temast kuigi palju kuulnud, aga ma arvan, et ta oli norralane. Algul oli ta ühe Norra 
kuninga teenistuses, kuid läks siis sellega tülli ja tal tuli maalt lahkuda. Ta läks Rootsi kuninga 
juurde, kes elas Upsalas, ja astus selle teenistusse. Aga mõne .aja pärast hakkas ta kuninga õde 
endale naiseks nõudma ja kui kuningas polnud nõus talle nii suursugust pruuti lubama, põgenes ta 
koos kuninga õega. Nüüd oli ta asjad nii kaugele ajanud, et ei saanud elada enam ei Norras ega ka 
Rootsis, välismaale aga ei tahtnud ta põgeneda. «Kuid küllap on muidki väljapääse,» arvas ta ning 
alustas koos oma teenrite ja varandusega teekonda läbi Dalarna põhja poole, kuni jõudis Dalarna 
piiri taga laiuvatesse põlislaantesse, kus ei elanud ühtki inimest. Sinna jäi ta peatuma, ehitas endale 
maja ja laasis põllud. Nii oligi tema esimene, kes nendesse paikadesse elama asus.» 

Viimast lugu kuuldes muutus poiss veelgi mõtlikumaks kui seni. 
«Ma tahaksin teada, mis mõttega sa mulle seda kõike jutustasid?» küsis ta veel kord. 
Bataki ei vastanud tükk aega midagi, vaid keerutas ainult pead ja pilgutas silmi. 

«Et me oleme siin omavahel,» sõnas ta lõpuks, «siis tahan ma kasutada juhust ja sult üht asja 
küsida. Kas sa oled ka kunagi õieti püüdnud selgusele jõuda, mis tingimused see härjapõlvlane, kes 
su ära nõidus, sulle seadis, et sa jälle inimeseks saaksid?» 

«Ma pole kuulnud mingisugustest muudest tingimustest, kui et pean viima valge isahane 
vigastamatult üles Lapimaale ja siis tagasi Skänesse.» 

«Seda oleksin võinud arvata,» lausus Bataki, «sest kui me viimati koos olime, rääkisid sa väga 
uhkelt, et pole midagi inetumat kui jätta hädas maha sõber, kes su peale loodab. Aga sa peaksid 
siiski Akka käest tingimuste kohta järele pärima. Sa tead ju, et ta käis sinu kodus ja rääkis 
härjapõlvlasega.» 

«Akka pole mulle sellest midagi rääkinud,» ütles poiss. «Küllap ta arvas, et on parem, kui sa ei tea, 
mis härjapõlvlane ütles. Loomulikult tahaks ta aidata pigem sind kui isahani Märtenii.» 

«Imelik, Bataki, et sa oskad mind algti rahutuks ja murelikuks teha,» lausus poiss. 

«Eks see või küll nõnda paista,» kostis ronk, «aga seekord ma arvan, et sa oled mulle tänulik selle 
eest, mis ma sulle ütlen. Härjapõlvlane oli öelnud, et sinust saab jälle inimene, kui sa suudad isahani 
Märteni koju viia, nii et su ema saaks ta kaela pakule panna.» 

Poiss kihvatas. 
«See on kindlasti ainult sinu õel väljamõeldis!» hüüdis ta. 

«Sa võid ju ise Akka käest küsida,» ütles Bataki. «Ma näen, seal üleval ta tulebki koos kogu 
parvega. Ära siis unusta, mis ma sulle täna jutustasin! Igast raskusest leidub väljapääs, kui sa ainult 
oskad selle üles leida. Tahaksin hea meelega näha, kuidas see sul korda läheb:» 


XL VIII VÄRMLAND JA DALSLAND 


Kolmapäeval, 5.oktoobril 


Järgmisel päeval varitses poiss par.ajat hetke, kui Akka ühe puhkepeatuse ajal läks süües teistest 
hanedest pisut eemale, ja küsis siis, kas Bataki jutt on õige. Akka ei saanud seda eitada. Siis võttis 
poiss parvejuhilt sõna, et see ei reeda saladust isahani Märtenile, sest suur valge on nii vapper ja 
üllameelne, et Nils kartis, ta võiks härjapõlvlase tingimusest kuulda saades ise mõne õnnetuse suhu 
tormata. 

Pärast seda istus poiss tusaselt ja sõna lausumata hane seljas ega tõstnud enam pead, et ringi 
vaadata. Ta kuulis metshanesid hüüdvat hanepoegadele, et nüüd on nad jõudnud Dalarnasse, nüüd on 
juba näha Städjan põhjas, nüüd lendavad nad üle Ida-Dala jõe, nüüd jõuavad nad Horrmundsjö järve 
juurde, nüüd on nende all Lääne-Dala jõe org - kuid tal polnud tahtmist seda kõike vaadata. «Küllap 
jäängi eluks ajaks metshanedega ringi rändama,»mõtles ta, «nii et saan seda maad näha rohkemgi, 
kui see mulle lõbu pakub.» 

Ta norutas samamoodi ka siis, kui metshaned hüüdsid, et nad on jõudnud nüüd Värmlandi ja et 
Jõgi, mille kohal nad lõunasse lendavad, on Klarälv!. «Olen näinud juba nii palju jõgesid,» mõtles ta. 
«Ei tasu vaeva veel ühte vaadata.» 

Isegi siis, kui ta oleks tundnudki rohkem himu vaadata, poleks tal olnud kuigi palju võimalusi 
seda teha, sest PõhJa-Värmlandis pole muud kui suuri ühetaolisi metsi, millest lookleb läbi kitsas ja 
kärestikuline Klarälv. Siin-seal võib näha söemiili, alemaid või paari madalat korstnata onni, kus 
elavad soomlased. Üldse aga laiuvad laaned siin nii suurtel aladel nagu kaugel Lapimaal. 

Meishaned maandusid ühele alemaale päris Klarälvi kaldal ning sel ajal, kui linnud kõndisid ja 
nokkisid vastset, talirukkiorast, kuulis poiss metsast naeru ja lärmi. Seitse lustlikku meest tulid 
metsast, paunad seljas ja kirved õlal. Sel päeval igatses poiss kirjeldamatult inimesi ja oli tõsiselt 
rõõmus, kui need seitse töömeest oma paunad maha viskasid ning jõekaldale puhkama heitsid. 

Mehed lobisesid vahetpidamata, poiss aga lamas mätta taga ja tundis rõõmu inimeste häälte 
kuulamisest. Peagi sai ta teada, et mehed on pärit Värmlandist ja siirduvad Põhja-Rootsi tööd otsima. 
Nad olid kõik väga lõbusad ja neil oli palju rääkida, sest nad olid töötanud paljudes erinevais 
paikades. Ent jutuajamise käigus juhtus üks meestest ütlema, et kuigi ta on käinud läbi terve 
Rootsimaa, pole ta näinud ilusamat paika, kui on Nordmark läänepoolses Värmlandis, kus on tema 
kodukoht. 


1 Klarälv - Skandinaavia poolsaare suurim jõgi, misalgab Norras ja suubub Vänerisse, Rootsi 
suurimasse järve. 

«Olen sinuga nõus, kui sa ainult Nordmarki asemel ütleksid Fryksdal, kust mina pärit olen,» lausus 
teine. 

«Mina olen pärit Jösse kihelkonnast,» ütles kolmas, «ja ma võin teile öelda, et seal on ilusam kui 
Nordmarkis või Fryksdalis.» 

Nüüd ilmnes, et kõik seitse meest olid pärit Värmlandi eri osadest ning igaüks arvas, et tema 
kodupaik on teiste omast parem ja ilusam. Sellest tekkis äge vaidlus ja keegi ei suutnud teisi veenda, 
et temal on õigus. Hakkas juba paistma, nagu läheksid mehed päriselt tülli, kui mööda läks keegi 
pikkade mustade juuste ja väikeste kissis silmadega taat. 

«Mille üle te vaidlete, mehed?» küsis ta. «Te ju karjute nii, et terve mets rõkkab.» 

Üks värmlandlastest pöördus kiiresti uustulnuka poole. 

«Sa oled vist soomlane, et rändad ringi nii kaugel metsas?» 

«Jah, see ma olen,» vastas vanamees. 

«See on vast hea,» sõnas mees. «Ma olen alati kuulnud, et teil soomlastel on mõistust rohkem kui 
teistel rahvastel.» 

«Hea kuulsus on kulda väärt,» kinnitas soome taat. 

«Me istume siin ja vaidleme, missugune Värmlandi osa on kõige parem. Ei tea, kas sa võtaksid enda 
peale selle vaidluse lahendamise, nii et me ei läheks selle asja pärast tülli?» 

«Ma katsun otsustada nii hästi kui oskan,» ütles soome taat «Aga teil peab olema kannatust, sest 


kõigepealt tahan jutustada teile ühe vana 100. 

«Kunagi oli nii,» alustas soomlane kivi peale istudes, «et kogu maa Väneri järvest põhja pool oli 
hirmus inetu. Seal oli nii palju paljaid mägesid ja järsakuid, et seal elada oli päris võimatu. Ei saanud 
sinna ehitada teid ega rajada põlde. Aga maa Vänerist rõuna pool oli tol ajal hea ja hõlpsasti haritav, 
nagu ta on seniajani. 

Juhtus siis nõnda, et lõuna pool elas üks suur mees, kellel oli seitse poega. Kõik pojad olid tublid 
ja tugevad, kuid uhke meelega mehed ja nende vahel valitses tihti vaen, sest igaüks tahtis olla teistest 
rohkem. 

Isale ei meeldinud see alaline nääklemine ning et sellele lõppu teha, kutsus ta ühel päeval pojad 
enda juurde ja küsis, kas nad on nõus, kui ta nad. proovile paneb, et selgusele jõuda, kes neist on 
kõige tublim. 

Jah, sellega olid pojad otsekohe nõus. Midagi paremat ei osanud nad tahtagi. 

«Siis teeme seda niiviisi,» ütles isa. «Te teate, et põhja pool seda pisikest järvekest, mida me 
hüüame Väneriks, on sihuke maatükk, millest meil mingit tulu pole, sest ta on üleni täis mättaid ja 
väikesi kive. Homme võtate sahad, sõidate sinna ja künnate nii palju, kui ühe päevaga jõuate. Õhtul 
tulen ma ise ja vaatan, kes teist on teinud kõige paremat tööd.» 

Järgmisel päeval olid seitse venda juba enne päikesetõusu oma hobuste ja atradega valmis. Oli 
tore vaadata, kuidas nad tööle sõitsid. Hobused läikisid puhtusest, sahalabad helkisid ja sahaterad 
olid värskelt teritatud. Veljed kihutasid metsiku hooga teele ja sõitsid nii kuni Vänerini. Seal 
keerasid mõned neist kõrvale, kõige vanem aga sõitis otse edasi. «Sihuke pisike veelomp mind ei 
hirmuta,»ütles ta Väneri kohta. 

Kui teised vennad tema julgust nägid, ei tahtnud nemadki ennast viletsamatena näidata. Nad 
astusid atradele ja ajasid hobused vette. Hobused olid suured ja läks tükk aega, enne kui nad kaotasid 
põhja jalge alt ning pidid ujuma hakkama. Adrad ujusid veepinnal, kuid polnud kuigi kerge ennast 
nende otsas hoida. Paar poega lasksid ennast adra järel vedada ja paar tükki sumasid vees, kuid kõik 
jõudsid teisele kaldale ja hakkasid kohe kündma sealset maad, mis oli seesama maatükk, kus hiljem 
leidsid endale ruumi Värmland ja Dalarna. Kõige vanem poeg pidi ajama oma vagu keskel, kaks 
järgmist asusid temast kummalegi poole, järgmised kaks läksid omakorda neist kummalegi poole ja 
kaks kõige nooremat ajasid kumbki oma vagu üks maatüki läänepoolses, teine idapoolses servas. 
Vanem vend ajas algul sirge ja laia vao, sest maapind all.Väneri ääres oli üsna tasane ja hõlpsasti 
küntav. Töö läks niikaua libedasti, kuni ta jõudis kivi juurde, mis oli nii suur, et ta ei saanud sellest 
mööda, vaid oli sunnitud adra kivist üle tõstma. Seejärel vajutas ta sahanina kõvasti maha ja kündis 
laia ning sügava vao. Kuid veidi aja pärast jõudis ta nii kõvale pinnale, et pidi atra kergitama. See 
juhtus temaga veel üks kord ja ta vihastas, et ei saa hoida vagu kogu aeg ühesuguselt laia ning süga- 
vana. Lõpuks muutus maapind nii kiviseks, et ta pidi leppima, kui sai seda sahaninaga pisutki üles 
tuhnida. Sel 

viisil jõudis ta siiski maatüki põhjapiirile ja istus sinna isa ootama. 

Ka teine vend alustas laia ja sügavat vagu ning tal läks korda leida hea läbipääs mätaste vahal, nii 
et ta sai vao ilma katkestamata lõpuni ajada. Siin-seal pidi ta mõne lõhangu pärast ringi minema ja 
mida kaugemale põhja poole ta jõudis, seda rohkem haake tuli tal teha ning seda kitsamaks muutus 
vagu. Kuid tal oli nii hea hoog sees, et ta ei peatunud isegi piiril, vaid kündis hea tüki maad 
kaugemalegi, kui tal tarvis oleks olnud. 

Ka kolmandal vennal, kes kündis vanemast vasakul, läks töö alguses hästi. Ta kündis vao, mis oli 
laiem kui ühelgi teisel vennal, kuid peagi sattus ta nii halvale pinnasele, et tal tuli läände keerata. 
Niipea kui võimalik keeras ta jälle põhja, kündis sügava ja laia vao, kuid oli sunnitud peatuma tükk 


maad enne piirini jõudmist. Aga ta ei tahtnud seisma jääda keset põldu, vaid pööras hobuseid ja 
alustas teises suunas. Veidi aja pärast aga oli tal tee ümberringi niivõrd kinni, et tuli siiski seisma 
jääda. «See tuleb vist küll kõige nigelam vagu,» mõtles ta adra peale isa ootama istudes. 

Oleks üleliigne rääkida, kuidas käis teiste vendade käsi. Nad kõik tegid mehe moodi tööd. Raske 
oli olnud neil vendadel, kes kündsid keskpaigas, kuid neil, kes kündsid ida ja lääne pool, oli veelgi 
raskem, sest seal oli maa niivõrd kivikangruid ja soid täis, et oli võimatu a,jada sirgeid ja ühtlasi 
vagusid. Kahe kõige noorema kohta peab ütlema, et nad ei saanudki muud teha, kui aina keerasid ja 
põikasid, kuid ometi tegid nemadki tubli töö. 

Kui saabus õhtu, istusid kõik seitse venda ja ootasid väsinutena ja tusastena igaüks oma vao lõpus. 
Siis tuli isa. Kõigepealt läks ta selle juurde, kes oli töötanud kõige kaugemal lääne pool.. 

«Tere õhtust!» sõnas isa ligi astudes. «Kuidas töö läks?» 

«Nigelasti,» kostis poeg. «See oli raske maatükk, mille te meile künda andsite.» 

«Mulle näib, et sa istud seljaga tehtud töö poole,» ütles isa. «Keera ümber ja vaata, mis sa korda 
oled saatnud! Seda polegi nii vähe, kui sa arvad.» 

Kui siis poeg ennast ümber pööras, nägi ta, et seal, kust ta oma adraga oli läbi käinud, olid 
tekkinud toredad orud, mille põhjas olid järved ja millel olid ilusad metsaga kaetud veerud. Ta oli 
läbinud hea tüki Dalslandi ja 

Nordmarki kihetkanda Värmlandis ning kündnud valmis Laxsjö, Lelange, Suure Lee ja Silari 
kaksikjärve, nii et isal oli põhjust temaga rahul olla. 

«Lähme nüüd ja vaatame, kuidas on olnud lugu teistega,» ütles isa. 

Järgmine poeg, kelle juurde nad jõudsid - see oli järjekorras viies -, oli kündnud Jösse kihelkonna 
ja Glafsfjordi järve. Kolmas poeg oli kündnud Värmeli järve, kõige vanem Fryksdali oru ja Fryki 
järve, järgmine Alvdali koos Klarälvi jõega. Neljandal oli olnud tükk tööd Bergslageni mägismail ja 
ta oli kündnud Yngi ning Daglösi järve koos terve hulga väikeste järvekestega. Kuuenda venna vagu 
oli hoopis iseäralik. Esmalt oli ta teinud koha suurele Skageri järvele, siis oli ta läinud edasi kitsa 
vaokesega, milles oli leidnud endale koha Letälvi jõgi, ning pärast seda oli ta sattunud teisele poole 
piiri ja uuristanud pisijärvekesi Västmanlandi mäestikus. 

Kui isa oli kõik künnitööd üle vaadanud, ütles ta, et kõige järgi otsustades on nad nii tubli töö 
teinud, et ta võib nendega rahul olla. See maa ei olnud enam tühi jäätmaa, vaid teda oli nüüd 
võimalik harida ja asustada. Nad olid loonud arvukalt kalarikkaid järvi ja viljakandvaid orge. Jõed ja 
ojad moodustasid koski, mis võisid liikuma panna veskikive, saeraame ja sepavasaraid. Vagude 
vahel mäeseljakuil oli küllalt ruumi metsa jaoks, mis andis põletispuid ja sütt, ning nüüd sai 
võimalikuks ka teede rajamine Bergslageni suurte rauamaagialade juurde. 

Pojad olid seda kuuldes rõõmsad, kuid tahtsid ka teada saada, kelle vagu on kõige parem. 

«Niisugusel künnimaal nagu see siin,» sõnas isa, «on tähtsam; et vaod sobiksid üksteisega hästi 
kokku, kui see, et üks oleks teistest parem. Minu arvates peab igaüks, kes tuleb Nordmarki või 
Dalslandi piklike kitsaste järvede juurde, tunnistama, et ta on harva näinud midagi ilusamat. Kuid 
siiski pakub talle hiljem rõõmu vaadata ka valgusküllaseid viljakandvaid paiku Glafsfjordi ja 
Värmeli järve ümber. Ja kui ta on elanud mõnda aega avaras rõõmsas maakohas, peaks talle olema 
meeltmööda vahetada see pikkade kitsaste orgude vastu, kus asetseb Fryki järv ja voolab Klarälv. Ja 
kui ta nendestki tüdineb, teeb talle kindlasti rõõmu kohata Bergslagenis kõige erisugusemaid järvi, 
mis väänlevad ja looklevad ning mida on nii palju, et keegi ei suuda neid meeles pidada. Pärast 

tükeldatud järvekesi on tal kindlasti hea meel kohata nii suurt äa laia veekogu, nagu on seda Skageri 
järv. Ja ma tahan öelda ka seda, et nagu on künnivagudega, nii on ka poegadega. Ukski isa ei saa 


rõõmu tunda selle üle, et tal üks poeg on teistest parem. Aga kui ta võib ühesuguse rõõmuga pöörata 
oma pilku noorimalt vanimale, siis on ta süda rahul.» 


XLIX VÄIKE MÕIS 


Neljapäeual, 6. oktoobril 


Metshaned lendasid piki Klarälvi jõge kuni Munkforsi suure vabrikuni. Siis keerasid nad läände 
Fryksdali poole. Veel enne kui nad jõusid Fryki järve äärde, hakkas pimenema ja haned laskusid 
ühele pehmeie rabale kuskil metsaga kaetud seljakul. Raba oli muidugi heaks öökorteriks hanedele, 
ent poisi jaoks oli ta rõske ja külm ning ta oleks meeleldi tahtnud endale paremat magamispaika. 
Veel õhus olles oli ta näinud mitmeid talusid vooreseljaku jalamil ja nüüd asus ta kiiresti teele neid 
otsima. . 

Teekond osutus pikemaks, kui ta oli arvanud, ja mitu korda valdas poissi kiusatus tagasi pöörduda. 
Kuid viimaks läks mets ta ümber hõredamaks ja ta jõudis metsaservas kulgevale maanteele. Teelt 
keeras ilus kaseallee mõisa ja Nils seadis oma sammud otsekohe sinnapoole. 

Poiss jõudis kõigepealt tagaõuele, mis oli nii suur nagu linnaturg ja ümbritsetud pikkadest 
punastest majadest. Kui ta oli läinud üle selle õue, nägi ta teist õue, kus seisis elumaja, mille ees oli 
kruusatatud teerada ning. suur lage muru, kõrval tiibhoone ja taga varjurikas park. Häärber ise oli 
väheldane ja silmapaistmatu, kuid õue ääristas rida tohutu kõrgeid pihlakaid, mis seisid nii tihedasti, 
et moodustasid päris seina ümber õue, ja poisile näis, nagu oleks ta sattunud mingisse uhkesse 
kõrgete võlvidega saali. Taevas kummus üleval ilusa ja kahvatusinisena, pihlakad olid kollased ja 
kandsid suuri punaseid marjakobaraid, muruvaip oli küll veel roheline, kuid sel õhtul 

paistis kuu ja hele, kiirgav kuuvalgus ujutas muru niisuguse sära ga üle, et see oli valge nagu hõbe. 

Kuskil polnud näha ühtki inimest, nii et poiss võis vabalt käia ringi kus tahes ja rohtaeda jõudes 
märkas ta midagi, mis tegi ta tuju peaaegu heaks. Ta oli roninud ühe väikese pihlaka otsa marju 
sööma, aga veel enne, kui ta esimese kobarani jõudis, silmas ta toomingapõõsast, mis oli samuti 
marju täis. Poiss libistas enese mööda pihlakatüve alla ja ronis toominga otsa, kuid vaevalt oli ta 
sinna jõudnud, kui avastas viinamarjapõõsa, mille küljes rippusid pikad tumepunased kobarad. Ning 
nüüd nägi ta, et kogu aed on täis karusmarju, vaarikaid ja kibuvitsamarju.. Taamal juurviljaaias oli 
kaalikaid ja naereid, iga põõsa küljes rippus marju, oavarte küljes leidus kaunu, kõrte otsas väikesi 
teradest raskeid viljapäid. Ja seal, otse teerajal - ei, see pole kindlasti silmapete - seal lebab suur ilus 
õun, läikides kuupaistel. 

Poiss istus murupeenrale maha, suur õun ees, ja hakkas sellest oma taskunoaga väikesi kilde 
lõikama. «Ega ei olekski raske olla eluaeg pöialpoiss, kui igal pool oleks nii palju toitu kui siin,» 
mõtles ta. 

Ta istus, sõi ja mõtiskles ning arvas lõpuks, kas tal polekski ehk parem siia jääda ja lasta 
metshanedel rännata lõunasse ilma temata. «Ma ei tea tõesti, kuidas peaksin isahani Martenile 
seletama, et ma ei saa koju minna,» mõtles ta. «On parem, kui ma temast lahku lähen. Võiksin 
korjata endale talveks toidutagavara, nagu seda teevad oravad, ja kui elaksin kuskil pimedas talli- või 
aidanurgas, ei võtaks külm mind ära.» 

Parajasti kui ta seda mõtles, kuulis ta pea kohal kerget vuhinat da hetk hiljem seisis ta kõrval 
keegi, kes sarnanes väikese jässaka kasepakuga. Pakk keerutas ennast ning kaks heledat punkti ta 
ülemises otsas helendasid nagu söed. See oli päris nõiduse moodi, kuid poiss märkas peagi, et 
puupakul on kongus nokk ja suured sulisrõngad silmade ümber ning ta rahunes. 


«Õige meeldivon kohata elusolendit,» lausus ta. «Ehk tead sina, kassikakk, mulle öelda, kuidas on 
selle paiga nimi ja mis inimesed siin elavad?» 

Kassikakk oli sel õhtul nagu kõigil teistelgi sügisõhtutel istunud majakatuse vastu toetatud suure 
redeli pulgal ja vahtinud alla kruusateede ning muru poole, kas seal mõni rott silma ei hakka. Tema 
imestuseks polnud aga 

ükski hallivatimeesennast näidanud. Selle asemel nägi ta, kuidas mingi inimesetaoline, ainult palju- 
palju väiksem olend liigutas ennast rohtaias. «Küllap see seal ongi rotid minema hirmutanud,» 
mõtles kassikakk seepeale. 
«Mis olevus see küll võiks olla?» 
«Ei see ole orav, kassipoeg ega nirk,» mõtles ta edasi. «Ma arvasin, et lind, kes nii palju aastaid kui 
mina on vanas härrasmõisas elanud, teab juba kõike, mis maailmas leidub. Aga see seal käib üle mu 
mõistuse.» 

Ta vahtis olendit, kes liigutas ennast teerajal, kuni silmad hakkasid valutama. Lõpuks aga võttis 
uudishimu võimust ja ta lendas alla maapinnale, et vaadata võõrast lähemalt. 


Kui poiss rääkima hakkas, kummardus öökull ettepoole ja silmitses teda. «Tal pole ei küüsi ega 
ogasid,» mõtles öökull, «aga kes teab, äkki on tal mürgihammas või mõni muu veel kardetavam 
relv? Ma pean teda veidi lähemalt uurima, enne kui talle kallale võin minna.» 

«Selle mõisa nimi on Marbacka 1,» kostis kassikakk, «varem elasid siin härrased. Aga kes sa ise 
oled?» 

«Ma kaalun parajasti, kas ma ei peaks siia elama asuma,» sõnas poiss kassikaku küsimusele 
vastamata. «On see sinu arvates võimalik?» . 

«Nojah, ei see paik enam seda ole, mis varem,» ütles kassikakk, «aga eks või siingi läbi ajada.. 
See oleneb ju peamiselt sellest, millega sa ennast ülal pidada kavatsed. Kas kavatsed hakata rotte 
püüdma?» 

«Ei, mitte mingil juhul,» vastas poiss. «Enne võib karta, et rotid mind nahka pistavad, kui et. mina 
neile kahju teen.» 

«See pole nüüd küll võimalik, et ta on nii ohutu nagu ta ütleb,» mõtles kassikakk. «Aga ma arvan, 
et teen siiski katset.» 

Ta tõusis õhku ja juba järgmisel hetkel oli ta küüned Nils Holgerssoni õlgadesse löönud ning 
püüdis ta silmi nokkida. Poiss tõstis ühe käe kaitseks silme ette ja püüdis teisega ennast vabastada. 
Samal ajal hüüdis ta kõigest jõust appi. Ta nägi, et ta elu on tõsiselt hädaohus, ja ütles iseendale, et 
seekord ta küll. enam ei pääse. 


Nüüd tahan ma aga jutustada sellest, kui imelikult see juhtus, et just sel aastal, kui Nils 
Holgersson metshane- 


I Märbacka mõis oli Selma Lagerlöfi lapsepõlvekodu. 

dega ringi rändas, käis üks inimene ringi mõttega kirjutada Rootsimaast raamatut, mida lapsed 
võiksid koolis lugeda. Ta oli mõelnud sellele juba jõulust sügiseni, kuid ikka veel polnud tal 
raamatust ühtki rida paberile pandud, ja lõpuks väsitas see kõik ta nii ära, et ta ütles endale: «Sa ei 
saa sellega hakkama. Istu maha ja kirjuta edasi. muinasjutte ja jutustusi, nagu sa oled teinud seni, ja 
las keegi teine kirjutab selle raamatu, mis peab olema õpetlik ja tõsine ning kus ei tohi olla ühtki 
sõna, mis tõele ei vasta!» 

Ta oli juba niisama hästi kui otsustanud, et loobub sellest ettevõttest, kuid arvas siiski, et oleks 


tore kirjutada midagi ilusat Rootsi kohta ja tal oli raske seda mõtet jätta. Lõpuks taipas ta, et võib- 
olla ei tule ta kirjutamisega toime seepärast, et elab linnas, kus ta ei näe ümberringi midagi muud 
peale tänavate ja majaseinte. Kui sõita maale, kus näeb metsi ja põlde, läheks asi ehk paremini. 

Ta oli pärit Värmlandist ja talle oli täiesti selge, et alustab oma raamatut selle maakonnaga. Ning 
kõigepealt jutustab ta kohast, kus ta on üles kasvanud. See oli väike mõis, mis asetses kõrvalises 
kohas ning kus oli säilinud palju vanaaegseid tavasid ja kombeid. Ta mõtles, et lastel on huvitav 
kuulda neist paljudest töödest, mis järgnevad üksteisele aasta ringi. Ta tahtis jutustada, kuidas tema 
kodus oli pühitsetud jõule, uusaastat, lihavõtteid ja jaanipäeva, milline mööbel ja missugused 
majapidamisriistad neil olid olnud, kuidas olid välja näinud köök ja ait, laut ja tall, küün ja saun. Aga 
kui ta sellest tahtis kirjutama hakata, ei tahtnud ta sulg sõna kuulda. Ta ei suutnud kuidagi mõista, 
millest see tuli, aga nii see igatahes oli. 

Tõsi küll, ta mäletas seda kõike niisama selgesti, nagu ümbritseksid kõik need asjad teda veel 
praegugi. Kuid ta ütles iseendale, et kuna ta niikuinii maale sõidab, peaks ta võib-olla sõitma sinna 
vanasse mõisa ja heitma sellele veel kord pilgu, enne kui ta temast kirjutama hakkab. Ta polnud juba 
palju aastaid seal käinud ja tundis rõõmu, et tal on nüüd põhjust sinna sõita. Tegelikult igatses ta 
alati sinna, ükskõik kus ta ka oli. Ta nägi küll, et teised paigad on ilusamad ja paremad, aga kuskil ei 
olnud tal nii kindlat ja mugavat tunnet nagu lapsepõlvekodus. 

Kojusõit aga polnudki tal nii lihtne, kui oleks võinud 

arvata, sest mõis oli müüdud inimestele, keda ta ei tundnud. Ta mõtles küll, et nad võtavad ta hästi 
vastu, kuid ta ei tahtnud minna vanasse kodukohta mitte selleks, et võõraste inimestega seal istuda ja 
juttu ajada, vaid selleks, et endale hästi meelde tuletada, kuidas seal kõik varemalt oli olnud. 
Seepärast korraldas ta nii, et pidi jõudma sinna hilja õhtul, kui töö on lõppenud ja inimesed juba toas. 

Ta poleks kunagi arvanud, et kojusaabumine võib olla nii imeline. Aga vankris istudes ja vana 
mõisa poole sõites tundis ta ennast iga minutiga järdest nooremaks muutuvat ja varsti polnudki ta 
enam vana halliksminevate juustega naine, vaid väike tüdruk lühikese seeliku ja pika linavalge 
patsiga. Vankris istudes tundis ta ära iga talu tee ääres ega saanudki varsti enam mõelda muud, kui et 
kodus on kõik niisamuti nagu vanasti. Isa, ema ja õedvennad seisavad trepil ja ootavad teda, vana 
majapidajanna tõttab köögiaknale vaatama, kes sealt tuleb, Neero, Freja ja veel paar koera tormavad 
välja ja hüppavad tema najale püsti. 

Mida lähemale ta mõisale jõudis, seda rõõmsamaks ta muutus. Oli sügis ja ees seisis töörohke aeg, 
nii palju oli tarvis ära teha, aga just töörohkuse tõttu polnudki kodus kunagi üksluine ega igav. Ta oli 
näinud teel, et inimesed olid kartuleid võtmas, ja küllap sedasama tehti ka tema isakodus, seepärast 
on praegu vist esimeseks tööks kartulite riivimine ja kartulijahu valmistamine. Sügis oli olnud soe. 
Ei tea, kas viljapuuaias on kõik juba koristatud? Küllap on vähemalt kapsas veel peenral. Huvitav, 
kas .humal on juba kitkutud ja õunad korjatud? 

Kas kodus peaks olema parajasti käsil suurpuhastus? Aeg läheneb ju sügislaadale. Laada puhuks 
peab kõik olema puhas ja kraamitud, sest seda peeti suureks pühaks, eriti teenijate poolt. Laadapäeva 
õhtul oli tore kööki astuda ja vaadata puhtaks küüritud põrandat, millele oli puistatud kadakaokkaid, 
valgeks võõbatud seinu ja läikivaid vasknõusid lae all. 

Pärast laadapühade möödumist ei kestnud rahu kuigi kaua. Siis tuli hakata lina lõugutama. Kogu 
kesksuve oli lina olnud luhal leos, nüüd tuli ta tuua vanasse sauna ja siis tehti suurde saunaahju tuli, 
et lina kuivaks. Kui siis lina oli küllalt kuiv, kutsuti ühel päeval kokku kõik ümbruskonna naised. 
Nad kogunesid sauna ümber ja hakkasid lina lõugutama. Siis peksid nad lina roobitsatega, et 

saada kuivanud linavartest kätte peeni valgeid kiude. Töö juures läksid naised tolmust üleni halliks. 


Linaluud katsid nende jookseid ja riideid, kuid nad olid sellegipoolest endiselt lõbusad. Päev otsa 
kolksusid roobitsad ja käts jutt, nii et vanale saunale lähenedes oleks võinud arvata, et seal mässab 
lausa torm. 

Pärast linaropsimist tuli suur kuivikleiva küpsetamine, lammaste pügamine ja teenijatüdrukute 
vahetamine. Novembris aga seisid ees töörohked päevad, millal tuli loomi tappa, liha soolata, vorsti 
teha, verikäkki küpsetada ja küünlaid valada. Õmbleja, kes tavaliselt valmistas nende kodukootud 
riided, tuli samuti sel ajal majja ning siis algas paar lõbusat nädalat, millal kogu majarahvas istus 
koos ja tegeles õmblemisega. Kingsepp, kes tegi kogu perele jalatseid, istus samal ajal sulastetoas ja 
töötas, ning kunagi ei saanud villand vaatamisest, kuidas ta lõikab nahka, lööb taldu, kontsi või 
paneb ööse nööri aukudesse. 

Kõige suurem kiire tuli aga pisut enne jõule. Luutsina päev, kui toatüdruk käis ringi valges rüüs, 
küünal juustes ' ja kutsus kõiki kell viis hommikul kohvile, oli otsekui märgiks, et lähema kahe 
nädala jooksul ei või nad loota kuigi palju magamisaega saada. Nüüd tuli pruulida jõuluõlut, leotada 
leelises jõulukala, küpsetada jõuluküpsiseid ja pühadeks kõik puhtaks teha. 

Ta meenutas parajasti seda küpsetamist, millal ta ümber olid seisnud plaadid kuklite ja saiakestega, 
kui kutsar peatas hobused allee alguses, nagu ta oli palunud. Ta võpatas, nagu oleks ta äkitselt unest 
ärganud. Tal oli õudne istuda hilisel õhtul nii ihuüksi, kui ta ometi alles äsja oli mõtetes viibinud 
omaste keskel. Kui ta vankrist välja astus ja piki alleed edasi minema hakkas, et märkamatult oma 
vanasse kodusse jõuda, tundis ta vahet mineviku ja oleviku vahel nii rusuvalt, et oleks meelsasti 
tagasi pööranud. «Mis mõtet on mul siia tulla? Siin ei saa niikuinii midagi enam nõnda olla, nagu oli 
endistel aegadel,» mõtles ta. 

Kuid ta mõtles, et kui ta juba kord on tulnud nii kaugele, peab ta siiski kodupaika vaatama, ja ta 
jätkas oma 


1 Luutsinapäev - kiriklik püha, mida Rootsis pühitsetakse kaks nädalat enne jõule (13. detsembril). 
Rootsi rahvuslikku pühakut Luciat, kelle auks luutsinapäeva pühitsetakse, kujutatakse valges rüüs 
põlev küünal juustes. 

teed, ehkki tundis iga sammuga üha suuremat kurbust. 

Ta oli kuulnud räägitavat, et mõis olevat väga laokil ja palju muutunud, Küllap see nõnda, oligi. 
Kuid praegu, õhtusel ajal, ei võinud ta seda märgata. Pigem näis talle kõik endisena. Seal oli tiik, mis 
tema noores eas oli olnud täis kokresid, neid ei julgenud keegi püüda, sest isa oli tahtnud, et kogred 
jäetaks rahule. Ning seal olid sulastemaja, kuur ja tall, lõunakell ühes ja tuulelipp teises otsas. 

Õu elumaja ees oli ikka endiselt justkui ümberringi suletud ruum ilma väljavaateta ühelegi poole, 
nagu see oli olnud ka tema isa päevil, sest isal polnud jätkunud südant ainsatki põõsast välja raiuda. 
Ta oli jäänud seisma suure vahtra varju, seal, kust õuele sisse sõideti, ning vaatas ringi. Ja kui ta 

seal niiviisi seisis, juhtus selline imelik asi, et parv tuvisid lendas tema juurde. 

Ta suutis vaevalt uskuda, et need on tõelised tuvid, sest need linnud ei ole ju kunagi liikvel pärast 
päikeseloojangut. Nähtavasti oli ilus kuupaiste nad äratanud. Nad ölid vist arvanud, et on 
päevavalgus, ja lennanud oma tuvilast välja, siis aga eksisid nad ilmselt ära ega osanud enam teed 
leida. nimest nähes olid nad lennanud tema juurde otsekui selleks, et ta neile teed juhataks. 

Tema vanemate ajal oli mõisas elanud väga palju tuvisid, sest ka tuvid kuulusid nende loomade 
hulka, keda ta isa oma erilise kaitse alla oli võtnud. Isa sattus halba tujju paljast jutust, et võiks mõne 
tuvi ära tappa. Ja kirjanikule meeldis väga, et need ilusad linnud, olid talle ta vanas lapsepõlvekodus 
vastu tulnud. Kes teab, kas tuvid polnud siiski selleks öösel välja lennanud, et näidata talle, et nad 
mäletavad veel oma kunagist head kodupaika siin? 

Või oli see ehk isa, kes saatis oma linnud teda tervitama, et talle ei tunduks siin nii kurb ja 
üksildane, kui ta jõuab oma kunagisse koju? 


Selle peale mõeldes tõusis temas nii tugev igatsus möödunud aegade järele, et talle tulid pisarad 
silma. Neil oli olnud siin hea elu. Neil oli olnud töönädalaid, kuid oli olnud ka pidupäevi, päevad 
olid olnud kurnavad, kuid õhtuti olid nad kogunenud lambivalgele ja lugenud Tegneri ja Runebergi, 
Lenngreni ja Bremerit. Nad olid kas- 


1 Tegner, Runeberg, Lenngren, Bremer - rootsi kirjanikud möödunud sajandil. 

vatanud vilja, kuid ka roose ja jasmiine; nad olid kedranud lina, kuid kedrates olid nad laulnud 
rahvalaule. 

Nad olid vaeva näinud ajaloo ja grammatika kallal, kuid olid teinud ka teatrit ja kirjutanud värsse; 
nad olid seisnud pliidi juures ja valmistanud toitu, kuid olid õppinud mängima ka klaverit ja flööti, 
kitarri ja viiulit. Ühes aias olid nad kasvatanud kapsaid ja naereid, herneid ja ube, kuid neil oli ka 
teine aed, mis oli täis õunu, pirne ja kõiksugu marju. Nad olid elanud üksildaselt, kuid just selle- 
pärast oli neile jäänud mällu nii palju jutte ja muistendeid. Kodukootud riideid olid nad kandnud, 
kuid see-eest olid nad elanud muretult ja kellestki sõltumata. 

«Kuskil maailmas ei osata nii hästi elada, nagu elati minu nooruses taolises väikeses mõisas,» 
mõtles kirjanik. 

«Siin oli parajal määral tööd ja parajal määral meelelahutust ning lõbu ja rõõmu oli iga päev. 
Tuleksin hea meelega siia tagasi. Pärast seda, kui olen seda paika näinud, on mul raske siit lahkuda.» 

Siis pöördus ta tuviparve poole ja ütles lindudele, ise samal ajal enda üle naerdes: 

«Kas te ei tahaks lennata isa juurde ja öelda talle, et ma igatsen koju? Olen juba küllalt kaua 
rännanud võõrais paikades. Küsige isa käest, kas ta ei saaks korraldada nii, et ma võiksin varsti oma 
lapsepõlvekodusse tagasi pöörduda!» 

Vaevalt oli ta seda öelnud, kui kogu tuviparv õhku tõusis ja minema lendas. Ta püüdis tuvisid 
pilguga jälgida, kuid need kadusid otsekohe, just nagu oleks kogu see hele parv haihtunud 
helendavasse õhku. 

Tuvid olid parajasti jõudnud kaduda, kui ta kuulis rohtaiast paari valju karjatust ja kui ta sinna tõttas, 
silmas ta midagi hoopis eriskummalist. Seal seisis imepisike poiss - vaevalt suurem kui käelaba - ja 
võitles kassikakuga. Esialgu oli kirjanik nii jahmunud, et tardus paigale. Aga kui mehike hakkas 
järjest kaeblikumalt karjuma, astus ta kiiresti vahele jalahutas võitlejad. Öökull lendas üles puu otsa, 
pöialpoiss aga jäi keset teerada seisma, ilma et oleks peitu pugenud või põgenenud. 

«Tänan väga abi eest!» ütles ta. «Ainult see oli rumal, et te öökulli minema lasksite. Ma ei saa siit 
ära minna, sest ta istub nüüd üleval puu otsas ja varitseb mind.» 

«Jah, seda ma tegin mõtlematult, et ma ta minema lasksin. Aga kas ma ei saaks sind selle asemel 
koju 

saata?» sõnas kirjanik, kes oli harjunud kirjutama muinasjutte ja oli nüüd üsna tublisti imestunud, et 
nii ootamatult oli sattunud kõnelusse härjapõlvlasega. Kuid lõpuks polnudki ta nii väga üllatunud. Ta 
oli kogu aja, mil ta kõndis kuupaistel oma vana isakodu ees, otsekui oodanud, et juhtub midagi 
eriskummalist. 

«Tegelikult kavatsesin ma kogu ööks siia mõisa jääda,» ütles pöialpoiss. «Kui te ainult näitaksite 
mulle magamispaiga, kus midagi karta ei oleks, ei läheks ma enne koitu metsa tagasi.» 


«Pean siis mina sulle magamiskohta juhatama? Kas sa siis siin ei elagi?» 
«Ma saan aru küll, te arvate, et ma olen härjapõlvlane,» sõnas nüüd jõmpsikas, «aga ma olen 


tegelikult samasugune inimene nagu teiegi, ainult et mind nõiuti kääbuseks.» 

«Midagi haruldasemat pole ma veel kuulnud! Kas sa ei tahaks mulle jutustada, kuidas sul siis nii 
halvasti läks?» 

Poisil polnud midagi selle vastu, et jutustada oma seiklustest. Kirjaniku hämmastus, imetlus, ja 
rõõm muutusid aga järjest suuremaks, mida kaugemale poiss oma jutustusega jõudis. «See on 
tõepoolest alles õnn — juhtuda kokku kellegagi, kes on rännanud hane seljas läbi kogu Rootsi!» 
mõtles ta. «Just sellest, mis ta jutustab, peangi ma oma raamatus kirjutama. Nüüd ei tarvitse mul 
selle asja pärast enam muret tunda. Oli väga hea, et ma koju tulin. Mõelda ainult: leidsin abi, niipea 
kui olin siia vanasse mõisasse jõudnud!» 

Samal hetkel tuli talle mõte, mida ta vaevalt julges lõpuni mõelda. Ta oli saatnud tuvidega isale 
sõna, et igatseb koju, ja kohe seejärel oli ta saanud abi selles, mille kallal ta nii pikka aega oli pead 
murdnud. Kas see on isa vastus tema palvele? 

L VARANDUS KALJUSAAREL 


Teel mere poole 


Reedel, 7. oktoobril 


Oma sügisese rännaku algusest peale olid metshaned lennanud otse lõunasse, kuid Fryksdali orust 
lahkudes muutsid nad suunda ja lendasid üle läänepoolse Värmlandi ning Dalslandi Bohusläni poole. 

See oli lõbus reis. Hanepojad olid nüüd lendamisega juba niivõrd harjunud, et ei kaevanud enam 
väsimust, ja poiss hakkas oma head tuju tagasi saama. Tal oli hea meel, et oli saanud rääkida 
inimesega, sest see oli teda julgustanud, et kui ta samuti nagu seni abistab ka edaspidi kõiki, keda 
oma teel kohtab, siis ei saa tal halvasti minna. Kirjanik polnud küll osanud talle öelda, kuidas ta oma 
õige kuju tagasi saab, aga pisut lootust ja usku tulevikku oli ta temale siiski andnud ja see oligi 
kindlasti põhjuseks, et ta oli nüüd suutnud välja nuputada, kuidas suurt valget kojulendamisest tagasi 
hoida. 

«Kas tead, isahani Marten,» ütles Nils, kui nad lendasid kõrgel õhus, «pärast seda, kui oleme kaasa 
teinud sihukese reisi, läheb meil õige igavaks terve talv otsa kodus elada. Ma istun siin ja mõtlen, et 
peaksime koos metshanedega välismaale lendama.» 

«Sa ei või seda ometi tõsiselt mõelda!» ütles isahani ja oli päris kohkunud, sest pärast seda, kui ta 
oli näidanud, et suudab lennata koos metshanedega Lapimaale, oli tal hea meel, et saab tagasi 
hanesulgu Holger Nilssoni lehmalaudas. 

Poiss istus mõne aja vaikselt ja vaatles Värmlandi enda all, kus kõik kasesalud, metsatukad ja aiad 
seisid juba kollastes ning punastes sügisevärvides ja piklikud järved helkisid selgelt sinistena 
kollaste kallaste vahel. 

«Mulle näib, et ma pole veel kunagi näinud maad enda all nii ilusana kui täna,» lausus ta. «Järved on 
nagu sinine siid ja kaldad kui laiad kuldpaelad. Kas sul ei oleks kahju, kui me maanduksime Lääne- 
Vemmenhögis ega näeks enam midagi maailmast?» 

«Ma arvasin, et sa tahad koju isa ja ema juurde minna ning näidata neile, kui tubli poiss on sinust 
saanud,» lausus isahani. Ta oli kogu suve unistanud sellest toredast hetkest, kui ta laskub uhkelt 


Holger Nilssoni, maja õuele, näitab Siidsulge ning kuut hanepoega teistele hanedele, kanadele, 
lehmadele, kassile ja Holger Nilssoni pereemale endale. Seepärast ei valmistanud poisi ettepanek 
talle mingit rõõmu. 

Metshaned tegid päeva jooksul mitu pikka peatust. Kõikjal leidsid nad nii häid kõrrepõlde, et 
raatsisid vaevalt nende juurest lahkuda, ning jõudsid alles päikeseloojangul Dalslandi. Nad lendasid 
üle selle maakonna loodeosa ning seal oli veelgi ilusam kui Värmlandis. Seal oli nii palju järvi, et 
maa nende vahel lookles ainult ahtakeste kõrgekünkaliste seljandikena. Põldude jaoks polnud siin 
sobivat maad, kuid seda paremini kasvasid siin puud ja järsud järvekaldad sarnanesid parkidega. 
Siinses õhus või vees näis olevat midagi, mis säilitas päikesevalgust ka pärast seda, kui päike oli 
juba künkaseljakute taha veerenud. Kuldsed vöödid mänglesid helkivail tumedail järvepindadel ja 
maa kohal väreles hele kahvaturoosa kuma, millest tõusid esile kollakasvalged kased, helepunased 
haavad ja ruuged pihlakad. 

«Kas sina, Marten, ei arva, et on raske mitte kunagi enam näha midagi nii toredat?» küsis poiss. 

«Mulle meeldib rohkem näha rammusaid põlde lõunapoolsel tasandikul kui neid kehvi mäeveerge 
siin,» kostis isahani. «Aga sa mõistad ju, et kui sa tingimata tahad reisi jätkata, siis ei saa ma sinust 
lahku minna.» 

«Seda vastust ma just ootasingi,» sõnas poiss ja ta.häälest oli kuulda, et ta on vabanenud suurest 
murest. 

Kui nad seejärel lendasid üle Bohusläni, nägi poiss, et mäemassiivid muutusid pidevamaks, orud 
hakkasid üle minema kitsasteks mägede vahele surutud kuristikeks ja piklikud järved kuristike 
põhjas olid nii mustad, nagu oleksid nad pärit allmaailmast. Ka see oli uhke maastik ja kui poiss nägi 
teda kord viimastes päikesekiirtes, kord varjus, näis talle, et selles maakohas on midagi metsikut ja 
omapärast. Ta ei teadnud isegi, mispärast tal mõttesse tuli, et siin pidi kindlasti vanasti elama 
tugevaid ja julgeid vägilasi, kes tegid läbi palju ohtlikke ja julgustnõudvaid seiklusi neis salapärastes 
paikades. Ammune soov kaasa teha tähelepanuväärseid sündmusi ärkas temas 

uuesti. «On täiesti võimalik, et ma hakkan sellest puudust tundma, kui ma iga päev või üle päeva 
enam elukardetavatesse olukordadesse ei satu,» mõtles ta. «Kõige parem on olla rahul sellega, mis 
01.» 

Ta ei öelnud sellest kõigest midagi suurele valgele, sest haned lendasid üle Bohusläni nii kiiresti 
kui tiivad võtsid ja isahani lõõtsutas nii, et poleks suutnud vastata. Päike seisis silmapiiril ja kadus 
aeg-ajalt ühe või teise künka taha, kuid metshaned kihutasid niisuguse hooga edasi, et silmasid 
päikest ikka uuesti. 

Viimaks nägid nad läänes helkivat triipu, mis iga nende tiivalöögiga kasvas ja laienes. See oli 
meri, mis laius piimvalgelt jahelendas roosipunas ning taevasinas, ja kui nad lendasid üle 
rannakaljude, nägid nad uuesti paikest, mis rippus suure ja punasena mere kohal ning oli iga hetk 
valmis voogudesse vajuma. 

Aga kui poiss vaatles vaba ääretut merd ja punast õhtupäikest, mis kiirgas nii pehmet valgust, et ta 
usaldas vaadata isegi otse päikesesse, tundis ta rahu ja kindlust valguvat oma südamesse. 

«Ei maksa muretseda, Nils Holgerssan,» ütles päike. «Maailmas on imetore elada nii suurtel kui 
väikestel. Ka see on suur asi, kui oled vaba ja muretu ning kui kogu maailm on sinu ees valla.» 


Metshanede and 


Metshaned .olid magamiseks aset võtnud väikesel kaljusaarel Fjällbacka juures. Aga kui hakkas 
lähenema kesköö ja kuu oli juba kõrgel taevas, raputas vana Akka une silmist ja läks ning äratas 


Yksi ja Kaksi, Kolme ja Neljä, Viisi ja Kuusi. Kõige viimaks tonksas ta nokaga PöialPoissi, nii et 
seegi üles ärkas. 
«Mis on lahti, emake Akka?» küsis poiss ehmunult jalule hüpates. 

«Ei midagi ohtlikku,» vastas juhthani, «lugu on ainult nii, et meie, seitse kõige vanemat lindu 
parves, kavatseme täna öösel lennata veidi maad välja merele ja tahtsime lihtsalt küsida, kas sul pole 
tahtmist kaasa tulla?» 

Poiss taipas otsekahe, et Akka poleks niisugust ettepanekut teinud, kui ees poleks seisnud midagi 
tähtsat, ja ronis pikemalt pärimata juhthane turjale. Lend läks .otse 

läände. Kõigepealt lendasid metshaned üle kalda ääres asetsevate suurte ja väikeste saarte, siis tuli 
lal riba lahtist vett Ja lõpuks jõudsid linnud Väderi saarteni, mts asetsesid kaugel meres. Kõik saared 
olid madalad ja kaljused ning kuupaistel võis näha, et nad on läänepoolseit küljelt merevoogudest 
siledaks lihvitud. Mõned neist olid üsna suured ja neil nägi poiss paari elumaja. Akka otsis üles ühe 
kõige väiksemaist skääridest ja laskus sellele. See koosnes vaid kumerast raudkivihunnikust, mille 
keskel oli õige lal vagu, kuhu meri oli kandnud peenikest valget mereliiva ja mõningaid konnakarpe. 
Hane seljast maha ronides nägi poiss otse enda kõrval midagi, mis samanes kõrge, terava otsaga 
kiviga. Kuid peaaegu samal hetkel märkas ta, et see on mingi suur röövlind, kes on valinud selle 
skääri endale öökorteriks. Vaevalt aga oli ta jõudnud imestada metshanede üle, kes olid nii 
ettevaatamatult laskunud ohtliku vaenlase lähedusse, kui röövlind tuli pika hüppega nende poole ja 
poiss tundis ära kotkas Gorgo. 
Oli näha, et Akka ja Gorgo olid siia kohtamise määranud. Kumbki neist ei imestanud teist nähes. 
«Oled tubli tööga hakkama saanud, Gorgo,» sõnas Akka. 
«Ma ei julgenud loota, et sa enne meid kohtamispaigale jõuad. Oled sa juba ammu siin?» 
«Jõudsin siia täna õhtul,» vastas Gorgo. «Aga ma kardan, et ei teeni teie kiitust ära küll millegi 
muugä peale täpse kohaleilmumise. Selle ülesandega, mis te mulle andsite, on lood halvasti.» 


«Olen kindel, et sa oled toonud rohkem kasu, kui välja paista lased, Gorgo,» ütles Akka. «Aga 
enne kui sa jutustad, mis sinuga reisil juhtus, tahan ma paluda Pöialpoissi aidata mind üles otsida 
midagi, mis peab olema peidus siin saarel.» 

Poiss oli istunud ja uurinud paari ilusat konriakarpi, aga kui Akka ta nime nimetas, tõstis ta pilgu. 

«Pötalpoiss, küllap sa vist imestasid, miks me õigelt teelt kõrvale kaldusime ja siia Põhjamerele 
lendasime,» lausus Akka. 

«Arvasin jah, et see on imelik,» vastas poiss. «Aga ma teadsin ju, et kõik, mis te teete, on alati 
hästi põhjendatud.» 

«Sul on suur usaldus minu vastu,» ütles Akka, «aga ma 

kardan peaaegu, et sa selle nüüd kaotad, sest on väga tõenäoline, et oleme selle reisi ilmaaegu ette 


võtnud. 

Kord palju aastaid tagasi,» jätkas Akka, «juhtus nii, et minaja veel paar vanemat lindu meie parvest jäime 
ühel kevadisel rännakul tormi kätte ja see kandis meid siia saarele. Kui nägime, et ees pole enam 
midagi peale otsatu mere, hakkasime kartma, et satume nii kaugele ulgumerele, et me enam kunagi 


kaldale tagasi ei jõua, ja laskusime seepärast vee peale. Torm sundis meid jääma mitmeks päevaks 


siia nende viljatute rahnude keskele. 

Meil tuli kõvasti nälga kannatada ning kord läksime keset saart olevasse nõkku süüa otsima. Me ei leidnud 
sealt ainsatki rohukõrt, kuid leidsime pooleldi liiva alla maetult mitu kõvasti kinniseotud kotti. 
Lootsime, et kottides on vili, kiskusime ja nokkisime neid, kuni saime ühe katki, aga siis ei 
pudenenud välja mitte viljaterad, vaid selged kullatükid. Nendega polnud meil metshanedel midagi 
peale hakata ja me jätsime nad sinnapaika. Kõigi nende aastate jooksul pole me oma leiu peale 
mõelnudki, kuid tänavu sügisel juhtus midagi, mis pani meid kulla peale mõtlema. Me teame küll: 
on vähe usutav, et see varandus siin veel alles oleks, aga me lendasime siiski siia ja tahtsime sind 
paluda järele vaadata, kuidas temaga lood on.» 

Poiss hüppas alla kaljulõhesse, võttis kumbagi kätte konnakarbi kaane ja hakkas liiva laiali 
loopima. Ta ei leidnud küll mingeid kotte, aga kui ta oli sügava augu kaevanud, kuulis ta 
metallikõlinat ja nägi, et oli leidnud kuldmündi. Ta katsus käega järele, tundis liiva sees palju 
ümmargusi münte ja tõttas Akka juurde. 

«Kotid on kõdunenud ja ära lagunenud,» ütles ta, «nii et raha on liiva sees laiali, aga ma arvan, et 
kõik kuld on alles.» 

«Siis on hästi,» kostis Akka. «Mata nüüd auk jälle kinni ja silu liiv nii ära, et keegi ei märkaks 
kaevamise jälgi.» 

Poiss täitis selle käsu, aga üles kaljurahnu otsa jõudes imestas ta, kui nägi, et Akka on astunud 
kuue ülejäänud hane etteotsa ja nad kõik tulevad väga pidulikult tema poole. Poisi ette seisma jäädes 
noogutasid haned mitu korda pead ja nägid nii tähtsad välja, et poisil ei jäänud muud üle, kui müts 
peast võtta ja hanede ees kummardada. 

«Asi on nõnda,» alustas Akka, «et meie, vanad linnud, oleme omavahel arutanud seda asja, et kui 


sina, Pöial- 

poiss, oleksid inimeste juures teenistuses olnud ja neile nii palju head teinud, kui sa tegid meile, siis 
poleks nad kindlasti sinust lahkunud ilma sinu vaeva rikkalikult tasumata.» 


«Mitte mina pole teid abistanud, vaid teie võtsite mind oma hoole alla,» vastas poiss. 

«Me arvasime ka,» jätkas Akka, «et kui üks inimene on rännanud meiega koos terve teekonna 
kestel, siis ei pea ta meist mitte niisama vaesena lahkuma, nagu ta meie juurde tuli.» 

«Ma tean, et kõik see, mis ma aasta jooksul olen teie juures õppinud, on rohkem väärt kui kuld ja 
hõbe,» sõnas poiss. 

«Kui need kuldmündid on veel nii paljude aastate järel alles selles kaljulõhes, siis on kindel, et 
neil pole omanikku,» ütles juhthani, «ja ma arvan, et sa võid nad 


endale võtta.» 


«Aga kas mitte teil endal polnud seda varandust tarvis?» küsis poiss. 
«Jah, meil oli teda vaja selleks, et maksta sulle niisugust paka, millest sinu isa ja ema võiksid arvata, 
nagu oleksid sa aasta otsa olnud ausa pererahva juures hanekarjuseks.» 
Poiss keeras nüüd poolest saadik ümber, heitis pilgu merele ja vaatas siis Akkale otse silma. 

«Minu meelest on imelik, emake Akka, et te lasete mu teenistusest lahti ja maksate mulle palka 


enne, kui ma olen üles öelnud,» sõnas ta. 

«Ma arvan, et senikaua, kui me metshaned Rootsis oleme, jääd sa küll meie juurde,» ütles Akka. 
«Aga seda, kus asub varandus, tahtsin ma näidata sulle praegu, mil me saime ilma liiga suurt ringi 
tegemata siia tulla.» 

«See on ikkagi nii, nagu ma ütlen, et te tahate minust lahkuda enne, kui ma ise seda tahan,» sõnas 
Pöialpoiss. 

«Pärast nii mõnusat aega, nagu meil seltsis on olnud, poleks minu arvates palju, kui te minugi 
välismaale kaasa võtaksite.» . 


Kui poiss oli seda öelnud, sirutasid Akka ja teised metshaned oma pikad kaelad õieli ja seisid veidi 
aega liikumatult, ahmides poolavali nokkadega õhku. 
«Niisuguse asja peale pole ma mõelnud,» sõnas Akka, kui ta oli toibunud. «Aga enne kui sa 
otsustad meiega kaasa tulla, on parem ära kuulata, mis Gorgol on meile 

öelda. Tea siis, et kui me Lapimaalt lahkusime, jõudsime Gorgoga kokkuleppele, et ta lendab sinu 
koju Skänesse ja katsub nõutada sulle paremaid tingimusi.» 

«Jah, nii see on,» sõnas Gorga. «Aga nagu ma sulle juba ütlesin, ei olnud mul õnne. Leidsin küll 
üsna ruttu üles Holger Nilssoni saunikuhiti ja kui ma olin paar tundi õue kohal keerelnud, silmasin 
majade vahel hiilivat härjapõlvlast. Haarasin ta kohe kinni ja viisin eemale põllule, et saaksime 
segamatult rääkida. Ütlesin, et mind on saatnud Kebnekajse Akka küsima, kas ta ei saaks Nils 
Holgerssonile paremaid tingimusi anda. «Tahaksin isegi. et ma seda saaksin,» vastas ta, «sest olen 
kuulnud, et ta on reisi ajal hästi käitunud. Aga see ei seisa minu võimuses. Seepeale ma vihastusin ja 
ütlesin, et ma ei kohku tagasi ta silmade väljanokkimisestki, kui ta nõusse ei jää. «Võid teha minuga 
mis tahad,» ütles ta. «Aga Nils Holgerssoniga jääb ikkagi nii, nagu ma ütlesin. Kuid sa võiksid talle 
edasi öelda, et ta teeks hästi, kui tuleks nii ruttu kui võimalik koos oma hanega koju, sest kogus on 
lood halvad. Holger Nilssonil tuli maksta venna võlg, keda. ta seni oli nii väga usaldanud. Ta ise oli 
laenatud rahaga hobuse ostnud, kuid hobune jäi kohe esimesel päeval lombakaks ja temast pole 
enam mingit tulu. Jah, ütle Nils Holgerssonile, et ta vanemad on pidanud juba kaks lehma maha 
müüma ja et neil tuleb saunikukohalt lahkuda, kui nad kuskilt abi ei saa!»» 

Seda kuuldes kortsutas poiss kul mu ja surus käed rusikasse, nii et sõrmenukid läksid valgeks. 

«Majavaimu poolt on julm tegu,» ütles ta, «seada mulle niisugused tingimused, et ma ei saa koju 
tagasi pöörduda ja oma vanemaid aidata. Kuid tal ei õnnestu teha mind sõbra reetjaks. Isa ja ema on 
ausad inimesed ja ma tean, et nad pigem keelduvad minu abist, kui ootavad, et ma tuleksin nende 
juurde tagasi halva südametunnistusega.» 


LI MEREHÕBE 


Laupäeual, 8. ok!oobril 


Meri on, nagu igaüks teab, metsik ja pealetükkiv ning see osa Rootsist, kuhu meri kõige 
hõlpsamini kallale pääseb, on seepärast juba mitu tuhat aastat kaitstud pika ja laia kivimüüriga, mida 
nimetatakse Bohusläniks", 

See müür on paradasti nii lai, et võtab enda alla kogu maa Dalslandi ja mere vahel, kuid nagu ranna 
kaitsevall või muul pole ta harilikult kuigi kõrge. See vall on ehitatud suurtest kivimürakatest ja 
kohati on temasse sisse müüritud terved pikad mäeahelikud. Ei saa ju ehitada väikestest kividest 
kaitsevaili, mis peab ulatuma Iddefjordist Göta jõeni. 


Meie päevil ju nii suuri ehitusi enam ei tehta ja pole kahtlust, et see müür on ilmatu vana. Ka 


ajahammas on teda kõvasti purenud. Tohutud kaljupangad pole enam nii tihedasti üksteises kinni, 
nagu nad vist olid olnud esialgselt. Nende vahele on tekkinud suuri ja sügavaid pragusid, mille põhja 
mahub isegi põllulappe ja elumaju. Kuid kaljud on praegugi veel nii lähestikku, et võib selgesti näha, 
kuidas nad on kunagi moodustanud ühtlase kivimüüri. 

Kaugemal sisemaal on see suur müür säilinud paremini. Seal kulgeb ta suurte juppide viisi alles 
tervena. Müüri keskel on pikuti sügavad kurud, mille põhjas läigivad järvesilmad, kuid rohkem mere 
pool on ta juba niivõrd lagunenud, et iga kaljurünk moodustab omaette panga. 

Alles merekaldalt vaadates saad õieti aru, et see suur müür ei seisa oma kohal mitte iseenda 
lõbuks. Kui tugev ta uuest peast ka ei olnud, on lained temast kuues-seitsmes kohas läbi murdunud ja 
lõiganud kaldasse mitme miili pikkusi fjorde. Müüri merepoolne osa on koguni vee all, nii et ainult 
kaljupankade ülemine osa paistab voogudest välja. Nõnda on tekkinud hulk suuri da väikesi saari, 
mida nimetatakse skäärideks. Need kaljusaared peavad vastu võtma tormi ja mere kõige ägedamad 
kallaletungid. 


1 Bohuslän - kaljune rannikuala Rootsi läänerannikul, mille elanikud tegelevad peamiselt 
kalapüügiga. Bohuslän annab poole kogu Rootsi kalasaagist. 


482 


Võiks ju arvata, et maa, mis tegelikult koosneb ainult suurest kivimüürist, peaks olema täiesti 
viljatu, nii et ükski inimene ei leia seal elatist. Aga nii hull see asi pole, sest kuigi Bohusläni 
kaljutipud ja mäeseljakud on lagedad ning paljad, leidub kõigis mäekurudes seevastu siiski palju 
head ja viljakandvat mulda, ning kuigi sealsed põllud pole kuigi suured, saab seal ometigi väga hästi 
maad harida. Talved mererannikul pole harilikult ka nii külmad kui sisemaal da tuulevarjulistes 
kohtades kasvab hulk niisuguseid õrnu puid ja taimi, mis ei taha hästi kasvada isegi nii kaugel 
lõunas, nagu seda on Skäne. 

Ei tohi samuti unustada, et Bohusläni piiril asetseb suur ala, mis on kõigi maailma rahvaste 
ühiseks omanduseks. Bohusläni mehed sõidavad mööda maanteid, mida neil pole vaja rajada ega 
sillutada, nad püüavad kariloomi, keda neil ei tarvitse karjatada ega valvata, ja nende sõidukeid 
veavad loomad, kes ei küsi süüa ega ulualust. Seepärast ei sõltu nad viivõrd põlluharimisest ega 
karjakasvatamisest nagu mujal. Nad ei karda asuda isegi noile tormist piitsutatud kaljusaartele, kus 
ei kasva ühtki haljast rohukõrt, ega kitsale rannaribale kaljumüüri ääres, kus vaevalt leidub ruumi 
kartulimaale, sest nad teavad, et avar ja rikas meri võib anda neile kõike, mida nad vajavad. 

Aga kui on tõsi, et meri on rikas, siis on niisama kindel ka see, et temaga on raske tegemist teha. 
See, kes tahab merelt midagi saada, peab tundma kõiki ta fjorde ja sügavusi, kõiki ta madalikke ja 
kaalusid . Ühesõnaga, ta peab tundma peaaegu iga kivi merepõhjas. Ta peab oskama juhtida oma 
paati tormis ja udus ning leida teed ka kõige pimedamal ööl. Ta peab oskamaära tunda märke, mis 
ennustavad rajuilma, ning tal tuleb harjuda taluma nii külma kui märga. Ta peab teadma, kus liigu- 
vad kalaparved ja ronivad merevähid, ta peab suutma vedada rasket noota ja oskama panna võrke 
lainetavasse merre. Ning eelkõige peab tal olema vapper süda rinnus ja ta ei tohi hoolida sellest, et ta 
iga päev võitluses merega paneb kaalule oma elu. 

Sel hommikul, kui metshaned jõudsid Bohusläni, oli skäärides vaikne ja ilus ilm. Nad nägid mitmeid 
väikesi kalurikülasid, kuid kitsail külatänavail valitses vaikus ja väikestest ilusasti ülevärvitud 
majade ustest ei käinud ühtki hingelist. Pruunid kalavõrgud olid korralikult vabe- 

dele kuivama riputatud, rasked rohelised ja sinised kalapaadid seisid rannas, purjed maas. Ühtki naist 
polnud näha askeldamas pikkade laudade juures, kus harilikult puhastati turski ja lesti. 


Metshaned lendasid üle ka mitmest lootsijaamast. Lootsimajade seinad olid võõbatud musta- ja 
valgetriibuliseks. Nende kõrval seisid signaalmastid ja lootsipaadid olid seotud sildade külge. Kõik 
ümberringi oli vaikne, polnud näha ühtegi lähenevat aurikut, mis oleks vajanud abi ahtas sõiduvees. 

Väikesed rannikulinnakesed, millest haned üle lendasid, olid sulgenud oma suured supelmajad, 
lasknud alla oma lipud ja lukustanud oma uhked suvilad. Kedagi polnud näha liikumas peale mõne 
vana laevakapteni, kes käisid edasi-tagasi mööda laevasildu ning vaatasid igatsusega merele. 
Sisemaa pool, fjordide kaldail ja saarte idakülgedel nägid metshaned mõningaid talusid. Seal seisid 
võrgupaadid liikumatult paadisildade ääres. Talumehed ja sulased võtsid kartuleid või katsusid 
kõrgetel sardadel rippuvaid ube, kas need on juba küllalt kuivad. 

Suurtes kivimurdudes ja paaditehastes oli rohkesti töölisi. Nad liigutasid küll kiiresti oma vasaraid 
ja kirveid, kuid kord-korralt pöörasid nad pea mere poole, nagu oodates mingit vahet töös. 

Skääride linnud olid niisama rahulikud kui inimesedki. Mõned kormoranid, kes olid istunud ja 
maganud järsul kaljuseinal, lahkusid üksteise järel kitsastelt kaljupakkidelt ja suundusid pikkamööda 
oma kalastuspaikadesse. Kajakad olid merelt ära tulnud ja jalutasid mööda kuiva maad nagu 
tavalised varesed. 

Ent korraga muutus kõik. Ühelt põllult tõusis otse üles kajakaparv ja kihutas niisuguse hooga 
lõunasse, et metshaned jõudsid vaevalt küsida, kuhu nad lendavad, kajakad aga ei leidnud aega 
vastamiseks. Kormoranid tõusid veepinnalt ja järgnesid raskelt lennates kajakaile. Delfiinid libisesid 
läbi vee nagu pikad mustad süstad ning salkkond hülgeid koterdas lamedalt kaljusaarelt vette ja 
suundus samuti lõunasse. 

«Mis on lahti? Mis on lahti?» pärisid metshaned ja said viimaks ühelt aulilt vastuse: 
«Heeringad on tulnud Marstrandi! Heeringad on tulnud Marstrandi!» 

Kuid liikvele polnud läinud mitte üksnes linnud ja mereloomad, ka inimesed olid ilmselt saanud 
teate et esimesed suured heeringaparved on skääridesse jõudnud. Inimesed jooksid üksteise võidu 
mööda kalurikülade siledaid tänavakive. Seati valmis kalapaate. Ettevaatlikult tõsteti paatidesse 
pikki heeringavõrke. Naised tõid toidupoolist ja õliriideid. Mehed tulid taredest niisuguse kiiruga, et 
said alles tänaval mahti kuube selga ajada. 

Peagi olid väinad täis pruune ja halle purjesid ning paadist paati kostis rõõmsaid hüüdeid ja 
küsimusi. Noored tüdrukud olid roninud majade taha kividele ning lehvitasid sealt lahkujaile. 
Lootsid seisid sõiduvalmis. Nad olid peatses väljakutsumises nii kindlad, et olid juba meresaapad 
jalga tõmmanud ja paadid valmis pannud. Fjordidest väljusid väikesed aurikud, lastiks tühjad tünnid 
ja kastid. 

Talumehed olid jätnud oma kartulikõplad ning paadimeistrid oma töökojad. Vanad tuultest 
pargitud nägudega laevakaptenid ei suutnud kodus istuda, vaid sõitsid aurikutega lõunasse kaasa, et 
heeringapüüki vähemalt nähagi saada. 

Ei läinudki kaua aega, kui metshaned jõudsid Marstrandi. Heeringaparved tulid läänest ja 
suundusid Hamneskäri majakast mööda maa poole. Laias fjordis Marstrandi ja Paternosteri skääride 
vahel sõitsid kalapaadid ikka kolmekaupa koos. Seal, kus vesi läks tumedaks ja hakkas väikese 
lainetusena tasakesi kihama, teadsid kalurid olevat heeringaid, seal lasksid nad pikad noodad ette- 
vaatlikult vette, vedasid nooda tiivad kokku, tõmbasid siis kokku ka noodapära, nii et heeringad jäid 
otsekui tohutu suurde kotti, tõmbasid ja vedasid noota järjest koomale, kuni kott muutus üha 
väiksemaks ja noodast sai võimalikuks helkivaid kalu välja võtta. 

Mõned paatkonnad olid jõudnud juba nii palju kala välja tõmmata, et paadid olid pardani kala täis. 
Kalamehed seisid põlvist saadik heeringate sees ja helkisid süüdvestrist kuni kollase õlikuue servani 
heeringasoomustest. 

Oli ka alles äsja kohale jõudnud paatkondi, kes sõitsid ringi, loodisid sügavust ja otsisid 


heeringaid, ning teisi, kes olid suure vaevaga saanud nooda vette lasta, kuid tõmbasid selle jälle 
tühjalt välja. Kui paadid täis said, sõitsid mõned kalurid fjordis ootavate suurte aurulaevade juurde ja 
müüsid oma saagi maha, teised suundusid 

Marstrandi ja lossisid oma lasti kai ääres. Seal olid heeringarappijad pikkade laudade taga juba 
alustanud oma tööd, heeringad laoti tünnidesse ja kastidesse ning kalasoomused katsid kogu tänavat. 


Igal pool oli elu ja liikumist. Inimesed tundusid otsekui peast segased rõõmu pärast kogu selle 
merehõbeda üle, mida nad voogudest välja tõmbasid, ja metshaned lendasid mitu korda ümber 
Marstrandi saare, et poiss kõike hästi näha saaks. 

Õige pea palus ta neid aga edasi lennata. Ta ei öelnud küll, miks ta siit ära tahab, kuid seda polnud 
raske arvata. Kalurite hulgas .oli palju suuri ja ilusaid mehi. Paljud neist olid pikad ja kartmatu 
näoga ning nägid välja nii hulljulged ja iseteadvad, nagu tahaks täiskasvanuks saades olla iga poiss. 
Võib-olla p.olnudki niisuguseid mehi eriti meeldiv vaadata sellel, kes ei saa ise enam kunagi 
suuremaks kui heeringas. 


LII SUUR MÕIS 


Vana härra ja noor härra 


Mõne aasta eest elas ühes Västergötlandi kihelkonnas väga kena ja armas väike 
rahvakooliõpetajanna. Ta oskas hästi õpetada ning oli nõudlik korra suhtes ja lapsed armastasid teda 
nii, et ei tulnud kunagi kooli selgeks õppimata koolitükkidega. Ka lastevanemad olid temaga väga 
rahul. Oli ainult üks inimene, kes ei saanud aru, kui hea ta on, ja see oli tema ise. Ta pidas kõiki teisi 
endast targemaks d a osavamaks ning tundis muret selle pärast, et ta ei suuda olla niisugune nagu 
kõik teised. 

Kui õpetajanna oli mõne aasta töötanud, tegi koolinõukogu ettepaneku, et ta läheks õppima Nääsi 
käsitöökooli, siis võiks ta hiljem õpetada lapsi töötama mitte üksnes pea, vaid ka kätega. Keegi ei 
oska endale ette kujutada, kui ehmunud oli õpetajanna seda ettepanekut kuuldes. Nääs polnud tema 
koolist kuigi kaugel. Ta oli mitmel korral sellest ilusast ja uhkest kohast mööda sõitnud ning kuulnud 
palju kiitvaid sõnu vanas suures härrasmõisas 

tegutsevate käsitöökursuste kohta. Õpetajad ja õpetajannad tulid üle kogu maa sinna kokku, et 
õppida kasutama oma käsi, jah, sinna saabus inimesi välismaaltki. Õpetajanna aimas juba ette, kui 
kohmetuna ta ennast nii suure hulga silmapaistvate inimeste seas tunneb. Ta arvas, et see on enam, 
kui ta suudab. 

Ent ta ei tahtnud koolinõukogule ka ära öelda ja saatis oma avalduse minema. Ta võetigi õpilaseks 
vastu ning ühel ilusai juunikuu õhtul, päevenne suvekursuste algust, pakkis ta oma riided väikesesse 
reisipauna ja läks Nääsi. 

Kui tihti ta teel ka ei peatunud ja kui pikaks ta teed ka ei soovinud, lõpuks jõudis ta ikkagi pärale. 

Nääsis valitses vilgas tegevus. Kõigile kursustest osavõtjaile, kes olid saabunud siia mitmelt poolt, 
näidati kätte eluruumid suure mõisa juurde kuuluvais suvilais ja asunikumajades. Kõik tundsid 
ennast harjumatus ümbruses pisut võõrana, kuid väike õpetajanna mõtles nagu tavaliselt, et keegi ei 


käitu nii kohmetult ja kohmakalt kui tema. Ta oli ennast ise niiära hirmutanud, et ei .näinud ega 
kuulnud midagi. Need polnud ka sugugi kerged asjad, millega ta nüüd pidi hakikama saama. Talle 
näidati ilusas suvilas kätte tuba, kus ta pidi elama koos mitme noore tüdrukuga, keda ta sugugi ei 
tundnud, ja õhtust tuli tal süüa koos seitsmekümne võhivõõra inimesega. Ta ühel käel istus keegi 
väheldane kollase jumega härra, kes pidi olema pärit Jaapanist, teisel käel aga keegi kooliõpetaja 
Jockmockist'. Algusest peale valitses pikkade laudade ümber lõbus meeleoolu. Kõik ajasid juttu ja 
tegid tutvust. Tema oli ainuke, kes ei söandanud sõnagi lausuda. 

Järgmisel hommikul algas töö. Päev algas siin nagu igas tavalises kooliski hommikupalvuse ja 
lauluga, siis oli käsitöökooli direktor rääkinud lühidalt kodukäsitööst ja andnud mõned 
käitumisjuhised, ning juba seisiski väike õpetajanna, ilma et oleks ise teadnud, kuidas see juhtus, 
höövelpingi ees, puutükk ühes ja nuga teises käes, ning üks vana käsitööõpetada püüdis talle selgeks 
teha, kuidas tal tuleb voolida lillekeppi. 

lialgi varem polnud ta seesugust tööd teha katsunud. Ta ei osanud tööriista õieti käeski hoida. 
Pealegi oli ta nii segane, et ei suutnud midagi taibata. Kui õpetaja tema juurest minema läks, pani ta 
noa ja puutüki höövel pingile ja jäi otse enda ette põrnitsedes seisma. 

IS. 0. Lapimaalt. 


487 

Ruumis seisid ümberringi höövelpingid ja nende kõigi juures nägi ta inimesi, kes alustasid julgesti 
tööd. Mõned neist, kes seda kunsti juba pisut oskasid, tulid tema juurde ja tahtsid teda aidata. Kuid 
õpetajanna ei suutnud ühtki õpetust vastu võtta. Ta seisis ja mõtles, et kõik ümberringi panevad 
tähele, kui rumalasti ta käitub: ning sellest mõttest oli ta otsekui halvatud. 

Siis tuli hommikusöök ja pärast hommikusööki algas uuesti töö. Direktor pidas loengu, sellele 
järgnes võimlemisharjutus ja siis tuli jälle käsitööõpetus. Pärast seda tuli vaheaeg lõunasöögiga ja 
kohvijoomisega suures rõõmsas koosolekusaalis, pärast lõunat tegeldi uuesti käsitööga, 

lauluharjutusega ja lõpuks mängudega vabas õhus. Õpetajanna oli päev otsa liikvel, käis teistega, 
koos, kuid jäi ikka endiselt meeleheitele. 

Kui ta hiljem meenutas oma esimes- päevi Nääsis, näis talle, nagu oleks ta liikunud udus. Kõik oli 
olnud ähmane ja segane, ta polnud õieti näinud ega mõistnud midagi, mis tema ümber sündis. See 
kestis nii kaks päeva, kuid teise päeva õhtul oli kõik tema ümber hakanud äkitselt selgeks muutuma. 

Õhtusöögi ajal oli keegi vana rahvakooliõpetaja, kes oli käinud Nääsis juba mitu korda varem, 
jutustanud paarile uustulnukale, kuidas käsitöökool oli tekkinud, ja et väike õpetajanna oli sattunud 
üsna nende kõrvale istuma, kuulis ta kõike viimse kui sõnani pealt.. 

Vana õpetaja jutustas, et Nääs olevat väga vana mõis, kuid ta polevat kunagi olnud midagi enamat 
kui suur ja ilus härrasmõis, kuni selle ajani, mil, vanahärra;. mõisa praegune omanik, siia elama asus. 
See oli rikas mees ja esimestel aastatel pärast Nääsi asumist oli ta tegelnud lossi ja pargi 
kaunistamisega ning mõisatööliste elamute kordaseadmisega. 

Siis aga suri ta naine ja kuna neil lapsi polnud, tundis ta ennast mõnigi kord oma suures mõisas 
üksildasena. Ta rääkis nõusse oma noore õepoja, keda ta väga armastas, et see tema juurde Nääsi 
elama asuks. 

Algul pidi noorhärra mõisapidamise juures abiks olema, aga kui ta sel eesmärgil mõisatööliste seas 
ringi käis ja nägi, kuidas kehvikute onnides elati, tulid talle kummalised mõtted. Ta pani tähele, et 
enamikus kohtades ei tegelnud mehed ega lapsed, sageli aga ka naised pikkadel talveõhtutel 
mingisuguse käsitööga. Vanasti olid inimesed 


488 


pidanud kätel usinasti käia laskma, et valmistada endale kõiki tarvilikke majapidamisriistu ja riideid, 
nüüd aga sai kõike seesugust osta ja seepärast olid inimesed seda sorti töö kõrvale jätnud. Noorhärra 


arvas aru saavat, et majast, kust on kadunud kodune käsitöö, kaob ka kodune hubasus ja jõukus. 

Mõnikord juhtus ta kodudesse, kus pereisa meisterdas toole ja laudu, pereema aga kudus riiet, ja 
polnud raske tähele, panna, et niisugustes paikades olid inimesed mitte üksnes paremal elujärjel, vaid 
ka õnnelikurnad kui teistes kohtades. 

Ta rääkis sellest oma onule ja vanahärra arvas, et oleks suur õnn, kui inimesed saaksid vabadel 
minutitel pühendada ennast käsitööle. Aga et selleni jõuda, pidid nad muidugi lapsest peale õppima 
oma käsi kasutama. 

Mõlemad härrad mõtlesid, et nad võivad asja kõige paremini edasi aidata nõnda, et asutavad laste 
jooks käsitöökooli. Nad tahtsid õpetada lapsi valmistama lihtsaid puust esemeid, sest niisugust 
käsitööd pidasid nad igaühele kõige käepärasemaks. Nad olid kindlad, et see, kes on kord õppinud 
hästi nuga käsitsema, suudab kergesti ära õppida ka sepavasara ja kingsepahaamri käsitsemise. See 
aga, kes pole nooruses oma kätt tööga harjutanud, ei mõista võib-olla kunagi, et käsi on ta kõige 
tõhusam tööriist. 

Nii olid nad hakanud Nääsi lastele käsitööd õpetama ja leidsid varsti, et see on lastele kasulik ja 
hea ning hakkasid tahtma, et kõik rootsi lapsed saaksid seesugust õpetust. 

Aga kuidas saaks see olla võimalik? Rootsis kasvab ju sadu tuhandeid lapsi. Võimatu on kõiki 
neid Nääsi kokku koguda ja neile käsitööd õpetada. See oli täiesti mõeldamatu. 

Siis oli noorhärra teinud uue ettepaneku. Mõelda ometi, kui nad laste väljaõpetamise asemel 
korraldaksid käsitöö seminari nende õpetajaile! Mõelda ometi, kui õpetajad ja õpetajannad kogu 
Rootsist tuleksid Nääsi ja õpiksid siin 

käsitööd ning hiljem õpetaksid seda kõigile lastele oma koolis! Sel viisil õpiksid kunagi võib-olla 
kõik Rootsi lapsed kasutama oma käsi niisama hästi kui pead. 

Ja kui see mõte neid kord oli haaranud, ei suutnud nad seda enam jätta, vaid püüdsid seda teostada. 

Mõlemad härrad abistasid teineteist. Vanahärra ehitas töökojad, koosolekusaali, võimla ja kandis 
hoolt selle eest, et need, kes tulevad kooli õppima, saaksid süüa ja pea 

varju. Noorhärra hakkas kooli direktoriks. Ta korraldas õppetööd, oli ülevaatajaks tööde juures ja 
pidas loenguid. Ja veel enamgi. Ta elas pidevalt kursustest osavõtjate keskel, pani tähele, kuidas 
kellelgi neist läheb, ning sai nende parimaks ja ustavaimaks sõbraks. 

Ja kui palju õpilasi tuli juba algusest peale nende juurde kokku! Igal aastal peeti neli 
käsitöökursust ja nendest kõigist osavõtmiseks avaldas soovi rohkem õpilasi, kui nad suutsid vastu 
võtta. Kool sai varsti tuntuks ka välismaal ning Nääsi tuli mees- ja naisõipetajaid kõigist maailma 
maadest, et õppida, kuidas tuleb lastele õpetada käsitööd. Rootsis polnud paika, mis oleks välismaal 
olnud nii tuntud kui Nääs ja ühelgi rootslasel polnud nii paldu sõpru üle terve maailma kui Nääsi 
käsitööseminari direktoril. 

Väike õpetajanna istus ja kuulas seda kõike ning mida rohkem ta kuulas, seda selgemaks muutus 
kõik tema ümber. Varem polnud ta mõistnud, miks asub käsitöökool just Nääsis, polnud mõelnud, et 
see kool on rajatud kahe mehe poolt, kes tahtsid tuua kasu oma rahvale, polnud sugugi mõistnud, et 
nad tegid seda kõike ilma mingisuguse tasuta ja ohverdasid kõik, mis neil ohverdada oli, et aidata 
inimestelolla õnnelikumad ja paremad. 

Kui ta nüüd mõtles sellele suurele heatahtlikkusele ja inimesearmastusele, mis kõige selle taga 
peitus, haaras see teda nii sügavasti, et ta oleks tahtnud nutta. Midagi niisugust polnud ta kunagi 
varem näinud. . 

Järgmisel päeval asus ta töö juurde muutunud meelega. Kui kõike pakuti heatahtlikkusest, siis tuli 
temalgi seda vastu võtta paremini kui seni. Ta unustas mõtted iseendast ja mõtles amult käsitööle 
ning sellele suurele eesmärgile, mida selle läbi taheti saavutada. Siitpeale pidas ta ennast laitmatult 
ülal, sest ükski asi polnud talle raske, kui ta ainult Iseendas ei kahelnud. 


Nüüd, pärast seda, kui ta silmad olid pimedusest vabanenud, märkas ta kõikjal seda suurt 
imestamisväärset heatahtlikkust. Ta nägi, kui suure armastusega oli kõik käsitöökoolis õppijate jaoks 
korraldatud. Kursustest osavõtjad said palju enam kui lihtsalt õpetust käsitöös. Direktor pidas nelle 
loenguid kasvatusest, nad võimlesid, asutasid laulukoori ja peaaegu igal õhtul olid neil koosviibimi- 
sed muusika ja ettelugemisega. Peale selle olid õpilaste kasutada raamatud, paadid, supelmajad ja 
klaver. Neil 

pidi siin olema hea ja mugav ning nad pidid olema õnnelikud. 

Ta hakkas mõistma, kui tore on veeta ilusaid suvepäevi suures rootsi härrasmõisas. Loss, kus elas 
vanahärra, seisis kõrge künka otsas, mida peaaegu igast küljest piiras looklev järv, ja maaga ühendas 
teda ilus kivisild. Õpetajanna polnud veel kunagi näinud midagi nii ilusat kui lillepeenrad lossiesistel 
terrassidel, vanad tammed pargis, tee piki järvekallast, kus puud kummardusid vee kohale, või 
vaatepaviljon järveäärse kaljunuki otsas. Koolihooned seisid otse lossi vastas keset haljendavaid 
varjurikkaid kaldaniite, aga kui tal oli aega ja tahtmist, ei keelanud talle keegi ka lossipargis 
jalutamist. Enda meelest tundis õpetajanna esimest korda suve kaunidust, veetes seda nii ilusas 
kohas. 

Temas ei toimunud mingit suurt muudatust. Ta ei läinud julgeks ega enesekindlaks, kuid tundis 
ennast õnnelikuna ja rõõmsana. Ta südant soojendas üldine heatahtlikkus. Ta ei saanud ju tunda 
kartust paigas, kus kõik soovisid talle kõige paremat ja püüdsid teda aidata. Kui kursused lõppesid ja 
osavõtjad Nääsist lahkusid, kadestas ta kõiki neid, kes suutsid vana ja noort härrat südamest tänada 
ning ilusate sõnadega oma tundeid väljendada. Niikaugele ei jõudnud tema kunagi. 

Ta pöördus koju tagasi, asus koolis tööle nagu ennegi ja oli selle üle niisama rõõmus kui endistel 
aegadel. Ta elas nii lähedal Nääsile, et võis minna sinna alati, kui tal oli vaba pärastlõuna, ning algul 
tegigi ta seda üsna tihti. Kuid seal olid kogu aeg uued kursused, uued näod, häbelikkus tuli tagasi ja 
õpetajanna muutus käsitöökoolis järjest haruldasemaks külaliseks. See aeg aga, mille ta ise Nääsis 
oli veetnud, püsis muutumatult ta meeles kui kõige parem aeg tema elus. 

Ühel kevadisel päeval sai ta kuulda, et Nääsi vanahärra on surnud. Siis mõtles ta sellele kaunile 
suvele, mille ta oli veetnud vanahärra mõisas, ja kurvastas, et polnud kunagi vanahärrat õieti 
tänanudki. Küllap see oli selletagi saanud palju tänusõnu nii suurtelt kui väikestelt inimestelt, kuid 
õpetajanna oleks tundnud end õnnelikumana, kui temagi oleks kunagi suutnud kas või paari sõnaga 
vanahärrale öelda, kui palju see oli temale andnud. . 

Nääsis jätkus õppetöö samuti nagu vanahärra eluajal. 

Ta oli nimelt pärandanud kogu selle ilusa mõisa koolile ja ta õepoeg juhatas ning valitses kõike 
endiselt. 

Iga kord, kui õpetajanna sinna tuli, oli seal midagi uut näha. Nüüd polnud need enam ainult 
käsitöökursused, mida seal korraldati, vaid direktor tahtis ellu äratada ka vanu rahvakombeid ja 
lõbustusi ning korraldas seepärast laulumängude ja paljude muude mängude kursusi. Aga 
sellepoolest oli kõik endine, et inimesi ümbritses heatahtlikkus nagu varemgi ja nad tundsid, kuidas 
kõike seati ja korraldati nõnda, et nad tunneksid ennast õnnelikena ning viiksid siit endaga kaasa 
mitte üksnes teadmisi, vaid ka töörõõmu, kui nad pöörduvad tagasi oma väikeste õpilaste juurde üle 
kogu maa. 

Kõigest mõni aasta pärast vanahärra surma kuulis õpetajanna ühel pühapäeval kiriku juures, et 
Nääsi direktor on haige. Õpetajanna teadis, et direktoril on viimasel ajal mitu korda olnud 
südameatakk, kuid ta polnud arvanud, et see on elukardetav. Aga seekord arvati just nõnda olevat. 


Pärast seda, kui ta oli direktori haigusest kuulda saanud, mõtles ta ainult sellele, et võib-olla sureb 
ka direktor, nagu oli surnud vanahärra, enne kui tema on jõudnud 

oma tänu avaldada. Ning õpetajanna mõtles ja juurdies, . mis ta peaks tegema, et pääseda veel 
direktori juurde tänama. 

Pühapäeva õhtupoolikul käis õpetajanna .naabrite juures ja palus neilt luba, et nende lapsed 
võiksid tulla temaga Nääsi. Ta olevat kuulnud, et sealne direktor on haige, ja ta arvab, et talle 
valmistaks rõõmu, kui lapsed tulevad ja laulavad talle mõne laulu. Aeg oli küll juba üsna hiline, aga 
nüüd on õhtuti nii hele ja selge kuupaiste, et minna pole kuigi raske. Õpetajanna tundis, et ta peab 
minema Nääsi just sel õhtul. Ta kartis, et järgmrsel õhtul võib olla juba liiga hilja. 


Muistend Västergötlandist 


Pühapäeval, 9. oktoobril 


Metshaned olid lahkunud Bohuslänist ja seisid ning magasid ühes soos Västergötlandi 
läänepoolses osas. Väike Nils Holgersson oli roninud läbi soo kulgeva maantee tammile, et leida 
pääsu niiskuse eest. Ta otsis endale 

parajasti magamispaika, kui nägi väikest inimesterühma mööda teed tulemas. See oli keegi noor 
õpetajanna, kellega oli kaasas kaks-kolmteist last. Nad tulid tihedas salgas, õpetaja keskel ja lapsed 
tema ümber. Nad rääkisid nii lõbusalt ja avameelselt, et poisil tuli tahtmine nendega pisut kaasa 
minna ja pealt kuulata, mis nad räägivad. 

Tal polnud kuigi raske seda teha, sest kui ta liikus varjus tee serval, oli teda peaaegu võimatu 
näha. Ja seal, kus kõndisid viisteist inimest, tekkis sammudest selline müra, et keegi ei võinud 
kuulda, kuidas krigises kruus Nilsi väikeste puukingade all. 

Et teekonna kestel laste head tuju alal hoida, oli õpetajanna kogu aeg jutustanud neile vanu 
muinasjutte. Ta oli just ühe neist lõpetanud, kui poiss salkkonnaga liitus, ja lapsed palusid otsekohe, 
et õpetaja jutustaks veel midagi. 

«Kas olete kuulnud muistendit vanast Västergötlandi hiiust, kes oli asunud ühele saarele kaugel 
Põhjameres?» küsis õpetajanna. Ei, lapsed polnud seda kuulnud ja õpetajanna alustas: 

«Ühel pimedal tormisel sügisööl läks väikese kaljusaare juures kaugel Põhjamerel põhja üks laev. 
Laev purunes rannakaljudel ja kogu meeskonnast pääsesid kõigest kaks meest eluga kaldale. Nad 
seisid skääril, läbimärjad ja külmast kanged, ning pole raske mõista, et nad olid väga rõõmsad nähes 
kalda ääres suurt lõkketuld. Nad tõttasid tule juurde, kartmata mingit hädaohtu. Alles päris lähedale 
jõudes märkasid nad, et tule ääres istub hirmuäratav vana hiiglane, nii suur ja rohmakas, et meestel 
ei jäänud mingit kahtlust: nad on sattunud kokku mehega hiidude soost. 

Nad jäid kõheldes seisma, kuid põhjatorm tuiskas kibeda külmaga üle saare. Kui nad ennast 
hiiglase lõkke ääres soojendada ei saa, külmuvad nad peagi kangeks, ja nii otsustasid nad hiiu juurde 
astuda. 

«Tere õhtust, isa!» ütles vanem meestest. «Kas te lubate kahel merehädalisel ennast teie tule ääres 
soojendada?» 
Hiiglane ärkas oma mõtteist, ajas ennast pooleldi püsti ja tõmbas mõõga tupest. 

«Kes te niisugused olete?» küsis ta, sest ta oli vana ja nägi halvasti ega teadnud, mis inimesed 
need temaga räägivad. 

«Me oleme mõlemad Västergötlandi mehed, kui te seda teada tahate,» kostis vanem meremees. 
«Meie laev hukkus 

siin läheduses ja me jõudsime külmunult ning poolpaljalt siia rannale.» 

«Ma ei kannata muidu inimesi oma saarel, aga kui te olete vestergötlandlased, siis on teine lugu,» 
sõnas hiiglane ning pistis mõõga tuppe tagasi. «Siis võite istet võtta ja ennast soojendada, sest ma 
olen ise ka Västergötlandist ja elasin palju aastaid suurel Skalunda künkal.» 

Meremehed võtsid nüüd kivide otsas istet. Nad ei söandanud hiiuga juttu teha, vaid istusid vaikselt 
ja vahtisid teda. Ja mida kauem nad teda vaatasid, seda suurem ta nende silmis paistis ja seda 
väiksemad ning väetimad tundusid nad iseendale. 

«Mu silmad on nüüd nõrgaks jäänud,» seletas hiid. «Ma suudan vaevalt näha teie varju. Muidu 
oleks huvitav olnud vaadata, kuidas västerjötlandlane praegusel ajal välja näeb. Aga las vähemalt 
üks teist ulatab mulle käe, et ma saaksin järele katsuda, kas Rootsis on veel kuuma verd!» 

Mehed vaatasid kordamööda hiiu kämblaid ja siis oma käsi. Kummalgi neist polnud tahtmist tema 
käepigistust katsuda. Siis aga silmasid nad raudara, millega hiiglane tavaliselt oma lõkketuld segas ja 
mis nüüd oli jäänud tulle vedelema ning hõõgus ühest otsast. Ühisel jõul kergitasid nad selle maast 
ja ulata,sid hiiule. Hiid haaras ora pihku ja pigistas nii, et sula rauda tilkus sõrmede vahelt. 

«Jajah, ma tunnen, et Rootsis on veel kuuma, verd,» lausus hiid rahuldatult kohkunud 
meremeestele. 

Mõnda aega jäi lõkke ääres jälle vaikseks, kuid omakandi meestega kokkusaamine oli pööranud 
hiiu mõtted Västergötlandile. Üks mälestus teise järel tõusis talle meelde. 

«Ei tea, kuidas on praegu lugu Skalunda künkaga?» küsis ta meremeestelt.. 
Kumbki .mees ei teadnud midagi künkast, mille kohta hiid seletust päris. 

«Eks ta ole nüüd kokku vajunud.» vastas üks meestest kõhklevait. Ta tundis, et sellise küsija ees ei 
saa vastust võlgu jätta. N 

«Nojah, seda ma arvasin,» sõnas hiiglane Ja noogutas nõusolevalt pead. «Ega sealt midagi 
paremat olnud lootagi, sest selle künka kandsid mu naine ja tütar ühel hommikupoolikul oma 
põlledega kokku.» 

Jälle istus hiid mõtiskledes ja püüdis oma mälestusi 

koondada. Sellest oli juba oma hea tükk aega mõõdas, kui ta viimati oma vanas kodus 
Västergötlandis käis, ja läks tükk aega, kuni ta suutis küllalt sügavale mälestustesse tungida. 

«Aga Kinnekulle ja Billingen ja kõik teised kingud, mis üle selle suure tasandiku laiali on pillatud, 
need on vist ikka veel alles?» küsis hiid. 

«Jah, seda küll,» kostis vesterjötlandlane ja tahtes näidata, et ta saab aru, kui vägev mees on hiid, 
küsis temalt: «Võib-olla võtsite teie, isa, ka ühe või teise mäe tegemisest osa?» 

«Oli ei, seda just mitte,» ütles hiiglane, «aga ma võin sulle öelda, et sa oled minu isale selle eest 
tänu võlgu, et need mäed seal on. Kui ma olin veel väike poiss, polnud Västergötlandis mingisugust 
tasandikku, vaid seal, kus praegu laiub tasandik, oli hoopis mägismaa, mis ulatus Vätteri järvest 
Göta jõeni. Aga siis võtsid mõned jõed ette see suur mägi maha lõhkuda ja alla Väneri järve uhtuda. 
See polnud mitte mingi kaljumägi, vaid ta koosnes enamalt jaolt paest ja kiltkivist, nii et jõgedel 
polnud raske temast jagu saada. Mäletan, kuidas nad uhtusid oma sänge ja jõeorge järjest laiemaks 
ning laiendasid need lõpuks tasandikeks. Meie isaga käisime vahetevahel jõgede tööd vaatamas ja 
isa polnud kuigi rahul sellega, et nad hävitavad kogu mäe. 

«Nad võiksid meile vähemalt mõne puhkepaigagi jätta,» ütles ta ja võttis nende sõnadega oma 
kivikingad jalast ning pani ühe neist maha kaugele itta, teise läände. Oma kivikübara pani ta Väneri 
kaldale ühe mäekünka otsa, minu kivimütsi viskas kaugemale lõunasse ja paiskas siis sinnasamasse 
ka oma kivinuia. Kõik, mis meil veel heast kõvast kivist valmistatud asjadest kaasas oli, pani ta 
mitmesugustesse kohtadesse maha. Pärast seda uhtusid jõed peaaegu kogu mäe ära, aga nende 


kohtade kallale, mis isa oli oma kiviasjadega kinni katnud, ei julgenud nad minna, need jäid paigale. 
Seal, kuhu isa oli ühe oma kinga pannud, jäi kontsa alla Hallebergi mägi ja talla alla Hunneberg. 
Teise kinga all jäi alles Billingen, isa kübar oli andnud kaitset Kinnekullele, minu mütsi all oli 
Mösseberg ja kivinuia alt leidis varju Alleberg. Ka kõik teised väikesed mäed Västergötlandi 
tasandikul jäid alles tänu isale ja nüüd tahaksin ma teada, kas Västergötlandis on palju mehi, kes 
vääriksid samasugust austust?» 

«Selle peate pole kerge vastata,» kostis meremees, «aga ma pean ütlema, et kui jõed ja hiiud olid 
omal ajal- nii vägevad, siis hakkan mina just nagu rohkem austama inimesi, sest nüüd on ikkagi 
nemad saanud valitsejaiks nii tasandiku kui mägede üle.» 

Hiiglane muigas pisut. Oli näha, et ta pole vastusega just eriti rahul, kuid peagi alustas ta uuesti 
kõnelust. 
«Kuidas on praegu lood Trollhättaniga '?» küsis ta. 

«Eks ta vahuta ja kohise nagu ta seda alati on teinud,» vastas meremees. «Võib-olla te olite ka 
selle kose käikulaskmise juures, nagu te võtsite osä Västergötlandi mägede kaitsmisest?» 

«Ei, seda just mitte,» kostis hiiglane, «aga mulle tuleb meelde, et kui ma veel väike poiss olin, 
kasutasin ma koos oma vendadega teda liumäe asemel. Me ronisime palgi otsa ja sõitsime siis alla 
Gullö joast, Toppö joast ja kõigist kolmest ülejäänud kosest. Me saime nii hea hoo sisse, et jõudsime 
alla mereni välja. Ei tea, kas praegu ka Västergötlandis mehi on, kes ennast sel viisil lõbustavad?» 

«Raske öelda,» kostis meremees. «Aga mulle näib veel kangema teona see, et meie inimesed 
suutsime ehitada kanali ümber kose, nii et me võime nüüd sõita mitte ainult Trollhättanist alla nagu 
teie oma nooruses, vaid purjekate ja aurikutega ka Trollhättanist üles.» 

«Seda on huvitav kuulda,» ütles hiiglane ja näis, nagu oleks ta vastuse üle pisut pahane. «Kas sa 
võid nüüd mulle ka seda öelda, mis on saanud sellest maakohast Mjörni järve ääres, mida hüüti 
Svältomaks °?» 

«Jah, see tegi meile palju muret,» sõnas vesterjötlandlane. «Võib-olla võtsite teie, isa, ka selle nii 
kehvaks ja troostituks muutumisest osa?» 

«Oh ei, seda just mitte,» vastas hiid: «minu ajal kasvas seal uhke mets. Aga kui ma hakkasin ühe 
oma tütre pulmi pidama, läks meil leivaahju jaoks tarvis palju küttepuid ja siis ma võtsin pika köie, 
tõmbasin ta ümber Svältorna metsa, kiskusin metsa ühe tõmbega pikali ja vedasin koju. 

Ei tea, kas tänapäeval on kedagi, kes suudaks ühe korraga nii palju metsa maha murda?» 

«Ma ei julge selle peale vastust anda,» sõnas vesterjötlandlane. «Aga ma tean, et minu nooruses oli 
kogu Sväl- 


I Trollhättan - suur kosk Göta jõel. Praegu asetseb seal üks Rootsi suuremaid hüdroelektrijaamu. 
2 Svältomna - tõlkes: näljamaa. 

torna paljas ja viljatu, nüüd aga on inimesed istutanud kogu sellele maa-alale metsa. Ma pean sedagi 
mehiseks teoks.» 
«Noh, aga Västergötlandi lõunapoolses osas - seal ei saa küll ükski inimene ennast elatada?» küsis 
hiiglane. 
«Kas teie võtsite osa ka selle maakoha korraldamisest?» küsis vesterjötlandlane. 
«Oh ei, seda just mitte,» vastas hiid, «aga mulle tuleb meelde, et kui meie hiidlapsed seal karjas 
käisime, ehitasime endile nii palju kivionne ja tegime maa nii läbipääsematuks kividega, millega me 
üksteist loopisime, et minu arvates on sealseis paikades raske väikestki põllulappi üles harida.» 


«Jah, tõsi ta on, seal ei tasu põllupidamine ennast ära,» sõnas vesterjöttandlane, «aga sealne rahvas 
on hakanud tegelema riidekudumise ja puutööga ning mulle näib, et tublim tegu on nii kehvas 
maakohas endale elatist muretseda kui seda maakohta rikkuda.» 

«Nüüd on mul jäänud veel ainult üks küsimus,» sõnas hiid. «Kuidas te olete ennast sisse seadnud all 
ranna ääres, kus Göta jõgi merre suubub?» 

«Kas ka seal oli teie käsi mängus?» küsis meremees. «Mitte just seda,» vastas hiid, «aga mulle tuleb 
meelde, et meil oli kombeks minna alla mere äärde, meelitada ligi mõni, vaal ja ratsutada selle seljas 
skääride vahel läbi fjordide ja väinade. Ma tahaksin teada, kas sa tunned ka mõnda niisugust meest, 
kes nüüdisajal niisamuti teeb?» 

«Selle vastuse jätan ma võlgu,» vastas meremees, «aga ma pean vähemalt niisama kangeks teoks 
seda, et meie inimesed ehitasime Göta jõe suudmesse linna, kust lähevad laevad kõigile maailma 
meredele.» 

Selle peale ei kostnud hiiglane midagi ja meremees, kes ise oli Göteborgist pärit, hakkas kirjeldama 
hiiule seda rikast kaubalinna tema suure sadama, tema sildade, kanalite ja uhkete tänavatega ning 
rääkis, et selles linnas on nii palju agaraid kaupmehi ja julgeid meresõitjaid, et need teevad ta 
kindlasti kõige paremaks linnaks põhjamaadel. 

Hiiglane oli iga saadud vastuse puhul üha enam laupa kortsutanud ja paistis üsna selgesti välja, et 
ta on päris pahane, et inimesed on saanud looduse käskijateks. 

«Ma kuulen, et Västergötlandis on tekkinud palju uut,» 

sõnas ta, «ja tha tahaksin hea meelega sinna tagasi pöörduda ning seal üht-teist korraldada.» 

Neid sõnu kuuldes lõi meremees pisut kartma. Ta ei uskunud, et hiid läheks Västergötlandi mingi 
hea kavatsusega, kuid ta ei tohtinud seda muidugi välja näidata. 

«Te võite kindel olla, isa, et teile saab osaks väärikas vastuvõtt,» ütles ta. «Me laseme helistada 
teie auks kõiki kirikukelli.» 

«Mis, kas Västergötlandis on veel kirikukelli?» küsis hiid kõhklema lüües. «Kas need suured 
kuljused Husabys ja Skaras ja Varnhemis pole veel lõhki kõlistatud?» 

«Ei, nad on kõik alles ja teie ajast saadik on nad saanud endale veel palju õdesid juurde. Nüüd ei 
leidu kogu Västergötlandis paika, kus kirikukella ei kuuleks.» 

«Siis jään ma parem siia, kus olen,» sõnas hiid, «sest nende kellade pärast ma kodunt põgenesingi.» 
Nüüd vajus ta mõttesse, kuid peagi pöördus ta uuesti meremehe poole. 

«Te võite nüüd rahulikult tule juurde magama heita,» sõnas ta. «Hommikul varakult korraldan ma 
nii, et siit tuleb mööda laev, mis võtab teid peale ja viib kodumaale. 

Aga selle külalislahkuse eest, mis ma üles näitasin, tahan ma teilt vastutasuks ainult seda, et te 
koju jõudes lähete Västergötlandi kõige tublima mehe juurde ja annate talle üle selle sõrmuse. 
Tervitage teda minu poolt ja öelge talle, et kui ta selle endale sõrme paneb, siis saab ta palju kan- 
gemaks meheks, kui ta praegu on!» 

Kui meremehed koju jõudsid, läksid nad Västergötlandi kõige kuulsama mehe juurde ja andsid 
talle sõrmuse üle. 

Kuid mees oli liiga tark selleks, et sõrmust kohe sõrme panna. Selle asemel riputas ta sõrmuse 
väikese tammepuu otsa, mis kasvas ta aias. Jalamaid hakkas tamm nii jõudsasti kasvama, et seda oli 
silmaga näha. Ta ajas võsusid ja kasvatas uusi oksi. Ta tüvi muutus jämedamaks, koor kõvemaks. 
Puule tulid külge uued lehed Ja need langesid jälle maha, ta õitses ja kandis vilja ning oli vähe aja 
pärast nii suur, et võimsamat.tamme polnud keegi näinud. 

Kuid vaevalt oli puu täis kasvanud, kui ta hakkas niisama kiiresti närbuma, oksad pudenesid maha, 
tüvi läks seest õõnsaks ja puu kõdunes, nii et peatselt polnud temast järel midagi muud kui 
kännutüügas. 

Siis Võttis Västergötlandi kuulsaim mees sõrmuse ja viskas selle minema. 

«See hiiu and on niisugune, et annab inimesele palju jõudu ja teeb ta lühikeseks ajaks teiste hulgas 
kõige silmapaistvamaks,» sõnas ta. «Kuid see kurnab ta nii ära, et veidi aja pärast on ta jõud ja 
tublidus otsas. Ma ei taha teda kasutada ja loodan, et keegi teda üles ei leia, sest ta ei ole mitte heade 
kavatsustega siia saadetud.» 

Kuid on siiski võimalik, et keegi on selle sõrmuse üles leidnud. Alati kui mõni hea inimene 
pingutab ennast üle jõu, et inimestele kasulik olla, tuleb küsida, kas ta pole seda sõrmust 
üles.leidnud ja kas mitte see sõrmus ei sunni teda töötama, nii et ta enese ära kurnab ja on sunnitud 
oma töö lõpetamata jätma.» 


Laul 


Õpetajanna oli kogu jutustuse ajal kiirete sammudega edasi astunud ja lõpetades märkas ta, et nad 
olid peaaegu pärale jõudnud. Ta nägi juba suuri kõrvalhooneid, mis seisid kaunite puude vilus nagu 
kõik hooned siin mõisas. Ja veel enne kui ta oli nendest mööda jõudnud, hakkas paistma ka 
härrastemaja oma kõrgel terrassil. 

Seni oli ta oma ettevõtte üle rõõmu tundnud ega olnud põrmugi kõhelnud, kuid nüüd mõisat nähes 
hakkas tal julgus kaduma. Mõelda ainult, võib-olla on kõik see, mis ta kavatseb teha, päris rumal! 
Keegi pole ju tema tänu tahtnud. Võib-olla nad ainult naeravad tema üle, et ta nii hilja õhtul oma 
lastega siia tormas? Ei lapsed ega tema oska ju laulda nii ilusasti, et see kellelegi võiks meeldida. 

Õpetajanna aeglustas sammu ja lossiterrassile viiva trepi juurde jõudes keeras ta teelt kõrvale ning 
läks trepist üles. Ta teadis väga hästi, et suur härrastemaja seisab vanahärra surmast saadik tühi. Ta 
läks sinna ainult selleks, et võita aega järelekaalumiseks, kas maksab enam edasi minna või oleks 
parem tagasi pöörduda. 

Kui ta jõudis üles terrassile ja nägi kuupaistel pimestavalt valendavat lossi, kui ta nägi hekke, 
lillepeenraid, umidega balustraadi ning uhket treppi, langes tema julgus veelgi. Kõik paistis talle nii 
uhke ja tore, et ta mõistis lõplikult: tal pole siin midagi teha. Näis, nagu ütleks uhke valge loss talle: 
«Ära tule mulle ligi! Ega sa ometi arva, et sina ja sinu õpilased võivad tuua mingit rõõmu sellele, kes 
on harjunud elama niisuguses kohas.» 


499 


Et peletada kõhklust, mis hakkas talle põue hiilima, jutustas õpetajanna nüüd lastele vanast ja 
noorest härrast just sedasama, mis ta ise oli kuulnud, kui ta käsitöökursustel käis. See andis talle 
julgust juurde. Oli ju siiski tõsi, et loss ja kogu mõis oli kingitud käsitöökoolile. Ta oli kingitud 
selleks, et õpetajad ja õpetajannad veedaksid õnneliku aja ilusas mõisas ja viiksid siit teadmisi ja 
rõõmu kaasa oma õpilastele. Aga siin, kus koolile nii suur kingitus on tehtud, siin on inimesed ometi 
näidanud, et nad hindavad koolilapsi. Nad on näidanud, et nad peavad rootsi laste kasvatamist 
kõigest muust tähtsamaks. Just siin ei peaks ta kunagi argust tundma. 

Need mõtted andsid talle pisut lohutust, nii et ta otsustas oma ettevõtet jätkata. Et oma julgust 
kinnitada, läks ta edasi läbi pargi, mis kattis nõlvakut lossikünka ja järve vahel. Kui ta sammus 
toredate puude all, mis seisid kuupaistel nii mustadena ja salapärastena, ärkasid ta mõtetes paljud 
rõõmsad mälestused. Ta jutustas lastele, kuidas tema ajal siin oli olnud ja kui õnnelikuna ta ennast 
tundis kursustel õppides, mil ta Võis iga päev siin kaunis p-rgis jalutamas käia. Ta jutustas pidudest, 
mängudest ja tööst, eelkõige aga sellest suurest heatahtlikkusest, mis oli avanud selle uhke mõisa 
tema ja nii paljude teiste jooks. 

Sel viisil suutis ta oma julgust säilitada, nii et tal õnnestus tõesti jõuda pargist läbi ja üle silla 
kaldaniitudele, kus keset koolihooneid seisis direktori villa. 


Kohe silla kõrval laius haljas mänguplats ning sellest möödudes kirjeldas ta lastele, kui ilus oli siin 
suveõhtuti, mil kogu plats oli täis heledais rõivais inimesi ja pallimäng vaheldus lauludega. Ta näitas 
lastele Sõbrakodu, kus asus koosolekusaal, koolihoonet, kus peeti loenguid, ja hooneid, kus asetsesid 
võimlemissaalid ning töökojad. Õpetajanna astus edasi kiirete sammudega ja rääkis vahetpidamata, 
otsekui selleks, et hirm ei jõuaks teda enda võimusesse haarata. Aga kui ta lõpuks oli nii kaugele 
Jõudnud, et nägi juba direktori villat, peatus ta järsult. 

«Teate mis, lapsed,» ütles ta, «ma arvan, et me enam edasi ei lähe. Ma ei mõelnud sellele varem, 
aga võib-olla on direktor nii raskesti haige, et me segaksime teda oma lauluga. Oleks ju hirmus, kui 
me talle sellega halba teeksime.» 

Väike Nils Holgersson oli kogu aeg lastega kaasas käinud ja kuulnud kõike, mis õpetaja rääkis. Nii 
teadis ta 

sedagi, et nad on tulnud laulma kellelegi, kes lamab haigena seal villas, ja et nad nüüd jätavad 
laulmata, kuna kardavad oma lauluga haiget segada ja ärritada. 

«Kahju, et nad lähevad ilma laulmata minema,» mõtles ta. «Oleks ju lihtne teada saada, kas haige 
tahab neid kuulata. Miks ei lähe keegi majja küsima?» 

Kuid õpetajannale ei näinud seda pähe tulevat, sest ta keeras ringi da hakkas aeglaselt tuldud teed 
tagasi minema. Koolilapsed püüdsid pisut vastu vaielda, kuid õpetajanna käskis neil vait olla. 

«Ei, ei!» ütles ta. «Oli rumal minust siia tulla ja kavatseda laulda nii hilja õhtul. Me ainult 
segaksime.» 

Siis arvas Nils Holgersson, et kui keegi teine seda ei tee, tuleb temal järele uurida, kas haige on 
tõesti liiga nõrk selleks, et pisut laulu kuulata. Ta eemaldus teistest ja jooksis maja juurde. Maja ees 
seisis tõld ja hobuste kõrval ootas vana kutsar. Poiss oli vaevalt ukse lähedale jõudnud, kui see 
avanes da väljus tüdruk, kandik käes. 

«Larssonil tuleb veel veidi aega tohtrihärrat oodata,» ütles tüdruk. «Proua käskis mul Larssonile 
midagi sooja tuua.» 

«Kuidas on lood peremehega?» küsis kutsar. 

«Valusid tal enam ei ole, aga paistab, nagu oleks süda seisma jäänud. Direktor lamab juba tund 

aega liikumatult. Me peaaegu ei teagi, kas ta on elus või surnud.» 

«Kas tohter ütleb, et nüüd on lõpp?» 

«Ikka veel kaalu peal, Larssan, ikka veel kaalu peal. Näib, nagu ootaks direktor kutset. Kui ülaltpoolt 
kutse tuleb, on ta valmis sellele järgnema.» 

Nils Holgersson jooksis kiiresti mööda teerada tagasi, et õpetajannale ja koolilastele järele jõuda. Ta 
mõtles, kuidas oli siis, kui suri tema vanaisa. Vanaisa oli olnud meremees ja surivoodil lamades oli 
ta palunud akna lahti teha, et ta veel kord kuuleks tuule kohinat. Ja kui nüüd see haige oli 
armastanud olla noorte keskel ja kuulata nende laule ja mänge? 

Õpetajanna astus kõhkleval sammul mööda alleed edasi. Nüüd, Nääsist eemaldudes, oli tal tahtmine 
ümber pöörata ja ka teel siia oli tal olnud sama tahtmine. Ikka veel valdas teda suur kohmetus ja 
nõutus. 

Ta ei vestelnud enam lastega, vaid sammus vaikides. Puiesteel oli nii pime, et õpetajanna ei 
näinud midagi. Aga ta arvas kuulvat arvutut hulka hääli enda ümber. Tema 

kõrvu kostis murelikke hüüdeid tuhandest eri paigast. «Me oleme nii kaugel, meie kõik teised,» 
ütlesid hääled. «Aga sina oled lähedal. Mine ja laula sellest, mida me kõik tunneme!» 

Ning talle meenusid üks teise järei kõik need, keda direktor oli abistanud ja oma hoole alla 
võtnud. Direktor oli lausa üliinimlikult pingutanud, et olla abiks kõigile, kes seda vajasid. «Mine ja 
laula talle!» sosistasid hääled õpetajanna ümber. «Ära lase tal surra, ilma et ta oleks saanud tervituse 
oma koolilt! Ära mõtle sellele, et sa oled väike ja tähtsusetu! Mõtle sellele suurele inimestehulgale, 


kes seisab sinu selja taga! Lase tal tunda, enne kui ta meie juurest lahkub, kuidas me kõik teda 
armasiame!» 

Õpetajanna astus järjest aeglasemalt. Siis korraga kuulis ta midagi, mis ei kuulunud üksnes tema 
sisimas kostvate häälte ja manitsuste huka, vaid mis tuli välismaililmast. See polnud tavaline 
inimhääl. See oli otsekui linnuvidin või heinaritsika saagimine. Kuid ta kuulis sellegipoolest päris 
selgesti, et see hääl käskis tal tagasi pöörata. 

Ja rohkemat polnud vajagi, et. julgustada teda seda tegema. .. 


Õpetajanna - ja koolilapsed laulsid direktori akna all paar laulu. Õpetajannale endalegi tundus, et 
nende laul kõlas sel õhtul eriti ilusasti, otsekui oleksid mingid võõrad hääled kaasa laulnud. Õhk oli 
täis uinuvaid helisid. Neil tuli ainult alustada la kõik need hääled ärkasid ning kõlasid laulus kaasa. 

Siis avanes kiiresti välisuks ja keegi tõttas välja. «Nüüd tullakse mulle ütlema, et me enam ei 
laulaks,» mõtles õpetajanna. «Kui ma ainult mingit õnnetust pole põhjustanud!» 

Kuid see polnud nõnda. Teda tuldi kutsuma majja puhkama ja paluti, et nad pärastseda laulaksid 
veel mõne laulu. 

Trepil tuli talle vastu arst. 

«Selleks korraks on hädaoht möödas,» sõnas ta. «Direktor lamas meelemärkusetult ja ta süda lõi 
järjest nõrgemini. Aga kui te laulma hakkasite, siis ta nagu oleks kuulnud kutset kõigilt nendelt, kes 
teda vajavad. Ta tundis, et tal pole veel aeg rahu otsida. Laulge talle veel 

Laulge ja olge rõõmsad, sest ma arvan, et teie laul oli see, mis ta ellu tagasi tõi! Nüüd jääb ta võib- 
olla veel paariks aastaks meie hulka.» 


LIII REIS VEMMENHÖGI 


Neljapäeval, 3. novembril 


Ühel päeval novembrikuu algul lendasid metshaned üle Hallandi kõrgustiku Skänesse. Mitu 
nädalat olid nad veetnud laiadel tasandikel Falköpingi ümbruses ja kuna samas oli viibinud ka mitu 
teist suurt haneparve, oli see olnud väga lõbus aeg. Vanad haned said omavahel palju juttu puhuda, 
noored aga igasugustes oskustes võistelda. 

Mis puutub Nils Holgerssoni, siis tema ei tundnud rõõmu selle pika ajaviitmise üle 
Västergotlandis. Ta püüdis oma meeleolu mitte langeda lasta, kuid tal oli raske oma saatusega 
leppida. «Oleksin ma ometi juba kord Skänest läbi ja välismaal,» mõtles ta, «siis teaksin, et mul ei 
ole enam millelegi loota ja oleksin rahulikum.» 

Viimaks ometi olid metshaned ühel hommikul teele asunud ja lennanud Hallandi poole. Esialgu 
polnud poiss selle maastiku vaatamisest mingit erilist lõbu leidnud. Ta arvas, et seal pole näha 
midagi uut. Ida pool oli maa künklik ja kaetud suurte kanarbikunõmmedega, mis tuletasid meelde 
Smälandit, lääne pool aga oli ta täis ümmargusi paljaid mäekinke ja lahtedest lõhestatud nagu 
Bohuslängi. 

Aga kui metshaned jätkasid kitsa rannikuriba kohal teekonda lõunasse, istus poiss kogu aeg üle hane 
kaela kum mardudes ega saanud silmi maast lahti. Ta nägi, kuidas künkad jäid järjest harvemaks 
ja tasandik laotas end järjest laiemale. Ühtlasi märkas ta, et rannajoon läks vähem kääruliseks. 
Skäärid ranna ääres jäid samuti harvemaks ja kadusid sootuks ning lal avameri ulatus otse rannani. 

Siis lõppes ka mets. Üleval põhja pool oli ju samuti olnud palju toredaid tasandikke, kuid neid olid 
ikka ääristanud puud. Metsa oli olnud igal pool. Näis, nagu kuu- 

luks maa tegelikult puudele ja ülesharitud. maatükid laiusid suurte lagendikena keset metsa. Pealegi 
oli kõigil tasandikel leidunud hulgaliselt metsatukki ja salusid, mis otsekui andsid mõista et mets 
võib millal tahes maa tagasi võtta. 

Siin aga oli kõik teisiti. Siin oli tasane maa võtnud võimu enda kätte. Ta laius kuni silmapiirini. 
Leidus kull suuri puuistandikke, kuid ei ühtki looduslikku metsa. Just see et maa oli siin nii lage, 
põld põllus kinni, meenutas poisile Skänet. Ka paljast mereranda selle liivaväljade ja adruvallidega 
arvas ta ära tundvat. Seda kõike nähes läks ta ühtaegu nii rõõmsaks kui kurvaks. «Nüüd ei ole ma 
kodust vist enam kaugel,» mõtles ta. 

Maastik muutus üha. Västergõtlandi ja Smälandi kõrgustikelt tulid kohisedes alla jõed ja rikkusid 
tasandiku ühetoonilisust. Järved, rabad, kanarbikunõmmed ja tuiskliivaluited astusid põldude teele, 
kuid need laiutasid sellest hoolimata ikka edasi, kuni all Skäne piiril tuli vastu Hallandi kõrgustik 
oma ilusate orgude ja kuristikega ... 

Mitu korda olid noored haned reisi kestel pärinud parve vanematelt hanedelt: «Mismoodi välismaa 
on? Mismoodi välismaa on?» 

«Oodake, oodake, küll varsti näete!» olid siis vastanud need, kes juba mitmeid kordi olid selle reisi 
läbi teinud. 

Nähes Värmlandi pikki metsaga kaetud mäeseljakuid ja läikivaid järvi nende vahel või Bohusläni 
kivirahne või Västergõtlandi ilusaid väikesi mägesid, olid noored haned imestanud ja küsinud: «Kas 
kogu maailm onsamasugune? Kas kogu maailm on samasugune?» 

«Oodake, oodake! Küll te varsti näete, missugune on suurem osa maailma,» vastasid vanad haned. 
Kui metshaned olid Hallandi kõrgustikust üle jõudnud ja tükk maad Skäne kohal lennanud, hüüdis 
Akka: 

«Vaadake nüüd alla! Vaadake ringi! Niisugune on ka välismaa.» 

Just sel ajal lendasid nad üle Sõderäsi kõrgendiku. Kogu see pikk seljak oli kaetud 
pöökpuumetsaga, metsade keskel aga seisid ilusad tornidega ehitud lossid. Puude vahel jalutasid 
hirved ja metsalagendikel mängisid jänesed. Metsadest kostsid jahisarve helid, koerte käredat hau- 
kumist oli kuulda kõrgel lendava haneparveni. Puude vahel looklesid laiad teed ja neid mõõda 
sõitsid läikivais kales- 

tsides või ratsutasid toredate hobuste seljas härrad ja daamid. Ringsjõ järv laius kõrgustiku jalamil ja 
ühel maaninal seisis tema kaldal vana Bosjö klooster. Skäralidi kuristik, mille põhjas voolas oja ja 
mille kaljuseinad olid kaetud põõsaste ja puudega, lõikus läbi kõrgendiku. 

«Kas välismaa on niisugune? Kas välismaa on niisugune?» küsisid noored haned. 

«Niisugune jah - seal, kus leidub metsaga kaetud kõrgendikke,» hüüdis Akka, «aga neid pole tihti. 
Oodake, varsti näete, missugune ta tavaliselt on!» 

Akka juhtis hanesid edasi lõunasse, suure Skäne tasandiku poole. Seal see laiuski oma suurte 
põldude ja suhkrupeediväljadega, millel pikkades ridades liikusid peedivõtjad, oma madalate valgeks 
võõbatud taludega, mille hooned seisid ringis ümber õuede, loendamatute väikeste valgete 
kirikutega, oma inetute hallide suhkruvabrikute ja väikelinnade taoliste alevitega raudteejaamade 
ümber. 

Siin oli turbarabasid suurte turbariitadega ja söekaevandusi, mille ümber kõrgus suuri musti 
söemägesid, teed looklesid ridamisi seisvate pügatud pajude vahel, raudteed ristusid ja moodustasid 
tasandikul tiheda võrgu. Siin ja seal helkisid väikesed puudest ääristatud tasandikujärved, mille 
kaldail oli kauneid mõisaid. 

«Vaadake nüüd alla! Pange hästi tähele!» hüüdis juhthani. «Niisugune on välismaa Läänemerest 
kuni kõrgete mägedeni ja neist kaugemal pole me kunagi käinud.» 


Kui hanepojad olid tasandikku näinud, suundus juhthani Öresundi väina kaldale. Laugjad luhad 
laskusid pikkamööda mere poole ja kaldale olid kuhjatud pikad vallid mustaks tõmbunud adru. 
Mõnel pool oli suuri liivaluiteid, teisal tuiskliivavälju, kus liiv oli küngasteks ja kinkudeks kokku 
puhutud. Rannal seisid kalurikülad, ühetaolised ja ühesuurused telliskivimajad pikas reas, väike 
majakas muuli otsas ja pruunid võrgud vabedel. 

«Vaadake nüüd alla! Pange hästi tähele!» ütles Akka. 


«Niisugune on välismaa rannik.» 

Lõpuks lendas juhthani ka paari linna juurde. Sealt tõusid paljud peenikesed vabrikukorstnad, 
kõrgete tahmunud majade vahele lõikusid sügavad tänavad, siin-seal laiusid suured ilusad pargid ja 
puiesteed, sadamad olid täis laevu ning mõnel pool hakkasid silma ka vanaaegsed kindlused, lossid 
ja iidsed kirikud. 

«Niisugused on välismaa linnad, ainult nad on palju 

suuremad,» ütles juhthani. «Aga küll needki siin veel kasvavad, samuti kui teiegi.» 

Pärast niisugust ringirändamist laskus Akka ühele rabale Vemmenhögi ringkonnas. Poiss ei 
saanud lahti mõttest, et Akka oli sel päeval rännanud üle Skäne tahtmisest näidata talle, et tema 
kodupaika võib väga hästi võrrelda mistahes maaga maailmas. Aga seda poleks tal teha 
tarvitsenudki. Poiss ei mõelnud sellele, kas see maa on rikas või vaene. Sellest hetkest alates, mil ta 
oli näinud esimest pajuderida ja esimest madalat Skäne põrgastikmaja, hakkas ta süda kojuigatsusest 
valutama. 


LIV HOLGER NILSSONI JUURES 


Teisipäeval, 8. novembril 


Oli rõske ja udune päev. Metshaned olid võtnud keha kinnitust suurtel põldudel Skurupi kiriku 
ümbruses ja pidasid nüüd lõunapuhkust, kui Akka astus poisi juurde. 

«Paistab, et nüüd tuleb mõneks ajaks ilusat ilma,» sõnas ta, «ja ma arvan, et me lendame homme 
üle Läänemere.» 


«Või nii,» vastas poiss lühidalt, sest miski nööris ta kurgu nii kinni, et ta ei saanud rääkida. Küllap 
ta oli siiski lootnud, et saab Skänes nõidusest lahti.. 

«Oleme nüüd üsna Lääne-Vemmenhögi lähedal,» sõnas Akka, «ja ma arvasin, et sa tahad ehk 
natukeseks ajaks koju minna. Ega sa niipea enam kedagi omastest ei näe.» 

«Vist on parem see tegemata jätta,» kostis poiss, kuid ta häälest oli kuulda, et ta rõõmustab 
ettepaneku üle. 

«Kui isahani siia meie juurde äääb, siis ei saa ju juhtuda mingit häda,» sõnas Akka. «Minu arvates 
peaksid sa järele vaatama, kuidas su kodus asjad lähevad. Ehk suudad sa neid mingil viisil aidata, 
kuigi sa enam inimeseks ei saa.» 

«Jah, teil on õigus, emake Akka. Oleksin pidanud varem sellele mõtlema,» nõustus poiss õhinal. 


Järgmisel hetkel oli ta koos juhthanega juba teel Holger Nilssoni vabadikukoha poole ja ei 
võtnudki palju aega, kui Akka maandus seda piirava kiviaia ääres. 

«Imelik, siin on ju kõik nagu ennegi,» sõnas poiss ja ronis kiiresti üles aia otsa, et ringi vaadata. 
«Mulle paistab, nagu oleks üksainus päev möödas sellest, kui ma siin istusin ja teid mööda lendamas 
nägin.» 


«Ei tea, kas su isai on püss?» küsis Akka äkitselt. 
«Jah, on küll,» vastas Nils. «Just püssi pärast ma tol pühapäeval koju jäingi, selle asemel et kirikusse 
minna.» 

«Siis ma sind siia ootama küll ei julge jääda,» lausus Akka. «Kõige parem on, kui sa tuled homme 
hommikul Smygehuki ja me seal kokku saame. Siis võid ööseks koju jääda.» 

«Ei, ärge lennake veel minema, emake Akka!» hüüdis poiss ja hüppas kiiresti aia otsast alla. Ta ei 
teadnud, millest see tuli, aga tal oli tunne, et kas tema või metshanega võib juhtuda midagi, nii et nad 
teineteist enam kunagi ei näe. 

«Te näete, kui kurb ma olen, et ma enam oma endist kuju tagasi ei saa,» jätkas Nils. «Aga ma 
ütlen teile, ma ei kahetse, et tulin kevadel teiega kaasa. Ei, parem ma ei saa enam kunagi inimeseks, 
kui et oleksin loobunud sellest reisist.» 

Akka tõmbas paar korda sügavalt hinge ja vastas siis: «On üks asi, millest oleksin pidanud rääkima 
sinuga juba varem, aga kuna ma arvasin, et sa enam omade juurde tagasi ei lähe, ei paistnud sellega 
kiire olevat. Kuid ei tee kahju, kui ma nüüd selle asja ära räägin.» 

«Te teate du, et ma täidan alati hea meelega teie tahtmist,» vastas poiss. 

«Kui sa meie juures midagi head oled õppinud, Pöialpoiss, siis ei arva sa võib-olla enam, et 
inimestel üksi on õigus ilmas elada,» sõnas juhthani pidulikult. «Mõtle sellele, et teil on nii suur maa 
ja et te võiksite väga hästi jätta mõned paljad kaljusaared, mõned madalad järved ja vesised sood, 
mõned tühjad kaljumäed ja kauged laaned meile, vaestele loomadele, et me võiksime seal rahus 
elada! Kogu eluaja on mind jälitatud ja taga aetud. Oleks hea, kui ka minusugusel oleks mõni 
rahupaik.» 

«Mul oleks küll väga hea meel, kui suudaksin teid selles asjas aidata,» ütles poiss. «Aga ma ei saa ju 
kunagi endale mingit võimu inimeste seas.» 

«Me seisame ja räägime siin, nagu ei saaks me enam kunagi kokku,» sõnas Akka, «aga ometi 
kohtume homme jälle. Nüüd ma lendan tagasi omade juurde.» 

Akka lõi juba tiivad lahti, kuid tuli veel tagasi Pöialpoisi juurde, silitas teda paar korda nokaga ja 
lendas siis lõpuks oma teed. 


Päike oli juba kõrgel, kuid õuel ei liikunud ühtki inimest ja poiss võis minna, kuhu tahtis. Ta 
tõttas lehmalauta, sest lehmade käest lootis ta kõige paremini teateid saada. Laudas oli pilt kurb. 
Kevadel olid siin seisnud kolm toredat looma, nüüd aga oli järel üksainus lehm. See oli Mairoos. 
Kõigest võis näha, et ta igatseb taga oma seltsilisi. Ta seisis noruspäi ja oli vaevalt puudutanud 
mõnda kõrt toidust, mis ta ees oli. 


«Tere, Mairoos!» ütles poiss ja hüppas kartmatult latrisse. «Kuidas on lood ema ja isaga? Kuidas 
elavad kass, haned ja kanad ning kuhu on jäänud Tähik ja Kuldliilia?» 

Poisi häält kuuldes Mairoas võpatas ja näis, nagu tahaks ta pusklema hakata. Kuid ta polnud enam 
nii äge kui varemalt ja silmitses poissi, enne kui läks talle kallale. Poiss oli niisama väike kui teele 
minneski ja samamoodi riides, kuid ta oli siiski sootuks teistsugune. Sel Nils Holgerssonil, kes 
kevadel minema oli rännanud, oli olnud raske ja pikaldane kõnnak, veniv hääl ja unised silmad, see 
aga, kes tuli tagasi, oli kergejalgne ja väle, ta kõne oli kiire ning ta silmad särasid ja välkusid. Ta 
hoiak oli nii uhke, et sisendas austust, olgugi et ta oli nii väike, ja ehkki ta ise ei paistnud rõõmsana, 
oli rõõm teda näha. 

«Muu,» ammus Mairoas. «Räägiti, et sa olevat muutunud, aga ma ei tahtnud seda uskuda. Tere 
tulemast koju, Nils Holgersson, tere tulemast! See on esimene rõõmus silmapilk, mis mul üle hulga 
aja on olnud.» 

«Tänan sind, Mairoos!» vastas poiss ja tal oli väga hea meel, et teda nii hästi vastu võeti. «Räägi 


nüüd, kuidas on lood isa ja emaga.» 


«Sestsaadik kui sa minema läksid, on neil ainult muret olnud,» kostis Mairoos. «Kõige hullem on 
selle kalli hobusega, kes suve läbi tallis seisis ja sõi. Su isa ei taha teda hukata ja maha müüa ka ei 
saa. Selle hobuse pärast tuli nii Tähikul kui Kuldliilial siit minna.» 

See polnud küll päriselt see, mida poiss oleks tegelikult teada tahtnud, aga ta ei söandanud otseselt 
küsida. Seepärast ütles ta: 


«Ema oli vist küll väga kurb, kui nägi, et isahani Märten on minema lennanud?» 
«Ma ei usu, et ta oleks isahane pärast nii suurt muret 

tundnud, kui ta oleks teadnud, missugustel asjaoludel see minema lendas. Nüüd kaebab ta kõige 
enam selle üle, et tema enda poeg oli see, kes kodust põgenes ja isahane kaasa viis.» 
«Või nii, tema usub siis, et mina varastasin isahane?» küsis poiss. 
«Mis ta muud oskas arvatagi?» 
«Küllap vist isa ja ema arvavad, et ma olen rännanud suve otsa ringi nagu iga teine hulgus.» 

«Nad kardavad, et sul on läinud halvasti,» kostis Mairoos, «ja on mures sinu pärast, nagu on 
mures need, kes on kaotanud kõige kallima, mis neil oli.» 

Seda kuuldes läks poiss kiiresti lehmalaudast välja ning astus talli. See oli väike, kuid puhas da 
kena. Kõigest oli näha, et Holger Nilsson on püüdnud talli uustulnuka jaoks mugavaks teha. Tallis 
seisis uhke ja ilus hobune, kes oli nii hästi toidetud, et lausa läikis. 

«Tere ka, tallirahvas!» teretas Nils. «Ma olen kuulnud, et siin pidi olema üks haige hobune. Ega 
see ometi sina ei ole? Sa näed nii puhanud ja hea välja.» 

Hobune pööras pead ja vaatas poissi tähelepanelikult. 

«Kas sa oled siinne perepoeg?» küsis ta. «Olen temast palju halba kuulnud. Aga sul on nii hea 
väljanägemine, et ma sind küll temaks ei peaks, kui ma ei teaks, et ta muudeti pöialpoisiks.» 

«Ma tean küll, et minust jäi siia tallu halb kuulsus,» sõnas Nils Holgersson. «Mu oma ema usub, et 
läksin minema nagu varas, aga mis seal ikka, ega ma kauaks 

koju ei jää. Enne kui ma ära lähen, tahaksin siiski teada saada, mis sul viga on.» 

«Kahju, et sa siia ei jää,» ütles hobune, «sest ma tunnen, et meist oleksid võinud head sõbrad saada. 
Mul pole midagi muud viga, kui et olen endale midagi jalga astunud - kas mõne noaotsa või midagi 
seesugust. See on nii hästi varjul, et arst ei suutnud seda üles leida, aga ta torgib ja torgib, nii et ma 
ei saa kohe käia. Kui sa räägiksid Holger Nilssonile, mis mul viga on, saaks ta mind hõlpsasti aidata. 
Oleksin rõõmus, kui saaksin kasu tuua. 

Mul on tõesti häbi seista ja süüa tööd tegemata.» 

«See on hea, et sul mingit tõsist haigust ei ole,» lausus Nils Holgersson. «Ma katsun asja niimoodi 
korraldada, et sa terveks saaksid. Ega see sulle midagi ei tee, kui ma oma noaga pisut su kabja kallal 
urgitsen?» 

Nils Holgersson oli parajasti hobusega valmis jõudnud, kui kuulis õuelt hääli. Ta lükkas talliukse 
pisut praokile ja vaatas välja. Seal läksid isa ja ema mööda teerada maja poole. Oli ilmne, et neid 
vaevab mure. Emal oli näos palju rohkem kortse kui varem ja isa juuksed olid halliks läinud. Ema 
rääkis parajasti isale, et ta peaks katsuma oma kälimehelt laenu saada. 

«Ei, ma ei taha enam raha laenata,» vastas isa tallist mööda minnes. «Pole midagi raskemat kui 
võlad. Parem juba koht maha müüa.» 

«Mul polekski midagi suuremat selle vastu, et me ta maha müüksime,» ütles ema, «kui poleks 
poissi. Aga kuhu ta läheb, kui ta ühel päeval koju tuleb, vaene ja vilets, nagu ta ilmselt on, ega leia 


meid eest?» 

«Jah, sul on õigus,» vastas isa, «aga küllap me palume neid, kes siia meie asemele tulevad, et nad 
ta lahkesti vastu võtaksid ja ütleksid, kui väga me teda ootame. Me ei ütle talle ühtki halba sõna, 
missugune ta ka ei oleks. Eks ju, ema?» 

«Oli ei, muidugi! Kui ta ainult oleks siin tagasi ja ma teaksin, et tal ei tarvitse nälgida ega 
külmetada kuskil teeveeres, ei küsiks ma enam millestki.» 

Selle jutuga läksid isa ja ema majja ning poiss ei kuulnud enam, mis nad edasi rääkisid. Ta oli 
väga rõõmus, ja liigutatud, kui kuulis, kui väga nad teda armastavad, ehkki arvavad, et ta on halvale 
teele sattunud, ja ta oleks tahtnud nende juurde tõtata. «Aga võib-olla on neile veel suuremaks 
kurvastuseks näha mind sellisena, nagu ma nüüd olen,» mõtles ta. 

Kui ta seisis ja kõhkles, lähenes teed mööda vanker ning peatus väravas. Poiss pidi üllatusest 
peaaegu karjatama, sest need, kes vankrist maha astusid ja õuele tulid, ei võinud olla muud kui 
hanetüdruk Asa ja selle isa. Maja poole minnes hoidsid nad teineteise käest kinni. Nad olid vaiksed 
ja tõsised, kuid nende silmad särasid õnnest. Kui nad ligikaudu keset õue olid jõudnug, peatas 
hanetüdruk Asa isa ja ütles: 

«Pidage siis meeles, isa, et te ei tohi öelda neile midagi puukingast, hanedest või pöialpoisist, kes 
oli nii väga Nils Holgerssoni moodi, et kui ta see ka ei olnud, pidi tal Nilsiga midagi ühist olema.» 

«Ei, mitte mingil juhul,» sõnas Jon Assarsson. «Ma ütlen neile ainult seda, et nende poeg aitas 
sind mitu korda selle 

aja jooksul, kui sa ringi käisid da mind otsisid, ning et sellepärast me tulime küsima, kas nüüd, kui 
ma selle kaevanduse tõttu, mille ma seal põhjas leidsin, olen saanud jõukaks meheks ja mul on 
rohkem vara kui vajan, me ei saaks seda neile kuidagiviisi ära tasuda.» 

«Jah, ma tean küll, et sa oskad hästi rääkida,» ütles Asa. «See oligi ainus asi, mida sa minu arvates 
rääkida ei tohi.» 

Nad läksid majja ja poiss oleks hea meelega tahtnud kuulda, millest nad seal sees rääkisid, kuid ta 
ei julgenud ennast õuel näidata. Ei läinudki eriti palju aega, kui külalised jälle välja tulid. Isa ja ema 
saatsid neid väravani. Nad olid nüüd üllatavalt rõõmsad. Näis, nagu oleks neisse uut elu tulnud. 

Kui võõrad olid minema sõitnud, seisid isa ja ema väravas ning vaatasid neile järele. 

«Jah,» ütles ema, «pärast seda, kui ma sain kuulda nii palju head Nilsi kohta, on mul kohe poole 
kergem.» 

«Ega nad temast nii väga palju just ei rääkinudki,» lausus isa mõtlikult. 

«Kas sellest pole siis veel küllalt, et nad tulid siia ütlema, et tahavad meid aidata, sest meie Nils on 
osutanud neile suurt abi? Mulle paistab, isa, sa oleksid pidanud nende pakkumise vastu võtma.» 

«Ei, ema. Ma ei taha kelleltki raha vastu võtta — olgu see siis laenuks või kingituseks. Ma tahan 
nüüd kõigepealt võlgadest lahti saada ja siis töötame ennast uuesti üles. 

Me ei ole ju veel nii hirmus vanad, eks ole, ema?» 


Isa lausa naeris seda öeldes. 
«Mulle paistab, nagu müüksid sa rõõmuga maha selle koha, kuhu me oleme matnud nii palju tööd,» 
sõnas ema. 

«Küll sa juba aru saad, miks ma naeran,» ütles isa. «Poisi kadumine surus mind nii maha, et jäin 
päris jõuetuks, aga nüüd, kus ma tean, et ta elab ja on ennast hästi ülal pidanud - nüüd pead sa alles 
nägema, milleks Holger Nilsson veel kõlbab.» 

Ema läks tuppa, poisil aga tuli kiiresti nurka pugeda, sest isa astus talli. Ta läks hobuse latrisse ja 
tõstis nagu alati hobuse jala üles, et katsuda leida, mis sel viga on. 

«Mis see siis on?» sõnas isa, nähes, et kabja sisse on mõned tähed kraabitud. «Võtke raud jalast 
välja!» luges ta ja vaatas imestades ning uurivalt ringi, kuid hakkas 

siiski kabjaalust vaatama ja katsuma. «Siin paistab küll olevat midagi teravat,» pomises ta mõne aja 
pärast. 

Sel ajal, kui isa hobusega tegeles ja poiss tallinurgas peidus istus, saabus õuele veel üks võõras. 
Asi oli nimelt nii, et oma vana kodu lähedusse jõudes ei suutnud isahani Marten kuidagi vastu panna 
kiusatusele näidata vanadele sõpradele vabadikutalus oma naist ja lapsi. Ta oli Siidsule ja hanepojad 
lihtsalt kaasa võtnud ning teele asunud. 

Isahane saabudes polnud Holger Nilssoni talu õuel ühtki inimest. Ta laskus südamerahuga õuele ja 
käis rahulikult seal ringi, näidates Siidsulele, kui tore tal oli siin elada olnud, kui ta veel koduhani 
oli. Kui nad olid kogu õue üle vaadanud, märkas Marten, et lehmalauda uks on lahti. 

«Vaadake korraks siia sisse!» ütles ta. «Siis näete, kuidas ma varem elasin. See oli midagi muud, 
kui otsida varju soos ja rabas, nagu me seda praegu teeme.» 

Isahani seisis lävel ja vaatas lauta. 
«Siin pole ühtki inimest,» lausus ta. «Tule, Siidsulg, ma näitan sulle hanede aedikut! Ara karda! See 
pole põrmugi ohtlik.» 


Seejärel läksid isahani, Siidsulg ja nende kuus poega otseteed hanede aedikusse, et vaadata, kui 
uhkelt ja toredalt oli Suur valge elanud enne metshanede juurde minekut. 

«Jah, nõnda me elasime. Siin oli minu koht ja siin seisis toidunõu, mis oli alati täis kaeru ja vett,» 
lausus isahani. «Oot, siin on praegugi veidi toitu!» 


Nende sõnadega tormas ta toidunõu juurde ja hakkas sealt kaeru ahmima. 
Kuid Siidsulg tundis rahutust. 
«Lähme juba minema!» nõudis ta. 
«Ainult paar terakest veel!» vastas isahani. Samal hetkel karjatas ta ja tormas ukse juurde. Kuid öli 
juba hilja. Uks löödi paukudes kinni, pereema seisis ukse taga ja pani selle haaki ning nad olid 
vangis! 

Isa oli saanud Musta jalast rauatüki kätte ja seisis ning silitas rõõmsalt hobust, kui ema talli tõttas. 


«Tule, isa, vaatama, mis mina kinni püüdsin!» hüüdis ta. 
«Oota, ema! Vaata enne siia!» sõnas isa. «Nüüd leidsin ma üles, mis hobusel viga oli.» 


«Paistab, et õnn hakkab meie juurde tagasi pöörduma,» lausus ema. «Mõtle ainult - see Suur valge 
isahani, kes 

kevadel kaduma läks, oli vist metshanedega kaasa lennanud! Ta tuli tagasi koos seitsme metshanega. 
Nad läksid hanede aedikusse ja ma panin nad kõik sinna kinni.» 
«See on küll imelik lugu,» lausus Holger Nilsson. «Ja kas tead, ema, kõige parem selle juures on 
veel see, et meil ei tarvitse enam arvata, et poiss on kodust minnes hane kaasa viinud.» 
«Jah, selles on sul õigus, isa. Aga ma kardan, et me peame nad kohe täna õhtul ära tapma. Paari 
päeva pärast on mardipäev ja me peame ruttama, kui tahame nendega veel õigeks ajaks linna jõuda.» 
«Minu arvates on lihtsalt kahju isahane tappa, kui ta nii suure kaaskonnaga meie juurde tagasi 
tuli,» sõnas Holger Nilsson. 
«Oleksid teised ajad, oleks ta võinud ellu jääda, aga kuna me ise siit ära kolime, ei saa me neid ju 
alles jätta.» 
«Jah, see on tõsi.» 
«Tule siis ja aita mul neid tuppa viia!» ütles ema. 
Nad läksid oma teed ja mõni hetk hiljem nägi poiss, kuidas isa tuli Siidsule ja isahani Marteniga, 


teine teises kaenlas, ning läks koos emaga majja. Isahani hüüdis: «Pöialpoiss, tule mulle appi!» nagu 
ta oli hädaohtu sattudes alati teinud, ehkki ta ei võinud teada, et poiss on läheduses. 

Nils Holgersson kuulis küll ta hüüdu, kuid jäi siiski talliuksele seisma. Ta ei viivitanud mitte 
seepärast, et teadis, et isahane tapapakule viimine tuleb talle endale kasuks - see ei tulnud talle sel 
hetkel meeldegi -, vaid hoopis seepärast, et isahane päästmiseks oleks ta pidanud ennast isale ja 
emale näitama, see aga oli talle väga vastumeelt. «Neil on niigi raske,» mõtles ta. «Kas pean siis 
neile veel niisugust muret valmistama?» 

Aga kui uks isahane taga sulgus, tuli poisisse elu tagasi. Ta tormas üle õue, hüppas tammepakule 
välisukse ees ja jooksis tuulekotta. Vana harjumuse kohaselt võttis ta puukingad jalast ja lähenes 
uksele. Aga talle oli ikka veel nii vastumeelt ennast isale ja emale näidata, et ta ei suutnud kätt 
koputamiseks tõsta. «See on ju isahani Marteni pärast,» mõtles ta, «kes on olnud su parimaks 
sõbraks sellest ajast saadik, kui sa viimati siin seisid.» Ning ainsa silmapilguga meenus talle kõik, 
mis ta kinnikülmunud järvedel, tormisel merel ja kardetavate röövloomade keskel koos isahanega oli 
läbi elanud. Ta süda paisus tänumee- 

lest ja armastusest ning ta sai endast jagu ja koputas uksele. 

«Kes seal on?» küsis isa ja avas ukse. 

«Ema, ärge puutuge isahane!» hüüdis poiss ning samal hetkel hüüatasid kinniseotult pingi peal 
lamavad isahani ja Siidsulg rõõmsalt, nii et Nils kuulis, et nad on alles elus. 

Kuid rõõmsalt karjatas ka ema. 

«Kui suureks ja kenaks sa oled läinud!» hüüdis ta. Poiss polnud tuppa astunud, vaid seisis ikka veel 
lävel, nagu see, kes ei tea, kuidas teda vastu võetakse. . «Jumal tänatud, et sa ometi tagasi oled!» 
sõnas ema. «Tule sisse! Tule sisse!» 

«Tere tulemast!» sõnas isa ega suutnud lausuda sõnagi rohkem. 

Poiss aga kõhkles ikka veel ukselävel. Ta ei suutnud mõista, kuidas nad võivad rõõmustada tema 
üle nii sugusena, nagu ta on. Kuid siis tuli ema ta juurde, võttis tal ümbert kinni ja tõmbas ta tuppa 
ning alles nüüd märkas Nils, mis oli juhtunud. 

«Ema, isa, ma olen suur, ma olen jälle inimene!» hüüdis ta. 


LV HÜVASTIJÄTT HANEDEGA 


Kolmapäeval, 9. novembril 


Järgmisel päeval tõusis poiss juba enne koitu ja läks alla randa. Veel enne kui õieti valgeks läks, 
jäi ta seisma tükk maad Smyge kalurikülast ida pool. Ta oli päris üksi. Ta oli küll käinud isahani 
Märteni juures aedikus ja katsunud seda üles ajada, kuid suur valge polnud tahtnud kodust lahkuda. 
Ta polnud lausunud sõnagi, vaid oli ainult pistnud pea tiiva alla ja jäänud uuesti magama. 

Paistis, et tuleb ilus ja selge ilm. See oli peaaegu niisama ilus kui tol kevadisel päeval, mil 
metshaned olid üle mere Skänesse lennanud. Meri oli rahulik ja liikumatu. Liikumatu oli ka õhk ja 
poiss mõtles, et metshanedel on hea üle mere lennata. 

radest on lahutatud. Ta istus liivale ja peitis näo kätesse. Mis mõtet oli enam neile järele vaadata? 
Kuid kohe pärast seda kuulis ta tiibade sahinat. Vanal emakesel Akkal oli raske Pöialpoisist 

lahkuda ja ta oli veel kord tagasi tulnud. Ning nüüd, kui poiss istus vaikselt maas, söandas ta 

lähemale tulla. Äkitselt oli keegi otsekui avanud ta silmad ja ta tundis poisi ära. Ta laskus neemele 


poisi kõrvale. 

Poiss hüüatas rõõmsalt ja haaras vana Akka sülle. Teised metshaned silitasid teda nokkadega ja 
tunglesid ta ümber. Nad kaagatasid ja lobisesid ning soovisid talle südamest õnne ja temagi rääkis 
nendega ja tänas neid selle toreda reisi eest, mis tal nende seltsis oli olnud. 

Kuid korraga jäid metshaned imelikult vaikseks ja tõmbusid temast eemale, just nagu tahaksid nad 
öelda: «Ta oli ju inimene! Tema ei saa meist aru ega meie temast.» 

Siis tõusis poiss püsti ja läks Akka juurde. Ta silitas ja patsutas teda. Sedasama tegi ta Yksi ja 
Kaksi, Kolme ja Neljä, Viisi ja Kuusiga - kõigi vanade hanedega, kes algusest peale parvega kaasas 
olid olnud. 

Siis läks ta üle rannariba maa poole, sest ta teadis, et lindude lein ei kesta kaua, ja ta tahtis neist 
lahkuda sel ajal, kui nad veel kurvastasid, et on ta kaotanud. 

Rannavallile jõudes keeras ta ringi ja vaatas kõiki neid arvukaid linnuparvi, kes suundusid üle 
mere. Kõik lasksid kuuldavale oma kutsehüüde, ainult üks metshanede parv lendas hääletult, nii 
kaua kui ta suutis neid pilguga jälgida. 

Kuid parv oli ühtlane ja lendas heas rivis ning kiiresti, lindude tiivalöögid olid tugevad ja jõulised. 
Ning poiss tundis niisugust igatsust äralendajate järele, et ta oleks peaaegu tahtnud olla jällegi 
Pöialpoiss, kes võiks metshanede parvega lennata üle maa ja mere. 

Ta ise oli veel veidi segane. Vahel tundis ta ennast pöialpoisina, vahel inimesena. Nähes teeveeres 
kiviaedfi, kartis ta edasi minna, enne kui oli veendunud, et selle taga ei varitse mingi röövloom. Kuid 
samas naeris ta enda üle ja rõõmustas, et on nüüd pikk, suur ja tugevega tarvitse enam kedagi karta. 

Randa jõudes asus ta, nii suur kui ta oli, üsna veejoome äärae, et metshaned teda näeksid. Oli suur 
lindude lennupäev. Lakkamatult kostis õhust kutsuvaid hääli. Poiss naeratas endamisi, mõeldes, et 
keegi teine ei mõista nii hästi kui tema, mida linnud üksteisele hüüavad. 

Nüüd tulid juba ka metshaned. Üks suur parv järgnes teisele. «Et ainult minu metshaned ei 
lendaks hüvasti jätmata minema!» mõtles poiss. Ta oleks meelsasti tahtnud rääkida neile, kuidas 
kõik oli läinud, ja näidata, et ta on jälle inimene. 

Siis tuli üks parv, mis lendas kiiremini ja kisas valjemini kui teised, ning miski just nagu ütles 
talle, et see peab olema see õige parv. Aga ta ei suutnud parve nii kindlalt ära tunda, nagu ta oleks 
tundnud veel eelmisel päeval. 

Parv aeglustas lendu ja ristles ranna kohal edasitagasi. Siis mõistis poiss, et see oligi õige parv. Ta 
ei suutnud ainult mõista, miks metshaned ta kõrvale ei laskunud. Oli ometi võimatu, et nad teda ei 
näinud. 

Ta tahtis hüüda kutset, mis tooks nad alla tema juurde. Kuid mõelda ainult - keel ei kuulanud. 
sõna! Ta ei ei saanud suust õiget häält. 

Ta kuulis Akkat ülevalt õhust midagi hüüdvat, kuid ei saanud aru, mis ta ütles. «Mis see tähendab? 
Kas metshaned on oma keelt muutnud?» imestas ta. 

Ta vehkis nende poole oma tuttmütsig'a, jooksis mööda randa ja hüüdis: 

«Kus sa oled? Mina olen siin.» 

Näis, nagu see ainult hirmutaks hanesid. Nad tõusid kõrgemale ja lendasid mere poole. Siis viimaks 
taipas Nils! Nad ei teadnud, et ta on inimene. Nad ei tundnud teda ära. 

Ja tema ei saanud neid enda juurde kutsuda, sest inimene ei oska rääkida lindude keelt. Ta ei 
osanud seda rääkida ega saanud sellest ka enam aru. 

Kuigi poiss oli rõõmus nõidusest pääsmise üle, arvas ta siiski, et on valus, et ta nüüd sel viisil oma 
headest sõp- 

SELMA LAGERLÖF 


Selma Lagerlöf sündis 20. navembril 1858 väikeses Märbacka mõisas Värmlandi läänis 
(maakonnas) Kesk-Rootsis: Kõik tema elulookirjutajad jutustavad kirjaniku lapsepõlvekadust kui 
majast, kus valitses kodusus ning elurõõm, kus kõlas alati laul ja kus hinnati vaimseid väärtusi. Kuid 
Selma Lagerlöfi lapseiga palnud sugugi ainult rõõmus. Kolme ja poole aastaselt sai laps halvatuse, 
mis paranes küll paari aasta pärast, kuid ei lasknud teda osa võtta teiste omasuguste hoogsamatest 
mängudest. Haiguse tõttu liikumises takistatud tüdrukukesest sai vaimustatud muinaslugude- 
kuulaja, mida jutustas vanaema. Ja kui vanaema suri, oli see tallal viieaastasele lapsele rängaks löö- 
giks. «Ja ma tean veel, kuidas siis lood ja laulud sõitsid välja õuest, kätketud pikka musta sarka, ja 
kuiidas nad enam kunagi tagasi ei tulnud,» meenutab kirjanik seda kurbust veel vanas eas oma 
mälestustes. Vanaema asemel hakkas jutte rääkima nüüd isa, hiljem tulid raamatud. Väike Selma 
otse neelas raamatuid. Enimalt innustus ta Anderseni muinasjuttudest ja seikluslugudest kaugetel 
maadel, nagu inglase Mayne Reidi indiaanlasejuttudest. Seitsme aastaselt unistab ta ise saada 
kirjanikuks ja hakkab siitpeale kirjutama lapselikke värsse, mida muide kanti ette vahel 
perekonnapidudel või. tähtpäevadel. Luuletamist jätkas Selma Lagerlöf ka neiupõlves, saatis värsse 
ajakirjadele avaldamiseks, kuid edutult. Ja ka hiljem, kuulsa kirianikuna, ei saavutanud ta luules 
menu. 

Neiuks sirgunult tuli mõtelda tulevasele elukutsele. Kodune majapidamine oli läinud allamäge ja 
hiljem tuli mõis müüa. 1881. aastal astub Selma Lagerlöf Stokholmi tütarlaste seminari valmistuma 
õpetajakutseks. Kuid mõte saada kirjanikuks pole möödunud lapsepõlveunistusena. Aastaid hiljem 
jutustab kirjanik, kuidas tal seminaristina Stokholmis oli küpsenud kavatsus jäädvustada- oma. 
kodukoha minevikku pikemas poeemis, hiljem teostus see kavatsus ramaanis «Gösta Berlingi saaga» 

1885 sai Lagerlöf õpetajakaha Landskronas tütarlastekoolis. Kuigi koolitöö veetles noort 
pedagoogi, ei loobunud ta kirjanikukarjääri kavatsustest. Ta kirjutab, kuid midagi avaldamata. 
Aastate töö tulemusena valmib tal 1891 «Gösta Berling» (e. k. 1904, 1939 ja 1958), muistenditega 
põimitud minevikuromaan kodumaakonna minevikust. See ei too algajale autarile küll üksmeelset 
tunnustust, kuid avab tee kirjandusse. Alates 1895. aastast laübub ta õpetajatööst ja tegutseb sellest 
ajast alates kutselise kirjanikuna ning jõuab kiiresti kuulsusele. Rootsi arvustuse poolt jahedalt 
vastuvõetud «Gösta Berling» toob talle peatselt rahvusvahelise tunnustuse, see kujuneb üheks 
tõlgitumaks rootsi raamatuks., Järgnevad proosateosed «Nähtamatud sidemed» (1894), 
«Jeruusalemm» (1901-1902, e. k. 1903 ja 1936) ja 

rida teisi. Kirjaniku loomingule on iseloomulik, et ta teostes sageli põimub muinaslooline tõelusega, 
ramantiline realistlikuga. Kirjanik on pühendanud lehekülgi minevikku hääbuvale aadliseisusele ja 

mõisakultuurile, kuid mitte vähem sügava kaasaelamisega on ta kujutanud töötavat rootsi talupoega 
ja tutvustanud lugejaskannale ta eluraskusi. Haaranud niisiis laialt maaühiskanna eluavaldusi, leidis 
kirjanik endale hindavaid lugejaid kõigis rootsi ühiskonnakihtides. 

Sajandi algul kirjutas Lagerlöf ühe oma väärtuslikumaid teoseid, muinasjutufantastikaga käsitletud 
reisiloo «Nils Holgerssoni imelik reis läbi Rootsi» (1906, e. k. 1911 ja 1932). Raamat oli tellitud 
autorilt kui endiselt õpetajalt kooli tarviduste jaoks Teda paluti kirjutada lastepärane Rootsi 
maateaduse lugemik, mis teenindaks kodumaa tundmaõppimist kooli algklassides. Tulemused 
ületasid aga kavatsused, sest teosest on saanud mitte ainult üks rahvalikemaid rootsi noorsoo- 
raamatuid, vaid see on saavutanud haruldaseit menuka vastuvõtu sellisena ka välismail. Raamat on 
tõlgitud rohkem kui neljakümnesse keelde. Liialduseta võib ütelda, et pole rootslast, kes ei tunneks 
lugu pöialpoisiks nõiutud Nilsist, kelle kuju on innustanud lugejaid nooruses ja ka täiskasvanult on 
jäänud südamelähedaseks, sest väikeses seiklejas on jäädvustatud midagi igaühe nooruselamustest. 
Keegi rootsi kirjanduslaalane ütleb, et «ehtne Lagerlöf» ilmneb kahes tema teases: täiskasvanutele 
«Gösta Berlingis» ja noortele «Nils Holgerssonis». 


Need mõlemad on teased, milledes tõelus on põimunud ühtseks tervikuks romantiliste 
saagaelementidega. 

«Niis Holgerssonis» oli kirjaniku ülesandeks anda ülevaade Rootsist. Seda on tehtud enne ja 
pärastki ja vahest suurema faktide tundmisega kui Lagerlöf, kuid kunagi mitte sellise hingestatusega. 
Oma kodukohta tundis kirjanik lapsepõlvest mällu talletatud rahvapärimuste elavaks tegevas 
valgustuses. Vanaema ja isa jutustustes oli olnud nii palju tekkelugusid, nii palju muistendeid 
paikadest, mis olid seostatud hiidude, kangelaste, loomade ja igasuguste üleloomulike olevustega. 

Säärase käsitlusviisiga asus autar tutvustama noartele lugejatele tervet kodumaad. Sageli sai ta 
kasutada rahva poolt talletatud pärimusi, kuid mõneti leiutas ta ise. Ürgse jutustajaandega tekkelaad 
mägedest, jõgedest ja muudest maateaduslikest nähtustest. Ehtsa muinasjutuvestja vaistuga on antud 
loomad. Need on inimestatud, nagu neid on näinud rahva loov fantaasia. Loomad on kujutatud 
muinasjutule omaste iseloomujoontega sedavõrd tabavalt, et raske on vahet teha, kus lõpeb rahvalik 
muinasjutt, kus algab kunstiline looming. 

Kuid «Nils Holgerssoni» rahvalikkus ei piirdu vaid selliste kunstiliste vahendite ja rahvalaamingu 
stiili rakendamisega. Jutustuses on hinnatavad ka teose ideelised lähtekohad. Selle raamatuga on 
kirjanik õpetanud rootslasi armastama oma kadumaad tervikuna. Kaugeimad maakonnad on siin 
toodud seiklevale kääbusele niisama ligidale kui kitsam kodukant. Seda tunnet taatleb Lagerlöf 
äratada noorteski lugejates: armastagu nad oma kadumaad ühtsena. Sellist isamaa armastust õpetab 
raamat ka välismaisele lugejale. Lisaks virgutab reisilugu tähele panema loodust, avab silmad 
sellele, mis toimub ümbruses. Viies peategelase loomade maailma, näitab Lagerlöf nende elu osana 
armastatud kodumaa loodusest, õpetab nägema loomades inimeste sõpru ja armastama neid 
loodusega vahetus kokkupuutes olevate maainimeste tunnetega. Kui palju sügavat eetilist suhtumist 
avaneb rändavale poisile nii suhtlemises mitmesuguste inimestega kui 

ka eeskätt loomadega, kes on täielikult inimestatud, Millise sooja emalikkusega, kuid vabana 
haletsemisest, on kirjanik kujutanud väikestes vaprates hanekarjastes rootsi kehviklaste karmi 
saatust. Nende ja mitmete teiste kujude kaudu on ta jäädvustanud pildi töökast, raskustele 
olistumatust rootsi tööinimesest. Ei ole asjatult väidetud, et selles teoses on kirjanik noortele 
lugejatele kohandatud kujunduses tõlgendanud rootsi rahva põhiloomust ja olulist tolleaegsest elust. 

Kuid lugejal tuleb teadlik olla ka kirjaniku mõningatest küündimatustest elutõe kirjanduslikul 
kujutamisel. Lagerlöf kuulus rootsi kodanluse jõukasse kihti ja vaatles ümbritseva elu nähtusi selle 
seisukohalt. Ta idealiseeris mitte ainult Rootsi maastikke, vaid ka rahva elu. Ta on jätnud kõrvale 
mõndagi, mis oli töötavate kihtide elus ebaõiglast. Ta ei juhi küllaldast tähelepanu vaesuses ja 
viletsuses elava rahva ja ülakihtide vastuoludele, nagu näiteks Matsi surmalooga seostatud tööliste ja 
kaevandusehärra suhetes. Talurahvas on kirjaniku käsituses alistuv, piskuga leppiv ja täiesti rahul 
oma elutingimustega ning saatusega. Suurt osa sellises suhtumises mängib usklikkus. Muidugi oli 
teose kirjutamise ajal, pool sajandit tagasi, kiriku mõju Rootsis suur, kuid ise uskliku inimesena on 
kirjanik siiski liialdanud selle osatähtsusega inimeste elus. 

«Nils Holgerssoni» avaldamise ajal oli Selma Lagerlöf juba üldiselt tunnustatud kirjanik. Raamatu 
esimese osa ilmumise järel nimetas Upsala ülikool ta oma audoktoriks. Sellele järgnesid uued 
austused: 1909. aastal annetatakse kirjanikule Põhjamaade kõrgeim kirjanduslik tunnustus, Nobeli 
auhind, ja 1914 valitakse ta esimese naisena Rootsi Akadeemia liikmeks. Seega oli Selma Lagerlöf 
saavutanud suurimad tunnustusavaldused, mis Rootsi kirjanikule võivad osaks saada. 

Järgneva kolmandiku sajandit töötab Lagerlöf viljakalt kogu rahva poolt armastatud ning austatud 
kirjanikuna. Majandusliku seisundi paranedes ostab ta tagasi oma esivanemate mõisa Märbacka, 
kuhu jääb elama surmani. Tunnustavalt nimetatakse kirjanikku vahel Märbacka võluriks. . 

Autori hilisemast loomingust mainigem rahvaelu käsitlevaid jutustusi, nagu «Soosauniku tütar» 


(tõlgitud korduvalt eesti keelde), «Portugali keiser», sõjavastast romaani «Hüljatud» (1918, e. k. 
1931 ja 1939) ja mitmeköitelist Löwensköldide-sarja., Hinnatavad on ka kirjaniku mälestusteosed, 
nagu «Märbacka» (1922) jt. 

Selma Lagerlöf on oma kodumaa suur patrioot ja selliseks püüab ta kasvatada ka oma lugejaid. Ta 
tunnistab töö inimeste õnne aluseks, nõuab ranget kõlblat suhtumist endasse kui ka kaasinimestesse 
ning vajaduse puhul koguni endaohverdamist teiste eest, õpetab armastama inimest ning loodust ja 
nägema väärtusi mitte välises tunnustuses ning hiilguses, vaid inimese ühiskondlikus kasulikkuses ja 
isiklikus kõlbluses. Ta ei manitse keeldumisele, vaid õigustab elurõõmu ja -julgust. 

Selma Lagerlöfi viljakas elutee oli pikk. Ta suri 82-aastaselt 18. märtsil 1940. 


V. ALTTOA 


